
PROLOG 


Wayne auzise de paturi. Alţi copii din Așezarea Tinweight le 
aveau. Un pat i-ar fi surâs mult mai mult decât orogojină întinsă 
pe podea — mai ales una pe caretrebuia s-o-mpartă cu maică-sa 
în nopțile reci, când nu mai aveau cărbune. 

În plus, sub paturi mai erau și monștri. 

Mda, auzise el niște povești cu nălucile-de-ceaţă. Se ascun- 
deau pe sub paturi și furau chipurile oamenilor cunoscuţi. Ceea 
ce făcea ca paturile să fie moi și pufoase deasupra, având dede- 
subt pe cineva cu care să poţi vorbi. Părea un paradis, dar-ar 
rugina... 

Alţi copii se temeau de nălucile-de-ceaţă, dar Wayne se 
gândea că nu știau să negocieze cum trebuie. El s-ar fi putut 
împrieteni cu cineva care trăia sub pat. Trebuia doar să-i 
oferi ceea ce-și dorea — de pildă, pe altcineva pe care să-l 
mănânce. 

Oricum, el nu avea pat. Nici scaune ca lumea. Aveau o 
masă meșterită de unchiul Gregr. Înainte să fie strivit într-o 
alunecare de teren și făcut terci de o grămadă de pietre, o masă 
de carne ce nu mai putea lovi pe nimeni. Wayne izbea uneori 
masa cu piciorul, în caz că spiritul lui Gregr îl privea, căci ținuse 
la masa aia. 

Cel mai bun obiect pe care-l avea Wayne era un taburet, 
așa că stătea pe el și juca cărți — împărțea un rând și ascun- 
dea cărţile în mânecă — în timp ce aștepta. Se tot frământa în 
momentul acela al zilei. În fiecare seară se temea că ea nu avea să 
se mai întoarcă acasă. Nu că nu l-ar fi iubit. Mama era o explozie 
de flori suave de primăvară într-o lume ce duhnea a hazna. Dar 
pentru că într-o zi tata nu s-a mai întors acasă. lar într-o altă zi 

unchiul Gregr — și Wayne a izbit cu piciorul în masă — nu s-a 
mai întors nici el acasă. Așa că mămica... 

Nu te gândi la asta, și-a spus Wayne, amestecând din,nou 
cărțile și împrăștiindu-le pe masă și pe podea. Și nu te uita. Până 
nu vezi lumina. 

Simţea mina afară; nimeni nu voia să trăiască pe-acolo, așa 
că Wayne și mama lui au făcut-o. 

S-a gândit la altceva, înadins. La mormanul de rufe de lângă 
perete, pe care-l terminase mai devreme de spălat. Înainte asta 
fusese ocupaţia mamei, dar nu era plătită destul. Acum o făcea 
el, în timp ce ea împingea vagoanele în mină. 

Pe Wayne nu-l deranja munca. Avea prilejul să încerce tot 
felul de haine — indiferent că erau de la bătrâne sau tinere — 
și să se dea drept femeie. Mama îl prinsese de câteva ori și se 
supărase foc. Încă era derutat de exasperarea ei. De ce să nu le 
probeze? Doar de-aia erau haine. Nu era nimic ciudat. 

În afară de asta, uneori lumea lăsa tot felul de lucruri prin 
buzunare. Cum ar fi un pachet de cărţi de joc. 

S-a zăpăcit iar la amestecat cărțile și, în timp ce le strân- 
gea, nu se uita pe fereastră, deși simțea mina. Artera aia căscată, 
ca o gaură în gâtul cuiva, roșie pe dinăuntru, din care țâșnea o 
lumină ca sângele ori ca focul. Mama lui trebuia să meargă să 
sape în măruntaiele fiarei, scotocind după metale, apoi să scape 
de furia acesteia. Nu puteai să ai noroc la nesfârșit. 

Pe urmă a zărit-o. Lumina. Ușurat, a aruncat o privire pe 
fereastră și a văzut pe cineva venind pe cărare, luminându-și 
calea cu un felinar. Wayne s-a repezit să ascundă cărţile sub 
rogojină, apoi s-a întins deasupra, prefăcându-se că doarme 
când s-a deschis ușa. Desigur că ea văzuse lumina stingându-se, 
dar apreciase efortul lui de a se preface. 

Ea s-a așezat pe taburet, iar Wayne a întredeschis un ochi. 
Mama era îmbrăcată în pantaloni și o cămașă cu nasturi, avea 
părul prins în vârful capului, iar faţa și hainele îi erau mur- 
dare. Stătea și, cu privirea aţintită asupra flăcării felinarului, o 

urmărea cum pâlpâie și dansează, și părea încă mai trasă la față 
decât înainte. De parcă-i scobea cineva obrajii cu târnăcopul. 

Mina aceea o roade pe dinăuntru, a gândit el. N-a înghiţit-o 
de vie, ca pe tata, dar o roade. 

Mama a clipit, apoi și-a mutat privirea. La o carte de joc pe 
care o lăsase pe masă. Ei, fir-ar să fie! 

A luat-o, apoi s-a uitat fix la el. Nu se mai prefăcea că 
doarme. Ar fi aruncat cu apă pe el. 

— Wayne, l-a întrebat ea, de unde ai luat tu cărţile astea? 

— Nu mai ţin minte... 

— Wayne... 

— Le-am găsit, a zis el. 

Ea a întins mâna, iar el a scos pachetul fără tragere de 
inimă și i l-a dat. Ea a băgat în pachet cartea pe care o găsise. La 
naiba... Avea să piardă o zi întreagă căutându-l prin Tinweight 
pe cel care le „pierduse“. Măcar n-avea să mai facă nopți albe 
din pricina lui. 

— Tark Vestingdow, a bombănit Wayne. Erau într-un 
buzunar de la salopetă. 

— Mulţumesc, a zis ea încet. 

— Mamă, e musai să învăţ să joc cărți. Așa o să am o viață 
ca lumea și-o să am grijă de noi. 

— Viaţă ca lumea? a întrebat ea. Din jocuri de cărți? 

— Nu-ţi face griji, a răspuns el repede. O să trișez. N-ai din 
ce să trăiești dacă nu câștigi, știi ce zic? 

Ea a oftat, frecându-și tâmplele. 

Wayne a aruncat o privire spre cărţile din pachet. 

— Tark, a spus el. E terrisian. Cum era și tata. 

— Da. 

— 'Terrisienii fac mereu ce li se spune. Deci eu ce am? 

— N-ai nimic, puiule, a zis ea. Pur și simplu n-ai un părinte 
bun care să te îndrume. 

— Mamă, a spus el, ridicându-se repede de pe rogojină ca 
să o ia de braţ. Nu vorbi așa. Eşti o mamă grozavă. 

Ea l-a strâns la piept, însă el i-a simțit încordarea. 

— Wayne, tu i-ai luat briceagul lui Demmy? l-a întrebat. 

— A zis ceva? Lovi-l-ar rugina de lepădătură! 

— Wayne! Nu înjura în halul ăsta! 

— Lovi-l-ar rugina de lepădătură! a repetat el, dar cu accent 
de feroviar. 

El a zâmbit larg și nevinovat, iar ea l-a răsplătit cu un surâs 
pe care nu-l putea ascunde. Vocile caraghioase o înveseleau 
mereu. Tata se pricepuse la așa ceva, dar Wayne era mai bun. 
Mai ales de când tata se prăpădise și nu le mai putea face. 

Apoi i-a pierit zâmbetul. 

— N-ai voie să iei ce nu-ți aparține, Wayne. Doar hoţii fac 
asta. 

— Nu vreau să fiu hoț, a zis Wayne încetișor, punând bri- 
ceagul pe masă, alături de pachetul de cărți. Vreau să fiu băiat 
cuminte. Doar că... se mai întâmplă. 

Ea l-a strâns și mai tare la piept. 

— Tu ești băiat cuminte. Întotdeauna ai fost băiat cuminte. 

Când a zis așa ceva, el a crezut-o. 

— Vrei să-ţi spun o poveste, puiule? 

— Sunt prea mare pentru povești, a minţit el, dorindu-și 
cu disperare să-i spună una. Am unsprezece ani! Încă un an și 
pot să beau la crâșmă. 

— Poftim? Cine ţi-a spus una ca asta? 

— Dug. 

— Dug are nouă ani! 

— Dug le știe pe toate! 

— Dug are nouă ani! 

— Vrei să zici că va trebui să cumpăr eu trăscău pentru el la 
anul, pentru că el n-o să poată? 

A privit-o în ochi, apoi a început să chicotească. 

A ajutat-o să pregătească cina — terci de ovăz rece cu niște 
fasole. Măcar nu e doar fasole. Apoi s-a cuibărit în așternuturi 
pe rogojină, prefăcându-se că era din nou copilaș, ca să asculte 

povestea. Nu era greu să se prefacă. La urma urmelor, avea 
hainele. 

— Povestea asta, i-a spus mama, e a lui Barm Zurbagiul, 
Banditul Nespălat. 

— Oooo... a făcut Wayne. Una nouă? 

Mama s-a aplecat înainte, aţintindu-l cu lingura în timp 
ce vorbea. 

— Era cel mai rău dintre toți, Wayne. Cel mai rău, mai afu- 
risit și mai împuțit bandit. Nu făcea baie niciodată. 

— Că-i prea multă muncă să te murdărești așa cum trebuie? 

— Nu, deoarece... Stai puţin, e muncă să te murdărești? 

— Trebuie să te tăvălești prin mizerie, înţelegi? 

— Păi, de ce, pentru numele lui Armonie, ai face așa ceva? 

— Ca să gândești ca pământul, a răspuns Wayne. 

— Ca să... a început ea zâmbind. Vai, Wayne, că scump mai 
ești! 

— Mulţumesc, a spus el. De ce nu mi-ai zis de Barm 
Zurbagiul ăsta până acum? Dacă e atât de rău, nu trebuia să fie 
primul despre care să-mi spui povești? 

— Erai prea mic, a răspuns ea lăsându-se pe spate. Și poves- 
tea prea înspăimântătoare. 

Oooo... Avea să fie o poveste pe cinste. Wayne a început să 
ţopăie. 

— Cine l-a prins? Vreun om al legii? 

— Allomantul Jak. 

— Ăla? a bombănit Wayne. 

— Parcă-ţi plăcea de el. 

Păi, tuturorcopiilor le plăcea de el. Jak era nou și interesant 
și rezolvase tot felul de cazuri grele în anul ăla. Cel puţin așa 
zice Dug. 

— Dar Jak îi aduce mereu la secție pe cei răi, s-a plâns 
Wayne. Nu împușcă niciunul. 

— Nu și de data asta, a spus mama, amestecând cu lin- 
gura în terciul ei de ovăz. Știa că Barm Zurbagiul era cel mai 

afurisit. Criminal sadea. Iar ciracii lui Barm — Gud Ucigaşul și 
Joe Rătăcitul — erau de zece ori mai răi decât toți bandiții care 
cutreieraseră Ținuturile Necruțătoare. 

— De zece ori? a întrebat Wayne. 

— Da. 

— E mult! Aproape dublu! 

Mama s-a încruntat o clipă, după care s-a aplecat din nou 
în faţă. 

— Ăştia furau din salarii. Nu luau doar de la umflații din 
Elendel, ci și din banii omului de rând. 

— Lepădături! a zis Wayne. 

— Wayne! 

— Bine! Atunci niște rahați ordinari! 

Ea a șovăit din nou. 

— Tu... ştii ce înseamnă cuvântul „lepădătură“? 

— E un rahat, dintr-ăla care îţi vine tare, dar îl ţii prea mult 
în tine. 

— Şi ştii asta de la... 

— Dug mi-a zis. 

— Fireşte că ţi-a zis! Păi, Jak nu suferea să vadă cum sunt 
furaţi oamenii de rând din Ținuturile Necruțătoare. Una e să fii 
bandit, dar toată lumea știe că furi banii care merg spre oraș. 

— Din păcate, Barm Zurbagiul ăsta cunoștea bine împreju- 
rimile. Și a pornit la drum călare spre părțile cele mai primejdi- 
oase din Ținuturile Necruțătoare — și și-a lăsat un cirac de pază 
în fiecare loc important din drumul său. Din fericire, Jak era cel 
mai curajos bărbat. Și cel mai puternic. 

— Dacă era cel mai curajos și cel mai puternic, de ce s-a 
făcut om al legii? Putea să se facă bandit și nu-l oprea nimeni! 

— Ce-i mai greu, puiule? Să faci bine sau să faci rău? 

— Să faci bine. 

— Și-atunci cine ajunge mai puternic? Ala care face ce-i 
mai ușor ori ăla care face ce-i mai greu? 

Hm. A încuviințat din cap. Da. Da, înțelegea. 

Ea și-a apropiat felinarul de față și l-a aprins în timp ce 
vorbea. 

— Prima încercare a lui Jak a fost râul Omul, întinderea 
nesfârşită de apă ce marca hotarul cu ceea ce fuseseră cândva 
pământurile koloșilor. Apele se mișcau cu rapiditatea unui tren; 
era cel mai iute râu din întreaga lume — și era plin de stânci. 
Acolo se instalase Gud Ucigașul, dincolo de râu, să-i urmărească 
pe oamenii legii. Avea ochi foarte ageri și o mână atât de iscu- 
sită, că-mpușca de la trei sute de pași păsărica așezată pe un om. 

— Şi de ce să facă una ca asta? a întrebat Wayne. Mai bine-l 
împușcă în păsărică. Cred că doare rău! 

— Nu-i păsărică de-aia, puiule, a spus mama. 

— Şi ce-a făcut Jak? a întrebat Wayne. S-a furișat? Nu-i 
stă-n fire unui om al legii să umble pe furiș. Nu cred c-a făcut 
așa ceva. Pun rămășag că nu s-a furișat. 

— Păi... a început mama. 

Wayne și-a apucat strâns pătura, așteptând. 

— Jak era un trăgător mai bun, a șoptit ea. Când Gud 
Ucigaşul l-a luat în cătarea puștii, Jak a tras primul — chiar din- 
colo de râu. 

— De ce a murit Gud? a șoptit Wayne. 

— De glonţ, puiule. 

— Împușcat în ochi? 

— Cred că da. 

— Și în timp ce Gud s-a pregătit să tragă, Jak a făcut la 
fel — darJaka tras primul, lovindu-l pe Gud drept în ochi! Așa-i, 
mamă? 

— Da! 

— Și i-a explodat căpățâna, a spus Wayne, ca un fruct — 
din ăla crocant, cu coaja tare și cu multă zeamă înăuntru. Așa-i 
că așa a fost? 

— Absolut. 

— Să fiu al naibii, mamă! a zis Wayne. E de groază povestea 
asta! Eşti sigură că-i bine să mi-o spui? 

— Vrei să mă opresc? 

— Pe naiba! Cum a trecut Jak apa? 

— A zburat, a zis mama. 7 

De îndată ce și-a terminat terciul, a lăsat castronul deo- 
parte, schițând apoi un gest teatral cu ambele mâini. 

— Cu puterile lui allomantice. Jak poate să zboare, să vor- 
bească cu păsările și să mănânce pietre. 

— Uau! Să mănânce pietre? 

— Da! Și așa a zburat dincolo de râul ăla. Dar următoarea 
încercare a fost și mai cumplită. Canionul Morţii. 

— Oooo... a făcut Wayne. Pun rămășag că e frumos locul 
ăla. 

— De ce spui asta? 

— Pentru că nimeni nu se duce să vadă un loc numit 
„Canionul Morţii“ dacă nu-i frumos. Dar s-a dus cineva, căci 
știm cum îi zice. Deci probabil că e frumos. 

— Minunat, a spus mama. Un canion săpat prin mijlocul 
unei grămezi de stânci sfărâmate — vârfurile sparte, zici c-au 
fost pictate, așa culori au. Dar locul era la fel de primejdios pe 
cât era de frumos. 

— Mda, a spus Wayne. Îmi închipui. 

— Jak nu putea zbura, deoarece al doilea dintre bandiți era 
ascuns în canion. Joe Rătăcitul. Ăsta era pistolar neîntrecut, plus 
că putea să zboare, să se preschimbe-n dragon și să mănânce 
pietre. Dacă Jak ar fi încercat să se furișeze pe lângă el, Joe l-ar 
fi împușcat pe la spate. 

— E cel mai deștept mod de a împușca pe cineva, a spus 
Wayne. Că în felul ăsta nu te poate împușca și el! 

— Adevărat, a spus mama. lar Jak nu a lăsat să se întâmple 
așa ceva. Trebuia să intre în canion — dæ’ colcăia de șerpi! 

— Drăcia naibii! 

— Wayne... 

— Ei, atunci drăcie și-atât! Câţi șerpi erau? 

— Un milion de șerpi! 

— Drăcia naibii! 

— Dar Jak era isteţ, a spus mama. Căci i-a dat prin cap să 
aducă niște mâncare pentru șerpi. 

— Un milion de bucăţi de mâncare pentru șerpi? 

— Nu, doar una, a zis ea. Dar i-a făcut pe șerpii ăia să se 
încaiere pentru ea, așa încât s-au omorât între ei. Și ăla care-a 
mai rămas era cel mai tare, firește. 

— Firește. 

— Și Jak l-a convins să-l muște pe Joe Rătăcitul. 

— Şi în felul ăsta Joe s-a făcut vânăt! a spus Wayne. Și 
a-nceput să-i curgă sânge din urechi! Și oasele i s-au topit, iar 
zeama aia de oase topite i-a ieșit pe nas! Și s-a prăbușit într-o 
grămadă de piele fleșcăită, șuierând și bolborosind, căci dinţii 
i se topeau! 

— Întocmai! 

— La naiba, mamă! Strașnice poveşti mai spui! 

— Stai, că devine și mai bună, a spus ea încet, aplecându-se 
peste taburet, cu felinarul luminând slab. Căci la final e o 
surpriză. 

— Ce surpriză? 

— Când a intrat în canion — care duhnea a șerpi morți și 
oase topite —, Jak a dat de ultima încercare: Podișul Singuratic. 
Un platou uriaș în mijlocul unei câmpii întinse. 

— Nu-i mare încercare, a spus Wayne. Putea să zboare 
până-n vârf. 

— Păi, a încercat, a șoptit ea. Dar platoul era Barm 
Zurbagiul. 

— CE? 

— Cum ai auzit, a zis mama. Barm sealăturase koloșilor — 
ăia de se preschimbau în monștri mari, nu din ăia obișnuiți, 
cum e bătrâna doamnă Nock. Și ăia i-au arătat cum să se pre- 
schimbe într-un monstru din ăla cât toate zilele. Și când a 
încercat Jak să aterizeze pe platou, chestia aia l-a înghiţit cu 
totul. 

Wayne a rămas cu gura căscată. 

— Și după aceea, a zis el, l-a strivit cu dinţii, zdrobindu-i 
oasele ca pe... 

— Nu, a spus mama. A încercat să-l înghită. Dar Jak nu era 
doar isteţ și un trăgător iscusit. Mai era ceva. 

— Ce mai era? 

— O pacoste dată naibii! 

— Mamă! Asta-i înjurătură! 

— În poveşti nu se pune, a zis mama. Fii atent ce-ţi spun, 
Jak era dat naibii. Făcea mereu bine în stânga și-n dreapta. Ajuta 
oameni. Dar le făcea zile fripte celor răi. Punea întrebări. Știa 
exact cum să-i strice ploile unui bandit. Așa că, în timp ce era 
înghiţit, Jak și-a întins braţele și picioarele, după care s-a făcut 
ghem în gâtul lui Barm Zurbagiul, așa încât monstrul să nu mai 
poată respira. Dihăniile de felul ăsta au nevoie de mult aer, să 
ştii. Și așa Allomantul Jak l-a sufocat pe Barm din interior. Apoi, 
când monstrul a căzut la pământ fără suflare, Jak a săltat vioi 
și a ieșit pășind pe limba lui, de parc-ar fi fost un covoraș fițos, 
dintr-alea de se pun pentru oamenii bogaţi la coborârea din 
trăsură. 

— Uau, mamă, ce poveste frumoasă! 

Ea a zâmbit. 

— Mamă, a spus el, povestea asta-i... despre mină? 

— Păi, cred că toţi trebuie să intrăm uneori în gura fiarei. 
Deci... se prea poate. 

— Atunci înseamnă că tu ești un fel de om al legii. 

— Oricine poate fi, a zis ea, suflând în felinar. 

— Chiar și eu? 

— Mai ales tu, a spus mama, sărutându-l pe frunte. Eşti 
orice vrei să fii, Wayne. Eşti vântul. Eşti stelele. Eşti toate cele 
fără de sfârșit. 

Era o poezie care-i plăcea ei. Și lui îi plăcea. Pentru că atunci 
când ea o spunea, el o credea. Cum să n-o fi crezut? Mama nu 
minţea. Așa că s-a cuibărit mai bine în așternut, lăsându-se 

purtat pe aripile somnului. Multe rele erau pe lume, dar erau și 
câteva lucruri bune. Și câtă vreme ea se afla în preajmă, poveştile 
aveau o semnificaţie. Erau adevărate. 

Până a doua zi, când în mină s-a mai produs o surpare. În 
seara aceea, mama lui nu s-a mai întors acasă. 

PARTEA ÎNTÂI 


DOUĂZECI ȘI NOUĂ DE ANI MAI TÂRZIU 


Marasi nu mai fusese niciodată într-o canalizare, dar era la fel 
de îngrozitor pe cât își imaginase. Puţea oribil, firește. Însă și 
mai rău era felul în care picioarele ei încălțate în cizme alunecau 
când și când de-i stătea inima în loc, amenințând să se scufunde 
în „mocirla“ de dedesubt. 

Măcar fusese prevăzătoare și-și luase o uniformă cu pan- 
taloni și cizme de lucru din piele până la genunchi. Dar nimic 
nu o ferea de miros, de dezgust și — din păcate — de zgomot. 
Când pășea — cu harta într-o mână și pușca în cealaltă —, fie- 
care cizmă i se desprindea cu un pleosc de proporţii mitice. Ar 
fi părut cel mai sinistru sunet din lume dacă n-ar fi fost egalat 
de văicărelile lui Wayne. 

— Wax nu m-a dus niciodată într-o canalizare, dar-ar 
rugina în el de canal! a bombănit el ridicând felinarul. 

— Există canalizare în Ținuturile Necruţătoare? 

— Păi, nu, a recunoscut el. Pășunile put aproape la fel de 
rău și pe alea m-a pus să mărșăluiesc. Dar, Marasi, alea n-aveau 
păianjeni! 

— Probabil că aveau, a spus ea, îndreptând harta spre feli- 
narul lui, doar că nu-i vedeai. 

— Să zicem, a bombănit el. Dar e mai rău când nu le vezi 
pânzele. Plus că mai e și mizeria din canal. 

Marasi a făcut un semn din cap arătând spre un tunel lătu- 
ralnic și au pornit în direcția aceea. 

— Vrei să vorbim despre asta? 

— Despre ce? a întrebat el. 

— Despre dispoziţia ta. 

— Nu-i nimic în neregulă cu starea mea de spirit ruginită, 
a zis el. Este exact dispoziţia pe care o ai atunci când partene- 
rul tău te forțează să-ți bagi partea din față într-o grămadă de 
chestii care îţi ies din spate. 

— Și săptămâna trecută? a întrebat ea. Când investigam 
o parfumerie? 

— Parfumerii nenorocite! a zis Wayne mijindu-și ochii. 
Niciodată nu știi ce ascund mirosurile alea sofisticate. Nu poți 
să ai încredere într-un bărbat care nu miroase așa cum artrebui 
să miroasă un bărbat. 

— A sudoare și a băutură? 

— A sudoare și a băutură ieftină. 

— Wayne, cum poți să te plângi de cineva care-și dă aere? 
Tu ai altă personalitate ori de câte ori îţi schimbi pălăria. 

— Mi se schimbă mirosul? 

— Presupun că nu. 

— Conflict câștigat, fără nicio urmă de îndoială! Discuţie 
încheiată! 

S-au uitat unul la altul. 

— Ar cam trebui să-mi iau niscaiva parfumuri, nu? a spus 
Wayne. Cineva ar putea să-mi observe deghizările dacă miros 
mereu a sudoare și-a băutură ieftină: 

— Eşti o cauză pierdută. 

— Cauză pierdută, a zis el, sunt amărâtele mele de 
încălțări. 

— Puteai să-ţi iei și tu niște cizme, cum ţi-am spus. 

— N-am cizme. Mi le-a șterpelit Wax. 

— Waxţi-a luat cizmele? Pe bune? 

— Păi, sunt în dulapul lui, a zis Wayne. În locul a trei 
perechi de pantofi de-ai lui, ăia mai de fiţe. Care-au ajuns la 
mine-n dulap, absolut din întâmplare. 

I-a aruncat o privire. 

— A fost un schimb cinstit. Îmi plăceau cizmele alea. 

Marasi a zâmbit. Lucrau împreună de aproape șase ani, de 
când se pensionase Wax, după descoperirea Brățărilor Doliului. 
Wayne era polițist în adevăratul înțeles al cuvântului, nu doar 
un cetățean supus ce lucra cu un pas în afara legii. Din când în 
când purta și uniformă. Și... 

„..și cizmele lui Marasi au alunecat din nou. Rugina nai- 
bii! Dacă ar fi să cadă, Wayne nu s-ar mai opri în veci din râs. 
Dar părea cea mai sigură cale. Lucrările de construcţie a tune- 
lurilor pentru trenurile subterane ce împânzeau orașul erau în 
plină desfășurare, iar în urmă cu două zile un tip de la demolări 
făcuse cu un raport ciudat. Nu voia să arunce în aer următoarea 
secţiune deoarece valorile seismice indicau că în apropiere se 
afla o peșteră necartografiată. 

Acea zonă de sub orașul Elendel era presărată cu grote sub- 
terane. Și era exact aceeași regiune în care un grup din zonă, de 
criminali plătiți, tot dispărea și reapărea. De parc-ar fi avut o 
intrare ascunsă într-un bârlog necunoscut, nevăzut. 

A consultat harta, pe care erau marcate indicaţii legate 
de construcţii — și adnotaţii mai vechi care sugerau o ano- 
malie din apropiere, pe care-o descoperiseră constructorii de 
canale cu ani în urmă, dar care niciodată nu fusese cercetată cu 
de-amănuntul. 

— Cred că Melaan are de gând să se despartă de mine, 
a spus Wayne încet. De aceea am fost, poate, cam nefiresc de 
abătut în ultima vreme. 

— Ce te face să crezi asta? 

— Faptul că mi-a zis „Wayne, în câteva săptămâni probabil 
că o să mă despart detine“. 

— Păi, foarte politicos din partea ei. 

— Cred că a primit o nouă slujbă de la barosan, a zis Wayne. 
Dar nu-i în regulă, la cât de greu merg lucrurile. Nu-i o modali- 
tate potrivită de a te despărți de cineva. 

— Și care este modalitatea potrivită? 

— Îi arunci cu ceva în cap, a spus Wayne. Îi vinzi catrafu- 
sele. Le zici amicilor lui că-i cretin. 

— Interesante relaţii ai mai avut și tu. 

— Nu, în mare parte au fost aiurea, a zis el. Am întrebat-o 
pe Jammi Walls ce crede că ar trebui să fac... O ştii? Se duce la 
crâșmă aproape în fiecare seară. 

— O cunosc, a spus Marasi. E o femeie de... reputaţie proastă. 

— Cum? a întrebat Wayne. Cine-a zis asta? Jammi are o 
reputaţie grozavă. Dintre toate târfele din bloc, ea dă cea mai 
strașnică... 

— Chiar nu vreau să aud continuarea. Mulţumesc. 

— Reputaţie proastă... a repetat el chicotind. O să-i 
spun lui Jammi ce-ai zis, Marasi. Ea a muncit din greu pentru 
reputaţia asta. Are dreptul să pretindă de patru ori mai mult 
decât celelalte! Într-adevăr, proastă reputaţie... 

— Și ea ce-a zis? 

— A zis că MelLaan voia ca eu să-mi dau silința mai mult în 
relația noastră, a spus Wayne. Dar eu cred că de data asta Jammi 
s-a înșelat. Pentru că MeLaan nu se joacă. Ea când zice ceva e 
pe bune. Și e... știi cum e... 

— Îmi pare rău, Wayne, a spus Marasi, împăturind harta 
sub braţ și punând o mână pe umărul lui. 

— Ştiam eu că n-are cum să țină, a zis el. Să dea rugina de 
nu, știi? Cât are ea — o mie de ani? 

— Cam două treimi, a spus Marasi. 

— lar eu n-am nici patruzeci, a zis Wayne. Mai degrabă 
merg pe șaișpe, dacă ţii cont de fizicul meu tânăr și vioi. 

— Și de simţul tău al umorului. 

— Poţi să fii sigură! a spus el, după care a oftat. Mi-a fost 
cam... greu în ultima vreme. Wax a ajuns pe cai mari, MeLaan 
e plecată cu lunile... S-ar părea că nimeni nu mă vrea prin 
preajmă. Poate că locul meu e într-un canal, mai știi? 

— Nu-i adevărat, a spus ea. Eşti cel mai bun partener pe 
care l-am avut. 

— Singurul partener. 

— Singurul? Păi, Gorglen nu se pune? 

— Neee... Ala nu-i om. Am acte care atestă că-i o girafă 
deghizată-n om. 

Apoi a zâmbit. 

— Dar... mulțumesc că m-ai întrebat. Mulţam de grijă. 

Ea a încuviinţat din cap și a luat-o înainte. Când își ima- 
ginase viaţa ei de detectiv și om al legii de prim rang, nu se 
așteptase la asta. Măcar mirosul părea să fie mai ca lumea — sau 
începea să se obișnuiască cu el. 

S-a simţit foarte satisfăcută când a găsit, exact în locul 
marcat pe hartă, o ușă veche metalică înfiptă în peretele cana- 
lizării. Waynea ridicat felinarul — nu era nevoie de ochiul ager 
al unui detectiv ca să observi că ușa fusese folosită de curând. 
Într-o parte a cadrului ușii erau zgârieturi argintii, iar clanța 
fusese curățată de praful și pânzele de păianjen care năpădiseră 
locul. 

Cei care construiseră canalele o descoperiseră și o marca- 
seră drept loc cu posibilă însemnătate istorică. Dar biletul se 
pierduse dintr-o prostie birocratică. 

— Frumos, a spus Wayne aplecându-se spre ea. Asta-i 
muncă de detectiv de primă clasă, Marasi. Câte studii vechi ai 
citit ca să descoperi treaba asta? 

— Prea multe, a spus ea. Ai fi surprins să știi cât timp petrec 
scotocind prin documentele de arhivă. 

— Ăia scot cercetarea din poveşti. 

— Tu făceai dintr-astea prin Ținuturile Necruțătoare? 

— Păi, cum se face-n Ținuturile Necruţătoare, a spus 
Wayne. De obicei îl ţineam pe câte unul cu mutra-n troacă 
până-și amintea a cui era cererea de prospecţiune pe care o 
șterpelise, dar principiul e același. Cu mai multe înjurături. 

Ea i-a întins pușca, după care s-a apucat să cerceteze ușa cu 
atenţie. Lui Wayne nu-i plăcea ca ea să facă mare caz de chestia 
asta, dar pe atunci era în stare să țină o armă fără să-i tremure 

mâinile. Ea nu-l văzuse niciodată trăgând cu o armă, dar el zicea 
că la nevoie s-ar fi descurcat. 

Ușa era închisă etanș, însă nu se vedea nicio încuietoare 
pe partea aceea. Se părea că şi cei pe care-i vâna ea o găsiseră 
închisă — erau o grămadă de semne de-a lungul unei margini. 
Era loc suficient să poţi strecura ceva între ușă și cadru. 

— Am nevoie de un cuțit ca să pătrund aici. 

— Poţi să te folosești de inteligența mea ascuţită. 

— Din păcate, Wayne, nu ești genul de unealtă de care am 
nevoie în clipa asta. 

— Ha! a făcut el. Hai că-mi place asta! 

l-a dat un cuţit din rucsacul lui, unde ţineau diverse chestii 
precum frânghii și metale suplimentare, în caz că ar fi dat de 
Născuţi-din-metal. O gașcă de soiul ăla nu avea de ce să aibă un 
Allomant — erau din cei care-i scuturau pe negustori pentru 
taxe de protecţie. Și totuși primise rapoarte care o îngrijorau — 
și era tot mai sigură că grupul era finanțat de Set. 

Trecuseră ani și încă mai căuta răspunsuri la întrebări 
care o chinuiseră chiar de la începutul carierei sale de om al 
legii. Grupul cunoscut sub numele de Set, condus pe atunci 
de unchiul Edwarn, unchiul lui Wax, despre care aflase apoi 
că o avea ca membră și pe sora lui, Telsin. Un grup care urma, 
venera sau promova cumva mașinaţiunile unei figuri întune- 
catecunoscute sub numele de Trell. Un zeu, s-a gândit ea. Din 
vremuri străvechi. 

Dacă ar fi prins persoanele potrivite, ar fi putut obţine în 
sfârșit răspunsurile. Dar nu reușea niciodată. Cel mai mult se 
apropiase de niște răspunsuri în urmă cu șaseani, dar atunci toţi 
cei pe care-i capturaseră — inclusiv unchiul lui Wax — fuse- 
seră uciși într-o explozie. Așa încâta rămas să alerge iarăși după 
umbre, în vreme ce restul elitei din Elendel s-a angajat pe deplin 
să ignore amenințarea. Fără probe, ea și Wax nu reușiseră nici 
măcar să dovedească existenţa grupului Set, dincolo de lacheii 
lui Edwarn. 

Folosindu-se de cuţit, a reușit să desprindă bara care ținea 
ușa închisă din cealaltă parte. Bara a căzut cu un zăngănit ușor, 
iar ea a reușit să deschidă ușa, dând la iveală un tunel cioplit gro- 
solan care ducea în jos. Unul dintre numeroasele tuneluri care 
împânzeau zona, datând din vremuri străvechi, de dinaintea 
Catacendrului. Din vremurile miturilor și eroilor, din vremurile 
căderilor de cenușă și ale tiranilor. 

Ea și Wayne s-au strecurat înăuntru, lăsând ușa așa cum au 
găsit-o. Au micșorat lumina felinarului, ca măsură de precauţie, 
și au pornit împreună spre adâncuri. 

— Cravata? a întrebat Steris citind de pe listă. 

— Legată și prinsă cu ac, a spus Wax strângând-o. 

— Pantofii? 

— Lustruiţi. 

— Prima dovadă? 

Wax a aruncat în aer un medalion argintiu, apoi l-a prins. 

— A doua dovadă? a întrebat Steris făcând un semn pe 
lista ei. 

— Uite-o! a spus Wax, scoțând din buzunar un mic teanc 
de hârtii împăturite. 

— A treia dovadă? 

Wax s-a căutat în alt buzunar, apoi s-a oprit, uitându-se 
prin încăperea mică — biroul lui de senator în Camera de 
Procedură. Oare le lăsase... 

— Acasă, pe birou, a spus el, dându-și o palmă peste 
frunte. 

— Am adus eu una de rezervă, a spus Steris, scotocind 
prin geanta ei. 

Wax a zâmbit larg. 

— Bineînţeles c-ai adus. 

— Două, de fapt, a zis Steris întinzându-i o foaie de hârtie 
pe care el a pus-o deoparte, după care și-a consultat din nou 
lista. 

Micul Maxillium a venit lângă mama lui, studiind cu o 
figură foarte serioasă propria listă de mâzgălituri. La cinci ani 
știa deja literele, dar prefera să le inventeze. 

— Desen cu căţel, a spus Max de parc-ar fi citit de pe lista 
lui. 

— S-ar putea să-mi trebuiască unul de-ăla, a zis Wax. 
Prinde bine. 

Max i l-a oferit solemn, apoi a continuat. 

— Desen cu pisică. 

— Şi de-ăla îmi trebuie. 

— Nu știu să desenez pisici, a spus Max, dându-i încă o 
foaie de hârtie. De aceea seamănă cu o veveriță. 

Wax și-a îmbrățișat fiul, după care a pus cu grijă foile deo- 
parte, lângă celelalte lucruri. Sora băiatului — Tindwyl, pentru 
că lui Steris îi plăceau numele tradiționale — gângurea într-un 
colț al camerei, unde Kath, guvernanta, o supraveghea. 

În cele din urmă, Steris i-a dat pe rând pistoalele. Grele, cu 
țeavă lungă, fuseseră concepute de Ranette în așa fel încât să 
aibă un aspect amenințător — dar aveau două piedici și nu erau 
încărcate. Trecuse ceva vreme de când fusese nevoit să împuște 
pe cineva, dar continua să profite din plin de reputaţia lui de 
„Senator și om al legii al Ținuturilor Necruţătoare“. Orășenii, 
mai ales politicienii, erau intimidaţi de armele de calibru mic. 
Preferau să ucidă cu arme mai moderne, precum sărăcia și 
deznădejdea. 

— Un sărut pentru soția mea e pe lista aia? a întrebat Wax. 

— De fapt, nu, a spus ea surprinsă. 

— O scăpare mai neobișnuită, a zis el, apoi a sărutat-o pre- 
lung. Tu ar trebui să mergi acolo azi, Steris. Te-ai pregătit mai 
temeinic decât mine. 

— Tu ești lordul casei. 

— Te-aș putea numi purtătoare de cuvânt, să vorbeşti în 
numele nostru. 

— Nu, te rog, a răspuns ea. Știi bine cum mă simt când e 
vorba de oameni. 

— Te descurci cu oamenii potriviți. 

— lar politicienii sunt vreodată buni la ceva? 

— Eu așa sper, a zis el netezindu-și sacoul și îndrep- 
tându-se spre ușă. De vreme ce suntunul dintre ei. 

Și, ieșind din birou, a coborât la etajul Senatului. Steris 
avea să-l urmărească de la loculei de la balcon — deja știa toată 
lumea cât de tipicară era, preferând să ocupe același loc. / 

Când Wax a intrat în încăperea uriașă — care fremăta 
de activitate, în timp ce senatorii se întorceau din scurta lor 
pauză —, nu s-a dus la locul său. În ultimele câteva zile sena- 
torii purtaseră dezbateri aprinse în privinţa proiectului de lege 
actual, iar el ţinea ultimul discurs. Își asigurase acea poziţie cu 
multe promisiuni și numeroase târguieli, sperând că avea să 
confere argumentelor sale un avantaj și să-i dea cel mai bun 
prilej de a evita o decizie dezastruoasă. 

Stătea într-o parte a tribunei vorbitorilor, așteptând ca 
toată lumea să se așeze, cu degetul mare prins în centura armei, 
gata să izbucnească. Ai învăţat să te impui pe când interogai 
prizonieri în Ținuturile Necruţătoare — și era șocat să constate 
câte dintre acele deprinderi se potriveau aici. 

Guvernatorul Varlance nu s-a uitat la el. În schimb, omul 
și-a aranjat cravata, după care și-a verificat chipul pudrat — pie- 
lea de o paloare fantomatică era la modă în aceste zile, dintr-un 
motiv obscur. Apoi și-a înșirat toate medaliilepe birou, una câte 
una. 

Dar-ar rugina, ce dor mi-e de Aradel, s-a gândit Wax. Era 
ceva nou să aibă un guvernator competent. Adică... mânca prin 
hoteluri și descoperea că mâncarea nu era rea, sau își făcea vea- 
cul cu Wayne și descoperea că încă avea ceasul în buzunar. 

Cu toate acestea, slujba de guvernator era genul de slujbă 
care îi măcina pe oamenii buni, dar îi lăsa pe cei răi să-și vadă 
fericiţi de-ale lor Aradel demisionase cu doi ani în urmă. Și 
chiar avusese sens alegerea unui militar ca nou guvernator, 
având în vedere frământările de pe Continentul Sudic. Mulţi de 
prin ţările recent descoperite acolo — cu aeronavele și măștile 
lor ciudate — erau nemulțumiți de cum s-au desfășurat lucru- 
rile în urmă cu șase ani. Mai precis, de faptul că Bazinul Elendel 
păstrase Brăţările Doliului. 

În clipa aceea, Elendelul se confrunta cu două mari pro- 
bleme. Primaerau oamenii de pe Continentul Sudic, dintre care 
cel mai ales neam era cel al malwishienilor. Aceştia se agitau în 
permanenţă, vociferând în legătură cu faptul că Bazinul era mic 
și lipsit de putere. O atitudine agresivă, militaristă. Varlance 
fusese împotrivă, deși Wax chiar se întreba în ce condiţii 
obținuse toate acele medalii. Din câte știa el, nou-înființata 
armată nu se implicase în nicio confruntare. 

A doua problemă se găsea mult mai aproape de casă. Era 
vorba de zonele din Bazin care se aflau în afara capitalei, oame- 
nii din ceea ce era cunoscut sub denumirea colectivă de Orașele 
Exterioare. Ani la rând, poate decenii, crescuseră tensiunile 
dintre orașul Elendel și toate celelalte. 

Era destul de rău să te confrunţi cu amenințări de pe un alt 
continent. Dar pentru Wax, acela era un pericol mai îndepărtat. 
Cel imediat, care-l tulbura cel mai mult, era perspectiva unui 
război civil în rândul propriului său popor. El și Steris se stră- 
duiseră ani la rând să împiedice acest lucru. 

În cele din urmă, Varlance a făcut un semn din cap spre 
viceguvernatoarea lui terrisiană. Aceasta avea un păr creț închis 
la culoare și purta o robă tradiţională; Wax avea impresia că o 
cunoscuse în Sat, dar ar fi putut fi sora ei, iar el nu găsise niciun 
prilej potrivit ca s-o întrebe. Oricum, dădea bine să ai un terri- 
sian în cadrul personalului. Cei mai mulți guvernatori numeau 
câte unul în cabinet, într-o poziţie înaltă — aproape ca și când 
terrisienii ar fi fost o altă medalie de arătat tuturor. 

Adawathwyn s-a ridicat în picioare și a anunțat întregii 
săli: 

— Guvernatorul îl recunoaște pe senatorul din Casa 
Ladrian. 

Deși se așteptase la așa ceva, Wax s-a îndreptat cu pas vioi 
spre podium, care era luminat de sus de un proiector uriaș. S-a 
rotit încet, studiind încăperea circulară. Într-o parte stăteau 
oficialii aleși: senatorii votaţi pentru a reprezenta o breaslă, 

o profesie sau un grup istoric. În cealaltă parte se aflau lorzii: 
senatorii care-și dețineau funcţiile prin beneficiul nașterii. 

— Acest proiect de lege, a declarat Wax în faţa întregii adu- 
nări, tare și răspicat, cu o voce răsunătoare, este o idee fantastic 
de stupidă. 

Cândva, la începutul carierei sale politice, faptul că vorbea 
fără menajamente i-a atras furia tuturor. I-a surprins pe mai 
mulți membri ai Senatului zâmbind. Se așteptau la așa ceva din 
partea lui — ba chiar îl apreciau pentru asta. Știau câte pro- 
bleme existau în Bazin și se bucurau că unul dintre ei era dispus 
să vorbească despre ele. 

— Tensiunile cu malwishienii au ajuns la un nivel fără pre- 
cedent, a spus Wax. A venit vremea ca Bazinul să se unească, nu 
să creăm disensiuni între orașele noastre! 

— Este vorba despre unire! a strigat o voce. 

Senatorul docherilor, Melstrom. În general, era o mario- 
netă a lui Hasting și Erikell, nobili care fuseseră în permanenţă 
un ghimpe dureros în coasta lui Wax. 

— Avem nevoie de un singur conducător pentru întregul 
Bazin! Oficial! 

— De acord, a spus Wax. Dar cum o să-i unească pe oameni 
ridicarea în rang a guvernatorului Elendelului, funcţie în 
privinţa căreia nu poate vota nimeni din afara orașului? 

— Le va da pe cineva care să le atragă atenţia. Un lider 
puternic, capabil. 

Și ăsta, s-a gândit Wax aruncându-i o privire lui Varlance, 
e un lider capabil? Avem noroc că e atent la ședințe în loc să fie 
atent la programul campaniei sale publicitare. În primii doi ani 
de mandat, Varlance inaugurase șaptesprezece parcuri din oraș. 
Îi plăceau florile. 

Ținându-se de plan, Wax și-a scos medalionul și l-a aruncat 
în aer, prinzându-l apoi în podul palmei. 

— Acum șase ani, a spus el, am avut o mică aventură. Ştiţi 
cu toţii despre ce este vorba. Am găsit epava unei aeronave 

malwishiene și am dejucat un complot al Orașelor Exterioare 
de a folosi secretele sale împotriva Elendelului. Am împiedicat 
lucrul ăsta. Am adus Brățările Doliului înapoi, pentru a fi păs- 
trate în siguranță. 

— Şi era cât pe ce să porneşști un război, a bombănit 
cineva din capătul încăperii. 

— Şi ce era să fac, să las complotul să meargă mai departe? 
a replicat Wax. 

Cum nu a primit niciun răspuns, a aruncat iarăși medali- 
onul în aer, prinzându-l apoi din nou. Era unul dintre meda- 
lioanele care modificau greutatea și pe care malwishienii 
le foloseau ca să-și facă navele suficient de ușoare pentru a 
zbura. 

— Provoc pe oricine din această încăpere să-mi pună la 
îndoială loialitatea faţă de Elendel. Putem să ne și duelăm. Vă 
las chiar să trageţi primii. 

Tăcere. O merita. Mulţi dintre cei din încăpere nu-l 
aveau la inimă, darîl respectau cu adevărat. Și știau că nu era 
un agent al Orașelor Exterioare. 

A aruncat medalionul în aer și l-a Împins și mai sus, până 
în tavan. Medalionul s-a rostogolit din nou în jos, sclipind 
în lumină. În timp ce-l prindea, Wax a aruncat o privire spre 
amiralul Jonnes, actualul ambasador al naţiunii malwishiene. 
Era la loc de cinste în Senat, în zona alocată primarilor din 
Orașele Exterioare. Niciunul dintre ei nu venise la acea adu- 
nare. Semn vădit al furiei lor. 

Proiectul acela de lege, dacă era aprobat, avea să-l ridice 
în rang pe guvernatorul Elendelului, mai presus de toţi pri- 
marii Orașelor Exterioare — ceea ce-i permitea să intervină 
în conflictele locale. Până la demiterea unui primar și solici- 
tarea de alegeri speciale, aprobând candidaţii. Deși Wax era 
de acord că un conducător central ar fi fost un pas important 
pentru unirea Bazinului, proiectul de lege era o insultă fățișă 
la adresa tuturor celor care trăiau în afara capitalei. 

— Știu care e poziţia noastră, a spus Wax, răsucind meda- 
lionul între degete, mai bine decât oricine altcineva. Vreţi să 
faceţi o demonstraţie de forță în fața malwishienilor.;Vreţi să 
dovediţi că putem face ca propriile noastre orașe să se supună 
rânduielilor noastre. Așa că introduceţi acest proiect de lege. Dar 
asta subliniază tocmai de ce toată lumea din afara Elendelului 
e supărată pe noi! Revoluţionarii din celelalte orașe n-ar fi 
ajuns atât de departe fără sprijinul oamenilor lor. Dacă oamenii 
de rând care locuiesc în afara Elendelului n-ar fi ai naibii de 
furioși pe politicile noastre comerciale și pe aroganţa noastră, 
nu ne-am afla în această poziţie. Acest proiect de lege nu-i va 
potoli! Aceasta nu este o „demonstraţie de forță“. E conceput - 
tocmai pentru a-i înfuria pe oameni. Dacă adoptăm această 
lege, e ca și cum am vrea război civil! 

Și-a lăsat cuvintele să pătrundă în minţile tuturor. Ceilalţi 
erau foarte hotărâți să pară puternici în fața dușmanilor din 
afară. Dar dacă erau lăsaţi de capul lor, ar fi intrat cu forța chiar 
în război din cauza unor dispute interne. Problemele mal- 
wishiene erau reale, dar nu la fel de imediate. În schimb, războ- 
iul civil ar fi fost devastator. 

Partea cea mai rea era că, în secret, cineva făcea presiuni în 
direcţia asta. Wax era convins că grupul Set se implica din nou 
în politica din Elendel. Chiar și... sora lui era implicată. Nu știa 
sigur de ce-și doreau un război civil, dar încercaseră ani la rând 
să stârnească unul. lar dacă lăsa lucrurile să continue în felul 
ăsta, cântându-le în strună adevăraților lor dușmani, atât elita 
din jurul lui, cât și revoluționarii din Orașele Exterioare aveau 
să aibă motive de plâns. 

Wax a scos teancul de hârtii din buzunarul stâng. A ascuns 
la spate desenele cu câinele și pisica, ridicându-le pe celelalte 
în faţa tuturor. 

— Amaici șaizeci de scrisori din partea unor politicieni din 
Orașele Exterioare. Reprezintă un grup mare care nu își dorește 
un conflict. Sunt oameni rezonabili. Sunt dispuși — dornici — să 

colaboreze cu Elendelul. Dar sunt și îngroziţi de ceea ce ar putea 
face oamenii lor dacă vom continua să le impunem politici tira- 
nice, imperiale. Propun să nu votăm acest proiect de lege și să 
lucrăm la ceva mai bun. La ceva care să promoveze cu adevărat 
pacea și unitatea. O adunare naţională care să reprezinte fiecare 
Oraș Exterior — și un oficial suprem ales de acel organism. 

S-a așteptat la huiduieli și chiar s-a ales cu câteva. Dar cei 
mai mulţi dintre cei prezenţi în încăpere au amuţit când el a 
ridicatteancul de foi. Le era teamă ca nu cumva puterea să aban- 
doneze capitala. Le era teamă că politica Orașelor Exterioare 
avea să le schimbe cultura. Erau niște lași. 

Poate că și el era laș, căci era îngrozit la gândul că Set ar 
putea trage sforile. Care dintre cei care se uitau acum la el erau 
agenţii lor secreți? Să dea rugina dacă le înțelegea motivaţia. 
Voiau război — era limpede — ca mod de a pune mâna pe 
putere. Dar mai era ceva. 

Urmau ordinele unei chestii cunoscute sub numele de 
Trell. 

Wax s-a răsucit încet, încă ţinând scrisorile în mână, și 
dintr-odată s-a simţit cuprins de neliniște în timp ce se întorcea 
cu spatele spre Melstrom. Asta are de gând să tragă, şi-a spus 
Wax. 

— Cu tot respectul, Lord Ladrian, a spus Melstrom. Aţi 
devenit de curând părinte, și se vede treaba că nu înţelegeţi 
cum secrește un copil. Nu cedezi la cerinţele lor; rămâi ferm pe 
poziţie, știind că deciziile tale sunt cele mai bune pentru ei. În 
cele din urmă vor înțelege rațiunea. Elendel este pentru Orașele 
Exterioare ca un tată pentru fiul său. 

Drept în spate, s-a gândit Wax, întorcându-se. 

Nu a răspuns imediat. Când ripostai, trebuia să țintești 
cu grijă. Mai folosise astfel de argumente — de cele mai multe 
ori între patru ochi — în fața multora dintre senatorii din acea 
încăpere. Făcea progrese, dar avea nevoie de mai mult timp. Cu 
acele scrisori, se putea întoarce la fiecare senator în parte, la cei 

nehotărâţi, să le împărtășească cuvintele. Ideile. Putea încerca 
să-i convingă. 

Instinctul îi spunea că, dacă votul ar fi avut loc în ziua 
aceea, proiectul de lege ar fi trecut. Așa că nu veniseaici ca să-și 
repete argumentele. Venise cu un glonţ pe țeavă, gata să tragă. 

A împăturit scrisorile și le-a băgat frumos în buzunar. Apoi 
a luat teancul mai subțire — două foi — din celălalt buzunar. 
Cele din care Steris adusese niște copii în caz că le-ar fi uitat. 
Probabil că făcuse copii și pentru celălalt teanc. Și alte șapte 
lucruri despre care ea știa că nu va avea nevoie — dar se simţea 
mai bine să le aibă în geantă, pentru orice eventualitate. Să dea 
rugina dacă nu era încântătoare femeia asta! 

Wax a ridicat în aer foile de hârtie, făcând un adevărat 
spectacol încercând să obţină lumina potrivită ca să citească. 

„Dragă Melstrom“, a început el să citească cu voce tare, „ne 
bucurăm că ești dispus să asculți de glasul rațiunii și să continui 
să impui superioritatea comercială a Elendelului în Bazin. Este o 
alegere înţeleaptă. O să livrăm jumătate din câștigurile noastre 
din transporturi pentru următorii trei ani în schimbul spriji- 
nului acordat de tine acestui proiect de lege. Din partea caselor 
Hasting și Erikell“. 

În încăpere a izbucnit haosul. Wax s-a așezat, agățându-și 
degetul de centura armei, așteptând ca strigătele de indignare 
să înceteze. A întâlnit privirea lui Melstrom, în timp ce bărba- 
tul se lăsa pe spătarul scaunului. Idiotul ăla, mânca-l-ar rugina, 
tocmai învățase o lecţie importantă: nu lăsa în urmă documente 
care ar putea să demonstreze cât ești de corupt, când adversarul 
tău politic e detectiv de meserie. Idiotul. 

În timp ce strigătele se potoleau, Wax a vorbit din nou, de 
data aceasta mai tare: 

— Cer insistent ca senatorul Melstrom să fie audiatpentru 
comportament inadecvat funcţiei, deoarece și-a vândut, se pare, 
votul, încălcând flagrant legile anticorupţie. 

— Şi procedând astfel, a spus guvernatorul, să amânăm 
votarea proiectului de lege privind supremaţia Elendelului? 

— Cum să-l votăm, a întrebat Wax, dacă nu suntem siguri 
că voturile sunt exprimate cu bună-credință? 

Și mai multestrigăte deindignare. Wax a rezistat, în timp ce 
guvernatorul se consulta cu viceguvernatoarea. Aia era deşteaptă. 
Orice realizare a lui Varlance care nu avea legătură cu tăierea vreu- 
nei panglici sau pupatul vreunui bebeluș era, probabil, ideea ei. 

În timp ce-n încăpere se lăsa liniștea, guvernatorul a privit 
spre Wax. 

— Cred că ai dovada autenticităţii acestei scrisori, Ladrian. 

— Am declaraţii sub jurământ de la trei experți grafologi 
diferiți care dovedesc că nu este un fals, a spus Wax. Și veţi des- 
coperi că relatarea soţiei mele despreintrarea în posesia noastră 
a scrisorii este exhaustivă și de necontestat. 

— Atunci propun să urmeze audieri pentru comportament 
inadecvat funcţiei, a spus guvernatorul. După votarea Legii 
Supremaţiei. 

— Dar... a început Wax. 

— Cerem, l-a întrerupt guvernatorul, ca Melstrom, Hasting 
și Erikell să se abţină de la vot. Să ne asigurăm că votul nu e 
corupt. 

La naiba. 

La naiba, la naiba, la naiba. 

Înainte să poată răspunde, viceguvernatoarea a izbit cu 
ciocănelul. 

— Voturi în favoarea continuării? 

S-au ridicat majoritatea mâinilor din Senat. Pentru un vot 
simplu ca acesta, ar fi fost suficient un sondaj de opinie — cu 
excepţia cazului în care votul se dovedea a fi foarte strâns. Nu 
a fost așa. 

Votul real, legat de proiectul de lege, urma să aibă loc. 

— Mai ai vreo bombă de detonat, Ladrian? a întrebat 
guvernatorul. Sau putem merge mai departe cu povestea asta? 

— Nu mai am bombe, onorată instanţă, a spus Wax oftând. 
Oricum, acestea erau specialitatea fostului meu partener. În 
schimb, am o ultimă pledoarie pentru întreaga adunare. 

Manevra lui dăduse greș. Mai avea o ultimă carte de jucat. 
O cerere, însă nu din partea lui Waxillium Ladrian, ci din partea 
lui Dawnshot, omul legii. 

— Cu toţii mă cunoașteţi, a spus el, rotindu-se în loc și 
aţintindu-i cu privirea. Sunt un om simplu din Ținuturile 
Necruţătoare. Nu fac eu politică așa cum trebuie, dar chiar 
înţeleg supărarea oamenilor și vieţile grele ale muncitorilor. 
Dacă tot ne asumăm rolul de părinte, trebuie să ne purtăm 
bine cu copiii noștri. Să le dăm șansa de a vorbi în numele 
lor. Dacă vom continua să ne prefacem că sunt copii mici, vor 
începe pur și simplu să ne ignore — în cel mai fericit caz. Vreţi 
să transmiteți un mesaj? Transmiteți mesajul că ne pasă și că 
suntem dispuși să ascultăm. 

În cele din urmă, și-a ocupat locul lângă Yancey Yaceczko, 
un om cumsecade și răbdător — și unul dintre senatorii care 
chiar l-au ascultat. 

— Bun spectacol, Wax, a șoptit bărbatul, aplecându-se 
spre el. Bun spectacol, serios vorbesc; Mereu e o plăcere să te 
văd. 

Yancey urma să voteze cu el. De fapt, un număr destul de 
mare de nobili empatiza cu Wax. Deși multe dintre lucrurile pe 
care Marasi lespuseserecent îl făceau pe Wax să se simtă jenat 
cu privire la poziţia sa ereditară, în acest caz, lorzii s-ar fi putut 
dovedi un pic mai puţin corupți decât omologii lor. Senatorii 
aleși trebuiau să-și păstreze locurile, iar votul pentru acel pro- 
iect de lege avea să îmbunătățească, probabil, calitatea vieţii 
alegătorilor lor. 

Asta era problema. Potrivit ultimului recensământ, acum 
locuiau mai mulți oameni în afara orașului decât în interiorul 
său. Cele mai multe dintre legi datau de pe vremea când exis- 
taseră un singur oraș și o grămadă de sate de țărani. Cum acele 

sate se dezvoltaseră și deveniseră orașe, locuitorii lor își dori- 
seră o poziție mai puternică în politica Bazinului. 

Elendel nu mai era o așezare neînsemnată reconstru- 
ită după un dezastru de proporţii apocaliptice. Era o naţiune; 
până și Ținuturile Necruţătoare se schimbau, creșteau, se 
modernizau. Dar-ar rugina — la cât pământ era în Ținuturile 
Necruţătoare, el își imagina că va veni o vreme când acolo vor 
locui mai mulți oameni decât în Bazin. 

Trebuia să le ofere putere acelor oameni, nu să-i ignore. 
Încă spera lucrul ăsta. El, Steris și aliații lor se străduiseră luni 
întregi să reducă susţinerea acelui proiect de lege. Nenumărate 
cine, petreceri, ba chiar și antrenamente la poligonul de tra- 
geri — de altfel, începuse să organizeze asemenea acțiuni pen- 
tru câțiva dintre membrii elitei orașului. 

Toate acestea în numele schimbării lumii. Vot cu vot. 

Guvernatorul a supus proiectul la vot, iar Lady Michelle 
Yomen a acordat primul vot — împotriva proiectului de lege. 
Pe măsură ce votul înainta, Wax s-a așezat, la fel de neliniștit 
precum fusese după fiecare confruntare cu o gașcă de bandiți. 
Dar-ar rugina... situaţia asta era oarecum mai gravă. Fiecare vot 
suna ca trosnetul unui glonţ ieșit pe țeavă. Lady Faula și senato- 
rul Vindel. Cum or să cedeze? Și Maraya? A fost convinsă sau... 

Doi dintre eiau votat în favoarea proiectului de lege, alături 
de alți câţiva în privinţa cărora avusese îndoieli. Pe Wax l-a apu- 
cat deznădejdea, un sentiment mai teribil decât dacă ar fi fost 
împușcat, în timp ce votul mergea mai departe — iar în cele din 
urmă s-a oprit la 122 pentru și u8 împotrivă. 

Legea trecuse. L-a apucat și mai rău stomacul. Dacă Wax 
avea de gând să oprească un război civil, trebuia să găsească o 
altă cale. 

THREATENS 


Te COMPASS of Spirits 
In my last letter, the Haunted Man, my two Faceless Immortal 
companions, and I saw the Coinshot Vila Mecant grab the 
Compass of Spirits and throw herself off a stone outcropping 
into the mists. The aluminum key that activated it, however, 
was still with me. Knowing Vila would be back, I entrusted 
the key to the Haunted Man, who used his hellguns to launch 
himself to another outcropping, leaving me to convince my 
faceless friends I had a plan... Which, of course, I did. 


Chapter 8: “Flight of the Ornisaur” 


UNITY OR DIVISION? PROI 


KeSun rolled her eyes. “Ex- 
actly how do you expect to 
followVila and lure her out?” 

“The aluminum bones 
we lifted from the ornisaur 
quarry,” I said, patting 
Tabaar’s giant backpack. 

He groaned deep within his 
corpulent body. “Oh no...” 

“You are incredible at imi- 
tation,” I said encouragingly. 
“Remember when you were 
Human the koloss in A Hero 
for All Ages?You were master- 
ful! You can do this!” 

“He can’t,” said KeSun, fold- 
ingher arms. “Notwithout me. 
Pm the one with experience 
impersonating birds.” 

Turning to Tabaar, she 
said, “If you are willing to 
yield some control to me, 


LETTER TO THE EDITOR 


Once again | must object to 


your continued allowance of 


ads from Soonie Industries, 
manufacturers of the “Soonie 
Pup,” who have also ignored 
my numerous letters regard- 
ing their historically egregious 
depictions of the Ascendant 


The Two Seasons would like to retractour dear editor Kyndlip Temavyl’s 
comments of two weeks ago, prior toher disappearance, when she com- 
pared our beloved mayor to “an irascible boar; no smarter, less attractive, 
and unable to keep from rolling around in every mire he comes across.” 


then we can carry Miss Sau- 
vage across this abyss.” 

“But the rest of my collec- 
tion...” he said, the bag of 
bones shifting on his back. 

“We’ll return for them,” 
said KeSun, with a compas- 
sion in her voice she reserved 
only for Tabaar. “I promise.” 

She raised an eyebrow at 
me. “Will you kindly look 
away?” she asked. “Wed rather 
you not see us when we...” 

“merge,” said Tabaar. 

What followed was one 
of the strangest things I've 
ever encountered, stranger 
even than the Beast of Bel- 
mon Couture or that time 
when I was Allomancer Jak's 
assistant. 

(Continued below the fdd!) 


GUEST EDITORIAL 


by Gemmes Millis, Interim Editor 
ENFORCE NOSEBALL BAN! 


We see them in every unsown 
field and vacant lot. Vagrants 
and layabouts, some of them 
even our own children, congre- 
gating in gangs and “playing” 
the game of Death himself: 


The Governor and Vice Governor 


In a matter of days, Elen- 
dels Senate will vote on what 
Bilming's top political mind, 
Professor Garven Munz, has 
called “the most monumental 
change to our government 
structure since the Words of 
Founding.” 

Days of speeches, debates, 
and posturing are planned 
leading up to the vote,and the 
eyes of the Outer Cities are 
focused on the so-called Law- 
man Senator of the Roughs, 
whose recent visits north of 
the Basin have solidified his 
stance with whichmany Outer 
City dwellers concur: Repre- 
sentation Before Supremacy. 

Governor Varlance and his 


The Man Who Eatrifid Time! 


The new novel by Bilming- 
born working man Schrib 
Welfor. Available now in all fine 
bookshops! 


HELP WANTED—Bendalloy 
Misting cook for new “quick 
eats” café. Will pay top boxing 
plus bonuses and bendalloy 


cronies vehemently oppos 
this tack, their views summe 
up in Vice Governor Adawi 
wyn’s bold opening remant 
that “We’ll need a stroni 
experienced leader when ww 
comes to us from our maskl 
Southern friends.” Admiiii 
Jonnes ofthe Malwish Natin 
looked visibly shaken and did 
not return after the Senat! 
following recess. 

When Varlance was askel 
if he too thought the Bani 
might be headed toward wi 
with the Malwish, he mei 
patted his chest where hui 
conspicuously hung his miti 
tary medals. 

(Continued on back.) 


Flight 
of the 
. 

Omisaur 
Though I desperateli 
wanted to peek, my regun 
for my longtime companiwili 
compelled me to honor thell 
request, even though tha 
sound of their merging wii 


Marasi cerceta urmele lăsateînţărână. Păreau a fi vechi de câteva 
săptămâni, pentru că se adunase praful pe ele. S-a îndreptat spre 
Wayne, care studia cărarea ce cobora în adâncuri: un tunel com- 
plicat, cu o pantă abruptă. A aruncat o privire. 

— Dacă se strecoară repede în și, în afara orașului înseamnă 
c-or fi găsit altă cale de ieșire de aici, a spus el. Nu fac drumul 
ăsta în mod regulat. 

— De acord, a zis ea. Oricum, ar trebui să fim discreţi, în 
caz că au pus iscoade. 

Drept răspuns, el a îndreptat felinarul în jos și a șoptit: 

— Vrei să mergem mai departe fără întăriri? 

— Deocamdată. Doar cercetăm și vedem ce găsim pe aici. 
Nu vreau să mobilizez pe toată lumea pentru o fundătură. 

Au înaintat împreună prin tunel. Dificultatea drumului și 
lipsa aparentă a oricărei mișcări au încurajat-o. Dacă inamicul 
se afla acolo jos și folosea o altă rută, atunci însemna că, dacă 
ea și Wayne o luau pe drumul ăla, era mai puţin probabil să fie 
descoperiți. Au coborât cu grijă pe potecă. Dar-ar rugina... slavă 
Domnului că avea pantaloni. Dacă aluneca și-și spărgea capul, 
măcar putea s-o facă cu demnitate. Mă rog, cu câtă demnitate îi 
mai rămânea unei femei după o drumeţie prin canalizare timp 
de o oră. 

Și-a alungat aceste gânduri imaginându-și că grotele acelea 
erau la fel de vechi ca și Războinicul în Ascensiune — ba chiar 
mai vechi de-atât. Aceste tuneluri adormiseră în timpul distru- 
gerii lumii, de-a lungul Catacendrului și a ascensiunii și decli- 
nului Ultimului Imperiu. Oare pietrele pe lângă care treceau se 
desprinseseră din tavan în vremea Munţilor de Cenușă? 

Nu s-a putut abţine să se întrebe dacă nu cumva aveau să 
găsească legendarul Leagăn al Supravieţuitorului — Puţurile din 
Hathsin —, deși știa că era o prostie. Wax spunea că fusese acolo 
şi nu găsise metalele magice din legende. În cele din urmă, au dat 
de un puț foarte adânc; practic, era vertical, deși avea numeroase 
obstacole și crăpături în piatră pe care se putea urca. Wayne a 
aprins din nou felinarul, cu îndoiala întipărită pe figură. 

— Știm sigur că au venit pe aici? a întrebat el în șoaptă. 

— Cine altcineva să fi lăsat urmele de pași? 

— Urme de pași? 

— Alea din praf, nu? lar în apropierea deschizăturii erau 
pline de ape reziduale din canal, de pe cizme, nu? Pe bune, 
Wayne, pentru un detectiv ești cu capul în nori uneori. 

— Tu și Wax sunteţi detectivi, a spus el. Nu eu. 

— Păi, atunci tu ce ești? 

— Opritor de gloanţe, a spus el. Spărgător de căpățâni. Ala 
care mai explodează din când în când. 

— Azi nu facem dintr-astea, a șoptit Marasi. Aruncăm un 
ochi înăuntru, vedem dacă am avut dreptate, după care ieşim să 
ne autorizeze și să trimită întăriri. 

— Păi, atunci cred că tot pe-aici ne întoarcem, a spus el 
oftând, după care s-a apucat să scotocească prin rucsacul de 
pânză, căutând frânghia de căţărat. A găsit o formaţiune stân- 
coasă trainică de care s-o lege, apoi a aruncat capătul celălalt 
jos, în întuneric. 

A început să coboare, urmat de Marasi cu pușca la spinare. 
Coborârea s-a dovedit mai ușoară decât se temuse ea că avea să 
fie, deoarece frânghia avea noduri. Totuși, curând au început 
s-o usture braţele. 

— Deci, a zis Wayne încet, atârnând dedesubt și ţinând 
pasul cu ea în locsă o ia înainte, vrei să auzi lista mea de moduri 
în care femeile încalcă legile fizicii? 

— Depinde, a spus Marasi. Cât de misogină e lista aia? Poţi 
să-mi zici un număr pe o scală oarecare? 

— Xăă... treisprezece? 

— Din câte? 

— Șaptesprezece? 

— Ce dileală de scală mai e și asta? a șoptit ea oprindu-se 
pe un bolovan și uitându-se la el. De ce naiba ai alege 
șaptesprezece? De ce nu şaisprezece, măcar? 

— Nu știu! Tu ești cea care mi-a cerut o scală! Fii atentă, 
că-i bună asta. Femeile. Încalcă legile fizicii. De-o veșnicie mă 
tot gândesc la asta. Cel puţin de câteva zile. O să-ţi placă. 

— Sunt convinsă. 

— Prima modalitate, a spus el trecând la următorul aflori- 
ment. Când se dezbracă, femeile se încing. Ciudată chestie, nu? 
Oamenii normali se răcesc când își dau jos hainele... 

— Oamenii normali? a repetat ea, urmându-l. Când zici 
normali, te referi la bărbați? 

— Ăăăă... cred că da. 

— Deci jumătate din lume nu-i normală? Femeile nu-s 
normale? 

— Pare o tâmpenie când o zici așa. 

— Așa crezi? 

— Uite ce-i, eu am vrut doar să-ţi zic ceva interesant. O 
observaţie folositoare despre natura Cosmerului și legătura din- 
tre genuri. 

— Eu cred că te-ai gândit la ceva ce te-a amuzat și voiai un 
pretext ca să-l spui. 

A ajuns pe mica platformă de lângă el, iar în jos se vedea în 
sfârșit fundul puţului. Erau cam la jumătate. 

El a privit-o în ochi. 

— Deci... ăăă... paisprezece, atunci? Din șaptesprezece? 

— Și crește. Nici măcar nu-i adevărat, Wayne. Destui 
bărbaţi se încing când se dezbracă. Depinde de bărbat. 

El a zâmbit larg. 

— Și cu Allik cum rămâne? 

— La Allik e vorba mai mult de mască. 

— La cât de des își ridică chestia aia, dar-ar rugina-n ea, 
te-ntrebi la ce o mai poartă. 

— Când mișcă masca, malwishienii... întăresc oidee. Nu 
e greșit să lași oamenii să vadă ce-i sub mască, deși ei pretind 
că e tabu — și poate că așa a și fost cândva. Acum le place să se 
folosească de ea ca să se exprime. 

El a sărit peste margine și a continuat să coboare. Ea i-a 
făcut puţin loc, apoi a luat-o pe urmele lui. 

— Şi... a început el, vrei să auzi al doilea mod? 

— De fapt... aş cam vrea. 

— Ha! Mă gândeam eu! Wax ar fi zis nu. 

— Wax a avut ani întregi la dispoziţie să se obișnuiască cu 
nivelul tău de depravare, Wayne! Mie încă mi se pare remarca- 
bil cum reușești, de fiecare dată, să te-afunzi tot mai mult în 
mocirlă! 

— Așa o fi. Numărul doi: întreabă o femeie cât cântărește. 
Apoi ridic-o. Vei constata că a crescut în greutate. Feruchimiste, 
toate! 

— Wayne, gluma asta-i atât de obosită, încât a adormit la 
micul-dejun! 

— Ce? Vorbeşti serios? 

— Normal. Eram mic copil când taică-meu făcea glume 
tâmpite despre femei care mint cu privire la greutatea lor. 

— La naiba! A zis fanfaronul de moș Harms gluma asta? 

Și-a ridicat privirea spre ea, cu ochii mari. 

— O, la naiba, Marasi! Îmbătrânesc? Aia a fost o glumă de 
boșorog? 

— N-am ce să comentez. 

— Fir-arai naibii de ţepari cu buzele lor al naibii de strânse! 

A ajuns la fund și a dat drumul funiei cu un foșnet ușor, 
de pânză și de cizme pășind pe piatră, apoi a apucat bine funia. 

Ea a coborât cât i-a mai rămas din funie și i s-a alăturat. 

— Și care-i numărul trei de pe listă? 

— Încă n-am unul. 

— E o listă cu două chestii, dintre care una o tâmpenie. 

— Două au fost tâmpenii, a spus el posomorât. Una pare-se 
că era și bătrână. Aceleași glume ca ale Lordului Harms. Îmi ies 
din mână, rău de tot. 

A privit-o în ochi, apoi a zâmbit larg. 

— Asta-nseamnă că voi ajunge să fiu eu cel bătrân și țâfnos 
din parteneriatul ăsta? Iar tu aia tânără și curajoasă care-njură 
la greu și ia decizii proaste-n viaţă. 

Ea a rânjit. 

— O să primesc o pălărie de-aia norocoasă? 

— Numai dacă te porţi frumos cu ea, a spus el ducându-și 
mâna la inimă, și-o scoţi înainte să pățești vreun ghinion, să nu-i 
spurci norocul. 

— O să ţin minte chestia asta, a spus ea, scrutând tune- 
lul care se întindea dinspre fundul puţului înainte. Dar gata cu 
sporovăiala — oricât de mult mi-ar plăcea să aflu ce metastaze 
ți-au mai apărut prin creier în ultima vreme, nu ne permitem 
să ne-audă cineva. 

El a redus din nou lumina felinarului și au continuat să îna- 
inteze prin tunel. Cei de la secţiile de poliţie îi aruncau uneori 
priviri compătimitoare pentru că îl suporta pe Wayne — dar 
adevărul era că putea fi un detectiv bun când voia. Și de obicei 
chiar își dorea lucrul ăsta. 

De exemplu, la cererea ei, și-a ținut gura și s-a concentrat pe 
ce avea de făcut. Wayne putea fi lipsit de bună-cuviinţă și cum- 
plit de aiurit uneori, dar era un partener bun. Chiar excelent. 
Câtă vreme reușeai să treci de bula lui — nu cea allomantică, ci 
bula personală. Wayne era un bărbat clădit ca o fortăreață, cu 
ziduri exterioare și metereze. Dacă te numărai printre puţinii 
norocoși pe care-i lăsa să ajungă până la el, te alegeai cu un pri- 
eten pe viaţă. Unul care ţi-ar fi stat alături chiar dacă te-ai fi 
luptat efectiv cu zeii. 

Te găsim noi pe tine, Trell, s-a gândit Marasi, furișându-se 
înainte. Cu ani în urmă, auzise pentru prima oară acel nume 

rostit de un bărbat pe moarte, și era tot mai convinsă că Trell era 
un zeu extrem de puternic, precum Armonie. Nu te poţi ascunde 
la nesfârșit. Nu și dacă vrei să influenţezi în continuare lumea. 

Wayne a apucat-o de braţ și a oprit-o fără să scoată un 
cuvânt. Apoi a arătat spre o luminiţă ce scânteia în capătul 
îndepărtat al tunelului. Cât le mai rămăsese din drum au înain- 
tat furișându-se, apoi au aruncat o privire după colţ și au văzut 
exact ce sperau: doi bărbaţi cu veste și pălării, la doar câţiva 
metri distanţă, jucând cărţi pe o cutie răsturnată cu fundul în 
sus. O lampă mică pâlpâia pe masa lor improvizată. 

Marasi a dat din cap, făcându-i semn să se retragă. Ea și 
Wayne s-au îndepărtat din nou pe furiș, suficient de departe 
încât să nu le fie auzite șoaptele. Ea s-a uitat la el în întuneric, 
încercând să-i descifreze sfatul. Ar trebui să înainteze sau era 
confirmarea clară a faptului că trebuiau să meargă după întăriri? 

— Ce nenorocire! a șoptit Wayne. 

— Poftim? 

— Amărâtul ăla are o mână grozavă, a murmurat Wayne. 
Una la un milion. Și joacă cu amicul său care stă de pază și care 
n-are nicio leţcaie? La naiba, ce suită irosită a Supraviețuitorului! 

Marasi a dat ochii peste cap și a arătat spre un tunel lateral 
întunecos, desprins din cel principal. 

— Hai să vedem încotro duce ăsta! 

În spatele lor, explozia unei înjurături a umplut tunelurile 
de ecouri; părea că tipul cu mâna bună tocmai și-o dezvăluise. 
Tunelul acela mai scurt cotea spre dreapta postului de pază, și 
nu după mult timp și-au dat seama de ce nu era păzit; dădea 
într-o fundătură. Deși o lumină slabă se revărsa printr-o gaură 
de șaizeci de centimetri între pietre. 

S-au furișat spre ea, apoi au aruncat o privire într-o grotă 
de dimensiuni medii — cam cât un depozit de doc — plină 
de bărbați și femei care împachetau tot felul de mărfuri sau 
leneveau pe mobilierul improvizat. Gaura părea să facă parte 
din formațiunile naturale; apa care picura din tavan umpluse 

peretele cu tot felul de protuberanţe și dâmburi ciudate, acope- 
rind ceea ce fusese cândva o deschizătură mai mare. Marasi și 
Wayne se aflau la vreo patru metri și jumătate înălțime. 

Marasi a răsuflat adânc și a început să supravegheze cu 
atenţie operațiunea. Chiar era acolo. Luni întregi de muncă. 
Luni întregi în care-i promisese lui Reddi că descoperirile ei 
erau bune. Luni întregi în care a făcut legătura între furturile 
înregistrate, mărturiile martorilor și circulaţia banilor. Și ajun- 
sese în situația asta. O operaţiune de contrabandă pe scară largă 
ce se desfășura în subteranele orașului, finanțată — presupunea 
ea — de un amestec de interese ale Orașelor Exterioare și ale 
organizației Set. 

Chiar se afla acolo. Pe Numele Adevărat al lui Armonie... 
reușise. 

Wayne s-a uitat la ea cu un zâmbet larg și a bătut-o pe umăr. 

— Frumos, a șoptit el. Foarte frumos! 

— Mulţumesc, a murmurat ea. 

— Când o să-i spui comisarului general de chestia asta, să 
nu-i zici că m-am plâns de canalizare. 

— Şi cu glumele proaste cum rămâne? 

— Neee, pealea lasă-le. Omului trebuie să-i dai ce-așteaptă 
de la tine, că după aceea nu te mai crede când îi torni minciuni. 

Marasi a privit cu băgare de seamă în jur. Treizeci și șapte 
de oameni, inclusiv cei doi gardieni, toţi înarmaţi. Până și mun- 
citorii de rând aveau tocuri de armă. În conformitate cu pistele 
pe care le urmărise, cutiile acelea ar fi trebuit să fie pline cu pro- 
vizii militare — cu un număr îngrozitor de mare de componente 
explozive. Banda încercase să-și acopere urmele organizând și 
câteva furturi mai banale, dar Marasi era convinsă că știa ce se 
întâmpla, de fapt, acolo. 

Elendel presase Orașele Exterioare refuzând să permită 
transportul anumitor produse — printre care și arme — în 
afara Elendelului, care era un nod pentru toate liniile de cale 
ferată. Grupul se comporta ca o bandă obișnuită, cu șantaje și 

tot tacâmul, dar ea era sută la sută convinsă că obiectivul lor 
era acela de a transporta arme către Bilming, actuala capitală a 
intereselor Orașelor Exterioare. i 

Nu-i pica bine faptul că Oraşele Exterioare erau silite să 
acționeze astfel — dar membrii acelei bande uciseseră oameni 
nevinovați pe străzi. În plus, colaborau, se pare, cu un fel de zeu 
malefic hotărât să distrugă sau să subjuge lumea. 

— Aşa, deci, a şoptit Wayne, arătând cu degetul. Îl vezi pe 
tipul ăla îmbrăcat fain din spate? Ăla cu siguranță face parte din 
Set. Poate-i chiar noul Ciclu. 

Marasi a încuviințat din cap. Ciclul era cel mai mic rang al 
ofițerilor reali din Set. Erau șefi locali ce conduceau bande de 
bătăuși plătiţi. Miles O-sută-de-vieţi fusese Ciclu, dădea rapor- 
tul uniformei de rang imediat superior. Acela era îmbrăcat în 
haine de lux — era evident că avea mai multe decoraţii decât 
ceilalți din peșteră. Era și suplu, înalt și musculos. Și la fel ca 
un Ciclu, probabil era Născut-din-metal. Deci poate că ar fi fost 
bine să nu-l subestimeze în luptă. 

— Dacă-l împuști pe ăla în cap, ca lumea, a zis Wayne, pun 
pariu că întregul grup ne va cădea la picioare. 

— Nu așa merg lucrurile în lumea reală, Wayne, a șoptit 
Marasi. 

— Ba bine că nu, a spus Wayne. Dacă ăsta e tipul care îi 
plătește, ceilalți ticăloși nu au niciun motiv să continue lupta. 

— Chiar dacă ai avea dreptate — și mă îndoiesc sincer că 
ai —, nu vom proceda în felul ăsta. Confirmare, coordonare, 
întăriri și autorizare ca lumea. Îţi aminteşti? 

— Încerc să nu, a bombănit el. Nu putem face chestia asta 
în felul meu? N-am nimic cu niște indivizi care-și fac pur și 
simplu treaba, dar nu mi-arplăcea să umblu din nou prin toată 
mizeria aia, apoi să mă întorc aici și să constat că toţi au dispă- 
rut. Hai să-i săltăm acum. 

— Nu, a spus ea. Dacă facem ca tine, va fi prea mare haosul. 

— Și ăsta ar fi un lucru rău pentru că... 

— Păi, ştii cum e, toată chestia cu oamenii legii... 

— Bine, bine, a spus el, după care s-a scotocit prin haină și 
a scos la iveală o insignă lucioasă. Nu foloseau așa ceva în oraș, 
unde preferau legitimațţiile de hârtie. 

— Aia e... vechea insignă a lui Wax din Ținuturile 
Necruţătoare? a întrebat ea. 

— Mi-a dat-o la schimb. 

— Cu ce? 

— O jumătate de chiflă cu carne și o bere. 

Wayne a zâmbit larg, 

— O găsește el odată și-odată. E foarte greu să nu le bagi 
în seamă. 

Ea a clătinat din cap, făcându-i semn să continue să se 
întoarcă în tunel. Dar trebuia să țină felinarul stins, iar asta îi 
făcea să nu prea vadă. Așa că în ciuda atenţiei lor, în timp ce se 
întorceau spre tunelul principal, au surprins un gardian care se 
îndrepta într-acolo ca să se ușureze. 

Acesta a aruncat o privire spre ei în întuneric, apoi a stri- 
gat. Wayne l-a doborât la pământ și l-a lăsat fără cunoștință o 
fracțiune de secundă mai târziu, dar dinspre peștera principală 
au răsunat strigăte alarmate. 

Încă în picioare deasupra cadavrului, Wayne s-a uitat la ea 
și a zâmbit din nou. 

— Facem cum zic eu! 

Marasi și Wayne nu aveau cum să mai scape luând-o pe traseul 
dificil pe care-l aleseseră ca să ajungă acolo — nu câtă vreme 
toată banda era pe urmele lor. În afară de asta, eavoiasă-l prindă 
pe acel Ciclu, care după toată tărășenia asta avea să dispară, fără 
îndoială. 

Din păcate, asta însemna că Wayne avea dreptate. Se cam 
sfârșise cu protocolul. 

Venise momentul să procedeze în stilul lui. 

Au dat buzna în tunelul principal, unde celălalt gardian 
avea arma aţintită asupra lor. Wayne a aruncat o bulă de viteză, 
câștigând astfel, și el, și Marasi, timpul necesar pentru a se feri 
și a-l flanca pe gardian. 

De îndată ce bula de viteză a căzut, gangsterul a tras un foc 
de armă în spațiul rămas acum liber. O clipă mai târziu, Wayne 
s-a năpustit asupra lui, croindu-l cu bastoanele. Marasi l-a lăsat 
să-şi vadă de treabă, alegându-și în schimb locul. Dincolo de masa 
improvizată pe care cei doi jucau cărţi se deschidea un tunel larg 
care ducea probabil în principala peșteră-depozit. S-a lăsat într-un 
genunchi și a ridicat pușca, intind, liniștindu-se, așteptând... 

A tras în momentul în care, din direcţia aceea, a apărut 
cineva. Numai antrenamentul din poligon a împiedicat-o 
să încerce imediat să răsucească închizătorul armei. Era un 
Bastion, o pușcă semiautomată nouă, așa că a ţinut-o la umăr și 
a doborât următorul individ, care s-a împiedicat de cel căzut la 
pământ. Cei din spate au strigat un avertisment și nimeni n-a 
mai îndrăznit să se năpustească. 

Wayne și-a șters fruntea, lăsând un gangster inconștient 
la podea. 

— Ai luat cutiile magice? 

— Nu-s magice, Wayne, a spus Marasi. Tehnologia mal- 
wishiană e doar diferită, atâta tot, dar... 

— Cutii magice de la iubitul tău. Câte? 

— An trei grenade allomantice, a zis ea. Toate de ultimă 
generaţie. Și două grenade flash-bang. Wax mi-a încărcat una 
înainte să plecăm. 

— Grozav, a spus Wayne. Ai vreun plan? 

— Tu te ocupi de tunel. Eu mă întorc în punctul ăla de 
observaţie și arunc niște grenade allomantice ca să surprind 
câteva grupuri de inamici, după care te acopăr în timp ce intri. 
Odată ce ai ieșit din bătaia puștii, vin după tine. 

— S-a făcut, a spus Wayne, după care s-au despărţit, el 
îndreptându-se spre cei doi oameni doborâţi de Marasi. 

Ajuns acolo, a luat una dintre armele lor și a tras de câteva 
ori în încăperea principală — nu ca să rănească pe cineva, ci 
pentrua-i determina pe cei dinăuntru să se adăpostească. Îi cam 
tremura mâna, și a aruncat arma imediat ce a golit încărcătorul, 
dar progresase foarte mult. Nu c-ar fi avut nevoie să fie și mai 
letal, credea ea. L-a lăsat singur și a ocolit punctul de observaţie, 
o poziţie destul de bună pentru un lunetist. A luat în cătare 
câteva grupuri de gangsteri ascunși după niștecutii din apropi- 
ere, urmărindu-l pe Wayne cum trăgea cu o a doua armă. 

Marasi a scos cu grijă o cutiuță metalică din săculeţul de la 
cingătoare. Toată viața fusese dezamăgită de inutilul său talent 
allomantic. Putea încetini curgerea timpului în jurul ei, ceea 
ce... nu-i era de prea mare ajutor. Practic, o „îngheţa“ pentru cei 
din jurul ei, scoțând-oastfel dintr-o luptă și oferindu-le avantaj 
dușmanilor ei. 

Uneori îi mai găsea câte o întrebuințare, dar în general se 
obișnuise cu gândul că abilităţile ei erau anemice. 

Apoi îl întâlnise pe Allik. 

Poporul lui îi venera pe toţi cei Născuţi-din-metal, 
Allomanțţi și Feruchimiști deopotrivă. Deşi Wax și puterile lui 

spectaculoase îl lăsaseră cu gura căscată, Allik fusese la fel de 
impresionat și de abilităţile ei — spunea că avea una dintre cele 
mai utile abilități allomantice. Fusese dificil de acceptat, dar 
adevărul era că, dacă aveai acces la puţină tehnologie speciali- 
zată, puteai să-ntorci lumea cu fundul în sus. 

Având vreo patru centimetri în diametru, grenada alloman- 
tică a început să bâzâie, în timp ce ardea cadmiu, absorbindu-i 
energia. Nu a fost înghițită de o bulă de lentoare; datorită 
acestor noi modele, toată puterea intra în cutie. O încărcase 
mai devreme, dar trecuseră câteva ore de atunci, iar ea își dorea 
putere maximă. 

Apoi, calculând cu grijă distanţa, a aruncat-o spre un grup 
de inamici care se adunaseră să se adăpostească după niște 
cutii. Lunile ei de antrenament au dat roade; a reușit să arunce 
dispozitivul chiar în mijlocul gangsterilor, care — concentrați 
asupra lui Wayne — abia au observat-o rostogolindu-se printre 
ei. 

Grenada era făcută din ettmetal, controlat cu strictețe de 
către malwishieni, așa că-i înțelegea pe gangsteri, care nu știau 
ce să facă; chiar și printre malwishieni, acele grenade erau rare. 
Deși bărbaţii auziseră de aceste dispozitive — și auziseră, din 
moment ce se știa că grupul Set le folosea —, probabil că nu 
văzuseră niciodată unul. 

O secundă mai târziu, o bulă de timp încetinit s-a format 
în jurul dispozitivului, prinzând în capcană vreo zece bărbați și 
femei. Au încărcat-o repede la nivelul maxim de energie, apoi a 
aruncat încă una dintre cele trei grenade pe care le avea, țintind 
un grup de inamici mai îndepărtați. Și a mai prins în capcană 
încă opt. 

Strigăte de „Născut-din-metal!“ au răsunat în peșteră, în 
timp ce restul gangsterilor au observat că mai bine de jumătate 
dintre ei încremeniseră. Aceștia se mișcau cu încetinitorul în 
timp ce încercau să scape din bulă — dar încărcătura de zece 
minute a grenadei avea să se epuizeze înainte de a reuși. 

Ea și-a luat pușca și a deschis foc de acoperire — nime- 
rindu-i chiar pe doi dintre cei rămași —, în timp ce Wayne s-a 
strecurat în încăperea principală. O clipă s-a mișcat rapid ca un 
fulger, apoi a ieșit din bula de viteză și a sărit peste o crăpătură 
în stâncă. Nu a durat mult până să-și recapete puterile și să mai 
lanseze o bulă, dar ea putea să jure că timpul se micșora. 

l-a evitat pe cei prinși în capcană; aveau să se ocupe de ei mai 
târziu. Deocamdată a profitat de confuzie și s-a apropiat de doi 
inamici. Aceştia l-au observat, dar el s-a prefăcut din nou într-o 
ceață — și s-a năpustit de sus asupra lor, cu bastoanele ridicate. 

Strigătele lor de durere le-au distras atenţia celorlalți, ceea 
ce i-a permis lui Marasi să mai elimine doi. Apoi a alergat îna- 
poi spre tunelul principal. Acolo a aruncat o privire în peștera- 
depozit, după care a dat fuga păstrând o poziţie cât mai joasă — 
având grijă să evite bulele perimetrale ale grenadelor, care stră- 
luceau ușor. Ştia prea bine cum era să te simți învăluită în aerul 
ăla ca de melasă, în timp ce totul în jurul tău se desfășura cu 
viteza fulgerului. 

Marasi s-a adăpostit și ea după niște echipamente de împa- 
chetat și, în timp ce gangsterii care mai rămăseseră se reori- 
entau, focuri de armă au început să lovească piatra și meta- 
lul din jurul ei. Când era mică, citise despre isprăvile lui Wax 
prin Ținuturile Necruțătoare — și cu cât își exersa mai mult 
meseria, cu atât găsea mai multe inadvertenţe. Sigur, poveștile 
menţionau focuri de armă. Dar de obicei omiteau să spună cât 
de tare se auzea când loveau gloanţele. La cum izbeau echipa- 
mentul din jurul ei, se auzea de parcă i-ar fi dat micului Max un 
set de bețe pentru tobe și l-ar fi lăsat liber într-un magazin cu 
ustensile de bucătărie. 

O secundă mai târziu, zgomotele au încetinit — de parcă 
ar fi fost redate de un fonograf la o fracțiune din intensitatea 
normală. Aerul fremăta în apropierea ei, iar Wayne s-a chircit 
și s-a rezemat de echipament, cu un rânjet pe față — și o rană 
sângerândă la umăr. 

— Neglijent, a spus ea, făcând semn din cap spre rană. 

— Ei, na, a zis el. Oricine poate fi împușcat din greșeală, 
când şi când. Mai ales dacă dă buzna cu două bastâane în 
mâini într-o cameră ticsită de arme. 

— Cât aliaj fuzibil mai ai? 

— Berechet. 

— Eşti sigur? 

— Da. 

— Wayne, sunt mândră de tine. Tu chiar îl economisești, 
ești cumpătat, cum te-am rugat eu. 

El a ridicat din umeri de parcă n-ar fi fost mare scofală, 
dar ea era într-adevăr mândră de el. Primea o cantitate alo- 
cată de la departament, iar în primele zile ale parteneriatu- 
lui lor rămânea adesea fără el în timpul misiunilor. Avusese 
de gând să vorbească cu căpitanul Reddi despre creșterea 
cantității alocate, până când a descoperit că Wayne își folo- 
sea aliajul fuzibil la tot felul de chestii care nu păreau să aibă 
vreo legătură cu lupta sau cu munca de detectiv. Făcea farse, 
își schimba costumele ca să-i încânte pe copii, mai șterpelea 
câte-un mărunțiș... 

Se bucura să-l vadă că se descurca mai bine. 

— Câţi tâmpiţi au rămas? a întrebat el. 

— Unsprezece. 

— Sunt mai mulți decât pot eu să număr. 

— Doar dacă nu-i vorba de golit paharele la un concurs 
de băutură, a comentat ea. 

— Așa e, fir-ar să fie! 

Împreună, au aruncato privire pe după echipament — cu 
care se fixau în cuie capacele lăzilor. Wayne a tras-o imediat 
la adăpost. Un glonţ care zbura cu încetinitorul a ajuns în 
perimetrul bulei de viteză, apoi a trecut fulgerător prin aer 
pe lângă ei, a ajuns în partea cealaltă și a încetinit din nou. 
Gloanţele se comportau haotic când dădeau de bule de viteză, 
și n-aveai cum să-ți dai seama încotro urmau s-o ia. 

— Ăla-n costum fuge prin spate, a spus Wayne. Vrei să-l 
săltăm sau rămâi să te baţi cu ceilalți? 

Ea și-a mușcat buza, îngândurată. 

— Va trebui să ne despărțim, a spus ea. Tu te descurci mai 
bine cu grupurile. Crezi că te descurci cu ăștia? 

— Nu cumva mai toate cutiile astea sunt pline cu chestii 
care fac bum? 

— Ba da... 

— Pare să fie distractiv! 

— Ar trebui să mai ai vreo opt minute în grenade. 

— Grozav! a spus el. Să văd dacă pot să-i prind vii pe 
amărâții ăștia. Îi iau pe rând din bulele de încetinire și contra- 
atac cu bulele mele. Vezi tu, eu am tot exersat, am început să 
mă pricep să mi le fac pe ale mele ba mai mari, ba mai mici. Ar 
trebui să mă pot duce până la marginea uneia dintre bulele tale, 
să opun pe a mea în așa fel încât să se suprapună pe o persoană, 
apoi să o scot afară. 

— Wayne! a zis ea. E uluitor. I-ai spus lui Wax? E tare greu 
să controlezi în felul ăsta mărimea bulelor tale. 

El a ridicat din umeri. 

— Eşti gata? 

Ea a scos grenadele flash-bang din săculeț și i-a întins una 
lui Wayne. Apoi a tras cuiul celeilalte, ca să-i aprindă fitilul. 

— Gata, a spus ea. 

Chiar dacă aveau „berechet“, aliajul fuzibil era rar și costisi- 
tor. Trebuiau neapărat să aibă grijă cu el. 

Wayne a dat drumul bulei, iar ea a aruncat grenada flash- 
bang, După ce aceasta s-a detonat, au ieșit în fugă de după utilaj, 
în direcţii opuse. Wayne s-a dus după ultimul grup de gangsteri, 
lar ea s-a repezit după Ciclu, care s-a făcut nevăzut printr-o ușă 
metalică armată din partea din spate a peșterii. A ajuns la ea o 
clipă mai târziu și a forțat încuietoarea destul de ușor. l-a arun- 
cat o privire lui Wayne — care era înconjurat cu rapiditate de 
inamici. S-a adăpostit după o cutie pe care scria EXPLOZIBIL. 

I-a făcut semn cu ochiul, apoi a tras cuiul grenadei flash-bang 
şi a aruncat-o înăuntru. 3 

Minunat. Să sperăm că ştie ce face. Puterile de vindecare 
ale lui Wayne erau extraordinare — dar tot putea suferi atât de 
multe răni, încât să nu le poată vindeca. Orice explozie care-i 
despărțea metalmințile de cea mai mare parte a corpului avea 
să-l omoare pe Wayne, întocmai ca pe Lordul Conducător când 
pierduse Brățările Doliului în urmă cu câteva secole. 

Ei, doar nu putea sta tot timpul cu ochii pe Wayne. Și ea 
sigur nu putea supravieţui unei explozii de... mă rog, de orice 
dimensiune. S-a strecurat pe ușă și a închis-o cu o bufnitură 
puternică. După câteva clipe, s-a cutremurat tot complexul de 
caverne, dar ea s-a concentrat asupra sarcinii sale: aceea de a 
intra în tunelul întunecat din peșteră după Ciclu, care — dintre 
toţi cei din grotă — avea probabil cele mai multe răspunsuri 
pentru ea. 


BRANDON SANDERSON 
60 


Wax a plecat târșâindu-și picioarele pe podeaua Senatului, iar 
ceilalți i-au făcut loc. Nu păreau să vrea să dea ochii cu el — nici 
măcar cei care votaseră în favoarea lui. S-au întors cu spatele în 
timp ce trecea, întinzându-se și sporovăind. 

S-a îndreptat prin hol spre apartamentul lui, străbătând 
podele marmorate pe sub un șir de candelabre. Cristal și mar- 
mură. Asta era viaţa lui în clipa aceea. Toate lucrurile de care 
fugise în copilărie îi împodobeau fiecare pas, iar umbrele păreau 
mai întunecate, în ciuda luminii care sclipea deasupra. 

Credea că realizările lui în calitate de senator le puteau 
depăși cu mult pe cele de om al legii, prin binele făcut cât mai 
multor oameni cu putinţă. Asta însemna că și eșecurile lui aveau 
consecințe mai drastice. În Ținuturile Necruţătoare depindeai 
de armă, de instincte și abilități. Acolo, trebuia să depindă de 
ceilalți ca să facă ceea ce trebuia. lar în clipa aceea nu exista o 
încercare mai mare a încrederii lui în omenire — criminalii în 
serie intrau și ei în acea categorie — decât ideea de a colabora 
cu politicienii. 

A intrat precipitat în apartament și a descoperit că fami- 
lia sa și Kath, guvernanta, se aflau deja acolo. A încercat să-și 
ascundă iritarea, însă Max i-a simţit proasta dispoziţie și a rămas 
cu Kath în urmă, jucându-se cu căţelușul său, Soonie. 

— Ei, s-a răstit Wax, aruncându-se în scaun, s-a dus mai 
bine de-un an de muncă! 

— Am făcut tot ce-am putut, a spus Steris, așezându-se 
lângă el. 

— Aşa să fie? a întrebat Wax, aruncând o privire spre tean- 
cul ei de caiete. Știu că ai șase caiete pline cu noi modalităţi de 

a convinge fiecare senator în parte. Dacă am fi avut mai mult 
timp... ; 

— Am făcut tot ce puteam face rezonabil vorbind, a spus 
Steris, ținând cont și de celelalteobligații pe care le aveam. 

Apoi a ezitat. 

— Nu-i așa, Wax? 

El a privit-o în ochi și a văzut că tremura. La naiba! Avea 
să-i fie și ei la fel de greu, nu? Ai grijă, mânca-te-ar rugina de 
idiot! A luat-o de mâini și i le-a strâns. 

— Așa e, a spus el. Ne-am străduit din răsputeri, Steris. Dar, 
în cele din urmă, nu a fost decizia noastră. 

I-a strâns mâinile cu putere. Steris era incredibil de stăpână 
pe sine — fusese alături de el de când se întorsese în Elendel, 
deși nu-și închipuise niciodată cât de mult avea să ajungă ea să 
însemne pentru el. Dar în clipa aceea o simţea tremurând. ȘI... 
să-l mănânce rugina dacă nu făcea și el la fel. Se străduiseră atât 
de mult să oprească acel proiect de lege. Și fiecare dintre senato- 
rii cu care vorbise, dar-ar rugina-n ei să dea, a spus că mai avea 
nevoie de timp. Așa votau în clipa aceea? Așa... 

Nu. S-a terminat. 

— Trebuie să mergem înainte, a spus el. 

— Da, înainte, a aprobat ea dând din cap, după care s-a 
uitat în jur. Și poate chiar să ieşim din clădirea asta o vreme. În 
momentul de faţă, nu-mi vin în minte decât diverse moduri în 
care un dezastru natural ar putea-o transforma într-o grămadă 
de moloz. 

Mormăind, Wax s-a apucat să o ajute pe Steris să adune 
restul lucrurilor. În timpul ăsta, a văzut un plic pe colțul birou- 
lui său. Ăla nu fusese acolo, nu? Ridicându-l, a simţit ceva greu 
alunecând spre marginea plicului. Un glonţ? 

Nu, a descoperit el când l-a deschis. Un cercel. Și un bileţel. 
Va trebui să faci un al doilea, când primești metalul potrivit. 

Nu știa ce voia să însemne chestia asta. Și nici nu-i păsa. 
Armonie, nu azi, a gândit el. Lasă-mă în pace. 

— Ce-i aia? a întrebat Steris. 

— Ceva de la Armonie, a spus Wax. 

Ea s-a oprit, privindu-l. 

— Prin urmare, probabil ceva inutil, a adăugat el. 

Steris a strâns cu putere din buze. Era Supraviețuitoare și, 
la drept vorbind, nu-l venera întru totul pe Armonie, care era 
considerat zeul Căii — o religie diferită, dar complementară. 
Totuși, după tot ce făcuseră împreună și după tot ce văzuseră, 
Steris adoptase o abordare oarecum... interconfesională a lui 
Dumnezeu. Oricum, știa că el îl venerase cândva pe Armonie. 

În perioada aceea... Ei bine, el și Dumnezeu aveau soco- 
teli neîncheiate. Wax considera că-și depășise cele mai grele 
probleme cu Armonie, încă de la discuţia pe care-o avuseseră 
față-n faţă înainte ca el să-și pună Brăţările Doliului. Dar asta 
nu-l împiedica pe Wax să facă din când în când câte-un comen- 
tariu în răspăr. În ziua aceea a îndesat plicul în buzunar și și-a 
luat gândul de la el. 

Și-au împachetat lucrurile — și să dea rugina dacă nu erau 
o grămadă de lucruri de cărat când aveai copii. Steris își mai 
dorea un copil, dar Wax își făcea griji în privinţa asta. Nu se 
dădea-n vântdupă ideea de-a fi depășit numeric. 

Dar la urma urmei... nu și-a putut stăpâni zâmbetul când 
Max a început să alerge pe hol, făcându-l pe Soonie să sară pe 
pătratele negre de marmură, evitându-le pe cele albe. Wax nu-i 
vedea de obicei pe ceilalți senatori alături de familiile lor; spu- 
neau că e lipsă de respect să umble copiii prin clădire. Dar dacă 
respectau clădirea aia atât de mult, de ce își bătuseră joc de ea 
cu votul ăla? 

O mare parte dintre ei a votat așa cum ai vrut, a fost nevoit 
să-și reamintească Wax. Iar alții se tem. Să nu fie percepuți ca 
fiind slabi. De interesele exterioare. Nu-s toți niște mizerabili 
pentru că n-au votat ca tine. Ține minte asta. Sunt și câţiva 
oameni cumsecade printre ei. Ca-n orice profesie. Doar că... ei 
bine, nu voia să se gândească la asta în clipa aceea. 

În faţa clădirii, șiruri de trăsuri cu motor veniseră să-i ia pe 
senatori. Mergeau la petreceri, la înfățișări sau la adunări infor- 
male. Chiar și cei care lucrau cu Wax îl invitau rareori să meargă 
cu ei, doar dacă voiau să facă schimb de strategii. Parc-ar fi cre- 
zut despre el că nu s-ar fi pretat la o simplă acţiune de socia- 
lizare. Sau poate că prezenţa lui îi stânjenea. 

În timp ce familia lui se aduna ca să-l aștepte pe șofer, Max 
l-a tras de sacou. 

— Eşti supălat, tati? a întrebat el cu glas tare. Mie nu-mi 
place supălalea. E nasoală lău. 

Felul în care rostise cuvintele i-a făcut pe câţiva sena- 
tori să strâmbe din nas și să pufnească. Wax a ridicat dintr-o 
sprânceană. 

— lar te-a-nvăţat unchiul Wayne accente? 

— Da, a spus Max, mai încet. Dar a zis să nu-ţi zic, ca să 
crezi că-s un geniu, reușind singur treaba asta. 

A zâmbit. 

— A zis să vorbesc așa printre senatori, că-i enervează. Și 
azi trebuie să fie enervaţi, nu-i așa? Că v-au supărat pe tine și 
pe mami... 

Wax a aprobat din cap, îngenunchind. 

— Dar nu trebuie să-ţi faci tu griji în privinţa asta. 

— Ştii ce mă face să mă simt mai bine când sunt supărat? 
a întrebat Max. 

— S-o îmbrăţișezi pe Tenny? a spus Wax, mângâind kandra 
de pluș de pe capul lui. 

— Păi, asta și... ăăă... zborul... 

S-a uitat la Wax cu ochi mari, plini de speranță. 

În apropiere, mașina lor s-a oprit lângă bordură, iar Hoid, 
șoferul, a coborât. 

— Trăsura dumneavoastră, domnule, a spus el ţinând des- 
chisă portiera pasagerului. 

Dar, la naiba, cine putea să refuze un copil care se uita așa 
la el? 

— Mulţumesc, Hoid, a spus Wax. Te rog s-o duci pe soţia 
mea oriunde doreşte. Kath, ai hamul? 

— Îl am, my lord, a spus ea, dându-i lui Steris bebelușul, 
după care s-a apucat să scotocească prin sacul uriaș cu haine 
şi cârpe de rezervă. I-a aruncat hamul lui Wax, care i-a dat în 
schimb haina și vesta. 

A simţit o bucurie poznașă să tragă de hamul de piele și să-l 
lege pe Max la spate în faţa tuturor. Apoi, după ce a sărutat-o 
tandru pe Steris — și i-a promis că aveau să se revadă acasă —, a 
aruncat un tub de cartuș și s-a întors spre mulțime. 

— Să nu v-apuce gelozia! a strigat Max. Vă ia și pe voi la 
un tur pe bani puţini dacă sunteţi cuminţi, și nu o adunătură 
de lepădături! 

Mda... poate că Wax ar trebui să aibă o mică discuţie cu 
Wayne. Dar deocamdată a făcut din mână mulțimii și s-a avân- 
tat în văzduh, iar Max a scos un chiot de bucurie dezlănţuită. 

Tunelul prin care a pătruns Marasi purta urmele unei civilizaţii 
străvechi: rămășițele unor ziduri din cărămidă acopereau piatra 
naturală aspră. Podeaua era netedă, dăltuită și nivelată. Aplicele 
de pe pereţi erau mâncate de rugină, de parc-ar fi suferit de vreo 
boală cumplită. 

Și-a scos ultima grenadă, cea pe care i-o încărcase Wax. 
Cele noi puteau ține încărcătura și câteva ore — deși, odată acti- 
vate, efectul nu avea să mai dureze mult. Trei-patru minute, 
cel mult. Tot se simţea mai bine ţinând-o în mână — așa că, 
fără tragere de inimă, a pus pușca jos și a scos pistolul. Acesta 
conţinea și mai puţin metal decât pușca, ceea ce-l făcea să fie 
o armă ceva mai bună împotriva unui posibil Allomant. Din 
același motiv, și-a lăsat săculețul cu metale suplimentare, deși 
și-a păstrat centura cu câteva unelte nemetalice pe care le-ar fi 
putut folosi în lupta cu Allomanții. 

Cu grenada și pistolul în mână, s-a strecurat înainte prin 
tunelul slab luminat. Membrii bandei agăţaseră niște becuri 
de-alungul peretelui din dreapta, cu firelelegate în jurul vechi- 
lor aplice, însă licăreau fără vlagă, de parc-ar fi avut de gând să 
se stingă dintr-o clipă în alta. Curând, a ajuns la o altă peșteră 
imensă, dar s-a oprit la intrare, ghemuindu-se și cercetând căra- 
rea. Ciclul o luase pe acolo, iar o parte din ea își dorea să o ia la 
goană după el cât mai repede posibil. Partea mai prudentă din 
ea își păstra calmul, așteptându-se la o ambuscadă. 

În peștera aceea, o falie adâncă și îngustă se întindea din 
stânga înspre dreapta ei. Acolo existase un pod străvechi din pia- 
tră, dar se prăbușise demult — iar în locul lui fusese ridicată o 
construcţie nouă din scânduri și frânghii, care se întindea peste 

prăpastia de aproape cinci metri. Vreo nouă metri de pietriș o 
despărțeau de prăpastie și de pod — iar un tunel în peretele de 
vizavi ducea cărarea mai departe. 

Totuși nu a înaintat spre pod. A ezitat, la intrarea în nișă. 
Pereţii din cărămidă erau foarte vechi. Oare cine-i ridicase, cu 
veacuri în urmă? Oare era ca Mormântul Întemeietorului din 
Inima Elendelului? Oare se înghesuiseră oamenii în caverna aia, 
În timp ce pereţii și podul se prăbușeau, iar Armonie reclădea 
lumea? 

Cu toate acestea, își făcea griji. Ciclul o văzuse; instinctele-i 
spuneau că nu avea să fugă purși simplu, fără să-și acopere spa- 
tele. Probabil i-a întins o capcană. S-a uitat cu atenţie și a văzut 
o siluetă neagră în spatele stâncilor dintre ea și falie. Probabil 
spera ca ea să traverseze podul în fugă, astfel încât s-o poată 
Împușca în spate. 

Din nefericire, când ea l-a văzut, el s-a ridicat și a scos 
o armă. Marasi a activat grenada — pe care-o ţinuse strâns 
la piept — din reflex. Aceasta a Împins-în-oţel cu putere, i-a 
smuls pistolul din mână și i l-a aruncat în față. A căzut direct 
în hău. 

Dar ea a reacționat exact la timp, deoarece Ciclul și-a des- 
cărcat pistolul spre ea — însă a ratat fiecare foc de armă, iar 
ploanţele au luat-o razna, izbind pereţii de piatră de o parte și de 
alta. Marasi a alergat drept spre el, privind, în lumina slabă, cos- 
tumul lui elegant. Avea trăsături mai vulgare decât se aștepta. 
Gâtul gros, barba nerasă. 

Spera să aibă metal asupra lui și că înaintarea ei cu gre- 
nada avea să-l dezechilibreze. Însă și-a pierdut doar echilibrul, 
lar pistolul i-a fost Împins dincolo de prăpastie, lovind peretele 
din cealaltă parte și căzând aproape de cărarea din partea aceea. 

În afară de asta, părea că și el — ca și Marasi — era destul 
de deştept încât să nu aibă prea mult metal asupra lui. 

— Prinautoritatea conferită de Secţia de Poliţiea celui de-al 
Patrulea Octant, a spus ea, oprindu-se la vreo trei metri de el, ești 

arestat pentru evaziune fiscală, contrabandă și transport ilegal 
de arme. Eşti dezarmat și încolţit. Gândește-te bine și predă-te. 

Drept răspuns, el a rânjit. Apoi a început să creaşcă. 

Costumul lui avea de-a lungul mânecilor nasturi care s-au 
desfăcut plesnind, lăsând loc mușchilor să i se umfle enorm de 
mult, ajungând la niște dimensiuni absurde. Sacoul a rămas pe 
el, dar a crescut și el în volum, datorită unor nasturi din lemn 
din părţile laterale care s-au desfăcut plesnind. 

La naiba! Un Feruchimist. N-avea mutră de terrisian — dar, 
la urma urmei, nici Wayne n-avea. Nu-ţi dădeai mereu seama. 

Marasi s-a retras. Dacă te-apucai să iei la pumni pe cineva 
care extrăgea energie, aveai să te-alegi repede cu mutra stâlcită. 
A dezactivat grenada ca să-i păstreze restul de energie și a luat-o 
la fugă spre pod și spre arma din cealaltă parte. Ciclul s-a năpus- 
tit înainte și i-a tăiat calea, punându-se drept în faţa podului. 
Ajuns acolo, râzând, a rupt frânghiile care-l fixau. 

Bun. Feruchimiștii nu erau ca Allomanţii. Nu puteau să-și 
bage pur și simplu o bucată de metal încărcată în gură și să 
meargă mai departe. Poate reușea cumva să-l secătuiască de 
vlagă. 

El a dat drumul frânghiei, lăsând să se prăbușească toată 
structura din lemn. 

— Trell te-a vrut mai ales pe tine, polițisto! a zis el cu o 
voce prea pițigăiată pentru trupul lui mătăhălos. Ce frumos din 
partea ta că mi te-ai predat. 

Marasi s-a întors și a luat-o la goană după pușca ei. Pași 
bubuitori se apropiau de ea, din ce în ce mai mult, silind-o să se 
arunce la pământ chiar înainte să ajungă la pușcă. Mișcarea ei a 
ajutat-o să scape la mustață de braţele lui care voiau să o prindă. 

Ea s-a rostogolit în timp ce el și-a repezit pumnul, lovind 
pământul și icnind, ridicând apoi încheieturile pline de sânge. 
Puterea unui Feruchimist putea fi periculoasă — multe din- 
tre Artele Metalice te puteau răni. Chiar și a ei. A reușit să se 
ferească și de următoarele lovituri de pumni. Din fericire pentru 

ca, Ciclul nu părea să-și fi exersat puterile. În ciuda ţinutei fer- 
vhezuite, era evident că se lupta și se mișca stângaci în forma 
aceea masivă. 

Ce Feruchimist era ăla care nu-și exersa puterile? Ea s-a 
îndreptat împleticindu-se spre pușcă, aruncându-se în genunchi 
după ea, pe jumătate sărind, pe jumătate căzând. El a ajuns 
primul la armă, sărind cu putere peste ea și apucând-o. Apoi a 
rupt-o în două jumătăţi perfecte și a aruncat ţeava spre ea. 

Abia a reușit să activeze la timp grenada, care a aruncat 
ţeava înapoi spreel — dar ea ţinea cutia cu stângăcie. Aproape 
l-a sărit din mână din cauza forţei obiectului aruncat. 

Împingeri-în-oţel. Transferuri de forță. Ciclul nu era singu- 
rul care folosea puteri pe care nu le exersase. 

Ea a oprit cutia în timp ce Ciclul s-a ferit. Ţeava puștii s-a 
lovit de peretele din spate și s-a rostogolit spre ea. A întins mâna 
s-o prindă, crezând c-o putea folosi pe post de bâtă. 

Din păcate, el s-a năpustit asupra ei și a apucat-o de braţul 
stâng, care ţinea cutia. A apucat-o strâns de carne, și, dar-ar 
rugina, părea că-i poate zdrobi oasele cu totul. Înjurând de 
durere, a început să-și pipăie centura, căutând teaca. În timp 
ce-i lăcrimau ochii, a scos un pumnal mic, sclipitor, și l-a înjun- 
ghiat drept în braţ. 

El a urlat și i-a dat drumul, apoi a smuls arma însângerată 
din braţ. 

— Pumnal de sticlă, a spus ea. Metoda clasică. 

S-a încruntat la ea, apoi a ridicat braţul. Rana sângerândă 
a început să i se vindece. 

La naiba! Vindecare feruchimică? Așa părea. Nu mai întâl- 
nise pe nimeni care să aibă de la natură două puteri feruchimice. 
Ăsta folosea arta interzisă. Hemalurgia. 

Marasi a apucat ţeava armei și s-a dat înapoi, dar lupta o 
poziţionase în așa fel încât nu se putea îndrepta decât spre pră- 
pastie. Cu fiecare pas, se îndepărta tot mai mult de intrarea pe 
unde venise, pe unde-ar fi putut scăpa. Dar-ar rugina. 

S-a retras, pas cu pas, cu ţeava puștii într-o mână și grenada 
în cealaltă. Oare câtă încărcătură mai avea? În tot acel haos, nu 
reușise să-și dea seama cât folosise. j 

Ciclul a urmat-o, băgându-și cuțitul la cingătoare. Apoi, 
într-un mod îngrozitor, ochii au început să-i lucească în roșu. 

— Trell își alege gazde, a spus el. Avataruri înzestrate cu 
puterea lui. Ce-ai zice să fii tu realizarea care să arate că sunt 
demn de nemurire, polițisto? Nu trebuie decât să mori. 

Ea a continuat să se retragă, căutând cu înfrigurare o 
scăpare. El nu părea îngrijorat că avea să rămână curând fără 
putere. În câteva clipe, a forțat-o să ajungă pe marginea prăpas- 
tiei, în apropierea grămezii de pietre în spatele căreia se ascun- 
sese el mai devreme. Ea le-a folosit drept barieră între ei, deși 
nu erau foarte înalte. Aruncând o privire fugară în urmă, și-a dat 
seama că prăpastia care se căsca la câţiva centimetri în spatele ei 
avea o adâncime de cel puţin cincisprezece metri. Nu avea cale 
de scăpare în partea aceea. 

— Ai dat de-o fundătură, a spus el, înaintând. Și-acum ce 
faci? Poate c-ar fi cazul să... cum ai zis? Să te gândești bine și să 
te predai? 

Însă ea a programat grenada să explodeze cu câteva secunde 
întârziere, după carea înghesuit-o într-un loc sigur între stânci. 
A prins ţeava puștii sub braţ și a strâns-o cu putere la piept. 

EI s-a încruntat. La un moment dat, grenada a explodat. 

Transfer de forță. Orice Împingere crea o Împingere egală 
în sens contrar. Grenada a împins ţeava puștii, care a aruncat-o 
în spate cu o forță enormă — direct peste prăpastie. 

S-a izbit cu spatele de perete. Lovitura a fost atât de puter- 
nică, încât a ameţit-o, după care încărcătura grenadei a cedat. 
S-a lăsat la pământ. Reușise să treacă în siguranţă peste falie, așa 
cum plănuise, dar era obosită și ameţită. 

Cu ochii înlăcrimaţi, a văzut Ciclul fugind și sărind peste 
prăpastie. Așa că s-a împleticit, pe jumătate orbită de durere, 
pipăind pietrele prăfuite, căutând cu disperare pistolul... 

Acolo! 

Se zărea deasupra capului ei, o umbră cumplită, cu braţul 
ridicat să-i zdrobească craniul. Drept răspuns, i-a tras trei focuri 
în plină figură. El a căzut. 

Oh, la naiba, s-a gândit ea, ridicându-se în capul oaselor, în 
ciuda durerii. Wax făcea mereu chestii de-astea. Se arunca de pe 
stânci, sărea de colo-colo și se izbea de tot ce-i ieșea în cale. Pe 
Scadrial, cum de nu se nenorocise de tot? 

Și-a pipăit coastele, sperând să nu-și fi rupt vreuna. Umărul 
stâng o durea cel mai tare — s-a strâmbat de durere. Durerea-i 
Înceţoșa atât de tare mintea, încât nu se putea concentra. Un 
glonţ în cap ar fi trebuit să oprească un Creator-de-sânge să se 
vindece, dar o parte din ea își dorea totuși să verifice. 

S-a târât ca să inspecteze cadavrul. Și a găsit rănile de glonţ 
care se închideau pe capul bărbatului, iar găurile se lipeau la loc. 

Rugina naibii! 

A răsturnat cadavrul chircit pe spate și s-a chinuit să-și 
scoată cuțitul de la centura lui. Ăsta se vindeca după gloanțe 
primite în cap? Ceva nu era deloc în regulă în privința asta. L-a 
împușcat din nou, însă efectul nu avea să țină mult. 

În schimb, i-a sfâşiat cămașa — scoțând la iveală patru 
țepușe înfipte adânc între coastele lui. Exact cum bănuise. 
Cu cuțitul în mână, a început cumplita sarcină de a-i smulge 
țepușele. A grăbit operaţia când și-a dat seama că cel puţin una 
era făcută dintr-un metal ciudat, cu nişte pete de un roșu-închis, 
ca rugina. Un metal pe care-l căutau de-o veșnicie. 

Ciclul a deschis dintr-odată ochii, în ciuda maxilarului frac- 
turat și a găurilor din craniu. Marasi a scos o înjurătură, dar și-a 
văzut în continuare de treabă, chinuindu-se să scoată cu dege- 
tele însângerate prima dintre cele patru ţepușe, care era atât de 
adânc înfiptă între coastele lui, încât îi venea greu s-o scoată. 

Ochii ăia. În clipaaceea aveau o strălucire de un roșu-aprins. 

— Cenușa revine, a spus bărbatul, cu buzele însângerate, 
cu vocea ciudat de hârâită. Lumea se va prăbuși din pricina ei. 

Veţi primi ceea ce meritaţi, și totul se va ofili sub un nor negru, 
și un strat de leșuri vor arde și se vor face scrum. 

Marasi a strâns din dinţi, chinuindu-se cu țepușa ruginie, 
plină de sânge. 

— Sfârşitul vostru, a șoptit vocea. Vine sfârşitul vostru. Ori 
în cenușă, ori de mâna oamenilor în auriu și roșu. Auriu și... 

Marasi i-a smuls ţepușa. Lumina roșie a dispărut, trupul s-a 
chircit, iar vindecarea s-a oprit. Totuși i-a pipăit gâtul și, deși nu 
a simţit niciun puls, i-a smuls și celelalte trei ţepușe. 

După care, în cele din urmă, s-a sprijinit de perete, gemând 
ușor. Ar fi fost bine ca Wayne să găsească o cale de a se ocupa 
de ceilalți hoți — deoarece, în clipa aceea, Marasi se îndoia că 
ar fi fost în stare să ridice o armă. În schimb, a închis ochii și a 
încercat să nu se mai gândească la vocea aceea cumplită. 

Max i-a strigat lui Wax să sară mai sus și mai repede. Strigătele 
de bucurie ale băiatului au fost purtate de vântul vijelios și hai- 
nele fâlfâind. Și să dea rugina dacă nu erau molipsitoare. Wax 
fusese un copil serios din fire, atitudine pe care o păstrase și la 
maturitate. Dar până și lui îi plăcea energia pe care-o simţea 
după o Împingere-în-oţel bine executată. 

Explozia bruscă de viteză, momentul de repaus de la apo- 
geu. Golul în stomac de la începutul picajului. Nu se compara 
cu nicio experienţă pe care o putea trăi un om — cel puţin cu 
niciuna căreia să-i poată supravieţui. 

În depărtare, o navă comercială malwishiană care plu- 
tea prin oraș, folosindu-și dispozitivele ciudate din ettmetal, 
în timp ce ei traversau orașul prin salturi, oferea o priveliște 
deopotrivă restrânsă și largă. De la înălțimea aceea atât de 
mare se vedeau diviziunile octantelor de pe arterele impor- 
tante. Puteai simți și înțelege diferitele cartiere, familiaritatea 
forțată, înghesuită a mahalalelor, domeniile întinse, dar izo- 
late, pe care se întindeau conacele. 

Cândva Wax își asumase genul ăsta de experienţă — nu 
doar înălțimea, ci și mișcarea din timpul traversării orașului 
pe calea aerului — care avea să le aparțină mereu doar 
Monedăzvârlitorilor. Apoi aeronavele malwishiene luaseră în 
calcul acea ipoteză și-o aruncaseră pe fereastră de la nouă sute 
de metri. 

Cu toate acestea, ceva în legătură cu acea perspectivă 
părea că-i aparţine. Era orașul lui. Se întorsese în el, și — 
de-a lungul anilor — ajunsese să-l iubească. Reprezenta 
apogeul realizărilor omenești: un monument închinat 

ingeniozităţii, care găzduia mii de idei, tipuri de oameni și 
experienţe. 

La îndemnul lui Max, a urcat mai mult, folosindu-se de 
zgârie-nori ca de niște ancore pentru a se Împinge în sus, în 
spateși-n față, până când au aterizat aproape de vârful unei clă- 
dirianume: Turnul Ahlstrom. Apartamentul de lux era locuința 
lor, iar Wax îl alesese înadins. Era greu să ajungi în vârful unei 
clădiri prea înalte folosindu-te de Împingeri-în-oțel pe măsură 
ce rămâneai fără ancore dedesubt. Din fericire, acesta avea 
câţiva zgârie-nori înalți neobișnuit de aproape, ceea ce-i oferea 
ancore cu care să se Împingă spre interior. 

În ziua aceea, Wax nu s-a oprit la apartamentul lor. I-a dus 
pe acoperiș, unde se afla o mică platformă încorporată de care să 
se prindă și să coboare dispozitivele de curăţat ferestre. Wax s-a 
așezat pe ea, iar Max s-a desprins, deși încă stătea agăţat de-o 
funie zdravănă. Wax nu-și făcea griji în privinţa trăiniciei ei. Era 
creaţia lui Steris. 

Max a scos un săculeţ cu seminţe-rotitoare și a început să 
le arunce peste marginea clădirii, urmărindu-le cum cădeau 
rotindu-se spre strada aglomerată de dedesubt. În ciuda 
înălțimii, Wax auzea claxoanele mașinilor de pe carosabil. Șase 
ani și abia dacă se vedea vreo trăsură trasă de cai pe arterele de 
jos. Acolo, progresul era ca o echipă de demolări. Ori te deplasai 
odată cu ea, ori te transformai în moloz. 

Platforma era orientată spre nord. În stânga lui, apele scli- 
pitoare ale Golfului Hammondar păreau o autostradă întinsă 
care ducea către... păi, nu știa prea bine încotro. Locuitorii 
Bazinului nu erau exploratori din fire. Deși le plăceau poveștile 
despre Wax în zilele tinereții lui, sau mai rău, despre netotul ăla 
de Jak, cei mai mulți se mulțumeau să se bucure de orașul lor. 
Asta era problema Elendelului: avea tot ce credeai că-ţi trebuie, 
așa că de ce să mergi altundeva? Nici măcar nu își dăduseră 
seama că există pe undeva un întreg Continent Sudicpână când 
o aeronavă nu a plecat într-o călătorie de cercetare a Bazinului. 

Da, mai fuseseră expediţii de-atunci. Dar cei mai mulți se 
mulțumeau să rămână acolo, iar el nu putea să-i învinovățească. 
Cele mai mari eforturi ale lui de-a îmbunătăţi calitatea vieţii se 
concentraseră asupra Bazinului. Nu știa ce să facă în legătură cu 
malwishienii. După șase ani, încă-l intimida întinderea lumii în 
expansiune bruscă. 

Max a sărit în sus și-n jos de bucurie, aruncând un pumn 
întreg de seminţe-rotitoare. Fascinaţia băiatului față de înălțimi 
îl provoca lui Kath o stare neplăcută — dar așa se întâmpla când, 
încă din fragedă pruncie, erai legat de-un tată care considera 
că mijloacele de transport obișnuite consumau prea mult timp. 

Wax a privit spre nord, spre Ținuturile Necruțătoare. Spre 
minuni, mistere și o viaţă care-i fusese dragă. Era... 

Dar-ar rugina! Nu era trist. 

A clipit, înclinând capul. De când se întorsese, privise 
Elendelul ca pe o datorie. În afara orașului găsise aventura 
și liniștea ce-l chemau. Deși, de-a lungul anilor, lucrurile se 
imbunătățiseră, încă o mai resimțea. Chemarea. Până... 

Până astăzi. Acum își amintește de părţi din viaţa lui pe 
care le-a iubit când era în nord — dar pe care nu le voia îna- 
poi. Avea o viață aici, pe care-o iubea în egală măsură. Poate 
chiar mai mult, judecând după căldura pe care-o simţea atunci 
când Max râdea. Aici... aici era locul lui. Mai mult, acestui loc 
își dorea să-i aparțină. 

Se simţea împăcat să știe aceste lucruri. El... încetase în cele 
din urmă să mai sufere, nu? 

Cu un zâmbet larg, l-a luat pe Max în braţe și l-a îmbrățișat 
cu putere — deși Max fusese mereu prea agitat, chiar și când 
era mic, ca să suporte prea mult timp o chestie de genul ăsta. 
Curând, la îndemnul băiatului, a început să joace aport, o vari- 
antă inventată de Max cu câteva luni înainte. Max arunca o 
minge de răchită cu o mică greutate de metal în mijloc, iar Wax 
trebuia să încerce s-o propulseze pe acoperișul unei clădiri din 
apropiere. Răchita avea s-o împiedice să facă stricăciuni în cazul 

în care cădea, dar metalul îi permitea să țintească. Imediat ce 
ajungea pe un acoperiş, săreau s-o recupereze. 

Max a aruncat-o, dar Wax s-a chinuit să facă mingea să 
ajungă cât mai departe. 

— Arunc-o mai sus, i-a sugerat el lui Max de îndată ce a 
recuperat-o. 

— Dac-o arunc în sus, s-a plâns Max, o să ne pice-n cap. 
Vreau să mă duc pe clădirea aia de-acolo. 

— Înălțimea înainte de toate, a spus Wax. Ai încredere în 
mine. Cu cât o arunci mai sus, cu atât pot s-o fac să zboare mai 
departe. 

Max a încercat din nou. Cum aruncase la o înălțime consi- 
derabilă, Wax a reușit să arunce mingea pe acoperișul dorit de 
Max. Apoi au sărit după ea. Se întreba ce credeau oamenii din 
zgârie-norii din apropiere când vedeau adesea un senator zbu- 
rând pe lângă ferestrele lor cu un copil prins în chingi la spate. 

Din păcate, distracţia din timpul jocului nu a reușit să-i țină 
mult timp mintea ocupată. Jucau doar de jumătate de oră când a 
ajuns în vârful unei clădiri și a văzut o priveliște uluitoare. Nava 
malwishiană pe care-o văzuse mai devreme se apropiase. 

Construcţia din lemn, propulsată de niște elice uriașe, plu- 
tea pe deasupra Elendelului. Wax mai văzuse Bazinul încercând 
să-și proiecteze propriile aeronave folosind heliu sau aer cald. 
Dar mărimea cabinei pe care-o puteau ridica acele nave -— în 
cele mai optimiste scenarii — era o nimica toată pe lângă ce 
puteau malwishienii. Nava lor cucerise tăria cerului, era o ade- 
vărată fortăreață în văzduh. 

Nu era o navă comercială, așa cum crezuse mai devreme. 
Era o navă de război. O demonstraţie de forță — deși una lipsită 
de ostilitate fățișă — care se apropia, zburând jos pe cer. Era o 
declaraţie, nu o ameninţare. 

Așadar, cu Max prins în siguranţă în chingi, Wax s-a avân- 
tat în văzduh, spre navă, hotărât să afle ce se întâmplă. 


BRANDON SANDERSON 
76 


Marasi a reușit în cele din urmă să găsească o scară de serviciu pe 
care să coboare în prăpastie și să se întoarcă pe partea cealaltă. 
Stoarsă de vlagă, s-a apropiat de camera principală, zguduită 
de ceea ce auzise și de ceea ce fusese silită să facă. Dar avea un 
carneţel plin de numere și de date ale transporturilor pe care-l 
găsise asupra cadavrului, iar acesta era un lucru promiţător. 

Avea și ceva mult mai periculos. Patru țepușe. În mod ciu- 
dat, cea cu pete roșii nu suporta atingerea celorlalte — se ferea 
de ele dacă era dusă în apropierea lor. Așa că o înfășurase într-o 
cârpă și le ţinea în buzunare separate. 

A intrat împleticindu-se pe ușa metalică armată și a des- 
coperit scena unui haos dezlănțuit. O explozie uriașă provo- 
case alte câteva explozii, judecând după craterele din pământ. 
Caverna era plină de șrapnel, bucăţi de echipament și un număr 
îngrijorător de cadavre. 

Wayne stătea ghemuit în mijlocul întregului tablou, cu hai- 
nele făcute ferfeniţă, jucând cărţi cu un grup întreg de gangsteri 
legaţi fedeleș. Cărţile lor erau întinse pe podea — deși aveau 
mâinile legate la spate. 

— Sigur vrei s-o bagi pe aia la înaintare, amice? a întrebat 
Wayne, făcând un semn din cap spre cartea pe care unul dintre 
bandiți o atinsese cu vârful piciorului. 

— Aia-i carte mare, a zis individul. 

— Da, dar ești sigur? a întrebat Wayne, cu ochii la propriile 
cărţi. 

— Xăă... cred că da. 

— La naiba, a zis Wayne etalându-și mâna. Plusez nouarii 
cu trei optari. Ai câștigat. 

— Dar... a zis un alt bărbat, știi ce cărți am tras... De ce să 
joci aşa? 

— Trebuie să mă prefac că nu v-am văzut cărțile; prieteni, 
a spus Wayne. Altfel, unde mai e distracţia? Una e să trișezi, dar 
dacă văd pur și simplu ce faceţi... păi, decât așa, mai bine joc de 
unul singur și sunt moduri mult mai faine de-a face chestia asta. 

Marasi s-a împleticit. El îi ţinea pe cincisprezece dintre ei 
în diverse forme de captivitate. Întocmai cum a spus, reușise să 
se folosească de bula lui de viteză pentru a contracara bula ei de 
lentoare și a-i prinde unul câte unul. Controlul pe care-l avea 
asupra puterilor lui era tot mai impresionant. 

N-o mira faptul că luase atâţia prizonieri — Wayne prefera 
să nu ucidă. Era un aspect în privinţa căruia erau de acord. Cât 
despre partida de cărţi... ei bine, deja n-o mai șocau trăsnăile lui. 
S-a așezat pe rămășițele unei lăzi rupte. 

— Wayne, mi-ar fi prins bine ajutorul tău. 

— Până i-am legat fedeleș pe băieţii ăștia, tu deja-l 
doborâseși pe ăla la costum. Am văzut că te odihneai și mi-am 
zis că cel mai bine ar fi să te las în pace o vreme. 

Ea nici măcar nu observase. Dar-ar rugina, încă o durea 
umărul. A făcut o grimasă, uitându-se prin încăpere. 

— Deci, ăăă... a făcut Wayne, la naiba... Ai trecut cumva la 
canibalism, sau ceva de genul ăsta? 

Marasi și-a coborât privirea spre uniforma ei, care era plină 
de sânge. 

— Canibalism? La asta te-a dus mintea? 

— Vezi o doamnă plină de sânge, a spus Wayne, și min- 
tea zboară unde-i firesc să zboare: ajungi să te-ntrebi dacă nu 
cumva se ospătează din ficaţii ălora pe care-i învinge. Nu că 
te-aș judeca... 

— Nu judeci? a întrebat Marasi. Wayne, ăsta-i un lucru 
pentru care artrebui fără îndoială să judeci pe cineva. 

— Bine. Atunci, să-ți fie rușine! 

Ea a oftat. 

— Și eu care credeam că mă obișnuisem în cele din urmă 
cu felul tău de a fi. 

l-a întins ţepușele, fiecare lungă de cincisprezece centime- 
tri, cu un capăt gros — în afară de cea mai interesantă, care era 
îngustă și subțire, de doar zece centimetri lungime. 

— Am smuls astea din cadavrul Ciclului. Dacă le lăsam în 
el, ar fi revenit la viață, vindecându-se. 

— Cum? a întrebat el. Că nu merge așa. 

— Pentru ăsta așa a mers. S-ar putea să fie din cauza celei- 
lalte ţepușe. 

— Ăla e... 

— Trellium? Da. În mod sigur e trellium. 

Wayne a fluierat ușor. 

— Ar trebui să sărbătorim. Mi-ai păstrat și mie niște ficat? 

Ea i-a aruncat o privire inexpresivă, la care el nu a făcut 
altceva decât să zâmbească larg. 

— Nu mâncăm oameni, le-a spus ea captivilor. Ăsta 
glumește. 

— Hai, măi, Marasi. Mi-am făcut și eu o reputaţie între 
flăcăii ăștia. 

— Le-am dat buzna-n peșteră, le-am înfrânt liderul, le-am 
aruncat în aer mare parte din bunuri, am omorât jumătate din- 
tre ei și i-am capturat pe ceilalți. Nu cred să-ţi fi fost afectată în 
vreun fel reputaţia. 

A mijit ochii, observând că toţi captivii erau desculți. 

— Să îndrăznesc, oare, să te întreb de ce i-ai descălțat? 

— Şireturile, a zis Wayne, iar ea le-a privit mâinile legate. 
Asta-i un trucvechi din Ținuturile Necruţătoare, când n-ai des- 
tulă frânghie. 

A făcut un semn cu capul într-o parte, iar cei doi s-au retras 
să vorbească între patru ochi. 

— Sunt mulți prizonieri, Marasi, și n-o să-i ţină șireturile 
pe toţi. Dintr-o clipă-n alta, careva ar putea să scoată un cuțit 
care mi-a scăpat — sau, mai rău, un pistol. Deci... 

— Întăriri pe loc? 

— Ce-mi place numele ăsta de cod, să dea rugina de nu! 

— Câtă vreme ajung să fac o baie mai repede, sunt de acord. 
Ar trebui să putem urca spre oraș dacă ieşim pe ușa pe care-am 
intrat eu — și e o scară pe partea dreaptă, în prăpastie. 

S-a oprit. 

— Verifici și tu cadavrul? Am o presimţirecumplită că mi-a 
scăpat o ţepușă și-o să vină ăsta să mă caute. 

— S-a făcut, a zis Wayne. 

S-a uitat cu băgare de seamă prin încăpere. 

— Bună treabă. 

— Am aruncat șandramaua-n aer și l-am omorât pe indivi- 
dul care-avea cele mai multe informații. 

— Am scăpat cu viață, a spus Wayne, am oprit o gașcă de 
netoţi, ne-am lăsat inamicii fără resurse și am recuperat nis- 
caiva metale importante. După mine, am făcut o treabă destul 
de bună, să dea rugina de nu! Eşti prea dură cu tine, Marasi. 

Ei bine... poate că așa era. Asta o învăţai din copilărie, 
așa cum făcuse și ea. Așa că a aprobat din cap și și-a permis să 
accepte complimentul, simțind că i se ia o piatră de pe inimă. 
Wayne s-a îndepărtat în pas alergător, iar ea s-a îndreptat din 
nou spre gaşca de golani legaţi, ținând pistolul într-un mod 
vădit ameninţător. 

Judecând după cum se uitau la ea, nu era nevoie să facă 
mare lucru ca să-i intimideze. 

— Voi sunteţi ăia norocoși, a spus ea — în mare parte ca 
să le distragă atenţia. O să ne purtăm cu voi așa cum se cuvine. 
Atât timp cât nu face careva vreo prostie. 

A scotocit prin buzunar, ignorând, pentru moment, carne- 
tul pe care îl luase de la Ciclu, scoțând în schimb unul care era 
doar puțin mânjit de sânge. 

— Am aici o listă cu drepturi pe care am să v-o citesc. 
Ascultaţi cu atenţie, ca să știți ce opțiuni și modalităţi de 
protecţie legală aveţi la dispoziţie. 

A deschis carnetul și a ars cadmiu, făcând să apară o bulă 
«e timp încetinit care i-a cuprins pe toţi. Spera ca atenţia să le fie 
«intrasă de lectura ei, pentru că, dacă urmăreau perimetrul, ar fi 
văzut cum focurile înăbușite se stingeau prea repede. 

Probabil până acolo ajungeau indiciile; într-o peșteră, nu 
erau la fel de multe câte erau în afara ei, unde mișcarea soare- 
lui, frunzele care cădeau sau trecătorii puteau indica exact ce se 
întâmpla. În timp ce minutele treceau încetinit pentru Marasi 
yi gangsteri, Wayne avea să dea fuga la secţia de poliție după 
întăriri. 

Marasi și-a terminat lectura, apoi a început să le dea ocol 
taptivilor, cu pistolul armat, cu metalul arzând înăuntru. Câţiva 
dintre ei au încremenit când a trecut pe lângă ei; încercaseră 
să-și desfacă nodurile legăturilor. Wayne avusese dreptate. Un 
număr atât de mare de captivi însemna că situația putea dege- 
nera. Spera ca întăririle să ajungă curând. 

Pentru moment însă, gândul i-a zburat la Ciclu, ale cărui 
ultime cuvinte îi amintiseră de ce spusese Miles O-sută-de-vieţi 
când murise el însuși: Într-o bună zi, oamenii aurii și roșii, pur- 
tătorii ultimului metal, vor veni la voi. Și veți fi conduși de ei. 

A atins țepușa de trellium pe care o avea în buzunar. 

Cenușa revine, spusese Ciclul în ziua aceea. 

Nu avea cum să fie adevărat. Catacendrul pecetluise moar- 
tea și renașterea întregii lumi. Căderile de cenușăerau desprinse 
din mituri și poveşti vechi de când lumea. Nu era ceva din pre- 
zentul cu becuri electrice şi mașini cu benzină. Nu? 

A început să tremure și a aruncat o privire spre ușa din 
spatele cavernei, dornică să vadă mai mulţi polițiști. S-a simţit 
ușurată când o străfulgerare a anunțat sosirea cuiva. Marasi a 
coborât bula de viteză și s-a oprit când a văzut că era doaro per- 
soană. Oare cine era? Wayne? Silueta nedeslușită s-a îndreptat 
în goană spre perimetrul bulei și a rămas acolo o clipă. 

Astfel, Marasi a avut destul timp — de fapt, doar o clipă — 
la dispoziţie ca să zărească o siluetă feminină cu haine de 

culoare închisă, cu o mască neagră din material textil pe faţă. 
Nu părea o mască malwishiană; mai degrabă semăna cu cele 
folosite de hoţii care ieșeau la furat noaptea. Era suplă, cu părul 
drept și negru. A privit-o în ochi pe Marasi, apoi a luat-o din 
nou la goană. 

Poate că Marasi ar fi putut coborî bula, dar totul se termi- 
nase mult prea repede. Într-adevăr, în timp ce ea încerca să-și 
dea seama ce se întâmplase, o grămadă de alte siluete neclare 
îmbrăcate în uniforma maronie a poliţiei au intrat în încăpere. 
O secundă mai târziu, Wayne a sărit în bula de încetinire. Și-a 
activat puterile, iar cele două s-au anulat reciproc, creând în 
jurul lor o bulă de timp normal. 

Dar-ar rugina, oare avea s-ajungă vreodată să fie la fel de 
pricepută cu bulele ei? Avea un program atât de încărcat, încât 
astfel de experimente îi păreau imposibile — și totuși... era 
extraordinar. Și cumva ireal că n-o mai afecta propria bulă de 
încetinire. S-a întors din nou spre gangsterii încremeniţi, dintre 
care unul scăpase și încerca să o șteargă pe furiș. 

— Ai venit exact la timp, a spus Marasi, observându-i pe 
polițiștii adunați în jurul bulei cu plase și frânghii. Wayne... ai 
trecut cumva pe lângă cineva când ai intrat? 

— Nu, a zis el, încruntându-se. De ce? Mortul tău e la fel 
de mort ca atunci când l-ai omorât. 

— A trecut cineva pe-aici acum o clipă, a spus ea. Vreo 
cincisprezece minute în timp normal. Tipa ne-a studiat, după 
carea fugit. 

— Ciudată chestie, a spus el. Mai ai ţepușele alea? 

Ea și-a verificat buzunarele uniformei; trei ţepușe într-o 
parte, una în cealaltă — și nu fuseseră mișcate din loc. 

— Da. Eşti pregătit pentru coborâtul bulei? 

El a aprobat din cap, apoi au coborât bulele, lăsând-o pe 
Marasi să le ordone polițiștilor. Au intrat meticulos, luându-l 
pe bărbatul care era cât pe ce să scape, apoi au strâns legătu- 
rile celorlalți. Medicii poliției au verificat morţii pentru orice 

eventualitate, iar ceilalți s-au apropiat să colecteze probele. Mă 
rog, probele pe care nu le aruncase Wayne în aer. 

— Hai, a zis Wayne. Se descurcă ei aici. Ar trebui să-i ară- 
tăm lui Wax ce-am găsit. 

— Păi, da, după ce facem curat, a spus ea. Judecând după 
cum miroși tu, Wayne, nici nu vreau să-mi imaginez cum miros 
cu. Dar da. Trebuie neapărat să vorbim cu Waxillium. 

Și nu doar despre ţepușe. Ci și despre ochii roșii, strălu- 
cltori, și despre morţile învăluite în mister. Veţi primi ceea ce 
meritaţi, și totul se va ofili sub un nor negru, și un strat de leșuri 
vor arde și se vor face scrum. 

I-a lăsat'pe ceilalți polițiști la locul crimei și l-a urmat pe 
Wayne, carea pornit-o înainte spre ieșire. 

Sosirea unei nave de război era cu siguranţă un eveniment, 
dar nu unul fără precedent. Acestea veneau din când în când în 
vizită, când li se permitea. 

Chiar și altitudinea sa joasă era, din nefericire, mai sus 
decât putea ajunge Wax cu ajutorul Allomanțţiei lui. Ar fi avut 
nevoie de-o ancoră de metal de dimensiuni incredibile pentru 
a se Împinge la o asemenea înălțime — fie asta, fie ar fi avut 
nevoie de... ei bine, de metalele la care nu mai avea acces. 

A fost o vreme când le suportase pe toate. O străfulgerare 
transcendentă de o forță incredibilă — de parcă ar fi atins însăși 
Fântâna Înălţării. Dar era mai bine să nu se mai gândească la 
experienţa cu Brățările Doliului, ca să nu facă toate celelalte 
experienţe să pară plictisitoare prin comparaţie. 

În ziua aceea și-a făcut simțită prezenţa ajungând în apro- 
pierea navei din câteva salturi mari. Au trimis un mic iaht să-i 
ia pe el și pe Max, oferindu-le medalioane care să-i ajute să-și 
reducă greutatea, deși Wax nu avea nevoie de așa ceva. Piloții 
malwishieni au fost intimidaţi când l-a înapoiat pe-al lui — 
amintindu-le că era Dublu-născut. 

Dintre toate cele cinci naţiuni care alcătuiau Continentul 
Sudic, malwishienii — adică oamenii ăștia — erau cei cu care 
Wax interacţionase cel mai mult. Reprezentau singura națiune 
care trimisese un ambasador la Elendel. Iar interacţiunile cu 
Sudul începuseră să aibă loc din ce în ce mai frecvent cu ajuto- 
rul lor. Din ceea ce reușise el să afle, în ultimii șase ani, politica 
Continentului Sudic fusese mai puternic afectată chiar decât 
politica Bazinului. Rivalităţi cândva aprige se potoliseră, iar 
unitatea fusese consfinţită. De ce să se fi ciondănit unii cu alții, 

când la nord se aflau demonii care i-ar fi putut invada oricând? 
Fără a mai lua în seamă faptul că neamul lui Wax încă nu era în 
stare să construiască aeronave. 

Câteva minute mai târziu, iahtul — de forma unei bărci de 
pescuit zburătoare deschise în partea de sus — a acostat lângă 
nava cea mare. Max fusese deja desprins din chingi și stătea răb- 
dător, ţinându-l pe Wax de mână. Faptul că avea să urce la bor- 
dul unei aeronave adevărate îl încânta într-atât de mult, încât 
Wax îl simţea cum tremură. Într-adevăr, când au pășit pe puntea 
navei principale — înaintând pe un coridor din lemn închis la 
culoare cu pereţii înclinați spre exterior, ca un tub —, Max l-a 
salutat pe cel care-i aștepta. 

Judecând după masca lui elaborată, bărbatul respectiv 
părea să fie căpitanul. Din lemn, masca era sculptată și incrus- 
tată cu șase metale diferite care alcătuiau un model în jurul 
ochilor. Bărbatul a aruncat o privire spre copil, dar nu a făcut 
niciun gest prin care să-i răspundă la salut, cum făceau, în 
glumă, comisarii de poliţie când îi saluta Max. Nici măcar nu 
şi-a ridicat masca. 

— Preacinstite Născut-din-metal, a spus căpitanul, făcând 
un semn din cap spre Wax, și... dacă intuiescbine, Fost-Purtător 
al Brăţărilor Doliului? 

— Eu sunt, a spus Wax. 

— Tot dumneavoastră sunteți și cel care a luat Brăţările, 
care-ar fi trebuit înapoiate poporului căruia îi aparțineau de 
drept. 

— Tot eu sunt. Le-am dat poporului kandra, după cum a 
fost înțelegerea — astfel încât nicio naţiune să nu le deţină ori 
să le controleze puterea. Asta în caz că e nevoie să vi se aducă 
aminte. 

Au tăcut o clipă, privindu-se fix. 

— Eu sunt amiralul Daal, a spus bărbatul, șovăind. Bine aţi 
venit pe fosta mea navă, Hoţul Binecuvântat. 

— Fosta? a întrebat Wax. 

— Am fost ales noul ambasador al Consorţiului Malwishian 
pentru națiunea dumneavoastră. 

Consorţiul... Malwishian? Părea că se încheiaşe cu bine 
unificarea Sudului. 

— Şi cu Jonnes cum rămâne? a întrebat Wax. 

— Se va întoarce acasă, a spus Daal. S-a stabilit că era prea... 
apropiată. 

Minunat. O veritabilă răsturnare politică. Probabil că cel 
mai bine era să se rezume la banalităţi, pentru a evita creșterea 
accidentală a tensiunilor. 

— În acest caz, permiteți-mi să fiu primul senator care vă 
urează bun-venit în Bazin. Aştept cu nerăbdare o continuare a 
păcii și relaţiilor comerciale favorabile dintre naţiunile noastre. 

— Favorabile? a zis Daal. Poate pentru dumneavoastră. 

— Amândoi am avut beneficii. Aţi avut legături cu 
Allomanţii noștri. 

— Legături limitate, a spus el. Mult prea limitate în 
comparaţie cu condiţiile excelente de care aţi avut dumneavoas- 
tră parte. 

— Trei iahturi? a întrebat Wax. Un pumn de medalioane? 
Toate-s practic inutile dacă nu putem să le păstrăm sau să facem 
altele. 

— Sunt sigur că nu aveţi pretenţia să vă cedăm mijloacele 
noastre de producţie, nu-i așa? Se vând bunurile, nu fabrica. 

De fiecare dată când încercau să obțină informaţii despre 
medalioane de la cunoscători, parcă se loveau de un zid de pia- 
tră. Era evident că acestea erau secrete comerciale malwishiene, 
ceea ce explica parţial problema, dar stând de vorbă cu Allik, 
descopereau mereu inadvertenţe între ceea ce spunea el și 
ceea ce vedeau efectiv. De ce nu existau în armata malwishi- 
ană soldaţi Feruchimici înzestrați cu forţa, viteza mintală și alte 
talente feruchimice periculoase? De ce nu existau medalioane 
pentru Allomanţi? Cu cât aflau mai multe lucruri, cu atât Wax 
era mai convins că exista un secret, care arăta că medalioanele 

nu erau atât de eficiente sau de versatile pe cât și-ar fi dorit 
malwishienii să creadă lumea. 

Am avut dreptate, s-a gândit Wax. În legătură cu creșterea 
accidentală a tensiunilor... 

A tăcut și l-a fixat pe amiral cu privirea. În aer se simțea o 
tensiune asemănătoare celei din timpul unui duel desfășurat în 
miezul zilei. 

În clipa aceea, Max l-a tras de mânecă. 

— Xăă... tati? 

— Da? a zis Max fără să se uite la el. 

— Vreau la oliță. 

Wax a oftat. Situaţiile diplomatice tensionate nu erau ame- 
liorate de prezenţa unui copil de cinci ani. Dar ar fi putut fi mai 
rău de-atât — ar fi putut să-l ia cu el pe Wayne. 

— Aveţi vreo oliță? l-a întrebat Wax pe Daal. 

— Poate să se abţină. 

— Domnule ambasador, aveţi copii? 

— Nu. 

— Copiii de cinci ani nu se abţin. 

După încă un moment tensionat, amiralul a oftat și, răsu- 
cindu-se pe călcâie, a luat-o înainte, trecând pe lângă marinarii 
mascaţi. Wax și fiul său l-au urmat. Anii petrecuţi în compania 
lui Allik și a altora din Sud îl ajutaseră pe Wax să se simtă în largul 
lui printre atâtea fețe acoperite de măști. Încă era greu să nu te 
simţi intimidat de atâţia ochi ascunși. Niciunul nu vorbea, niciu- 
nul nu-și ridica masca. Wax mai râsese și băuse cu malwishieni 
în trecut, dar echipajul ăla era făcut dintr-un cu totul alt aluat. 

Cu un gest, Daal i-a arătat unde e toaleta. 

— Uau! a făcut Max aruncând o privire înăuntru, unde un 
bec pâlpâia. Ce mică e! Parcă-i făcută pentru mine! 

— Repede, fiule! a spus Wax. 

Închizând ușa, Max a început să fredoneze încet în timp 
ce-și făcea nevoile. Wax stătea lângă amiral, simțindu-se jenat. 
La un moment dat și-a dat seama că și l-ar fi dorit pe Wayne, 

care avea modul lui de a detensiona momentele de genul 
acela — creând un cu totul alt gen de tensiune. Una care-ţi per- 
mitea să împărtășești un moment de jenă cu presupusul tău 
adversar, poate chiar unul de înțelegere reciprocă. 

Mă întreb dacă face asta înadins, s-a gândit Wax. Cu Wayne 
era greu să-ți dai seama. Uneori părea profund și atent. Îi stri- 
case de tot impresia asta. Dar n-avea cum să nu se întrebe... 

— Brăţările Doliului, a spus Daal. Sunt în siguranță, da? 

— Așa presupun, a răspuns Wax. Nu le-am mai văzut de 
când le-am dat pe mâna lor. 

— Am trecut pe lângă armele amplasate la marginea 
orașului, a spus Daal. Mi s-a vorbit despre ele. Distanţa maximă, 
drept în sus, cât e? Trei sute de metri? Poate șase sute? 

Wax n-a răspuns. Era un pic mai mult de-atât, dar... sin- 
cer vorbind, nu cu mult mai mult, indiferent ce susținea pro- 
paganda. Și deși iahturile ce fuseseră livrate Bazinului puteau 
ajunge la o altitudine maximă de vreo patru sute cincizeci 
de metri, știa că unele nave malwishiene puteau naviga la o 
înălțime atât de mare, încât aerul se rarefia, iar oamenii mureau 
dacă rămâneau prea mult acolo. 

— N-ai cum să nu te întrebi, a spus Daal, ce s-ar fi întâm- 
plat dacă popoarele noastre s-ar fi întâlnit în vremuri mai... 
belicoase. Păi, cu un raid de bombardamente, orașul ar fi ieșit 
șifonat ca un steag vechi. 

— Din fericire, a spus Wax, ne-am întâlnit acum. 

Amiralul s-a întors spre el, cu ochii fixându-l din găurile 
incrustate cu metale. 

— Ce-aţi fi făcut? a întrebat el. Dacă pur și simplu am fi 
atacat? 

— Nu ştiu, a spus Wax. Dar cred că v-ar fi fost mai greu 
decât credeţi. 

— Curios, de câte ori repetă ziarele dumneavoastră aceleași 
cuvinte, a zis Daal. Se umflă-n pene cu asasinii kandra și soldații 
Allomanţi. Când știu că nemuritorii voştri demonici nu pot să 

ucidă. Și Allomanțţii dumneavoastră? Spuneţi-mi și mie, cum ați 
ajuns pe această navă? Prin forţele proprii sau...? 

Minunat om. 

— Bineînţeles, a spus Daal, nu trăim vremuri atât de... 
necruțătoare. Eu nu suntaici să pornesc un război, preacinstite 
Dublu-născut. Să nu te simți jignit. Dar vorbesc în numele mul- 
tora care consideră că poporul dumneavoastră a profitat de firea 
noastră... înțelegătoare. Mai ales în ceea ce privește Brăţările 
Doliului. Acestea sunt ale noastre și ar trebui să rămână la noi. 

Wax voia să-l contrazică. Să-i explice că Brăţările fuseseră 
găsite pe teritoriul Bazinului. Că fuseseră făurite de cineva din 
Nord, nu din Sud. Că se ajunsese în mod echitabil la o înţelegere. 
Dar individul încerca să-l scoată din sărite — și, orice-ar fi făcut 
în trecut, Wax nu vorbea în numele Elendelului. Era doar unul 
dintre mulţi alți reprezentanți. 

Nu s-a lăsat întărâtat. 

— Atunci, aceasta este o discuţie pe care ar trebui să o aveţi 
cu guvernatorul și cu organismul nostru legislativ. Și, poate, cu 
Dumnezeu. 

Amiralul mascat l-a țintuit cu privirea, fără să mai scoată 
un cuvânt. Dar, la naiba, dacă tensiunile aveau să degenereze... 

Asta-i cea mai groaznică zi, s-a gândit Wax, frustrat. Cum 
Legea Supremațţiei trecuse, erau șanse mari ca entitatea politică 
a Bazinului să se prăbușească. Oare cum avea să reacționeze 
Sudul la așa ceva? Daal spunea că nu-și dorea un război, dar 
dacă Sudul vedea Bazinul ca pe o ţintă ușoară? 

Întâlnirile lor inițiale îi lăsaseră pe cei din Sud cu gura 
căscată. O ţară nordică plină de Născuţi-din-metal și legende 
vii? Dar cu cât interacţionau mai mult, cu atât fiecare parte 
recunoștea natura firească a celeilalte. Miturile deveneau 
oameni. Și orice societate știa cum să omoare alți oameni. 

Max a ieșit în cele din urmă, arătându-și mâinile ude drept 
dovadă că și le spălase. Daal i-a condus înapoi pe coridor, unde 
Wax și-a prins din nou fiul în ham. 

— Mă bucur să te întâlnesc, Ladrian, a spus ambasadorul. 
Ce zi bună am, nu-i așa? Îmi arată ce poveşti ar trebui să cred. 

— Și ce povești sunt alea? 7 

— Poveștile adevărate, bineînțeles, a zis Daal, făcându- 
i semn unuia dintre piloţii lui să deschidă ușile, dezvăluind 
orașul de dedesubt. Sper ca timpul petrecut aici să fie profitabil 
pentru mine. O zi bună, domnule senator. 

Cu un oftat, Wax s-a aruncat din aeronavă — însoțit de chi- 
otul lui Max, care părea să considere acea întâlnire momentul 
memorabil al unei zile absolut minunate. 

Wax a încetinit cu grijă folosind câteva Împingeri, după 
care au urmat niște salturi rapide prin văzduh până la Turnul 
Ahlstrom. Apartamentul avea platformă de aterizare, și câteva 
clipe mai târziu cei doi au năvălit înăuntru — iar Waxa încuiat 
cu grijă ușa în urma lor. 

Steris o culca pe Tindwyl, dar a venit în camera din față 
câteva minute mai târziu — l-a găsit pe Max jucându-se cu un 
puzzle, în timp ce Wax își turna ceva de băut. 

— Mamă! a spus Max ridicând privirea. Am făcut caca 
într-o aeronavă. 

— Vai! a zis ea, cu entuziasmul pe care numai o mamă îl 
poate exprima în legătură cu un asemenea subiect. Minunat! 

— Am primit niște hârtie igienică de-aia ciudată! a spus el, 
ridicând-o. E albă, nu-i maronie. Am făcut schimb pentru ea, 
cum zice unchiul Wayne! 

— Aha! Și ce-ai dat la schimb, dragule? a întrebat ea. 

— Păi, a zis el, ştii tu... 

— Da. Bineînţeles. 

Steris i s-a alăturat lui Wax la bar și l-a cuprins cu braţul 
detalie. 

— Ce s-a întâmplat? 

— Ambasador nou. Nu se dă în vânt după noi. Vrea să-i 
înapoiem Brăţările. Ne-a amenințat subtil. 

— O zi numai bună pentru lucruri de genul ăsta. 

— Ai avut dreptate în legătură cu calendarul unificării, a 
spus Wax. Ambasadorul o să anunţe un nou consorţiu de state 
sub stindardul malwishian. 

— Asta n-o să ne ajute în munca noastră, a spus Steris. 
Senatul din Elendel va considera că legea de astăzi a construit o 
naţiune din niște orașe puse pe harță, un contrapunct al impe- 
rialismului malwishian. 

— Cucerire sub un alt nume, a spus Wax, țţinându-și bău- 
tura la piept. 

Mai comentase ocazional în legătură cu whiskeyul din 
Elendel... dar adevărul e că, uneori, acolo găseai marfă de 
calitate excepțională. Cu arome puternice, afumate, sofisti- 
cate. Ajunsese să-i placă mai mult decât ce găsea în Ținuturile 
Necruţătoare — și era mult, mult mai bun decât ce făcea Jub 
Hending în butoiul lui. Poșirca aia-ţi desprindea bucăţi de piele 
ca să te pedepsească pentru că o beai. Dar tot îi lipsea berea aia 
bună din Ținuturile Necruțătoare. 

— Păi, s-ar putea să am niște vești bune, a spus Steris, 
scoțând o scrisoare din buzunar — refuza să poarte fuste fără 
buzunare, oricât de la modă ar fi fost. A venit cât ai fost plecat. 

El a scos cartea poștală. 


Hai să ne întâlnim la conac la ora 3:00. Am niște 
vești palpitante. 
Marasi. 
S-au uitat unul la celălalt. 
— ÎI luăm și pe Max sau nu? a întrebat Wax încetișor. 
— Care-i probabilitatea să apară și vreo explozie? a întrebat 
Steris. 
— La cum lucrăm noi, nu se știe niciodată... 
— Atunci să rămână cu Kath aici, aspusea. Oricum, îi vine 
meditatorul de istorie. 
Wax a aprobat din cap. 
— Mă duc şi eu să mă spăl, apoi plecăm. 

Marasi se simţea mult mai bine când a ajuns la Secţia de Poliţie 
din al Patrulea Octant, după un duș revigorant și curată, 
purtându-și uniforma preferată, sacou, vestă și o fustă peste 
genunchi. 

Ca detectiv special, practic, nu era obligată să se îmbrace în 
uniformă, dar avea obiceiul s-o poarte. Uniforma era un simbol. 
Însemna că ea reprezenta ceva mai presus de sine: pe locuito- 
rii Bazinului și binele tuturor. Uniforma îi liniștea pe cei care-o 
vedeau — cel puţin pe cei care se bucurau să aibă un poliţist în 
preajmă. lar temeiul legii era să tragă un semnal de alarmă celor 
puși pe rele. 

Când și-a făcut apariţia înăuntru, polițiștii mai tineri din 
secţia principală și-au lăsat rapoartele jos și au tăcut, întorcând 
cu toții privirile spre Marasi. Apoi au urmat aplauzele. 

Dar-ar rugina, ce ciudat se simțea. Nu trebuie să te aplaude 
colegii, nu? Mai mulți polițiști noi — majoritatea femei — o pri- 
veau cu ochi mari în timp ce trecea pe lângă ei. Marasi știa că le 
încurajase atât pe Wilhelmette, cât și pe Gemdwyn să li se alăture 
cu un an în urmă. 

Nutrea sentimente contradictorii din cauza asta. Pe de o 
parte, ar fi preferat ca ziarele să nu mai scrie tot soiul de povești 
despre ea. Pe de altă parte, dacă în felul ăsta încuraja alte femei... 

Oricum, a pășitcu bucurie în încăperile din spate, trecând pe 
lângă birourilecomisarilorde rang superior. Chiar și câțiva dintre 
aceștia au felicitat-o. S-a oprit și a stat de vorbă cu unii, între- 
bându-i despre anchetele lor. Deși își dorea doar să-și continue 
munca, și acest lucru era important. Nu știai niciodată când ai 
nevoie de priceperea unui alt polițist. 

Pe lângă asta, era bine să ai prieteni în poliție. În fine. 

În cele din urmă, a ajuns la biroul lui Reddi. A trecut pe 
lângă comisarul Gorglen, care tocmai ieșea — capul bărbatului 
înalt aproape că atingea tavanul. A schițat un gest din cap și i-a 
făcut loc, iar ea l-a găsit pe Reddi la biroul mare din spate. Era 
încruntat. Mustăţile lui pleoștite încărunţiseră în ultimii ani, iar 
ea ştia că uniforma de comisar-șef îl împovăra. În perioada aceea 
era mai mult politician decât comisar, petrecându-și jumătate 
din timp în ședințe cu conducătorii orașului. 

— Comisare Colms, a spus el, scărpinându-se în bărbie. Vă 
daţi seama ce vrea să însemne chestia asta? 

l-a arătat desenul, care s-a dovedit a fi o caricatură rudi- 
mentară cu comisarul Gorglen înfățișat sub forma unei girafe 
ascunse într-o uniformă de comisar. În partea de jos scria 
Aprobat de experți. 

— Discut eu cu Wayne, a promis ea. 

Reddi a oftat, apoi a pus foaia de hârtie într-un dosar imens 
de pe colţul biroului său — cel în care ţinea plângerile la adresa 
lui Wayne. Era evident că Reddi renunțase să-l mai bage în 
dulap. 

— Îmi pare rău, domnule, a spus ea. 

— Îţi pare rău? Dar-ar rugina, comisar... Îţi pare rău? Câţi 
aţi adus azi la secţie? Oricum, nu-i căutați scuze — am eu o 
presimţire că, dacă nu l-aţi fi potolit pe comisarul Wayne, dosa- 
rul ăsta ar fi fost de zece ori mai gros. 

Ea a zâmbit. 

— El chiar se descurcă mai bine când e concentrat pe... 
activităţi productive. 

Reddi a mormăit, luând alt dosar. 

— Să nu-i spui asta, dar felul în care mă imită e amuzant. 
Deși ar trebui să știți că iar l-au căutat cei doi cu melon. 

— Aveţi vreo idee cine sunt? 

— O firmă de contabilitate, probabil departamentul de 
colectare a taxelor, a spus Reddi. Pare-se că... de data aceasta, 

Wayne datorează bani unor oameni importanţi. Genul de 
oameni pe care nici măcar eu nu pot să-i înduplec. 

— Am să văd, a spus ea, oftând. 

Pe Brățările lui Armonie... spera ca Wayne să nu fi furat 
ceva cu adevărat valoros. 

— Atunci las asta în seama dumitale. 

Reddi a bătut cu pumnul în dosar. 

— Guvernatorul îmi tot suflă-n ceafă cerându-mi probe 
că Orașele Exterioare deturnează arme, iar tu mi le-ai oferit. 
Mulţumesc, Marasi. Chiar îți mulțumesc. 

— Sper să vă aduc și mai multe probe, domnule, a spus ea. 
Am un carnet de la liderul lor — conţine niște documente de 
transport interesante. 

A scos carnetul și l-a deschis, să-i arate. 

— O să fie nevoie să facem niște copii, să ajungă la depar- 
tamentele de cercetare și decodificare, în caz că mi-a scăpat mie 
ceva, dar am citit niște chestii ciudate. 

A arătat cu degetul spre o listă. 

— Asta, a zis ea, se referă la o serie de teste pe care Ciclul 
le monitoriza ca să-și dea seama ce poate fi transportat spre 
Elendel fără să fie oprit de vameși sau să trezească interesul 
agenţilor-inspectori. 

— Stai așa, a spus Reddi. Spre Elendel? 

— Exact, a zis Marasi. 

— Nu e ilegal să transporţi lucruri spre Elendel. Banda asta 
încălca legea scoțând lucruri din Elendel. 

— Și de-aia e atât de fascinantă povestea asta, a spus ea. 
Lista de transport e și foarte banală. Alimente, cherestea... dar 
au notat care-au fost inspectate, care pachete aveau dimensiuni 
suspecte, toate alea. 

— Mi se pare... ușor îngrijorător, a zis el. Habar n-am ce 
înseamnă toateastea, ceea ce este și mai rău. 

— Am să fac niște săpături, a promis Marasi. Deocamdată 
o să dau la copiat câteva dintre paginile astea. Așa o să 

aveţi probe concrete că explozibilii și armele pe care le-am 
găsit astăzi urmau să fie transportate ilegal spre Bilming. 
Transportul ăla chiar pleca din oraș, așa cum au plecat multe 
altele. 

A ezitat. 

— Mi-a venit o idee. 

— Spune... 

— O să am nevoie de autorizație ca să lucrez o vreme 
în afara orașului... și, dacă se poate, ar trebui să ținem aceste 
informaţii departe de ochii presei, măcar câteva zile. Asta 
înseamnă să închidem gura celorlalți comisari. Știu că va fi greu, 
dar mă va ajuta să pornesc pe urmele celor pe care ăștia voiau 
să-i aprovizioneze. 

— Ce ai de gând? 

— Conform acestui carnet, cineva din Bilming așteaptă 
curând un transport. Arme, explozibili și... alimente. 

— Se potrivește cu ce-am găsit noi în peșteră, a spus Reddi, 
uitându-se peste rapoartele inițiale. Foarte multe alimente. 

Era ciudat. De ce să fi transportat ilegal hrană uscată către 
Orașele Exterioare? Să fi fost raţii pentru soldați sau marinari? 

— Oricum, a spus Marasi, Set obișnuiește să păstreze tăce- 
rea în perioade de genul ăsta. N-am văzut echipament radio 
acolo jos — oricum erau la o adâncime destul de mare încât să 
nu prindă semnal. Deci probabil că inamicii noștri nu știu că 
echipa lor a căzut. Ceea ce înseamnă că... 

— „am putea trimite noi transportul, a spus Reddi. Și 
poate că am reuși să-i capturăm pe cei din spatele poveștii ăsteia. 

— Sau măcar mai facem un pas în încercarea de a descâlci 
lanţul de operaţiuni. 

— S-ar aștepta să ne întâlnim cu unul dintre oamenii 
lor, a spus Reddi, frecându-și bărbia. N-am reuși să păstrăm 
aparențele multă vreme. 

— Păi, domnule, a spus Marasi, chiar avem cadavrul 
Ciclului. 

— Sunt foarte mulţi cei care nu cred în organizaţia asta 
misterioasă după care tot alergi tu, Colms. Eşti conștientă de 
chestia asta, nu-i așa? 

— Dumneavoastră ce credeţi, domnule? 

— Toți cei pe care i-am interogat acum niște ani puneau 
categoric ceva la cale, a spus el. Eu tot nu sunt convins, sută la 
sută, că n-a fost pur și simplu un complot pus la cale de Orașele 
Exterioare — și ideea că ar exista nu știu ce zeu malefic nu-mi 
pare în regulă. Dar sincer să fiu, am învăţat să nu pariez contra 
ta. 

— Trebuie să recunoașteţi cel puţin faptul că unchiul lui 
Waxillium a fost implicat într-un soi de grupare paramilitară. 

— Da, a spus Reddi, și cineva l-a asasinat în pușcărie — 
împreună cu cei care-l urmau. Dacă tu spui că e vorba despre 
Set, eu te cred. Dar trebuie să fii conștientă de un lucru — 
guvernatorul și oamenii lui vor să ne concentrăm în mod ofi- 
cial asupra Orașelor Exterioare și a pericolului pe care acestea 
îl reprezintă la adresa supremaţiei Elendelului, nu asupra unei 
societăţi secrete care s-ar putea să tragă sforile. 

— Am înțeles, a spus ea. Însă cred că astfel am atinge 
ambeleobiective. Cei mai mulţi dintre cei pe care i-am capturat 
sunt niște golani de colț de stradă — nu membri Set. Pot să 
pun pariu că singurul de acolo care avea vreo legătură cu Set e 
omul la care am găsit carnetul ăsta. Aici scrie că radiourile tre- 
buie să fie oprite în interiorul orașului, ca să nu audă nimeni, în 
zilele dinaintea unui transport — deci nimeni din Bilming nu se 
așteaptă să primească vreo veste din partea lui. Cred că-i putem 
surprinde. Mai ales că avem cadavrul ăla. 

— Stai puţin, a intervenit Reddi, cu ce ne ajută cadavrul? 

— Mă gândeam să-i cer lui Armonie să ne împrumute un 
kandra care să imite mortul pe durata operaţiunii. Wayne ar 
putea juca rolul unui lacheu oarecare, cu accent de Bilming, ca 
să păstrăm aparențele. 

— Aha... Da... Corect. 

Reddi s-a simţit stânjenit când Marasi i-a dat de înţeles 
că avea o relaţie apropiată cu Armonie — și era destul de 
obraznic din partea ei să spună asta, pentru că nu-l întâlnise 
niciodată. Cunoștea mai bine Moartea decât îl cunoștea pe 
Dumnezeu. 

În orice caz, lui Reddi nu-i plăcea să fie implicat în povești 
cu kandra — Nemuritorii-fără-chip îl nelinișteau, de când cu 
povestea cu Bleeder. Probabil c-ar fi preferat ca ea să-și vadă 
de treabă fără să spună ce și cum. Dar ea-și dorea ca totul să 
meargă strună. 

Departamentul trebuia să știe cum își obținea rezultatele — 
nu reușea fără diverse chestii precum tehnologia malwishiană 
împrumutată de la Allik sau legăturile cu Nemuritorii-fără-chip. 
Sperase că, dacă lămurea toate lucrurile astea, reputaţia ei avea 
să atingă niveluri mai rezonabile. Se înșelase. Totuși, situația 
avea avantajele ei. 

— Sugestiile mele de reformă? a întrebat Marasi. Legate de 
felul în care aplicăm legea în mahalale și de pregătirea așa cum 
se cuvine a poliţiştilor? Cum merge? 

— Ceilalți comisari-șefi au aprobat articolele, a spus el. Toţi 
în afară de Jamms, dar cred că după tot ce s-a întâmplat azi o să 
te-asculte. Trebuie doar să-l convingem pe guvernator să fie de 
acord cu aceste idei. Îmi place planul ăsta al tău cu transportul, 
a continuat el mijindu-și ochii. Fă-mi o propunere detaliată. 

— Se rezolvă, domnule. Va trebui să ne mișcăm rapid. 

— Vei avea susținerea deplină a departamentului, a spus 
Reddi. Guvernatorul va fi atât de mulțumit de rezultatele de 
astăzi, încât aproape că-ţi pot garanta fonduri suplimentare, 
dacă operaţiunea ta va avea nevoie. Aştept propunerea, dar până 
atunci am să-mi pun oamenii la treabă, să înlocuiască proviziile 
care-au fost distruse astăzi. 

— Mulţumesc, domnule, a spus ea, respirând adânc, 
satisfăcută. 

— E ceva în neregulă, comisare? 

— Nu, domnule, a spus ea. Sunt doar... recunoscătoare 
pentru drumul pe care-am apucat și pentru direcţia în care m-a 
dus. i 

— Fii recunoscătoare pe timpul tău, comisare! 

Ea l-a privit, iar el i-a răspuns cu un zâmbet larg, ciudat. 

— Trebuie să spun chestii de-astea. Guvernatorului îi place 
când sunt dur. Cred că se potrivește mai bine cu așteptările lui. 
Aaa... să nu uit. Comisarul Matieu spunea că ai ceva anume 
să-mi arăţi. Ceva ce nu e trecut în rapoarte. Despre carnet era 
vorba? 

— Despre carnet și despre ceva mai mult, domnule, a spus 
ea, scoțând ţepușele din geanta de pe umăr. Vreau ca pe acestea 
trei să le predaţi cercetătorilor de la universitate. Dar pe asta, a 
mai spus ea ridicând a patra ţepușă, mai subțire, o mai păstrez 
o vreme. 

— Fir-ar... a șoptit Reddi. Ăla e... atium? 

— Nu, deși e aproape la fel de legendar. Credem că e 
trellium, un metal din afara acestei lumi. 

El i-a aruncat o privire. Nu-i pica bine nici când auzea vor- 
bindu-se desprealte lumi, iar ea bănuia că el nu acceptase întru 
totul ceea ce spunea despre Trell. 

— Nu cu ăsta au aruncat în aer închisoarea aia? a întrebat 
Reddi. 

— Nu știu dacă să cred povestea asta, a spus ea. Nu există 
dovezi că unchiul lui Wax ar fi avut așa ceva asupra lui. 

— Şi totuși, a zis Reddi, ai grijă cu lucrurile astea. Dacă-i pe 
jumătate la fel de rău ca ettmetalul... 

— O săam grijă, a spus ea. Am de gând să i-l trimit Lordului 
Ladrian să-l studieze. 

Reddi a mormăit. 

— Credeam că s-a pensionat. 

— Depinde, a spus Marasi, băgând ţepușa de trellium îna- 
poi în geanta de peumăr. Pentru așa ceva, ar trebui să-l aveţi în 
vedere în cazul de faţă. 

— Păi, eu nu i-am anulat privilegiile de comisar. 

Reddi a scos o batistă și și-a șters fruntea. 

— Numai să încerci să-l împiedici să... producă vreun inci- 
dent. Când se implică el, de obicei, situaţia... degenerează. 

— O să fac tot ce pot, domnule. 

— Ăsta nu mai are ceva rude obsedate de apocalipsă sau 
vreo nevastă cu minţile rătăcite cu puteri mistice, nu-i așa? 

— Dacă apare careva, îl pun să facă un raport. Și proba- 
bil amân confruntarea cu ei pentru următorul trimestru, din 
motive de buget. 

Reddi a zâmbit. 

— Mă bucur că ești acolo, Colms. Nu doar pentru cariera 
mea. Mă bucurcă există cineva rațional care să... știi tu, să con- 
trabalanseze nebunia asta. Du-te. Aleargă după misterele tale și 
dă-mi de știre dacă ai nevoie de ceva. 

Ea a încuviinţat din cap și a ieșit din biroul lui profund 
satisfăcută, după care s-a îndreptat din nou spre hol. Avea atât 
de multe reușite — atât în viaţa personală, cât și în acel caz. 
Reușise... își intrase în mână... 

Și oare asta era tot? A alungat gândul enervant și s-a 
îndreptat cu pași repezi spre cantină, de undea luat un sendviș 
și a început să-l înfulece. Nu mai avea mult până la întâlnirea 
cu Wax. Totuși, Marasi terminase doar jumătate de sendvișcând 
femeia de serviciu s-a apropiat să-i ia tava. 

— De fapt, mai am jumătate, a spus ea, ridicând ce mai 
rămăsese din sendviș. 

— Mulţumesc, a zis femeia luând sendvișul din mâna lui 
Marasi și mușcând din el. Îmi era foame. 

— Wayne, a zis Marasi, oftând, după ce s-a uitat mai atentă 
la fața lui. Ce faci? 

— Mă ascund de conţopiștii ăștia! 

— Cei doi la costum și cu meloane? a întrebat Marasi. lar 
l-au bătut la cap pe căpitanul Reddi din cauza ta, Wayne. Cui 
mai datorezi bani de data asta? 

— Nute priveşte! a zis el, după care a mai luat o îmbucătură 
din sendvișul ei. 

S-ar fi putut crede că arăta caraghios cu șorțul uhei femei 
de serviciu și cu șapcă, dar — cu sânii falși — îi stătea bine. 
Wayne nu putea fi acuzat vreodată că nu avea stil. Doar că îi 
lipsea bunul-gust. 

— Ba eu cred că mă privește, a spus Marasi. 

— Ba nu te privește, a repezit-o Wayne. Am eu grijă să nu-l 
mai deranjeze pe bătrânul Reddi. Ai luat legătura cu Wax? 

— l-am trimis un bilet. Ne vedem la 3. 

— Și-atunci de ce pierdem vremea de pomană tot traves- 
tindu-ne? Hai, c-avem treabă! 

Waxa aterizat pe treptele din fața Conacului Ladrian, casa 
lui din moși-strămoși. Steris i-a dat drumul la mijloc — ca de 
obicei, îl strânsese cumplit de tare în timpul zborului, dar a păs- 
trat în permanenţă un zâmbet vesel întipărit pe figură. 

Au urcat treptele, iar Wax a descuiat ușa Împingând 
într-o anumită ordine și făcând-o să li se deschidă în față. 
Ceilalți puteau folosi chei, dar nu prea mai stătea nimeni acolo. 
Personalul se mutase în turn alături de Wax și Steris. În zilele 
acelea, spaţiul avea un singur locuitor, care stătea acolo uneori. 

Wax a strigat: 

— Noi suntem, Allik! 

Pe lângă faptul că-i oferea malwishianului un acoperiș dea- 
supra capului, conacul trecuse de-a lungul timpului printr-o 
mică transformare. Spaţiul din apartamentul din Turnul 
Ahlstrom era restrâns, așa că Wax și Steris își păstrau acolo pro- 
iectele și hobbyurile. 

La etaj, Steris avea trei camere pentru registrele, caietele 
și cataloagele ei — pe care-i plăcea să le răsfoiască în timpul 
liber. Lucrurile de care considera că aveau nevoie — livrate prin 
poștă — ar fi copleșit o casă mai mică. Totuși, având destule 
avantaje datorită pregătirii ei, Wax nu considera că avea ceva 
de obiectat. 

Steris s-a dus la baie să-și aranjeze părul după zbor, dar 
Wax s-a oprit lângă ușă, unde două mantale lungi din Ținuturile 
Necruţătoare erau atârnate pe perete. Una era albă, iar cea- 
laltă — mai veche — era tăiată în două straturi de fâșii groase. 
Pelerină de ceaţă. Fiecare manta avea o pălărie din Ținuturile 
Necruţătoare atârnată într-un cui deasupra. Nu era tocmai un 

altar. Pentru că unul dintre oamenii pe care-i reprezenta nu 
murise încă; doar trecuse la alt soi de aventuri. Totuși, Wax s-a 
oprit, și-a sărutat vârfurile degetelor şi a atins lemnul de sub 
pălăria lui Lessie. Din nou, nu era tocmai un ritual. Era ceva ce 
făcea el, atâta tot. 

O clipă mai târziu, un cap s-a ițit de după balustrada de la 
etajul al doilea. 

— Aaa, salutare! a zis Allik. 

În clipa aceea purta o mască de un roșu-aprins cu pete de 
vopsea galbenă radiind din centru. Îi dădea o înfățișare ageră, 
de parcă i-ar fi curs stropi din soare pe față. Apoi a ridicat-o, iar 
zâmbetul lui larg, cu toți dinţii, a devenit și mai strălucitor. 

Deși era scund, slăbuţ și cu o barbă oarecum penibilă, Allik 
era o forță de temut. Cel puţin când venea vorba despre produ- 
sele de patiserie. 

— Aproape am mai dat gata un rând! i-a strigat el lui Wax. 
O, flămândule! 

— Nu-ncepe iar cu astea, Allik! s-a răstit Wax. Și n-am venit 
aici pentru că mi-e foame! 

— Dar tot mănânci, nu? 

— Mda, a recunoscut Wax. 

— Grozav! 

Și-a pus din nou masca și s-a făcut nevăzut în camera lui 
de la al doilea etaj, unde ținuse șemineul în funcţiune prea mult 
timp. Își pusese și un cuptor, pentru că malwishienilor nu le ajun- 
gea niciodată căldura. Teoretic era „ambasador junior al bunei 
înțelegeri“ pentru zona Bazinului, titlu pe care-l câștigase cu 
doi ani înainte, după ce acceptase o rezidență semipermanentă 
în Elendel. Wax se bucurase să vadă asta. Allik nu păcălise pe 
nimeni cu vizitele lui „întâmplătoare“ acolo ca s-o vadă pe Marasi. 

Pe lângă asta, produsele lui de patiserie erau... ei bine, erau 
extraordinare. 

Marasi și Wayne păreau să întârzie, așa că Wax s-a dus să 
pună de ceai, iar Steris și-a adus „câteva“ registre de la etaj. S-a 

întors clătinându-se în timp ce ţinea în echilibru vreo douăzeci 
de registre, apoi s-a trântit pe canapeaua din camera de zi. Wax 
i-a oferit o ceașcă de ceai, apoi — încruntându-se — s-a dus să 
vadă de unde venea un miros ciudat. 

Tocmai găsise o jumătate de chiflă cu carne veche în buzu- 
narul mantiei de ceață când un câine a intrat cu pași vioi pe ușă. 
Un exemplar mare, gri cu alb, care aproape că-i ajungea până 
la talie. 

— Bună, a spus el cu o voce feminină. L-ai adus pe Max? 

— Nu, a zis Wax. Am vrut să fac niște experimente, și știi și 
tu cu ce se lasă chestiile astea. 

— Cu explozii? a întrebat câinele — adică MeLaan. Ei, la 
naiba... Am stat în corpul ăsta degeaba. 

— Ție chiar îţi place să faci aport? a întrebat Wax, arun- 
când chifla cu carne mucegăită. Din câte am reușit eu să-mi 
dau seama, cei mai mulţi dintre voi nu suportă corpurile 
non-umane. 

— Mda, sunt sub demnitatea noastră, a spus MeLaan, 
punându-se în patru labe. Doar că un corp te... influențează. E 
greu de explicat muritorilor. Gândește-te că porți o ţinută. Dacă 
ai o ţinută de-aia de fiţe, o rochie cu sclipici, îţi vine să dansezi 
și să faci piruete. Dacă porți pantaloni și duci o secure pe umăr, 
probabil c-o să-ţi vină să faci ceva bucăţi-bucăţele. Eu iau corpuri 
de-astea doar când mi-o cere misiunea. Dar când l-am luat... 

A ridicat din umeri, un gest extrem de ciudat pentru un 
câine. 

— Dar azi nu fac niciun aport. Mă duc să mă schimb. 

S-a îndreptat spre camera în care Wax o lăsa să-și păs- 
treze celelalte corpuri: oase, păr, unghii... Din fericire, cele mai 
multe dintre oase nu erau adevărate. Ea prefera ceea ce kandra 
numeau Trupuri Adevărate, făcute din piatră, cristal sau metal. 

I s-a alăturat lui Steris în camera de zi și terminase de citit 
jumătate din ziarul din ziua aceea — fiecare ziar îi era livrat lui 
Allik de un băiat — când i-a auzit pe Marasi și Wayne tropăind 

pe hol. Făceau o gălăgie de-ai fi zis că-i un marfar. El a clătinat 
din cap, sorbindu-și ceaiul. 

— Aici! a strigat Steris, iar Wayne a dat buzna înăuntru 
după o clipă. Wayne, ai să-ţi amintești și tu vreodată să te 
ştergi pe picioare înainte să aduci noroi în casă? Aici nu ești în 
Ținuturile Necruţătoare. 

— Să zici mersi că-i doar noroi, a zis el. Am umblat prin 
măruntaiele pământului azi, Steris, și erau pline de conţinutul 
obișnuit al măruntaielor. 

— O descriere absolut oribilă, a spus ea. 

— la nu te mai plânge atâta, a zis el sărind de pe un picior 
pe celălalt. Avem vești. Avem vești! 

Marasi a ieșit cu pași mari în față și a scos ceva lung și 
subțire din buzunar. O singură ţepușă, delicată. Metalul altfel 
argintiu avea pe el pete roșiatice, vizibile mai ales când era expus 
la lumină. 

Wax a inspirat adânc. 

— Ai una dintr-asta? Cum așa? 

— Mai ţii minte pista aia din canale de care ţi-am poves- 
tit? Am găsit acolo un membru Set care se îmbunătăţise cu 
Hemalurgie și conducea o gașcă de golani. 

— Spre norocul nostru, a spus Wayne, n-a mai avut ce face 
cu ţepușa când a terminat Marasi cu el. 

— Teoretic, ar mai fi avut ce face, a zis ea. De-aia a și trebuit 
să i-o scot. Wax, avea patru țepușe. Nu înseamnă că asta-i oferă 
lui Armonie control asupra unei persoane? 

— Așa s-ar părea, a spus el. 

Asta fusese problema lui Lessie. Deşi numărul varia în 
funcţie de specie, principiul era același: dacă te înțepai de 
prea multe ori, Armonie te putea controla. Era o exploatare a 
Hemalurgiei care data din vremuri străvechi, când Năruirea 
îi controlase direct pe Inchizitori, cum făcuse cu Moartea în 
persoană. 

Dar în ultima perioadă, Marasi a început să întâlnească 
membri Set cu prea multe puteri. Wax nu crezuse la început, 
dar dacă ea confirma... 

— Limitarea a fost cumva ocolită, a spus Wax, studiind 
țepușa de trellium. Să aibă vreo legătură cu poziționarea acestei 
țepușe, ca un ac de siguranţă? 

— Wax, a spus Marasi, banda asta transporta provizii pen- 
tru Bilming, Arme și rații de mâncare pentru soldaţi. 

El a schimbat câteva priviri cu Steris. Dar-ar rugina... se 
părea că Orașele Exterioare considerau că războiul era inevitabil. 
Și la cum se votase în ziua aceea, se putea să fie adevărat. 

Totuși, să aibă o țepușă de trellium, după atâţia ani... își 
amintea ce i se întâmplase lui Lessie, dar s-a forțat să o ţină în 
mână. Nu aparținea corpului ei. Nu știau dacă țepușele ciudate 
din trellium îi influenţaseră nebunia. Toţi kandra povesteau că 
nu țepușele erau de vină, ci ceva anume ce o întorsese împo- 
triva lui Armonie și o împinsese spre paranoia. Ceva o răpisepe 
femeia pe care el o iubea și o transformase în Bleeder. Refuza să 
accepte faptul că fusese pe deplin stăpână pe sine. 

În zilele acelea, vechile suferințe erau îngropate adânc, așa 
că a reușit să ia țepușa în mână și să o studieze. Metalul era — 
probabil — o manifestarea trupului unui zeu. La fel ca harmo- 
niumul, cunoscut și sub numele de ettmetal. Oare ce putea afla 
din acea mostră nouă? 

Ușa s-a deschis, iar MeLaan și-a făcut apariţia în niște 
pantaloni albaştri eleganți și o cămașă cu nasturi. În perioada 
aceea avea o înfățișare androgină, cu părul foarte scurt și blond 
şi aproape fără urmă de sâni. Pentru prieteni își păstra adesea 
trăsături asemănătoare. De exemplu, chipul acela îi semăna per- 
fect — doar că era mai slabă, mai puţin feminină. 

Ca de obicei, alesese un trup înalt și suplu — acela măsura 
în jur de doi metri. Își ștergea părul cu prosopul — îi plăcea să se 
spele imediat ce-și lua un corp nou, ca să-și aranjeze părul mai 
bine și să fie sigură că era potrivit. 

— Măi să fie! a zis ea, văzând ţepușa din mâna lui Wax. Aia 
e ceea ce cred eu? 

— Da, a zis Wayne. Marasi l-a făcut pe unul hamburger 
ca să facă rost de ea. 

— Drăguţ! a zis MeLaan. 

— Nu am făcut pe nimeni hamburger, a intervenit Marasi. 

— Preferă ficatul, a spus Wayne, alegându-se cu o privire 
încruntată. 

— Că veni vorba de carne, a zis Wax, tu mi-ai lăsat o chiflă 
cu carne în buzunarul mantiei mele de ceață? 

— Xăă... a făcut Wayne. Era... ăăă... 

— Eşti conștient că trebuie să o duc la curăţătorie, nu? Și 
va fi pe cheltuiala ta. 

— Hei, a zis Wayne. N-ai nicio dovadă că eu am făcut 
treaba asta. 

Wax i-a aruncat o privire inexpresivă. 

— Nu poţi să mă acuzi așa, din bănuieli, a zis Wayne, 
încrucișându-și braţele. Eu știu care-mi sunt drepturile. Le 
citește Marasi de fiecare dată oamenilor, după ce-i cotonogim 
zdravăn. Am dreptul să fiu judecat de semenii mei, nu? 

— Da, a spus Steris, dar unde găsim atâţia melci într-un 
timp atât de scurt? 

Wayne s-a întors spre ea, apoi — după o pauză scurtă — a 
zâmbit larg. Cei doi se înțelegeau mai bine în ultima vreme, 
lucru pe care Wax îl constata cu bucurie. Deocamdată conti- 
nua să studieze ţepușa. Ce proprietăţi avea? Putea fi topită? 
Putea... 

S-a oprit, apoi a băgat mâna în buzunarul de la spate. 
Acolo, aproape uitat, se afla plicul pe care-l găsise mai 
devreme pe biroul lui. L-a deschis din nou și a scos cercelul 
metalic, un obiect de cult tradițional al religiei Căii — și un 
mijloc de comuniune cu Armonie. Străpungerea trupului cu 
metal era o modalitate de-a intra în legătură cu Dumnezeu și 
a-i da voie să te influenţeze într-un anumit fel. 

A citit din nou biletul: Va trebui să faci un al doilea, când 
primești metalul potrivit. 

Dar-ar rugina... De ce să-i fi spus Armonie să facă un al 
doilea cercel, probabil din metalul lui Trell? 

Bineînţeles, nu era nicio explicaţie în plic. Armonie îl 
cunoștea mult prea bine pe Wax. Un mister era o modalitate 
mult mai reușită de a-i atrage atenţia decât o explicaţie. 

Să-l ia naiba. 

Puse din nou plicul deoparte. 

— Bună treabă, i-a spus el lui Marasi. Foarte bună treabă. 

— Mulţumesc, a răspuns ea. Ar trebui să mai avem ocazia 
să prindem niște membri Set cât de curând. Mă gândesc la o 
șmecherie. 

S-a întors spre MelLaan, care stătea sprijinită de perete, 
cu braţele încrucișate. Pentru cineva care trăia din tertipuri — 
imitându-i pe alții și îndeplinind misiuni pentru Dumnezeu în 
persoană — îi plăcea tare mult să iasă în evidenţă. În ziua aceea 
avea obrajii ușor transparenţi, scoțându-i în evidenţă scheletul 
de culoarea smaraldului. 1 

— Mi-ar prinde bine ajutorul tău, MeLaan, a spus Marasi. 
Am un cadavru care trebuie să se ridice și să umble — suficient 
încât să-i păcălească pe membrii Set. 

MeLaan a schiţat o grimasă. 

— Mi-ar face mare plăcere, dar... am o chestie... 

— Putem să ne facem programul în funcţie deal tău, a spus 
Marasi. 

— Ar putea fi cam dificil, a zis MeLaan. Pentru că e vorba 
de o altă planetă... 

— Altă planetă? a făcut Marasi. 

— Păi, poate între planete... Nu sunt foarte sigură. 
Armonie vrea ca unii dintre noi să înceapă să exploreze, să 
înveţe despre Cosmer. E clar că universul Cosmer știe despre 
noi, a mai spus MelLaan făcând un semn din cap spre ţepușa 
din mâna lui Wax. 

— Cum e? a întrebat-o Marasi cu o anumită... foame în 
privire. Să călătorești într-acolo. Cum... faci chestia asta? 

— E dificil, a spus MelLaan. Și să ajungi în partea cealaltă — 
care e o inversiune a lumii reale —, și să călătoreşti cât ești acolo. 
Mă tem că va trebui să plec curând, dar ideea de-a afla ce se 
întâmplă cu Set e o prioritate pentru Armonie. Am să-l rog să-ți 
dea pe careva dintre noi să te ajute în misiunea ta, Marasi. 

Wax i-a aruncat o privire lui Wayne. MeLaan avea să plece. 
Curând? Va trebui să-și ia prietenul deoparte și să-l întrebe ce 
părere avea despre asta. 

Dar în acel moment Allik a dat buzna pe ușă cu o tavă cu 
niște produse de patiserie aburinde. 

— Aha! a făcut el și, ridicându-și masca, a afișat un zâm- 
bet larg. Încăperea-i plină! Cine vrea plăcintă cu scorţişoară și 
ciocolată caldă în care s-o înmoaie? Evident că iar ai de gând să 
salvezi lumea, după cum se uită toți. Pentru așa ceva e nevoie 
de multă ciocolată, nu? 

Wax a zâmbit, bucurându-se de entuziasmul lui Allik. Își 
revenise spectaculos după tragedia pierderii atâtor prieteni 
din cauza grupului Set cu mulți ani în urmă — torturați pen- 
tru informaţii legate de aeronave. Oamenii sunt flexibili, s-a 
gândit Wax. Ne putem remodela. Iar dacă nu suntem chiar ca 
înainte, e bine. Înseamnă că putem crește. 

Allik i-a dat lui Marasi o cană cu ciocolată caldă — aproape 
caraghios de mare —, făcându-i cu ochiul. Ea l-a luat de mână și, 
strângându-l, i-a zâmbit. Flirtau de patru ani și formau un cuplu 
oficial de doi ani, și tot ca niște școlari se purtau câteodată. Wax 
știa mai multe despre asta decât și-ar fi dorit, deoarece Steris lua 
notițe și întreba dac-ar fi trebuit să se comporte la fel de penibil. 

— Mai e o chestie, Wax, a spus Marasi. Am luat un carnet 
de la Ciclul pe care l-am omorât azi. Ce zici de pagina asta? 

Wax a luat carnetul și s-a lăsat pe spătarul scaunului, în 
timp ce Steris se uita peste umărul său, citind datele menţionate 
în carnet. 


BRANDON SANDERSON 
108 


— Pare... a zis-el, o listă adnotată a transporturilor spre 
Elendel? „Cutie de optzeci de centimetri pătraţi, cu etichete de 
alimente, inspectată de patru ori din șase. Ladă mai mare cu 
etichete de avertizare, inspectată și pusă în carantină. Ladă, un 
metru optzeci lățime, reținută de fiecare dată...“ 

Steris s-a încruntat. 

— Ăștia par să fi consemnat tot ce e inspectat când e trans- 
portat înspre oraș. 

— Ceea ce e ciudat, nu-i așa? a spus Marasi. Nu e greu să 
aduci transporturi în Elendel. Doar transporturile spre exterior 
sunt taxate, deoarece se folosesc de căile noastre ferate. Asta-i 
toată problema; Orașele Exterioare s-au săturat să ne plătească 
pentru a-și transporta bunurile între ele. 

— Așa e, a spus Wax. De ce e grupul Set atât de interesat de 
ce poate aduce în oraș? 

— Poate că încearcă să aprovizioneze o forță rebelă din 
interiorul orașului? a zis Steris. 

— Dar tot rostul acestei operațiuni, a spus Marasi, este 
acela de a scoate arme din Elendel. Nu au deloc probleme când 
vine vorba să dea arme oamenilor din interiorul Elendelului. 

Au rămas în tăcere, căzuți pe gânduri. Wax i-a aruncat o 
privire lui Steris, care a clătinat din cap. Pe moment nu-i venea 
nicio idee. În cele din urmă, i-a înapoiat carnetul lui Marasi. În 
timp ce Allik continua să împartă plăcinte, Wax s-a îndreptat 
spre Wayne, care refuza o cană cu ciocolată caldă, ceea ce nu-i 
stătea în fire. Allik i-a dat-o, în schimb, lui Wax. 

— Salutare, a zis Wax către Wayne. Câtă energie ţi-ai adu- 
nat? S-ar putea să am nevoie de ajutorul tău cu niște experi- 
mente azi. 

— Îmi pare rău, amice, a spus Wayne. Am o programare. 

— Sper că n-ai de gând să intri în vreo belea, nu? 

— Ba dimpotrivă, a zis Wayne uitându-se la ceasul său de 
buzunar — careeraunuldintre ceasurile lui Wax. De fapt, trebuie 
s-o iau din loc. Că n-am chef să mă-mpuște careva dacă întârzii. 


METALUL PIERDUT 109 


— Ai o clipă, Wayne? a întrebat MeLaan. 

— Eu chiar... a începutel. 

— E important. Foarte important. 1 

Wayne s-a pleoștit, apoi a încuviințat din cap, cu ochi trişti. 
Wax l-a apucat de umăr, de parc-ar fi vrut să-i dea niște putere 
de la el. Urma să vină momentul acela. MeLaan era o rătăcitoare. 

Wayne și MeLaan au plecat, iar Wax a încercat să se con- 
centreze asupra minunatului dar pe care i-l adusese Marasi. O 
ţepușă întreagă de trellium. 

— Eu, a spus el, o să am nevoie de ochelari. 

Wayne făcea uneori pe eroul. Se prefăcea că e un vechi personaj 
prăfuit din povești, plecat într-o misiune fără noimă în care tre- 
buia să ucidă un monstru sau să călătorească pe tărâmul Morţii. 

În ultima vreme îi venea tot mai greu să joace rolul acela. 
Mai ales că îl izbea adevărul în faţă când se uita în oglindă. Își 
făcuse o întreagă carieră din prefăcătorie. Lumea credea că era 
un talent. Nu-l întreba nimeni de ce se ascundea. 

În ziua aceea, ar fi dat orice ca să fie altcineva. MeLaan, care 
avea acel corp senzual — sincer vorbind, toate erau senzuale —, 
l-a condus pe holul de la intrare, spre o cameră de zi din cealaltă 
parte. A dat să-și ia pălăria norocoasă, care atârna pe peretele 
din fața camerei, în timp ce treceau pe lângă ea. Dar n-a apucat. 

Înăuntru, ea l-a așezat pe un fotoliu umflat care-l făcea să 
se simtă ca un copil. Nu-l ajuta nici faptul că în acel corp era 
la fel de înaltă ca Wax. Apoi l-a luat de mână și s-a ghemuit la 
picioarele lui, privindu-l în ochi. 

— Îmi pare rău, Wayne, a spus ea încetișor. Trebuie să te 
părăsesc. Astăzi. S-a terminat. Am încercat să te pregătesc pen- 
tru asta... dar probabil c-ar fi fost mult mai dureros să tragem 
de timp, nu? 

— Nu știu, a zis el. Nimeni nu mi-a mai frânt inima până 
acum. Așa că n-am experienţă. 

Ea a tresărit. 

— Wayne... 

— Scuze, a spus el. Tu trebuie să-ţi faci treaba. Știu asta. 
Nu se întâlnește nimeni cu un agent nemuritoral lui Dumnezeu 
fără să-i treacă prin minte că într-o zi va ajunge pe locul doi, 
după tipul care strălucește. Și chiar strălucește? a mai spus 
Wayne încruntându-se. 

— Credeam, a zis ea strângându-l de mână, că tu te atașezi 
mai greu. 

— Cine ţi-a băgat ideea asta-n cap? a întrebat el. Mă atașez 
atât de tare, încât uneori mă trezesc cu tot felul de lucruri care 
nu-mi aparțin! t 

Ea a schițat o grimasă. 

— Atunci... pentru tine n-au însemnat nimic? Ăştia șase 
ani? 

— Nu-i vorba că n-au însemnat nimic, a spus ea. Doar că... 
n-au însemnat același lucru ca pentru tine. Știu c-ar fi trebuit să 
mă aștept la asta. TenSoon m-a avertizat, Ulaam m-a avertizat. 
Muritorii văd altfel timpul. Ei mi-au spus. Îmi pare rău, Wayne. 

— Nu e nevoie să-ţi ceri scuze pentru ceva ce nu simți, 
MeLaan! a spus Wayne. Nu-i vina ta. 

E vina mea. 

— Eu... am cerut misiunea asta, a recunoscut ea. Pentru 
că mi-am dat seama că-ți dădeam speranţe — și cu cât dura 
mai mult, cu atât avea să fie mai dureroasă despărțirea. De asta 
nu pot să rămân și să vă ajut. Trebuie să plec chiar acum. Până 
nu-mi pierd curajul. 

— Ar fi... chiar așa de rău? 

— Da, a spus ea. Pentru că ar fi o minciună, Wayne. Aș 
rămâne pentru că nu vreau să te rănesc. Nu pentru că mi-aș dori 
cu adevărat să rămân. 

Nu ar fi trebuit să-și dorească să rămână, în condiţiile ace- 
lea. Însă el își dorea. Lua-l-ar naiba... își dorea. 

Dar și-a ţinut gura. Uneori, nu aveai altceva mai bun de 
făcut decât să stai și să încasezi glonţul. 

— Chiar e o misiune palpitantă, a spus ea. Am ocazia să tra- 
versez necunoscutul învăluit în ceață, marea întindere întunecată 
pe care Armonie o numește „Umbremar“. Voi fi prima kandra care 
pornește într-acolo într-o misiune oficială pe termen lung. O să 
am ocazia să explorez Cosmerul, Wayne. O să am ocazia să văd 
tot ce există — lumi pe care putem doar să ni le închipuim. O 
să am ocazia să-i ajut pe cei care au nevoie de ajutor — nu doar 
câţiva oameni, ci popoare întregi. 

El a încuviinţat din cap fără vlagă. 

Ea s-a ridicat în picioare, apoi s-a aplecat să-l sărute. Ela 
vrut să se retragă, dar... ei bine, ar fi regretat. Un ultim sărut 
lung, așa cum numai cineva cu o limbă nesupusă legilor fizio- 
logiei îi putea da. 

— Chiar voiam să-ți spun ceva important, a șoptit ea, în 
timp ce el se retrăgea. Ceva profund. 

— Da? 

— Tu, a spus ea, strângându-i pentru ultima oară mâna, ai 
fost o partidă foarte bună, Wayne. 

— Serios? 

— Serios. Ca să fiu sinceră, cea mai bună din câte am 
cunoscut. 

— Ai șapte sute de ani, a spus el. Și eu am fost cel mai bun? 

Ea a aprobat din cap. 

Ei, asta era ceva. Era mare lucru. 

— Mulţumesc, a spus el. Drăguţ din partea ta să-mi spui 
asta. Mă... ajută. 

— Mă gândeam eu că te-ar ajuta, a zis ea. Adio, Wayne. 

Și, dându-i drumul la mână, a ieșit. La cum o știa el, avea 
să trimită pe cineva să-i împacheteze restul corpurilor. În ziua 
aceea, îl alesese pe cel de smarald, pentru că era unul dintre 
favoritele ei — probabil că pe acesta și pe cel de aluminiu avea 
să le ia cu ea în misiune, abandonându-le pe celelalte. 

El a rămas nemișcat și a privit ușa îndelung. Nu purta 
nicio pălărie, ceea ce însemna că trebuia doar să fie el însuși. 
Adevăratul el, acela care era familiarizat cu acea durere. Bătuseră 
împreună multe cărări prăfuite. Durerea aceea îi fusese prietenă 
nevăzută încă din copilărie. 

Durerea de a ști cine era cu adevărat. 

Durerea de a fi inutil. 

Wax a luat-o înainte, coborând spre subsol, cu pașii dudu- 
ind pe trepte, urmat de Steris și Marasi. În timp ce etajele supe- 
rioare ale conacului erau dedicate preocupărilor lui Steris și 
diverselor nevoi ale prietenilor lui, subsolul îi aparținea lui Wax. 
lar el făcuse câteva modificări. 

Se apucase de metalurgie în Ținuturile Necruţătoare, unde 
orașele miniere aveau cele mai bune echipamente de testare a 
purității metalelor și altele asemenea. Fusese surprins de cât de 
util se dovedise a fi acel hobby. De exemplu, foarte puţini infrac- 
tori erau conștienți că le puteai găsi furnizorii testând cartușele. 

În Elendel, și-a extins curiozitatea de zece ori. Un subsol 
plin de mostrede metal, acizi și solvenţi, arzătoare, microscoape, 
chiar și o cameră cu forjă și nicovală. Toate acestea îi aduceau 
aminte, în sensul bun, de Ținuturile Necruţătoare. De felul în 
care râdea Lessie când el făcea o descoperire importantă. De 
serile petrecute îndoind metalul de parc-ar fi fost vreun războinic 
din vechime ce făurea un cuţit menit să ia viaţa unui zeu — nu un 
amator care se străduia să facă un tacâm pentru cină. 

În ultima vreme i se păreau fascinante electroliza și placa- 
rea, iar noul său spectrometru electric era absolut extraordinar. 
Împreună cu graficele reprezentând culorile spectroscopice ale 
diverselor elemente, acesta îi permitea să identifice aproape 
orice. Oare cum avea să reacționeze trelliumul la asta? Sau la 
acizii lui, sau la magneţi? 

Întrebările îl umpleau de energie. Era un soi de entuziasm 
pe care-l pierduse în anii vârstei de mijloc. Era prea pur. Nu mai 
fusese în stare să resimtă entuziasm față de ceva atât de simplu 
și de satisfăcător într-o perioadă în care viața lui se destrăma. 

Și-a pus ochelarii de protecţie. Steris l-a urmat, punân- 
du-și-i și ea pe ai săi, apoi și-a scos tableta de scris. l-a dat un 
şorţ, iar el a cedat — purta una dintre vestele acelea bune, deși 
aruncase cravata pe undeva. Șorțul ei era mai cuprinzător și 
mai gros, aproape ca o vestă antiglonţ. El o convinsese recent 
că poate nu avea nevoie de două perechi de ochelari puse una 
peste alta; putea să-și comande pur și simplu o pereche mai 
groasă. 

S-au așezat la o masă, unde Wax a pus ţepușa într-un 
suport ca să stea nemișcată. 

Marasi s-a oprit în pragul ușii, apoi a zâmbit larg. 

— Voi doi, a spus ea, sunteţi adorabili. 

Wax a schimbat o privire cu Steris. 

— Nu cred să-mi mai fi spus cineva că-s adorabil de când 
eram de vârsta lui Max. 

— Ar trebui să-și facă un control la ochi, a spus Steris. 
Marasi, dragă, am niște ochelari cu lentile corectoare în ser- 
tarul din dreapta ta. 

— Sunt în regulă, a spus Marasi, intrând în cameră. 

Steris a plescăit din limbă și a arătat spre afișul de dea- 
supra ușii. OCHELARII SUNT OBLIGATORII. Avea un aste- 
risc și un mesaj scris de mână cu creionul — „Cu excepţia lui 
Wayne“. 

— Bună regulă, a spus Wax. Știi că se-ntâmplă tot felul 
de chestii pe-aici. 

— Chestii? a întrebat Marasi, alegând o pereche de oche- 
lari. Adică explozii? 

— Nu doar explozii, a zis Steris. Scurgeri de acid. Incendii. 
Descărcări accidentale de arme. Deși cred că aia e o subdivizi- 
une a exploziilor. Cum e duritatea? 

— E tare, a spus Wax, testând ţepușa cu diverse substanţe. 
Se zgârie cu diamant, dar abia lasă urmă corindonul. Un pic 
peste nouă. 

— Am notat, a spus ea. 

— E și sfărâmicios, a spus Wax, scrijelind cu grijă. Nu sea- 
mănă deloc cu harmoniumul, care e aproape la fel de maleabil 
ca aurul. Pornești tu un arzător? 7 

Steris a aprins un bec de gaz. Wax a desprins o bucăţică 
de trellium și a pus-o într-un bol din aliaj de tungsten, pe care 
l-a pus apoi la flacără, și a privit cu atenţie. Bucăţica s-a încins 
repede, devenind albicioasă, dar nu s-a topit. 

— Punctul de topire e extrem de ridicat, a zis el. Peste o mie 
trei sute șaptezeci de grade. 

— Asemănător cu harmoniumul, a spus Steris. Încerci cu 
topitorul electric? 

El a încuviinţat din cap. Topitorul a trecut un curent elec- 
tric puternic prin metal, astfel încât să-l încălzească mai mult 
decât putea arzătorul. Avusese oarecum noroc cu harmoniumul 
folosind acel proces. Din păcate, deși bucăţica de trellium se 
încingea foarte tare, nu se îndoia și nici nu se întindea. 

— Dar-ar rugina, a spus Wax încet, folosind ochelari fumu- 
rii ca să fixeze cu privirea bucăţica de metal strălucitor. Chestia 
asta-i tare. 

Oare cum avea să facă un cercel din ea? 

Chiar se gândea la asta? Când i-a trecut prin minte treaba 
asta, și-a dat seama că nu știa că plicul era de la El. Oricine-ar 
fi putut lăsa un plic astfel. Ar fi trebuit să discute cu Armonie 
înainte să facă vreo boacănă. 

— TenSoon spune că metalele sunt trupurile divinităţilor, 
a zis Steris. Așa-zisele Metale ale Zeilor erau sursa ceţii în vre- 
murile anteverdante. 

— Și-atunci de ce n-au ars plămânii tuturor? a întrebat 
Wax. Dacă eu pot să încălzesc chestia asta la peste o mie șapte 
sute de grade fără să se topească, înseamnă că trebuie să fie 
extrem de fierbinte când e vaporizată. 

— Poate că metalele astea — spre deosebire de cele 
obișnuite — nu-și schimbă starea în funcţie de temperatură, ci 
de alţi factori, a spus Steris. 

Wax a aprobat din cap, căzut pe gânduri. Marasi s-a aplecat 
lângă masă, privind ţepușa. 

— E plină de energie, a spus ea. E o ţepușă hemalurgică, 
deci e... 

— „Învestită“ e termenul folosit de kandra, a zis Wax. A luat 
o parte din sufletul cuiva, prin Hemalurgie, și l-a pus la păstrare. 
Ca pe-un fel de... baterie pentru energie vitală. 

Marasi tremura vizibil. 

— Atunci e un fel de cadavru? 

— Cel puţin o armă a crimei, a aprobat Steris, închizând 
arzătorul. 

— Wax, a spus Marasi cam fără tragere de inimă, când am 
scos asta din Ciclu, el a început să îndruge verzi și uscate. Cum 
a făcut și Miles când a murit. 

— Și ce-a zis? a întrebat Wax, ridicându-și privirea de la 
experimentul lui. 

— Vorbea despre oameni în auriu și roșu... La fel ca Miles... 
lar apoi... a început să vorbească din nou despre căderile de 
cenușă, ca în Catacendru. Despre întoarcerea zilelor de întu- 
neric și cenușă... 

— E imposibil, a spus Wax. Pământul nu mai e alcătuit în 
felul ăla. Munţii de cenușă fie nu mai există, fie sunt inactivi. 
Nu mai există activitatea tectonică necesară pentru a provoca o 
altă cădere de cenușă. 

— Eşti sigur? a întrebat Marasi. 

El a ezitat, după care a clătinat din cap. 

— Când Armonie mi-a arătat cum influenţa lui Trell învă- 
luie planeta noastră, până și el părea uluit. Lumea noastră și 
zeul nostru au, practic, trei secole și jumătate. În exterior sunt 
lucruri mult, mult mai vechi. Mult, mult mai viclene. 

În laborator s-a lăsat liniștea, în afară de bâzâitul mașinăriei 
electrice, pe care Wax a oprit-o. 

— Deci îi ajungem din urmă, a spus Steris bătând cu creio- 
nul în tăblița de scris. Și apoi ce urmează? 

Trebuia să recunoască, era cu adevărat adorabilă cu oche- 
larii ei supradimensionaţi și cu vesta militară peste rochia de 
ceai. A observat și cravata lui care-i ieşea din buzunarul rochiei. 

— Spectroscopia, a răspuns Wax la întrebarea ei. Haideţi 
să ardem niște bucățele. 

— Stai un pic, a zis Marasi. N-ai reușit să-l topeşti — cum 
ai de gând să-l arzi? 

A frecat ţepușa fixată în suport cu o pilă, adunând așchiile 
pe o bucată de carton gros. 

— Marasi, cele mai multe metale ard dacă obţii bucățele 
îndeajuns de mici și le expui unei cantităţi suficiente de oxigen. 
Am reușit cu harmoniumul, deși nu l-am topit de tot. 

— E... ciudat, nu-i așa? 

— Într-adevăr, a spus Wax. Dar, după cum s-a luat la 
cunoștință, vorbim despre trupurile zeilor. 

A instalat spectroscopul și a reușit să ardă câteva așchii 
folosind instalaţia de oxigen, ca să obţină niște valori. Apoi a 
încălzit din nou o bucăţică, astfel încât să emită unde lumi- 
noase, și a cititvalorile. Aparatul făcea un pix să se deplaseze pe 
o foaie de hârtie, ca un seismograf — doar că aici valorile înalte 
și joase reprezentau frecvenţe ale luminii. Tiparele luminoase 
corespundeau diverselor elemente. 

În acest caz, în mod ciudat, a obținut o liniedreaptă — spec- 
trul complet. Deși la capătul spectrului, în zona roșie, aparatul 
încercase să ridice linia mai sus de nivelul maxim. Lucru care n-ar 
fi trebuit să fie posibil, deși mai văzuse așa ceva în trecut. 

A deșurubat acul care ţinea braţul aparatului pe loc și a 
pornit iarăși instalaţia. Din nou, spectru complet, la maxi- 
mum — până-n zona roșie, unde acul brațului a zvâcnit și a 
ieșit în afara foii de hârtie. 

Wax a oftat. 

— Pare a fi dovada că e un Metal al Zeilor. 

— Într-adevăr, a spus Steris, mâzgălind niște notițe în 
întuneric. 

— Să-mi zică și mie cineva ce se întâmplă, a spus Marasi. 
Ce dovezi suntastea? 

— E complicat, a spus Wax. Fiecare element are un soi de 
semnătură reprezentată de lungimile de undă pe care le emite 
când e încălzit. Practic, e o metodă de identificarea elementelor 
și compușilor. Ca atunci când identifici o persoană cu ajutorul 
amprentelor. 

— lar metalul ăsta, a intervenit Steris, proiectează cumva 
un spectru complet, de parc-ar fi făcut din lumină albă, pură. 
Dar se întâmplă ceva ciudat și în zona roșie, de parc-ar avea o 
lumină care depășește capacitatea de calcul a aparatului. 

— Am mai văzut ceva de genul ăsta o singură dată, a spus 
Wax. 

— La harmonium? a presupus Marasi. 

— Da. 

A bătut darabana pe masă, apoi a clătinat din cap. 

— Când avem de-a face cu asemenea metale, foarte multe 
lucruri par să încalce legile fizicii. Simt că experimentez ceva ce 
ne depășește periculos de mult nivelul de înțelegere. 

— Mergem la seif? a întrebat Steris. 

— Ar fi probabil un lucru înțelept, a spus Wax. Mai ales că 
următorul pas ar fi să punem o parte din aceste așchii în acizi. 

„Seif“ era numele pe care Steris i-l dăduse cutiei mici, 
armate, pe care o construiseră în peretele din spate. Avea o 
suprafață de o,3 metri pătraţi și era adâncă de un metru, făcută 
din aluminiu și oţel, cu o ușă ca de seif în partea din față. Acea 
ușă avea o placă din sticlă foarte groasă în partea de sus, pentru a 
putea privi în interior. Grozăvia aia putea face față fără probleme 
unei grenade, și mai îndurase o explozie cu apă și ettmetal. 

Harmoniumul — ettmetalul — era foarte instabil. Trebuia 
păstrat în ulei, deoarece avea tendinţa de a reacționa până și 
cu aerul. Deoarece nu știau cum avea să reacționeze la acizii 
lui, Wax a aranjat totul în interiorul cutiei și a încuiat-o. Apoi a 
folosit două brațe subțiri prinse de niște rotițe pentru a turna un 

pic de trellium în fiecare dintre cele zece eprubete cu acid — și 
două eprubete cu o bază. 

Harmoniumul nu era afectat de acizi, dar poate că acel 
metal avea să fie. Ar fi făcut orice ca să obțină o informaţie în 
plus, să înțeleagă mai bine. În timp ce lucra, Marasi s-a îndrep- 
tat spre peretele de care el și Steris prinseseră notițe, experi- 
mente și informaţii legate de trellium. Dar-ar rugina... cele mai 
vechi dintre ele aveau deja mai bine de cinci ani. Pe Wax îl apuca 
depresia când se gândea cât de puţin progresaseră. 

— Toate acestea, a spus Marasi privind notițele, nu cred că 
le-am mai văzut de aproape... Încerci să-l fragmentezi. 

S-a întors spre el. 

— Ai încercat să separi harmoniumul în metalele de bază? 
Încerci să creezi atium! 

EI s-a uitat din nou pe vizor, continuând să arunce așchii 
în acid. 

— Nu doar atium, a spus Marasi. Și lerasium? Asta-i meta- 
lul care... i-a creat pe Ceţurieni! Toate acestea sunt explicate în 
documentele lăsate în urmă de Armonie. Allomanţia a pătruns în 
lume deoarece Lordul Conducător le-a dat lerasium unor adepţi 
ai săi care l-au ars și s-au transformat. Acei primi Ceţurieni legen- 
dari... aveau o putere incredibilă. Tu încerci să reproduci asta. 

— Nu, a zis Wax, încerc să văd dacă poate fi reprodus. 

— În toți anii știa nu mi-ai spus niciodată la ce-ţi tot tre- 
buia ettmetal... Mă gândeam că încerci să-ți dai seama cum să 
construieşti aeronave, ca toți ceilalți! 

— Abia am progresat un pic, a spus Wax, terminând cu aci- 
zii și îndepărtându-se de seif. Dar, Marasi, nu înţelegi? Grupul 
Set e hotărât să redea oamenilor puterile din vechime — se vor 
folosi de eugenie, de Hemalurgie, de orice. Deci, dacă e posibil 
să fabricăm din nou lerasium, noi trebuie să știm cum. 

— Oricum puteai să-mi spui și mie, a zis ea. 

— Voiam mai întâi să găsesc ceva folositor, a comentat 
Wax. 

S-a îndreptat spre ea, trecând pe lângă Steris, care-și făcea 
de lucru cu țepușa de trellium. Când a ajuns lângă Marasi, a 
ridicat din nou privirea spre peretele cu notițe prinse în piuneze. 
Și-a adus aminte ce palpitant fusese momentul în care lucrase 
pentru prima oară cu harmonium. 

Primind niște trellium cu care să se joace, i se redeșteptase 
acea senzație. Dar în clipa aceea, fixând cu privirea tabla, și-a 
adus aminte și de restul experienţei. De cum își dăduse seama 
încet, treptat, că nu avea să rezolve enigma. Lucrase la des- 
tule cazuri fără speranţă ca să-și dea seama când unul era de 
nerezolvat. 

Era amator, nu expert. Le arătase notițele celor de la uni- 
versitate, iar ei îi mulțumiseră — pur și simplu făcuseră exact 
aceleași observaţii. Dacă urma să se facă o descoperire impor- 
tantă în legătură cu ettmetalul, ea avea să se datoreze acelor 
savanţi dedicați care trudeau pentru a-i construi Elendelului 
propriile aeronave, grenade allomantice și medalioane 
feruchimice. 

Probabil avea să fie nevoit să le predea lor țepușa de 
trellium. Se va distra câteva zile cu ea, însă era prea importantă 
ca s-o ţină departe de adevărații experţi. 

— Waxillium? a zis Steris din spatele lui. Ar trebui să vii să 
vezi chestia asta. 

— Ce? a întrebat el, întorcându-se. 

— 'Țepușa de trellium, a spus ea, reacționează la harmonium. 

Wayne s-a pitit pe alee la momentul potrivit. Cei doi indivizi 
cu meloane au trecut pe trotuar o clipă mai târziu. Wayne s-a 
lăsat pe vine și a numărat până la o sută, după care s-a relaxat. 
Îl rataseră la mustață. 

Și-a revenit, în general, după întâlnirea cu MeLaan. De 
fapt, considera că-i făcuse faţă destul de bine. Nu se stricase 
nimic, nimeni nu era rănit, în afară de el, și nu-i trebuiseră decât 
trei păhărele de whiskey ca să se pună în mișcare. Pe lângă asta, 
își dăduse seama și ce fel de zi urma să aibă. 

Era zi de înmormântare. 

Puteai să-ţi iei adio de la toate. Avea să aibă parte de-o 
înmormântare în ziua aceea, și cu asta, basta. Își luase sacoul 
cel bun și o pălărie asortată, era tot fercheș. Avea chiar și o floare 
la rever, pentru care plătise. Cu bani adevăraţi. Obrazul subțire 
cu cheltuială se ține. 

S-a alăturat din nou procesiunii din stradă. Da, păreau a 
şti cu toţii că era zi de înmormântare. Atâtea capete plecate, în 
loc să privească spre soare. Atâtea chipuri șterse, de parcă ei ar 
fi fost morţii, care încă umblau, pentru că... ei bine, în oraș erau 
treburi de făcut. 

Oare morţii credeau că înmormântările erau sărbători? 
Petreceri de inițiere? Zile de naștere inversate? 

Își ţinea capul plecat, comportându-se ca toată mulțimea 
de pe stradă. Orașul acela era foarte populat. În partea aceea 
a orașului, în cartierul financiar, era puhoi de lume pe stradă, 
toți îmbrăcaţi în cele mai bune haine de înmormântare. Ar fi 
trebuit să-i fie ușor oricui să se integreze, pentru că te puteai 
întâlni cu tot felul de oameni. Dar cartierul financiar reușea să 

amestece pe toată lumea într-un singur ghem de cravate și pan- 
tofi cu tocuri. Aproape că nici nu observai că unii erau terrisieni, 
iar alții aveau sânge de kolos. 

Era greu să-ţi scape din vedere ruginitura aia de aeronavă 
care domina cerul, dar ajuta dacă-ţi ţineai capul plecat. Poate 
că înmormântarea din ziua aceea era a orașului în sine. Sau cel 
puțin a naivităţii lui. 

Pinten-Beat era pe Calea Feder, chiar în colț cu Strada 
Șaptezeci și Trei. N-aveai cum să-l ratezi, cu pancarta din 
lemn ce se legăna afară și manechinele îmbrăcate în haine 
din Ținuturile Necruţătoare la fereastră. Nu erau foarte multe 
cafenele de lux care să folosească manechine, dar locul ăsta era 
deosebit. Cam în felul în care un copil care mănâncă noroi e 
deosebit. Dar lui Jaxy îi plăcea, așa se adaptau oamenii. Wayne 
era genul de om adaptabil, chiar era. 

A intrat și a încercat să nu schiţeze o grimasă prea evidentă 
când a văzut hainele purtate de chelneri. Pălării din Ținuturile 
Necruţătoare. Cămăși de un roșu-aprins. Salopete? Oh, dar-ar 
Năruirea... Îi venea rău. Măcar cel de la recepție, care întâmpina 
clienţii, avea un costum ca lumea. 

— Pălăria dumneavoastră, domnule, a spus bărbatul, iar 
Wayne i-a dat-o, după care a înhățat clopoţelul de pe măsuţă. 

— Ăăă... domnule? a întrebat recepționerul uitându-se la 
clopoțel. 

— Îl primeşti când îmi înapoiezi pălăria, a zis Wayne. E 
bună și-o asigurare din când în când. 

— Ăšă... 

— Unde-i masa mea? La ea sunt două femei frumoase — 
una-i de treabă, dar cealaltă te-a ameninţat, pesemne, că te 
împușcă dacă nu faci cum spune ea! 

Recepţionerul i-a arătat masa. Wayne a încuviinţat din 
cap și s-a îndreptat cu pași mari în direcţia aceea. Dar-ar 
rugina... ce ţinute oribile își aleseseră în ziua aceea. Nu 
purta nimeni salopete la o înmormântare, doardacă mergeai 

călare. Sau dacă erai Dag Trei-Dinţi, căruia-i plăceau ches- 
tiile astea. 

Ranette era Ranette: cu forme generoase — deși n-dr fi tre- 
buit să vorbească despre asta — și îmbrăcată cu pantaloni. Jaxy 
era într-o rochie fină, albă, cu părul scurt, blond-platinat, în 
bucle foarte strânse, scoase în evidenţă de niște barete cu dia- 
mante. Îi plăcea sclipiciul. N-o învinovăţea. Era mult prea puțin 
sclipici în viaţă. Adulții puteau să poarte orice voiau, așa că de 
ce-or fi ales atât de puţini sclipiciul? 

S-a așezat la masă cu Ranette și Jaxy și a dat cu capul de 
masă, făcând tacâmurile să zdrăngănească. 

— Minunat, n-am ce zice, a spus Ranette, cu o voce seacă. 
Dă-te-n stambă. 

— Wayne, nu te simți bine? a întrebat Jaxy. 

— Bla-bla, a făcut el, cu fața lipită de faţa de masă. Bla. 

— Nu-l băga în seamă, a spus Ranette. 

— Ba să-l bagi în seamă, a bombănit Wayne. De asta are el 
nevoie acum. 

— Ce s-a întâmplat? a întrebat Jaxy. 

— Oficial, mi s-au dat papucii, a spus el. Și-mi trece efectul 
de la whiskey. Ce corp prost am! Cum metabolizează și neutra- 
lizează el toate otrăvurile, de parcă nu le bag înadins în mine! 
Și a continuat, ridicându-și privirea: Crezi c-aş putea să-mi scot 
ficatul și să rămân beat în permanență? 

— Acum chiar îl bag în seamă, a spus Ranette. 

— Îmi pare rău, Wayne, a zis Jaxy, mângâindu-i mâna. 

— Nu-i nimic, a spus el. Măcar te-ai îmbrăcat și tu frumos 
pentru înmormântare. 

— Pentru...? a întrebat Jaxy. 

— Nu-l băga-n seamă, a zis Ranette, continuând apoi pe 
un ton mai blând: Hei, ai să scapi cu viață, Wayne. Te-am văzut 
trecând prin chestii mai grele. 

— Când? 

— Atunci când ai luat efectiv o ghiulea în stomac. 

El a ridicat privirea. 

— Oh, da, aia a fost de pomină! 

— Te-a durut? a întrebat Jaxy albindu-se la față. 

— Nu pe cât ai crede, a zis el. Adică, da, am fost rupt în 
două. Dar cred că mi s-a zăpăcit corpul, știi? Nu în fiecare zi 
ești rupt în două. 

— Din fericire, a spus Ranette, metalminţile lui erau în par- 
tea cu capul. Că altfel... 

Wayne s-a forțat să se ridice și a pus clopoţelul pe masă, 
apoi a sunat din el. Și a mai sunato dată. Pe bune, ce rost aveau 
chestiile astea dacă lumea nu le acorda nicio atenţie? Când a 
sunat a treia oară, o chelneriţă s-a apropiat în sfârșit de masă. 

— Votcă, i-a zis Wayne. Cea mai proastă pe care-o aveţi. Cu 
cât aduce mai multa urină, cu atât mai bine. 

— Wayne, a spus Ranette, ăsta-i restaurant de lux. 

— Bine, a zis Wayne. Să pună atunci o măslină-n ea, sau 
ce-o fi. 

— Oare aceea era chelnerița noastră? a întrebat Jaxy, în 
timp ce femeia se îndepărta. 

— Încerc să nu mă uit prea atent, a spus Ranette. Având în 
vedere cât de îngrozitoare sunt costumele. 

— Știu ce zici, a spus Wayne. Cui i-o fi dat prin cap că un 
restaurant cu specific din Ținuturile Necruțătoare ar fi o idee 
bună? Păi, ca să fie autentic, ar trebui să ai numai tocăniță-n 
meniu. Apoi, când să comande lumea, să rămâi fără tocăniţă și 
să le dai pur și simplu fasole. 

— Mie-mi place, a spus Jaxy. E haios. 

— E oinsultă, a zis Ranette. 

— Putem să mai vorbim despre mine? a întrebat Wayne. 
Că eu tot mă simt de parc-aș fi ce rămâne din struguri după ce 
se face vinul! 

— Dragul de el, a spus Jaxy. 

— Eşti prea drăguță cu el, Jax, a zis Ranette. 

— E unul dintre cei mai vechi prieteni ai tăi. 

— Doar fiindcă nu poate să moară. 

— Ranette... a spus Jaxy. 

— Bine, a zis Ranette, după care a pus mâna pe umărul lui 
Wayne. Eşti puternic, Wayne. Poţi să treci peste asta. 

A luat paharul de pe tavă când s-a întors chelneriţa și i l-a 
întins. 

— Uite, ia-ţi băutura. 

— Mulţumesc, Ranette, a spus el, acceptându-l. Tu chiar te 
pricepi să-i faci pe oameni să se simtă mai bine. 

— Sinceră să fiu, a zis ea, chiar sunt mândră de tine, Wayne. 
De cum te descurci. E relativ matur. 

— Asta-i matur? a întrebat el, după care a dat votca peste 
cap. 

— Relativ. 

— Hai să presupunem că trebuie să fii adult ca să-ţi iei de 
băut, a recunoscut Wayne. Doar că... pur și simplu... A oftat 
și s-a lăsat pe spate: N-am crezut c-o să întâlnesc vreodată pe 
cineva care să înțeleagă cum e să fii mai mereu altcineva. lar ea 
înțelegea. Înțelegea, Ranette. 

— O să... ăăă... găseşti tu pe altcineva, a zis Ranette. Pe 
cineva mai bun... Asta ar trebui să spun, nu? Deși probabil că 
nu-i adevărat, de vreme ce mă îndoiesc că ai putea găsi pe cineva 
mai bun decât un Nemuritor-fără-chip. Și... 

— Vai, Ranette, a intervenit Jaxy, clătinând din cap. 

— Ce? a spus ea. Eu nu mă pricep să consolez pe cineva, 
bine? 

— Wayne, a spus Jaxy, o să te doară. E în regulă. Durerea 
nu-i altceva decât felul corpului tău de a-ţi spune că situaţia e 
nasoală. 

— Mulţumesc, a bombănit el. Eşti o prietenă bună, Jaxy. 
Chiar dacă ai gusturi oribile la femei. 

— Hei! a sărit Ranette. Tu te-ai ţinut de mine aproape 
cincisprezece ani. 

— Da? Și eu ce gusturi am, în general? 

— Păi... La naiba! a izbucnit Ranette. Nu mai lovi în părţile 
vitale, Wayne. Trebuia să fie o masă între prieteni... 

— Scuze, a spus el, după care și-a sprijinit coatele pe masă, 
luându-și capul în mâini. 

Tot nu-și văzuseră chelnerița, ceea ce avea logică. Era un 
restaurant de fiţe; se vedea după disprețul pe care-l afișau faţă 
de clienți. 

— Să ştii c-am vorbit foarte serios, totuși, a spus Ranette, 
când am zis că-s mândră de tine. Te-ai maturizat, Wayne. Foarte 
mult. Sunt ani de când ieșim la cină și o dată nu te-ai dat la 
mine! 

— Am promis. Plus de asta, ești luată. Eu nu vânez femei. 
Și, lăsându-se pe spătarul scaunului: Însă n-ar fi așa rău dacă nu 
s-ar apropia ziua aceea. 

— Ziua... a zis Ranette. În care trebuie să-i plătești fetei 
ăleia? 

Wayne a aprobat din cap: 

— Allriandre. Ea și surorile ei n-au tătic din cauza mea. 

Ziua proceselor era cea mai îngrozitoare zi din lună pentru 
el, deoarece trebuia să dea ochii cu ea. Și să recunoască ceea ce 
făcuse: îi omorâse tatăl în urmă cu douăzeci de ani. 

Știi că nu ești iertat. 

Știu. 

Știi că n-ai să fii iertat niciodată. 

Da... Știu. 

Ranette s-a aplecat în faţă, lovind ușor solniţa cu unghia. 
Avea forma unei cizme din Ținuturile Necruţătoare. Atât de 
fițoasă, încât decorul oribil din jur părea de bun-gust. 

— Ce-ar fi dacă nu te-ai vedea cu ea luna asta? a întrebat 
Ranette. 

— Trebuie, a zis Wayne. 

— De ce? 

— Asta mi-e pedeapsa. 

— Cine zice? 

— Cosmerul, a spus Wayne. Am lăsat-o fără tată, Ranette. 
Trebuie să țin minte. Cine sunt. Să mă uit în ochii ei și să-i dau 
de-nţeles că n-am uitat. 7 

Cele două femei s-au privit una pe cealaltă. 

— Wayne, a zis Jaxy, eu... am tot vrut să discut cu tine des- 
pre chestia asta. Despre cum te porți cu fata asta. Îmi dau seama 
că s-ar putea să nu fie azi cea mai potrivită zi pentru așa ceva... 

— Nee, a făcut el. Mai dă-mi și tu una, Jaxy. Și-așa am 
amorţit aproape de tot. Azi e o zi numai bună ca săfiu cotonogit! 

— De ce insiști, a întrebat Jaxy, să te vezi cu ea față-n față? 

— Ca să mă poată pedepsi. 

— Își dorește ea cu adevărat să te pedepsească? 

— Pare să-i placă chestia asta. 

— Chiar așa? Chiar așa, Wayne? Că, din ce-mi spui tu mie, 
mi se pare că ea-ţi cere să nu te duci s-o vezi. 

— Că-i prea drăguță, a spus Wayne. Dar nu merit să fie 
cineva drăguţ cu mine. 

— ȚȚi-am spus, Jax. Ăsta are minte-n cap cât un sendviș pe 
jumătate mâncat. 

Wayne s-a încruntat. Ce tot zicea ea acolo? 

— Eu n-am întâlnit pe nimeni, a spus Jaxy, care să 
pătrundă-n minţile oamenilor la fel de bine cum o face Wayne. 
O să înțeleagă el. 

— Pătrunde când îi convine lui, a spus Ranette. Nu când ar 
trebui să vadă chestii pe care nu vrea să le vadă. 

Wayne și-a ferit privirea. Ranette spunea multe răutăţi, dar 
nu erau... mă rog, nu erau chiar răutăţi. El glumea, glumea și 
ea. Firește, uneori mai erau și înțepături — dar, la urma urmei, 
pentru chestii dintr-astea erau bune prieteniile. Să fii caraghios 
când ești cu persoana respectivă, ca să nu arăţi cu adevărat peni- 
bil când nu ești cu ea. 

Dar felul în care a spus ultima parte... îl durea. El înțelegea 
oamenii, nu? Wax și Marasi se pricepeau la partea cu anche- 
tele. Dar aveau nevoie de cineva ca Wayne, care chiar cunoștea 

oamenii care erau la pământ — și care se considerau norocoși 
că măcar nu era vorba de noroi. Încă. 

— Wayne, a spus Jaxy, ce-ţi închipui tu că vrea fata asta? 
Poţi să gândești ca ea? Oare chiar își dorește să vii și să-i 
reamintești de durerea ei în fiecare lună? 

— Păi... eu vreau ca ea să fie fericită. Și dacă-l ia la pumni 
pe un tip ca mine, carea făcut-o nefericită... atunci așa-i cel mai 
bine. 

— Așa să fie? a întrebat Jaxy, încet. Sau e vorba de tine aici? 
Vrei să te căiești cumva? Wayne, de fiecare dată când ignori ce-ţi 
cere fata asta, îi iei un pic din bucurie și faci din ea suferinţa ta. 

El a mijit ochii. 

— Chiar vezi asta, a spus Jaxy, mângâindu-i mâna. Știu că 
o vezi. 

— Mi-a pierit pofta de mâncare, a zis el, ridicându-se brusc 
de la masă și ieșind din restaurant cu pași mari. 

Din spate, îl urmărea vocea lui Ranette. 

— ȚȚi-am spus. N-o fi el atât de rău pe cât cred eu, dar nici 
atât de bun pe cât zici tu! 

A dat clopoţelul la schimb cu pălăria lui, luând însă doar 
unul dintre butonii individului — un schimb cinstit, fiindcă-i 
ţinuseră pălăria în locul unei porcării de clopoțel care nici măcar 
nu funcţiona. Dar, din păcate, la ieșire, aproape că a dat peste 
doi bărbați cu meloane și veste. 

Dar-ar Rugina și Năruirea! L-au găsit. 

— Domnule, a spus cel mai înalt dintre cei doi conţopiști, 
trebuie să discutăm despre finanțele dumneavoastră. 

— Ce-i cu ele? a întrebat Wayne, îndesându-și mâinile în 
buzunare. 

— Aveţi mult prea mulţi bani, a spus cel mai scund. Vă 
rog, domnule. Trebuie să vorbim despre strategia dumnea- 
voastră de investiție! Lipsa dumneavoastră de diversificare e 
o infracţiune! 

Na, atunci să-l ia cenușa. Ziua aceea găsise o cale dea 
deveni și mai nasoală. I-a lăsat pe ăia să-l înghesuie într-un 
dric care ducea la firma lor de pompe funebre. Sau la firma 
de contabilitate care-i făcea socotelile legate de avere. Tot 
aia era. 

În orice caz, Wayne, cum îl știa toată lumea, era mort. 

Trelliumul se mișca. 

Steris scosese o mostră de harmonium ca s-o studieze în 
paralel cu țepușa de trellium. Iar trelliumului părea să nu-i placă 
deloc. 

Wax a mișcat mărgica de harmonium — suspendată într-o 
fiolă cu ulei — spre trellium. Acesta s-a îndepărtat din nou. 

— Curioasă chestie, a spus Wax. Apoi, având o bănuială, a 
ars un pic de oţel înăuntru. 

Țepușa de trellium s-a îndepărtat din nou de el. 

— N-am Împins, a spus el. Țepușa a reacționat când am 
ars oţelul. 

— E un rezultat! a zis Steris, scriind frenetic. Wax, e chiar 
util! 

Și... da, chiar așa era, nu? O metodă dea încerca să afli dacă 
cineva chiar își arde metalele? Căutătorii puteau face asta, dar 
având la dispoziție o metodă mecanică... 

— Aaa! Trebuia să-ți menţionez chestia asta, a spus Marasi. 
Țepușa aia a avuto reacţie asemănătoare față de celelalte ţepușe 
pe care le-am recoltat. 

— E ca Allomanțţia, a spus Steris. Ca și când țepușa de 
trellium s-ar folosi de Allomanţie ca să Împingă. 

— Nu, a intervenit Wax. Seamănă mai degrabă cu mag- 
netismul. Țepușa de trellium reacționează la alte surse de 
Învestitură în felul în care un magnet reacționează în prezența 
altuia. 

— Vrea să rămână separată de ele, a spus Steris. 

— Mai degrabă pare c-ar avea aceeași sarcină, a zis Wax. Mă 
îndoiesc că „vrea“ ceva. 

Deși, având în vedere că a făcut parte din corpul unui zeu, 
cine știe? Mai ales că, din câte ştia el, alte obiecte Învestite cu 
o sarcină asemănătoare nu se respingeau. 7 

Câteva experimente i-au demonstrat următorul lucru: 
cele două metale — harmoniumul și trelliumul — se respin- 
geau cu o forță cu atât mai mare cu cât încerca mai mult să le 
apropie. Din nou, ca niște magneţi. Reacţia la harmonium era 
mai puternică decât reacţia la faptul că-și ardea el metalele. 

Wax a consultat un grafic mare de pe perete; era o extra- 
polare a unei idei dintr-un caiet pe care Moartea i-l dăduse lui 
Marasi. Cândva, acel eveniment fusese unul dintre cele mai 
supranaturale despre care Wax auzise vreodată. Însă acum 
părea ceva aproape banal. 

În caiet era explicat cu lux de amănunte cum se folosea 
Hemalurgia. Studiase notițele cu atenţie și făcuse un grafic 
cu toate punctele din corp în care puteau fi amplasate țepușe. 
O listă detaliată cu modul în care funcționau, astfel încât 
ţepușele de siguranţă să se coordoneze și să menţină rețeaua 
funcţională. 

Grupul Set a început să experimenteze mai mult Hema- 
lurgia. Iar sora lui, Telsin, era undeva, în lumea largă, având 
un loc de cinste în conducerea Set. În urmă cu șapte ani cre- 
zuse că a fost răpită... dar ar fi trebuit să-și dea seama. Ambiţia 
incredibilă a lui Telsin se potrivea perfect cu obiectivele gru- 
pului Set. 

Așa ajunsese să se înțepe cu ţepușele. Să prindă de sufle- 
tul ei bucăţi din alte suflete. Îl apuca greaţa când se gândea la 
oamenii uciși în acel scop — ca să ducă la îndeplinire planurile 
lui Telsin și ale grupului Set. Între degete, el nu ţinea doar 
o relicvă a unui zeu demult uitat; ținea un simbol distrus al 
umanităţii respinse de sora lui. 

Dar-ar rugina... Chiar era nevoit să discute cu Armonie, 
nu-i așa? Oricât i-ar fi displăcut lui Wax, făcea parte din poves- 
tea asta. Trebuia să încheie ceea ce începuse în urmă cu atâția 

ani, când fugise din Elendel — lăsându-și casa pradă planurilor 
malefice ale surorii și unchiului său. 

Nişte pași pe trepte au anunţat sosirea lui Allik cu răcori- 
toare. Wax nu era sigur că fostul pilot o făcea cu atâta tragere 
de inimă pentru că vedea conacul drept casa lui și voia să fie 
pe placul tuturor, sau pur și simplu îi plăcea să aibă oameni 
în jur ca să-i încerce prăjiturile. Totuși, când l-a văzut — cu 
masca ridicată, cu un zâmbet larg și ducând două farfurii de 
biscuiţi cu ciocolată —, dispoziţia lui Wax s-a îmbunătăţit cu 
adevărat. 

— Fii atent, i-a spus Allik lui Wax, să nu pui prea mult 
ettmetal într-un singur loc, da? 

— Nu cred că am atât de mult încât să-mi fac probleme, a 
zis Wax. 

— Totuși, e bine să nu uităm lucrul ăsta, a spus Allik. Una 
dintreregulile de bază ale manipulării. 

Aveau tot felul de reguli ciudate privitoare la metal, iar lui 
Wax îi era greu să separe superstiția de știință. Din ce se spunea, 
nu se putea pune o cantitate mare de ettmetal într-un singur 
loc, deoarece ar fi produs niște reacţii ciudate — însă Allik nu 
cunoștea detalii concrete. 

Sudistul plin de energie s-a îndreptat cu pași hotărâți spre 
Marasi și i-a întins tava. 

— O! a făcut Marasi, luând un biscuit. Preferații mei! 

Wax a luat și el unul. Era obișnuit cu biscuiţii care puteau 
opri un glonţ într-o clipită. Așa se făceau în Bazin. Însă ăștia 
erau moi, chiar lipicioși. Senzaţia era ciudată, dar nu neplăcută. 

Marasi, mai ales, părea înnebunită după felul în care Allik 
punea ciocolată îndulcită în orice. 

— Cei mai buni sunt atunci când sunt calzi, a spus ea, mes- 
tecând, în timp ce Allik s-a așezat în faţa ei. Wax chiar a curăţat 
masa aia de laborator, nu? 

— Ştii, pari mai chipeș când mănânc ciocolată. Ciudat 
lucru. 

— Zici așa, a răspuns Allik, numai fiindcă vrei să mai 
fac. 

— Bineînţeles că de-aia zic, a spus ea, luând un a] doilea 
biscuit. 

Wax s-a lăsat pe spate, savurându-și biscuitul, în timp 
ce se gândea la metalele împrăștiate pe masă în faţa lui. 
Harmonium și trellium. Se respingeau reciproc. Cu atât mai 
violent cu cât erau mai aproape... 

Mă întreb... 

A adunat materialele și s-a apucat să pregătească un nou 
experiment în seif, când a auzit alți pași pornind pe trepte în 
jos. S-au oprit cu toţii în loc. Wax a strecurat cu grijă niște 
gloanţe din săculeț, pregătit să le Împingă. Dar când s-a des- 
chis ușa, în prag a apărut un bărbat dichisit într-un costum 
maroniu. Avea părul blond-deschis — impecabil pieptănat — 
și ochelari cu rame de sârmă. Genul de persoană care emana 
prin toţi porii o atitudine de genul „Verific bancurile oameni- 
lor să văd dacă au informaţii corecte“. 

— VenDell? a bănuit Wax, lăsându-și gloanţele laoparte. 

Kandra avea un corp nou, dar atitudinea creaturii era 
inconfundabilă. 

— Într-adevăr, Lord Ladrian, a spus VenDell intrând în 
cameră și deschizându-și borseta. Mă iertaţi că am intrat nein- 
vitat. Și, punând o foaie de hârtie pe masă în faţa lui Marasi: 
Asta e pentru dumneavoastră, doamnă Colms. 

— Ce-i asta? a întrebat ea, ștergându-și degetele cu un 
șerveţel pe care Steris l-a făcut să apară ca din senin. 

— Un bilet descoperit la locul confruntării dumneavoas- 
tră cu Set, a spus VenDell. L-a recuperat LeeMar înainte să-l 
observe ceilalți polițiști aflaţi la fața locului. 

— Staţi puţin, a spus Marasi. Aveţi printre polițiști kan- 
dra de care nu mi-ați spus? 

— Câţiva, a zis VenDell. 

— Cine? 

— Cassileux, de exemplu. LeeMar a preluat controlul asu- 
pra vieții ei în urmă cu vreo șaisprezece luni, după ce adevărata 
femeie a murit în raidul ăla asupra Găștii Nomazilor. 

Lui Marasi i-a căzut fața. 

— Dar... Cu Cassileux am luat prânzul săptămâna trecută! 

— Da, vă urmărește, a spus VenDell. 

— Nu mi-a spus! 

— Ar fi trebuit? a întrebat el, absent, după care s-a apucat 
să adulmece biscuiţii oferiţi de Allik. Ce îngrozitor! 

— Ooo... a făcut Allik, dezamăgit. 

— V-am spus, domnule Allik, a zis VenDell. Sunt necrofag, 
și exclusiv carnivor. Aceste... creaţii... nu sunt pe gustul meu. 
Dar dacă vă interesează, m-am gândit să pun bani deoparte pen- 
tru una dintre măștile dumneavoastră. 

— Poftim? a întrebat Allik, ducând mâna spre masca lui, 
care încă-i stătea pe creștetul capului. Masca mea? 

— S-a discutat în ultima vreme printre kandra, a spus el, 
despre măștile dumneavoastră. Mulţi dintre noi suntem de 
părere că fac parte integrantă din natura dumneavoastră, la fel 
ca părul sau unghiile — practic, fac parte din scheletul dumnea- 
voastră. Așa că m-am hotărât să încep să le colecţionez pentru 
viitoare trupuri. Aveţi vreuna de vânzare? 

— Ă3ă... a făcut Allik. Ciudat om mai ești, nu crezi? 

— Nu sunt deloc om, a spus VenDell. Vă las o ofertă; să-mi 
spuneţi dacă sunteţi dispus să negociaţi. V-aș cere masca doar 
după moartea dumneavoastră, desigur. Care, dacă insistaţi să vă 
petreceţi timpul în preajma acestui grup de oameni, s-ar putea 
să nu fie chiar atât de îndepărtată. 

Apoi s-a îndreptat spre Wax, întinzând mâna. 

— Pot s-o văd, vă rog? 

Wax a oftat, apoi s-a întors spre seiful în care-și pregătise 
experimentul. 

A scos ţepușa de trellium și i-a întins-o lui VenDell, care a 
ridicat-o spre lumină. 

— Credeam că n-ai voie să atingi chestiile astea, a spus 
Steris de la masa de lângă Marasi. 

— Vă înșelaţi, Lady Ladrian, a zis VenDell. Nue ţepușa 
unui kandra, deci nu e tabu s-o atingi. 

— Nu te las s-o iei pe asta, a spus Wax. Trebuie studiată. 

— Din păcate, a zis VenDell, n-am nicio intenţie de a o 
recupera, așa că n-o să apucăm să vedem dacă mă veţi împiedica 
sau nu. 

— N-o vrei, a spus Wax, pentru că nu e o ţepușă kandra? 
Spre deosebire de cele care i-au aparținut lui Lessie și pe care 
le-ai furat de la noi. 

— Le-aţi dat de bunăvoie. 

— Nu eram în starea emoțională necesară pentru a face 
ceva de bunăvoie, a spus Wax. Încă vreau să știu în ce măsură 
metalul ăla — trelliumul — a avut de-a face cu ce i s-a întâmplat 
lui Lessie. 

— Felul în care Paalm... s-a purtat a fost o consecinţă 
directă a hotărârii sale de a-și scoate una dintre țepușe, a spus 
VenDell. S-ar putea ca ţepușele de trellium să-i fi agravat boala, 
dar nu ele au fost principala cauză. 

— Armonie mi-a dat altceva de înţeles. 

VenDell a răsucit țepușa printre degete fără să răspundă. În 
schimb, a făcut un semn din cap spre seif. 

— Ce faceţi aici? 

— Curent electric ca să înmoi niște harmonium, a.răs- 
puns Wax, arătând spre echipamentul pe care-l pregătise: 
un sistem care să trimită o cantitate mare de curent electric 
într-o bucăţică de harmonium ţinută în ulei, în mijloc, ca 
să nu corodeze. Acum suntem cel mai aproape de reușita de 
a-l diviza. 

— Nu poate fi divizat, a spus VenDell. Nu câtă vreme 
Armonie rămâne Armonie. Am explicat lucrul ăsta. 

Steris s-a îndreptat într-acolo cu tăblița ei — s-au uitat 
unul la celălalt. Într-adevăr, harmoniumul nu era, de fapt, un 

aliaj. Și totuși, Armonie avea și Năruirea, și Dăinuirea — deci, 
cumva, acel metal era și atium, și lerasium, contopite într-un 
mod care sfida explicaţiile științifice obișnuite. 

Părea rezonabil să existe o cale de a-l scinda. Totuși, acizii 
pentru dizolvare selectivă dăduseră greș. Diferitele metode de 
încălzire pentru a determina componentele să se separe de la 
sine în stare lichidă dăduseră greș. Electroliza eșuase. 

La fel și alte vreo zece idei. Nu degeaba își pierduse elanul 
în proiectul ăla. Dar dintre toate metodele încercate, curentul 
electric părea a fi cel mai aproape. A pornit instalația și nu s-a 
mai sinchisit să închidă ușa din faţă a seifului. A repetat acel 
experiment suficient de des încât să-l facă în văzul tuturor, stă- 
pân pe sine. 

Bucăţica de harmonium s-a încălzit. Marasi și Allik s-au 
îndreptat spre ea, urmărind-o cum strălucea cu o lumină 
internă puternică. Apoi Wax a activat cealaltă componentă a 
instalaţiei — care a rupt bucăţica în două. 

Harmoniumul era maleabil, însă mult mai maleabil când 
era încălzit. Când era înmuiat astfel, părea să reacționeze altfel 
în prezenţa aerului — nu mai era atât de instabil. De parcă... 
s-ar fi transformat în altceva. 

Acea instalaţie special construită continua să trimită curent 
electric prin clemele laterale — dar acestea s-au îndepărtat și au 
întins metalul. Dacă ar fi continuat, ar fi reușit să-l divizeze clar, 
obţinând două bucăţi de harmonium. Dar instalaţia era progra- 
mată să tragă doar câteva șaisprezecimi dintr-un inch, după care 
se oprea. A obținut două cocoloașe de harmonium separate de o 
bucată mai îngustă și mai elastică. 

— Ce-ar trebui să facă chestia asta? a întrebat VenDell. 

— Uită-te, a spus Wax. 

Cu ochelarii lui fumurii, era, probabil, mai ușor de văzut — 
dar după câteva clipe, metalele au început să se rearanjeze. 
Cocoloșul de harmonium din stânga a pornit să lucească în 
alb-albăstrui. Cel din dreapta a adoptat un aspect mai ciudat, 

devenind argintiu și reflectorizant. Părea aproape lichid, ca 
mercurul, cu o suprafață incredibil de netedă. 

— Ăla e...? a întrebat Marasi. i 

— Nu, a spus Wax. Dacă-l tai în două în clipa asta, când 
se răcesc metalele ai să obţii două bucăţi de harmonium. Dar 
în starea asta, metalele aproape se separă. Vezi cum bucata din 
stânga capătă aspectul lerasiumului. Mărgica din dreapta... așa 
a fost descris atiumul. 

— Mereu pare că ar vrea să se dividă, a spus Steris. Că se 
aranjează astfel încât să facă asta. 

— Năruire și Dăinuire, a șoptit Marasi. Atium și lerasium. 

— Cred că de aceea harmoniumul este atât de instabil, a 
zis Wax. Lui Armonie îi vine greu să acționeze, nu? A mai vorbit 
despre asta: cele două aspecte ale lui acționează unul împotriva 
celuilalt, lăsându-l nehotărât, neputincios. 

— E doar în echilibru, atâta tot, a spus VenDell. În aceeași 
măsură simte nevoia să ocrotească și să lase lucrurile să 
putrezească. 

— Păi, a zis Wax, eu sunt tot mai convins că ne confruntăm 
cu-un zeu pe care nu îl încurcă un asemenea echilibru. La înce- 
put n-am crezut nici eu, dar m-a convins Marasi. 

— Trell e periculos, VenDell, a spus Marasi, mijind ochii în 
lumina puternică. Trebuie neapărat să facem ceva. Nu putem 
să-l așteptăm pe Armonie. 

— Sunt aproape convins, a zis VenDell. Cum ţi s-a părut 
biletul? 

— E confuz, a spus Marasi. Și vag. 

Wax i-a aruncat o privire. 

— Am să-ţi explic, a promis ea. Dar mai întâi... mergem 
mai departe cu asta? — și a făcut un semn din cap spre seiful în 
jurul căruia se adunaseră toți. 

— Păi, a spus Wax, recuperând de la VenDell țepușa de 
trellium, am observat că metalul ăsta respinge toate formele de 
Învestitură — și respinge harmoniumul și mai puternic. M-am 

gândit... cum ar fi să întind o bucăţică așa cum am făcut, apoi să 
mă folosesc de trellium ca să încerc s-o divizez? Oare ar respinge 
și mai puternic cele două părţi, separând atiumul de lerasium? 

I-a privit pe toți pe rând. 

— Care... sunt șansele să sară totul în aer? a întrebat Allik. 

— Având în vedere că e implicat harmoniumul? a interve- 
nit Steris. Eu aș zice că probabilitatea este extrem de ridicată. 
Dar merită încercat. 

— De asta avem seiful, nu? a spus Wax. În plus, e o bucăţică 
foarte mică de harmonium. Câtă energie poate conţine o bucată 
de metal? 

Cuvintele au rămas în aer. 

— Deci, a zis Allik, cred c-ar trebui să mergem cu toţii prin 
vecini și să fim foarte departe când face treaba asta, nu? 

— Mda, a încuviințat Marasi. 

Wax a tras adânc aer în piept, apoi a aprobat din cap. 

— Pornesc un cronometru, a spus el. Subsolul ăsta este 
armat cu suficient beton încât să paveze o autostradă întreagă, 
deci ar trebui să fim în siguranţă la etaj. 

— Îl putem pune pe kandra s-o facă, a zis Marasi. Ăștia-s 
practic indestructibili, nu? 

— „Practic“ se află la ani-lumină distanţă de „complet“, 
doamnă Colms, a spus VenDell. Mi s-a cerut să vă ajut cu mica 
voastră operaţiune de infiltrare — mi se pare că aveţi un corp 
pentru mine, așa-i? —, nu să-mi risc viaţa încercând să fac 
imposibilul. 

— Cronometru să fie, a spus Wax. 

— lau o așchie argintie de trellium, a zis Steris, ca să nu fim 
nevoiţi să folosim toată țepușa. 

— Bună idee, a spus Wax. 

Le-a luat vreo jumătate de oră să pregătească totul. Între 
timp, Wax se gândea. Cum ar fi fost să reușească într-ade- 
văr să divizeze harmoniumul? Avea să aibă două metale, 
corpurile zeilor, toate capabile de lucruri incredibile din 

legendele menţionate în vechime, precum manipularea timpu- 
lui sau crearea unor fiinţe înzestrate cu abilitățile mitologice ale 
Născuţilor-din-ceaţă. Cum ar fi fost să aibă acele puteri? Ce s-ar 
fi schimbat la el? 

Nimic, s-a gândit el. Am avut puterea aceea. lar când am 
avut-o, am folosit-o ca să-mi salvez prietenii. 

A terminat de calibrat instalaţia, lăsând pornit un crono- 
metru fixat la cinci minute. Odată expirat timpul, micul ciob de 
trellium avea să fie împins în mijlocul mărgelei de harmonium 
încălzite și întinse. 

Au închis bine seiful și au luat-o cu toţii la fugă pe trepte în 
sus, încuind ușa groasă de metal din capăt. Apoi... Wax și-a dat 
seama că cinci minute ar fi putut fi prea mult. 

— Deci, a zis el, scoțându-și ceasul, care-i treaba cu biletul 
ăla? 

— Era într-una dintre cutiile din peșteră, a explicat VenDell. 
Una dintre puţinele care n-au fost distruse de explozie. 

— Mai devreme, în timpul misiunii, a spus Marasi, am zărit 
o siluetă mascată cu haine închise la culoare. Atunci aveam o 
bulă de încetinire ridicată și s-a apropiat ca o străfulgerare. Abia 
am apucat să-i arunc o privire înainte să plece, dar cred că ăsta 
o fi de la ea. 

A întors foaia de hârtie spre Wax, arătându-i un mesaj 
simplu. 

Te urmărim, Marasi, scria pe bilet. Și suntem impresionați. 

Avea un mic simbol în partea de jos, trei romburi întrepă- 
trunse. Lui Wax îi părea oarecum cunoscut, deși nu credea că 
mai văzuse simbolul pe undeva. Mai mult de-atât, modelul îi 
aducea aminte de ceva. 

— Ai mai văzutvreodată chestia asta? l-a întrebat Wax pe 
VenDell. 

— XĂăă, a făcut el, asta e o întrebare la care mi-a fost interzis 
să răspund. Scuzele mele, Lord Ladrian. 

— Interzis? a întrebat Steris. De către cine? 

— De către Armonie însuși, Lady Ladrian, a spus VenDell. 

Pentru prima oară de când își amintea Wax, creatura părea 
stânjenită. 

— Vă sugerez să discutaţi direct cu el. 

— Grozav, a spus Marasi. Bine ne mai pică să știm că noi ne 
străduim să apărăm toată planeta asta, în vreme ce Dumnezeu 
însuși se comportă ca un copil căruia i-a picat cineva cu tronc 
în secret. 

— Așa-i cu zeii falși, a zis Allik, alegându-se cu priviri 
încruntate din partea tuturor celor din jur. 

Nu a făcut decât să ridice din umeri. 

Au tăcut cu toții. 

De ce, s-a gândit Wax, or părea câteva minute o veșnicie 
atunci când aștepți? 

— Deci, a spus VenDell. Oasele dumneavoastră, Lord 
Ladrian. V-aţi mai gândit...? 

— Nu-s de vânzare. 

— Dar... 

— Nu-s de vânzare. 

— A, bine atunci, a spus VenDell. Am întrebat și eu, atâta 
tot. Așa schelet frumos, să-l lăsaţi să se risipească... 

O explozie subită a zguduit toată clădirea. Candelabrele au 
zornăit, fereastra din dreapta lui Wax s-a spart, iar el a auzit 
niște vase căzând undeva în bucătărie. 

— Dar-ar rugina... a spus Marasi. Pe asta cred c-au simţit-o 
şi-n octantul învecinat. Oare... o fi rezistat seiful? 

— Avem o singură cale de-a afla, a zis Wax, îndreptându-se 
spre ușa subsolului. 

— Măcar, le-a spus Allik celorlalți, de data asta ne-am pre- 
gătit, nu-i așa? 

— Întotdeauna să te pregătești pentru o explozie în preajma 
lui Wax, a zis Steris. Scapi de o grămadă de belele. 

Wax a deschis ușa și a coborât în grabă treptele. 

Compania de Contabilitate și Imobiliare Call și Fiul și Fiicele 
poate că nu arăta ca o firmă de pompe funebre, dar Wayne era 
absolut convins că asta era. Că trebuia să fii mort ca să lucrezi 
acolo. 

Plicticosul Înalt și Plicticosul Scund l-au așezat la masă și 
au început imediat să-l îmbălsămeze. Însă nu cu marfă de-aia 
bună. Ar fi acceptat orice băutură, dar nu, trebuiau neapărat să 
folosească cerneală. 

Dar mai întâi i-au uscat bine corpul. 

— Investiţiile dumneavoastră, a spus Plicticosul Înalt, sunt 
mult prea riscante, domnule Wayne. Vă recomandăm un porto- 
foliu mai echilibrat. 

— Câţi bani am? a întrebat el, posomorât. 

— În momentul de față, peste douăzeci de milioane. 

— Păi, la naiba... Eu v-am spus să-i daţi oamenilor fără 
adăpost! 

— Da, iar proiectul dumneavoastră cu locuinţe la preţuri 
accesibile a avut un succes nebun, a spus Plicticosul Scund învi- 
orându-se și întinzându-se după un registru. Felul în care ați 
anticipat subvenţiile care aveau să vină a fost destul de... 

— Şi fata aia? a întrebat Wayne. Aia cu prizele-n pereţi? 

Plicticosul Scund a zâmbit. 

— Dispozitivele electrice revoluţionare realizate de 
domnișoara Tarcsel sunt în fruntea imperiului dumneavoastră 
financiar, domnule Wayne! Profiturile sunt astronomice. 

— Investiţiile dumneavoastră imobiliare au fost inteligente, 
a spus Plicticosul Scund, dar trebuie să lichidăm câteva dintre 
acţiunile dumneavoastră de la Tarcsel Electric și să investim în 

alte companii, mai noi, pentru a crea o zonă-tampon împotriva 
concurenţei — care începe să crească, acum că brevetele inițiale 
scad. 

— Vouă chiar v-ar prinde bine niște iubite, sau ceva de 
genul ăsta, a spus Wayne. 

— Aaa, păi, amândoi avem, domnule Wayne, a zis 
Plicticosul Scund. Garisel e destul de popular, vă spun eu. Și 
știți și dumneavoastră ce nebunatice-s contabilele! Păi, aseară... 

— Tacă-ţi gura! a bombănit Wayne. Nu mai răsuci cuţitu-n 
rană. 

Ei, nu mai avea niciun rost să se opună. Un om n-are cum 
să fugă de la propria-i înmormântare. Mai ales că atunci când e 
mort nu-l ascultă picioarele. 

— Bine. Daţi-mi o prostie d-aia de pălărie! 

Cei doi s-au uitat unul la altul, iar Wayne a făcut un semn 
din mână, nerăbdător, așa că Plicticosul Înalt a luat în sfârșit 
melonul din cuierul de lângă ușă și i l-a dat. 

Wayne și-a tras pălăria peste ochi, iar moartea lui a fost 
un succes. Mânca-l-ar rugina până la os. A studiat registrele, 
frecându-și bărbia cu degetul mare. Dar nu era de-ajuns, așa că 
a luat ochelarii Plicticosului Scund din buzunarul vestei omului 
și i-a băgat în buzunarul lui. 

Tot nu era destul. 

— Fii bun și adu-mi și mie un ceai cu miere, cu ceva lămâie 
și un beţigaș de mentă. Vezi să nu fie prea mult, dar destul cât 
să-mi dea un strop de energie. Ne-am înţeles, Garisel? Mare om, 
mare om... 

Nu după mult timp îl avea în mână în timp ce studia regis- 
trele. I-au dat numele de familie „Terrisborn“, pentru că nu avea 
un nume oficial. A continuat să citească. 

Numere. Da, da, numere. O grămadă de numere. De-alea 
mari, cum le plăcea să vadă contabililor de felul lui. Nu era 
prea mult roșu în registru. Mda, hmm... Nici destulă miere-n 
ceai. 

Nu aveai cum să negi ce scria în registre. Wayne era mort. 
Iar în locul lui trăia un fițos. Ba nu, unul de-a dreptul bogat. 

— Măcar, a zis Wayne, aliajul meu fuzibil îl ai? + 

Un servitor i-a adus un sac enorm cu aliaj fuzibil. Destul cât 
să-și cumpere două-trei mașini, dacă voia. 

— Bine atunci, a spus Wayne. Uite cum facem. Vezi chestia 
asta de-aici? 

Și a despăturit ceva din buzunarul interior — un pliant de 
recrutare pentru băieţii din echipa locală de noseball. 

— Ledăm băieţilor ăstora fonduri pentru echipamente și le 
construim un loc în care să se bucure de angajamente. 

— Domnule? a întrebat Plicticosul Scund. De ce? 

— Punem și locuri, a explicat Wayne, și-i lăsăm pe toţi să se 
uite. Vezi tu, în ziua de azi toată lumea vrea să urle la careva. lar 
noi, prieteni, le vom da ocazia să o facă. Facem o ligă de noseball 
la scară largă, cu o echipă în fiecare octant. Eu m-am tot gândit 
de ceva vreme, domnilor, că orașul ăsta are nevoie de un loc 
în care oamenii să se cherchelească zdravăn, frumos, într-un 
mediu controlat. 

— Nu înțeleg, domnule, a spus Plicticosul Înalt. 

— Un bar nu-i o chestie aiurea, a zis Wayne. E un mediu 
controlat în care să bei. Oamenii caută să ia un gât de tărie 
împreună, înţelegi? Şi-i mai bine pentru societate dacă avem un 
plan în legătură cu treabaasta. În momentul de faţă, în octante 
e tensiune mare. În Orașele Exterioare-i răzmeriță de-a binelea! 
Trebuie să lăsăm furia să fie exprimată la fel ca beţia — într-un 
mediu controlat, în care toată lumea e liberă să nu suporte pe 
careva. 

Cei doi se uitau la el cu o privire inexpresivă. 

— Punem niscaiva flăcăi să se cotonogească, a zis Wayne, 
cu accent de mitocan. Să joace-n echipe care să reprezinte toate 
octantele, astfel încât toată lumea să-și poată alege favoriţii și să 
urască celelalte echipe. Așa cum se cuvine. 

— Aha! a făcut Plicticosul Scund. 

Oamenii din ziua de azi și vocabularul lor de sărăntoci. Păi, 
el bănuia că ăia doi nici măcar nu știau să frece-o toaletă de aur. 
Le era frică de ea! 

— Da... a zis Plicticosul Înalt. Înţeleg. Deci ceva în genul 
cluburilor locale, dar la nivel de oraș. 

— Oamenii ţin la echipele locale, a explicat Wayne. Putem 
să facem ceva cu treaba asta. 

— O să fie scump să construiți arene de mărimea potrivită, 
a zis Plicticosul Scund. Chiar și pentru dumneavoastră. 

— Păi, atunci taxăm un pic oamenii la intrare, a spus 
Wayne. Tuturor le place ceva mai mult când bagă niște bani. 

— Da... a zis Plicticosul Înalt. Da, e interesant aşa. Mone- 
tizarea rivalităților — și codificarea personală a interesului — va 
fi o parte crucială a acestei activități... 

— Aia chiar e partea mea preferată dintre toate activităţile, 
a comentat Wayne. 

Plicticosul Înalt a încuviințat din cap. 

— Excelent. Punem cei mai buni oameni la treabă. 

— Neee, a zis Wayne, să-i puneţi pe cei mai răi! Știu mai 
multe despre trândăveală — pungașii —, ceea ce mă va ajuta 
mai bine în situaţia de faţă. Și acum, haideţi să discutăm despre 
bătăile date servitorilor și de ce nu le pică rău. 

Dar-ar rugina-n ea de pălărie... Și-a dat-o jos și și-a șters 
fruntea. Bani tâmpiţi și pălării tâmpite de bogătași! Aia avea și 
folie de aluminiu pe dinăuntru, ca să protejeze de Allomanție 
emoțională. 

Ei, era clar că ideea aia cu noseball-ul avea să-l pună în cap. 
La urma urmei, era cea mai proastă idee a lui din toate timpu- 
rile — iar el era un idiot sadea. A învârtit pălăria pe deget și s-a 
gândit. Dar dacă Wax sau, mai rău, Marasi afla că era bogat? 
N-avea să le mai tacă gura, dar-arrugina... 

Plicticosul Înalt s-a tras de guler. 

— Dumneavoastră... chiar vreți să studiem problema folo- 
sirii pedepsei corporale asupra unora din cadrul personalului? 

— Neee, a spus Wayne. Armata e nasoală rău. 

— Domnule, a zis Plicticosul Scund, cum rămâne cu rezer- 
vele din fondul dumneavoastră de investiţii? Am vrea să discu- 
tăm despre unele mai neobișnuite pe care le-aţi realizat. 

— Nu... Altă întrebare. 

— Situaţia domiciliului dumneavoastră actual... 

— Nu... Altă întrebare. 

— Aţi stabilit deja cu Waxillium să renunţe la drepturile de 
imagine în afacerea aceea cu...? 

— Nu... Altă întrebare. 

— Colecţia dumneavoastră de mașini? 

Alea-i plăceau. 

— Ce-i cu ele? 

— Este un Victori nou, a zis Plicticosul Scund, scoțând o 
fotografie cu ea. 

Nu avea plafon. Adică, dacă ieșeai cu ea, puteai să scuipi în 
vânt, dacă aveai chef. 

— La naiba, ce faină-i!a spus Wayne. la-mi și mie una. 

— Categoric, domnule, a spus Plicticosul Scund. Câte 
acţiuni ale companiei să cumpărăm? 

Wayne a mijit ochii uitându-se la el. 

— Înţeleg ce vrei să faci. 

Cei doi i-au aruncat niște priviri nevinovate. 

— Nu mai mult de cinci la sută din acţiuni, a spus Wayne, 
iar când or ajunge ăștia de joacă noseball faimoși, să-i punem 
să conducă mașini, să fie populari și toate alea. Aaa, și hai să-i 
zicem altfel, nu noseball. Poate schimbăm poziţiile fundașilor, 
să fie cei doi Născuţi-din-metal. La fel și portarul. În felul ăsta, 
lucrurile vor fi mai interesante. 

— Cum doriţi, domnule Wayne. 

Și-a învârtit pălăria pe deget. N-am întâlnit pe nimeni în 
stare să pătrundă în minţile altor oameni așa cum face Wayne. 
Putea pătrunde chiar și în minţile contabililor. 

Oare putea pătrunde în mintea unei fete care-l ura? 

Pentru început, trebuia să-și amintească ce făcuse. Merita 
suferința aceea. 

Dar ea o merita? A închis ochii, gândindu-se cum trebuia 
să se fi simțit ea văzându-l cum se strecoară în faţa ei în fiecare 
lună. Omul acela. Omul ăla îngrozitor. Nu putea s-o lase și el 
să-și vadă de viață? 

O să înțeleagă... 

Și dacă nu voia să înţeleagă? 

La naiba... Prea târziu. 

— Auzi, Call, a spus el deschizând ochii și uitându-se la 
Plicticosul Scund. Să-mi pregătești și mie o livrare. Nişte bani 
ce trebuie dați unei fete și familiei sale. Ăăă... în fiecare lună. 
Are și ea copil acum și are nevoie de bani la timp. E o întâlnire 
la care ar trebui să merg în persoană, dar sunt... atât de ocupat. 
Da, prea ocupat, știi tu... 

— Mulţi dintre clienţii noștri au nevoi asemănătoare, dom- 
nule Wayne, a zis Plicticosul Scund. Daţi-ne adresa, și avem noi 
grijă să se rezolve în mod discret. 

Oare de ce au spus-o în felul ăsta? Oricum, Jaxy avusese 
dreptate. Dacă urma să fie mort, măcar să fie unul politicos, 
nu din ăla care se târăște din pădure și te mănâncă pevreme de 
furtună. 

Până și cadavrele aveau nevoie de standarde. 

Steris se descurcase de minune în ultima vreme când venea 
vorba de a-i înțelege pe ceilalți. Cândva, presupusese că aveau 
aceleași probleme care o frământau și pe ea, dar erau foarte 
pricepuţi în a-și ascunde anxietatea. Pe măsură ce se matu- 
rizase, înţelesese ceva și mai greu de crezut. Pur și simplu nu 
simțeau acea anxietate. 

Nu aveau mereu o grijă care să le șoptească despre ceva 
important de care uitaseră. Nu petreceau ore întregi gân- 
dindu-se la greșelile pe care le făcuseră și la cum ar fi putut 
proceda mai bine. Trăiau într-o stare permanentă, ceva între 
mulțumire binecuvântată și ignoranță cumplită. 

Apoi crescuse și mai mult. Se măritase cu Waxillium. Își 
făcuse prieteni — prieteni adevăraţi — și ajunsese să vadă 
lucrurile mult mai clar. Toată lumea vedea lucrurile altfel, iar 
Supravieţuitorul îi făcuse pe oameni să se completeze unii pe 
alții. Metal și aliaj. O Împingere la fiecare Tragere. 

Ceilalţi au reacţionat la explozia de jos cu un entuziasm 
și o nerăbdare ciudate, întrecându-se practic până la ușă. Dar 
dacă treptele deveniseră instabile? Steris avea o listă întreagă de 
protocoale de urmat în cazul producerii unei explozii în labora- 
tor — trei nopți îi luase ca s-o pună la punct. 

Îi iubea. Așa că-și dorea să-i avertizeze, să-i știe în 
siguranţă, să le interzică să-și riște vieţile. Ştia şi cât de mult, 
putea uneori să exagereze. Era cea mai mare descoperire 
din ultimii ani — din discuţiile cu femeile de la clubul ei 
de lectură. Unele dintre pregătiri erau mai mult decât utile. 
Înțelegerea acelei limite era crucială pentru felul în care se 
înţelegea pe sine. 

Dar trebuia să recunoască — în ziua aceea, ceilalți dădu- 
seră dovadă de oarecare înțelepciune. Îl lăsaseră pe Ven Dell 
să meargă înainte, la recomandarea lui, deoarece el nu avea să 
se rănească în cazul în care cădea. Wax îl urmase, deoarece el 
putea zbura cât de cât în cazul în care s-ar fi prăbușit treptele. 
Ezitaseră în capul scărilor — în caz că mai avea să explodeze 
ceva —, apoi au deschis ușa armată. 

— Staţi! a strigat Steris, scotocind prin poșetă. Măştile! 

Le-a împărțit tuturor măști din material textil, până și lui 
Allik, pentru că una din lemn nu avea să-i filtreze aerul. Luaseră 
cu toții măștile, absenţi, poate chiar dând ochii peste cap. Toţi 
în afară de Wax, care i-a zâmbit când și-a pus masca pe figură. 

Îi plăcea când o vedea pregătindu-se. Îi era dragă. Mai mult 
de-atât, chiar o aprecia. O considera pricepută, nu tipicară. 

— E ceva de urmărit pe lista ta în caz de explozii? a întrebat 
el. 

Ea s-a încălzit toată când a scos carnetul cu urgenţe casnice. 
Da, era conştientă că putea exagera uneori. În același timp, întoc- 
mirea acelor liste era pentru ea ca o terapie. Temerile i se risipeau 
când le scria. Dacă se gândea la un lucru, îl cataloga, apoi reflecta 
la el și nu mai avea putere asupra ei — ea avea putere asupra lui. 

— Acizi pe podea, a observat ea. Se pot amesteca, produ- 
când noxe. Cioburi de sticlă. Explozii secundare — mai ales din 
cauza harmoniumului expus. Astea sunt temerile mele cele mai 
mari. 

Wax a căzut pe gânduri. 

— Marasi, a spus el, în timp ce ea deschidea ușa, făceam 
teste cu acid clorhidric și acid hipocloros. 

— Adică... 

— Clor în stare gazoasă. 

VenDell a apucat-o pe Marasi de braţ. Kandra aveau o slă- 
biciune pentru acizi. 

Spre surprinderea lui Steris, au ascultat-o. Cum ventilatoa- 
rele puternice, instalate în subsol, nu funcționau, au lăsat-o să 

aducă un ventilator de cameră și să-l instaleze. Apoi au urcat 
din nou treptele și au ieșit în faţa conacului, așteptând să se 
aerisească locul. Când au coborât din nou, și-au pus toţi măștile 
fără să se plângă și au lăsat-o să testeze aerul cu o trusă. Din acel 
moment, au pășit cu grijă în timp ce studiau încăperea. 

Ușa seifului zburase prin cameră și se înfipsese în betonul 
gros din celălalt capăt al camerei. Oţelul seifului era prea con- 
torsionat ca să mai poată fi reparat cumva. lar restul încăperii... 

Ei, se părea că trebuie să comande un nou spectroscop. Și o 
centrifugă. Și mai multe eprubete. Și... ăăă... pereţi noi... 

A rezistat impulsului de a se apuca să măture sticla pentru 
a evita riscul de a călca pe ea. În schimb, a rămas aproape de 
Waxillium. Poate descoperea el ceva interesant. 

— Dar-ar rugina... a spus el, îndreptându-se spre ceea ce 
mai rămăsese din seif. Chestia asta a supravieţuit unor detonări 
de harmonium de până la optzeci și cinci de grame. Am folosit 
mai puţin de o zecime din cantitatea asta în experiment. 

A întins mâna spre partea superioară a ceea ce mai rămă- 
sese din cutie. 

Steris a fluturat o mănușă în fața lui. 

— Corect, a zis el punându-și-o pe mână și pipăind partea 
de sus a cutiei de oţel sparte. Când și-a retras mâna, a văzut pe 
degete niște pilitură neagră — o pulbere fină, metalică. 

VenDell s-a apropiat de ei. Marasi cerceta ușa seifului, iar 
Allik adusese o mătură de sus și aduna cioburile. 

Lui Steris îi plăcea deja de el, mai ales pentru cum se com- 
porta cu sora ei. Dar în clipa aceea, respectul ei pentru el a mai 
crescut un pic. 

— Trebuie să testăm pilitura asta, a spus Wax. Dar... nu 
cred că-i atium sau lerasium. Par a fi resturi metalice de la 
echipament. 

Steris le-a adunatoricum în pungi pentru probe. Waxillium 
s-a aplecat spre seiful distrus din perete, după care, cu o pilă pe 
carea scos-odin buzunar, a luat ceva ce mocnea în interior. 

— Harmonium, a spus el, iar Steris a mai scos o fiolă cu ulei 
în care să-l pună. S-a lipit de partea din spate a seifului. Eu... eu 
cred că experimentul a eșuat. Nu s-a divizat. 

— De fapt, a spus VenDell, cred că ai reușit ceva mult, mult 
mai periculos. Și a continuat, scoțându-și un carneţel: Cât har- 
monium ai folosit acolo? Câteva grame? 

— Vreo jumătate de gram. 

— Forţa exploziei... a zis VenDell. Nivelul ăsta de distru- 
gere... de la o mostră atât de mică. E posibil... dar numai dacă... 

— Ce? a întrebat Wax. 

— Explozia asta n-a fost cauzată de diviziunea metalelor, 
a spus VenDell. O descărcare energetică de o asemenea putere 
poate avea loc doar dacă o parte din Învestitură sau din materia 
însăși s-a transformat în energie. 

Dar, părând să le observe confuzia, a continuat. 

— V-am ţinut lungi prelegeri despre natura Învestiturii, 
cred. E un domeniu de cercetare care mă interesează în mod 
deosebit. Pe lângă priceperea mea remarcabilă în domeniul 
craniilor... 

— Nu-i de vânzare, i-a reamintit Wax. 

— Al meu e, a zis Steris. 

Amândoi s-au uitat la ea. 

— Ce să mai fac cu el după ce mor? a întrebat ea. Mai mult 
mi-ar plăcea să am banii acum. 

— Cum spun eu întotdeauna, a răspuns VenDell. Efeme- 
ritatea dumneavoastră e depășită de frumuseţea cochiliilor inte- 
rioare pe care vi le creaţi — precum medalioanele de nisip din 
ocean, așa sunt și oasele ființei umane. O mărturie de durată a 
prezenţei voastre pe Scadrial. Vom discuta mai târziu termenii 
vânzării, Lady Ladrian... Pentru moment, permiteţi-mi să fiu 
concis. Tot ce există în Cosmer este alcătuit din una din trei 
esențe. Prima este materia: substanţele fizice din jurul dum- 
neavoastră. Formate din axi, cele mai mici lucruri pe care le 
cunoaștem. 

— Există și lucruri care... nu sunt materie? a întrebat 
Steris. 

— Bineînţeles, a spus el. Există energie. Și, făcând un 
semn spre tavan, unde două dintre becurile încastrate pro- 
tejate încă funcționau, a continuat: Electricitate, lumină, 
căldură... Neamul vostru le-a folosit destul de bine în ultima 
vreme. Bravo vouă. Foarte modern. 

— Şi a treia esenţă? a întrebat Wax. 

— Învestitura, a spus VenDell. Esenţa zeilor. Totul are o 
componentă Învestită, în mod normal inaccesibilă în lipsa 
unor abilități. Când ardeţi metale, Lord Ladrian, dumnea- 
voastră extrageți Învestitură direct din Tărâmul Spiritual 
și o folosiţi pentru a lucra. La fel cum energia lucrează în 
acele becuri. Dar ideea principală e următoarea: în esenţă, 
Învestitura, materia și energia sunt toate la fel. 

— Cândva... am simțit lucrul ăsta, a zis Waxillium, cu o 
privire pierdută. Când am ţinut în mână Brăţările... Că toate 
lucrurile sunt alcătuite din aceeași substanță. 

— Într-adevăr! a răspuns VenDell. Iar stările se pot schimba 
din una în alta. Energia poate deveni Învestitură. Aceasta este 
sufletul Feruchimiei. Învestitura poate deveni materie. De aici 
vine harmoniumul. lar materia poate deveni energie. 

— lar un exemplu în acest sens este... a intervenit Steris. 

— Tocmai am fost martori la el, cred eu, a spus VenDell 
făcând un semn din cap spre camera distrusă. E o cantitate 
incredibil de mare de energie prinsă în materie. Aţi reușit să 
eliberați o parte din ea — doar o mică parte din ce aţi pus 
în seiful ăla, și totuși e ceva. Dacă aţi găsi o modalitate de 
a-i elibera pe deplin potenţialul... Ei bine, Armonie spune că 
puterea distructivă pe care o are îl îngrozește. Profund. 

— Ar trebui, a zis Waxillium. Pentru că am reușit ușor 
lucrul ăsta. Mult prea ușor. 

— Păi, a spus VenDell, necesită într-adevăr.două sub- 
stanțe foarte rare. Și o cantitate enormă de energie, corect? 

— O cantitate enormă, a recunoscut el. Pentru o mos- 
tră atât de mică. Ar trebui destul de multă electricitate ca să-i 
creștem nivelul. Dar potenţialul distructiv... 

— De acord. 

Pielea lui VenDell devenise nu doar palidă, ci translucidă. 

— Ar... trebui să anunţ asta. Dacă nu vă deranjează, am să 
fiu sus, în comuniune cu Armonie. Nu vă supăraţi. 

Waxillium i-a aruncat o privire lui Steris. 

— Cel mai rău caz? a întrebat el. 

Steris a căzut pe gânduri. Ce se putea întâmpla în cel mai 
rău caz? I se părea evident. 

— Dar dacă Set știe deja despre asta? a întrebat ea. Marasi 
a spus că muribundul vorbea de revenirea cenușii în Bazin. 
Poate că au de gând să folosească bombe? 

Wax a încuviințat din cap, sobru. Se gândise la același lucru. 

— Dacă grupul Set a descoperit această interacţiune, a 
spus ea, atunci cel mai probabil a făcut-o din întâmplare — sau 
printr-un experiment ca al nostru. S-ar putea să fie consemnată 
undeva treaba asta. 

— Am putea căuta explozii inexplicabile produse în 
Oraşele- Exterioare, a zis Wax. Inteligent. Cenușă... Dacă un 
explozibil de genul ăsta ar fi amplasat într-un vechi Munte de 
Cenușă? Ar putea fi repornit? 

— Pare suficient de îngrozitor, a spus Steris, cu o profundă 
senzaţie de greață. 

Oare cum de nu-i trecuse prin minte acea posibilitate? 
Trebuia să-și bată capul cu niște planuri. Însă fiecare lucru la 
rândul lui. 

— O să comand niște ziare din Orașele Exterioare, de la 
bibliotecă, pe care să ni le livreze la apartament. Putem porni 
de acolo. 

Wax a aprobat din cap. 

— Cu autoritatea lui Marasi, ar trebui să poţi avea acces și 
la arhiva poliţiei. 

Era o propunere excelentă. Steris s-a îndreptat spre 
partea din spate a camerei și, trecând pe lângă Allik — care 
găsise niște resturi de biscuiţi împrăștiate pe perete —, s-a 
îndreptat spre Marasi. Fusese... plăcut să mai petreacă ceva 
timp alături de ea. În copilărie nu le încurajase nimeni să 
ţină una la alta ca niște surori. Tatăl lor — care se retrăsese 
la conacul lui de la țară — se simţțiserușinat de statutul ilegi- 
tim al lui Marasi. Steris își făcuse mereu griji că Marasi avea 
să vadă în asta mai curând o problemă a ei decât a tatălui lor. 

Marasi părea adâncită în gânduri, deși Steris nu 
înțelegea ce găsea atât de fascinant dincolo de ușa distrusă. 
Cu toate acestea, nu a scos un cuvânt, nevrând s-o întrerupă. 
Pe Steris n-o deranja liniștea. Era o experiență pur neutră. 

— Lumea se schimbă atât de repede, a șoptit Marasi în 
cele din urmă. Abia m-am obișnuit cu lumina electrică, dară- 
mite cu aeronavele... Apoi mai e și zeul ăsta... din altă lume. 
Iar acum un explozibil din care doar o fărâmă poate distruge 
o cameră întreagă... 

— Şi eu sunt îngrijorată, a spus Steris. Mi-aș fi dorit să 
pot anticipa ultimele evenimente. 

— Asta mă face să mă întreb de ce-mi pierd eu vremea 
cu cazuri de crimă și infracțiuni de drept comun. Îmi dau 
seama că toate astea au o importanţă... dar sunt oameni în 
lumea asta largă, Steris, care știu totul despre asta. Care fac 
manevre ce schimbă soarta unor planete. Nu-i supraveghează 
nimeni, din câte-mi dau eu seama. Probabil se și bucură să 
vadă că alergăm după infractori de drept comun, iar pe ei îi 
lăsăm în pace. 

— De aceea îi vânezi pe membrii Set, a spus Steris, apro- 
bând din cap. De asta te-ai ocupat atât de mult de ei, deși o 
mare parte dintre cei de la secție consideră că exagerezi un 
pic. 

Marasi a chicotit. 

— Cred că-i moștenire de familie. 


BRANDON SANDERSON 
154 


Steris a zâmbit, apoi s-a simțit ridicolă, deoarece Marasi 
nu ar fi putut să o vadă în spatele măștii pe care o purta. Dar 
înainte ca Steris să apuce să spună ceva, dinspre Waxillium s-a 
auzit o bubuitură. 

Detunătura a fost de mult mai mică intensitate, din feri- 
cire, dar destul de puternică încât să-l arunce în spate, trân- 
tindu-l la pământ. Steris a alergat spre el, îngrijorată — era 
ameţit, dar relativ nevătămat. A luat-o de braț în timp ce s-a 
ridicat în fund, clătinând din cap, cu vesta lui bună — Versuli, 
deci nicidecum de lepădat — ruptă și arsă. Șorțul pe care ea i-l 
dăduse o protejase întrucâtva. 

S-a scuturat de praf. Deși nu-i plăcea să recunoască, se pare 
că îmbătrânea. Să fii aruncat în aer la douăzeci de ani era cu 
totul altfel decât să o păţești la cincizeci. 

— Deci, spuneai ceva despre explozii secundare? a spus el. 

— Era pe lista mea, a șoptit Steris. 

— E-n regulă, a zis el, mângâindu-i mâna. Mă simt bine. 
Doar că am făcut o prostie. Adunam harmoniumul ăla lipit pe 
peretele din spateal seifului, e prea valoros ca să-l fi lăsat acolo, 
și o fi reacționat la ce era în aer sau la resturi de lichid de la un 
experiment anterior... 

A strănutat, apoi a zâmbit, vrând s-o liniștească. Nu mai 
era nici urmă din masca lui; probabil îi zburase în timpul 
exploziei. 

Și-a ascuns față de el îngrijorarea. Când s-a căsătorit cu 
Waxillium Ladrian, și-a jurat un singur lucru: își va face mereu 
griji în privinţa lui, dar nu avea să-l împiedice să fie persoana 
care își dorea să fie. 

Ori de câte ori se hotăra să înceapă o investigaţie, ea era 
îngrozită. Însă nu lăsa ca acest lucru să-i controleze felul în care 
se purta cu el. Nu avea să fie un obstacol în calea lui. Îl iubea 
prea mult. În schimb, se străduia din răsputeri să facă parte din 
lumea lui. Era mult mai puţin înspăimântător să se tragă în ea 
decât să stea acasă și să se întrebe dacă se trăgea în el. 

Dar, spre veșnica ei recunoștință, și el a încercat să facă 
parte din lumea ei. Se arăta mai interesat de politică. Petrecea 
timp alături de ea, ocupându-se de finanţe. Se potriveau mai 
bine decât visase ea vreodată. Și încă simţea căldură ori de câte 
ori se atingeau. 

— Hai să bem un ceai, a spus el, ridicându-se cu ajutorul ei 
în picioare, și să vorbim despre toate astea. 

Marasi s-a așezat pe canapea, cu urechile ţiuindu-i în urma celei 
de-a doua explozii. Allik s-a așezat lângă ea, cu masca lăsată pe 
figură — obișnuia să-și pună mascaatunci când mesteca gumă, 
așa cum făcea în clipa aceea. Mestecatul vizibil era un tabu cul- 
tural pentru el. Ciudat. Dacă exista un lucru pentru care ridica- 
tul unei măști ar fi trebuit să fie normal, acel lucru era mâncatul. 

Totuși, ea l-a cuprins cu brațul și l-a lăsat să-și pună capul 
pe umărul ei. Dar-ar rugina, ce plăcut era să-l aibă mereu alături 
în zilele acelea. Primii ani ai relaţiei lor fuseseră frustranți în 
șaisprezece feluri diferite. 

Cât timp îl așteptau pe VenDell să-și termine raportul către 
Armonie, Wax a vorbit despre întâlnirea cu aeronava — și cu 
noul ambasador Marasi l-a simţit pe Allik încordându-se când 
a auzit descrierea lui. 

— Ăsta-i Daal Primarul, le-a explicat el celorlalți. Este... 
foarte respectat de Gazde. 

— Mi-am dat seama că e important din punct de vedere 
politic, a zis Wax. 

— Nu, Wax, a intervenit Marasi. Faptul că e respectat de 
Gazde înseamnă că a avut succes în război. 

— Deci sosirea lui aici este o ameninţare, a spus Steris, 
cuibărindu-se lângă Wax cu carnetul scos, doar în șosete, cu 
picioarele ridicate într-o parte, într-o postură care chiar părea 
relaxată. 

S-a schimbat atât de mult, a gândit Marasi. Își amintea de 
vremurile în care Steris nici măcar n-ar fi îndrăznit să se descalțe 
în prezenţa altora. Stătea într-o postură perfectă, încercând să 
se asigure că ţinea cana de ceai și farfurioara așa cum trebuie. 

Marasi și-a iubit mereu sora, chiar și atunci când interve- 
nea ranchiuna sau distanţa forţată, dar n-o considerase nicio- 
dată pe Steris agreabilă. Cel puţin nu până în ultimii;ani. În 
parte, deoarece Steris se schimbase, dar pe de altă parte fiindcă 
își dădea seama că ea și Steris purtaseră întotdeauna aceleași 
poveri — același sentiment de captivitate. 

— N-aș spune că e o ameninţare, Steris, a spus Allik. Nu 
una concretă. Dar dacă este adevărat și Consorţiul chiar a fost 
întemeiat în cele din urmă — iar cele cinci naţiuni s-au înţeles 
să-și îndrepte toate faţa spre nord —, atunci ăsta e... un simbol? 
Ți-l trimit pe cel mai bun om al lor. Și vor să știi lucrul ăsta. 

— Cel mai bun, a zis Wax, și cel mai aspru, presupun... E 
clar că e mai sever decât predecesorul lui. 

— Da, Adjectiv Waxillium, a spus Allik, aprobând din cap. 
Vor să știți că n-or să se lase hărțuiți. 

— A spus, a continuat Wax, că unul dintre obiectivele lui 
este acela de a aduce Brățările Doliului înapoi poporului său. 
Încă mai e asta o problemă dureroasă? 

— Nici nu gândiţi, a zis Allik. Faptul că noi am fost de acord 
să lăsăm Brăţările aici a fost ca și când... v-am fi lăsat trupul 
neînsuflețit al tatălui nostru, înțelegeți? Untrupcaree, totodată, 
și o armă foarte puternică. Nimănui nu i-a plăcut decizia asta. 

— Faptul că l-au trimis aici și l-au pus să spună că va recu- 
pera Brăţările... e un simbol, nu? O declaraţie. Că au fost prea 
delăsători în ceea ce privește poporul vostru și vor să dea de 
înțeles că se va termina cu această delăsare... Scuze, a mai spus 
el după ce, tot foindu-se, în cele din urmă și-a ridicat masca. 

— Nu tu ai ales asta, Allik. 

— Nu, a spus el. Dar nici nu se poate spune că nu am ales. 

— Ba da, dragule, a zis Marasi strângându-l de mână. Nu 
trebuie să-ţi asumi responsabilitatea pentru orice. 

El i-a zâmbit, după care și-a lăsat masca jos. Nişte pași 
anunțau ceea ce ea credea că era VenDell, care se întorcea, însă 
Wayne a dat buzna în camera de zi! 

— Hei! a izbucnit el. Păi, voi v-aţi aruncat în aer și nu 
m-aţi așteptat și pe mine? 

— Waxillium s-a aruncat în aer, a spus Steris. Noi, 
ceilalți, am fost doar martori. Cred c-a făcut-o înadins, ca să 
te enerveze. 

— Sunt convins, mânca-m-ar rugina de nu! a zis Wayne. 
Și, uitându-se la Wax, a mijit ochii: Eşti bine, amice? 

— Îmi țiuie urechile, şi tocmai mi s-a reamintit — foarte 
profund — că sunt cu cel puțin două decenii prea bătrân ca să 
mai fiu bun de-aruncat în aer. Dar ar trebui să fiu în regulă. 

— Mă bucur că te-ai întors, Wayne, a spus Marasi, aple- 
cându-se în faţă. Căci avem planuri de făcut. 

— Da, mă bucur că m-am întors, a bodogănit Wayne. Că 
asta vrea toată lumea, să fie a cincea roată la căruţă, firește... 

S-a îndreptat tropăind spre măsuţa de servit și și-a turnat 
o ceașcă de ceai — apoi a lăsat ceașca pe masă și s-a așezat 
într-un scaun comod, luând cu el tot ceainicul. 

— Ce v-a apucat? a întrebat el când i-a văzut pe toţi 
uitându-se fix la el. Mai e un strop și mie-mi place să beau pe 
la cep. E amuzant când bei pe-acolo! 

Și a făcut o demonstraţie, ceea ce a determinat-o pe Steris 
să ducă mâna la faţă. Marasi a oftat, dar nu a zis nimic. Dacă 
stătea jos, era mai puțin probabil să fure ceva. Și-a căutat 
carneţelul din buzunar, pentru orice eventualitate. 

— Bun, a spus ea. Am schiţa unui plan — îl imităm pe 
Ciclu ca să conducem o bandă locală cu un transport progra- 
mat să ajungă la Bilming. 

Wax s-a aplecat în faţă. 

— Suntem siguri că nu e suficient să-i interogăm pe cei 
capturați în momentul de față? a întrebat el. 

— Par niște golănași din zonă, a spus Marasi. 

— Care n-or ști mare lucru, a încuviinţat Wax. Deci 
vrei niște polițiști la filajul ăsta, gata să captureze orice 
Născut-din-metal. 

— Eu i-am tot zis lui Reddi că ne trebuie o echipă de 
specialiști, a spus Marasi. O echipă dedicată exclusiv celor 
Născuţi-din-metal. Se totopune. Cred... că ne consideră pe noi 
echipa respectivă. 

În timp ce cuvintele ei pluteau în aer, VenDell a intrat în 
sfârșit cu pași mari în încăpere, clătinând din cap. 

— Mi s-a poruncit să vă fiu de folos cât mai degrabă, în 
planurile pe care le aveţi acum, a spus el. 

— Ce-a zis? a întrebat Marasi. Știe ceva despre explozie? 

— Armonie este... îngrijorat. lar după o mică pauză, 
VenDell a continuat: Trelliumul are un efect de respingere 
asupra altor forme de Învestitură. Simpla atingere a harmo- 
niumului e periculoasă — dar încălzind și întinzând mai 
întâi harmoniumul, așa cum ați făcut voi, aţi creat ceea ce el 
numește un „transfer Învestit de energie-materie“. Ceea ce 
este... foarte grav. 

— L-a surprins vestea? a întrebat Wax. Armonie părea 
șocat c-am reușit să facem asta? Sau se aștepta la așa ceva? 

— Nu mi-am dat seama, a zis VenDell. A spus doar cev-am 
transmis. Mai mult decât atât... păi, pot fi greu de interpretat 
spusele lui Armonie. Mă gândesc că nu-i nevoie să vă spun eu 
asta. V-a trimisvreun bilet, Lord Waxillium? 

— Da, a spus Wax. Cred că mi-a dat de înțeles că ar trebui 
să fac un cercel din trellium. 

— Oare pentru ce? a întrebat Marasi, încruntându-se. 

— Nu știu, a răspuns Wax. Cred că încearcă să-mi stâr- 
nească interesul, deoarece nu i-am luat în seamă ultimele două 
încercări de a mă invita să intru în comuniune cu el. 

— De data asta e altfel, Waxillium, a spus VenDell încet. De 
data asta... Armonie e îngrozit. 

În cameră s-a lăsat liniștea, cu excepţia lui Wayne, care-și 
sorbea ceaiul prin ciocul ceainicului. Lui Marasi i s-a părut că-l 
vede adăugând în el ceva din sticluţa lui, și s-a străduit să-și 
stăpânească greaţa. Cine-și punea tărie în ceai? 

Suferă, s-a gândit ea. Despărțirea-i definitivă. Dar-ar 
rugina... În ciuda tuturor celor întâmplate, s-a hotărât să-l 
scoată la restaurantul ăla cu tăieței care-i plăcea la nebunie. Să 
mai aducă niște comisari care-i plăceau; să-i reamintească de 
faptul că avea prieteni. 

— Filajul meu trebuie să aibă loc în curând, a spus ea tutu- 
ror celor din încăpere. În carnet scrie că următorul transport 
spre Bilming pleacă în trei zile, și vreau să fiu pregătită. 

— E un plan bun, Marasi, a zis Wax. Steris și cu mine avem 
ceva de lucru cât timp vă ocupați voi de planuri. 

— Vreţi să vorbiţi cu Armonie? a întrebat ea. 

— Poate, a spus el, cu un aer absent. Încă nu m-am hotărât 
dacă să-i răspund sau nu. 

În mod ciudat, nu i-a dat de înţeles că voia să participe la 
misiunea ei. L-ar fi lăsat să se infiltreze, dar nu-l prea putea stă- 
pâni pe Wax în perioada aceea. Felul în care atârnase în holul de 
la intrare mantalele alea din Ținuturile Necruţătoare avea un aer 
definitiv, ca de altar închinat vieții lui de odinioară. În condiţiile 
astea, când statutul lui de deputat fusese propus pentru reîn- 
noire în urmă cu un an, îi ceruse lui Reddi să-i păstreze poziţia. 

Wax i-a aruncat o privire lui Steris, care stătea sprijinită de 
el în timp ce făcea niște notițe. 

— Ne-am gândit mai devreme la ceva, i-a spus el lui Marasi. 
E vital să aflăm dacă grupul Set a aflat despre potenţialul explo- 
ziv al amestecului de harmonium și trellium. O să facem niște 
cercetări, să vedem ce mai putem descoperi. 

— Sună bine, a zis Marasi, aprobând din cap. 

Ei, așa se confirma. Cu câţiva ani înainte, ar fi fost fericită 
să audă că nu se bagă în ancheta ei, dar depășise acel sentiment. 
Era mândră de faptul că nu-i lăsa umbra — oricât de mare ar 
fi fost — să-i acopere realizările. Pe lângă asta, avusese ocazia 
să devină eroină în locul lui Wax — ţinuse ea însăși Brățările 
Doliului înainte să i le înmâneze lui Wax. Pur și simplu ea nu 
era așa. 


METALUL PIERDUT 
161 


Așa că în ziua aceea s-a întristat aflând că nu avea să i se 
alăture. Ba chiar s-a îngrijorat, deoarece și-a dat seama că urma 
să i se alăture în misiunea aceea. Dacă într-adevăr avea să aibă 
acces la membri de rang înalt ai grupului Set... ei bine, aceasta 
ar fi putut fi lovitura decisivă pentru rezolvarea cazului. Ar fi 
obținut răspunsuri. 

Dar... nu putea să-l forțeze. Nu trebuia să-l forțeze. Dacă 
nu se mai simţea în putere, ca înainte, cine era ea să ridice vreo 
obiecţie? 

— Eu mă duc să ciulesc urechile pe la ăia din închisoare, a 
spus Wayne. VenDell, vii cu mine? Poate te mai învăţ una-alta 
despre accente... 

— Domnule Wayne, a spus el, sunt un kandra nemuritor 
cu o experienţă de sute de ani ca imitator. 

— Şi vorbeşti mereu ca un îngâmfat de rang înalt, a zis 
Wayne, în toate corpurile pe care te-am văzut că le folosești. 
Deci... vrei sau nu vrei să te-nvăţ, amice? 

— Eu... a început VenDell cu un oftat. Armonie chiar mi-a 
dat ordine directe să mă ocup de treaba asta. Uf... Dezgustătoare 
mai e munca de teren. Dar presupun că nu pot să refuz. 

Marasi a aruncat iarăși o privire spre Wax, care se așezase 
înapoi pe canapea, adâncit în gânduri. Ținea în mână plicul pe 
care i-l trimisese Armonie. 

— Bine, atunci, a spus ea. Haideţi să trecem la treabă. 

Trei zile mai târziu, Wax stătea în biroul din apartamentul lui, 
cu vedere spre vest, spre Bilming. În seara aceea nu era ceață. 
Parcă trecuseră săptămâni de când văzuse ceva ultima oară. 

Pregătirile pentru operațiunea lui Marasi decurseseră bine. 
Carnetul conţinea instrucţiuni clare în legătură cu livrarea 
bunurilor. Folosindu-se de informaţiile obținute la interogatorii, 
Marasi localizase tocmai camioanele pe care cei capturați aveau 
de gând să le folosească. Avea chiar hainele celor capturați, iar 
VenDell juca rolul liderului lor. Wayne, în una dintre cele mai 
reușite deghizări ale sale, se afla lângă el, încercând să-l ajute să 
intre în rol. Până și cutiile cu bunuri erau reale. 

Trebuiau să plece la un moment dat în noaptea aceea. 
Firește, Wax nu avea să-i conducă. Ar fi ieșit în evidenţă, iar 
Marasi luase toate măsurile posibile și imposibile pentru ca ina- 
micul să nu-și dea seama de subterfugiu. 

Or să fie în siguranţă, şi-a spus el. Deghizările sunt exce- 
lente, iar ea e extrem de capabilă. 

Acolo era Bazinul, nu vreun oraș rătăcit prin Ținuturile 
Necruţătoare. Marasi dispunea de cei mai buni polițiști din 
oraș și, pe deasupra, de resurse din belșug. Nu avea nevoie de 
un Monedăzvârlitor bătrân cu un pistol descărcat și care încă 
se resimțea după ce, cu câteva zile în urmă, își aruncase ca un 
prost laboratorul în aer. 

Și totuși Wax a rămas acolo, privind dincolo de ferestrele 
cu vedere panoramică ale micului birou din apartamentul lui. 
Ultimii câțiva ani fuseseră palpitanţi, văzuse dezvoltându-se 
rețeaua electrică a orașului. Avea evanotipuri ce surprindeau pro- 
cesul de dezvoltare, făcute, o dată la câteva luni, de la înălțimea 

aceea. O reţea de becuri și străzi, casescăldateîn lumina blândă a 
progresului, fiecare adăugând încăo stea sclipitoare constelaţiilor 
din Elendel. Oare luminile aveau să se răspândească în curând 
într-atât de mult încât să nu mai fie întuneric deloc? 

Steris s-a strecurat acolo, apoi i-a întins o ceașcă de ceai. 

— Cu praf de salcie, a spus ea. Pentru durerile tale. 

— La toate te gândești, a zis el, luând o înghiţitură. Ce fac 
copiii? 

— Dorm, a răspuns ea. Cred că putem să ne reapucăm de 
lucru în siguranță. 

S-au îndreptat din nou spre living, unde, absolut peste tot, 
erau răspândite teancuri de ziare. Ar fi putut angaja niște cer- 
cetători care să-și bată capul cu ele, dar de ce să fi lăsat altora 
distracţia? 

Și chiar era distractiv. Nu părea genul de distracţie care să-i 
fi făcut altădată plăcere lui Wax, dar era legată și de companie, 
nu doar de activitate. S-au așezat amândoi pe podea — toate 
scaunele erau ocupate de ziare — și au continuat să citească, 
încercând să găsească orice menţiune despre explozii care avu- 
seseră loc în toate orașele din Bazin. 

Ca să-și omoare timpul, pescuiau și câte-o chestie haioasă. 

— „Pahiderm pilit pocneşte pianul“, a spus Steris, ridicând 
un ziar. Oare de ce-or alege întotdeauna cuvântul „pahiderm“ 
pentru toate chestiile astea cu aliterații? 

— Pentru că-i un cuvânt haios? a zis Wax cu un zâmbet. 
Oare cum s-o fi pilit? 

— Pare-se că l-au văzut clătinându-se pe picioare. 

Și-a ridicat şi el articolul: 

— „Copil mănâncă paie. Mama-i dă să mănânce o mamă de 
bătaie ca să-i fie de leac“. 

— Hai, că asta n-are cum să fie adevărată, a spus ea, 
luându-i ziarul din mână. 

Dar era o poveste adevărată — și într-un ziar renumit pe 
deasupra. Se pare că nici sursele cele mai elitiste nu ezitau să 

apeleze când și când la vreo minciunică, în încercarea de a-și 
vinde ziarele într-o zi în care știrile circulau cu greutate. 

Pentru căutarea lor, Steris avea un sistem — firește că 
avea, de ce nu? La început citeau numai titluri de articole, 
căutând repede cuvinte scrise cu litere îngroșate sau mari pe 
paginile ziarelor. Tot ce părea promiţător ajungea în tean- 
cul corespunzător. Dar nu citeau încă articolele. Voiau să le 
citească la grămadă, ca să le poată compara și să mai cearnă 
din ele. 

Tocmai se pregăteau să dea gata cel mai nou teanc de 
ziare, livrat chiar în ziua aceea. Lui Wax îi plăcea, mai ales 
pentru că-și petrecea timpul cu soţia lui — deși încă părea să 
sufere de pe urma exploziei. Avea probleme ciudate de vedere, 
distorsiuni de câteva secunde. lar mintea-i juca mereu feste, 
dându-i impresia că zărea linii allomantice albastre fără să fi 
ars metale. 

A lăsat laoparte grijile legate de sănătatea lui și nu a 
spus absolut nimic. Nu voia s-o îngrijoreze pe Steris. Mai 
supraviețuise el exploziilor în trecut. Încă-l durea mâna de la 
detonarea minei din Dust's Beach... 

— Uite unul, a zis Steris, arătându-i un titlu serios. 
„Explozie în gară.“ 

Wax își freca bărbia în timp ce citea. 

— Pare-se c-a fost vorba de o defecţiune la un boiler. Nu-i 
din cale-afară de suspectă. 

— Poate că-i o mușamalizare. 

El a clătinat din cap. Părea un loc ciudat pentru efectuarea 
unor experimente metalurgice. Prea mulți oameni prin apropi- 
ere — dar, la urma urmei, el își făcea experimentele în subsolul 
unui conac. Așa că cine știe? 

Steris l-a pus în teancul cu „poate“, iar el și-a amplasat arti- 
colul pe care-l citea — o relatare despre un incendiu provocat, 
evident, de un fulger — în teancul cu „improbabile“. Niciunul 
dintre ele nu i se părea în regulă, lucru care n-ar fi trebuit să-l 

bucure. Poate că inamicii lor nu descoperiseră interacțiunea 
explozivă dintre harmonium și trellium. 

Din păcate, genul acela de anchetă putea fi frustrantă toc- 
mai din acel motiv. Nu voia să găsească probe, pentru că i-ar fi 
confirmat temerile. Totuși, dacă nu găseau nimic, nu aveau să 
ştie niciodată dacă era din cauză că nu existau dovezi ori fiindcă 
le scăpase vreuna. 

— „Șarpele șuieră la șoareci șui?“, a zis Steris, arătându-i 
unul din teancul cu articole amuzante. Trebuie să recunosc că 
le-a ieșit chestia asta... 

— Șerpii mănâncă șoareci? a întrebat el. 

— Ăsta se pare că mânca. 

Ea a zâmbit, și pe Dăinuire dacă nu adora zâmbetul acela. 
S-a trezit dorindu-și ca acea căutare să aibă o miză mai puţin 
importantă. 

Revine cenușa, s-a gândit el, tremurând. Își închipuise ade- 
sea cum ar fi fost să trăiască în zilele legendare de dinaintea 
Catacendrului. Când Războinicul în Ascensiune și strămoșul 
îndepărtat al lui Wax, Consilierul Zeilor, cutreierau acele 
ţinuturi. Când oamenii se plimbau prin povești precum soarele 
pe după nori într-o zi cu cer parţial acoperit. 

În zilele acelea, lumea era pe moarte. Cenușa-i fusese pie- 
lea, care se decojea în timp ce se dezintegra... 

A oftat, frecându-se la ochi — văzând acele străfulgerări 
albastre ciudate. Din fericire, ceaiul începea să-și facă efectul, 
iar durerea de cap îi ceda în sfârșit. 

— Wax? a întrebat Steris încet. Ţi-ai fi dorit să mergi cu 
Marasi și Wayne? 

— Se descurcă ei, a spus el. N-au nevoie de mine. 

— Eu nu asta te-am întrebat, iubitule, a zis ea, încet. 

El s-a gândit o clipă. Apoi a clătinat din cap. 

— Nu, Steris. Sincer, nu. Mi-am dat seama deunăzi. Am... 
depășit acea etapă din viața mea. Chiar simt că am terminat cu 
totul. 

Mai era însă un lucru. Faptul că sora lui era implicată. Încă 
în libertate. Periculoasă. 

Majoritatea familiilor aveau schelete în dulap. lar multe 
dintre ele aveau destul bun-simţ încât să rămână moarte. Ale 
lui ar fi putut ameninţa întregul Bazin. 

Revine cenușa... 

Dar chiar simţea că lăsase totul în urmă. Gata să meargă 
mai departe. Așa că i-a arătat lui Steris o relatare despre o serie 
de ferestre sparte în orașul Demoux. Părea a fi rezultatul unei 
vântoase mici — ruda mai anemică a tornadelor terifiante ce 
loveau "Ținuturile Necruţătoare. Dar dacă era semnul unei 
schimbări bruște de presiune, ca în cazul unei explozii? 

Au pus-o în teancul cu „improbabile“ Din păcate, după 
o oră, teancurile de ziare erau pe terminate, iar ei nu găsiseră 
nimic concret. Doar o grămadă de posibilităţi improbabile. 

Steris îl urmărea în timp ce muta un alt ziar în grămada cu 
improbabile. Știa la ce se gândea, dar n-a insistat. 

— E ceva, a recunoscut el. Sora mea. Eu ar trebui să fiu cel 
care se ocupă de ea. Dar am treburi importante aici, în Elendel. 
Plus de asta, nu mai sunt omul ăla. 

— Trebuie neapărat să fii omul ăsta sau omul ăla? a între- 
bat ea. 

— Trebuie să fac alegeri. Toată lumea trebuie să le facă. 

— Și cu momentul când te-ai întors prima oară în Elendel 
cum rămâne? a întrebat ea. Când te-ai hotărât prima oară să-ți 
agăţi armele în cui? 

— Acum ealtceva, i-a explicatel. Pe atunci fugeam de mine 
însumi. Am încetat să mai fug în urmă cu șase ani, în munți, 
Steris. Ăsta vreau să fiu. Sunt fericit aici. 

Ea s-a sprijinit de el, căldura constantă ce-i era aproape. 

— Câtă vreme știi, a șoptit ea, că nu trebuie să fii unul sau 
celălalt. Nu trebuie să fii doi oameni, Wax, cu două vieţi diferite. 
Acei oameni sunt una și aceeași persoană. lar acea persoană este 
bărbatul pe care-l iubesc. 

El s-a gândit la asta, la zilele când se întorsese în Elendel — 
hotărât să-și lase în urmă trecutul din Ținuturile Necruţătoare. 
Pentru că asta credea că trebuia să facă. Și... ei bine, pentru că se 
rupsese o bucată din el. O rană cumplită, redeschisă în cele din 
urmă de întoarcerea lui Lessie. 

În timp ce zăcea aproape mort pe un vârf de munte 
îngheţat din sud, i se schimbase perspectiva. Când se întor- 
sese în Elendel, reușise să trăiască din nou. Să se dezvolte, să se 
schimbe. Și totuși... oare asta însemna că el, cel din trecut, nu 
mai era el? Oare inelele din interiorul unui copac făceau mai 
puțin parte din el pentru că nu mai erau expuse la aer? 

— Îmi fac griji pentru ei, i-a mărturisit el lui Steris. Și... 
îmi fac griji pentru siguranţa Bazinului. Nu vreau să mă port de 
parcă n-aș avea încredere în Marasi și Wayne. Dar... 

A băgat mâna în buzunar și a scos plicul cu cercelul. De 
care încă nu se folosise. 

— Anul trecut, când Ven Dell mi-a oferit o misiune, nu 
părea atât de urgentă. Nu era atâta agitaţie în jurul ei. Mă tem 
că situația de acum a devenit prea gravă ca să mai poată fi igno- 
rată. Prea periculoasă ca să poată fi oprită de niște detectivi sau 
de intervenţia poliţiei, oricât ar fi de competentă. 

— Încă un zeu, a șoptit Steris. 

El a mai scos un plic. 

— L-am făcut pe ăsta, a spus el, scuturând ceva din plic. 

Un alt cercel. Dintr-un metal cu o nuanţă roșiatică. Era un 
simplu cercel cu șurub, cu o singură porțiune din trellium, bara 
din mijloc, pentru că metalul nu putea fi topit ca să fie forjat. 

— Când le-am dat ţepușa de trellium celor de la universi- 
tate, a explicat el, le-am cerut să mi-l facă. Pentru că Armonie a 
dat de înțeles că o să am nevoie de el. 

— Crezi ce-a spus Marasi? a întrebat ea. Despre o altă 
cădere de cenușă? Despre revenirea acelor... zile întunecate? 

— Nu ştiu, a zis el. Dar Ven Dell spune că Armonie se teme. 
Iar asta mă îngrozește. 

Steris a bătut cu degetul în teancul de ziare din poala ei. 

— Hai să identificăm cel mai pesimist scenariu. 
Gândește-te la asta: care e cel mai rău lucru care se poate întâm- 
pla în situaţia de față? 

— Cea mai mare temere a mea? a întrebat el, gândindu-se. 
Că suntem în urmă cu ani întregi. Că Set a știut despre 
interacţiunea dintre harmonium și trellium de mai mult timp 
decât știm noi — poate chiar de când s-a prăbușit prima navă 
malwishiană aici. Mă tem că Set nu inițiază un plan. Mă tem că 
suntem în faza terminală a acelui plan. 

— E ceva ce putem căuta ca să dovedim asta? a întrebat Steris. 

Wax s-a ridicat, cercetând cu atenţie camera plină de ziare, 
fiecare teanc dintr-un alt oraș. 

— Dar-ar rugina... a spus el. N-ar trebui să căutăm explo- 
zii accidentale. Ar trebui să căutăm dovezi despre explozii 
intenționate. Şi căutăm într-un teanc de ziare prea recente — 
dacă s-a întâmplat, s-ar putea să fi trecut deja cinci-șase ani. A 
făcut o pauză, după care a continuat: Ar vrea să facă teste. N-ar 
fi o singură explozie acum mult timp. Ar fi o serie de explozii... 
cumva ascunse... deoarece, în cazul în care aveau arma asta, 
voiau s-o dezvolte. S-o îmbunătățească. 

— Cum anume? a întrebat Steris. Să începem să căutăm 
furturi de harmonium? 

— Mă îndoiesc că ar apărea așa ceva în ziare, a spus Wax 
învârtindu-se prin cameră. Grupul Set se pricepe să-și ascundă 
manevrele legate de resurse, mai ales când vine vorba de contra- 
bandă. Ancheta lui Marasi demonstrează lucrul ăsta. 

Şi ce? Exista vreo cale de a găsi ce voia el? Dovezi referitoare 
la teste... la explozii pe care le ţinuseră ascunse... 

— Cutremure, a șoptit Wax. 

— Ce-ai zis? 

— Cutremure, a spus Wax, îngenunchind lângă Steris. 
Testau exploziile în subteran, în grote. Unde erau izolate și 
ascunse. Dar nu puteau păcăli seismografele. 

S-au apucat să scotocească din nou printre articole — 
însă de data asta folosind alte criterii. lar Wax trebuia să recu- 
noască faptul că încălca puţin regulile, aruncând o privire și 
la conţinutul articolelor, nu doar la titluri. Steris îi dădea un 
ghiont dacă petrecea prea mult timp făcând asta, dar era curios. 
Și entuziasmat. 

Răspunsurile erau în mod sigur undeva acolo. 

Au căutat vreo trei ore bune. Dar, la miezul nopții, Wax a 
găsit. O serie de articole dintr-un ziar din Elendel despre ceva 
ce se întâmpla în Bilming. 

— Un metrou? a întrebat Steris, încruntându-se. 

— Relatări, i-a explicat Wayne, despre cutremure ciudate 
în oraș, care-au început cu ani în urmă. Oficialităţile au explicat 
repede că în Bilming se hotărâse construirea unei linii de cale 
ferată subterană, ca în Elendel. 

— Ar putea fi adevărat, a spus Steris, citind un alt ziar care 
dezvolta ideea. Am folosit explozibili ca să aruncăm piatra în aer 
și să construim linia de metrou. 

— Dar de ce-ar avea Bilmingul nevoie de un metrou? Are 
calea aia ferată suspendată cu care se tot mândrește. Locuitorilor 
le place la nebunie să se dea în spectacol cu ea. Plus că exploziile 
alea durează de patru ani și jumătate — și nu au nici măcar o 
linie de metrou funcțională. 

— Suspect, a spus Steris. Foarte suspect. O nouă inițiativă a 
avut loc acum șapteluni... Sunt relatări despreclădiri zguduite de 
detonări pe scară largă... Au fost detectate tocmai aici, în Elendel. 

— Vorbesc despre un scandal financiar, cu firme de 
construcţii care au sustras fonduri. Dar este evident că e vorba 
de ceva mai mult. 

Steris a aprobat din cap. Ziarul care descoperise informaţia 
nu era cea mai de încredere sursă — era cel mai recent ziar care 
publica poveștile cusute cu aţă albă ale nerodului ăluia de Jak —, 
daracolo era ceva, după cum confirmaseră și alte ziare, acum că 
ştiau ce căutau. 

Dar-ar rugina... s-a gândit el. Grupul Set făcea teste sub 
zone populate? De ce? Pur și simplu acolo găseau cavernele? 
S-ar fi putut să fie ceva chiar mai grav decât se temuse el. Oare 
nu-și construia Bilmingul o flotă? 

Ba da. Și în alte articole se vorbea despre asta. Se părea că 
șantierele navale din Bilming creau o forță de apărare pentru 
Bazin, în eventualitatea unui atac dinspre sud. Dar a început 
înaintea sosirii primelor aeronave malwishiene — și era clar că 
le plăcea să arate de ce erau capabile armele lor. 

Se presupunea că acele nave erau sub controlul Elendelului. 
Însă nimeni nu credea asta. 

— Wax... a spus Steris. Lista aia de transporturi din car- 
netul lui Marasi. În care verificau cât de aspre sunt controa- 
lele vamale. Cât de greu ar fi să transporte ceva ilegal înspre 
Elendel... ; 

Waxa fost cuprins de un fior. Ce-ar fi putut să vrea să trans- 
porte ilegal în Elendel? 

O bombă. 

— De parcă ar fi verificat diferite dimensiuni ale încărcătu- 
rii, a spus el. Și care era probabilitatea ca mărfurile să fie inspec- 
tate atunci când erau aduse cutrenul sau cu camionul. 

— Şi cât de mare ar putea fi această bombă? a întrebat 
Steris. Teoretic vorbind. 

— Generatorul ar trebui să fie mare, a explicat Wax. Dacă 
funcţionează după principiile mecanice pe care le-am descope- 
rit, atunci au nevoie de foarte multă energie. Mai multă decât 
pot duce firele simple, conectate la case, sau chiar în zone indus- 
triale. Probabil că ar trebui să construiască o carcasă foarte mare 
pentru dispozitiv. 

— Ceea ce explică de ce verificau care dintre dimensiuni 
trezesc suspiciuni și care nu. Wax, dacă ai dreptate, atunci zia- 
rele indică faptul că făceau testele astea de mai bine de patru 
ani. Teste reușite. S-ar putea să aibă deja bomba. Caută doar... 

— ...0 cale de-a o aduce în oraș. 

Dar-ar rugina... S-a uitat spre masa laterală și spre plicuri. 
Apoi, în cele din urmă, a scos primul cercel din plic — cel pe 
care i-l trimisese Armonie. Trecuseră șase ani. Devenise tot mai 
reticent când era vorba de Armonie. Nu-l mai ura pe Dumnezeu, 
şi totuși... 

S-a uitat la Steris, care a dat din cap. Așa că-și puse cercelul 
în ureche. 

Și dintr-odată s-a trezit în alt loc. 

Plutea, vedea întreaga lume dinaintea lui și întinderea 
întunecată de dincolo de ea. Pentru o clipă a fost dezorientat, 
deși picioarelepăreau a-i păși pe teren solid. Era tulburător. 

De obicei, așa ceva nu se întâmpla când folosea un cer- 
cel. Dar mai fusese într-adevăr acolo. Pe acel vârf de munte 
înghețat. 

Armonie era în depărtare. O siluetă senină, în veșminte 
tradiționale terrisiene. Cu ochi blânzi. La început șovăitor, Wax 
a străbătut podeaua invizibilă și s-a îndreptat spre el. Dacă-și 
dezlipea privirea de el, Armonie părea vast cât Cosmerul — 
două aripi atotcuprinzătoare. Una albă, alta neagră. Se conto- 
peau în rotocoale la mijloc, cu marginile întinse spre infinit. 

În centrul întregii scene se afla acea siluetă. Terrisian. Cu 
capul ras. Cu trăsături rotunjite și o față prelungă. Un chip intrat 
în legendă, cu mâinile la spate. Părea îngrijorat. 

— Ultima oară când am fost aici, a spus Wax, eram mort. 

— Muribund, a zis Armonie. Chiar în pragul morţii. Uneori 
mi se pare că acolo sunt și eu. Mereu acolo, ca o monedă ţinută 
în echilibru pe cant... cu hăul de o parte și de alta... 

— Unde e roșeaţa pe care-am văzut-o ultima oară? a între- 
bat Wax, făcând un semn din cap spre planetă. 

Cu șase ani în urmă, o ceaţă roșie cuprinsese planeta, de 
parc-ar fi vrut s-o înghită. 

— Ai alungat-o? 

— Nu, a spus Armonie încet. A Învestit planeta. M-a 
Învestit... pe mine. Ceea ce-ai văzut tu e ca un giulgiu, Waxillium. 

Am reacționat prea lent. E... o slăbiciune care, în mod pericu- 
los, prinde tot mai multă putere înlăuntrul meu. Până să-mi 
dau seama ce se întâmpla, am și fost acoperit de giulgiu. Nu mă 
doare, ci doar mă împiedică să văd. 

— Adică... 

— Nu ştiu ce se întâmplă, a spus Armonie încet, fixând pla- 
neta de jos cu privirea. Ce face Trell? Ce au de gând? Au ridicat 
ceața aceea ca pe un soi de paravan. Când am atacat-o, ceața 
mi-a afectat puterea de a vedea în viitor. Temporar. În câțiva ani 
am să scap de ea. La cum măsoară zeii timpul, e o nimica toată. 
Și totuși... 

— Și totuși, acum e primejdios. 

— Da, a spus Armonie. Asemenea unui miop, văd primej- 
dia pentru că e foarte aproape. A ezitat, apoi s-a uitat la Wax: 
Te văd, te aud. Suntem Conectaţi. Astfel, știu ce-ai descoperit. 
Credeam că am mai mult timp la dispoziţie. De-abia acum îmi 
dau seama că m-am mișcat prea lent. Mult prea lent, din nou... 

Wax s-a gândit la asta, cugetând profund. Acelea nu 
erau concepte sau probleme ce puteau fi abordate superficial. 
Dumnezeu orbise. Cu toţii erau cu ani întregi în urma inami- 
cului. Se dezvolta o bombă și se căuta o cale de a se ajunge în 
inima orașului său. 

O întrebare a ieșit la suprafață. Una de căpătâi pentru ori- 
care om al legii. Dacă voiai să oprești pe cineva, trebuia neapărat 
să ştii ce voia persoana respectivă. Cine era ea. 

— Armonie, cine e Trell? a întrebat Wax. 

— Trell este zeul Autonomie, a răspuns Armonie. Ceea ce 
noi numim un Ciob de Adonalsium. Autonomie are o putere 
asemănătoare cu a mea, o forţă periculoasă cu care manipu- 
lează însăși natura realităţii și a existenţei. Deși Autonomie este 
deţinut de o femeie numită Bavadin, chipurile ei multiple — sau 
avataruri — acţionează independent. Trell, un zeu masculin din 
vechile cronici, poate fi considerat unul dintre acestea. 

Wax a clipit. 

— Nu te așteptai la un răspuns atât de sincer? a întrebat 
Armonie. 

— Nu întotdeauna am primit asemenea răspunsuri în trecut. 

— Mă străduiesc să mă descurc mai bine. 

Era... oarecum la fel de tulburător cum fusese să audă că 
Armonie fusese orbit. Dumnezeu nu ar trebui să se străduiască 
să fie mai bun. 

— Rareori ai ocazia să vorbești cu Autonomie însăși, a conti- 
nuat Armonie. Așa cum am avut ocazia să descopăr, ea comunică 
prin avataruri. Uneori prin bucăţi din sine însăși cărora le-a per- 
mis să capete un dram de conștiință de sine, alteori prin aleși pe 
care i-a înzestrat cu o partedin puterea ei. Autonomie s-a hotărât 
să ne distrugă lumea, deoarece constituie o amenințare la adresa 
ei. Dar cred că a fost convinsă s-o lase să meargă mai departe, 
câtă vreme poate fi... controlată. Autonomie mi-a dat un ultima- 
tum anul trecut, când simţeam că încep să orbesc, presupunând 
că aveam să ajung la un nivel de disperare maxim. Mi-a cerut 
să-i dau ei lumea asta și să mă mut în alta. Am refuzat... lar unul 
dintre ultimele lucruri pe carele-am văzut a fost persoana pe care 
Autonomie a ales-o. Aceeași persoană care a convins-o că lumea 
aceasta are valoare și i-a prezentat un plan pentru cucerirea ei. 

— Sora mea? 

Armonie a aprobat din cap. 

— Lidera grupului Set. Învestită de Autonomie. Avatarul 
unei divinităţi în această lume. 

Wax a expirat încet. Telsin. 

Gândul la ea l-a făcut să simtă imediat junghiul trădării. A 
retrăit sentimentul pe care l-a avut atunci când și-a dat seama, 
într-un moment îngrozitor, că avea să-l împuște. În ciuda dra- 
gostei sale, a încercărilor lui de-a o ajuta, ea acționase mereu 
împotriva lui. 

Durerea era cumplită, chiar dacă trecuseră atâţia ani. Și-a 
dat seama că nu lăsase tot trecutul în urmă. Rămăsese un gol, 
ca o rană deschisă, expusă la aer. 

Când se gândea la sora lui, înzestrată cu puterile unei 
zeițe... Dar-ar rugina! 

Telsin își petrecuse tinerețea manipulându-i pe oameni. 
Așa încâtsă-i meargă ei bine. Întotdeauna făceaașa. Fusese des- 
tul de rău când reușise să-i convingă pe cei mari că era drăguță, 
ascultătoare și fără cusur — în timp ce se furișa cu prietenii ei. 
Devenise periculos când a început să joace jocuri cu mize mult 
mai mari cu elita orașului. Iar situaţia a devenit ucigătoare când 
a descoperit grupul Set și a început să influenţeze politica lumii. 

Ce avea de gând să facă cu asta? 

— Şi-abia acum îmi spui? a întrebat Wax. 

— Te-am contactat cu un an în urmă, a spus Armonie. lar 
tu... tot n-ai vrut să vorbeşti cu mine. Și am încercat să respect 
treaba asta. 

La naiba... 

— Dar, Wax, a spus Armonie încet, a venit iarăși vremea. 
Am nevoie de o sabie. 

O sabie. Asta fusese el când o ucisese a doua oară pe Lessie. 
Curăţase mizeria lăsată de Dumnezeu. Executându-i kandra 
răzvrătit care înnebunise din cauza lipsei de ţepușe. 

— Știu că te-ai schimbat, a zis Armonie. Te-am auzit mai 
devreme. Știu că eşti fericit. Știu că nu mai vrei să ai de-a face 
cu treburile mele. 

— Dar soră-mea are puterile unui zeu, a spus Wax. Dar-ar 
rugina... Marasi și Wayne... Oare știe ea ce planuri au ei cu 
operaţiunea asta? Prietenii mei sunt în pericol? 

— Mi-aș dori să-ţi pot spune, a zis Armonie. Din câte 
cunosc, inamicul nu știe nimic despre planurile lor. Dar... eu 
sunt orb, iar sora ta este extrem de periculoasă. Wax, am încer- 
cat să rezolv problema asta și pe alte căi. Nu am reușit. Așa că am 
revenit la singura armă pe care m-am putut baza întotdeauna. 

Wax a tras adânc aer în piept. 

— Spune-mi ce ştii. 

— Eşti de acord? 

— Mai întâi spune-mi ce ştii. Despre planurile surorii mele, 
despre zeul ăsta. Tot ce-ar putea fi relevant. 

— Cea mai mare parte din poveste ţi-am spus-o. Poate-ar 
trebui să ştii că fiecare dintre acele puteri — Cioburi — are 
ceea ce noi numim o Intenţie. O motivaţie pentru a acţiona. 
Eu am două: una care mă împinge să apăr și să protejez și alta 
care mă împinge să distrug. Autonomie e hotărâtă să se des- 
partă de noi, să pornească pe drumul ei. Își împinge adepţii 
să-și dovedească loialitatea și îi răsplătește pe cei îndrăzneţi, 
care supraviețuiesc în ciuda oricărui risc. Respectă planurile 
şi realizările mari. Presupun că de aceea a convins-o sora ta să 
nu distrugă cu totul planeta noastră. Sau cel puţin să amâne 
distrugerea ei. 

— Telsin plănuiește în continuare ceva catastrofal, a spus 
Wax. Încearcăsă distrugă Elendelul. Dar cu ce s-aralege în felul 
ăsta? Celelalte orașe s-ar revolta în faţa unei distrugeri atât de 
cumplite; n-are cum să creadă că o vor urma dacă ucide atât de 
mulți oameni. 

— E disperată, a zis Armonie. Sora ta s-a stabilit în Bilming. 
Ai s-o găsești acolo, clădindu-și un nou imperiu. Probabil știe 
că zeul ei e încă dornic să declare război poporului nostru și 
să-l anihileze. Deci se străduiește cum poate. Dacă Telsin dis- 
truge Elendelul, îi poate dovedi lui Trell că e în stare să conducă 
această planetă. Nu știu dacă asta e cu adevărat motivaţia ei, 
însă pare cea mai probabilă. Aruncându-i o privire, Armonie a 
continuat: Îmi pare rău. Nu mi-am dat seama că va ajunge atât 
de departe. 

Wax și-a ferit privirea, dar îi era greu să-l învinovăţească pe 
Armonie. El însuși fusese orb în privinţa lui Telsin, ani la rând — 
şi nu avea drept scuză vreun giulgiu divin. Mereu considerase că, 
dintre toţi oamenii, doar el o cunoștea cu adevărat. Până când s-a 
trezit în postura de simplu pion în jocurile ei, căruia i se arătase 
sub un chip fals. L-a făcut să se simtă ca un tâmpit. Oare de ce 
crezuse că avea să-i păcălească pe toți, în afară de el? 

Pentru că o parte din el chiar își iubise sora. Până în 
momentul în care ea apăsase pe trăgaci, iar el aflase adevărul. 
Pentru ea, familia nu era decât un fir trainic cu care să lege și să 
manipuleze. 

— Dacă descoperirea ta este adevărată, a spus Armonie, 
s-arputea să nu am prea mult timp ca să mă eliberez de giulgiu. 
Autonomie mobilizează o armată din afara acestei lumi ca să 
invadeze și să distrugă pe oricine de pe această planetă. Telsin 
vrea să evite asta. Ambele planuri sunt catastrofale pentru noi, 
și ambele au fost puse în mișcare. 

La naiba... Wax a tras adânc aer în piept. 

— M-ai pus să fac un al doilea cercel. Asta m-a convins în 
cele din urmă să vorbesc cu tine. De ce? 

— Speram să funcţioneze, a spus Armonie, cu umbra unui 
zâmbet. Un mister reușit e cea mai bună invitaţie. 

— Și? Ce să fac cu el? 

— Când Vin, Războinicul în Ascensiune, s-a opus Năruirii, 
ea nu și-a dat seama că era legată de el prin micul cercel purtat 
de ea. Acesta i-a permis lui să îi pătrundă în minte, să discute cu 
ea. Să se conecteze cu ea. Și, făcând un semn din cap spre cerce- 
lul lui Wax: Cu o ţepușă de trellium, vei fi Conectat la avatarul 
lui Trell — la fel cum ești acum Conectat cu mine. O să te poată 
simţi, iar tu ai s-o poţi simţi pe ea. 

— Nu ştiu dacă e o idee bună, a spus Wax, clătinând din 
cap. Ori de câte ori ne întâlnim, mă depășește. N-ar trebui să 
încerc să intru în jocurile ei. 

Armonie a zâmbit. Un zâmbet stins, din partea cuiva prea 
împovărat ca să fie dispus să zâmbească. Părea s-o facă înadins, 
cu efort. 

— Cum doreşti. Este un instrument de care te poţi folosi. 
Eu am tot pierdut joc după joc cu Autonomie, dar încă am aju- 
toare pe care ţi le pot trimite. Unele nu-și dau seama că eu am 
fost în spatele mobilizării lor. Și totuși, nu am înţeles cât de 
urgentă este misiunea noastră. N-am știut că bomba lorar putea 

fi gata. Am fost prins cu garda jos. Cred că ăsta a fost obiecti- 
vul lor. Așa că trebuie să te întreb. Vei fi din nou sabia mea, 
Waxillium? j 

— Este absolut necesar? 

— Depinde de ce părere ai despre posibilitatea ca sora ta 
să-mi ia locul în calitate de supraveghetor al acestei planete. 

— Chiar... există posibilitatea asta? 

— Da. 

— La naiba... 

— Dejoacă lui Telsin, iar Autonomie va renunța la ea. 
Asta-i cea mai bună soluție pe care o avem. 

— Şi cu armata pe care-o aduce Autonomie cum rămâne? 

— Va trebui să sperăm că ne mai rămâne timp să o oprim 
după ce vom fi zădărnicit planul surorii tale. 

Nu părea cine știe ce strategie. S-a uitat la Armonie, iar de 
data asta a văzut ceva diferit. Nu nemărginirea puterilor lui și 
nici figura lui legendară. Ci un om. Aruncat fără voia lui într-un 
război pentru care nimeni nu era pregătit, încercând să prindă 
din zbor niște puteri pe care alții reușiseră să le stăpânească 
după mii de ani. 

Se străduiește din răsputeri, a gândit Wax. Și se chinuie să 
nu se lase strivit de cele două puteri opuse pe care le deține. Are 
nevoie de ajutor, iar eu sunt singurul de care dispune. 

Când Wax fugise în Ținuturile Necruţătoare, o făcuse pen- 
tru a evada — dar rămăsese pentru că oamenii aveau nevoie de 
el. 

Găsise pacea în Elendel. Nu avea să se întoarcă pe teren 
pentru că-și dorea sau avea nevoie de asta. De data aceasta, avea 
să meargă pentru că era nevoie de el. 

— Pentru ultima oară? a întrebat Wax. 

— Promit, a spus Armonie. Pentru ultima oară. 

— Bine, a zis Wax, simțind în clipa aceea că-l apasă o gre- 
utate. O opresc eu pe Telsin. Dar tu va trebui să te ocupi de 
Autonomie. 

— Dă-mi timp, a spus Armonie. Timp să-mi revin. Timp 
să construiesc alianțe mai extinse în anii ce vin, ca s-o putem 
înfrunta ca o planetă unită. 

— Tot nu înţeleg cum obţine Telsin ceea ce vrea dacă bom- 
bardează Elendelul, a spus el. Eabsurd. Ea e mult mai rațională. 
Sigur are de gând să ne supună acestei ameninţări până când 
cedăm. Poate are de gând să... știu și eu, să detoneze o bombă 
într-un Munte-de-Cenușă ca să ne intimideze? 

— Poate. Nu îi cunosc planul definitiv. Îmi pare rău. 

Atunci era un mister. Cu o miză incredibilă. Wax l-a privit 
pe Armonie în ochi. 

— Există ceva ce nu-mi spui? 

— Multe lucruri, a recunoscut Armonie. 

— Unele dintre ele vor produce suferinţă, așa cum s-a 
întâmplat cu Lessie? 

— Nu în mod intenţionat, a spus Armonie. Dar nu pot să-ţi 
promit c-ai să supraviețuiești acestei încercări. Sau că, dacă îi 
vei supravieţui, nu te va durea. Nu pot să promit mare lucru în 
perioada asta. 

Wax a strâns pumnul. 

— Ai încredere în mine, Waxillium? a întrebat Dumnezeu. 

— Nu, a spus Wax cu sinceritate. Dar în ea am și mai puţină 
încredere. Ți-am zis deja că te ajut. Dar nu sunt doar o sabie, 
Armonie. Sunt și om al legii. Am să aflu ce face Telsin. Voi răs- 
punde la întrebările la care tu nu poţi să răspunzi. Am s-o opresc 
în felul ăsta. 

— Îţi mulțumesc. 

Într-o clipă, Waxera înapoi în apartamentul lui. Nu îl pără- 
sise, nu din punct de vedere fizic. Steris a îngenuncheat lângă 
el, îngrijorată. 

— A fost orbit, a spus Wax. Nu și-a dat seama cât de urgentă 
era problema și m-a rugat să-l ajut. Să intervin și s-o opresc pe 
sora mea. Și, luând-o de braţ, a continuat: Îmi pare rău. Trebuie 
să plec. Știu c-ai să-ți faci griji pentru mine. 

— Normal c-o să-mi fac griji pentru tine. Dar crezi că, dacă 
rămâi, n-o să-mi fac? Dacă ai dreptate în privinţa asta... Nu e 
vorba de mine sau de ei, Wax, a continuat ea ridicându-se în 
picioare. Nu e vorba de politică sau de Allomanțţie. Nu e vorba 
de mine sau de Lessie. N-a fost niciodată ori una, ori alta. Partea 
aia din viaţa ta nu s-a încheiat doar pentru că n-ai avut nevoie 
de ea o vreme. Acum ai nevoie de ea. Cu toții avem nevoie de ea. 

El s-a ridicat alături de ea. 

— Va trebui să-mi iau mantaua și pistoalele de la conac. 

— Le am aici, a spus ea, mutând câteva teancuri de ziare și 
dând la iveală un sac de la curățătorie — din care a scos mantia 
de ceaţă. 

— Trebuia să mă gândesc c-ai să o duci la curățătorie, a 
spus el. Îți mulțumesc pentru... 

S-a auzit o bătaie în ușa de la intrare. S-au uitat unul la 
celălalt. Oare cine venea la ei, la ora aia atât de târzie, când până 
și servitorii fuseseră trimiși acasă? Wax s-a dus să verifice, iar 
afară — în holișorul care ducea în holul ascensorului — a găsit 
un pachet. 

A închis ușa și i-a arătat pachetul lui Steris. Când l-a desfă- 
cut, a văzut un rând de șaisprezece fiole conţinând o soluţie ce 
părea a fi alcool, cu bucățele de metal în el. Ultima avea un dop 
vopsit în roșu, cu un bileţel. Folosește-le pe celelalte în locul fio- 
lelor tale obișnuite. Pe ultima folosește-o doar în caz de urgenţă. 

Wax le-a luat cu un aer solemn. Apoi, din dulapul încuiat 
de lângă perete, și-a scos seiful, de unde a luat două pistoale 
complet din aluminiu, unele dintre cele mai reușite creaţii ale 
lui Ranette. Răzbunătorul II și Supravieţuitorul-de-oţel. 

Prima era o armă puternică, de calibru mare, proiectată 
să depoziteze cartușe anticeaţă în două camere suplimentare. 
Acele cartușe erau supradimensionate, iar gloanţele erau cu 
explozie secundară, pentru a face față Hemalurgiștilor. Ranette 
le inventase ca să smulgă cu forța țepușele din corpul unei per- 
soane de la distanţă mică. A doua armă era un pistol modern de 

calibru mediu cu o ţeavă foarte lungă, pentru mai multă pre- 
cizie. De obicei îl încărca cu gloanţe obișnuite care puteau fi 
Împinse. 

Le băgase în niște teci în care ţinuse până de curând pistoa- 
lele lui descărcate. Și mai erau tot felul de lucruri în seiful acela. 
O geantă pentru arme, de șaizeci de centimetri lungime, în 
care era o armă deosebită, desfăcută în câteva bucăţi ce puteau 
fi asamblate. Părea cea mai letală dintre armele concepute de 
Ranette. A ezitat când a pus mâna pe ea. Era o armă destinată 
nu unui om al legii, ci unui soldat. Menită să distrugă. 

A pus arma înapoi în geantă. Nu avea să aibă nevoie de ea. 
Era un om al legii. 

Steris s-a îndreptat în grabă spre el cu ranița lui imensă, mai 
încăpătoare decât cele obișnuite și făcută din piele groasă, pentru 
provizii. I-a pregătit muniţia și niște fiole cu metale suplimen- 
tare — plus, la cum o știa, mâncarea de prânz —, în timp ce el 
își aduna din birou, în grabă, câteva lucruri de care știa că s-ar fi 
putut să aibă nevoie. Printre ele, o centură cu un săculeţ căptușit 
cu aluminiu, pentru fiolele cu metal. Îl putea închide, iar fiolele 
de sticlă aveau să devină de neatins pentru Allomanţii inamici. 
Acolo și-a pus jumătate dintre fiolele trimise de Armonie. 

Când s-a întors, ea i-a ținut mantia de ceaţă, pe care el a 
apucat-o cu ambele mâini. 

— Steris, a spus el, Senatul... Nu pot să fiu în două locuri în 
același timp. Poţi să vorbeşti tu cu guvernatorul? E un moment 
nepotrivit pentru o plecare, acum că a sosit noul ambasador. La 
naiba... poate n-ar strica să-l pregătim pe guvernator pentru ce-i 
mai rău, explicându-i că există posibilitatea unei bombe. 

— Nu ştiu dac-o să mă asculte, a zis ea. Senatorii și guver- 
natorul nu te ascultă nici măcar pe tine — pe mine n-or să mă 
bage-n seamă. 

— Totuşi, ar trebui să încercăm. 

— Am putea... să desemnăm pe cineva să ne reprezinte 
casa... 

— Steris, a spus el, m-am oferit să conduc casa datorită 
visurilor tale legate de ce am putea face. Visurile tale minunate. 
Ai văzut în mine pe cineva care poate face ceea ce trebuie făcut, 
şi ai avut dreptate. Și, luând-o ușor pe după umeri: lar eu văd în 
tine aceeași persoană. Ba chiar una mai bună. În ultimii ani, am 
lucrat cu ideile tale. Cu geniul tău. Poţi conduce la fel de bine ca 
și mine. Chiar mai bine. 

— Nu mă pricep la oameni, a șoptit ea. O să stric totul. 
M-am gândit, mi-am făcut planuri, și ajung mereu la aceeași 
concluzie. Nu sunt de încredere când vine vorba de ceva de o 
asemenea importanţă; ne trebuie o persoană mai potrivită. 

— Și dacă eu sunt de altă părere? a întrebat Wax. Dacă eu 
consider că ești fără doar și poate cea mai potrivită persoană 
pentru a reprezenta casa noastră? Se apropie un război — 
și o să fie și mai rău dacă descopăr într-adevăr o conspirație 
în Bilming. Avem nevoie de cineva care să-i oprească pe toți 
exaltații ăștia. Pe cineva meticulos, care să ia în considerare 
toate posibilităţile. 

— Eu... nu știu... dacă pot face asta. 

— Eu cred în tine, Steris. Dacă vrei, pot desemna pe altci- 
neva. Dar cred că tu ne poţi reprezenta cel mai bine. 

Ea l-a privit în ochi. Apoi, ezitând, a aprobat din cap. 

— Mulţumesc, a spus el. 

— Dacă tu chiar crezi că așa e cel mai bine, am să încerc. 
Nu mă pricep la oameni, dar tu te pricepi. Deci e logic să ai, 
probabil, dreptate. În privința mea. Du-te, a mai spus ea strân- 
gându-l în brațe. Mă descurc eu cu Senatul. Într-un fel sau 
altul. 

El a sărutat-o, încă ţinându-și mantia de ceațăîntr-o mână 
şi cuprinzând-o pe ea cu cealaltă. În timpul ăsta, două mânuţe 
i-au cuprins de picioare pe el și pe Steris. 

— Max!a zis Steris, întrerupând îmbrăţișarea şi uitându-se 
în jos. De ce nu ești în pat? 

— Pentru că sunt aici, a spusel. 

Ea l-a ridicat în braţe în timp ce Wax a făcut un pas în spate 
pentru a-și pune mantaua, după care și-a aruncat sacul greu cu 
muniţie pe umăr. 

— Acum trebuie să te duci să te lupţi cu monștrii? a între- 
bat Max. 

— Dacă reușesc să dau de ei, a spus Wax. 

— Îi găsești tu, a răspuns Max. Eşti cel mai tare detector 
din câţi au existatvreodată. Mi-a zis mie unchiul Wayne. Zicea 
că tu poți să găsești orice comoară care s-ar putea găsi vreodată. 

— Am găsit deja cele mai mari comori, Max, a spus Wax 
întorcându-se, cu franjurile mantiei de ceață foșnind în felul 
acela cunoscut — ca niște șoapte într-o limbă străveche. Acum 
nu trebuie decât să am grijă să fie în siguranţă. 

A deschis ușile balconului și s-a avântat în văzduh, spre 
Bilming. Stele sclipeau deasupra și dedesubtul lui — o auto- 
stradă străjuită de lumini îi arăta drumul înainte. 


METALUL PIERDUT 183 


FRI TR 


REMACY BILL 
BASIN UNITY 


RESS OR PERNICIOUSNESS? 


BELOVED EDITOR STILL MISSING 


Ives been eight days since 
our editor's husband and 
children tearfully pled for 
her safe return. Since then, 
our reporters have combed 
the city, pestered the mayor, 
and followed each lead you 
dear readers have submitted. 
Until further notice, and bar- 
ring any urgent information, 
our daily updates will run 
on the back. Please continue 
sending tips to our offices 
on the corner of 109% and 
Stratten Way. 


y- = 
Kyndlip Ternavyl 


BEWARE! 


COPYCATS CLAIM TO HAVE FOUND 
THE SECRET FORMULA 

But these unscrupulous 
imitators only seek access to 
your pocketbook and will try 
to fool you into drinking less 
than the best. If your druggist 
says something else is “good 
enough,” tell them: 

“1 KNOWTHE DIF 
GIVE ME VIF” 

(Paid for by the Vif Sparkle Co.) 

and leeched her steel reserves. 

“Give me the compass,” I 
said, “and well leave you at 
the next outcropping.” 

Vila peered over her shoul- 
der at the approaching stone 
where the Haunted Man 
waited. 

She glanced at me, her 


eyes wide, no doubt realizing 
- 


A sign the city is ready to ab 


Its every Bilminger's 
favorite gripe: when will 
construction crews finish 
the underground rail line? 
Initiated over four years ago 
with a bloated budget that 
rusts the metals of every 
Bilming taxpayer, the subway 
was to provide relief to the 
city's traffic problems. While 
little progress has been seen 
on the underground rail, in 
the same amount of time, 
the Bilming Transportation 


TUNNEL TREMORS STOP... FOR N 

andon its underground + 


Authority has added vi 
lines to the raised rail 
more lanes to the lipi 
At this point, do wê F 
need an underground 
way; especially whi 
construction coincida 1 
the small earthquabai 1 
rattle our nerves evii 
months? 

= 
More coverage on bach 
Owner of Soothing M 
Grateful for Public Agi. 


ALLOMANCER JAK SETTLES WITH SIDE 


Allomancer Jak has 
reached a settlement with 
his former sidekick, Hander- 
wym Terrisborn, who claims 
the famous media mogul 
skimmed Terrisborn’s stakes 
in the company to invest in 
new media ventures, like 
the flash-in-the-pan evano- 
plays of several years ago. 
While Jak’s adventures will 
continue in The Sentinel of 
Truth, “Handerwym Presents” 
will now be exclusive to our 
broadsheet in Bilming. 

“This was my intention all 
along,” said Jak to a crowd 
of eager fans, “to train dear 
Handerwym in the ways of 


greatness and then cul 

apron strings, push hii i 
the nest, and watch himi 
or swim. Besides, now il 
don’t have to pay him I 

focus my time and mai 
writing my memoirs mii 
ploring promising new I 
of storytelling. Let nw 

you what's next: vizbwi 
they're stories you cam 
even if you don't know 1 
letters!” 

When asked for comm 
Terrisborn just clone 
eyes and sighed. 

——_.— 

More details on bach Wa 

the judge let Jak keep th 

Marasi a reușit să doarmă câteva ore, cuibărită pe locul din față 
al camionului, în timp ce convoiul se îndrepta spre Bilming. Din 
fericire, reușiseră să recruteze șoferi de la secţia de poliție, de la 
paza de noapte, deci erau obișnuiți să lucreze la ore mai puţin 
obișnuite. Șoferița ei nu era vorbăreață. Femeia-și purta geaca 
cu gulerul ridicat, iar pe cap avea o șapcă ce-i ascundea chipul. 
Membrilor echipei li se spusese să-și păstreze deghizarea chiar 
și în timp ce conduceau. 

Când a aţipit Marasi, treceau prin întunericul sumbru de 
dincolo de Elendel. Când a clipit și a deschisochii, soarele răsă- 
rea, iar ei treceau prin suburbiile Bilmingului. Marasi nu fusese 
niciodată în oraș, deși se afla la doar câteva ore de mers cu trenul 
de-a lungul coastei, dar înțelegea destul de bine de ce era atât de 
important din punct de vedere politic. 

Pe măsură ce traficul înspre oraș se aglomera, Bilming 
lua înfățișarea unui important port și șantier naval. Fiind 
un oraș situat la malul mării, putea face comerţ cu celelalte 
orașe de pe coastă, fără să țină seama de monopolul feroviar 
al Elendelului. În plus, era un port esenţial pentru comerțul 
cu Continentul Sudic — unde o mare parte din comerţ se 
desfășura folosindu-se transportul oceanic obișnuit, nu 
aeronave. 

Descoperirea acelor noi teritorii adusese bogăţie Bil- 
mingului. Iar bogăţia însemna putere. Mulţi din Elendel con- 
siderau că îi lăsaseră pe cei din Bilming să devină mult prea 
independenţi — așa încât în ultimii ani orașul ajunsese să fie 
singurul din Bazin care putea constitui un rival redutabil al 
Elendelului. 

Mulţi din capitală vorbeau cu dispreţ despre Bilming, con- 
siderând că era un avanpost rural cu marinari semianalfabeţi și 
docheri beţivani. Marasi știa mai bine. Nu era o așezare furală 
prăpădită; Bilming era o metropolă în devenire. 

A trecut prin suburbii cu case frumos înșirate — dar și pe 
lângă mai multe suprafeţe de teren ce fuseseră împrejmuite, 
pentru a fi în cele din urmă umplute. Multe proiecte erau în 
construcţie, seridicau case, fiecare în stil diferit, nu vedeai două 
acoperișuri la fel. Nici două uși în același loc. Și totuși, exista o 
simetrie ciudată. Una de care nu-și prea putea da seama. 

Era aceeași zonă centrală unde — deși îndepărtată — putea 
vedea pilonii pe jumătate finisaţi ai zgârie-norilor înălțându-se 
precum legendarele turnuri din Kredik Shaw. O clădire ce 
domina peisajul, chiar în mijloc, era cea mai îndepărtată. 
Probabil aveavreo șaptezeci-optzeci de etaje, rivalizând cu cele 
mai înalte clădiri din Elendel. 

Fiecare clădire — mai ales cea din mijloc — avea un aspect 
ciudat care amesteca atmosfera unei fortărețe cu linii suple, 
moderne și finisaje din oţel. Pe măsură ce se apropiau, șoseaua 
trecea pe sub o cale ferată suspendată, de mari dimensiuni, care 
înconjura orașul. Unele secțiuni erau neterminate, însă porțiuni 
mari din ea erau deja în funcțiune. 

Totul avea un aspect metalic, ca de oţel șlefuit, accentuat de 
scheletele clădirilor ce se înălţau, cu grinzile la vedere. Clădirile 
finisate aveau acoperișuri sau fațade metalice — nu întotdeauna 
șlefuite, adeseori cu patină. Efectul general al feluritelor forme 
de clădiri oferea o linie coerentă. 

Era impresionată. Chiar și pe jumătate terminat, orașul 
părea să aibă un plan bine închegat. Concepţia lui emana prin 
toţi porii industrie, progres și realizări. Au trecut pe lângă 
numeroase panouri publicitare ce ridicau în slăvi autoguver- 
narea și suveranitatea. Nu trebuia să citeşti prea mult printre 
rânduri ca să-ţi dai seama de tonul folosit. Independenţă față 
de Elendel. 

— Tu ai observat, a întrebat șoferița, cum desenează 
copiii mereu casele la fel? 

Marasi s-a încruntat, aruncându-i o privire. Femeia avea 
o voce mai profundă, dar Marasi nu putea ghici prea multe 
despre ea. Alesese camionul la întâmplare, unul care avea în 
spate cutii, nu polițiști, în speranța că va reuși să doarmă. 

— Nu pot să spun c-am băgat de seamă, a zis Marasi. 

— E ciudat, a continuat șoferiţa. Bineînţeles că poţi să-ţi 
imaginezi forma. Un pătrat. Un acoperiș triunghiular. Ușa 
drept în mijloc. Două ferestre. Adesea un horn, deși din ce 
în ce mai puține case le mai au în zilele noastre. Ce casă arată 
efectiv aşa? Aproape niciuna. Și atunci de ce le desenează 
copiii? 

— Presupun că e mai ușor, a spus Marasi. 

— Se prea poate, a zis șoferița. Sau poate că ei nu dese- 
nează o casă. Desenează imaginea unei case în viziunea alt- 
cuiva. Ce i-au văzut pe alții desenând. O emblemă. Un simbol. 

Marasi a mijit ochii. 

— Interesantă observaţie, agent... cum te cheamă? 

— Mi se spune Rază-de-lună, a zis femeia. Nouă ne plac 
numele de cod. E o chestie de-a noastră. 

— Eu... n-am mai auzit cuvântul ăsta. 

— N-aveai de unde să-l auzi, că aici nu există lună. 

Femeia s-a lăsat în spate și, întinzându-și braţul peste 
volan, și-a ridicat mâneca și a scos la iveală un tatuaj roșu pe 
antebraţ, deasupra încheieturii. Același simbol ca pe cartea de 
vizită care-i fusese lăsată. 

Încet, cu grijă, Marasi a întins mâna după pistolul din 
teaca de sub braț. 

— N-o să-ţi trebuiască ăla, a spus femeia, privind în con- 
tinuare şoseaua. 

Fuseseră obligați să încetinească mult, pe măsură ce se 
apropiau de centrul orașului. Cine-ar fi crezut că era așa un 
trafic într-un oraș exterior? 

— Unde e poliţista care trebuia să conducă acest camion? 
a întrebat Marasi. Ce i-ai făcut? 

— Nimic, a spus femeia. E în regulă. Dar mi se pare amu- 
zant că primul lucru pe care-l întrebi se referă la ea. Adică, 
înțeleg... dar poate-ar trebui să-ți mai stabilești și tu priorităţile, 
Marasi. 

Marasi ținea ușor între degete mânerul armei, dar fără să 
o scoată. 

— Tu ai fost în peşteră? Persoana cu mască albă? 

— Era neagră, a spus femeia, trecând micul test. Da. Eu 
am fost. 

— Și... ești om? 

— Sută la sută. Dar nu sunt localnică. 

Și-a dat jos șapca, dezvăluindu-și părul drept și negru 
prins într-o coadă de cal și trăsăturile ieșite din comun. Avea o 
formă a ochilor pe care Marasi n-o mai văzuse niciodată, pomeţi 
proeminenți. 

— Eşti de pe Continentul Sudic? 

— Nu. 

Rază-de-lună a făcut un semn din cap spre oraș. 

— Niciodată n-am putut suferi Bilmingul. Ar trebui să-mi 
placă faptul că s-au gândit atât de mult la proiectarea orașului, 
însă mă tulbură mesajul. Se străduiesc din răsputeri să-i ofere 
fiecărei clădiri un caracter individual, dar se vede mult prea tare 
că felul în care sunt îmbinate e deliberat. Face ca munca artis- 
tului să pară lipsită de suflet. 

— Și de ce crezi că e așa? 

— Din cauza influenţei lui Trell, evident. 

Marasi s-a aplecat în față. 

— Spune-mi. Te rog. 

Rază-de-lună s-a uitat la ea pentru prima dată. Nişte ochi 
atât de siguri pe ei, cu un zâmbet abia schițat. Era o femeie care 
se infiltrase chiar în centrul unui grup de polițiști și nu părea 
câtuși de puţin îngrijorată. 

— Ce lacomă ești, a spus Rază-de-lună. Nu întotdeauna le 
împărtășim răspunsuri străinilor, Marasi. 

— Aș putea pune să fii arestată și interogată. 

— Sub ce acuzaţii? 

— Amestec în activitatea forțelor de poliţie. 

— Amestec? Cum anume? Mie mi s-a cerut să conduc 
camionul ăsta. 

— Hai, nu face pe șmechera cu mine! Te-ai pus în locul 
unui polițist — plus că este împotriva legii să tăinuiești 
informaţii vitale pentru o anchetă. 

Femeia a zâmbit, îndreptându-și din nou privirea spre 
drum. 

— Ciudat cât de tare seamănă polițiștii între ei, indiferent 
de planetă. 

Indiferent de planetă. Dar-ar rugina... 

Marasi știa că mai erau și alte planete, bineînţeles. 
Kandra vorbeau despre asta. Dar... fir-ar să fie... Tot era greu 
de acceptat. 

Au oprit în timp ce câteva mașini din trafic îi depășeau. 
Imediat după aceea, un cerșetor s-a apropiat de geamul din 
dreptul lui Marasi. În conformitate cu instrucțiunile trecute 
în carneţel, Marasi a deblocat geamul, l-a lăsat în jos și i-a dat 
cerșetorului ceva mărunțţiș. Bărbatul murdar i-a întins o foaie 
de hârtie. 

— Poţi să ajungi pe Biggle Way? a întrebat Marasi, citind 
biletul. 

— Mda, a spus Rază-de-lună, virând pe următoarea stradă. 
E în zona industrială. 

Camionul lui Marasi s-a instalat în față, iar convoiul a 
pornit pe urmele lui, toate cele zece camioane păstrând o 
linie dublă strânsă. La următorul colţ li s-a alăturat camionul 
lui Wayne. Îl vedea vorbindu-i șoferului, de-i picau ăluia ure- 
chile — era Hoid, șoferul lui Wax. Cum ajunsese el să fie impli- 
cat în operaţiune? 

— Nu-mi dau seama în perioada asta, a spus Rază-de-lună, 
dacă eu stau cu ochii pe el, sau el stă cu ochii pe mine. Realist 
vorbind, amândoi stăm cu ochii pe aceiași terți... j 

— Adică... Hoid? a întrebat Marasi. E angajatul lui Wax de 
ani întregi. E un tip ciudat, dar... 

Din următorul camion, Hoid le-a aruncat o privire — din- 
colo de Marasi — și i-a făcut semn din cap lui Rază-de-lună. 

Fir-ar să fie... Ce mama naibii? Cât timp pierduse ea cu 
jafuri bancare sau cu taxe de protecție când se întâmpla asta? 

Orice-ar fi însemnat asta. 

— Tu te-ai gândit vreodată, a întrebat Rază-de-lună, cât de 
distructivă poate fi arta? 

— Arta? a spus Marasi, încruntându-se. Distructivă? 

— Fiecare nou curent îl mistuie pe cel de dinaintea lui, 
a zis Rază-de-lună înaintând în timp ce traficul se repunea 
încet-încet în mișcare. Îl face bucăți și-i devorează hoitul. Ia 
oasele, dar le acoperă cu piele nouă. Fiecare nouă operă de artă 
e într-un fel o parodie a celei de dinaintea ei. 

— Și tu vorbeşti ca o artistă. 

— Am unele talente, a spus ea. Experiențele mele mi-au 
deschis interesul față de ciudăţeniile lumii artistice — și de... 
valorile ei, s-ar zice. Spune-mi. Să presupunem c-ai avea una 
dintre cele doar șaisprezece opere de artă extrem de rare sem- 
nate de același artist. Ce-ai face ca să te asiguri că a ta va ajunge 
să fie cea mai valoroasă dintre ele? 

— Dacă-ţi intru în joc, a spus ea, îmi spui despre Trell? 

— Asta încerc să fac, chiar în clipa asta. 

Marasi s-a încruntat, căzând pe gânduri. 

— Deci am una din șaisprezece opere de artă... și trebuie să 
mă asigur neapărat că a mea e cea mai valoroasă? 

— Da. 

— Aș încerca să-i creez o aură mistică, a spus Marasi. N-aș 
expune-o. Le-aș lăsa pe celelalte cincisprezece să pară banale în 
comparaţie cu ea — iar valoarea piesei mele ar crește pe măsură 

ce oamenii îi duc mai departe povestea. Chiar mai există una. 
Una pe care nimeni n-a văzut-o. 

— Isteaţă mișcare, a spus Rază-de-lună. M-ai impresionat. 

— Tu ce-ai face? a întrebat Marasi. 

— Le-aș fura pe celelalte cincisprezece, după care aș 
manipula piața după bunul meu plac. 

— Nemiloasă. 

— Nu atât de nemiloasă ca alte variante. Aceste opere de 
artă există, Marasi, iar zeul planetei voastre deţine două dintre 
ele. 

— Năruirea și Dăinuirea. 

— Într-adevăr. Asta-l face pe Armonie să fie cea mai valo- 
roasă — cea mai Învestită — ființă din Cosmer. Unul dintre 
ceilalți șaisprezece a considerat că modalitatea cea mai bună de 
a-și creşte valoarea proprie este să încerce să-i distrugă pe toți 
ceilalți. Și a reușit de câteva ori. 

— Și... ăsta e Trell? 

Rază-de-lună a clătinat din cap. 

— Nu, se numește Odium. Trell — Autonomie — a avut 
altă idee. Vezi clădirile alea? Casele alea? Toate fac parte dintr-o 
instalaţie de artă mai amplă. Creaţia mare e impresionantă, dar 
nu-i a ta. Genul ăsta de model, și liniile astea drepte, panourile 
astea reflectorizante... fac parte dintr-o mișcare Taldain cunos- 
cută sub numele de brutalism. 

— Ăsta-i un lucru care mă enervează la Autonomie. 
Pretinde că vrea ca toată lumea să se dezvolte individual. Dă 
fiecăruia câte-o căsuţă care e diferită de celelalte, dar numai 
într-un mod care se potrivește planurilor ei, dorințelor ei. E 
un individualism fals. O unicitate corporatistă. Ca o reclamă 
care le spune oamenilor să meargă pe drumul lor, să fie cine 
vor ei să fie, dar cumpărând produsul cutare, cum fac toţi 
ceilalți. 

Marasi se chinuia să disecetoateacele informaţii. Dar ceea 
ce înţelegea îi confirma bănuielile. O ființă de pe altă planetă 

conducea acel oraș și avea planuri pentru oamenii din lumea 
lui Marasi. 

— Atunci care e obiectivul lui Trell? a întrebat Marasi. 
Dacă nu încearcă să-i distrugă pe ceilalți zei? 

— Trell încearcă să fie cu un pas înaintea celorlalți, a spus 
Rază-de-lună. Ei — lui, lor, chestia asta variază — nu-i placesă 
se implice direct în confruntări cu alţi zei. Le spunem Cioburi, 
apropo. Autonomie încearcă să se ia la întrecere cu ceilalți, 
umplând Cosmerul cu variante ale ei înseși. Aglomerează 
competiţia, ca să zic așa. Ca o plantă extrem de invazivă care 
se mută într-un alt ecosistem și sugrumă varietățile locale. 

Marasi s-a încruntat. 

— Cred... că înţeleg. 

— Discuţiile despre Autonomie te pot băga în ceață, a 
spus Rază-de-lună cu ochii la șosea. Trellismul este rămășița 
unei religii străvechi întemeiate de Autonomie cu mult, 
mult timp în urmă. O sămânță pentru momentul când avea 
să se hotărască să meargă mai departe. lar acum sosise acel 
moment. Autonomie caută pe cineva de pe planeta asta care 
să-și asume acel rol, acea identitate. 

— Stai puţin, să-și asume acel rol? 

— Vrea să lase în urmă un zeu pe această planetă, i-a 
explicat Rază-de-lună. Cineva care să deţină o parte din pute- 
rile ei, care să-i reprezinte interesele și care să fie — în multe 
privinţe — o bucată din sufletul ei. Așa procedează peste tot 
în Cosmer. Unele lumi au panteonuri întregi conținând doar 
versiuni ale ei, iar fiecare are o personalitate și o identitate 
distincte. 

— Deci... face joc de rol? Cu ea însăși? 

— Da, a spus Rază-de-lună. Dar Învestitura lui Autonomie 
are propria viaţă, așa încât fiecare variantă a ei devine cu tim- 
pul de sine stătătoare. Uneori nu e vorba de o persoană, ci 
doar de putere. Alteori, dacă situaţia trebuie studiată cu mai 
multă atenţie, alege pe cineva pe care-l ridică în rang. 

— Deci, a spus Marasi, are de gând să ne cucerească 
lumea instaurând la putere un zeu rival și înlăturându-l pe 
Armonie. 

— Practic, da, a spus Rază-de-lună. Planeta voastră e 
un obiectiv primar pentru ea, Marasi. Cu două Cioburi aici, 
deținute de aceeași persoană, îi este teamă. Aţi avut arme cu 
praf de pușcă și electricitate cu mult înaintea altor planete din 
Cosmer, cu excepţia lumii ei de origine. Vă vede cum deveniți 
din ce în ce mai puternici, cum învăţaţi tot mai multe lucruri. 
Cum vă apropiaţi de secrete autentice. Asta vă face cel mai mare 
pericol din Cosmer, cel puţin la adresa ei. 

— Dar nu văd cum ar putea toate astea s-o învingă pe 
Armonie. 

— Sinceră să fiu, nici eu, a spus Rază-de-lună. Nu sunt 
sigură că vreo ființă umană i-ar putea înțelege planul pe deplin. 
Dar știe că lui Armonie îi este greu să ia atitudine și a văzut în 
asta o oportunitate. 

Marasi s-a lăsat pe spate, expirând, luând mâna de pe pis- 
tol. Răspunsuri. Răspunsuri concrete. Căutase atâta vreme, se 
lovise de-atâtea fundături. Era... minunat să primească în sfârșit 
niște răspunsuri. 

— Deci Autonomie își caută un avatar... 

— Pare să-și fi găsit unul. O femeie pe nume Telsin. 

— Sora lui Wax? Fir-ar să fie! 

— E adevărat că s-au pornit rivalități între oameni de 
ranguri diferite, a spus Rază-de-lună. Când vine vorba de 
Autonomie, așa e întotdeauna. Deci Telsin va trebui să demon- 
streze că e cea mai bună, cea mai puternică. Și cum creativitatea 
și individualismul sunt intenţiile declarate ale lui Autonomie, va 
răsplăti curajul, succesul, perspectiva. 

Rază-de-lună a făcut un semn din cap spre clădirile pe 
jumătate terminate pe lângă care treceau. 

— Orașul e un exemplu al acestei idei, conceput inte- 
gral de un singur arhitect talentat pe care Telsin l-a promovat 

cu cinci ani în urmă. Munca lui e menită s-o impresioneze 
pe Autonomie... dar proprietarii locuinţelor individuale? 
Ei nu apucă să proiecteze nimic. Primesc o casă „fabricată“ 
individual. 

— Pare a fi o afacere proastă, a zis Marasi. 

— Depinde cevrei, a spus Rază-de-lună. Poate fi destul de 
sigur să trăieşti sub conducerea ei, dacă ţii capul plecat și nu te 
aventurezi în zonele periculoase în care ţi se cere să demonstrezi 
ceea ce știi. Autonomie e necruțătoare, dar și mărinimoasă. 
Dacă o impresionezi, te ridici în rang. Chiar dacă nesocotești ce 
ţi-a cerut, și reușești, ești răsplătit. 

— lar dacă nu reușești? 

— Nu-i bine pentru tine, a spus Rază-de-lună. Mi-e silă. 
Dar o înţeleg... cred. Mi-a luat ceva vreme. 

Marasi s-a lăsat pe spate în scaun, căzută pe gânduri. 
Răspunsuri, în sfârșit. Dar în același timp... câtă încredere putea 
avea în femeia aceea? Oare era ceva adevărat în toată povestea aia? 

— De ce-mi explici lucrurile astea acum? a întrebat Marasi. 

— Pentru că i-ai impresionat pe cei din organizaţia mea, a 
spus Rază-de-lună. Noi, cei care apărăm Scadrialul, trebuie să 
ne mișcăm cu foarte mare grijă; sunt în această lume forțe — 
printre care și Armonie — care ne-ar putea strivi dacă am face 
un pas greșit. 

Marasi a căzut pe gânduri auzindu-i spusele. Dacă nu 
lucrau pentru Armonie, atunci pentru cine lucrau? 

Rază-de-lună a scos în cele din urmă caravana de pe șosea, 
trecând prin periferia din capătul nordic al orașului. 

— E atât de... artificial, a zis Rază-de-lună. Uită-te la indi- 
catorul ăla. Îl vezi? 

— Panoul publicitar? a întrebat Marasi, arătând spre dese- 
nul afișat cu o versiune stilizată a orașului Bilming, cu lumina 
înălțându-se din spatele lui. NE MÂNDRIM CU PROGRESUL, 
scria pe el. MIȘCAREA DE AUTOGUVERNARE A ORAȘELOR 
EXTERIOARE. 

— Sunt prin tot orașul, a spus Rază-de-lună. Să vină noap- 
tea! Aceeași operă de artă multiplicată de sute de ori. Arta care 
poate fi reprodusă... mai e artă cu adevărat? 

— Bineînţeles că e, a spus Marasi. De ce-ar înceta să fie artă 
doar pentru că e reprodusă? 

— E grosolană. 

— Ai vorbit ca o elitistă, a zis Marasi. Dacă ai fi într-adevăr 
interesată de frumusețea artei — în loc să fii interesată de con- 
trolul concret —, ai vrea ca toată lumea să se poată bucura de 
ea. Cu cât mai multă, cu atât mai bine. 

— Bineargumentat, a spus Rază-de-lună. Recunosc că dez- 
gustul pe care îl simt față de Autonomie poate că mi-a influențat 
negativ opinia. 

Au condus convoiul pe Biggle Way, apoi au pornit încet la 
drum pe un singur șir. În cele din urmă, cineva s-a alăturat cami- 
onului lui Marasi — purta o geacă roșie, cum scria în carnet. A 
coborât din nou geamul. 

— În față, pe Șoseaua Mare, a spus el. A treia clădire pe 
dreapta. 

Ea a aprobat din cap și a ridicat geamul la loc. În capătul 
străzii, ajungeau la Șoseaua Mare — o autostradă imensă, cu 
șase benzi. Marasi nu mai văzuse niciodată o stradă atât de 
mare. 

— Oare chiar or fi atâtea mașini încât să fie nevoie de o 
asemenea chestie? 

— Plănuiesc, a spus Rază-de-lună, să construiască un oraș 
mult mai mare în viitor. 

Ei bine, s-ar fi putut să nu aibă încă nevoie deatâtea benzi, 
dar era trafic suficient pe Șoseaua Mare. Trebuia să aștepte să 
încetinească traficul și să le dea voie să reducă viteza. În față a 
văzut un șir de depozite mari — ușa pentru marfă a celei de-a 
treia clădiri era deschisă. Acolo se afla punctul lor de oprire. 

— Ai de gând să te amesteci? a întrebat Marasi. În 
operaţiunea noastră? 

— Nu, a spus Rază-de-lună. Ai cuvântul meu. 

— Pot să stau de vorbă cu tine după aceea? 

— Da, a zis Rază-de-lună. Dar, Marasi, nu pot spune prea 
multe unui străin. Deocamdată sunt aici doar în calitate de 
observator. 

Când traficul s-a mai potolit, Rază-de-lună a trecut de cea- 
laltă parte — pe lângă celelalte nouă camioane care-și așteptau 
rândul. 

— Și dacă încep să zboare gloanţele? a întrebat Marasi. Stai 
și le observi? 

— După cum ai subliniat chiar tu, nu sunt polițist, a spus 
Rază-de-lună. Deci, da. Consideră-mă un observator din exte- 
rior al muncii tale. Interesat de ciudăţeniile celor ce urmează 
calea legii și de... valoarea lor. 

A zâmbit complice, apoi a intrat în depozitul întunecat. 
Imediat ce soseau celezece camioane, operațiunea putea începe. 

Wayne a aprobat din cap în timp ce camioanele așteptau să tra- 
verseze autostrada. 

— Și cam asta, Hoid, i-a spus el șoferului, e tot ce știu des- 
pre cum se pun murături. 

— Mulţumesc, a răspuns Hoid. 

— N-ai pentru ce, a zis Wayne. Sunt o adevărată enciclope- 
die cu informații utile. 

Camionul din faţa lor a luat-o înainte, traversând auto- 
strada întinsă, înțesată cu zeci și zeci de mașini. Hoid a pus în 
mișcare camionul, următorul la rând. 

— Acum îmi dai și mie muzicuţa înapoi? a întrebat Hoid. 

Wayne a scotocit prin buzunar și i-a dat-o. 

— Am făcut un schimb cinstit pentru chestia asta! 

— Ba n-ai făcut nimic! 

— Ba am făcut. Obiectul de schimb e în torpedou. Mereu 
stai cu ochii pe mine și n-apuc să-ţi strecor chestii în buzunar. 
Totuși, cum ai ajuns tu așa de tare la treaba asta? Eşti un ruginit 
de șofer, atâta tot! 

— Cu exercițiu, a spus Hoid,solemn. Cu foarte mult exerciţiu. 

A deschis torpedoul, iar o arătare albă cu o coadă lungă, 
fără păr, a ieșitdin el. 

— Wayne! Un șobolan viu? 

— Eu îi spun Domnul Chiţăilă, a zis Wayne. N-am vrut să-l 
aduc, dar mi s-a furișat în buzunar. Și ce mi-am zis? „Asta-i a 
șaptesprezecea oară când l-ai lăsat să scape din cușcă, Wayne! 
Mai bine dă-l cuiva responsabil.“ 

— Eşti un ciudat clasa-ntâi! a zis Hoid, zâmbind în timp 
ce șobolanul i se cățăra pe braţ. Dar... cred că accept schimbul. 


METALUL PIERDUT 199 


— Hai, că-i bine, a răspuns Wayne. Îi plac căpșunile și bău- 
tura, dar să nu-i dai băutură, că ăsta-i șobolan. 

— Am luat la cunoștință. j 

Au aşteptat la marginea şoselei late. Însă Wayne avu- 
sese toată ziua sentimentul că ceva avea să se întâmple. Ceva 
important. 

— Tu ai simțit vreodată, a zis Wayne, că ţi-ai dori să ai o 
viaţă ca-n povești? 

— Ce vrei să spui cu asta? 

— Poveștile alea au întotdeauna un final fericit. Alea pe 
care mi le spunea maică-mea... însemnau ceva. Oamenii erau 
buni de ceva. 

— Eu cred că trăim povești în fiecare zi, a spus Hoid. 
Povești pe care ni le amintim, le spunem și le dăm formă ca să 
fie cum vrem noi să fie. 

— Ultima poveste ce mi-o zis-o maică-mea, a continuat 
Wayne, era despre un om al legii. Ciudat, nu? Așa că am ajunssă 
fiu și eu unul. Doar că ăla era erou. lar eu sunt... mă rog, sunt eu! 

— Sunteţi nedrept cu dumneavoastră, domnule Wayne, a 
spus Hoid, încet. 

— N-ai cum să fii erou dacă ai fost un ticălos, Hoid. 

— Dar în majoritatea poveștilor, ticălosul îl cunoaște cel 
mai bine pe erou. 

Wayne a reflectat la asta, urmărind mașinile ce se deplasau 
încet pe drum. Și... s-a trezit imaginându-și șoseaua aceea ca 
pe un fluviu. Pentru că o parte din el și-ar fi dorit ca spusele lui 
Hoid să fie adevărate. 

Apoi a așteptat. 

Și iar a așteptat. 

La naiba... Chiar trebuia să vină cineva cu o idee astfel încât 
mașinile care voiau să traverseze să aibă șanse mai mari. Poate să 
seangajeze o persoană care să tragă cu un pistol în aer când erau 
prea multe mașini care blocau drumul, astfel încât să-i sperie 
pe șoferi ca să se miște mai repede? Oricum, la ce viteze aveau 

mașinile alea... drumul putea fi un râu lat. Mda, un râu din pia- 
tră și oțel. Mai rapid decât orice râu din lume. 

A zâmbit, aducându-și aminte de o voce calmă, frumoasă, 
care avusese grijă ca lumea lui să fie trainică atâta vreme. 

Mda, avem de prins un bandit, a gândit el. Dar tot nu-i în 
regulă. Unde-i eroul? Ar fi trebuit să fie aici, dar a rămas în urmă. 

Calm, Hoid a pornit motorul și a traversat în goană auto- 
strada, alegându-se cu doar trei claxoane din partea mașinilor 
ce fuseseră nevoite să încetinească. Se descurcase destul de 
bine, date fiind circumstanţele. Puteai să traversezi și cel 
mai rapid fluviu, plin de cele mai mari pietre, dacă tu erai 
într-o piatră mai mare. Nu era nevoie să zbori, cum făcuse 
Jak în poveste. Nu se chema că trișa. Era doar o metodă mai 
deşteaptă, atâta tot. 

Urmaţi de ultimul camiondin convoi, au oprit în depozitul 
slab luminat de ferestrele fără zăvoare aflate în partea de sus a 
zidurilor. De ce-or fi pus ferestrele alea acolo sus, unde nu vedea 
nimeni prin ele? 

Ah, da... chestii ilegale... Mda, acum are sens. 

— Mulţumesc că m-ai adus, Hoid, a zis Wayne, scoțându-și 
pălăria de gangster — una uzată, din lână, pe care-o luase la 
schimb de la unul dintre golanii pe care-i capturaseră. S-ar 
putea să vrei să-ţi ţii căpăţâna la cutie dacă se lasă cu pac-pac. 
Dar sper să nu seajungă acolo. 

— S-a-nţeles, domnule Wayne, a spus Hoid. Numai bine. 

Wayne a aprobat din cap, dar sosise momentul să devină 
altcineva. S-a strâmbat mijind ochii, cum făcea Franis — ăsta 
era individul de la care șterpelise pălăria. Un tip de înălțimea 
și vârsta lui Wayne, dar ceva mai trecut prin viaţă. Tocit de vre- 
muri, de fumuri, de lucrurile pe care le făcuse. Wayne deja purta 
o perucă, încercând să-și schimbe culoarea părului, un pic de 
cauciuc pe bărbie, ca s-o facă mai pătrățoasă, și ceva machiaj, 
ca să-i înfunde ochii în orbite. Cu pălăria, chiar era Franis — un 
lucru îi mai lipsea. 

A coborât din camion și a făcut câţiva pași, mergând țanţoș. 
Franis se pricepea de minune să meargă țanţoș. 

VenDell — purtând corpul Ciclului, un bărbat pe,nume 
Granks — l-a întâmpinat în faţa camionului. Ceilalți au așteptat 
în tăcere. Toţi escrocii ăia nenorociţi din camioane săreau când 
aveau pe cineva de prins. Pe cineva mai important decât cretinii 
ăia de rang mic. 

Nu că Franis ar fi fost vreun cretin. El pur și simplu avea 
nevoie de un loc de muncă, atâta tot. Începeai cu o slujbă la 
docuri, dar îți era tot mai greu acolo. lar programul era nasol 
rău. Apoi auzeai că prietenul tău Vin are o slujbă la cineva care 
plătea mai bine, și nu trebuia decât să muţi niște cutii. Cine 
dădea de belele mutând cutii? Chiardacă era nevoie să ai mereu 
un pistol la tine și să fii pregătit să tragi. 

A intrat ţanţoș alături de VenDell, cu costumul lui de fiţe și 
corpul și mai de fiţe. 

— E uluitor, a spus kandra, cum reușești să faci asta. Imiți 
pe cineva aproape la fel de bine ca o rudă de-a mea. 

— Trebuie doar să găsești pe cineva care-ţi seamănă cât de 
cât, a spus Wayne. Și să rămâi în personaj. 

— Așa, așa, a zis kandra. 

Nu era deloc rău — având în vedere cât de cusurgiu putea 
să fie. Purta bine corpul lui Granks. Un gangster care demon- 
strase destule încât să fie ridicat în rang. Să i se dea un titlu și 
o autoritate în timp ce ei, ceilalți, erau practic niște muncitori 
de rând. 

Au traversatîncăperea uriașă și s-au îndreptat spre doi indi- 
vizi care ieșeau din perimetru. Într-adevăr, mai mulți oameni au 
început să se îndrepte într-acolo. O bandă locală. Erau... mai 
mulți oameni decât avea poliția. 

Dar noi vom avea de partea noastră elementul surpriză, s-a 
gândit Wayne. lar camioanele erau blindate, oferind protecţie. 
Ar fi trebuit să fie în regulă, dacă Wayne și Marasi — ca să 
nu mai zică de un Nemuritor-fără-chip — erau de partea lor. 

MelLaan lupta destul de bine; nici VenDell nu era de lepădat 
când venea vorba de încăierări. 

Cei doi care s-au apropiat purtau haine de lucru: salopete, 
pantaloni, cămăși cu nasturi. Nu erau destul de buni. Mai aveau 
nevoie de cel puţin un Costum — rangul în fața căruia răspun- 
dea Granks — și, preferabil, de o Secvenţă sau chiar de o Serie 
complet promovată. Erau doar două în tot grupul Set. Și un sin- 
gur lider. Cheia. 

Wayne/Franis nu voia niciuna dintre acele slujbe impor- 
tante. Nu-l interesa să poarte haine festive și să atragă focurile 
de armă. N-aveau decât să-l plătească și să-l lase să pretindă că 
nu făcea nimic greșit. 

— Ciclule, a spus unul dintre cei doi bărbaţi zdraveni, 
făcând un semn din cap. Probabil era un individ pe nume Dip, 
conform interogatoriilor. Sau... poate că era cel numit Embrier. 

Oricine-ar fi fost, i-a aruncat o privire lui Franis, dar nu i-a 
spus nimic direct. 

— Lăsaţi camioanele, i-a zis el lui VenDell. Adunaţi-vă 
oamenii-n dubele alea două de-afară și mergeţi acasă. Se vede 
treaba c-aţi avut succes. 

— Bine, a bombănit VenDell — cu o versiune destul 
de bună a accentului lui Granks. Dar trebuie să vorbesc cu 
Secvenţă. Avem o problemă. 

— Și nu-i suficient să vorbești la radio? a întrebat 
poate-Dip. 

— Am motive să cred că radiourile-s compromise, a spus 
VenDell. Secvenţă e aici, nu? 

Era propunerea lui Wayne. Ăştia cu veleități de lider erau 
mereu prin preajmă și urmăreau pe toată lumea. Nu aveau 
încredere în hoţii (cât de cât) cinstiți precum Franis că-și 
făceau treaba așa cum se cuvine. Deci da, era necesară prezența 
(undeva, pe acolo) a unui membru de rang înalt al grupului Set. 
La fel de sigur cum Franis nu era Franis în clipa aceea, ci era 
cineva care-i semăna destul de mult — cât se putea de mult 

fără să-i poarte oasele, ceea ce-ar fi însemnat să trișeze și cu 
asta, basta. 

Oricum. Negocieri importante. Pe viaţă și pe moarte. 
Înconjurat de patruzeci de bărbați înarmați. Ar fi fost bine să 
fie atent. 

— Am să-i transmit lui Secvenţă mesajul vostru, a spus 
poate-Dip. 

— N-o să fie destul, a zis VenDell. Avem o problemă. Una 
foarte mare. 

Cei doi golani s-au uitat unul la celălalt. La naiba... intra- 
seră la bănuieli. 

Wayne a aruncat o privire spre oamenii din perimetru, care 
aveau nevoie doar de-un comentariu în răspăr ca să înceapă să 
tragă. Așa că a luat o hotărâre rapidă. Individul n-avea cum să 
fie Dip. Căci cine ar pune un tip pe nume Dip să fie responsabil 
de ceva? 

— Hei, Embrier, a spus el, cu o versiune ușor modificată 
a propriului accent — accent de docher, dar suprapus cu unul 
smiorcăit pe care-l adoptaseră golanii ăia. Oamenii care lucrau 
împreună începeau să-și împrumute unii altora felul de a vorbi. 
Stăm și noi puţin de vorbă? 

Bărbatul îndesat i-a aruncat o privire, după care a aprobat 
din cap. 

— Da, Franis... 

Wayne i-a făcut semn să vină la el, apoi au trecut într-o 
parte. VenDell a pornit o conversaţie cu celălalt bărbat, trecând 
în revistă inventarul pe care reușiseră să-l „achiziționeze“. 

— Care-i treaba, Franis? a întrebat golanul încet, după care 
a arătat peste umăr cu degetul mare. Ciclului nu-i pasă câtuși de 
puţin de chestiile astea. Ăla face doar ce i se spune. 

— Are mintea-n colțuri, a aprobat Wayne, încet. Îți vine să 
crezi că l-au ales pe ăsta? 

— Îmi vine, a spus Embrier. Ăsta nu pune niciodată între- 
bări. Spre deosebire de tine. 

— Hei, a zis Wayne, eu mă întreb doar când îmi vine 
salariul. 

— Ca noi toţi, a spus Embrier, apoi i-a aruncat o privire 
piezișă. Te-a cam prins soarele. 

La naiba... Machiajul nu fusese suficient de discret. 
Cum să-l facă pe om să întrebe de taică-su? Wayne avea niște 
informaţii solide de la adevăratul Franis despre tatăl lui. 

— Ştii cum e. Muncă grea, cum spunea tata — cea mai ca 
lumea muncă-i aia cu braţele și spinarea. 

— Da, dar tu nu trăieşti într-o peșteră? 

— Nu trăiesc în peșteră, dar-ar rugina-n ea să dea! Ce, tu 
crezi că stau acolo, pe întuneric? 

Embrier a mormăit ceva. 

— Ce face soră-ta? 

Soră? Uau, dar-ar rugina... Wayne i-a aruncat o privire lui 
Embrier. Zâmbetul ăla... 

— Stai naibii departe de soră-mea! a zis Wayne. 

— Întrebam și eu, a spus Embrier ridicându-și mâinile. 
Dar-ar ruina... Nu-i nevoie să sari așa... 

— Uite care-i treaba, a zis Wayne. Ciclul nu se poartă ciu- 
dat — e îngrijorat. A văzut o polițistă care adulmeca pe lângă 
baza noastră. Cu păr negru. O știi? 

Bărbatul a înjurat în barbă. 

— De ce n-ai zis nimic? 

— Păi, am zis, dar-ar rugina să dea! Însă Ciclul vrea să 
raporteze. Crede că va atrage atenţia... știi-tu-cui... C-a dat 
peste-un gabor care știam că poate să umble pe aici. Dar-ar 
rugina-n el de idiot! 

Dar Embrier s-a făcut un pic cam prea palid auzind că 
Ciclul voia să-i atragă atenţia lui Trell. Cel mai bine era să... se 
îndepărteze ușor-ușor. Wayne l-a cuprins pe individ pe după 
umeri și s-a îndreptat din nou spre ceilalți. 

— Plus de asta, a spus el, dă-o uitării pă soră-mea. Am găsit 
eu o femeie care ţi s-ar potrivi. 

— Pe bune? a întrebat Embrier. 

— Normal. Zicea de Yulip că-i arătos. 

— Yulip? Ăla cu sânge de kolos care are mutră de broască? 

— Taman ăla, a zis Wayne, alăturându-se din nou celorlalți. 

Embrier a clătinat din cap. 

— Ce nebunie! 

A făcut un semn din cap spre VenDell. 

— Mă duc să-l caut pe Secvenţă. Tu pune-ţi oamenii să 
înceapă să descarce! 

VenDell s-a întors, făcând semn cu mâna ca procesul să 
înceapă. Spera că Marasi avea să țină capul plecat, cum o sfă- 
tuise Wayne. Prea sărea-n ochi fata aia. Trebuia să învețe să se 
schimonosească, să fie și ea altcineva, din când în când. Chiar 
ajuta la sila de sine. 

Tot nu trebuia să trec fluviul ăla fără erou, a gândit Wayne 
în timp ce acei doi golani alergau spre partea din spate a încăpe- 
rii și deschideau o ușă. 

— Pe bune, l-a întrebat VenDell pe Wayne, cum faci asta? 
Nici măcar n-ai oasele lor! 

— Trebuie să ai mai puţine beţe-n fund, VenDell, a spus 
Wayne. Mai smulge-ţi unu sau două și-ai să vezi. 

— E cât se poate de nedrept, a zis el. Un muritor nu ar tre- 
bui să poată sta lângă unul dintre Purtătorii Contractului și să 
fie pe măsura lui când vine vorba de imitație. 

— Ah, gelozia! a spus Wayne. Și, trăgând aer în piept: 
Parfum de flori de cireș. Și vezi să nu mai ieși din personaj, măi, 
amărâtule! 

În cele din urmă, două siluete îmbrăcate cu haine mai bune 
au ieșit dintr-o încăpere întunecată din capătul depozitului. 
Perfect. Asta-și doriseră. Sperau că polițiștii care așteptau erau 
în stare să... 

Deodată, ușile exterioare s-au trântit, iar niște siluete în 
haine maronii au dat buzna în încăpere, cu armele ațintite asu- 
pra golanilor. 

— Aruncaţi armele! Acţiunea poliţiei! 

— E de la căldură! a spus Wayne, scoțându-și arma din 
teacă. 

VenDell l-a apucat de braţ. 

— O, da, a zis Wayne, lăsându-și braţul în jos. Bine, bine... 
Mai uit uneori... 

Dar ăia nu erau de-ai lor. Ce naiba?! Peste tot, în jur, gola- 
nii se întorceau — dar nimeni nu trăgea, pentru că în încăpere 
dădeau buzna tot mai multe siluete în maro. Cel puţin o sută de 
polițiști. Care purtau... 

„„scutul și ţestoasa, simbolul Bilmingului. Erau polițiști 
locali. 

Acţiunea lui Marasi tocmai fusese dejucată. 


METALUL PIERDUT 207 


2 2 


Marasi a gemut și s-a ridicat în șezut, dându-și jos șapca pe care 
o folosise ca să-și ascundă faţa. 

Poliţişti locali din Bilming. Minunat. A aruncat o privire 
spre Rază-de-lună, care a ridicat din umeri. 

— Habar n-aveam, a zis ea. 

Marasi a oftat. Măcar cei din poliția locală avuseseră 
destulă prezență de spirit încât să-i înconjoare pe Secvenţă 
și complicele lui — o ceată de cel puţin douăzeci de polițiști 
aveau armele aţintite asupra lor. Poate nu știau ei de Set, dar 
înțelegeau bine cum stăteau lucrurile cu gangsterii și contra- 
banda. Restul polițiștilor nou-veniți adunau toți golanii care 
avuseseră inspiraţia să nu tragă, deoarece erau cu mult depășiți 
numeric. Au lăsat armele jos, fără tragere de inimă. 

Marasi a deschis ușa cu piciorul și a sărit din camion. 
Imediat, câţiva dintre polițiștii care înaintau au întors armele 
spre ea. Oftând, Marasi a ridicat mâinile. 

— Sunt de la Poliţia din Elendel! a strigat ea. Agent special 
Marasi Colms! 

— Ce înseamnă asta? a întrebat o voce. 

O femeie înaltă și blondă, cu părul scurt — purta o uni- 
formă din Bilming —, și-a făcut loc cu forţa printre polițiști. Lui 
Marasi i s-a părut că o cunoaște pe femeie. 

— Căpitane Blantach? a spus Marasi. Ne-am întâlnit la 
instrucţia interurbană de anul trecut. 

Femeia a măsurat-o pe Marasi din cap până-n picioare, 
dupăcare a oftat. În apropiere, câțiva dintre oamenii lui Marasi 
coborau ezitând din camioane, arătându-și insignele. 

Căpitanul Blantach și-a dus palma la frunte. 

— Îşi baţi joc de mine, a spus ea. Organizezi o operațiune 
în orașul meu? 

— Am jurisdicție în întregul Bazin, a spus Marasi, scoto- 
cind după acte. Comisarul-șef Reddi a autorizat acțiunea sub 
supravegherea guvernatorului. 

— Pretinzi că ai jurisdicție peste tot în Bazin! a zis Blantach, 
îndepărtând autorizaţiile cu un gest al mâinii. Mânca-v-ar 
rugina de elendezi! Normal că desfășuraţi operațiuni la mine în 
oraș, fără să vă deranjaţi măcar să-mi trimiteţi vorbă. 

Lui Marasi îi cam părea rău de femeie. Și totuși, grupul Set 
avea Orașele Exterioare la degetul mic. Ar fi fost mult prea ris- 
cant să le trimită vorbă polițiștilor locali; aproape sigur existau 
agenți Set în organizaţia lui Blantach. 

Deși... prezenţa polițiștilor acolo părea să infirme această 
teorie. 

— Va trebui să ni-i predaţi nouă, a spus Marasi, făcând un 
semn din mână spre gangsteri. 

— Vezi să nu! a răbufnit Blantach, încrucișându-și braţele 
peste sacoul uniformei, țeapăn și cu nasturii strâns încheiați. 

— Toată povestea asta are legătură cu o rețea mult mai 
mare. 

— Atunci vom afla asta în timpul interogatoriului. 

Marasi a oftat, după care a tras adânc aer în piept. 

— Blantach, a zis ea, noi chiar trebuie să ne certăm acum? 

Femeia mai înaltă s-a uitat la ea, dar nu a scos un cuvânt. 

— Politicienii nu se înțeleg, a spus Marasi, dar asta-i treaba 
lor. Treaba noastră e să protejăm orașele — pe toate. Hai mai 
bine să colaborăm, decât să ne ciondănim. 

— Aș putea fi de acord cu asta... dacă mă lași să stabilesc 
eu condiţiile. 

— Ce vânez eu, a spus Marasi, e bine ascuns, adânc. 
Periculos de adânc. Și are mici tentacule de ceaţă care învăluie 
toate aspectele societăţii. Liderii orașului tău sunt aproape sigur 
compromiși. 

— Ziceai că asta nu are legătură cu politica. 

— Am spus că n-ar trebui să ne îngrijoreze gradul de dez- 
binare al politicienilor, a spus Marasi. Dar în ziua de azi totul 
are legătură cu politica. Grupul pe care-l urmăresc încearcă să 
stârnească în mod deliberat un război între Elendel și Orașele 
Exterioare. Dacă ne apropiem de el, în ambele guverne există 
elemente care vor încerca să ne oprească. De aceea nici n-am 
putut să te avertizăm că venim. Îmi cer scuze, dar în guvernul 
meu, cei mai mulți n-au habar de operaţiunea asta. 

Blantach i-a făcut semn să plece unui asistent care se 
apropia cu pași vioi, probabil ca să transmită numărul de ina- 
mici capturați, continuând s-o privească pe Marasi. Situaţia 
semăna un pic cu o rundă de negocieri politice — dar Marasi 
avea un avantaj față de Steris și Wax. Niciodată nu-ți puteai 
da seama ce gândea un politician. Dar colegii polițiști? 

Nu alegeai slujba asta pentru glorie — sau cel puţin 
nu rămâneai cu ea pentru glorie. Oricine voia glorie trecea 
repede la o funcţie de judecător sau de avocat, promovat 
și scăpat de munca de detectiv cât mai curând posibil. Dar 
Blantach era poliţist de carieră. Și era mai veche în slujba asta 
decât Reddi. 

— Mă îngrijorezi, Colms, a spus Blantach. 

— Cât de greu ţi-a fost să organizezi operațiunea asta? a 
întrebat Marasi. Cei din guvernul tău — oameni de rang mai 
înalt din poliție — au conspirat împotriva ta? 

— Așa e mereu. Și, ridicând din umeri, Blantach a conti- 
nuat: Știi cum e cu birocraţia. E... a început ea, dar s-a oprit, 
încruntându-se: S-ar putea să fi fost un pic mai multă în misi- 
unea asta. 

— Și-atunci de ce n-au anulat-o cu totul? a șoptit Marasi. 
De ce v-au lăsat să continuaţi? 

— Eram hotărâtă. 

Nu despre asta era vorba. Dacă Set ar fi știut despre misi- 
une și ar fi avut de gând s-o oprească, ar fi făcut-o. 

Armele erau oricum aduse aici pentru a înarma forțele din 
Bilming, a gândit Marasi. Deci e în regulă dacă le confiscă guver- 
nul. Oricum vor ajunge acolo unde trebuie. Grupul Set era nevoit 
să conducă o operaţiune delicată. Or fi controlat ei Bilmingul, 
dar cei mai mulți nu știau asta. Deci de ce să riște și să împiedice 
un raid, când tot ce trebuia să facă Set era să se asigure că bunu- 
rile confiscate ajungeau în oraș acolo unde trebuia? 

Și cu Secvenţă cum rămânea? Marasi a aruncat o privire 
spre grămada de polițiști care îl înconjuraseră. Bărbatul fusese 
legat, dar își păstra atitudinea încrezătoare. Avea un aspect rafi- 
nat, un costum stilat. Sprâncene dese și buze proeminente. Ea 
presupunea că era informat despre razie și intrase în joc ştiind 
că avea să fie eliberat mai târziu. 

Apoi a văzut-o pe Marasi. A înclinat din cap, încrun- 
tându-se. A dat să se apropie, iar polițiștii au fost nevoiţi să-l 
imobilizeze — de parc-ar fi uitat de ei. A privit-o fix, confuz. 

O clipă mai târziu, a zâmbit larg, plin de entuziasm. S-a 
încordat, apoi a întins gâtul. 

Dar-ar rugina... Oare ce-i scăpa din vedere? 

Of, la naiba... Ce metodă mai bună de-a stârni noi con- 
troverse în Bazin decât aceea de a găsi dintr-odată un grup de 
polițiști din Elendel amestecându-se în problemele din zonă? 
Mai ales dacă... 

— Blantach, a spus Marasi apucând-o de braţ, trebuie nea- 
părat să-l sedăm pe omul ăla. 

— Poftim? Să-l sedăm? De ce? 

— Nu sunteţi pregătiţi pentru Născuţi-din-metal... 

— Nu avem Născuţi-din-metal în grupul ăsta, a spus 
Blantach. Am informaţia din surse sigure, de la... 

Secvenţă a ales momentul respectiv pentru o Împingere 
allomantică de o forță incredibilă. 

Marasi purta o centură detașabilă cu cartușiere metalice, așa 
încât Împingerea nu a făcut decât să-i desprindă echipamentul. 
Poliţiştii din Bilming nu erau chiar atât de bine pregătiți. Au 
fost aruncaţi în spate de propriile arme, cătușe și alte obiecte 
din dotare. 

Cu un țipăt, Blantach s-a prăbușit din picioare, dar s-a 
alesdoarcu o căzătură ușoară — mulţi au fost aruncaţi zeci de 
metri. Camioanele s-au zgâlțâit, iar două au fost chiar întoarse 
cu susul în jos. Ușile laterale ale clădirilor au fost smulse din 
țâțâni. Ferestrele s-au crăpat, iar oamenii ţipau în timp ce 
armele măturau podeaua și se loveau de pereţi — cu excepţia 
câtorva neafectate, care zăceau aruncate pe jos. Se părea că 
unora dintre inamici li se dăduseră arme din aluminiu. 

Secvenţă a ridicat cu dezinvoltură una dintre acele arme, 
amplasat în epicentrul unei explozii de o putere pe care Marasi 
n-o mai văzuse niciodată din partea unui Monedăzvârlitor 
obișnuit. A făcut un pas în spate, uluită. Fusese ceva ca... din 
poveștile de demult. Ca din cronicile istorice ale lui Armonie, 
în care era descrisă în amănunt puterea Războinicului în 
Ascensiune. 

Era un semn cumplit. Pentru că Marasi și-a dat seama de 
ce zâmbea Secvenţă. Deși probabil avusese de gând să lase ca 
arestarea lui să decurgă de la sine, acum că i se oferise ocazia de 
a implica Elendelul într-un scandal, voia să aibă cât mai multe 
victime. 

În timp ce ceilalți își reveneau, Marasi s-a aruncat după 
unul dintre pistoalele din aluminiu. Dar Secvenţă a țintit și a tras 
chiar în fața ei — încă neînarmată —, făcând-o să se ascundă 

după un camion răsturnat. Din fericire, Împingerea allomantică 
încetase, cel puţin pentru moment. 

Ai citit despre asta, s-a gândit ea. E una dintre puterile stră- 
vechi, de care dispun doar cei Născuţi-din-ceaţă. 

Se numea duraluminiu, unul dintre metalele tainice. Cu 
ajutorul lui, un Allomant își putea arde dintr-odată întreaga 
rezervă de metal. De parc-ar fi detonat un butoi de praf de pușcă 
în loc să tragă un singur glonţ, elibera o cantitate uriașă de ener- 
gie allomantică. Cel puţin... așa își amintea ea. Nu mai fusese 
relevant de secole, pentru că nimeni nu putea avea două puteri 
allomantice în același timp. 

Doar dacă aveai ţepușe hemalurgice. 

O siluetă cu o căciulă din lână și perucă s-a îndreptat cu 
pași împleticiţi spre ea câteva secunde mai târziu. Wayne a fost 
urmat de VenDell în corpul Ciclului cu pieptul lat. O secundă 
mai târziu, bula de viteză a lui Wayne le-a asigurat celor trei un 
spațiu în care să respire. 

— Ăștia ne așteptau! a spus Wayne. Știau că vom organiza 
flagrantul ăsta! 

— Nu, a spus Marasi. Știau de Blantach și de agenții ei, dar 
cred că nu-i deranja să se lase capturați. Cred că aveau de gând 
să lase să se desfășoare acel flagrant, iar mai târziu să fugă din 
închisoare. 

— Şi ce s-a schimbat? a întrebat el. 

— Secvenţă tocmai și-a dat seama că suntem din Elendel, 
a spus Marasi, și s-a hotărât să profite de prezenţa noas- 
tră aici ca să stârnească un incident — soldat cu moartea 
agenților — și să acuze Elendelul de amestec într-o operațiune 
a Bilmingului. 

Era doar o presupunere. Însă faptele vorbeau de la sine. În 
momentul în care o văzuse pe Marasi, un bărbat care se predase 
în liniște hotărâse să lupte. Ceea ce-i punea pe toți în pericol. 

l-a aruncat o privire din spatele camionului, acum că 
nu mai trebuia să-și facă griji că se trăgea în ea. Secvenţă își 

îndreptase degajat arma spre căpitanul Blantach, care încerca 
să se ridice în picioare. Pe tot perimetrul încăperii, polițiști și 
gangsteri deopotrivă se ridicau de la pământ, dezorientaţi. Cei 
care-și reveniseră primii încremeniseră în poziţiile din care-și 
adunau armele de jos. 

— Ce-aveţi de gând? a întrebat Wayne. 

— Tu-i distragi atenţia lui Secvenţă, a spus Marasi. Eu îi 
organizez pe agenţii noștri. Și forțele grupului Set par surprinse 
de chestia asta — uită-te la șocul care li se citește pe chipuri. Eu 
chiar cred că aveau de gând să se lase capturați, apoi eliberaţi de 
judecători și procurori corupți. Încă putem întoarce situația în 
favoarea noastră dacă profităm de dezorientarea lor. 

— Nu ăsta era planul! a strigat VenDell, aruncând o privire 
în spatele ei. 

— Planurile ţin până se apucă unul să deschidă focul, 
amice! a zis Wayne. 

— Ce haos! a bombănit VenDell. Atâtea oase frumoase vor 
fi zdrobite... 

— Nuşi dacă putem opri treaba asta, a spus Marasi. Ajută-l 
pe Wayne cu Secvenţă și doboară orice inamic înarmat vezi. 
Ai grijă la șoferii noștri — nu poartă uniformă, dar toți sunt 
încălțaţi cu pantofi albi. 

— Xăă... a făcut VenDell. Măi, să fie! Hmm... când spuneți 
„doboară“, la ce vă referiţi, mai exact, domnişoară Colms? 

— Ucide, a spus Marasi. Împușcă... schilodește... mănâncă... 
Nu-s pretențioasă, VenDell. 

— Aaa... Păi... da, a zis el. Vedeţi dumneavoastră, eu nu 
sunt mare luptător. Sunt un intelectual. Un bun planificator. 
Am idei profunde și pline de însemnătate. 

Ea s-a uitat la el, încruntându-se. 

— Eu urmez Primul Contract, domnișoară Colms. Ca mai 
toți din neamul kandra. Nu pot să ucid, nici măcar să rănesc, 
vreo făptură vie. Mai ales una omenească. 

— MelLaan n-a avut niciodată problema asta! 

— Melaan e soi rău! a spus VenDell. De ce crezi că ţi-au 
repartizat-o ţie? Numai ea și TenSoon se pricep la luptă; noi, 
ceilalți, o detestăm! Ar trebui... ăăă... să mă retrag. Și să planific. 
Da, să-mi planific reacţia. 

Marasi i-a aruncat o privire lui- Wayne, care-și dădea ochii 
peste cap. 

— Tu ești practic indestructibil, nu? l-a întrebat ea pe 
VenDell. La fel ca MeLaan? 

— Teoretic, da. Dar, vedeţi dumneavoastră, eu... 

— Atunci ieși, a spus Marasi, și fă-i să tragă-n tine! Și dacă 
reușești, aruncă-mi și mie un pistol din ăla de aluminiu. 

— Foarte bine, a zis el, cu un oftat adânc. E ultima oară 
când îl las pe Armonie să mă convingă să... 

S-a întrerupt când o femeie scundă a ocolit partea din spate 
a camionului și a intrat în bula lor de viteză. 

Femeia îndesată purta un melon și avea în mână un baston 
de luptă. 

— Salutare, drăguțţilor, a zis ea. Cum stăm? Ce-avem noi 
aici, ședință? Îmi place să cunosc oameni noi. Uciderea lor mai 
sparge monotonia! 

A rânjit, apoi s-a repezit la Marasi. 

Era o experienţă atât de ieșită din comun — niciodată nu 
încălcase cineva perimetrul unei bule de-a lui Wayne —, încât 
Marasi a reacţionat cu o încetineală stânjenitoare. Wayne nu era 
atât de inhibat. A apucat-o pe femeie de braţ în timp ce lovea, 
împiedicând bastonul s-o lovească pe Marasi în cap. 

Toţi trei au căzut grămadă. Bastonul a ajuns la Wayne, 
dar femeia s-a îndepărtat împleticindu-se. Pentru o secundă, a 
devenit o străfulgerare când a atins marginea bulei de viteză — 
apoi a traversat încăperea cu viteza normală a unui om. O clipă 
mai târziu a încremenit, mișcându-se cu mare greutate. 

— Fir-ar să fie! a bombănit Wayne. Încă un Alunecător! 

Bineînţeles. Cineva cu aceeași putere ca Wayne — își putea 
crea și ea bule de viteză. Când se mișcase repede, preţ de o clipă, 

fusese pentru că bula ei de viteză se suprapusese cu cea a lui 
Wayne, dublându-și viteza pentru o fracțiune de secundă. Dar 
fusese nevoită să renunţe la bula ei ca să continue să se depla- 
seze prin încăpere, deoarece Alunecătorii erau nevoiţi să facă 
pauze scurte când își foloseau puterile. 

— Wayne, a spus Marasi, am un alt plan. Mă duc să-mi 
iau grenadele allomantice. S-au desprins în explozia de mai 
devreme. Trebuie să renunți la varianta ta ciudată. 

— Cum, e versiunea mea mai ciudată doar pentru că e 
Alunecătoare? 

— Sunt deacord, a spus VenDell. Waynee deja din cale-afară 
de ciudat — deci orice versiune ciudată a lui e normală. 

— Nu contează! s-a răstit Marasi. Wayne, tu te ocupi de 
Alunecătoare! VenDell, tu îi distragi atenția Monedăzvârlitorului! 
Sunteţi gata? 

— Gata, a zis Wayne. 

— Nuss gata! a spus VenDell. 

— Coboară bula! a strigat Marasi, făcând deja un salt 
înainte. 

Wayne a ascultat-o, iar vacarmul din încăpere a izbit-o. 
Oameni care căutau cu disperare armele și începeau să tragă. 
Țipete și urlete de durere. Poliţişti care încercau să se organizeze — 
douăsprezece voci diferite care dădeau ordine contradictorii. 

Marasi a doborât-o pe căpitanul Blantach — care abia 
reușise să se ridice în picioare — împingând-o după un alt 
camion. Gloanţele lui Secvenţă au lovit podeaua, aruncând 
bucăţi de beton în aer și ratând-o la milimetru pe femeie. 

Blantach s-a ridicat în picioare împleticindu-se, nedume- 
rită, apoi i-a mulțumit cu un semn din cap lui Marasi, care se 
întorsese deja cu spatele la camion. Era camionul cu care intrase 
în clădire — dar Rază-de-lună nu era nicăieri. 

Wayne a doborât-o pe Alunecătoare o clipă mai târziu. 
VenDell a sărit din spatele camionului răsturnat și a început 
să-și agite mâinile. 

— la uitați-vă la mine! Absolut lipsit de apărare! Și mai sunt 
și trădător! Am să mă duc să le spun totul polițiștilor! 

A încasat un glonţ drept în cap. 

— Dar-ar rugina! a strigat căpitanul Blantach, care a reușit 
în sfârșit să pună totul cap la cap. Ăștia au un Allomant! 

Marasi a oftat. 

— Poţi să organizezi o forță de rezistență, căpitane? a stri- 
gat ea încercând să acopere zgomotul tot mai puternic. Armele 
montate pe fiecare ladă din camioanele astea sunt reale și toate 
autovehiculele sunt blindate, astfel încât să te poţi adăposti de 
gloanţe! 

— Bine, atunci, a spus Blantach, întorcându-se și făcând un 
semn cu mâna înspre zidul estic al încăperii. Agenţi! La mine! 
Noi... 

Camionul după care se ascundeau s-a smucit. Marasi abia a 
apucat să se ferească de o a doua Împingere-în-oţel puternică, ce 
a scuturat toată încăperea. Pereţii depozitului s-au cutremurat, 
lemnul s-a rupt, iar cuiele a fost smulse. Cei care găsiseră arme 
au fost din nou împinși în spate. lar camionul după care se adă- 
postise Marasi a fost aruncat de parcă i-ar fi tras cineva un șut 
din săritură. A ajuns în stradă, rostogolindu-se și izbind lăzile cu 
arme, care s-au făcut țăndări. La naiba! 

Blantach, care deja se pusese în mișcare spre nemulțumirea 
polițiștilor și a bandiţilor, a scăpat ca prin urechile acului. Mulţi 
dintre ei fuseseră doborâți la pământ. 

Acum că Marasi rămăsese fărăadăpost, l-a văzut pe Secvenţă 
scuturând un flacon din aluminiu, apoi deșurubându-l și luând 
o înghiţitură. Și mai multe metale, și-a dat ea seama. Din câte își 
amintea, ori de câte ori folosea duraluminiu, Secvenţă era nevoit 
să-și refacă rezervele. 

În timp ce Secvenţă termina de băut, o siluetă cu o gaură de 
glonţ în frunte l-a doborât. VenDell își dădea, cel puţin, silința. 

— Adună-i pe agenți! i-a strigat Marasi lui Blantach, după 
care s-a îndreptat în fugă spre partea din față a depozitului, 

unde se căscase o gaură. Undeva printre dărâmături se afla cen- 
tura ei cu metale — cu grenadele ei. Aceea era probabil cea mai 
mare șansă pe care-o avea pentru a opri un Allomant înzestrat 
cu superputeri. 

În timpul ăsta, a dat de o priveliște incredibilă: Wayne și 
cealaltă Alunecătoare se luptau. 

Wayne s-a năpustit spre Alunecătoare, prinzând brusc 
viteză — dar coborând bula în zbor. Ea și-a ridicat-o pe-a 
ei, cuprinzându-i pe amândoi — și au început să se croiască 
năprasnic cu bastoanele de luptă, mișcându-se haotic. Bula 
de viteză a căzut, iar ei s-au despărţit și au început să-și dea 
târcoale — apoi au prins viteză și s-au ciocnit din nou, atât de 
rapid, încât Marasi nu-i vedea nici măcar în ceaţă. 

Dar-ar rugina... Păstrează-ți concentrarea, s-a gândit 
Marasi. S-a ferit să iasă în partea din faţă a depozitului și s-a 
uitat cu atenţie printre dărâmături — fără să bage în seamă 
camionul nenorocit care zăcea răsturnat în apropiere, cu o roată 
învârtindu-se. 

Acolo, s-a gândit ea, şi a făcut un salt încercând să-și ia 
centura cu metale, care se ițise de după o cutie spartă. A scos-o 
și a căutat într-un buzunar, dar încuietoarea se desprinsese, iar 
două dintre grenade căzuseră. Mai avea doar una. 

Un corp flasc a zburat pe lângă ea și s-a izbit de camionul 
răsturnat. S-a chircit și s-a lăsat la pământ, apoi și-a întors chi- 
pul mutilat spre ea, cu gâtul rupt. 

— Am fost înfrânt, a spus VenDell împleticind cuvintele din 
cauza maxilarului fracturat. Am să te taxez pentru oasele astea. 

— Hai, nu te mai smiorcăi ca un bebeluș, a spus ea, și ime- 
diat a început să ardă cadmiu. Cutia dintre degetele ei a zbâr- 
nâit, încărcându-se cu energie. 

A intrat în grabă în încăpere și a descoperit că Blantach 
adunase un grup de polițiști — de-ai ei și de-ai lui Marasi — la 
adăpostul unor camioane răsturnate. Mulţi dintre gangsteri se 
adunaseră în spatele încăperii, în apropierea lui Secvenţă. Se 

părea că se aprovizionau cu arme din încăperile din spate, iar 
alţii luau scuturi de la forțele speciale. 

Wayne și inamica lui se vedeau tot în ceață. Secvenţă se 
ridicase în aer, folosindu-se de o Împingere-în-oţel. Gloanţele 
se îndoiau în jurul lui, lovindu-se de pereţi, fără să reușească 
să-și atingă direct ţinta. Dar-ar rugina să dea! Dacă era în stare 
de-așa ceva, era mult mai experimentat cu puterile lui decât era 
Ciclul cu care se luptase Marasi. Cel puţin ăla nu putea realiza 
acele mega-Împingeri din el fără să-și rănească propriii oameni. 

Marasi a dat buzna înăuntru, ghemuindu-se lângă unul 
dintrecamioanele răsturnate. A pornit cronometrul grenadei și 
a așteptat un moment în care Secvenţă să stea cu spatele. Spera 
că avea să se bazeze pe puterile lui pentru a devia gloanţele și nu 
avea să-i vadă grenada. 

Din păcate, Secvenţă a aruncat o privire în direcţia ei în 
clipa în care ea a aruncat grenada. A reușit cu greu să o înde- 
părteze Împingând-o, iar grenada a explodat lângă peretele din 
spate, fără a lovi pe nimeni. El a privit-o cu coada ochiului, de 
sus, apoi a aruncat o monedă în direcţia ei. Abia a reușit să se 
adăpostească la timp. Dar-ar rugina... Ar fi putut, dintr-o clipă 
în alta, să mute camionul ăla din loc. 

Nu, agânditea. Ar avea nevoie de o ancoră la fel de grea. De 
aceea Secvenţă Împinsese cu atâta forță în toate direcţiile. Putea 
Împinge cu o forță egală în toate direcţiile ca să se echilibreze. 
Nu putea muta un camion decât dacă Împingea, în spate, în ceva 
la fel de greu. 

Nu o ajuta cu nimic treaba asta atunci când, numărându-și 
oamenii, a descoperit că mulți dintre ei sângerau în timp ce cău- 
tau un loc unde să se adăpostească. Unii zăceau pur și simplu 
nemișcaţi. lar inamicul se regrupa... asta-i dădea un sentiment 
de rău augur. Ce gangsteri erau ăia care voiau să fie mai înarmați 
decât polițiștii? 

Genul de gangsteri înarmați până-n dinţi, s-a gândit Marasi. 
Și care au impresia că pot câștiga. N-ar trebui să luptăm. Nu așa. 

Focuri de armă au răsunat prin încăpere, iar gloanţele s-au 
lovit cu putere de piatră și metal. 

— Trebuie neapărat să ne retragem, a spus ea. 

I-a făcut un semn lui Kellen, unul dintre locotenenții ei. 

— Trebuie să începem să tragem focuri de acoperire și să 
organizăm o retragere! leșim prin deschizătura aia! 

— Ne retragem? a întrebat Kellen, furișându-se mai 
aproape. Dar inamicii noștri! 

— Suntem oameni ai legii, a spus Marasi, nu soldaţi! N-o să 
duc o bătălie în toată puterea cuvântului, în mijlocul unui oraș! 
Misiunea asta-i un eșec! E timpul să plecăm! 

Kellen s-a gândit o clipă, apoi a aprobat din cap. 

— Ai dreptate, a spus femeia. Ce vrei să fac? 

— Adună-i pe ceilalți și ajutaţi-i pe răniţi. Eu am să coor- 
donez grupul din Bilming și mă gândesc cum să le distragem 
atenţia. În care camion sunt explozibilii adevăraţi? 

— Numărul șase! 

— Al lui Wayne? Cine a stabilit treaba asta? 

— Năruirea, pare-se, a spus Kellen. Eu nu m-am gândit la 
aşa ceva. 

S-au despărțit. Marasi și-a scos pistolul din teaca de la cen- 
tura cu metale, apoi a luat-o la goană, expunându-se cât mai 
puţin, prin spaţiul deschis spre camionul numărul șase, unde se 
adăpostise Blantach. Ca prin minune, acesta nu fusese răstur- 
nat, deși Marasi nu credea că era o idee inspirată să-l conducă. 
Nu câtă vreme Secvenţă avea puterea de a răsturna vehiculele. 

— Ne retragem, i-a spus Marasi lui Blantach. Vii cu noi? 

— Da, dar-ar rugina să dea! a spus Blantach. Mă simt de 
parc-aș fi deschis un coș de picnic și-am dat de un cuib de viespi. 
Cine sunt indivizii ăștia? 

— Sunt cei care vor să ne submineze civilizația, a spus 
Marasi. Și a continuat, lovind camionul cu palma: În ăsta avem 
explozibili. O să arunc câţiva înspre inamic, să ne acoperim 
retragerea. 


i 


BRANDON SANDERSON 
220 


— Dă-mi un minut, a spus Blantach. Să-mi pregătesc 
oamenii să vi se alăture. Avem răniți. 

— Și noi, a zis Marasi. Să sperăm că explozia o să ne dea 
destul timp. 

Marasi a tras adânc aer în piept, apoi a deschis portiera 
camionului și a urcat în el. A reușit să deschidă panoul dintre 
cabină și zona cu marfă, după care s-a strecurat în spate. Era 
întuneric, dar știa că lada cu explozibili era în spate — gata să 
fie arătată la livrare. 

Pipăind, a localizat în ladă câteva grenade convenţionale. Și 
ceea ce spera să fie o bombă incendiară, făcută din lut și lichid, 
imună la Împingeri. 

Îngrijorată, s-a strecurat din nou în cabină și s-a pitit, gân- 
dind că blindajul portierei avea să o apere de gloanţe. Cu cât se 
gândea mai mult la asta, cu atât îi displăcea mai mult poziţia lor. 

Dacă fugim, o să Împingă din nou cu putere în toate 
direcţiile, s-a gândit ea. O să ieșim pe uși în timp ce camioanele 
se rostogolesc peste noi! 

Dar ce altceva putea face? S-a strecurat afară din camion cu 
explozibilii ei. Kellen și Blantach i-au făcut semn, că erau gata 
de retragere. În depozit răsunau focuri de armă, dar de partea 
lor doar câțiva polițiști continuau să distragă atenţia inamicului, 
în timp ce restul îi ajutau pe răniți. 

Era momentul să... 

Secvenţă a căzut din aer, aterizând chiar în mijlocul celor 
patru camioane după care se adăposteau. Apoi a Împins — 
două camioane de fiecare parte — aruncând camioanele cu o 
Împingere-în-oțel incredibilă. 

Într-o clipă, au rămas fără adăpost. Complet expus, gru- 
pul de agenţi i-a ridicat pe răniţi în picioare. În celălalt capăt 
al încăperii, gangsterii încropiseră o mică baricadă din saci de 
nisip — iar unul dintre ei montase repede pe un trepied o mitra- 
lieră cu mai multe ţevi rotitoare. Era o armă militară răcită cu 
lichid și alimentată cu bandă, care folosea gloanţe mai lungi de 

o palmă de om. Armele acelea fuseseră create pentru eventuali- 
tatea unei invazii malwishiene și era ilegal să le comercializezi 
în afara Elendelului. j 

Abia în clipa aceea Marasi a fost frapată de cât de depășiți 
erau din punctul de vedere al armamentului. În încăpere s-a 
lăsat o tăcere ciudată, deși era sigură că auzise pe undeva un 
zgomot de sticlă spartă. O parte din mintea ei s-a concentrat 
asupra sunetului, dar și asupra acelei mitraliere. Stătea în frun- 
tea polițiștilor, fixându-i ţevile cu privirea. Conștientizând ce 
urma să se întâmple. 

Adusese polițiști slab înarmaţi pe un câmp de luptă. 

Mitraliera s-a pornit cu un sunet percutant sfâșietor și a 
scuipat un șuvoi de gloanţe concentrat spre Marasi și ceilalți 
agenţi. 

După care gloanţele s-au oprit în aer. 

Apoi s-au năpustit imediat înapoi, spre fortificația ina- 
mică, lovind sacii de nisip și scuturile și făcându-i pe gangsteri 
să strige surprinși. Mitraliera s-a oprit brusc pentru o clipă. 
Tulburată, Marasi a aruncat o privire peste umăr — Waxillium 
Ladrian stătea chiar în spatele ei în picioare, cu franjurile man- 
tiei de ceaţă fluturându-i în timp ce se întorcea și ţintea cu un 
pistol chiar peste umărul ei. S-a auzit un singur trosnet de praf 
de pușcă. 

Glonţul a trecut drept prin cătarea mitralierei, doborându-l 
la pământ, cu o gaură între ochi, pe bărbatul care deschisese 
focul. 

— Scuze de întârziere, i-a anunţat Wax pe cei din jur. A 
trebuit să aştept ca focurile de armă să mă conducă la voi. Deci, 
ziceţi că mergem mai departe? 

Wayne a decis că era absolut nedrept să duci o luptă cinstită 
cu cineva. A izbit cu bastonul, care a pocnit-o pe trișoare în 
căpățână cu un zgomot plăcut. A căzut, dar s-a rostogolit și s-a 
ridicat imediat în picioare, zâmbind larg în timp ce rana de la 
cap i se vindeca — iar o picătură de sânge i se scurgea pe pielea 
devenită imaculată. 

Normal că-i dăduseră abilitatea de-a se vindeca. Minunat. 
Dar-ar rugina dacă nu era minunat. 

Ea a devenit o străfulgerare, iar el abia a apucat să-și ridice 
propria bulă de viteză la timp ca s-o vadă cu coada ochiului 
stâng. A încrucișat bastoanele ca să-i pareze lovitura. Apoi a 
început să lovească. A bumbăcit-o ca lumea într-o parte, în 
timp ce ea-i făcea la fel în partea cealaltă. Dar-ar Rugina și 
Năruirea! Ustura. Și avea la fel de multă logică precum ideea 
de-a bea whiskey scump când deja erai praf. Amândoi au dat 
înapoi, strâmbându-se de durere — extrăgând însă din propriile 
metalminţi resurse pentru vindecare. 

— Pe părţile sfinte ce-i lipsesc lui Armonie, femeie, a zis el 
scuturându-și braţul învineţit. Eşti enervantă! 

— Eşti enervant! a spus ea. Eşti... ești... 

— Nu mai încerca să imiți accentul meu! a replicat Wayne. 

— Poţi să mai zici o dată „meu“? a spus ea, aruncându-și 
bastonul în aer, rotindu-l ușor și prinzându-l. 

Dar-ar rugina... 

Trișoare. 

Femeie! 

Wayne își dobândise puterile pe cinstite. Se născuse cu ele, 
noroc pur și simplu. Ea le furase pe-ale ei de la alţii. Clar trișase. 

Toată lumea știa că erau lucruri pe care le puteai lua și lucruri 
pe care nu le puteai lua. Ceasul de buzunar nefolosit al lui Wax? 
Numai bun de luat! Ceasul pe care i-l dăduse Lessie? Nici nu se 
punea problema. 

Sufletele oamenilor? Clar interzis. 

Cei doi și-au dat târcoale, ignorând haosul din restul încă- 
perii. El oprise timpul când ceva a lovit în apropierea lui — un 
glonţ care zgâria laterala unui camion — și a văzut scânteile 
țâșnind cu încetinitorul. Dar Marasi și polițiștii aveau să se 
ocupe de tipii cu arme. Wayne avea o clonă-deloc-asemănă- 
toare-cu-el de care trebuia să aibă grijă. 

Ea rânjea când el s-a năpustit în față, lovind. Da, se putea 
vindeca dacă el o lovea, dar o persoană se putea vindeca doar 
până rămânea fără rezerve de sănătate. Trebuia să continue s-o 
lovească și să spere ca ea să rămână fără rezerve înaintea lui. 

Ea s-a ferit de data asta. 

— Uau! a făcut Wayne. Stai locului! 

— Uau... a repetat ea. Uauu... 

— Termin-o! 

Ea s-a dat înapoi în pași de dans, zâmbind. 

— De ani întregi aștept clipa asta, a spus ea cu accentul 
pierit. Am tot plănuit, m-am tot pregătit... Am fost construită 
pentru tine, Wayne! Nu te simți onorat? Am fost făcută să te 
ucid pe tine! 

— Ah! Trebuie neapărat să fii și ciudată? 

— După ce te omor, am să-ţi port pălăria și mirosul. Numai 
astea-mi mai lipsesc! 

El s-a oprit în loc în timp ce ea rânjea. Ce ciudat... Dar-ar 
rugina... 

Atunci ea s-a întors și i-a picat faţa. 

— Ăsta ce caută aici? 

Wayne s-a strecurat în direcţia ei ca să vadă ce văzuse și ea. 
Și... dar-ar rugina... în sfârșit. Eroul sosise. Wax stătea acolo de 
ziceai că-i Năruirea întruchipată, cu franjurile învârtindu-se în 

jurul lui, protejându-i pe polițiști și trăgând la întâmplare în 
rândurile inamicilor. 

Odată cu venirea lui Wax, trișoarea era ca și înfrântă. Toate 
erau în regulă în lume. 

Desigur, Wax era ocupat pe moment și avea să aibă nevoie 
de ajutor. Așa că Wayne s-a năpustit asupra trișoarei și a izbit-o 
cu cotul în burtă — și a simţit ceva ascuţit la cotul ei când a 
făcut-o. Să fi fost vorba de metalminţile ei? Sau de țepușă? Păi 
atunci, având în vedere că Wax era acolo, puteau face o manevră 
Specială cu Două Feţe. Doar că numai cu Wayne, pentru că Wax 
trebuia să împuște niște indivizi. 

Când trișoarea a încercat să-l surprindă pe Wayne, el s-a 
răsucit și a lăsat-o să ia poziţia de luptă. Apoi a întins mâinile 
prin spatele ei, și-a prins bastonul cu ambele mâini și i l-a tras 
sub bărbie. Icnind, femeia a început să-l lovească, dar asta nu a 
făcut decât s-o dezechilibreze. 

Într-o clipă, Waynea pus-o lapământși, cu genunchiul fixat 
în spatele ei, a tras bastonul în sus, sufocând-o. Fusese și el în 
aceeași situaţie și nu era deloc plăcut — să-ţi simţi metalminţile 
secând în timp ce ești obligat să te vindeci de sufocare. 

S-a zbătut frenetic. Lumea din jurul lor încetinea și prindea 
viteză în reprize, în timp ce puterile ei erau activate de panică. 
Dar oricât de pricepută era în lupta cu bastonul, sărise peste 
tehnicile elementare de luptă corp la corp. Cineva care știa ce 
făceau ei doi l-ar fi putut trânti. 

A clătinat din cap, dezamăgit. 

— Nu poți să sari peste prizele de lupte, amice, i-a zis el. 
Dacă vrei să te-ncaieri ca lumea, trebuie neapărat să ştii să 
câştigi lupta la sol. 

Ea a răspunscu un geamăt, ceea ce era mult mai bine decât 
înainte. Avusese noroc că apăruse Wax — Wayne fusese prins 
în colț până să ajungă eroul. 

O siluetă în haine bune a aterizat lângă ei. 

— Getruda, i-a spus el femeii, m-ai dezamăgit. 

Apoi a îndreptat o armă spre capul lui Wayne. 

Chiar în clipa aceea, Wayne i-a dat drumul și s-a ferit. S-a 
rostogolit — cui nu-i place o rostogolire ca lumea pe final? —, 
apoi a revenit într-o bulă de viteză care i-a acoperit pe el și pe 
Marasi, ce avusese grijă de unul dintre răniți. 

— Hei, a zis el răsuflând din greu. Hai că-ncepe să iasă soa- 
rele și pe strada noastră, nu? 

— Tot ar trebui să ne retragem, a spus Marasi. Nu suntem 
pregătiţi pentru așa ceva. 

— Dar e păcat să plecăm tocmai când câştigăm, a zis 
Wayne. 

A făcut un semn cu capul în spatele lui. Secvență arăta spre 
ieșire — în timp ce dădea un ordin —, iar trișoarea s-a ridicat în 
picioare și a început să alerge în direcția aceea. 

— Așa crezi? a spus Marasi. 

A coborât privirea spre Mathingdaw — polițista rănită —, 
care ţinea ochii strâns închiși, cu o grimasă de durere pricinuită 
de o gaură de glonţ din picior. 

— Dacă Wax îl rezolvă pe Monedăzvârlitorul ăla, da, 
câștigăm, a spus Wayne. 

Inamicii erau într-un haos total, în timp ce oamenii lor se 
grăbeau spre ascunzători. 

— Au cel puţin câteva gloanţe din aluminiu, a zis Marasi, 
arătând cu degetul într-o parte. 

Într-adevăr, niște gloanțe — care se mișcau foarte încet 
prin aer — ignorau complet Împingerile lui Wax. 

— Și de ce-s așa puţine? a întrebat Wayne. Miles O-sută- 
de-vieţi avea o grămadă de echipamente din aluminiu. 

— Ăştia au avut de gând să se lase prinși azi, a spus ea. 
Sunt convinsă de lucrul ăsta. Voiau să-i lase pe agenţii lui 
Blantach să pună mâna pe ei, în loc să trezească suspiciuni 
oprind ancheta. 

— E o concluzie pripită, a zis Wayne. Dar tu cam ai drep- 
tate cu chestii din astea. Ăștia nu ar fi vrut să fie luat prea mult 

aluminiu. Căci ăia de la secţii obișnuiesc să-l topească și să facă 
bani din el. 

Wayne a aruncat o privire spre Wax, care stătea în partea 
din față. Încremenise, în timp ce arăta cu trei degete spre un 
glonţ în trecere. Părea să-l... îndrepte în lateral. 

N-avea cum... Era cam mult, chiar și pentru Wax. 

— Instinctul îmi spune că, dacă rezistăm, ăștia se-mprăștie, 
a zis Wayne. Vezi tu, deja li s-a dus vestea când s-au luat la 
bătaie cu noi și nu mai au mare lucru de câștigat. Dar noi avem 
răniţi și-ar fi greu să ne retragem. 

Marasi a aprobat din cap. 

— Bine, atunci. Rezistăm. Dacă Wax îl gonește pe 
Monedăzvârlitorul ăla. 

— Cobor bula. 

— Dă-i bătaie! 

A coborât-o. Wax a continuat să se rotească și... dar-ar 
rugina... glonţul sprecare arătase părea să se îndrepte către unul 
dintre gangsterii ce încercau să se apropie pe furiș de poziția 
agenţilor. 

— Wax! a strigat Marasi. Cu ăștia ne descurcăm noi! Dar aș 
avea nevoie să se ocupe cineva de Monedăzvârlitorul ăla! 

Wax a aruncat o privire spre ea, apoi a aprobat din cap și a 
tras în Monedăzvârlitor, care a sărit în aer și s-a ferit. Bărbatul 
s-a avântat drept în sus și, distrugând tavanul, s-a îndreptat spre 
oraș. 

Wax l-a urmat, zburând printr-un luminator spart. 

În timp ce cei doi se făceau nevăzuți, trișoarea s-a năpustit 
prin ușile din față. Gangsterii mai deştepţi și-au dat seama ce se 
întâmpla și au ieșit cât de repede au putut. Wayne a sărit în față 
pentru a deschide focul, iar Marasi s-a îndreptat împleticindu-se 
spre o latură a încăperii. El s-a uitat nedumerit, până când gre- 
nada ei a făcut să încremenească un grup restrâns de inamici. 

Restul era curățenie; bătălia adevărată se mutase în văzduh. 
Ia stai așa, s-a gândit Wayne. A ridicat o bulă de viteză, astfel 

încât doi răniţi din apropiere să se poată târî după un camion, 
la adăpost. 

L-o fi avertizat careva pe Wax că Monedăzvârlitarul ăla 
Împinge ca un apucat? 

Hmm. Ei bine, Wayne presupunea că prietenul lui avea să 
afle curând lucrul ăsta. 

Wax s-a ridicat iute ca săgeata în aer și a simțit o deconectare 
bruscă. Zburase de-atâtea ori prin Elendel încât se aștepta să-i 
vadă priveliștile. Orașul — cu planul lui circular, cu trenul sus- 
pendat și crucișătoarele imense din port — îl dezorienta. 

Mai fusese acolo și cunoștea geometria stranie a clădi- 
rilor, nu erau două la fel. Dar de acolo, de sus, vedea că erau 
aranjate după un model artistic. Prea ordonat, prea echili- 
brat, pur și simplu perfect. Ca macheta unui oraș, făcută de 
un copil. 

Monedăzvârlitorul inamic s-a îndepărtat cu un salt, îndrep- 
tându-se spre marginea orașului, iar Wax a luat-o pe urmele lui 
cu câteva Împingeri-în-oţel. Adversarul lui era talentat, poate 
chiar un Monedăzvârlitor autentic, îmbunătăţit cu Hemalurgie. 
Se Împingea cu pricepere folosindu-se de clădirile pe lângă care 
treceau, în vreme ce Monedăzvârlitorii mai noi căutau mereu 
ancore — mașini, de exemplu — direct dedesubtul lor, uitând 
de cele din spate. 

Totuși, Wax a reușit să se apropie de individ, anticipând 
direcţia în care avea să Împingă. Wax a ridicat Răzbunătorul. 
Nu voia să-l omoare — aveau nevoie de răspunsuri —, dar poate 
o lovitură în picior sau în braţ ar fi reușit să... 

Bărbatul s-a aruncat brusc în văzduh. Mașina de subel s-a 
contorsionat, de parc-ar fi fost strivită, iar Wax a făcut o gri- 
masă gândindu-se la oamenii dinăuntru. Monedăzvârlitorul 
s-a înălţat în înaltul cerului, iute ca glonţul, greu de văzut din 
pricina soarelui orbitor. 

Wax a căzut grămadă pe un acoperiș din apropiere. Rugina 
naibii! Fusese... 

Duraluminiu. Fir-ar să fie... Fusese doar o chestiune de 
timp până să ajungă să se înfrunte cu un inamic atât de puter- 
nic, însă el doar citise despre aceste puteri. Nu se confruntase 
niciodată cu ele. Asta elimina tot ce știa Wax despre duelurile 
cu Monedăzvârlitori. Cum să te lupţi cu cineva care era în stare 
să se propulseze un kilometru și jumătate în văzduh dintr-o sin- 
gură Împingere? 

La fel cum te lupţi cu oricine altcineva, s-a gândit Wax. Cu 
istețime și pricepere. 

Dacă nu se înșela, bărbatul avea să fie nevoit să bea câte o 
nouă fiolă ori de câte ori își consuma energia. Wax s-a îndrep- 
tat spre un alt acoperiș, unde-și lăsase ranița înainte de a se ală- 
tura luptei. A mai luat un săculeţ cu gloanţe din aluminiu și a 
renunțat la Supravieţuitorul-de-oţel, care era încărcat cu gloanțe 
obișnuite. A luat Răzbunătorul, care era și el făcut complet din 
aluminiu, încărcat cu cartușe din aluminiu. Singurele metale pe 
care le mai avea asupra lui, în teaca de la centură, și ea căptușită 
cu aluminiu, erau fiolele trimise de Armonie. 

Va încerca să mă atace de deasupra, s-a gândit Wax, studi- 
ind cu atenţie cerul. Bineînţeles, focurile de armă au răsunat de 
sus. Și inamicul avea o armă din aluminiu, dar Wax a reușit să 
sară peste partea laterală a clădirii și să se ferească. În timp ce 
cădea, s-a Împins printr-o fereastră din partea de sus, aterizând 
într-un apartament. 

Camera era goală. Deci dacă Wax reușea să se strecoare la 
timp spre o fereastră din altă cameră, și-ar putea prinde inami- 
cul prin... 

Tot peretele apartamentului s-a prăbușit, făcut bucăţi de 
grinzile metalice de sub lucrarea în piatră. Wax a fost izbit de 
un val de moloz și aruncat în peretele din spate. A gemut, iar 
molozul s-a răsturnat pe lângă el. A văzut cu coada ochiului o 
mișcare prin peretele proaspăt găurit. 

Monedăzvârlitorul a făcut un salt în sus, ţinând într-o 
mână o sticluţă cu aluminiu pentru restabilirea metalelor 

și un pistol în cealaltă. A făcut un prăpăd la fel de mare 
în clădirea de peste stradă, pe care-o folosise pe post de 
ancoră pentru cumplita lui Împingere. Era deștept pentru 
că folosea o sticluţă; presupunând c-o umpluse ca lumea cu 
metale, putea trage o dușcă de fiecare dată când se folosea 
de duraluminiu. 

Wax s-a ascuns după niște moloz când bărbatul a tras, 
iar din piatra lovită de gloanţe a ţâșnit un praf alb. Molozul 
a scrâșnit sub piciorul lui Wax și a căzut peste el când a tras 
de câteva ori fără să ţintească, pentru a îndepărta inamicul. 
Funcţiona, însă... dar-ar rugina... 

Wax și-a făcut loc prin moloz, nesigur pe picioare, ieșind în 
holul blocului. S-a ascuns aici pentru o clipă, arzând ușor oţelul 
pentru a descoperi sursele de metal din jur, astfel încât să poată 
aprecia dimensiunile camerelor din apartamentele învecinate. 
Areîncărcat în liniște — și a strecurat o fiolă de metal de la cen- 
tură pentru a-și reface rapid rezervele. 

Cum prețul aluminiului scăzuse — de la extravagant la pur 
și simplu scump —, oamenii începuseră să-l folosească din ce 
în ce mai mult. Precum teaca de la centura lui Wax. Dar sticluța 
pe care-o avea inamicul era mai bună. Fiolele lui Waxaveau să 
fie vulnerabile pentru o perioadă scurtă dacă le scotea ca să bea 
din ele, în vreme ce... 

Un glonț a străpuns lemnul peretelui și nu a lipsit mult 
să-l lovească pe Wax în cap. S-a lăsat în jos, înjurând, și a făcut 
semn să plece adunăturii de gură-cască zăpăciţi care începu- 
seră să scoată capetele din apartamente. A urmat un alt glonţ, 
la fel de aproape. Monedăzvârlitorul le trăgea din exterior și le 
Împingea prin lemn. Dar cum de-l vedea pe Wax? Ar fi trebuit 
să fie nevăzut... 

Tâmpit mai ești! s-a gândit Wax, stingându-și oţelul. 
Probabil că inamicul avea o țepușă care-i permitea să se folo- 
sească de bronz și să simtă când cineva utiliza Allomanțţia în 
apropiere. Wax a mai înaintat puţin de-a lungul holului, dar nu 

au mai venit gloanţe prin perete. Poate că Monedăzvârlitorul 
avea să-l creadă mort? 

Presupunând că e un Monedăzvârlitor înnăscut — çeea ce 
e foarte probabil, având în vedere priceperea lui —, are o țepușă 
pentru bronz și una pentru duraluminiu. Cel puţin. Corpuluman 
putea suporta până la trei țepușe fără a fi expus la influenţa și 
controlul direct al lui Armonie. Dar Marasi susținea că inamicul 
găsise o cale de a depăși acea limită. Poate că era legat de faptul 
că Armonie era orb. 

În ciuda avertismentelor sale, oamenii continuau să aglo- 
mereze holul din spatele lui Wax. Mulţi se adunaseră în jurul 
apartamentului distrus să caște gura. Prea mulți civili. Wax 
nu putea rămâne acolo. A ajuns în capătul holului, a deschis 
fereastra cu o lovitură zdravănă de picior, s-a strecurat afară și a 
sărit — folosindu-se de Feruchimie ca să scadă în greutate și să 
nu se lovească prea tare. 

Imediat, Monedăzvârlitorul inamica apărut pe un acoperiș 
din apropiere și a început să tragă. 

Wax a virat împleticit după un colț și a încetat să-și mai 
umple metalminţile — pe care în perioada aceea le purta adânc 
înfipte în piele. Era o schimbare pe care-o făcuse, cu ajutorul 
chirurgilor, în urma evenimentelor legate de Brăţările Doliului. 
Corpul unui om se comporta ca aluminiul, protejând de 
interferenţe lucruri precum metalminţile. 

Totuși, poveștile spuneau că, dacă avea destulă putere, 
un Allomant putea să nu ia asta în seamă. Războinicul în 
Ascensiune o făcuse. Dar-ar rugina... Oricum, omul apăruse 
imediat ce Wax își extrăsese energia dintr-o metalminte. Văzuse 
Feruchimia lui Wax cu bronzul lui, lucru pe care doar foarte 
puţini practicanți îl puteau face. Cât de priceput era omul ăla? 

Dacă mă urmărește să-mi activez abilitățile, s-a gândit 
Wax, hai să profităm de chestia asta. 

A ocolit partea din spate a clădirii și a găsit un canal de 
scurgere lângă stradă. Wax a Împins în el o singură dată, cu 

putere, dar s-a întrerupt imediat pentru a-și lua avânt în sus. 
Cum cei mai mulți Monedăzvârlitori foloseau Împingeri lungi 
în zbor, acea singură Împingere scurtă avea, probabil, să facă să 
pară că Wax se afla încă la sol. 

Împingerea l-a aruncat pe Wax în aer vreo șase metri 
buni — s-a prins de partea laterală a clădirii, agățându-se de o 
formaţiune din piatră. A rămas acolo, încă sperând să-și captu- 
reze viu adversarul. 

S-a auzit scrâșnetul unor picioare pe acoperișul de deasu- 
pra, iar o umbră s-a mișcat. Trăgând adânc aer în piept, Wax s-a 
Împins în sus și a sărit chiar în fața inamicului. O Împingere 
rapidă în spate l-a izbi pe Wax de individ, amândoi căzând gră- 
madă pe acoperiș. 

Folosindu-se de elementul surpriză, Wax — care înge- 
nunchease peste inamic — l-a lovit pe bărbat cu pumnul peste 
încheietura mâinii, ca să-l facă să scape pistolul. Apoi l-a apu- 
cat de vestă și a ridicat pumnul. Stând atât de aproape de el, 
nu avea de ce să-și facă griji în privinţa bulelor de viteză — iar 
Wax nu avea niciun metal în care să se poată Împinge asupra 
lui. Era posibil ca individul să fi avut cositor pentru putere. 
Câţiva pumni în faţă ar fi trebuit să fie suficienţi pentru a-și 
da seama. 

Wax și-a ridicat inamicul și a început dea în el. Și, la naiba, 
poate că era entuziasmat de ideea de a se bate din nou, dar lovi- 
turile nu păreau să-i provoace lui Wax dureri la încheieturile 
pumnilor, așa cum se întâmpla cândva. 

Panicat, inamicul a început să-și caute arma, dar Wax a 
continuat să-i tragă pumni. Era o oarecare incertitudine care îl 
izbea de fiecare dată pe cineva când încasa un pumn, mai ales 
în cap. Parcă nu-i venea să creadă, era ceva intolerabil, uluitor. 
Wax și-a adus aminte cum fusese prima dată — cum nu reușise 
mintea lui să facă legătura dintre experienţele trecute și noua 
ei existență dureroasă de tip pumn-în-față. Omul s-a panicat 
și mai tare, iar Wax și-a dat seama că făcuse un calcul greșit, o 

secundă mai târziu — când bărbatul a Împins-în-oţel în jos cu 
putere, în cuiele și tijele de fier din acoperiș. 

Wax și Monedăzvârlitorul au fost aruncaţi în sus de o;rafală 
de vânt și o explozie bruscă a forței de gravitație. Wax a reușit 
să se prindă de Monedăzvârlitor pentru prima parte-a drumu- 
lui. Dar înainte să ajungă la altitudinea maximă, bărbatul a pus 
mâna pe faţa lui Wax, iar acesta a simţit o răceală bruscă. 

Rezerva de metal îi dispăruse. 

Monedăzvârlitorul mai avea o putere. Era Parazit, cu abi- 
litatea de a absorbi Allomanţia celorlalți. A zâmbit, privindu-l 
pe Wax în ochi — iar acesta a scotocit după o fiolă în săculeţul 
centurii sale cu metale. Centura, proiectată să se rupă în cazul în 
care cineva Împingea în metalele dinăuntrul ei, s-a desprins; și 
cum Wax avea mâna băgată în ea iar încuietoarea era deschisă, 
însemna că fiolele zburaseră în aer. 

Însă Wax a reușit să apuce o fiolă. Rămas fără oțel, la trei- 
zeci de metri în aer, a dus fiola la buze — dar abia a apucat să 
guste lichidul, când fiola a explodat. Un foc de armă dinspre 
inamic îl ratase cu puţin — dar a lovit fiola, făcând-o țăndări. 

Wax și-a crescut imediat greutatea, ceea ce i-a încetinit cu 
mult ascensiunea. Următorul glonţ a trecut prin aer chiar pe 
deasupra capului său. O secundă mai târziu, și-a oprit brusc 
ascensiunea și a început să cadă, apoi a trecut la umplerea 
metalminţii ca să-și reducă instantaneu viteza de coborâre — 
dara avut grijă să nu devină atât de ușor, încât să-i opună vântul 
rezistență. Mai multe gloanţe i-au trecut pe lângă cap în timp ce 
Monedăzvârlitorul se chinuia să-i aproximeze mișcările. Waxa 
căzut grămadă și, în ciuda haosului — în ciuda faptului că i se 
strânsese stomacul și ameţise de la aruncătura aceea bruscă —, 
și-a dat seama de un lucru. 

Fără metale era mort. Dacă nu reușea să-și schimbe traiec- 
toria, următoarele gloanţe aveau să-l lovească în momentul în 
care Monedăzvârlitorul și-ar fi reglat ținta. Căderea lentă nu era 
suficientă. A ajuns la metalele dinăuntrul lui și a sorbit un strop 

mic de oţel pe care a reușit să-l găsească. S-a folosit de el pentru 
a se arunca în aer, Împingând în turla unei clădiri și ferindu-se 
de următoarele împușcături de deasupra. 

Apoi s-a așternut liniștea. Se mai auzea doar vuietul vân- 
tului. A ridicat privirea și a văzut una dintre fiole în picaj, așa că 
şi-a redus pentru o clipă greutatea pentru a-și încetini căderea 
și a ajunge la același nivel cu fiola. A întins mâna și a încercat 
să ajungă la ea — era la câţiva centimetri, aproape de vârfurile 
degetelor lui... 

Poc. Fiola i-a căzut în palmă. Wax s-a rotit în aer, înghițind 
jumătate din fiolă. Ca o străfulgerare de lumină, vederea de oţel 
i-a revenit. A trecut printre clădiri în timp ce cădea și s-a Împins 
la voia întâmplării într-o parte. Gloanţele de deasupra au stră- 
puns aerul din jurul lui o clipă mai târziu — iar pământul s-a 
apropiat cu oviteză înspăimântătoare. În ultimul moment, Wax 
a aruncat fiola pe jumătate plină sub el și a împins. 

Fiola s-a lovit de pământ și a explodat, dar metalul dinăun- 
trul ei era o ancoră suficient de puternică. A încetinit și a atins 
pământul derapând, cu franjurile mantiei de ceaţă fluturând în 
jurul lui. Cu inima bubuind, a smuls pistolul din teacă și l-a 
îndreptat în sus. 

Dar cerul era pustiu. Bărbatul se hotărâse să accepte situația 
și să dea bir cu fugiţii. 

Wax a aterizat într-o piață pavată cu piatră decorativă 
și câteva statui impresionante — realizate într-un stil artis- 
tic ciudat, cubist. Căderea lui atrăsese... ei bine, atrăsese ceva 
atenţie. Părea că întrerupsese o ceremonie de inaugurare a unei 
noi clădiri, deoarece un jurnalist se afla acolo cu un aparat de 
fotografiat. 

După o străfulgerare de lumină, Wax și-a dat seama că avea 
să fie o ştire de primă pagină în ziarul de după-amiază. Minunat. 
S-a ridicat, potolindu-se, și s-a adăpostit sub un umbrar, pentru 
orice eventualitate. Apoi, în timp ce se gândea ce să facă mai 
departe, o mașină neagră, elegantă, a oprit în faţa lui, iar din ea 

a coborât tocmai Hoid, șoferul — având pe cap o șapcă de șofer 
și mănuși albe. Ce făcea el acolo? 

— Mașina dumneavoastră, domnule, a spus el, făcând un 
gest. 

— Pe Scadrial, cum de m-ai găsit? a întrebat Wax. 

Hoid a ridicat o sprânceană spre mulțimea ce se aduna. 

— Să-mi fie cu iertare, Lord Ladrian, însă dumneavoastră 
chiar faceţi spectacol. Nu e din cale-afară de greu să vă iau urma. 

Era corect. În timp ce mulțimea sporovăia, lui Wax îi surâ- 
dea tot mai tare ideea de a se strecura în mașină și să plece de 
acolo. Însă ceilalți luptau în continuare pe viață și pe moarte. 

— Mulţumesc, Hoid, a spus el. Dar Wayne și Marasi au 
nevoie de mine. 

S-a avântat în văzduh, atrăgând și mai mult atenţia — și un 
al doilea flash al aparatului de fotografiat. 

Marasi a acceptat fără tragere de inimă să le permită agenților 
locali să curețe locul — deși reușise să-și recupereze două dintre 
grenadele allomantice — și să-i trimită după gratii pe membrii 
Set pe care reușiseră să-i captureze. Îi displăcea ideea, deoarece 
asta însemna că, cel mai probabil, indivizii aveau să ajungă pe 
mâinile grupării Set. Dar în acel moment nu prea avea ce face în 
privinţa asta. Agenţii ei răniți erau o problemă mult mai presantă. 

Trecând cu vederea acele aspecte... ei bine, de când sosise 
Blantach cu oamenii ei, întreaga misiune devenise o mare catas- 
trofă. Și uite așa, la trei ore după ce intrase în Bilming, s-a trezit 
alături de Wayne, VenDell și Wax într-o încăpere de la Secția 
de Poliţie a orașului. Își trimisese oamenii la spital și stătea cu 
raportul victimelor în față. 

Doi polițiști morți. Dar-ar rugina... o durea să le citească 
numele. Era un dezastru. 

Dar pentru moment, a încercat să se concentreze asupra 
situaţiei lor dificile. 

— Deci tu spui că Armonie e orb? a întrebat ea. 

Wax a aprobat din cap, cu o privire pierdută în timp ce stă- 
tea în apropiere, fixând peretele. 

— A spus că ne trimite orice ajutor poate. Dar era îngrozit, 
Marasi. Îngrozit de-a binelea. Și având în vedere ce-am desco- 
perit eu și Steris... mă îngrijorează faptul că inamicii noștri sunt 
aproape de obţinerea unei arme. Periculos de aproape. 

I-a aruncat o privire, apoi a tăcut. Nu voiau să spună prea 
multe, de teamă să nu fie observați. Nu era nimeni la ușă, dar 
puteau asculta ce se vorbea în cămăruţa aceea folosind alte 
metode. Pereţii de un galben spălăcit și becul, care atârna la 

voia întâmplării, dădeau acelui loc un aer sumbru. Punea pariu 
că o foloseau pentru interogatorii. 

Poliţiştii din Bilming nu încuiaseră ușa — nu ar fi îndrăz- 
nit —, dar Wax și ceilalți fuseseră obligaţi să-și predea armele. 
lar când fuseseră lăsați acolo, li se dăduse clar de înţeles: Nu 
încercați nimic. 

Deși li se oferiseră patru scaune, doar Marasi s-a așezat — 
în partea din spate a încăperii. Wax se plimba prin faţa ușii. 
VenDell stătea pe podea, lângă perete, cu un aer epuizat. Își 
oblojise oasele fixându-le cu tendoane, ceea ce făcea ca trăsătu- 
rile lui să pară nefirești, de parc-ar fi fost plămădit din cocoloașe. 
Ca o sculptură din ceramică scăpată pe jos și lipită la loc, dar cu 
bucăţile îmbinateaiurea. 

Wayne moțţăia, bineînţeles. 

Pe podea, cu pălăria trasă pe ochi, cu jacheta împăturită 
sub cap pe post de pernă. Mânca-l-ar rugina de om... Și-ar fi 
dorit ea să-i fie atât de ușor... Cu doi morţi, simţea cum i se 
năruie toată încrederea. Cali Hatthew era polițistă de numai 
doi ani — și o implorase să vină în misiunea aceea. Sângele ei 
era pe mâinile lui Marasi. Crezuse că plănuise bine totul, dar... 

Wax s-a îndreptat spre ea și s-a lăsat pe vine. 

— Hei, a spus el, te simţi bine? 

Ea a clătinat din cap, arătând cu degetul spre raportul 
victimelor. 

— Cei doi care aveau unele informaţii utile au scăpat, iar 
eu am pierdut doi agenţi buni. Alţi cel puţin doisprezece au răni 
grave, plus că s-ar putea să mai fi cauzat și un incident interur- 
ban. Aaa... iar grupul Set o să-și elibereze toți oamenii, doar ca 
să netragăuna-n plus la gioale! 

El a schiţat o grimasă. 

— Marasi, ne confruntăm cu unii dintre cei mai șmecheri și 
mai puternici oameni din lume. E clar c-o să mai fim și depășiți 
strategic din când în când! Ai făcut o treabă bună, ai avut grijă 
ca toată lumea să fie cât mai în siguranță posibil. 


BRANDON SANDERSON 
238 


— Am fi fost morţi dacă nu ajungeai tu! 

— Dar am ajuns. Tu nu ești criminală, Marasi. Asta nu-i 
meseria ta. Meseria ta e să investighezi, să planifici și să asiguri 
respectarea legii. 

— Şi meseria ta care e? a întrebat ea. 

El s-a ridicat în picioare. 

— Sunt sabia lui Armonie, Marasi. Recent scoasă din ras- 
tel și scuturată de praf. Indiferent ce s-a întâmplat astăzi, noi 
trebuie să ne ducem munca mai departe. Pentru că se întâm- 
plă într-adevăr ceva important în orașul ăsta. Ceva extrem de 
periculos. Astăzi ai pierdut doi oameni buni — dar ei au murit 
încercând să împiedice morțile altor milioane. 

Ea a aprobat cu un gest, frecându-și tâmplele ca să alunge 
durerea de cap. Dacă el și Steris aveau dreptate... dacă inamicul 
încerca să introducă pe furiș o bombă în Elendel... 

— În regulă, a spus ea, încercând să se concentreze. Avem 
nevoie de piste. Ce facem acum, că Secvenţă a scăpat? Unde 
căutăm? 

— Ne ocupăm de asta, a zis Wax. Bărbatul cu care m-am 
luptat era înzestrat cu țepușe. Precum Ciclul pe care l-ai ucis 
și femeia cu care s-a luptat Wayne. Fiecare dintre ţepușele alea 
presupune moartea unui Născut-din-metal. 

— Răpirile? a întrebat Marasi, simțind un nod în stomac. 

În ultimii zece ani, principala activitate a grupului Set — 
cea care atrăsese inițial atenţia lui Wax și Marasi — a repre- 
zentat-o răpirea unor femei cu linii genetice puternic alloman- 
tice. Cercetările din ultimii câţiva ani arătaseră că nu erau sin- 
gurele. Dispăruseră și alţii, bărbaţi și femei — cele mai multe 
persoane fiind din Ținuturile Necruţătoare, unde asemenea 
dispariții nu erau anunţate. Mereu Născuţi-din-metal sau cu 
Născuţi-din-metal printre rude. 

Îngrijorarea lui Wax și Marasi cu privire la motivul 
dispariţiilor fusese tulburătoare. Acum, că găsiseră și membri 
ai grupului Set cu acces la atâtea puteri... 

— Am încercat să urmărim firul răpirilor, Wax, a spus ea. 
Toate sfârșesc într-o fundătură. Suntem siguri că Armonie n-a 
văzut nimic legat de asta? Poate înainte să fi orbit? 

— El are tendinţa de a vorbi criptic, chiar și cu noi, a zis 
VenDell încet, din locul în care stătea lângă perete. A ridicat 
privirea spre ei, cu faţa distrusă, mișcându-se ciudat: Dar nu 
cred că știe unde s-au dus ăia. Când îi căutam, ne întrebam de 
ce Armonie nu ne-a dat mai multe informaţii. De ce n-a căutat 
prin părțile tainice ale lumii, să ne spună. Cred că el nu mai vede 
detalii de ceva vreme. Dar și-a... ascuns neputinţa de noi. 

Kandra a oftat, luându-și brusc o mină epuizată — pielea 
i-a devenit transparentă, de un verde spălăcit. 

— Şi... mai e ceva, Waxillium. El încearcă să ascundă lucrul 
ăsta, dar eu cred că e ceva... în neregulă cu Armonie. Văd o 
umbră întunecată în spatele lui. 

— La ce bun să-l ai pe Dumnezeu de partea ta, a întrebat 
Marasi, încrucișându-și braţele, dacă nu face nimic să te ajute? 

— A făcut ceva ca să ne ajute, a replicat Wax. Ne-a trimis 
pe noi. O lecţie pe care tot încearcă să mi-o dea. 

— Am să iau eu legătura cu el, a spus VenDell, și-o să-i mai 
cer ajutor. Dar Waxillium are dreptate... Comisare Colms, noi 
chiar suntem încercarea lui de a face ceva. 

Wax s-a întors într-o parte, afișând din nou o expresie pier- 
dută. Nu-i povestise tot ce i se întâmplase cu ani în urmă. Ea a 
crezut că poate Wax murise pentru o clipă. Înainte să-l găsească 
frânt în acel altar rece, părăsit. Se întâlnise cu Armonie. 

Acum Wax vorbea așa uneori. Cu o autoritate pe care ea nu 
a auzit-o nici măcar din partea preoţilor în chestiuni de natură 
religioasă. 

Ușa s-a deschis, iar căpitanul Blantach a intrat. Se schim- 
base într-o uniformă curată și se vedea că-și trecuse un piep- 
tăn prin părul scurt și blond, dar tot părea răvășită. Poate și din 
cauza bărbatului care pășea în urma ei. 

Oh, la naiba... s-a gândit Marasi. Asta a venit cu primarul. 

Wax a oftat. Problema devenise mai degrabă una de natură poli- 
tică decât jurisdicțională. Într-adevăr, pe parcursul întregii zile 
se îndreptase în acea direcţie ca o diligenţă în galop fără vizitiu. 
I-a aruncat o privire lui Marasi, care a aprobat din cap. El trebuia 
să preia frâiele în momentul acela. 

A făcut un pas în față pentru a-l întâmpina pe lordul primar 
al Bilmingului, Gave Entrone, un om pe care Wax îl întâlnise în 
câteva ocazii — fiecare mai respingătoare decât precedenta. Și 
era mare lucru, pentru că la prima lor întâlnire Entrone o insul- 
tase pe Steris în față. 

Gave ieșise în lume venind din Noul Seran, orașul său natal. 
Cu doi ani în urmă ajunsese în Bilming — chiar în centrul poli- 
tic al Orașelor Exterioare — și se dovedise a fi exact genul de 
om pe care și-l doreau pentru a „ține piept“ tiranicului Elendel. 

În ziua aceea era îmbrăcat în ținută oficială, și chiar și-a 
verificat butonii în timp ce intra — fără îndoială, pentru a 
scoate în evidenţă diamantele strălucitoare incrustate în lemn. 
Cu părul negru dat pe spate și o bărbie pe care-o puteai folosi 
la desfăcut conserve. Și, bineînţeles, cu zâmbetul îngâmfat 
caracteristic. 

Funcţia de lord primar al Bilmingului era una impor- 
tantă — probabil cea mai importantă din afara Elendelului. 
Ceea ce însemna că Wax trebuia să aibă grijă să nu-l insulte. 
Avea să fie o discuție delicată. 

— Uau! a făcut Wayne, ridicându-se în capul oaselor. Să 
vezi și să nu crezi! A peticit cineva un sac cu sule și a făcut om 
din el! Mai și umblă! 

În cameră s-a așternut tăcerea. VenDell a chicotit. 

— Ai de gând să-ţi ceri scuze pentru asta, Ladrian? a între- 
bat Gave. 

— Oh! a făcut Wayne ridicându-se în picioare. Este Gave 
Entrone. Mă scuzaţi, Lord Primar! V-am confundat c-o altă 
chestie. Dar asemănarea-i de-a dreptul stranie. 

— Wayne! a intervenit Wax. 

— Da, șefu.. 

— Te rog, nu mă mai ajuta! 

— Am înţeles! 

Wax și Entrone s-au privit ţintă în ochi. Wax era convins că 
omul avea legături cu Set. Așa se explica, în parte, ascensiunea 
lui fulminantă în politica Orașelor Exterioare. 

— lată-ne, așadar, a spus Gave, frecându-și mâi- 
nile. Waxillium Ladrian. Marele om al legii din Ținuturile 
Necruţătoare. Implicat într-o operaţiune ilegală în orașul meu! 

— Avem jurisdicție aici! a zis Marasi. În conformitate cu 
articolul... 

— Articolul șaptesprezece din Legea Justiţiei Unite? L-am 
abrogat, mai ţineţi minte? Acum trei luni! 

— Nu-l poţi abroga, a spus Wax. Nu ai autoritatea necesară. 

— Nu avem autoritatea necesară? a întrebat Entrone. 
Pentru a avea un cuvânt de spus în privinţa felului în care este 
aplicată legea în orașul nostru? Păi, o asemenea afirmaţie chiar 
e arogantă, nu-i așa, căpitane Blantach? 

— Teoretic este adevărat, Lord Primar, a răspuns ea. 

— Teoretic, a spus el, un jegos de mascat sudist ar putea da 
o lege care să susțină că ei au „jurisdicție“ aici. Dar cu ce drept? 
Și, după cea dat ocol camerei, s-a oprit în faţa lui Wax: Nu sunt 
de-ai noștri. 

— Înţeleg ce vrei să faci, Entrone, a zis Wax încet. 

— Chiar înţelegi? a șoptit Entrone, apropiindu-se sufi- 
cient de mult încât Wax să-i poată simți mirosul de mentă al 
respirației sale. Chiar îţi dai seama cât de savuros e momen- 
tul ăsta? Te-ai străduit din răsputeri să împiedici prostia aia de 

lege să treacă — și totuși, iată-te aici, în mâinile mele. Conform 
legilor noastre, ești infractor, ai încălcat cel puţin o duzină de 
diverse articole. Singura ta soluţie de rezervă este să ne ignori 
autoritatea — tocmai lucrul pe care luni în șir ai susținut că-l 
merităm. Te-am prins, Ladrian! Al meu ești! 

— Guvernatorul n-o să accepte în veci așa ceva, a spus 
Marasi. 

Evident, asta-și dorise Entrone. Își dorise ca Wax să se 
întoarcă în genunchi în Elendel și să-i implore să-l graţieze. lar 
Legea Supremaţiei? Ei bine, insistând că Elendelul avea puterea 
necesară pentru a trece peste autoritatea locală, Wax urma să se 
dovedească a fi, practic, un ipocrit. Lucru care avea să alimen- 
teze și mai mult războiul dintre Elendel și Orașele Exterioare. 
Exact ce-și dorea omul ăsta. 

Entrone a zâmbit. Fără să-și arate dinţii. Doar două buze 
îngâmfate care-ar fi arătat mult mai bine sparte și pline de 
sânge. Lui Wax i era foarte greu să se abțină. 

Dar-ar Năruirea, ce-l urăsc pe omul ăsta! a gândit el. 

— Poate, a intervenit VenDell ridicându-se în picioare, aţi 
fi dispus să ascultați de o... autoritate superioară, Lord Primar. 

Kandra și-a făcut pielea complet transparentă, scoțând la 
iveală oasele de dedesubt — craniul din spatele feței sale, spart 
și ţinut laolaltă cu tendoane. Era o imagine înfiorătoare, mai ales 
că VenDell alesese să-și lase globii oculari așa cum erau — iar 
aceștia păreau a pluti în jeleul în care se transformase figura lui. 

— Ah! a făcut Entrone. Una dintre marionete! Uite cum 
încearcă să ne înspăimânte, căpitane Blantach! 

— Xăă... da, a spus VenDell. Sunt emisarul și reprezentan- 
tul lui Armonie. 

— Eu nu urmez Calea, a zis Gave fluturând din mână. De 
ce m-ar interesa? 

— De Dumnezeu? a întrebat VenDell. 

— Nu-i Dumnezeul meu, a răspuns Gave. Dumnezeul meu 
e industria, progresul și caracterul neînduplecat al sufletului 

omenesc! Nu vreun preot care-a reușit și el să soarbă niște 
zeamă lăsată în urmă de-o entitate moartă de-un car de ani! 
Aaa! Ia te uită, căpitane Blantach! Ăsta se preface a fi şocat de 
vorbele mele! j 

— Nu se preface, a spus Wax. VenDell e o persoană ca ori- 
care dintre noi. Doar că e un pic mai... maleabil. 

— Vai, Ladrian, a zis Entrone, după care a avut tupeul să îl 
bată pe Wax pe braţ. Ușor te mai lași dus de nas. Kandra sunt 
nişte animale. Nişte marionete. Păi, ăştia nici măcar nu sunt cu 
adevărat vii. Sunt năluci-de-ceaţă care se prefac a fi oameni, iar 
eu nu reușesc să înțeleg de ce ar trebui să mă simt intimidat de 
o mâzgă vorbitoare care... 

S-a întrerupt când a observat că, pe nesimţite, Wayne s-a 
apropiat de el. 

— „0 mâzgă, a continuat Gave, care... ăăă... 

— Dă-i bătaie, a zis Wayne, cu ochii îngrijorător de mari. 
Continuă să-mi mai jigneşti prietenii... Hai, zi!... 

Entrone a dat înapoi, părând tulburat de-a binelea. 

— Ai la dispoziţie o oră, i-a spusel lui Wax, pânăvoi anunța 
în mod oficial că depunem plângere. Ori evadați de aici — și 
poate împușcați și ceva polițiști —, ori vă contactaţi guvernato- 
rul și-l imploraţi să vă ajute. Vă trimit eu un radio. 

S-a retras în grabă, încercând în același timp să fie cu ochii 
pe Wayne. Într-un final a lăsat-o pe Blantach în urmă. 

— Ce cretin, a spus Wayne, renunțând la fața înfricoșătoare 
cu ochii bulbucaţi. 

— Eu... îmi cer scuze, a spus Blantach. N-am avut de ales, a 
trebuit neapărat să-l chem. 

— E-n regulă, Blantach, a zis Wax. Dar trebuie neapărat să 
înţelegi un lucru. Nu ai cum să ne-arunci în închisoare — nu 
fără să riști soarta întregului Bazin. Te rog să înţelegi. 

— Am să văd dacă reușesc să... rezolv ceva. 

Blantach a aruncat o privire peste umăr, spre biroul secţiei 
de poliţie. 

— Dar de-acum nu mai am ce face, Colms. Data viitoare, 
contactează-ne înainte să desfășori o operaţiune în orașul 
nostru. 

Și s-a retras, închizând ușa — care avea o ferestruică în par- 
tea de sus. O clipă mai târziu, un gardian le-a dat un radio și a 
rămas afară ca să îi supravegheze. 

Waxa oftat și s-a întors spre ceilalți. Chiar nu avea de gând 
să aibă încredere într-un radio primit din mâinile inamicului. 

Pielea lui VenDell și-a recăpătat nuanța normală. Kandra a 
ezitat, apoi s-a uitat la Wayne. 

— Chiar ai vorbit serios? Chiar sunt... prietenul tău? 

— Fireşte, a spus Wayne. Adică tu ești ăla înțepat de care 
facem bâză, dar în fiecare echipă e unul din ăsta. Și, arătând 
spre Wax, apoi spre Marasi și VenDell: În echipa mea sunt trei. 
Cinci, dac-o pui și pe Steris la socoteală, căci face cât doi. Dar 
întotdeauna e loc de mai mulți. 

— Am... înţeles, a zis VenDell, scărpinându-se într-o parte 
a capului. 

— Ideea este, a continuat Wayne, că noi avem voie să facem 
mișto de tine, deoarece ne ești simpatic. Așa stă treaba. Dacă 
face altcineva chestia asta, îi îndesăm un baston undeva, nu 
spun unde, deoarece mă străduiesc să-mi controlez limbajul. 

— Pe bune? a intervenit Marasi. 

— Mda... Ranette îmi spune mereu să am grijă ce zic, că 
poate-s copii prin preajmă. Lucru ciudat, nu vi se pare? Copiii-s 
ăia care oricum n-or să priceapă ce zic eu, așa că de ce să mă 
feresc să nu audă ei? 

Wax s-a întors spre ușă, tot frământându-și mintea încer- 
când să găsească o ieșire din situaţia respectivă — dar o parte din 
el și-a dat seama că n-avea niciun rost. Putea să plece de acolo 
şi să-l ignore pe Entrone. Dar în felul ăsta n-ar fi făcut decât să 
mai pună un lemn pe foc, stârnind astfel un război civil. Mai 
mult decât atât, ar fi fost el în stare să-și continue investigaţiile 
în oraș fără să-l urmărească poliţia la tot pasul? 

Oare bomba ce rol joacă în toată povestea asta? s-a gândit 
Wax. Toate zvonurile despre căderi de cenușă. Sora mea. Ce se 
întâmplă cu adevărat? 

Poate că avea o metodă prin care să afle niște răspunsuri. A 
dus mâna la centură, pe care-o recuperase și-și refăcuse stocul 
de muniţie — din ranița mare pe care-o luase cu el și o ascun- 
sese pe acoperișul unei clădiri. În săculețul de la centură, lângă 
fiolele cu metale a simțit cercelul pe care i-l dăduse Armonie. 

Și pe celălalt. Făcut din trellium. 

La naiba. Trebuia măcar să încerce. A scos cercelul din 
trellium și l-a introdus în ureche. 

A simţit un șoc și o deconectare, ca și cum ar fi călătorit cu 
o trăsură care, la un moment dat, ar fi lovit o denivelare. Altfel 
decât atunci când vorbise cu Armonie. Apoi s-a simţit atras 
către ceva puternic. O vibraţie a trecut prin el, cu forță, violent. 
A început să respire accelerat, iar în jurul lui camera s-a cufun- 
dat în ceață. Imediat, o voce cunoscută i-a străpuns mintea de 
parcă o ţepușă i s-ar fi înfipt în creier. 

Mai repede. Chestia asta trebuie neapărat să funcționeze. 

Telsin. Își auzea sora vorbind. Părea că simte ceva din jurul 
ei. Era în exterior... nu se auzea ecoul specific unei încăperi. 

Nu mai avem mult timp, a continuat ea. Dispozitivul de 
livrare de rezervă e prea evident. Prea ușor de oprit. Vreau nea- 
părat să funcționeze dispozitivul principal. Am nevoie... Vocea a 
ezitat. Simt ceva, a spus ea, apoi a făcut un pas în lateral. 

Vocea i-a devenit mai zgomotoasă, concentrată asupra lui. 
Dă-i drumul! Te-ai luptat cu fratele meu. Partea aia o știu deja. 
E... stai așa... 

Waxillium? Tu ești? Ah... chiar tu ești. Te simt. Ţi-ai găsit 
cercel din trellium, nu-i așa? Isteț. Tu ai fost cu ideea sau zeul 
ăla al tău? 

— Bună, Telsin, a șoptit el. 

N-avea rost să încerce să mintă. Ea îl simţea, la fel de lim- 
pede cum o simţea și el pe ea. A încercat să-și trezească niște 

sentimente familiale. Dar în clipa aceea nu simţea decât că 
vocea aceea îl bântuia. Era un ecou dintr-un timp demult pier- 
dut. Un timp pe care el îl lăsase în urmă, dar care nu voia să-l 
părăsească. 

Deci ești în Bilming. Părea amuzată. Ca de obicei, ai sosit 
cu mare tam-tam. Mă bucur să văd că nu s-a schimbat nimic. 
N-ai fost niciodată bun de ceva, doar când lăsai o mare mizerie 
în urma ta ca s-o curăț eu. 

— Telsin, a spus el încet, ce faci? 

Ceea ce trebuie făcut, frate. Ca întotdeauna. 

— Eu... 

Ce putea să spună? Toate obiecțiile lui păreau inutile. „Ai 
să provoci moartea a milioane de oameni“? În urmă cu șase ani 
fusese dispusă să-și sacrifice propriul popor pentru a-și atinge 
scopurile. Nu-i păsa de locuitorii Elendelului. „Ai să ne trădezi 
poporul“? Fusese dispusă să-l trădeze pe el. 

— Te joci cu niște forțe pe care nu ai cum să le controlezi. 

Genul ăsta de lucruri îi plăceau ei, să se joace cât mai mult 
cu focul. 

Oare ce sperase el să rezolve? Ar fi trebuit să se gândească 
mai bine la asta. Era prea deștept ca să intre în bârlogul inami- 
cului fără un plan. 

Vai, Wax, a spus Telsin în mintea lui. Încă te prefaci, nu-i 
așa? Îţi spui că tu ești eroul? Unde era eroul ăla când familia 
noastră avea nevoie de el? Plecase să se joace de-a omul legii prin 
Ținuturile Necruțţătoare. Fugea de adevăratele responsabilități. 
Îţi spun eu ce fac. Fac ceea ce trebuie. Lumea asta, cu toți oame- 
nii din ea, e sortită pieirii. Dacă nu intervin eu. Exact cum am 
fost nevoită să ies în față şi să preiau conducerea după ce tu ţi-ai 
luat tălpășița. Nu ești tu eroul, Waxillium. N-ai fost niciodată. 
Ai fugit ca un copil care nu înțelege regulile... 

Și-a scos cercelul din ureche, respirând greoi. 

Dar-ar rugina... După atâţia ani, încă era în stare să i se bage 
sub piele. Fusese o idee foarte proastă. 

Cel puţin, s-a gândit el, știu că e ceea ce a zis Armonie că e. 
Un soi de avatar al inamicului. Și e tensionată. Agitată. E presată 
de un termen-limită. E îngrijorată. Pentru că sunt aici, în“oraș. 

S-a gândit la ce spusese ea, despre un „dispozitiv principal 
de livrare“ și unul „de rezervă“. 

S-a uitat prin încăpere, dar ceilalți nu păreau să-și fi dat 
seama ce făcuse. Cu toţii erau pierduţi în propriile gânduri și 
probleme. Toţi în afară de VenDell, care-l privea cu atenţie. 

Wax și-a șters fruntea cu mâna. 

— Ziceai ceva de... ajutor din partea lui Armonie? a întrebat 
el, cu o voce răgușită. 

— E aproape, a zis VenDell, care s-a întors, aruncând o pri- 
vire spre ușă. Oh, aș spune mai degrabă că e aici. Uită-te și tu. 

Încruntându-se, Wax s-a apropiat de ușă și s-a uitat pe 
ferestruică. Gardianul privea spre ușile de la intrarea în clădire. 

Unde sosise Moartea. 

Wax nu văzuse niciodată Moartea în persoană, deși Marasi 
întâlnise arătarea cândva. Cunoscut drept Ochi-de-Fier, străve- 
chiul inchizitor avea ţepușe greoaie înfipte în ochi, cu vârfurile 
ieșindu-i prin spatele craniului. Una dintre orbite îi fusese stri- 
vită într-o luptă, după cum scria în Cuvintele Întemeierii, pe 
care Armonie — sau Sazed — le lăsase în urmă. Wax distingea 
cicatricile — amestecate cu tatuaje șterse ce urmăreau conturul 
orbitelor. 

Moartea purta un veșmânt negru și voluminos, iar pielea 
îi era de o paloare fantomatică — avea un aspect bolnăvicios. 
Mâinile ce îi ieșeau din mâneci erau atât de slabe, încât păreau 
scheletice. Wax începuse să se obișnuiască să stea de vorbă cu 
făpturi coborâte din basme; neamul kandra, chiar și 'TenSoon, 
era deja banal pentru el. Dar tot simţea o neliniște tulburătoare 
când îl vedea pe Ochi-de-Fier. Despre ființa aceea umbla vorba 
că ar fi însoțit sufletele morţilor spre Lumea de Dincolo. 

În toată încăperea din exterior — plină de birouri, agenți și 
funcţionari de rang inferior — s-a lăsat liniștea. Nu îndrăznea 
nimeni să răsfoiască un dosar; fixau cu toţii silueta aceea învă- 
luită din spate de lumina puternică a soarelui. Emana ceva. O 
senzaţie de groază care-i mototolea în pumn sufletul ca pe un 
ziar din ziua precedentă. O... 

Nu, s-a gândit Wax. Nu mi-e frică de chestia asta. Am privit 
deja moartea în faţă. 

În mod ciudat, senzaţia de groază dispăruse din fiinţa lui. 
Oare fusese o... Allomanţie emoţională? Era greu de recunos- 
cut în frământările lui, dar, privind retrospectiv, părea evident. 
Totuși, de data aceasta Wax nu fusese afectat cum fuseseră 

ceilalți, printre care se număra și Marasi, judecând după paloa- 
rea feţei sale. 

Wax a tras adânc aer în piept, a deschis ușa şi a trecut pe 
lângă gardian cu pași mari. A traversat centrul camerei și l-a 
întâmpinat pe Ochi-de-Fier, care era neobișnuit de înalt. De 
fapt, aşa cum şi-l imaginase dintotdeauna. 

— Sabie, a.spus Moartea, îndreptând ţepușele spre el. 
Trebuie neapărat să discutăm. 

Wax a făcut un semn spre camera în care se aflau ceilalți, iar 
Moartea a trecut pe lângă polițiștii uluiți, deși unul — care avea 
pe umăr un petic de Căutător — reușise să scoată un pistol. Nu 
era o mișcare pe care Wax s-o fi recomandat. Moartea nu a făcut 
decât să fluture absent din mână și să Tragă arma prin încăpere 
ca s-o prindă. Apoi, făcând-o să plutească prin aer între mâinile 
lui — o reușită incredibilă, a cărei dificultate ar fi fost înțeleasă 
de puţini non-Allomanţi —, s-a înclinat. lar țeava armei a trosnit. 

Wax a încremenit. La naiba... Nu mai văzuse niciodată să 
facă cineva așa ceva cu ajutorul puterilor. De altfel, cum ai putea 
să faci așa ceva? 

Împingi într-un capăt, Tragi de celălalt, s-a gândit el. Dar, 
la naiba, câtă putere îţi trebuie pentru așa ceva... 

Pistolul a căzut pe podea, iar în timp ce Wax și Moartea au 
ajuns la ușă, au văzut că Entrone și Blantach ieşiseră dintr-un 
birou, făcând ochii mari. 

— Ah, a făcut Ochi-de-Fier, aţintindu-și privirea asupra 
lordului primar. Gave. Nu mi-au fost din cale-afară de dragi 
membrii Casei Entrone pe care i-am cunoscut pe vremea când 
eram muritor. 

— Eu... a început Entrone, acest om este prizonierul meu. 
Cine... 

— Am nevoie de intimitate, a spus Ochi-de-Fier. Le vei îna- 
poia acestor muritori armele. Imediat ce se încheie întâlnirea 
noastră, nu le vei mai încurca delocancheta desfășurată în acest 
oraș. 

— Nu aparțin religiei dumitale... 

— Moartea nu este o religie, a spus Ochi-de-Fier. E o 
realitate. 

— Dar... 

— Cumai vrea să mori, muritorule? a întrebat Ochi-de-Fier 
apropiindu-se, cu veșmântul fluturându-i pe lângă el. Și când? 
Liniştit? Noaptea, de un infarct? Înecat, pe unul dintre vapoa- 
rele tale noi, în timp ce se scufundă? Aici? Chiar în clipa asta? 
Strivit de greutatea propriei prostii? 

Entrone și-a umezit buzele cu limba, apoi a șoptit. 

— Cum porunceşti tu, Ochi-de-Fier, așa se va face. 

Se părea că putea într-adevăr să fie superstiţios fără a fi 
religios. 

Waxa intrat în încăpere, urmat de Ochi-de-Fier, care a dat 
buzna ca ovijelie. 

— Wayne, a spus Moartea încet, închizând ușa, fii bun și 
păzeşte ușa, ca nu cumva să fim observați sau ascultați. 

— Xăă... sigur, a zis Wayne, împleticindu-se spre ușa cu 
ferestruică. Ăștia stau acolo pur și simplu. În afară de cei câțiva 
care au leșinat. Bun așa! Și, aruncând o privire spre Ochi-de- 
Fier: Accentul ăla al tău... foarte vechi, foarte interesant... mi-a 
cam ieșit! 

Moartea s-a afundat într-un scaun și a părut deodată să 
îmbătrânească. Colţurile ochilor i s-au umplut de riduri, care 
i-au brăzdat toată faţa, iar fălcile i s-au lăsat. A oftat cu putere, 
îndreptându-și ochii metalici spre tavan. 

— Lord Conducător, a bombănitel. Ce mai spectacol, nu-i 
așa? Și când te gândeşti că eu eram ăla cu capul pe umeri din 
echipă. 

Marasi și Wax au făcut un schimb de priviri fugare. 

— Ochi-de-Fier? a întrebat Marasi. Eşti... în regulă? 

— Nu, a spus el. Rămân fără atium, iar vârsta începe în 
sfârșit să-şi facă simțită prezenţa. M-a urmărit mereu. Acum 
simte momentul loviturii fatale. Am fost aici, în Bilming, în 

căutare de răspunsuri. Ei încearcă să recreeze metalul și m-am 
gândit că poate... 

— Dacă rămâi fără... mori? a întrebat Marasi. 

El a aprobat din cap. 

— Aveam de gând să las să vină de la sine. Am trăit mult, 
mult mai mult decât s-ar fi cuvenit. Dar am ajutat la distrugerea 
acestei lumi — fără să vreau, într-adevăr, dar slăbiciunea mea 
a dus la multă tristeţe. Am jurat că voi fi de ajutor. Așa că mă 
chinui să trăiesc în continuare... 

Dar-ar rugina... Moartea a tras adânc aer în piept, iar ridu- 
rile de pe față i-au dispărut — apoi au apărut când a expirat. Cu 
fiecare respirație parcă îmbătrânea și întinerea cu zeci de ani. 

— Trell vrea să pună stăpânire pe această planetă, a șoptit 
Moartea. Așa că timpul vostru e pe sfârșite, întocmai ca al meu. 

L-a studiat pe Wax cu ceea ce păreau a fi niște ochi 
enigmatici. 

— Am ajuns să fiu prea slăbit ca să-i mai pot vâna pe cei ce 
vor să distrugă acest tărâm. Spectacolul pe care l-am făcut mai 
devreme s-ar putea să vă ajute să scăpați din această încăpere, 
poate să-i convingă pe agenţii locali să vă lase în pace, dar... s-ar 
putea să nu vă pot oferi mai mult. 

Wax a îngenuncheat lângă semizeul îmbătrânit, iar în 
minte i-a încolțit deodată o idee. 

— Erai în oraș, în căutare de atium, a spus el. De ce? 

— Pentru că cineva încearcă să divizeze harmoniumul. Și 
să creeze din nou metalul. Deși ar fi mult mai periculos să facă 
lerasium... 

— Ştii ce se întâmplă? a întrebat Marasi. Când încerci să 
divizezi harmoniumul? 

Moartea a clătinat din cap. 

— O explozie, a spus Wax. O explozie mare. Asta încercăm 
să oprim. Ai cumva vreo pistă? 

— S-ar putea să am una, a zis Moartea, căzând pe gân- 
duri. În urmă cu două săptămâni a dispărut un bărbat. Am aflat 

întâmplător numele său: Tobal Copper. A creat ceva probleme 
legale cu privire la divizarea harmoniumului în lunile de dina- 
intea dispariţiei sale. Următorul meu pas ar fi fost să aflu ce s-a 
întâmplat cu el. 

Waxa aprobat din cap. O pistă — una șubredă, dar tot era 
un punct de plecare. La cum vorbise sora lui... se simţea din ce 
în ce mai nervos. 

— Ochi-de-Fier? a întrebat Marasi, îndreptându-se spre el. 

— Poţi să-mi spui Marsh, a spus el încet. Îmi... pică bine 
să aud numele ăsta. Să-mi aduc aminte de cum eram în trecut. 

— Marsh, a zis ea, cum ai zdrobit arma aia? 

— Cu duraluminiu, a spus el, și cu foarte mult exercițiu. 
Ascultă-mă, copilă. Armonie devine din ce în ce mai nehotărât. 
El neagă lucrul ăsta, dar eu văd. Asta îi oferă lui Autonomie — 
Trell, zeul celor din afara acestei lumi — ocazia de a interveni. 
Încearcă să ne elimine de pe scena politică a galaxiei înainte să 
apucăm măcar să urcăm pe ea, iar adepţii ei s-au înarmat deja 
cu Hemalurgie. Ai studiatcarnetul pe care ţi l-am dat? 

— Da, a spusea. lar Waxillium, practic, l-a învăţat pe de rost. 

Wax a aprobat din cap. 

— Inamicul vostru, a zis Moartea, a învăţat să ocolească una 
dintre cele mai importante limitări ale Hemalurgiei: agenții săi 
au prea multe ţepușe. Ar trebui să fie astfel expuși la influența 
lui Armonie, dar nu sunt. Ori e Armonie prea slăbit ca să exploa- 
teze ceea ce au făcut, ori au găsit o cale de a folosi metalul lui 
Trell pentru a contrabalansa slăbiciunea. E extrem de periculos. 
Până acum, nu cred că au descoperit secretul Combinării prin 
Hemalurgie. Contaminarea identităţii împiedică lucrul ăsta; e 
singura chestie care ne salvează. Dacă ar putea face asta... sau, 
Lord Conducător.. dacă pun mâna pe atium, sau lerasium... 

— Păi... atunci ce facem? a întrebat Wayne de la ușă. 

— Ce am făcut întotdeauna, a spus Marsh. Supravieţuim. 
După care s-a uitat din nou spre Wax: Locuitorii Bilmingului au 
impresia că e o mare realizare să construiască flota asta cu care 

amenință Elendelul. Într-un fel, totul face parte din planul lui 
Trell. Vă avertizez. Aveţi grijă. Ea îi ghidează. Am fost... încet la 
minte în ultima vreme, încercând să mă lupt cu ceea ce mi se 
întâmplă. 

— Îi vom opri, a spus Marasi. Îți promit asta, Marsh. 

Wayne le-a făcut semn cu mâna. O clipă mai târziu, un 
funcţionar a venit cu armele și echipamentul lor. Marasi s-a 
retras, pentru a le permite să se reînarmeze. 

— Marsh, a spus ea, strecurând un pistol mic în geanta de 
umăr, ai mai văzut vreodată un simbol ca ăsta? 

Și a schiţat rapid, în carnetul ei, o figură cu trei romburi 
întrepătrunse. Lui Wax îi aminteau de ceva. Să fi fost niște 
motive arhitecturale de prin Elendel? 

Da, a gândit el. Din apropiere de Câmpul Renașterii. De 
fapt, aducea cu forma cu trei petale a unei flori de Marewill. 

— Ăsta-i simbolul fratelui meu, a spus Marsh. Face ce crede 
el de cuviinţă. Ca întotdeauna, de altfel. El... nu stă foarte bine 
cu introspecţia, dar chiar își dorește să protejeze Scadrialul. 
Agenţii lui se vor alinia intereselor voastre. 

— Cred că am văzut prin ochii lui, a zis Wax. Cândva, cu 
ani în urmă. Mai trăiește? Supravieţuitorul? 

— Dacă mai trăiește? a întrebat Marsh. Presupun, depinde 
ce înţelegi tu prin „a trăi“. E aproape viu. Cum e asta...? 

— Adică e... o fantomă? a întrebat Wayne. 

— Cam așa ceva, a spus Marsh. E mai puţin viu decât sunt 
eu, dar poate mai viu decât alte fantome. E greu de spus. Mai 
suntem doar trei din echipa inițială. După atâta amar de vreme. 
Doar trei. Precum picioarele unui trepied ce se țin unul pealtul 
în echilibru. Și fără unul... nu știu ce s-ar întâmpla. 

Wax nu știa cum să interpreteze spusele lui. Totuși, s-a 
simţit binecând și-a luat din nou armele, iar în momentul acela 
aveau o pistă. Un nume și aparenta permisiune de a pleca din 
acel birou fără a fi urmărit. Avea să profite de ocazie, chiar dacă 
Moartea în persoană era... 

— Eu rămân aici, a spus VenDell, în timp ce ei se adunau în 
faţa ușii. O să mă asigur că Lordul Ochi-de-Fier e îngrijit și o să-i 
supraveghez pe polițiștii din spital. Eu... nu cred că mai prezint 
vreun interes pentru ancheta dumneavoastră. 

— Cum dorești, a spus Wax. 

— Ţineţi minte ceea ce știți deja, Lord Ladrian, a zis 
VenDell. Ce-aţi spus mai devreme. Armonie pune oamenii acolo 
unde trebuie, dar după aceea ei trebuie să acționeze. Așa e felul 
lui. 

Wax a aprobat din cap. 

— Wayne, Marasi — sunteţi pregătiţi? 

— Eu sunt, a spus Marasi aruncându-și geanta pe umăr. 

S-au uitat la Wayne, care-și pusese mâinile-n șolduri. 

— Ştie careva dintre voi dacă fantomele sunt reale? 

— Are vreo importanță? 

— Dacă are vreo importanţă că fantomele sunt reale? a 
întrebat Wayne. Eu cred că are importanță, Marasi. Eu cred că 
are importanţă, dar-ar rugina... 

— Mis-aziscă e de preferat să le numim Umbre Cognitive, 
a bombănit Marsh. 

— Wayne, a spus Wax, ne concentrăm și noi un pic? 

— Bine, bine, a zis el, strecurându-și bastoanele de luptă în 
buclele de la centură. Mi se pare cam aiurea să te burzuluiești la 
un om pentru că a fost tulburat când i s-a arătat dovada clară a 
vieții de apoi. Zei întunecaţi. Moartea-n persoană e pe moarte. 
Fantome, mânca-le-ar rugina... Mergem înainte, că doar ce-o 
să facem, dar să nu vă aud că vă plângeţi când vă dau pantofii 
preferaţi sau mai știu eu ce la schimb. Ne-am înţeles? 

Au ieșit împreună în lumina soarelui, pășind hotărât afară 
din biroul tăcut al secţiei de poliție. 

Bine, s-a gândit Marasi, încercând să-și facă ordine în emoții. 
Discuţie cu Moartea. Doar o altă discuţie de zi cu zi cu Moartea 
în persoană... 

Nu-l învinovăţea pe Wayne că nu se simţea în largul lui. 
Dar trebuiau neapărat să-și păstreze concentrarea. Din păcate, 
ea și ceilalți nici măcar nu ajunseseră bine la baza treptelor din 
secţia de poliţie, că s-a și pornit cineva să alerge după ei. Roșie 
la faţă de oboseală — poate și din cauza stresului —, Blantach 
părea în clipa aceea mult mai puțin sigură pe ea decât fusese 
mai devreme. 

Marasi a făcut un pas în față, întâmpinând-o. 

— Da? 

— Va trimite oameni după voi, a spus ea. Imediat după 
ce-și va reveni din șocul provocat de întâmplarea de acolo cu... 
știți-voi-cine. Eu îl cunosc pe Lordul Entrone. Se mândrește 
foarte tare cu cât este el de „modern“ și „progresist“. Va ajunge 
la concluzia că l-aţi păcălit și va trimite polițiști să vă aresteze. 

Wax a mormăit încet, pășind în urma lor. 

— Nu avem timp să ne ferim de patrule. 

— Uitaţi care-i treaba, a spus Blantach. Eu... habar n-am ce 
se întâmplă în orașul ăsta. Am crezut că știu. Până când... 

A aruncat o privire spre clădirea de birouri și au trecut-o 
fiorii. 

— Până când iluziile mele s-au făcut praf și pulbere. Aici se 
întâmplă ceva periculos. 

— Mai mult decât periculos, Blantach, a spus Marasi. 
Catastrofal. 

— Corect. Așa-i. Ăla chiar era... ştiţi voi...? 

— Da, a spus Marasi. L-am mai întâlnit. 

— Dar-ar rugina... 

Blantach a tras adânc aer în piept și s-a întors din nou cu 
faţa spreei. 

— Cred că pot să-l împiedic pe Entrone să vă sufle în ceafă 
dacă-mi daţi voie să trimit un polițist cu voi. 

— Nici nu se pune problema, a spus Wax. 

Blantach s-a apropiat de el și l-a privit în ochi. 

— Uite ce-i. Ăsta e orașul meu. Nu știu de ce — sau de 
cine — vă e teamă, dar eu nu fac parte din povestea asta. Vreau 
să vă ajut, iar asta e singura idee care-mi vine în minte. Dacă 
aveţi cu voi un poliţist din Bilming, pot să-l conving pe Entrone 
că stă cineva cu ochii pe voi. 

S-a întors, a schițat un gest, iar o femeie a coborât trep- 
tele în grabă, aproape împiedicându-se la capătul lor. Femeia 
subțirică și-a împins ochelarii prea mari pe nas, ceea ce aproape 
că a făcut-o să scape cele trei registre pe care încerca să le care. 
Părul negru până la umeri îi cădea pe faţă în timp ce încerca să 
ţină registrele în mâini. L-a dat laoparte și a zâmbit stânjenită — 
cu buzele rujate, de un roșu-aprins. 

Era Rază-de-lună. 

— Zice că te cunoaște, a spus Blantach, și că s-ar putea să 
fii dispusă să ai încredere în ea. Kim e una dintre cercetătoarele 
noastre — nu e agent de teren, dar cunoaște bine Bilmingul și 
te poate ajuta să te descurci în oraș. 

Rază-de-lună... „Kim“... a întins mâna — ceea ce aproape că 
a făcut-o să scape din nou registrele. S-a împleticit, încercând 
să le prindă. 

— Pare amuzantă, a spus Wayne. 

— Îţi imaginezi doar că-i legi șireturile între ele, a zis Wax, 
cu braţele încrucișate. Marasi, o cunoști pe tipa asta? 

— Păi... o cunosc, a spus Marasi. 

— De unde? 

Nu părea o idee grozavă să-i spună adevărul lui Blantach. 

— Am lucrat împreună la un proiect acum ceva vreme — a 
venit în Elendel pentru niște cercetări suplimentare de care avea 
nevoie. 

Wax a mijit ochii, încercând evident să se hotărască dacă 
asta o făcea pe Kim mai mult sau mai puțin suspectă. Însă 
Marasi considera că putea avea încredere în femeie. Un pic. La 
urma urmei, Marsh spusese că cei care aveau tatuajul cu rom- 
buri întrepătrunse aveau să fie de partea lor. 

Rază-de-lună l-a salutat pe Wax. 

— Promit să vă fiu de folos, domnule, și să nu vă stau în 
cale. Și, schițând o grimasă: Exceptând, poate, vreun accident. 

— Cred c-ar trebui s-o luăm cu noi, a spus Marasi. 

Wax a aprobat din cap. 

— Atunci faci parte din echipă, Kim. Hai să vedem dacă ne 
poți fi de folos. Un bărbat pe nume Tobal Copper a dispărut de 
curând în acest oraș. Vreau să aflu unde locuia și să interoghez 
pe oricine l-ar fi putut cunoaște. 

— Aha! a făcut Rază-de-lună. Nu am informaţii de genul 
ăsta asupra mea, bineînţeles. Eu car peste tot cu mine hărțile 
și amănuntele despre acest oraș! Dar pot să vă duc la arhivă! Ar 
trebui să putem găsi niște răspunsuri acolo. 

— Ceea ce-i va informa în legătură cu intenţiile noas- 
tre, a zis Wax. Set are în mod sigur agenți într-un loc atât de 
important. 

— Mă îndoiesc că există o altă cale de a obţine aceste 
informaţii, a spus Marasi. Va trebui pur și simplu să ne mișcăm 
repede, să fim cu un pas înaintea lor. 

— De acord, a spus Wax după o clipă de gândire. la-o 
înainte, Kim! Căpitane Blantach, vă vom fi foarte recunoscă- 
tori pentru orice puteţi face pentru a-l împiedica pe lordul 
primar să se țină după noi. 


Clădirea Arhivei și Cercetării din Bilming era una infi- 
nit mai bună în comparaţie cu birourile similare din Elendel. 

Marasi fusese obligată să petreacă multe ore scotocind prin 
dulapuri, printre registre groase cu nume sau arhive cu ziare. 

Clădirea avea o structură modernă, cu nuanţe argintii, cu 
mai multă sticlă decât pereţi normali. Blantach însăși i-a condus 
înăuntru, iar când și-a arătat legitimaţia de comisar, a reușit să 
adune în jurul lor un grup de asistenţi de cercetare, apoi și-a luat 
rămas-bun de la grup. 

După câteva minute, Marasi și ceilalţi erau instalați în sca- 
une comode, într-o sală de ședințe cu pereţi din sticlă, și sor- 
beau ceai, în timp ce așteptau rezultatele. Toţi cu excepţia lui 
Wax, care se plimba prin încăpere ca un animal în cușcă. 

Ei bine, Marasi ar fi preferat o ciocolată caldă de-a lui Allik, 
dar părea clar că era mult mai bine așa decât să stea ore-n șir, cu 
ochii cârpiţi, scotocind prin arhive vechi de una singură. Pauza 
i-a dat ocazia să-i scrie repede câteva rânduri lui Allik — spu- 
nându-i să nu-și facă griji dacă afla de prin ziare de victime. 

A făcut o pauză. Apoi a adăugat că ar trebui să facă un drum 
scurt până la ţară ca să-l viziteze pe tatăl ei și să evite Elendelul 
în ziua aceea. Pentru orice eventualitate. 

A ieșit ca să transmită mesajul — găsise o staţie radio în 
drum spre arhivă. În timp ce înainta pe holul mult prea alb, 
Rază-de-lună a ieșit dintr-un pasaj lateral. Nu se dusese la toa- 
letă? Marasi a aruncat o privire în urmă și a văzut că sala de 
şedinţe, unde-i lăsase pe Wax și Wayne, nu se mai vedea. 

— Bun, a spus Rază-de-lună încet. Speram să profiți de 
moment și să ieși să ne vedem. 

— N-am făcut asta, de fapt, a zis Marasi. Ar trebui să mer- 
gem și să le explicăm celorlalţi cine ești — n-avem niciun motiv 
să ținem lucrul ăsta secret. 

— Aş prefera să nu, a spus Rază-de-lună abia șoptit. Nu 
sunt aici pentru ei. Sunt pentru tine. 

— Parcă nu aveai voie să te amesteci, nu? 

— Nu fără ordine, a spus Rază-de-lună. Am primit câteva: 
pot să vă ajut, dar nu am voie să-mi dezvălui identitatea 

celorlalți doi. Mentorul meu își face griji în privinţa legăturilor 
lor cu Armonie. 

Marasi s-a oprit în hol, unde în afară de ele nu era nimeni. 

— N-am de gând să-mi mint prietenii, Rază-de-lună. 

— Deja ai făcut-o. 

— Doar ca să evit să te dau în vileag în faţa lui Blantach, a 
spus Marasi. 

— Și tu ai impresia că ăștia doi îţi împărtășesc tot ce 
se întâmplă în vieţile lor? a întrebat Rază-de-lună. Fiecare 
amănunt? 

— Lucrurile importante. 

— Ce au discutat Waxillium și Armonie când a murit? 

— Asta... n-are importanţă. 

— Mie mi se pare că are. 

Rază-de-lună a ocolit-o pe Marasi, oprindu-se chiar în faţa 
ei. Nu-i stătea în cale, dar se asigura că Marasi o privea în ochi. 

— Vrei răspunsuri? Le avem. Vrei să protejezi Scadrialul? 
Ăsta e principalul nostru obiectiv. Dar nu putem acționa fățiș. 
Asta le-ar da inamicilor ocazia să atace — fiinţe precum Trell 
sunt mult prea puternice, iar Armonie e prea nehotărât. Ce face 
el să ne-ajute? 

— Ne-a trimis pe noi, a spus Marasi. 

— V-a aruncat în bătaia focului și v-a urat noroc! Nu-i vina 
lui — mentorul meu vorbește cu mare drag despre el. Dar pla- 
neta voastră se află într-o situaţie cumplită, așa încât trebuie să 
acţionăm din umbră. lar secretele noastre trebuie păstrate — 
cunoscute doar de cei care și-au dovedit puterea. 

— Wax e cel mai „dovedit“ om posibil. 

— Nu el ne interesează, a spus Rază-de-lună. Pe noi ne 
interesezi tu. Nu te incită să știi lucruri pe care el nu le știe — să 
ştii lucruri pe care nimeni altcineva nu le știe? Secretele între- 
gului Cosmer? 

— N-am nevoie să ţin secrete faţă de ceilalți ca să mă simt 
eu deosebită. 

Rază-de-lună a zâmbit. 

— Te cred. Ce interesant. Ei bine, pentru moment îţi cer să 
nu divulgi secretul meu. Ăsta e prețul ajutorului pe care ţi-l ofer. 
Am întâlnit-o pe Autonomie; știu cum procedează. Ai nevoie de 
mine. Dar dacă-mi divulgi secretul, plec. 

— Ăsta-i rolul tău? Şantaj? 

— Şantaj? E doar o înțelegere. Eu acţionez așa cum vreau, 
Marasi, nu sunt obligată să te ajut. Acum am o pistă și probabil 
că aș putea să aflu unde stă Tobal Copper ăsta cu mult înaintea 
ta. Și, ridicând din umeri: Waxillium are încredere în tine. O să 
înțeleagă dacă-i explici de ce nu ai putut să-i spui. 

S-a dat laoparte și a pornit mai departe pe hol, schim- 
bându-și atitudinea când a ajuns în fața ușii sălii de ședințe. A 
început să se agite și să se entuziasmeze — iar după cea împins 
prima oară în ea și a roșit văzând că ușa nu se clintește, a tras de 
ea, deschizând-o. 

Marasi și-a continuat drumul, nesigură. Chiar era ceva ciu- 
dat în felul cum vorbea Rază-de-lună... Cândva, Marasi fusese 
încântată să alerge după hoți meschini sau chiar după mafioți 
cu intenţii periculoase. Dar cu cât descoperea mai multe lucruri 
despre lume și despre forțele care acționau în cadrul ei, cu atât 
era mai nemulțumită. 

Cu mult timp în urmă, îi explicase lui Wax filosofia din 
spatele alegerii sale de a deveni polițist. Își imaginase că avea 
să facă orașul un loc mai sigur — nu doar urmărind infracto- 
rii, ci schimbând modul în care sevedeau cartierele și oamenii. 
Dacă băgai un om după gratii, puteai să-l împiedici să comită 
infracţiuni. Dar dacă învăţai un om să se respecte pe sine și 
comunitatea lui, îl împiedicai pe oricine-ar fi putut el învăţa, 
recruta sau agresa. 

Nu voia să se concentreze pe indivizi. Își dorea să schimbe 
lumea. Cel puţin la asta se gândise când visase pentru prima 
oară să devină poliţist. Oare lăsase rutina de zi cu zi de la locul 
de muncă s-o transforme în altceva? 

Când s-a întors după ce-i trimisese mesajul lui Allik, echipa 
de cercetători era deja prezentă cu răspunsuri — și întindea în 
fața lui Wax ziare relevante și registre ale orașului. Marasi s-a 
apropiat de el — Rază-de-lună stătea cuminte într-un colț, 
cu un zâmbet dezarmant pe faţă. Wayne se prefăcea că trage 
un pui de somn, dar avea un ochi întredeschis, urmărind-o pe 
Rază-de-lună. 

Nu exagera cu teatrul, Rază-de-lună, s-a gândit Marasi cu 
satisfacție. Asta te prinde. 

— Tobal Copper, spunea unul dintre cercetători arătând o 
listă. Cincizeci și trei de ani. Chimist, specializat în cauciucuri și 
manufactură. A lucrat pentru Fabrica de Cauciucuri din Bazin, 
unde producea... mă rog, cauciucuri. 

— A fost concediat, a explicat un alt cercetător, acum vreo 
cinci ani pentru... comportament dezordonat. 

— Ce înseamnă, mai exact? a întrebat Marasi, studiind 
actele înșirate pe masa lungă. 

— Păi, a zis şefa grupului de cercetători — o terrisiană 
creață cu un model în V pe bluză —, cele mai multe informații 
le-am aflat dintr-un proces intentat de el fostului angajator. Se 
pare că... ăăă... „a refuzat să dea ascultare descoperirilor sale de 
o importanţă vitală despre iminentul sfârșit al lumii“. 

Wax și Marasi au făcut un schimb de priviri. 

— Continuă, a spus Wax. 

— Din păcate, nu e mare lucru de povestit, a zis cercetă- 
toarea. Procesul a fost respins înainte să ajungă pe rol. Aici 
vorbește despre niște broșuri pe care le-a tipărit, dar noi'nu 
arhivăm asemenea documente. În schimb, avem procesul lui, 
contractul de închiriere pentru apartament și înregistrarea unei 
arestări de către poliţie. 

— Pentru tulburarea liniștii publice, a spus cercetătorul 
mai mic în rang. Bătea în ușile blocului în care stătea și urla: 
„Ăștia aproape au reușit să divizeze harmoniumul, iar când vor 
reuși, chestia asta ne va distruge pe toți!“ 

— Vă lăsăm să vedeţi informaţiile, a spus cercetătoarea- 
şefă, arătând documentele înșirate pe birou. lar noi ne con- 
tinuăm cercetările — dar mă îndoiesc c-o să mai descoperim 
ceva. Noi păstrăm cu grijă numele tuturor persoanelor arestate, 
pentru referinţe încrucișate, iar acestea au fost singurele trei 
incidente. 

— Încă un lucru, dacă nu vă deranjează, a zis Marasi în 
timp ce se îndreptau spre ușă. Puteţi găsi rapoarte referitoare la 
dispariţia unor transporturi de alimente? Mai ales de produse 
neperisabile? 

— Oh, dar asta se întâmplă mereu de vreo doi ani deja, a 
spus cercetătoarea-șefă. Căpitanul Blantach ne-a pus să urmărim 
asemenea rapoarte, pentru că i se par șocante. De ce-ar fi rețeaua 
interlopă din oraș atât de interesată de fasolea la conservă? 

— Într-adevăr, de ce? a întrebat Marasi, luând o foaie 
de hârtie din dosarul procesului. În care Copper menționa 
că În oraș se construiesc adăposturi împotriva cataclismelor, 
întreținute cu o tehnologie inexplicabilă. Autorităţile orașului 
știu și angajatorii mei la fel! M-au concediat pentru că m-am 
apropiat prea mult de adevăr. Trebuie neapărat să mă ascultați. 
Aștia divizează harmoniumul, iar după ce reușesc or să fabrice 
bombe care ne vor transforma pe toți în țestoase! 

Chestia aia... din ultima parte părea un pic cam exagerată. 

Cercetătorii au ieșit pe ușă, lăsându-i pe Marasi și Wax să 
citească pe rând cele trei documente. Din păcate, nu erau foarte 
multe informaţii. În condică se menţiona că după ce Tobal 
Cooper s-a calmat, a fost eliberat. Nu a mai recidivat. 

Pe ultima foaie era trecută oadresădintr-o zonă despre care 
cercetătoarea spunea că era scumpă. Marasi a presupus că era 
bine plătit în calitate de chimist-șef. 

— Probabil l-au omorât, a spus Wax încet, când s-a mai 
potolit zarva — ca să nu trezească suspiciuni. 

— Posibil, a zis Marasi. Dar la fel de probabil e să-l fi săltat 
ca să-l oblige să lucreze la proiectele lor. 

— Moartea zicea că a dispărut acum două săptămâni, a 
spus Wax. S-ar putea să-i fi pierdut deja urma. 

— Dare singura pistă pe care o avem, a zis Marasi. 

— De acord. Kim, știi cumva pe unde se află apartamentul 
ăsta? 

Clădirea de apartamente nu prea semăna a platou. 

Wayne stătea alături de ceilalți, cu mâinile în șolduri, 
uitându-se la chestia aia. Era prea lucioasă, cu prea multe feres- 
tre — ca o sticlă mare de băutură scumpă. Clădirile nu trebuiau 
să arate așa, ci să semene cu niște cărămizi. Și să aibă alei care să 
miroasă a ce ieșise dintr-un individ care băuse o sticlă de ceva 
prea scump. 

Se așteptase mai ales la un platou. 

Nu, stai puțin, și-a dat el seama. Trebuia să fie și-un canion, 
c-așa era-n poveste. Pe ăla trebuie să-l găsim mai întâi. 

Liniștit, a pornit-o după Marasi, Wax și femeia aia, Kim, 
care făcea cam mult pe fandosita. În hol era și-un portar, și toate 
alea. Chiar era un loc de fiţe. Poate că și Wayne ar trebui să-și 
cumpere un asemenea bloc. În mod sigur i-ar fi de ajutor un 
portar, să-l care sus la apartament după ce bea el câteva sticle 
de ceva scump. 

Sau, în fine, mai des bea poșircă ieftină. Doar pentru că 
în secret era un bogătaș cu nasul pe sus nu însemna că nu mai 
putea să se bucure de un trăscău al naibii de prost. Doar că-i 
zicea „retro“ sau „autentic“. sau ceva de genul ăsta. 

Portarul a trimis după administratorul blocului, care s-a 
dovedit a fi un individ ce aducea cu un fel de cărămidă — deci 
măcar se potrivea bine cu stilul de a construi ca lumea. Marasi și 
Wax i-au explicat că trebuiau să cerceteze apartamentul persoa- 
nei dispărute, în timp ce Waynea făcut o plimbare lungă pe hol, 
unde tronau niște picturi imense cu oameni dansând. Purtau 
costume și rochii, cu picioarele foarte întinse, cu spinările drepte, 
de parcă ar fi fost făcuţi din rigle, nu din carne și oase. 

Să fi fost ăla canionul din poveste? Mama spunea că era 
frumos. Dar nu. N-avea cum să fie ăla. Niciun canion ca lumea 
nu avea tablouri cu dansatori pe pereţi. 

Și oare de cea bănuit el că avea să fie ca-n poveste? Ei, 
c-așa-i trecuse lui prin cap, probabil. Când îți venea un gând, 
trebuia să ţi-l ţii în cap. Așa stătea treaba. 

Administratorul blocului a ascultat explicaţiile lui Wax și 
Marasi, a mijit ochii cercetând legitimaţia lui Kim, apoi a mor- 
măit. A arătat spre lift, în care s-au înghesuit cu toţii. 

Wayne nu se dădea-n vânt după lifturi. Nu era vorba doar 
de faptul că erai prins ca într-o cutiuță sau că nu știai cum 
funcţionează și trebuia să te bazezi pe-un operator. Nu era vorba 
că-i cam miroseai pe toți când stăteai la înghesuială sau că nu 
vedeai încotro te îndrepţi, ceea ce strica experienţa unei urcări 
la înălțime. 

Stai așa. Nu, probabil că era vorba de ultima chestie. 
Lifturile erau ca un carusel de carnaval conceput de un părinte 
excesiv de protector, care nu voia să-ți fie teamă sau să te distrezi 
cu adevărat. El avusese mai multă încredere în ele pe vremea 
când erau controlate de oameni, nu de electricitate. Lumea avea 
prea multă încredere în forţa aia ciudată ce trecea prin prizele 
din pereţi. La urma urmei, Wayne era un investitor principal în 
acea tehnologie, iar acela ar fi trebuit să fie un mare semnal de 
alarmă pentru toată lumea. 

La etajul douăzeci și doi, la capătul unui coridor lung, 
administratorul blocului a deschis o ușă cu un set de chei și 
a pătruns într-un apartament mare. Le-a făcut semn să intre, 
mormăind. 

— A mai fost cineva pe aici? a întrebat Wax. 

— Nu, a răspuns administratorul. 

— Ăsta a dispărut de două săptămâni, a spus Wax. Și n-a 
venit nimeni să-l caute? Nici poliția? Nici rudele? 

Administratorul a clătinat din cap, a bombănit și i-a lăsat 
singuri — părea că nu voia să aibă de-a face cu polițiștii. 

— Ce-o avea ăsta, oare? a întrebat Marasi închizând ușa 
în urma lor. 

— Habar n-am, a spus Wayne. Dar orice-ar avea, măcar 
se pare că nu se ia. 

Wax s-a îndreptat spre mijlocul camerei. Pe un perete 
se vedeau ferestre înguste de la tavan până-n podea. Peretele 
din dreapta era plin de rafturi cu cărți. Arăta ca o cameră de 
zi cochetă, cu un covor galben la modă și mobilier negru. 
Totul impecabil, deși probabil că era destul de ușor să menţii 
curăţenia în locuinţă dacă erai mort sau dispărut. 

— Deci, a zis Marasi, fie l-au săltat, fie l-au omorât. 
Apoi i-au lăsat apartamentul neatins, impecabil la vedere. 
Capcană? 

— Capcană, a spus Wax, aprobând din cap. Lasă-mă un 
minut să mă folosesc de Allomanţie și să scanez zona. 

Se părea că era foarte dificil să faci o capcană cu explozi- 
bili fără măcar niște metal, chiar și atunci când foloseai explo- 
zibili moderni, pe bază de lut. Au găsit trei fire declanșatoare 
și o placă de presiune, fiecare conectate la câte o grenadă mai 
neobișnuită. Părea evident că grupului Set nu-i păsa de pagu- 
bele colaterale. 

— Deci, oricine or fi ăia după care alergaţi, a spus Kim, 
frângându-și mâinile agitată, e evident c-au ajuns aici înaintea 
noastră. Dar-ar rugina... Nu știam în ce mă bag... 

— Nu am nicio îndoială că ăștia au avut legătură cu 
dispariţia lui Copper, a zis Wax. Aveţi grijă cu toţii. S-ar putea 
să ne fi scăpat vreo capcană. Kim, îi convingi tu pe locatarii 
apartamentelor învecinate să plece de acasă pentru o oră? 

Ea s-a dus să rezolve problema, iar ceilalți s-au apucat de 
ceea ce știau foarte bine: căutarea indiciilor de la locul faptei. 
Kim s-a întors nu după mult timp, în timp ce Wayne studia cu 
atenţie biroul de lângă rafturile cu cărţi. Ea a îngenuncheat 
lângă Wayne, uitându-se la el cum ciocănea în căutare de 
compartimente secrete. 

— Ăăă, a făcut ea, părând încă nesigură, am făcut ce mi-aţi 
cerut. Dar... ce rost mai are să căutăm? Inamicul vostru a cerce- 
tat locul ăsta de-a fir a păr. 

— Normal, a zis Wayne. Pot să-ţi și dovedesc lucrul ăsta. 
Vezi găurelele astea? Sunt chestii pe care le faci ca să fii sigur 
că nu există compartimente secrete, dar numai dacă vrei să lași 
mobila întreagă. Ceea ce-i mai puţin amuzant... dar uneori ai 
motive întemeiate. Ca atunci când vrei ca încăperea să le pară 
normală unor polițiști veniţi în vizită, ca să aibă și mai mari 
șanse să fie aruncaţi în aer. 

— Păi, şi ce-i de aflat? 

— După cum vezi, asta-i un fel de luptă, a spus Wayne. 
Când unul, când celălalt. Un dans. Aia au instalat capcanele 
astea ca să nu se prindă vreunul periculos de urma ălora din 
Set. Nu-i nevoie să arunci în aer polițiști obișnuiți. Numai din 
cei extraordinari. 

— Ca tine? 

— Pe naiba, a zis Wayne, apoi a arătat spre Marasi, care 
se uita prin cărţi, apoi spre Wax, care ciocănea în peretele 
din spatele camerei, în căutare de compartimente. Îi vezi pe 
cei doi? Reprezintă ce-i mai bun din două lumi. Wax, uită-te 
la el, e instinct pur. A trăit multe la viaţa lui, s-a tras în el la 
greu. N-a avut el școala necesară pentru a deveni poliţist — 
anii de școală și i-a petrecut învățând de la înţelepțţii terri- 
sieni lucruri despre care s-a scris cu multă vreme în urmă. 
Marasi, în schimb, e cunoaștere pură. Ea și-a petrecut toată 
viaţa studiind tot ce se poate despre prostiile astea. Uneori 
am impresia că tipa asta a citit despre cum să te faci polițist 
mai multe cărți decât s-au scris vreodată. Vorbește de tipare 
infracţionale, prevenirea lanţului sărăciei și despre tot 
felul de chestii dintr-astea deștepte care te fac să crezi că a 
fi poliţist ţine de matematică. Dacă-i pui pe ăștia doi la un 
loc, le ai pe amândouă. Instinct și cunoaștere. Exerciţiu și 
aplicare. Inamicii au căutat pe aici, sunt sigur. Însă au lăsat 

bombe. Ceea ce-mi dă de înţeles că-și fac griji că le-o fi scă- 
pat ceva. De aici și dansul, lupta. Putem noi să găsim ce n-au 
reușit ei? i 

— Curioasă chestie, a spus ea. Și care-i contribuția ta la 
echipă? 

— Buna dispoziţie. 

Ea a ridicat o sprânceană. 

— Poate un pic de fantezie, a spus el. Improvizaţie. Viziune. 

— Ai o imaginaţie bogată, să-nţeleg? 

— În imaginația mea sunt mai tot timpul femei. 

Asta i-a adus lui Kim un zâmbet pe buze. Părea o persoană 
destul de drăguță, atunci când nu se prefăcea. Firește, probabil 
era vreo trădătoare. Mare păcat. 

— Hei, Wax, a spus Wayne. Vino să vezi o chestie! 

Wax i s-a alăturat o clipă mai târziu, uitându-se atent la 
unul dintre plicurile din partea de jos a unui teanc de pe comodă. 

— Ce-i acolo? a întrebat Kim. 

— Când foloseşti un stilou, a zis Wayne, trebuie să aștepți 
să se usuce cerneala. Dar uneori te grăbești sau ești preocupat 
de ceva, așa încât îl lași deoparte și pui ceva deasupra. Cum ar fi 
teancul ăsta de plicuri. lar cerneala se imprimă pe ultimul plic 
din teanc. 

— S-a întins, a spus Wax, ridicând plicul. Dar ar putea fi 
lizibil. Partea de aici e subliniată. Ție ţi se pare că ăsta ar fi un 
șir de numere? 

— Un șapte? a întrebat Wayne, arătând spre un număr. 
Următoarea cifră era prea mânjită ca să poată fi deslușită. Apoi 
o liniuţă și un treisprezece. 

— O fi o combinaţie, a zis Kim încet, apropiindu-se ca să 
vadă numărul. Sunt multe șiruri de boxe dintr-astea în gările 
mari, care folosesc combinaţii asemănătoare, unde poţi să 
plătești și să-ți depozitezi diverse lucruri. 

Wax a aprobat încet din cap. 

— Marasi, ce-ai găsit? 

— Cred că au fost înlocuite toate cărțile astea, a zis ea. Pare 
genul care citește mult, dar cărțile astea-s noi-nouţe. Cred că 
Set a luat toate cărţile de aici, pentru orice eventualitate, și le-a 
înlocuit cu unele puse la derută. 

— Dar mobilierul pare a fi cel original, a spus Wax, și a 
dovedit lucrul ăsta mutând un scaun astfel încât să se lovească 
de peretele din spate, unde vopseaua se cojise în urma lovituri- 
lor repetate. E vechi. Uzat. Covorul la fel. Camera pare îngrijită 
şi ordonată, deoarece Set a curăţat-o când și-au terminat căută- 
rile — dar probabil că era vraiște aici înainte să ajungă ei. 

— Eu cred că individul e mort, a zis Wayne, ciocănind în 
perete și desprinzând niște chit. Gaură de glonț. Amărâtul o fi 
fost împușcat în spate când stătea aici. 

— O concluzie prea exactă ca s-o poți trage cu atât de 
puţine probe, a zis Marasi, venind lângă el. 

A scos o periuță și a băgat-o în gaură, reușind să scoată 
niște bucățele dintr-un material pe care le-a pus într-o fiolă. 

— Sânge? a presupus Wayne. 

— Da, a recunoscut ea. Și s-ar putea să fie şi-o bucăţică 
de os. Probabil au curăţat sângele de pe birou, dar au scos doar 
glonţul din gaură. Și a continuat, plimbându-și degetele pe 
suprafaţa lemnoasă: S-a uzat. Folosea des biroul ăsta. Sau era 
vechi de la bun început. Greu de spus. 

Wax s-a dus într-acolo și i-a dat lui Wayne o șapcă din piele 
de felul celor purtate de pictori. 

— Am găsit-o la piciorul patului, a zis Wax. Ce părere ai? 
Ți-am dat destule informaţii cu care să lucrezi? 

— Poate... a spus Wayne, punându-și șapca pe cap. 

S-a dus în mijlocul camerei și a privit fix pe fereastră, punând 
toate lucrurile cap la cap. Încercă să și-l imagineze pe omul care 
locuise acolo, să desprindă niște idei din ceea ce știau despre el. 

— La început a fost respectat, a zis Wayne. Savant în toată 
legea. Dar apoi a descoperit câte ceva, a mai auzit unele chestii 
şi a aflat mai multe. Era chimist, nu? 

— Pentru o companie de cauciucuri, a zis Marasi. 

— Un paravan, mai mult ca sigur, a spus Wax. Zicea că 
angajatorii lui construiau o bombă. Aș putea paria că munca lui 
de chimist implica investigarea unor sisteme de arme și explo- 
zibili pentru autorităţile din Bilming, 

— Mda, a făcut Wayne, cu ochii închiși. Și-a dat seama 
că aveau de gând să facă o bombă și a auzit de divizarea har- 
moniumului. Și probabil că era deja un pic excentric. A încer- 
cat să salveze orașul... Dar era un tip ciudat, și nu-l asculta 
nimeni... 

Cu ochii închiși, a deschis larg braţele și s-a întors încet, 
simțind mirosul locului — și închipuindu-și-l. Vase vechi, sti- 
vuite în colț. Încă le simțea mirosul. Nopți agitate... citind... 
gândind... 

— Nu l-au ascultat, a spus Wayne. lar când l-au aruncat 
după gratii, și-a dat seama că nu se putea folosi de sistemul juri- 
dic obișnuit pentru a opri dezastrul iminent. 

— Și ce-a făcut? a întrebat Kim. Crezi că oamenii care l-au 
omorât se temeau că le-a scăpat ceva. De aici se înțelege că știa 
ceva ce ei nu voiau să se afle. Dar unde a ascuns informaţiile? 

— Nu le-a ascuns, a zis Wayne, în șoaptă. Tipul ăsta nu ar 
face așa ceva. Vezi tu, ăștia din Set... or să se înșele în privința 
lui. Cum se înșală și Kim. 

— Cum anume? a întrebat Marasi, încet, de undeva din 
dreapta lui. 

— Set, a spus Wayne, ăștia țin de cunoaștere. Cu dinţii, 
Marasi. Dar un tip ca ăsta, așa într-o ureche cum o fi el, vrea 
să ştie toată lumea ce ştie el. Ăsta nu-și încuie ideile în cine 
ştie ce boxă din vreo gară. Ăsta le împărtășește tuturor. Și dacă 
autoritățile nu-i acordă atenţie, atunci... A deschis ochii și, 
privindu-l pe Wax în ochi, a continuat: ...va face tot ce-i stă în 
putinţă ca să răspândească informaţia. 

— Kim, a spus Wax, căzut pe gânduri, care dintre ziarele 
locale are cea mai proastă reputaţie? Cel care publică toate 

prostiile pe care le găsește... Mai ales dacă-i vorba de chestii 
înspăimântătoare sau un pic ieșite din comun... 

— Sunt cel puţin șapte ziare dintr-astea, a răspuns ea. 

— Care ar publica scrierile idiotului ăluia de Jak? 

— Santinela adevărului, a răspuns ea. Mie... îmi cam plac 
chestiile alea... 

Părea rușinată, dar n-avea de ce să fie. Erau povestiri ca 
lumea. Super-aiureli, firește, dar uneori mergea câte-o poveste 
de doi bani cu trăscău ieftin. N-avea sens să citești literatură 
când beai dintr-o pungă de hârtie. 

— Santinela adevărului... a repetat Wax. Știi unde-și au 
sediul? 

— Pot să aflu, a spus Kim, scoțând unul dintre caietele ei 
groase, pline de adrese. 

Wayne și-a dat jos șapca și a strâns-o ușor în mână. Bietul 
Tobal Copper murise cu adevărat. Nu lăsase grupul Set să-i 
forțeze mâna ori să-l oblige să lucreze pentru ei. Veniseră aici 
ca să afle tot ce știa el despre planurile lor, iar ei nu-l lăsaseră 
să scape cu viaţă. Dar poate că a spus cuiva. Cuiva pe care Set 
să nu fi reușit să-l descopere — pentru că ideea de a renunţa la 
informaţie li se părea de neconceput celor din grupul Set. 

— Am găsit-o, a spus Kim. „Redacţia ziarului Santinela 
adevărului poate fi găsită pe... Și, ridicându-și privirea: Strada 
Șapte. Birourile 42-13. La naiba! Aceleași numere pe care le-ai 
găsit imprimate pe plicul ăla. 

— Bună treabă, Wayne, a zis Waxstrângându-l de braţ. 

El a ridicat din umeri. 

— E destul de ușor când ai multă informaţie cu care să 
lucrezi. 

— Asta a fost multă? a întrebat Kim, curioasă. 

— Sigur, a răspuns Wayne, punând șapca deoparte. Toată 
viaţa unui om. 

Steris a respirat prelung și adânc. Era genul de truc despre care 
citise că funcționa pentru calmarea nervilor. O văzuse pe Marasi 
folosindu-l în situaţii stresante. Funcţiona? Steris nu era sigură. 
Dar gestul în sine era normal, nu? 

A mai inspirat o dată profund, în caz că greșise ceva, expi- 
rând lent. Apoi a pășit în principala sală de ședințe a Senatului, 
asaltată de zgomot și haos. Cele două păreau a merge mereu 
mână în mână. 

Senatorii strigau unii la alţii prin sală. Asistenţii roiau de 
colo-colo, livrând ziarele de după-amiază și rapoarte private 
senatorilor lor. Ea reușise să facă rost de câteva — nu erau chiar 
ziare din Bilming, ci ediţii locale cu articole preluate sau rezu- 
mate primite prin telegraf. De obicei, pentru subiectele impor- 
tante erau tipărite ediţii de urgenţă, pentru că fiecare ziar se 
grăbea să profite de subiect. 

Nu erau cele mai lămuritoare articole. Dar în mod sigur 
puteau stârni controverse. A aruncat o privire peste câteva, în 
timp ce străbătea încăperea. 

POLIȚIȘTI MORŢI! OPERAȚIUNE EȘUATĂ ÎN 
ELENDEL DUCE LA TRAGEDIE ÎN BILMING! 

POLIȚIA SECRETĂ DIN ELENDEL SUBMINEAZĂ 
EFORTURILE POLIȚIEI LOCALE! 

O DECLARAȚIE DE RĂZBOI NEAȘTEPTATĂ 
PLASEAZĂ FORȚELE DIN ELENDEL ÎN OPOZIȚIE 
DIRECTĂ CU OAMENII LEGII DIN BILMING! S-AU 
TRAS FOCURI DE ARMĂ! ȘAPTESPREZECE MORŢI! 

Era aceeași poveste întoarsă altfel din condei. Waxillium 
atrăsese din nou atenţia, ca de obicei, iar ea era convinsă că 

majoritatea victimelor erau membri ai grupului Set. Titlurile 
din ziare nu lămureau clar lucrurile. Totuși, își trimisese copiii 
în afara orașului, cu Kath. Se ruga Supraviețuitorului să fi fost în 
siguranţă pe domeniul bunicului lor din sud. 

Pentru moment, Steris a făcut față vacarmului, ţinând 
piept foșnetului foilor de hârtie, tumultului de cuvinte, și s-a 
îndreptat spre locul viceguvernatorului. Acolo, a înmânat for- 
mularul cererii de autorizare pentru a ocupa poziţia soţului ei 
în Senat. 

` Adawathwyn nu a spus nimic despre tonul sumbru al scri- 
sorii pe care Steris o trimisese mai devreme, descriind cu lux de 
amănunte ameninţarea față de oraș. De ce? O ignorau cu atâta 
ușurință? 

Oamenii nu voiau cu niciun chip s-o asculte pe Steris. 
Preferau să aprobe din cap și să se gândească la altele. S-a 
îndreptat spre locul lui Wax — locul ei. Wax avea dreptate; era 
dreptul ei să reprezinte Casa Ladrian. Într-adevăr, fusese unul 
dintre principalele motive pentru care, inițial, se gândiseră la o 
uniune. Averea ei; autoritatea lui. Împreună puteau face lucruri 
măreţe. 

Dacă ea își păstra îndrăzneala. Da, îi mai luase locul, dar 
niciodată pentru ceva de o importanţă vitală. Așa că a rămas 
în picioare la pupitrul mic, în mijlocul haosului. Se pregă- 
tise pentru asta. Își notase cum avea să fie. Ba chiar inspirase 
adânc de două ori. Da, îi bubuia inima-n piept, insistând că 
avea emoții, dar ce știa inima ei? Insistase ani la rând că nu 
se va îndrăgosti în veci, și cât de tare greșise! Inima ei nu se 
pricepea la ce nu era ea în stare să facă. Știa doar ce făcuse și 
ce nu făcuse. 

După cum sperase, oamenii au observat-o stând acolo, 
tăcută, iar unele certuri s-au potolit. Astfel, Adawathwyn a 
reușit să facă liniște în încăpere — și, în sfârșit, să se facă auzită. 
Tonul ei puternic, neobișnuit pentru o terrisiană, a restabilit în 
cele din urmă ordinea. Ca un ibric luat de pe aragaz, senatorii 

au încetat să mai fiarbă, dar au rămas încinși — așezându-se pe 
scaune și bodogănind abia auzit. 

— Guvernatorul, a spus Adawathwyn, solicită o explicaţie 
din partea senatorului în funcţie al Casei Ladrian. 

Privirile tuturor s-au întors spre Steris. Ei bine, era 
obișnuită cu chestiile astea. Oamenii chiar aveau tendinţa să o 
fixeze cu privirea. Ori să se încrunte la ea. În funcţie de cât de 
tare se înșelau și de cât de ridicat le era nivelul de iritare când le 
dovedea lucrul ăsta. 

— Soţul meu, a spus ea adresându-se întregii săli, a fost 
rechemat la îndatoririle lui de om al legii, din cauza unei situații 
deosebit de periculoase din Bilming. Operaţiunea lui a fost 
aprobată întru totul de comisarii-șefi, sub autoritatea guverna- 
torului în persoană. Excelenţa voastră, tot ce a făcut soțul meu 
a fost legal și temeinic documentat. 

— Uneori, a spus guvernatorul, chiar dacă permisiunile 
sunt obținute și documentele pregătite, o acţiunepoate fi totuși 
ilegală! 

Poftim? Cum îndrăznea? Era însăși definiția legalităţii! 
Steris și-a înăbușit furia. Unii oameni... pur și simplu gândeau 
astfel. 

Și-a aruncat pe ascuns o privire spre notițe. După ce s-a 
gândit toată dimineaţa, se hotărâse să-l prindă pe guvernator 
într-un grup restrâns. Nu voia să stârnească panică în oraș, și 
totuși încă nu știa cât de urgentă era situația. 

Încă trebuia să pregătească un plan de evacuare a orașului. 
Să aibă mereu pregătit un plan pentru cel mai rău scena- 
riu. Deci: să pornească o discuţie privată cu guvernatorul. În 
circumstanţele potrivite, putea autoriza evacuarea orașului fără 
un vot din partea Senatului. 

— Excelenţă, s-a adresat ea guvernatorului, comisarul-șef 
Reddi are informaţii relevante despre misiunea soţului meu. 
I-am trimis azi-dimineaţă rapoarte amănunțite despre teme- 
rile mele. Ne confruntăm cu o problemă mult mai gravă chiar și 

decâtagresiunea tot mai mare între orașe. Astfel, propun forma- 
rea unui consiliu de elită pentru rezolvarea în timp util a stării 
de urgenţă. 

Un Consiliu de Elită al Guvernatorului era o comisie mică — 
în cazul acela alcătuită dintr-o mână de senatori și cel puţin un 
comisar-șef — cu autoritate limitată. În trecut, mai fusese folo- 
sit pentru probleme la scară mai restrânsă, precum cele legate 
de traficul din interiorul orașului. Dar un consiliu de elită era 
un instrument puternic, care permitea concentrarea puterii la 
nivelul unui anumit număr de indivizi. O șocase să afle că, până 
atunci, nu mai fusese folosit pentru situații de urgență; o inter- 
pretare atentă a legii ar fi evidenţiat modul corect de aplicare. 

— Stai puţin, a spus guvernatorul, se... permite așa ceva? 
Credeam că asemenea comisii se ocupă cu alegerea florilorpen- 
tru evenimente de inaugurare și altele de genul ăsta. 

Viceguvernatoarea l-a apucat de braţ și l-a temperat, conti- 
nuând să discute în șoaptă, printre dinţi — chemând în cele din 
urmă un funcţionar juridic la ei. Câţiva din sală au procedat la 
fel. 

Guvernatorul s-a ridicat în picioare. 

— Pare o propunere excelentă, a spus el, părând surprins. 
Moţiune pentru crearea unui consiliu de elită în legătură cu 
această problemă din Bilming? 

S-a uitat fix spre câţiva senatori din sală — printre care și 
Lordul Darlin Cett, un senator cu părul rar, pieptănat pe spate. 

Familia Cett se număra printre cei mai puternici lideri ai 
grupărilor din acel guvern, iar privirea părea a le spune: „Veţi 
fi incluși în acest consiliu dacă votaţi această moţiune“. Era o 
mișcare inteligentă din partea guvernatorului, care însemna cel 
mai probabil că ideea nici măcar nu fusese a lui. 

În sfârșit, votul Senatului i-a oferit lui Steris rezultatul la 
care sperase. Urma să fie format un consiliu de elită subordonat 
guvernului, căruia să i se acorde, timp de douăzeci și patru de 
ore, autoritatea necesară pentru a se ocupa de criza din Bilming. 

— Lord Cett, a spus guvernatorul, Lady Hammondess 
și Lady Gardre. Vă rog să veniţi împreună cu mine și 
Adawathwyn în biroul guvernatorului, pentru a stabili stra- 
tegiile până la sosirea comisarului-șef Reddi. Restul Senatului 
este liber. 

Steris a ezitat. Pe ea n-o chemase. Să fi fost... o scăpare? 
Oare se subînţelegea că trebuia să fie și ea prezentă sau...? 

Sau era lăsată pe dinafară? 

Oh, dar-ar rugina... Cum de-i scăpase din vedere o posi- 
bilitate atât de firească? Ceruse un consiliu de elită, dar nu a 
fost inclusă în el? Ar fi trebuit să prevadă lucrul ăsta. 

Și-a dus mâna la cap, simțind cum se înfierbântă, 
copleșită de rușine. Femeia pregătită pentru orice fusese luată 
prin surprindere de o manevră atât de evidentă. 

În timp ce încerca să-și stăpânească senzaţia de greață, 
cineva s-a ridicat în partea din spate a sălii — de la locurile 
observatorilor. O siluetă cu o mască ascuţită din lemn, pictată 
cu linii roșii. 

— Excelenţă, a spus ambasadorul malwishian, mi-ar face 
mare plăcere să asist la lucrările acestui consiliu. 

— Aăă... amirale Daal! a spus guvernatorul. Aceasta este 
o problemă internă care ţine de Bazin. 

— Da, și tocmai de aceea vreau să asist, a spus amba- 
sadorul. Pot afla multe despre un popor după felul în care 
reacționează în situații de criză. Am o navă de croazieră, pro- 
prietatepersonală, andocată în oraș. Poate v-ar fi de folos să o 
împrumutaţi, lord guvernator? Ca să vedeţi Bazinul. 

Guvernatorul a clipit. 

— Păi, a zis el, sunt convins că înţelepciunea unui amiral 
călit în focul bătăliei va fi de mare folos consiliului nostru. 
Veniţi, atunci. 

Oh, dar-ar rugina... Oare ăla chiar acceptase o mită atât 
de făţișă? În public? Gestul i-a alungat rușinea lui Steris, iar 
ea a aruncat o privire spre Adawathwyn. Viceguvernatoarea 

își dusese palma la față. Avea să fie nevoită să se străduiască 
din răsputeri să întoarcă acel schimb în favoarea ei. Dar una 
dintre problemele cu care te confruntai când aveai o cârpă ca 
Varlance pe post de guvernator era că și alţii puteau să tragă 
de el după bunul lor plac. 

Trage și tu, şi-a zis Steris. Trebuie să încerci. 

Ignorându-și instinctele — care-i spuneau să se așeze 
și să încerce să-și dea seama cum ar fi putut să prevadă acea 
situație —, Steris a sărit din scaun și a fugit spre centrul încă- 
perii, înghesuindu-se neprotocolar între doi senatori pentru 
a ajunge la guvernator. 

— Excelenţă, i s-a adresat ea, cred că pot oferi informaţii 
relevante acestui consiliu. 

— Ah! a făcut el, aruncându-i o privire. Lady Ladrian... 

Apoi s-a uitat în lateral, unde Adawathwyn clătina cu 
putere din cap. 

— Îmi pare rău, a spus guvernatorul întorcându-se din 
nou spre Steris, dar mă tem că consiliul deja s-a aglomerat. 
A fost totuși minunat din partea dumneavoastră că aţi făcut 
această propunere. 

— Excelenţă, a spus ea. Orașul e în pericol de moarte. 
Trebuie neapărat să mă ascultați. 

Guvernatorul a ezitat. 

— A trimis o scrisoare în legătură cu asta azi-dimineaţă, 
Excelenţă, a spus Adawathwyn. Nişte aberaţii despre o bombă 
capabilă să distrugă Elendelul. 

— Ce înseamnă asta? a întrebat el, întorcându-se spre 
viceguvernatoare. 

— E adevărat, a spus Steris. Nici măcar nu i-aţi dat-o? 

— Casa dumneavoastră a mai avut în trecut tendinţa de 
a exacerba anumite probleme, a spus Adawathwyn. Mai ţineţi 
minte când soțul dumneavoastră a pretins că votul împo- 
triva proiectului său de lege pentru drepturile muncitorilor 
ar stârni răzmeriţă în oraș? Sau când a insistat că Ținuturile 

Necruţătoare se vor constitui ca țară separată dacă vom con- 
tinua cu planurile noastre tarifare? 

— Acum e altceva, a spus Steris. Are... confirmare din par- 
tea lui Armonie. 

— Am înțeles, a zis Adawathwyn. Și dacă Armonie în per- 
soană ar vorbi cuiva, nu s-ar adresa guvernatorului? 

— Soţul dumneavoastră a văzut vreo bombă? a între- 
bat guvernatorul. Are vreo dovadă în sprijinul afirmațiilor 
dumneavoastră? 

— Adună acum probe, a zis Steris. 

— Atunci, a spus guvernatorul, de ce nu reveniţi la noi 
când aveţi dovezile? 

— Pentru că trebuie meapărat să fiu în consiliul acela, ală- 
turi de dumneavoastră... 

— Lady Ladrian, a zis el pe un ton ceva mai blând, sunt 
convins că înțelegeţi că este o situaţie importantă, tensionată. 
Acesta nu este un loc potrivit pentru o femeie care ocupă de 
mai puţin de o oră funcţia de senator. Și, zâmbind, a continuat: 
Situaţia aceasta va necesita fineţe și tact, nu... 

Nu orice aţi fi dumneavoastră, părea să insinueze propoziţia 
lăsată neterminată. 

Guvernatorul i-a făcut semn din cap și s-a alăturat celorlalți 
aflaţi în faţa ușii biroului său. 

Steris a rămas singură în mijlocul sălii. Umilită. Ea... așadar, 
trebuia să stabilească un alt plan. Da, să se gândească cum să 
rezolve situația. Putea să-și ia tot restul zilei... 

Nu. Nu-și permitea să stea și să facă planuri. Trebuia nea- 
părat să ajungă în încăperea aceea. 

Și a început să caute o modalitate de a-și atinge scopul. 

Clădirea redacţiei Santinelei adevărului nu se potrivea cu restul 
Bilmingului. Spre deosebire de clădirile moderne, elegante, 
aceea arăta ca o cocioabă. O clădire veche, din lemn, cu un sin- 
gur etaj, cu acoperiș ascuţit, pereţi umflați și ferestre mici. 

— Asta-i una dintre clădirile vechi, a explicat Kim, de pe 
vremea când în partea asta de oraș existau o grămadă de colibe 
pescăreşti. În urmă cu cinci ani au început să se facă presiuni ca 
să fie toate demolate și să se construiască edificii noi, dar mai 
sunt clădiri ca asta împrăștiate prin oraș. 

— Nu pare să fi fost folosită în ultimul timp, a spus Wax, 
observând lacătul de la ușă, întunericul din interior. Mai 
publică? 

— A publicat rar în ultima vreme, a zis Kim. A trebuit să 
aștept șase săptămâni ca să citesc sfârșitul seriei „Ultimul testa- 
ment al Supravieţuitorului“ din aventurile lui Jak. 

Lua-l-ar naiba de idiot, s-a gândit Wax. Încă de la desco- 
perirea „Suveranului“ care condusese și ajutase poporul din 
ţinuturile sudice, mania Supravieţuitorului își atinsese culmile. 
Fusese văzut în tot orașul, mai ales în nopțile cețoase. 

Jak, desigur, profitase de asta și petrecuse ani întregi „des- 
coperind“ artefacte de-ale Supravieţuitorului în aventurile lui. 
N-ar fi fost nici pe jumătate atât de rău dacă prostovanul ăla n-ar 
fi adus din când în când vorba despre Wax. 

Au bătut la o ușă laterală și, cum nu le-a răspuns nimeni, 
au încercat s-o deschidă și au descoperit că era încuiată. Așa 
că Wax și-a înfășurat un franj de la mantie în jurul pumnului, 
pregătindu-se să spargă fereastra. 

— Wax, ce faci? a întrebat Marasi. 

— Demarez o anchetă. 

— Hai să așteptăm câteva minute, a spus ea. Să vedem dacă 
se întoarce proprietarul. 

S-a oprit, cu pumnul la câţiva centimetri de geam. 

— Avem mandat de anchetă, a spus el. Putem intra prin 
efracție. å 

— În caz de urgență, a zis ea. Și după ce am epuizat și alte 
variante. E proprietatea privată a unui cetățean și nu avem 
motive să credem că grupul Set s-ar afla aici. Și, spre deosebire 
deapartamentul de mai devreme, nu avem motive să credem că 
aici s-ar fi comis o infracțiune. 

— la lăsaţi-mă pe mine, a spus Wayne, îndreptându-se spre 
fereastră. Puteți spune cu toții că ați încercat să mă opriți, dar 
am făcut ca Wayne. Și vă lasă ăștia-n pace. 

— Nu-i vorba despre ce putem face fără să fim pedepsiți, 
Wayne, a zis Marasi, ducând mâna la față. E vorba de proce- 
dura corectă. Nu poți să dai buzna oriunde vrei — lumea se 
schimbă! Oamenii au drepturi. Asta ne îngreunează munca, dar 
face lumea mai bună. 

Wax s-a încruntat, lăsând mâna în jos. 

s — Ne permitem să așteptămcâteva minute, a spus Marasi. 
Dacă avem dreptate, am vrea ca oricine este proprietarul să 
colaboreze cu noi — iar intrarea prin efracţie ar întoarce per- 
soana în cauză împotriva noastră. Dacă ne înșelăm, atunci am 
întors firma cuiva cu susul în jos degeaba. Și a continuat, după 
ce a aruncat o privire la soare: E ora prânzului. Proprietarul s-ar 
putea să fi plecat — la urma urmei, încă mai scot ziare, deci 
avem motive să credem că vor apărea în cele din urmă. 

Wax a renunţat, cam fără tragere de inimă. Se aștepta ca 
Wayne să înceapă să se plângă, însă bărbatul mai scund nu a 
făcut decât să ridice din umeri și să dea fuga spre o gheretă cu 
mâncare de la colțul străzii, ca să-și potolească foamea. Marasi 
și Kim s-au așezat pe o bancă de lângă un părculeţ din apropi- 
ere, lăsându-l pe Wax sprijinit de un copac bine îngrijit, plantat 
pe o bucată de pământ împrejmuită cu un gărduleţ pipernicit. 

Momente ca acela îl făceau să se simtă bătrân. Nu doar la 
trup, ci și la minte. Părea să reprezinte ceva ce era pe moarte. 

Singuraticul om al legii. Și... ei bine, era greu de plâns. Pentru că, 
din punct de vedere intelectual, era de acord cu Marasi. Votase 
pentru restricționarea legală a autorităţii poliției. Societatea 
avea nevoie de verificări la sânge ale puterii tuturor. Chiar și a 
lui. Mai ales a lui. 

Dar în același timp, asta făcea ca lumea să pară prea 
mare ca să mai poată fi reparată. În Ținuturile Necruţătoare, 
putea să bată la o ușă și să stea de vorbă — uneori chiar și să 
tragă — pentru a-i băga minţile în cap oricui avea nevoie de 
așa ceva. Asta-l făcuse să creadă că, în esenţă, putea rezolva 
orice problemă. 

Dar fusese o falsă impresie de control, nu? Recunoașterea 
acestui lucru îl făcea să se simtă inconfortabil. Nu era vorba 
că lumea devenea tot mai complicată. Ci faptul că își dădea 
seama că fusese întotdeauna complicată. 

Un minut mai târziu, Wax a auzit ceva. Putea să jure 
că venea din interior. A mijit ochii, arzând oţel, urmărind 
liniile albastre din jurul lui până a ajuns la câteva care se 
mișcau aproape de vârful clădirii. Un pod? A ridicat o mână 
spre ceilalţi, apoi a scos Răzbunătorul. Cineva se afla acolo 
sus. Era sigur de asta. Se poatesă nu fi auzit strigătele de mai 
devreme? 

A aruncat un cartuș și s-a lansat folosindu-se de el, apoi 
a aterizat cu grijă pe acoperiș, aproape de locul în care ţiglele 
coborau în pantă spre o ferestruică de mansardă cu obloanele 
trase. Deși încercase să nu facă zgomot, liniile de metal s-au 
mişcat brusc chiar în momentul când a aterizat — apoi au 
rămas nemișcate. În cea mai mare parte. Fremătau. 

A mijit ochii spre fereastră. Unul dintre colțurile unui 
oblon era rupt, permițând oricui era înăuntru să se uite afară. 
Vedea o linie de metal care ducea direct la gaură. O parte din 
el a simţit un fior rece, deoarece metalul acela era aproape 
sigur o armă aţintită asupra lui. Țiglele i-au zăngănit sub 
picioare în timp ce el își activa bula de oţel — Împingerea 


METALUL PIERDUT 2 8 3 


subtilă pe care învățase s-o folosească pentru a devia 
gloanţele. Cuiele din acoperiș au început să vibreze, încer- 
când să iasă din câmp. 

Vibrează, s-a gândit el, ca linia din fața mea. E o armă în 
mâna cuiva care tremură. 

Nu era un asasin al grupării Set. Cu grijă, a ridicat arma 
într-o parte, îndreptată în direcţia opusă ferestrei. 

— Sunt poliţist! a spus el cu voce tare. Sunt aici să te ajut. 

Tăcere. În cele din urmă s-a auzit o voce. O voce de femeie, 
răgușită. 

— Eşti aici să mă omori. Cum l-ai omorât și pe Tobal. 

— Nu, a spus Wax. Îţi jur. Și a continuat, făcând un pas în 
faţă: Îi caut pe cei care l-au omorât. Dac-aș fi venit cu alte sco- 
puri, aș trage, n-aş vorbi. 

A urmat o tăcere și mai apăsătoare. O perioadă destul de 
lungă, încât să-l neliniștească, dar în cele din urmă obloanele 
s-au deschis, dând la iveală o femeie scundă. Avea un păr creţ, 
negru-cenușiu și cu un aspect neîngrijit — o vestă încheiată, 
cu câteva găuri sărite, și o fustă lungă boțită, de parcă și-ar fi 
petrecut cea mai mare parte din viață stând grămadă într-un 
colţ. Avea cearcăne întunecate sub ochi și un aer stins, de parcă 
ar fi fost cândva masivă și ar fi slăbit mult, ca o canapea căreia-i 
lipsește o parte din umplutură. 

— Tu, a zis ea, lăsând în jos o pușcă. Tu ești... Dawnshot? 

— Eu sunt, a spus el relaxându-se. 

Ea s-a luminat la faţă. 

— Eşti prietenul lui Jak! 

Prietenul lui Jak? Doar pentru că idiotul ăla pomenea din 
când în când numele lui Wax? A deschis gura să obiecteze, dar 
s-a răzgândit. 

— Îl... știu din auzite, a spus el. Uite care-i treaba, se întâm- 
plă ceva în orașul ăsta. Ceva foarte periculos. Am pornit să aflu 
ce anume și am ajuns la apartamentul lui Tobal, apoi aici. Terog. 
Ţi-a dat ceva? Ţi-a zis ceva? 

Ea s-a aplecat în afară, verificând bănuitoare străzile. 

— Ne vedem jos, în spate. 

Femeia a tras obloanele, iar el li s-a alăturat lui Marasi și 
Kim la ușile din spate, care zornăiau, în timp ce erau desfăcute 
numeroasele lacăte și lanţuri. 

În cele din urmă, femeia a deschis ușa. 

— De obicei nu stau de vorbă cu sticleţii. Niciodată. 

— Un sfat bun, a mormăit Wayne cu gura plină de ceva. 

S-a dus lângă Wax și a mai luat o gură din ceea ce părea a fi 
grăsime și poate ceva carne înfășurată în ceea ce s-ar fi putut să 
fie pâine. Sau poate o lipie foarte mare? 

— Dar cum ești prieten cu Jak... a zis ea. 

— Chiar e! a intervenit Wayne, bătându-l pe Wax pe umăr. 
Jak și Wax, aici de față, au avut multe aventuri împreună prin 
Ținuturile Necruţătoare! 

— Păi, atunci, a spus ea, făcându-le semn să intre, înseamnă 
că nu sunteți polițiști din ăia. Sunteţi din ceilalți. 

— Mda, a zis Wayne. Noi suntem dintre cei cărora nu le 
plac uniformele și-i împușcă pe cei care ne pun să semnăm 
documente. 

Și a mai luato îmbucătură din sendviș. 

— Ce-i asta? a întrebat Wax, în timp ce Marasi și Kim își 
făceau apariţia. 

— Chouta, mi-a zis ăla. E bună. 

— Pare scârboasă. 

— Ei, prietene, cu mâncarea de la gheretă așa îţi dai seama 
că e bună! 

Clădirea era întunecoasă și mucegăită pe dinăuntru și avea 
numeroase coșuri de gunoi pe lângă ușă — de parcă femeia n-ar 
fi îndrăznit să se ducă să le golească. S-a uitat la Wax, cu pușca 
în mână — dar fără a fi ridicată —, de parcă ar fi fost sigură că 
avea să se întoarcă împotriva ei dintr-o clipă în alta. 

— Jak... e în oraș? a întrebat ea. E pregătit să ne ajute? 

— Eu... ăăă... nu, a zis Wax. E... într-o aventură. 

— Și n-ai cum să trimiţi după el, nu? a întrebat ea cu 
speranţă în glas. 

— Mă tem că nu. 

Ea s-a încruntat, ațintindu-l cu privirea. 

— Nu-l băga-n seamă pe Dawnshot, a zis Wayne, dându-i 
un ghiont lui Wax. Uneori devine timid când e vorba de Jak. Și, 
aplecându-se spre femeie: Sincer să fiu, e puțin gelos. 

— Păi, cine n-ar fi? a zis ea, după care a oftat și a început 
să încuie lacătele de la ușă. Te-a lăsat vreodată să pui mâna pe 
Suliţa Soarelui Roșu? 

Wayne s-a uitat la Wax, care a scrâșnit din dinți. 

— Nu, s-a forţat el să spună. E prea puternică. Jak zice că 
aș putea să trezesc din greșeală niște... zombi dacă mi se dă voie 
s-o ating. 

Femeia a dat din cap, a asigurat încuietorile, după care le-a 
făcut semn să o urmeze în clădire. 

— Bine, i-a șoptit Wayne lui Wax, dar sulița aia nu a fost 
folosită pentru zombi. Aia erau pe Insula Morţii, cu Nicki. 

— Tu de unde ştii? i-a șuierat Wax. 

— Le-am citit pe toate, a zis Wayne. De ce să nu le citesc? 

— Tu... 

— Parcă nu știai să citeşti, a intervenit Marasi, ștergându-i 
cu cotul în treacăt și urmând-o pe femeie. 

— Ba ştiu să citesc, a spus Wayne. Dar sunt prost, și-atunci 
citesc numai prostii. 

Femeia i-a condus pe un coridor ticsit de cărți — teancuri 
întregi, care ocupau aproape tot spațiul disponibil. În camera 
alăturată erau o tiparniță imensă, câteva găleți cu tuş și cutii cu 
caractere din plumb împrăștiate peste tot. Sub portretul ei de 
pe perete, care atârna strâmb și o înfățișa în anii tinereţii, scria 
MARAGA DULCET, REDACTOR-ȘEF. 

— Prin urmare, a spus ea trecându-și o mână prin părul 
răvășit, știți cine l-a omorât pe Tobal? Au fost cei cu părul auriu 
din partea de est? Aia-s un fel de creaturi din povești. Știu sigur! 

— De fapt, a spus Marasi, credem că a fost un grup secret 
care plănuia să pornească din nou Munţii de Cenușă — și sun- 
tem îngrijoraţi că lucrează la fabricarea unor bombe de o putere 
incredibilă. 

Maraga a aprobat din cap. 

— Deci ştiţi! 

A fost un test, și-a dat seama Wax. 

Maraga a deschis o ușă, dând la iveală niște trepte vechi. 

— Atunci haideţi după mine. 

Ea a coborât, luând-o înainte și făcându-le semn lui Marasi 
şi Kim să stea la câțiva pași în urma ei. În aer se simțea un damf 
de cartofi vechi, păianjeni și borcane cu ceva ce păreau să fi fost 
cândva niște produse conservate. Maraga a apăsat un întrerupă- 
tor din partea de jos, alimentând un șir de becuri electrice care 
se legănau atârnate de niște fire. 

Pereţii mucegăiţi de la subsol erau acoperiţi cu plăci meta- 
lice scrijelite temeinic — pline de cuvinte și diagrame, litere și 
imagini, toate înghesuite unele în altele. 

— Ne-am gândit să scriem totul în metal, a spus Maraga. 
Pentru orice eventualitate. 

Cu ochii măriţi de uimire, Marasi s-a plimbat prin subsol. Părea 
să fi fost folosit cândva drept depozit, judecând după grăme- 
zile de echipamente vechi și covoare uzate stivuite. Toate aces- 
tea fuseseră îndepărtate de pereţi pentru a face loc plăcilor de 
metal. 

Cuvintele Întemeierii menționau niște plăci metalice, iar 
Marasi își imaginase niște plăci mari și groase având inscrip- 
ţionate pe ele cuvinte scrise cu litere zdravene, îngroșate. În 
schimb, Maraga zgâriase niște bucăţi de tablă cu un pix, tăind 
adesea propoziţii şi rânduri pe care le scrisese greșit. Multe 
dintre ele erau aranjate sub formă de liste. Textul avea un ton 
frenetic, dar nu semăna — cum s-ar zice — cu aiurelile vreunui 
nebun. Mai degrabă semăna cu niște... 

Notiţe, a gândit Marasi. Notițele unui jurnalist, scrise de 
mână, care legau între ele idei și construiau un articol. 

Maraga s-a chircit pe treapta de jos, părând epuizată. 

— La început... nu l-am crezut, a șoptit ea. Pe Tobal. 
Mi-am zis că o fi și ăsta vreun țăcănit. Dar de obicei ăștia vin 
cu o poveste ca lumea, cu ceva ce vor cititorii mei să audă. Apoi 
a început să-mi aducă dovezi. Informaţii pe care le fura de la 
angajatorii lui. Cred că intra pe furiș, lua registre, foi de hârtie, 
ce găsea... Niciodată nu mă lăsa să dau o mână de ajutor. Nu 
voia să mă lase să mă implic prea tare. Și, ridicând privirea spre 
pereţi: De parcă ce-i aici n-ar fi destul ca să mă omoare... 

Marasi s-a apropiat încercând să o consoleze, dar femeia 
a tresărit. Avea un aer... fatalist. Genul de femeie care aruncase 
zarurile și aștepta să vadă ce numere aveau să-i cadă. 

— De când? a întrebat Wax, studiind una dintre plăci. 

— De aproape patru ani, a șoptit Maraga. Cum ziceam, 
la început nu l-am crezut. Dar mereu m-au interesat poveștile 
cărora nu li se acordă prea mare atenţie. Pe care celelalte ziare 
nu le bagă în seamă deoarece sunt prea senzaţionaliste sau prea 
de duzină. 

— Minciuni, vrei să spui, a zis Wax. Publicați minciuni. 

— Noi preferăm să le numim „scorneli șugubeţe“. Povești 
captivante care ar fi fascinante dacă ar fi adevărate. 

— Deci, a spus Wax, minciuni. 

— Clienţii noștri înţeleg ce cumpără, Lord Ladrian, a 
zis Maraga, ridicând bărbia. Dumneata știi. Doar ești prieten 
cu Jak. E vorba de a fi dincolo de viaţa obișnuită, dincolo de 
realitate! Clienţii noștri știu că noi ne străduim să găsim cele 
mai interesante chițibușuri, tot ce-nseamnă „probabil“ și „s-ar 
putea“ pe lumea asta. 

El a clătinat din cap, vădit neîncrezător. 

Maraga și-a tras nasul. 

— Mi-am făcut stagiatura la Times, ziar de top din oraș. 
Absolut respectabil. Ai fi scandalizat dacă ai ști câte informații 
au aranjat, au întors din condei ori le-au fabricat de-a binelea. 
Măcar eu sunt sinceră în privința asta. Și apoi, nu public min- 
ciuni. Public articole de interes social — povești despre oameni 
care nu-s băgaţi în seamă de mass-media. Povești captivante, 
scrise de celebrități captivate de aventuri. Caricaturi, poze cu 
legume cu forme hazlii... 

— Cât de hazlii? a întrebat Wayne din cealaltă parte a 
încăperii. 

— Depinde de ce simţ al umorului ai. 

— Din ăla grosolan. Cam vulgar pe alocuri. 

— A doua cutie pe stânga, a spus ea. Lângă piciorul tău. 

Wayne a găsit cutia cu pricina, plină de desene. Nu după 
mult timp, chicotea în legea lui. 

— Oricum, a continuat Maraga, cu cât Tobal îmi aducea 
mai multe și cu cât puneam mai multe cap la cap, cu atât mă 

îngrozeam mai tare. Asta... era o poveste. O poveste adevărată. 
Nu din aia într-o ureche cu oameni-gândaci și cu pericolele 
electricităţii. Asta... asta poate omori oameni. Mă poate omori 
pe mine. 

Aridicat privirea spre ei, apoi a continuat. 

— Când am început săcred, am lucrat luni întregi împreună, 
punând toate astea cap la cap. Am început să văd lucruri pe care el 
nu le vedea. Tobal nu era... cu totul credibil. Trăgea concluzii pri- 
pite. Dar nu se înșela, nu când venea vorba de miezul poveștii. Și 
n-o inventase. Mi-a spus că într-o zi n-o să mai apară la discuţiile 
noastre din fiecare seară. A zis că atunci când avea să se întâmple 
lucrul ăsta trebuia să fug, Să dau toate informaţiile autorităţilor. 
Dar autorităţile sunt și ele implicate, așa încât... ce-i de făcut? Cui 
să-i spun? Și cu două săptămâni în urmă n-a mai apărut. O seară. 
Două. Trei... Și atunci am știut. Am știut. Îl găsiseră. 

— Îmi pare rău, a spus Marasi. 

— Oare o mai fi în viață? a întrebat Maraga. Poate că l-au... 
răpit pur și simplu... 

— E posibil, a spus Marasi. Dar... nu credem că e probabil. 

Maraga a aprobat din cap, coborându-și privirea spre 
picioare, apoi a închis ochii. Părea să aștepte. Oare ce anume? 

Să cadă zarul, şi-a dat seama Marasi. Nu are încredere în 
noi. Așteaptă să vadă dacă tragem. 

Marasi a aruncat o privire prin încăpere și a observat că 
Wayne, deși dădea impresia că se uită la imagini, în realitate o 
urmărea pe Rază-de-lună, cu mâna sprijinită alene pe bastonul 
lui de luptă. Cel mai probabil avea metalele pregătite, în caz că 
ar fi încercat ea ceva. Până și Wax o urmărea cu coada ochiului. 

— Chestia asta-i genială, a zis Rază-de-lună, privind fix una 
dintre plăci. Astea-s... traiectorii estimative? 

Marasi i s-a alăturat lângă o serie de schiţe în staniu, care 
înfățișau niște arcuri buclate. Rază-de-lună avea dreptate; 
păreau măsurători cu diferite estimări ale distanţei pe care o 
putea parcurge un proiectil. 

Maraga s-a ridicat în picioare, părând că prinde forță 
auzind întrebarea. 

— Așa-i, a zis ea. Numerele acelea sunt distanţele până la 
care, pretinde armata din Bilming, ar putea bate noile lor tunuri. 
Le place să trimită comunicate ziarelor locale, ridicându-și 
marina în slăvi. E bravadă, în cea mai mare parte. Sugerează că 
ar putea bombarda Elendelul de la treizeci și doi de kilometri, dar 
eo minciună. Tunurile lor au o rază de acţiune mult mai scurtă. 

— lar asta? a întrebat Marasi, arătând spre un alt set de 
traiectorii. 

— Tobal, bietul de el, se ocupa cu studiul carburanţilor chi- 
mici, a răspuns Maraga. Și cum ei păreau derutaţi, a continuat: 
Ăştia încearcă să facă niște obuze cu autopropulsie. Arme care 
trag singure și zboară kilometri întregi. Poate chiar sute de kilo- 
metri. Apoi lovesc ţinta și explodează. 

Dar-ar rugina... şi-a spus Marasi în gând, cu ochii mari. Se 
plimba prin încăpere, privind cu atenţie toate cele opt plăci mari 
de pe pereţi. A identificat una care avea legătură cu sistemul 
„metroului“ din oraș, un complex masiv de caverne interco- 
nectate care erau „cercetate“ pentru a se determina unde aveau 
să fie construite liniile de metrou. Dar adevărul era cu totul 
altul, potrivit notițelor Maragăi — acele cercetări încercau să 
depisteze caverne care ar fi putut oferi condiţii de trai stabile 
în subterană. 

Aștia pregătesc buncăre, s-a gândit Marasi. Pentru asta 
sunt proviziile — oare s-or pregăti de vreun cataclism? 

La fel cum se refugiaseră oamenii în caverne în ultimele 
zile de dinaintea sfârșitului lumii. Înainte de Ascensiunea lui 
Armonie și de refacerea tărâmului. 

— N-are nicio logică, a spus Wax, venind lângă ea. Armonie 
spune că sora mea încearcă să demonstreze că poate conduce 
această planetă. Dacă o aruncă în aer, ce mai demonstrează? 
De ce ar construi buncăre? Chiar crede că, dacă salvează o parte 
dintre noi și-i anihilează pe ceilalți, își dovedește competenţa? 

— Nu știu, a recunoscut Marasi, apoi a arătat spre altă 
placă. Aici scrie despre căderi de cenușă. Zilele de cenușă și 
distrugere i-au permis Lordului Conducător să capete o putere 
aproape universală, cel puţin în Nord. Deci probabil Telsin are 
impresia că asta ar funcționa din nou? 

— Ar trebui să citeşti următoarea placă, a spus Maraga. 

Au pășit amândouă în lateral, citind ceea ce părea a fi o listă 
de nume. 

— Dupon Melstrom, a citit Wax. Vennis Hasting... Mari 
Hammondess... Ăștia sunt printre cei mai puternici senatori din 
Elendel. 

— Și ăştia sunt implicaţi, a zis Maraga. 

— Poftim? a întrebat Marasi răsucindu-se. Toţi? 

Maraga a scotocit printr-un dulap și s-a întors cu o foaie de 
hârtie. I-a dat-o lui Marasi, care i-a arătat-o lui Wax. Era o scri- 
soare din partea lui Vennis Hasting, în care vorbea despre fabri- 
carea unei bombe incredibil de puternice. Era datată cu aproape 
un an în urmă și implica multe dintre numele de pe listă. 

Marasi s-a încruntat. Dar asta... părea cu neputinţă. Să fi 
știut chestia asta atâţia oameni din propriul nostru guvern? Să fi 
avut Set o influenţă atât de puternică în Bazin? S-a uitat la Wax. 

— Îi știu pe unii dintre oamenii ăștia, a spus el. Vennis e 
un șobolan, desigur — dar Lady Yomen mi-e prietenă bună. E 
cea mai apropiată și de încredere dintre prietenii mei senatori. 
N-are nicio logică, Marasi. Nimic din toate astea nu are vreo 
logică. 

— Poate că de aceea Senatul este atât de încrezător, a spus 
ea, că poate agresa Orașele Exterioare. 

— Îi cunosc pe oamenii ăștia, a zis Wax. N-ar ţine un ase- 
menea secret. N-ar fi în stare. Tot ce au făcut până acum a fost 
să se umfle în pene, să arate că au putere. Legea Supremaţiei, 
tarifele, măsurile „de austeritate“ pe care le iau în Sud... Dacă 
Vennis ar ști ceva despre vreo bombă, ar susține că e nevoie de 
teste pentru a i se afla puterea. 

— S-ar putea să fie toţi în Set, a spus Marasi încet. 

Wax s-a întunecat la faţă. A luat scrisoarea, a fixat-o cu 
privirea, iar ea și-a dat seama la ce se gândea; dacă tentaculele 
grupului Set pătrunseseră atât de adânc... chiar și în inimile pri- 
etenilor lui senatori... 

— Nu, a zis el. Aici e ceva foarte ciudat, Marasi. Dacă sora 
mea i-ar fi convins pe toți oamenii ăștia să-i execute ordinele, ar 
fi condus deja Bazinul. Ne lipsește o mare parte din povestea asta. 

Rază-de-lună s-a îndreptat spre ei, făcând un semn din cap 
spre o altă placă. 

— Ziceaţi ceva de o bombă? Păi, se pare că au una... ia 
uitați-vă aici... 

Marasi și Wax s-au îndreptat într-acolo, găsind o altă placă 
cu o listă de turbulenţe subterane. Pe ea scria: „Teste subterane 
pentru arme, urmărite cu un seismograf“. 

— Au construit o bază subterană dedesubtul orașului, a 
spus Maraga. Acolo se ascund. Lordul primar Entrone e impli- 
cat, poate că-i chiar unul dintre liderii lor. Unele caverne par 
a fi locuri de testare a armelor, dar altele sunt buncăre pe care 
le pregătesc din nu știu ce motiv și le folosesc ca sediu central. 

— Au încetat recent cu testele, a spus Rază-de-lună. Mă 
întreb de ce. 

— Păi, a zis Maraga, știu că funcţionează. Adică, au depășit 
cu mult termenul-limită. 

— Termenul-limită? 

— Informaţii interne sustrase, a spus Maraga, arătând 
spre o placă. Nu știu cum a făcut rost de ele. Conţineau ter- 
mene-limită pentru încheierea proiectului. Arma ar fi trebuit 
să fie detonată în urmă cu două săptămâni. 

Maraga s-a chircit din nou pe trepte. 

— L-au omorât cu o zi înainte. M-am gândit că sigur îi 
vine sfârşitul curând după aceea... Eu... a început ea, dar și-a 
îngropat capul în mâini. Ştiam că trebuia să public chestia asta. 
Sunt o lașă. La urma urmei, sunt o lașă. M-am ascuns aici și am 

așteptat să cadă cenușa, nu-i așa? Dar-ar rugina... Eram con- 
vinsă că n-o să mă asculte nimeni... Convinsă că era deja prea 
târziu... , 

— Ces-a făcut ori nu s-afăcutține de trecut, a zis Wax, cu 
fermitate. Acum avem informaţia. Și încă mai e timp să oprim 
treaba asta. 

— Wax, a spus Marasi printre dinţi, luându-l de braţ. Ăștia 
au o bombă și au de gând — din câte-am reușit să aflăm — să 
o detoneze în Elendel. Ar fi făcut-o deja dacă și-ar fi dat seama 
cum să o introducă în oraș. 

Maraga a aprobat din cap. 

— Arma lor autopropulsată — racheta, cum îi zic ei — are 
probleme. S-ar putea ca problema să fie combustibilul. La asta 
lucra Tobal pentru ei înainte să-și dea seama ce aveau de gând... 
S-a ridicat, îmbărbătându-se: Trebuie să vă mai arăt ceva. 

S-a grăbit spre niște lăzi și s-a apucat să scotocească prin 
ele, în timp ce Rază-de-lună, fără nicio jenă, copia textele de pe 
plăci pe foi de hârtie pe care le freca cu grafit. 

Maraga a scos o fotografie. 

— Bijuteria coroanei, a spus ea. Cea mai bună dovadă pe 
care o am. Fotografia din colțul paginii pentru articolul pe care 
n-o să-l scriu niciodată... 

Marasi a luat-o, încruntându-se la Wax, care se apropiase. 
În poză era un peisaj cenușiu. Color. 

Marasi a rămas cu gura căscată, privind cerul portocaliu, 
implacabil, cenușa care plutea, iar în depărtare rămășițele unui 
oraș în ruine. Semăna... oarecum cu Elendelul, deși cenușa se 
ridicase atât de sus, încât acoperea totul în afară de vârfurile 
clădirilor sfărâmate, care mocneau, și pereţii colțuroși distruși. 

— Cum... a îngăimat Marasi. Cum să ai o poză cu sfârșitul 
lumii? 

— Pe vremea Supravieţuitorului nu aveau evanotipuri, a 
spus Wax, studiind-o îndeaproape. Culorile sunt deosebite. A 
luat cineva o fotografie veche și a pictat peste ea? 

— Nu ştiu, a spus Maraga. Dar pare o imagine a... a ceea 
ceurmează să se întâmple. După ce a descoperit asta, Tobal s-a 
speriat foarte tare. Stătea ca pe ghimpi la ultimele noastre întâl- 
niri. Cred că s-a ascuns pur și simplu în camera lui până l-au 
luat. Cum... cum am făcut și eu. 

În subsol s-a așternut liniștea. Până și Wayne, simțind 
atmosfera tensionată, s-a oprit din chicotit la desenele lui hazlii. 
Marasi era tot mai îngrozită văzând acea imagine. Îl auzise pe 
Wax vorbind despre o bombă, știa ce avea de gând să construiască 
inamicul. Totuși, prin expunerea ei într-o imagine atât de crudă, 
se realiza o trecere de la abstract la concret. Asta aveau de gând să 
facă. Să radă de pe fața pământului tot ce îi era mai drag, Și să lase 
în urmă doar moloz și cenușă. Era o miză mai mare decât toate 
anchetele ei. Iar posibilele consecinţe o nelinișteau profund. 

S-a întors, privind plăcile ce reflectau lumina blândă, elec- 
trică. Era ceva străvechi. Ceva nou. Întocmai cum era și fotogra- 
fia pe care Wax i-o înapoiase. 

La etaj s-a deschis o ușă. 

Ușile fuseseră încuiate, darasta nu oprea pe nimeni. Wayne 
s-a ridicat în picioare, împleticindu-se, ducându-și mâinile spre 
bastoanele de luptă, în timp ce pașii unei singure persoane se 
auzeau traversând podeaua de lemn de deasupra. 

Wax a scos un pistol de la centură și s-a așezat în așa fel 
încât să urmărească treptele. O siluetă a început să coboare. O 
femeie cu părul închis la culoare și o constituţie robustă, ce con- 
trasta cu nasul mic și buzele frumoase. Era la costum: pantaloni, 
cămașă albă cu nasturi, sacou și cravată. 

Telsin. Sora lui Wax, liderul grupului Set. Nu era înarmată, 
cel puţin nu din câte observa Marasi. Și nu părea deranjată de 
faptul că Wax avea o armă îndreptată spre capul ei, în timp ce 
Wayne dădea înapoi, bombănind. 

— O adresă, a spus Telsin. Numărul de pe spatele plicului 
era o nenorocită de adresă? Ştiţi voi câte ore am pierdut distru- 
gând boxe prin gări? 

Marasi a întins imediat mâna după o grenadă allomantică, 
încărcându-și în liniște una în buzunar. Wax s-a strecurat îna- 
inte, cu arma îndreptată spre sora lui. Wayne s-aîntors în grabă 
de pe trepte și bombănea de unul singur, sărind de pe un picior 
pe celălalt. Se uita în jur de parc-ar fi așteptat să dea inamicii 
buzna prin pereţi. 

Ultima oară când o văzuse pe Telsin, îi trădase celor din 
grupul Set. Aproape că-l omorâse pe Wax, iar Wayne, în schimb, 
îi trăsese un glonţ de carabină în piept. Nu mai trăsese cu o armă 
de vreo... mă rog, Marasi nici nu mai știa de când. 

Dar Telsin se vindecase, dispărând din zăpada însângerată 
unde-o lăsase Wayne. Era Hemalurg și avea cel puţin puterea 
unui Creator-de-sânge — la fel ca Wayne. Se mai văzuseră la ea 
urmele altor două puteri, dar era posibil ca membrii grupului 
Set să-și fi schimbat ţepușele între ei pentru a dobândi diverse 
Arte Metalice. Oricum, probabil că avea destule abilităţi încât 
să nu pară câtuși de puţin îngrijorată de faptul că îi înfrunta de 
una singură. Dar-ar rugina... 

— E minunat, a spus Telsin aruncând o privire prin subsol. 
E remarcabil câte dintre secretele noastre a reușit să fure indi- 
vidul ăsta. Cine-ar fi crezut că cel mai mare pericol la adresa 
noastră nu erau armatele, poliția, nici măcar tu, Waxillium? Ci 
un amărât de chimist bătrân și chel. 

— Tobal a fost om bun! a spus Maraga și s-a pitit în spatele 
lui Wax, în timp ce Telsin privea spre ea. 

— Poţi să lași arma aia jos, Waxillium, a spus Telsin, 
așezându-se pe trepte. Idiotul ăla de colo poate să-ți spună ce 
eficient este să mă împuști. 

— M-am simţit bine, a spus Wayne. Trebuia să fie mai 
mult de-atât? Wax, ia dă-mi tu mie o armă. Îi mai trag câteva. 

Wax nu s-a clintit, iar Telsin a dat ochii peste cap. Au 
rămas pe loc. Grenadavibra ușor între degetele lui Marasi, în 
timp ce-i absorbea energia. Ce urma? Era evident că-i păcălise 
cineva. Dar cum? Oare liderul Set ar fi venit să-i vadă doar ca 
să le distragă atenţia? 

— Spune-ne ce are de gând Set, a spus Marasi. 

— Nu, a răspuns Telsin. 

— Aha, a făcut Wayne. Asta înseamnă că pot s-o fac să 
vorbească? Pe-o scară de la unu la rupte, cât îți plac rotulele 
tale, Telsin? 

— M-aş vindeca într-o secundă, Wayne, a spus Telsin. 

— Nu şi dacă-ţi smulgem ţepușele! s-a răstit Wayne. 

— Ceea ce m-ar omori, a spus Telsin. Și v-ar aduce o gră- 
madă de informaţii, sunt convinsă. 

— Păi, a zis Wayne, tot o să te doară dacă rup ceva bucă- 
ţele din tine, Telsin. Până și eu știu câte ceva despre treaba 
asta. 

— De fapt, a spus ea, nu va durea. Știai că un Feruchimist 
îşi poate stoca durerea într-o metalminte? A, și chestia aia 
n-ai să mi-o poți lua. Am învăţat cum să le ascundem mai 
bine. Deci, torturează-mă cât vrei, Wayne. O să mi se pară 
plictisitor, dar nimic mai mult. 

Ea l-a privit în ochi, încrezătoare. Wayne i-a aruncat o 
privire lui Marasi, îngrijorat, șovăitor. Ca un căţel pe care-l 
mușcase jucăria de ros. 

Marasi era mai îngrijorată în privinţa lui Wax. Acesta 
încremenise, cu braţul întins și arma aţintită asupra lui Telsin. 
Cu o expresie... sumbră. Telsin era ultima lui rudă apropiată 
în viaţă, și-l prostise de-a binelea. Cu șase ani în urmă, depu- 
sese mult efort fizic și emoţional pentru a o salva de forțele 
întunecate despre care crezuse că puseseră stăpânire pe ea. 
Doar pentru a descoperi că ea, pur și simplu, colabora cu ele. 

lar acum se mai înhăitase și cu un zeu care avea de gând 
să distrugă lumea. 

— De ce-ai venit aici, Telsin? a întrebat Wax. j 

— Ca să te avertizez, Waxillium, a spus ea din celălalt 
capăt al încăperii. Următoarele tale acțiuni vor fi de cea mai 
mare importanță. Ai două zile la dispoziție ca să rezolvi pro- 
blema asta. Doar două zile prețioase. 

Wax a înjurat în barbă, aplecându-se spre Marasi și 
Wayne. 

— Bulă de viteză! a șuierat el. 

Wayne a aruncat una în sus și a încetinit lumea din jurul 
lor. Avea s-o împiedice și pe Telsin să audă sau cel puţin să 
înțeleagă ce spuneau. 

— Ce urmărește asta, Wax? a întrebat Wayne. Ar trebui 
să pară mai temătoare. Am împușcat-o. Eu. Pentru prima oară 
după ani întregi. lar ei nici măcar nu pare să-i pese! 

— Wayne, a zis Marasi, hai că nu-i ca și când i-ai fi dat 
virginitatea ta. 

— Nu, nu-i! a zis el. Aia o dau mereu. Asta era o chestie 
deosebită. 

Marasi i-a aruncat o privire lui Wax. 

— Tu ești în regulă? 

— O să fiu, a spus el încet, fixându-și sora cu privirea — 
încremenită în timp. E... dureros. Ca o rană veche care începe 
din nou să doară. Pentru că nu s-a vindecat cum trebuie de 
la bun început. 

— De ce-a zis două zile? a întrebat Marasi. Wax, asta 
încearcă să ne prindă pe picior greșit. 

— De acord, a zis el. Încearcă să ne facă să credem că 
avem mai mult timp decât avem de fapt. Asta-i un joc de-al 
ei. Și, mijindu-și ochii: Dar faptul că-i aici spune ceva ce s-ar 
putea să-i scape din vedere. Că e disperată. Știe că trebuie 
neapărat să ne oprească. 

— Dar nu se teme de noi, a spus Marasi. 

— Nu din punct de vedere fizic, a zis Wax. Nu se teme să 
fie capturată sau ucisă de noi. Armonie spunea că e... mă rog, 
cel puțin parțial... zeiță. Autonomie a Învestit-o cu ceva putere 
și autoritate, făcând din ea avatarul lui Trell pe această planetă. 
Deocamdată. Până dă greș. 

— Stai puţin, a zis Wayne. Cine-i Trell, cine-i Autonomie și 
cine-i aia de pe scări? 

— Aia de pe scări, a spus Wax, e soră-mea. O femeie care-l 
reprezintă pe zeul Autonomie. Folosind titlul lui Trell — un zeu 
străvechi din lumea asta. 

— Bun... a zis Wayne. Și toți trei sunt niște tâmpiţi? 

— Tâmpiţi de-a binelea, a încuviințat Wax. 

Marasi s-a uitat în direcţia în care priveau și ei, înapoi spre 
Telsin, care părea foarte mândră și încrezătoare. În timp ce-o 
privea, Marasi putea să jure că ochii lui Telsin începeau să capete 
o ușoară strălucire roșie. Abia percepută. A dispărut o clipă mai 
târziu. 

— Dar-ar rugina... a spus ea în șoaptă. Cred că nu suntem 
nici pe departe suficient de bine plătiți pentru așa ceva, Wax. 

— Nu mai e nimeni altcineva, a spus el. Dar cum ziceam, 
dacă-i aici, înseamnă că-și face griji în legătură cu noi. Voia să-și 
pună planul în aplicare acum câteva săptămâni, dar are pro- 
bleme cu tehnologia. Și acum mai adulmecăm și noi pe urmele 
lor, găsim chestii pe care ei n-au reușit să le găsească. Instinctul 
îmi spune că-i aici pentru că vrea să aibă ocazia să se joace cu 
mintea mea. Să mă îndrepte într-o direcţie greșită. Riscantă 
mișcare din partea ei, dar inteligentă. 

Au tăcut cu toţii, dar Marasi avea aceeași senzaţie de 
groază rece de mai devreme. I s-a amplificat. Planul Set, peri- 
colul reprezentat de Autonomie... Marasi a privit cu coada 
ochiului în jos; încă ţinea în mână fotografia pe care-o des- 
coperise Maraga. Cenușa cădea din cer, îngropând orașe care 
fuseseră distruse. 

— Ce facem? a întrebat Wayne. 

— Stai să mă gândesc, a zis Wax. Cât aliaj fuzibil avem? 
Facem risipă? 

— Neee, a spus Wayne. Am eu destul. 

— A făcut economie, a zis Marasi, și învaţă să fie responsa- 
bil cu partea financiară și cu folosirea metalelor. 

Wax i-a aruncat o privire. 

— De la cine-ai luat banii? a întrebat el. 

— De la cineva care nu face două parale, a zis Wayne. 

— Să-mi aduci aminte să-mi verific conturile din bancă, 
a spus Wax, dacă mai rămân ceva bănci după toate astea. 
Deocamdată, cea mai urgentă chestiune e bomba. O au pregă- 
tită, dar nu pot s-o lanseze. Deci trebuie să găsim orice dispozi- 
tiv ar pregăti pentru lansarea ei, apoi să o oprim. 

— Maraga spunea că Set se folosește de buncărele de sub 
oraș ca de un fel de bază, a zis Marasi. Dacă reuşim să intrăm 
neobservaţi, poate găsim mecanismul. Sau măcar să reuşim să-l 
localizăm. 

— E greu să intri neobservat undeva, a spus Wayne, făcând 
un semn din cap spre Telsin, când stă vreo arătare de-aia de 
semizeu cu ochii pe tine! 

Wax s-a gândit o clipă. 

— Trebuie să mă confrunt cu Telsin, să mă ocup de ea, 
poate reușesc să smulg niște informaţii de la ea. Vreau să găsesc 
bomba aia și s-o opresc. S-ar putea să reușesc să deosebesc ade- 
vărul de minciună. Dar sunt de acord, ar putea fi important să 
reușim să pătrundem în interiorul bazei lor. Doar că nu sunt 
sigur cum am putea face lucrul ăsta. 

Marasi a privit-o cu coada ochiului pe Rază-de-lună, care 
încremenise în afara bulei de viteză. Oare ea ce părere avea des- 
pre toate astea? Avea ceva răspunsuri? 

Poate că Marasi ar fi trebuit să-i spună lui Wax. Dar... avea 
oare Rază-de-lună să-și piardă bruma de încredere pe care-o 
avea în ea din cauza asta? Femeia putea dispărea din nou cu 
ușurință, cum o făcuse și după lupta din depozit. 

Atâtea secrete. Marasi se făcuse poliţist în parte și pentru 
că avea ocazia să dea în vileag secrete — iar aici, lucrând alături 
de Rază-de-lună, avea o șansă. Ceva mai mare. Ceva mai impor- 
tantă. Secrete peste secrete. Avea nevoie de timp ca să smulgă 
mai multe informaţii de la Rază-de-lună. 

— Wax, a spus ea, ar trebui să ne despărțim. 

El a privit-o în ochi. 

— Două echipe, a zis el. Tu fă cumva să ajungi la caverne. 
Eu mă ocup de Telsin și urmăresc orice pistă obțin de la ea. 

— Exact, a spus Marasi. Cred că putem avea încredere în 
Kim. Am avut ocazia să stăm devorbă când eram la arhivă, și știe 
o grămadă de lucruri despre oraș. Cu ajutorul ei s-ar putea să 
reușesc să găsesc o intrare la caverne. Acolo sunt secrete, poate 
tot acolo se află și bomba. Dar pentru o asemenea infiltrare e 
nevoie de timp. Poate prea mult timp. 

— Deci Wayne și cu mine abordăm problema direct, a spus 
Wax. O interogăm pe Telsin și localizăm bomba în felul ăsta. 

— Se va juca cu mintea ta, prietene, a zis Wayne. 

— Știu. Dar e sora mea... Trebuie să fac asta. Și, trăgând 
adânc aer în piept: Dacă am dreptate, o să-mi strecoare și 
câte-un strop de adevăr printre minciunile ei. Dacă suntem mai 
pricepuţi decât ea la jocul ăsta, s-ar putea să ajungem la bombă. 

— Bine, a spus Marasi. Orice aflaţi, îi trimiteţi lui Steris și 
căpitanului Reddi prin radio. La fel o să fac și eu. În felul ăsta, 
ne vom consolida reciproc informațiile. 

Wax a aprobat din cap, dar părea să aibă ezitări. 

— Te gândești că operatorii radio locali ar putea fi 
compromiși? a întrebat Marasi. 

— E posibil, a spus el. Dar nu știu o metodă mai bună. O 
să-i trimit ceva lui Steris imediat ce plecăm de aici. 

— Îi scrii tu și lui Allik? a întrebat ea. Să-i aminteşti că l-am 
rugat să plece din oraș... E egoist din partea mea, dar... 

— E în regulă, a spus Wax. Nu e egoist să-ți dorești să-i 
salvezi pe cei pe care-i iubeşti. A făcut o pauză, după care 

a continuat: Nu știu dacă mai apucăm să ne vedem până la 
sfârșitul zilei. Așa încât, dacă nu mai afli vreo veste de la mine, 
Marasi, să știi că am încredere în felul în care gândești. Dacă ai 
vreo șansă să oprești bomba, fă-o. Cu orice preţ. 

— E valabil și pentru tine, a spus ea. Bine. Hai să ne 
despărțim. 

Wax i-a făcut un semn din cap lui Wayne, care a dat drumul 
bulei de viteză. 

Și uite așa Marasi a ajuns în situaţia de a o interoga liber pe 
Rază-de-lună. Chiar avea de gând să-i împărtășească descope- 
ririle ei lui Wax. lar el avea să înțeleagă cu adevărat. I se părea 
c-ar fi trebuit să-i fie ruşine că ascunsese asta de el, dar, de fapt, 
era entuziasmată. 

Wax s-a îndreptat spre Telsin. 

— Noi doi trebuie să stăm neapărat de vorbă, i-a spus el. 

— De acord, a zis ea, începând să urce scările. 

Wax a dat s-o urmeze, dar s-a oprit puțin pentru a-i spune 
ceva Maragăi. Înainte ca Wayne să i se alăture, acesta a luat-o 
pe Marasi de braţ. 

— Hei, a zis el încet. Ai grijă cu individa aia, Kim. Cred că 
ascunde niște lucruri. 

— Îți mulțumesc că m-ai avertizat, a spus Marasi. Cred că știe 
mai multe decât spune, dar nu cred că lucrează pentru inamic. 

— Bine, a zis el. Dar să ai grijă de tine! 

— Și tu, Wayne. 

— Păi, nu am întotdeauna? 

A spus-o ca pe o glumă, dar era ceva în vocea lui. 

— Eşti în regulă? a întrebat ea. 

— Doar că mă simt ciudat, știi? a zis el ridicând din umeri. 
După șase ani împreună, trebuie să te las să pleci de una singură. 
Fără vorbele mele de duh despre lume și viață, care să te ţină-n 
priză... 

Ea a zâmbit, după care și-a ridicat pumnul, lovindu-l de 
al lui. 

— Mă bucur că te-ai desprins din povești și-ai apărut în 
viața mea. Aș prefera să am un prieten, nu o legendă. 

— Și eu la fel. 

— Wayne, mie nu-mi zice nimeni c-aș fi o legendă. 

— Or să-ţi spună, a zis el făcându-i semn cu ochiul. Ai grijă 
de tine. Ne vedem mai târziu diseară. 

A luat un melon vechi dintr-un cuier aflat aproape de mij- 
locul încăperii. Și l-a pus pe cap, lăsând un capsator legat cu o 
fundă în locul lui. Unde găsise chestia aia? 

Wax și Wayne au dispărut în sus pe trepte în urma lui 
Telsin, lăsând-o pe Marasi singură cu Rază-de-lună, Maraga și 
cu toate secretele Cosmerului. 

PARTEA A TREIA 

Wax i-a făcut un semn din cap lui Wayne și, împreună, au ieșit 
în fugă din clădirea redacţiei ziarului — cu Wax trăgând-o pe 
Telsin după el — și s-au adăpostit în spatele a două blocuri din 
apropiere. 

Telsin a oftat când s-au oprit, după care și-a aranjat sacoul. 

— Chiar era necesar? 

Wax a făcut un gest, iar Wayne a luat-o cu pași împleticiți 
de-a lungul aleii ca să cerceteze zona. 

— Nu sunt lunetiști, a spus Telsin. Nu sunteţi înconjurați. 
Sunt doareu. 

Wax a ignorat-o, verificând absent, rând pe rând, camerele 
Răzbunătorului. Privind cerul, pentru că, de fiecare dată când 
se uita la ea, simţea durere. Trădare. Îi spusese lui Marasi că era 
în stare să-i facă faţă lui Telsin. Dar în momentul acela nu mai 
era așa convins. Când fusese el vreodată cu un pas înaintea ei? 
Mereu îl făcuse de râs. 

De aceea te-ai întors aici, și-a spus el. De aceea ţi-ai pus din 
nou pe tine mantia neagră. Pentru că știi că trebuie neapărat să 
se ocupe cineva de ea. 

— Şi dacă te-aș târî după mine până în Elendel, a zis el, 
și te-aș arunca în închisoare? Mi-ai intra în joc, pur și simplu? 

— Bineînţeles că nu, a spus ea. Am venit să stăm de vorbă. 
Să te conving. 

— De ce anume? 

— Să fugi, Wax, a zis ea uitându-se în ochii lui. Să te întorci 
în Ținuturile Necruțătoare. Să-ţi iei soţia și copiii și să pleci. Să 
te dai laoparte și să mă lași să fac ceea ce trebuie făcut. Mi-aș 
dori să trăiești. 

— Unde era dorinţa asta acum șase ani? a întrebat el. Pe 
vârful muntelui ăluia? 

Ea a oftat, de parcă s-ar fi mirat de cât era el de copilăros, 
apoi s-a sprijinit de peretele aleii. 

— N-am vrut să te împușc, Wax. Nu mă așteptam să apari 
şi să nesubminezi planurile, așa încât am fost nevoită să fac ceea 
ce a trebuit să fac în momentul ăla. Wax, eu te cunosc. Știu că 
ești depășit de situaţie. E prea complicată pentru tine; nu poate fi 
rezolvată dârid buzna cu revolverul în mână. Întoarce-te într-un 
loc în care să poți să faci ceva relevant. Partea care urmează acum 
o să fie urâtă, dar e singura cale dea ne salva planeta. 

— Şi vrei să te cred că tu ești interesată de siguranţa plane- 
tei? Că tu ești altruistă?.: 

— Câtuși de puţin, a spus ea încrucișându-și braţele. 
Trăiesc aici; Wax. Dacă Bazinul dispare, și eu dispar. Dacă există 
un lucru în care poți să ai încredere, ăla e instinctul meu de 
supravieţuire. Elendelul trebuie distrus. Altfel nu se poate. 

— Altfel, Autonomie distruge întregul Bazin? 

— Are o arimată, a spus Telsin, ferindu-și privirea. Oameni 
în auriu cu roșu... care așteaptă ca eu să dau greș. Îmi suflă în 
ceafă. Cea mai mare șansă pe care o am e să dovedesc că pot con- 
duce planeta asta — și trebuie să înlătur conducerea Elendelului 
ca să pot face lucrul ăsta. O să ne fie mai bine sub îndrumarea 
ei, a mai spus Telsin fixându-l cu privirea. Armonie nu e bun de 
nimic, cum sunt convinsă că ai aflat deja. Avem nevoie de cineva 
mai puternic. 

— Decineva care, absolut din întâmplare, a spus el; vrea ca 
tu să o reprezinţi. 

— Eo misiune care trebuie neapărat îndeplinită. 

— Aș prefera să fie îndeplinită de oricine în afară de tine. 

— Nutu iei decizia asta, a spus ea ridicându-și privirea spre 
cer. De îndată ce voi fi pe deplin Învestită — imediat ce voi fi o 
Așchie a lui Autonomie —, vei vedea. Voi reconstrui Bazinul. 
Îl voi face la fel de modern și eficient precum e Bilmingul. Tu 

ești conștient că Armonie ne-a schilodit? Viaţa din Bazin e 
prea ușoară, prea luxoasă. Nu avem conflicte sau greutăţi, deci 
nu inovăm nimic, nu ne dezvoltăm deloc. Asta m-a învăţat 
Autonomie. 

Wax, simțind un fior rece, s-a apropiat de ea. 

— Și soluţia e anihilarea Elendelului? Aproape jumătate 
din toată populaţia noastră? 

Ea a continuat să privească cerul. 

— Telsin, a spus el, planul ăsta nebunesc n-o să funcţioneze! 
Sudul ne va invada chiar din clipa în care ne va percepe ca fiind 
slabi. Orașele Exterioare se vor revolta îngrozite de ceea ce ai 
făcut. Eu îi cunosc pe primarii acestor orașe. Sunt frustraţi, dar 
nu sunt niște monștri. Distrugând Elendelul, ai să ne arunci în 
haos. Și da, vei avea conflicte. Dar ele vor însemna sfârșitul nos- 
tru, la fel de sigur ca și când ne-ar fi atacat Autonomie. Așa n-ai 
să obţii ce vrei. Autonomie te joacă pe degete. La asta te-ai gân- 
dit? Poate că vrea să distrugi Bazinul ca să nu-și bată ea capul 
cu el. 

Din nou, Telsin nu s-a uitat la el. Și, dar-ar rugina, i se 
părea că mai adăugase o piesă la puzzle. Armonie vorbise des- 
pre Autonomie și despre felul în care impulsiona oamenii să 
supraviețuiască, să dovedească de ce erau în stare. Un oraș dis- 
trus era o manevră destul de necruțătoare pentru ca Telsin să 
dovedească de ce era în stare, motiv pentru care încerca să o 
facă. 

Și cum rămâne cu scrisoarea care demonstrează implicarea 
senatorilor din Elendel? s-a gândit el. Nu e în regulă. Fac presu- 
puneri bazate pe informaţii incomplete. 

— Hai odată, a zis Telsin, întorcându-se să urce o scară de 
incendiu. Nu suport duhoarea de pe alei. 

Wax a ridicat arma spre ea și a băgat pe ţeavă un cartuș 
ucigaș-de-ceaţă. Un glonț din aluminiu cu explozibil secun- 
dar care avea să se detoneze după ce se înfigea în ea — un 
proiectil necruţător, capabil să smulgă membre. Ranette îl 

proiectase pentru el după ce descoperise Brăţările Doliului 
și-și exprimase interesul faţă de ideea de a smulge forțat 
ţepușe din cadavre. . 

Telsin a continuat să urce scara de incendiu, indiferentă. 
S-a oprit la primul palier și i-a aruncat o privire lui Wax. 

— Hai odată! 

Și a continuat să urce. 

Dar-ar rugina... Wax a ridicat Răzbunătorul deasupra 
capului, a aruncat un glonţ cu cealaltă mână și s-a folosit de 
el pentru a se propulsa pe acoperiș, depășind-o pe Telsin. Ea 
i s-a alăturat o clipă mai târziu și amândoi s-au uitat peste 
oraș. 

— Viaţa ar fi fost mult mai simplă, a spus ea, dacă ai fi 
rămas în Ținuturile Necruțătoare, Wax. 

— Atunci tu și Edwarn n-ar fi trebuit să dispăreţi. 

— Am fost nevoiţi să ne ascundem, a spus ea. Ţi-a spus 
Armonie ce s-a întâmplat cu părinții noștri? 

— A fost... un accident... 

— Au fost agenţii lui Armonie, care încercau să ajungă la 
mine, a spus ea. A recunoscut vreodată Armonie, față de tine, 
chestia asta? Și, trecând lejer pe lângă el, a continuat: După 
expresia feţei tale, nu cred. 

N-o lăsa să se joace cu tine, Wax. Obține informaţii. 

— Știu că mecanismul de lansare a bombei tale nu 
funcționează, Telsin. Eu chiar am de gând să o găsesc și să 
o dezamorsez. Poate că tu ar trebui să fii cea care să-și facă 
planuri să se ascundă în Ținuturile Necruțătoare. Mai mult 
decât atât, ar trebui să-mi ceri ajutorul. Dacă Autonomie are 
o armată pregătită de atac, atunci noi artrebui să încercăm să 
ne dăm seama cum să luptăm cu ea împreună. 

Telsin s-a oprit la marginea clădirii, cu coatele sprijinite 
de balustrada din piatră, dusă pe gânduri. 

— Frumos, nu ţi se pare? Un oraș al viitorului. Cu totul 
simetric, ca un chip perfect. O frumuseţe fără cusur. 

— Telsin, a spus Wax, apropiindu-se de ea. 

— Hai, mai scutește-mă cu vocea aia răgușită, hârâită, de 
polițist, Wax, a zis ea. Vezi orașul ăsta? Șase ani sub conducerea 
mea și deja o duce mult mai bine decât Elendelul. Trebuie să 
recunoști c-am fost prea feriţi de rele. Malwishienii ne depășesc, 
și încă nu ai văzut ce sunt în stare să facă alte planete. Noi sun- 
tem mult în urmă. Suntem vulnerabili. 

— Nu văd în ce fel aruncarea capitalei în aer ar schimba 
treaba asta, Telsin. 

— Pentru că niciodată nu ai avut viziune, Wax, a zis ea. 
Când îţi apare ceva cu adevărat măreț în faţă, în loc să încerci 
să-l înţelegi, tu fugi. 

Wax s-a ținut la distanţă. 

— De ce ai venit la mine, Telsin? a întrebat el. Despre ce 
estevorba, de fapt? 

— Despre afecțiunea fraternă? a întrebat ea. Apoi a zâmbit 
când el i-a aruncat o privire inexpresivă. Pur și simplu vreau să 
dispari. Să ieși din ecuaţie. Intervenţia ta nu e semn bun. Nici 
măcar dacă eșuezi, inevitabil. 

Apariția fratelui ei care strica totul era inevitabilă, -s-a gân- 
dit el. Telsin și-a ferit din nou privirea, dar el a simţit o oarecare 
încordare în postura ei. Își făcea cu adevărat griji că planurile 
ei nu se vor realiza — că Autonomie avea să-și trimită pur și 
simplu armatele. 

Nu se poate ca planurile geniale să-ţi fie distruse de pro- 
pria familie. Ai face o impresie proastă în fața zeului întunecat, 
nehotărât dacă să te distrugă sau nu. 

— N-ai cum să crezi, a spus el, că, dacă mă hărţuiești, o să 
mă determini să renunţ la o anchetă. 

— Cred că nu, a spus ea, încet. Dar voiam să încerc. 

Da, e îngrijorată. Telsin îl cunoștea, dar și el o cunoștea la 
fel de bine. Poate că Armonie avusese dreptate când îi propusese 
să discute cu ea. Sabia ascuțită avea tăietura cea mai curată, iar 
Wax petrecuse o viaţă întreagă ascuțindu-și sabia. 

— Mai ţii minte când eram în Sat, a spus el, și-ţi doreai să 
ai camera ta? 

— Tata spunea mereu că așa se cade, datorită descendenţei 
noastre. N-ar trebui să fim nevoiţi să împărțim. 

— l-ai plantat propriului văr bani furaţi ca s-o obţii. Și nici 
măcar ăsta n-a fost obiectivul tău final — voiai să locuiești de 
una singură ca să poţi pleca pe furiș. Pentru tine, totul e un joc 
de putere. 

— Pentru că sunt dispusă să ies în faţă, a spus ea. Și să pre- 
iau controlul. Cum am preluat controlul și asupra casei noastre 
când au murit părinţii noștri. Cum preiau controlul și asupra 
acestei planete. Se va întâmpla într-adevăr, Wax. Mă întristează 
doar faptul că va trebui să te spintec pe tine ca să se întâmple 
asta. 

Wax a privit-o în ochi. Și-a dat seama de ceva profund. 

Nu vedea nimic familial la persoana aceea. 

Familiar, da. Însă persoana pe care el o iubise dispăruse 
demult, smulsă din sine însăși și înlocuită cu dezvoltări ale 
părților ei pe care niciodată nu i le-a putut suferi. 

— Ultima șansă, Wax, a spus ea, privindu-l în ochi. 
Întoarce-te în Ținuturile Necruțătoare. Odată distrus Elendelul, 
oamenii ăia vor avea nevoie de cineva care să-i călăuzească și să-i 
protejeze. Tu poți fi acela. Situaţia asta e prea complicată pentru 
tine. Știi că așa e. 

Wax a deschis gura să protesteze. Să-i explice că da, la un 
moment dat chiar fugise. Fusese copleșit de politică, de socie- 
tate, de aşteptări. Își dorise aventură, visase la ea în Ținuturile 
Necruţătoare — dar mai mult decât atât, își dorise un loc în 
care un om să poată face ușor o schimbare. Unde lucrurile erau 
mai simple. 

S-a oprit, dându-și seama de ceva de-o importanţă crucială. 
Ea se înșela în privinţa lui. 

Devenise altcineva, cineva care-și depășise temerile. Dar 
ea nu era conștientă de asta. Nu știa despre Lessie. Nu era 

conștientă de profunzimea prieteniei lui cu Wayne. Nu știa de 
dragostea lui pentru Steris, de motivul pentru care acceptase 
oferta lui Armonie de a se întoarce din morți și de a încerca din 
nou. 

Ea nu îl cunoștea. Doar credea că îl cunoaște. 

Dar-ar rugina... Pentru prima oară în viaţa lui, avea un 
avantaj în faţa ei. Telsin, fiartă ani la rând în sucul propriilor 
ambiţii, devenise o versiune extremă a femeii pe care el o 
cunoștea. Continuase exact pe drumul în legătură cu care el își 
făcuse griji în tinereţe. Dar el se abătuse de la acel drum. Cres- 
cuse. Se schimbase. 

— S-ar putea să nu pot schimba ceva în Elendel, s-a trezit 
el spunând. S-ar putea să nu reușesc să înţeleg tot ce se întâm- 
plă cu tine și cu Autonomie. Dar dezamorsarea unei bombe e 
o problemă pe care pot s-o rezolv. O problemă pe care am de 
gând s-o rezolv. 

Eaa oftat, văzând în el doar polițistul încăpățânat. Frăţiorul 
ei și fanteziile lui. 

— Nici nu știi... a şoptit ea ferindu-și privirea. N-ai cum 
să oprești treaba asta, Wax. Și chiar de-ai să găsești bomba, 
sunt tot felul de redundanţe, astfel încât Autonomie să obțină 
ce vrea. Noi trebuie să demonstrăm ce putem. lar eu am să 
fac asta. 

Redundanţe. Oare ce voia să spună cu asta? Nu părea a 
fi vorba despre armata pe care se presupunea că o va trimite 
Autonomie. Oare erau alte presiuni interne? Rivali? Încerca să 
ghicească. 

— Gave Entrone, a spus el, încearcă să te depășească. Să 
pună stăpânire pe poziţia ta. 

— Entrone e un laș, a zis ea. N-o să se întoarcă împotriva 
mea. Wax, nu ești nici măcar pe jumătate atât de deștept pe cât 
te crezi. 

Era adevărat că poate nu vedea totul — dar dacă Entrone 
era un laş, atunci probabil că Wax interoga pe cine nu trebuia. 

Se îndoia că avea să reușească s-o facă pe Telsin să cedeze. Dar 
era clar că mai era cineva care cunoștea acele planuri. 

Deci trebuie să-l fac pe Entrone să cedeze, s-a gândit el. 

— i s-a întâmplat vreodată să stai într-un loc foarte înalt, 
a spus Telsin, și să simţi un impuls irezistibil de a sări? 

— Nu, a zis Wax, încruntându-se. Eu, dacă vreau să sar, sar. 
Iar dacă nu, nu sar. 

— Blestemul Împingerii-în-oțel, a spus ea fixându-și privi- 
rea asupra orașului. Tu nu-l simți. Nu simți chemarea de a face 
ceva dramatic, drastic, impresionant. 

— Nevoia de a te sinucide din capriciu? a întrebat Wax, 
complet zăpăcit. 

— Oportunitatea de a te teme, a șoptit ea. Ocazia dea face 
ceva nou și palpitant. Ştii, m-am opus ideii dea obţine ţepușele 
pentru Împingerea-în-oțel și Tragerea-de-fier... Nu voiam să-mi 
pierd neliniștea legată de înălțimi. După care am descoperit noi 
temeri, noi provocări, noi ambiții. 

Wax a aprobat încet din cap. Aceea era Telsin a lui. Femeia 
care-și dorea mereu cu nesăbuință mai mult. Mai multă putere. 
Dar și mai multe experienţe. Mai multe noutăţi. Mai mult con- 
trol asupra celorlalți. 

— E un întreg univers Cosmer acolo, a spus ea. Puţini sunt 
cei care-l văd sau îl cunosc cu adevărat. Dar eu am ocazia asta. O 
ocazie adevărată. N-am de gând să te las să-mi iei asta. Îţi spun 
sincer, Wax, n-am să menajez pe nimeni. O să fac tot ce-mi stă 
în putere. 

— lar eu o să fac tot ce-mi stă în putere ca să te opresc. 

— Moralist ai fost, moralist ai rămas, a spus ea, privindu-l 
cu coada ochiului. Stai la înălțime, ți se pare că vezi de undeva de 
sus, când, de fapt, abia eşti în stare să pricepi problemele pe care 
dorești să le rezolvi. Eu le-am rezolvat deja. Vrei să afli despre 
Trell? Despre Autonomie? Despre ce înseamnă să fii avatarul ei? 

O parte din el voia. Dar dacă ea voia să-i spună despre asta... 
dacă ea se oferea... 

Dar-ar rugina... atunci însemna că trăgea de timp. 

Era disperată, încerca să obțină cât mai mult timp posibil. 
Piesa aceea din puzzle se așeza la locul ei. Vorbea cu el pentru că 
trebuia să-i distragă atenţia. Șmecheria nu era să-și dea seama 
că trăgea de timp, ci să-și dea seama că atâta vreme cât îi dădea 
voie să-l ațâţe cu informaţii, ea controla situaţia pe deplin. 

Acel joc se câștiga pe o singură cale. Și asta însemna să te 
ridici și să pleci de la masă. 

— Are de gând să ne distrugă? a întrebat el traversând 
acoperișul din spatele ei cu pași lejeri. 

— Doar dacă nu-i dovedesc că merităm să fim salvaţi, 
i-a explicat ea, întorcându-se și studiind orașul. Ca și până 
atunci, nu părea s-o intereseze faptul că stătea cu spatele la el. 
Autonomie e... ciudată. i respectă pe cei îndrăzneţi, curajoși, 
care sunt în stare să supraviețuiască prin forțele lor. Dar vrea 
şi ca ei să i se supună. Cred că asta-i ironia naturii de zeu. În 
jumătate din cazuri, a fi „autonom“ înseamnă a-i face ei pe 
plac. Și nu există Capriciu pentru ea — acela este un alt zeu. 
Autonomie este individualismul rudimentar văzutdin perspec- 
tiva unei zeițe care crede că ea le știe pe toate. lar în acel context, 
individualismul este o virtute care se aplică cel mai bine pentru 
a găsi modalităţi de a duce la îndeplinire planurile stabilite de 
ea. Trebuie să fii individual pe calea pe care ai ales-o pentru a 
face ceea ce spune ea... 

Wax a pierdut ultima parte, deoarece sărise în tăcere peste 
marginea acoperișului. Cu puţin noroc, avea să-i dea înainte cu 
vorbăria, dându-i timp să scape. 

Marasi și Rază-de-lună au terminat în grabă ce aveau de făcut 
prin subsol — Rază-de-lună a mai făcut câteva copii după plă- 
cile metalice de pe pereţi, pe care și le-a pus în geantă. După 
care au urcat împreună la etaj, unde au găsit-o pe Maraga stând 
în mijlocul unei camere într-o dezordine cumplită, în mână cu 
o geantă de voiaj burdușită — părea agitată. 

— Înainte să plece, i-a spus ea lui Marasi, Dawnshot mi-a 
zis să mă duc la rudele de la ţară. Dar toate rudele mele sunt ori 
aici, ori în Elendel. Oare să... mă duc la ele? 

— Nu cred că ar fi o idee înţeleaptă, a spus Marasi. 

Rudele din Bilming ar fi fost găsite cu ușurință de Set, iar 
Elendelul... ei bine, era ţinta unei bombe imense. 

Ideea o îngrijora foarte tare pe Marasi. Dar trebuia să se 
concentreze pe evitarea dezastrului. Trebuia s-o lase pe sora ei 
să ajute Elendelul. 

— Rază-de-lună, a spus Marasi, cu siguranţă există un loc 
în oraș unde s-o poți trimite pe Maraga, nu-i așa? Un loc sigur 
pentru cineva care ne-a ajutat atât de mult, nu? 

Rază-de-lună s-a gândit o clipă. Nu părea să se grăbească. 
Era prudentă. Calculată. În cele din urmă a scos din mânecă o 
carte de vizită având pe ea simbolul romburilor întrepătrunse. 

— Ştii unde-i cartierul Knightbridge? 

— Da, a spus Maraga, luând șovăielnic cartea de vizită. 

— Te duci pe Treizeci și Trei colț cu Finete, la numărul o 
sută optzeci și șapte. Baţi la ușă, le arăţi asta și zici că Rază-de- 
lună a spus că poți cere azil drept recompensă pentru serviciile 
aduse. Or să te primească. Chiar și celor din Set le va fi greu să 
atace locul ăla. 

— Mulţumesc, a zis femeia strângând la piept cartea de vizită. 

— Am să trimit pe cineva să adune datele colectate de tine, 
a spus Rază-de-lună. Deși am copiat toate plăcile. Trebuie să 
pleci. Repede. 

— Mă duc s-o iau și pe sora mea, a spus Maraga. Vă rog... 

— Dacă trebuie, a spus Rază-de-lună. Dar nu uita că din 
moment ce Set știe de prezenţa noastră aici, fiecare mișcare în 
plus pe care o faci îți pune viaţa în pericol. 

Maraga s-a repezit spre ușă. S-a oprit să se uite la ce lăsa în 
urmă, apoi s-a îmbărbătat și a ieșit în grabă.. 

— Și noi ce facem? a întrebat Rază-de-lună. 

— Trebuie să găsim un punct de intrare în cavernele sub- 
terane, a spus Marasi. Ai hărți cu mișcările inamicului? Liste cu 
locuri despre care crezi că ar putea să fie deținute de Set? 

— Nu la mine. Ne-am putea întoarce la arhivă, să facem 
niște cercetări. 

— Cred că am o idee mai bună, a spus Marasi îndrep- 
tându-sespreușadin faţă. Mai riscantă, dar, spereu, mai rapidă. 

— M-ai făcut curioasă, a zis Rază-de-lună. 

Și au plecat împreună spre o stradă mai aglomerată, unde — 
cu ceva eforturi — Marasi a reușit să oprească un taxi. I se părea 
incredibil cât de ușor trecuseră birjarii de la trăsuri trase de cai. 
la autoturisme. 

S-au așezat în partea din spate a automobilului, iar 
șoferița — o femeie cu părul închis la culoare prins în coadă de 
cal — le-a aruncat o privire. 

— Unde vă duc? 

— Cartierul Knightbridge, a spus Marasi. Pe Treizeci și Trei 
colț cu Finete. 

Şoferița a aprobat din cap şi, intrând în trafic, s-a îndreptat 
spre vest. 

— Inteligentă, a zis Rază-de-lună adresându-se lui Marasi. 
Va trebui să mă controlez în prezenţa ta. Dar ce te face să crezi 
că vei găsi la casa noastră conspirativă hărţile pe care le vrei? 

— M-ai găsit în cavernele de sub Elendel, a spus Marasi. 
Plus că acum o clipă ai sugerat că asemenea hărţi există — nu le 
aveai „la tine“. Prin urmare, am presupus că ar fi ovariantă pună. 
Oamenii tăi au informaţiile de care avem nevoie. 

— S-ar putea să nu te lase să intri, a spus ea. Și-atunci ce te 
faci? Va fi pierdere de vreme. 

— Pierdere de vreme! s-a răstit Marasi. Timp pierdut? 

Și a aruncat o privire spre șoferiță, neștiind ce să spună. 

— Apă-Neagră, dragă, i-a spus Rază-de-lună șoferiței, 
lasă-ne și nouă un pic de intimitate. 

— Sigur, Rază-de-lună, a spus șoferiţa, închizând fereastra 
care separa partea din față a mașinii de cea din spate. 

Marasi a rămas cu gura căscată. Apoi i-a aruncat o privire 
lui Rază-de-lună, care a ridicat din umeri. 

— Rază-de-lună, a spus Marasi, încercând să se adune, ce 
fel de joc ai tu impresia că jucăm noi aici? Nu spuneai tu că 
obiectivul tău principal este protejarea acestei planete? Acum 
îmi dai de înțeles că mă lași în afara casei tale conspirative, fără 
informaţiile vitale care există acolo? 

Rază-de-lună s-a așezat mai bine, gânditoare. 

— Organizaţia mea, a spus ea în cele din urmă, a fost creată 
pentru a proteja și promova interesele planetei Scadrial. Nu e 
lumea mea de baștină, dar sunt hotărâtă s-o văd în continuare 
stabilă. În Cosmer s-au pus în mișcare forțe cumplite; poporul 
meu va avea nevoie de aliați. 

— Şi atunci de ce te opui când vine vorba să mă ajuţi? 

— Sinceră să fiu, a spus Rază-de-lună, îmi fac griji să nu ne 
tragă cineva pe sfoară. Autonomie e foarte pricepută în a îndrepta 
lumea pe căi greșite, în a oferi piste false și a arunca umbre con- 
fuze și jumătăţi de adevăruri. Repornirea căderilor de cenușă? 
Pare ceva... cumplit. Imposibil chiar și pentru ea. Ceva nu pare 
a fi în regulă în situaţia asta. O nuanţă de roșu prea nefirească. 

— Atunci ajută-mă să aflu adevărul, Rază-de-lună. Nu te 
mai juca cu mine. 


BRANDON SANDERSON 
318 


— Nu mă joc cu tine. Asta-i o probă. 

Marasi a clipit. 

— Poftim? 

— Până de curând, a continuat Rază-de-lună, credeam că 
avem câteva luni la dispoziţie ca să descâlcim planul Set. 

A bătut în braţul banchetei cu o unghie, apoi a aruncat o 
privire spre geanta ei, în care se zăreau copiile pe care le făcuse. 

În scurta perioadă în care lucraseră împreună, Marasi 
ajunsese s-o privească pe Rază-de-lună ca pe cineva atot- 
știutor — o ființă misterioasă, extraterestră. Dar îngrijorarea 
din privirea ei, felul în care se lupta cu nesiguranța... erau mult 
prea omenești. 

— Te las să intri în casa conspirativă, a spus Rază-de-lună 
în cele din urmă. Și-am să văd mai târziu care vor fi consecinţele, 
dacă se va dovedi că toate astea nu-s decât un alt joc de umbre al 
lui Autonomie. Dar nu sunt sigură că-ți pot da chiar tot ce vrei. 
Nu am cartografiat cavernele din oraș, dar suntem cu ochii pe 
agenții lor. 

Și-a atins ușor geanta, unde se aflau copiile. 

— Aici sunt listate coordonatele exploziilor. Deci, compa- 
rând locurile unde s-au produs detonările cu cele în care apar și 
dispar agenţii Set... 

— „.am putea găsi o cale de a ajunge în zona lor de testare, 
a spus Marasi. Am făcut ceva asemănător ca să găsesc peștera 
aia de sub Elendel. 

— Îmi aduc aminte când a început să mă izbească toată 
chestia asta, a zis Rază-de-lună încet. Când lumea mea 
s-a extins, iar răfuielile mele personale — chiar și cele care 
influenţau soarta unor imperii — au început dintr-odată să se 
micșoreze. Te descurci excelent. 

— Viaţa mea, a spus Marasi, a fost alcătuită în mare parte 
din porțiuni mari de o tăcere plictisitoare, punctate de explozii 
neașteptate — uneori la propriu — de activitate. Sunt obișnuită 
să lucrez sub presiune. 

— Eşti obișnuită să ai de-a face cu zeii? a întrebat Rază-de- 
lună. Să te lupţi cu influenţa lor? 

— Păi, la urma urmei, avem și noi unul de partea ngastră. 

— Oarecum, a spus Rază-de-lună. Armonie nu prea-i de 
încredere în perioada asta. Cel puţin nu așa cum i-ar plăcea 
mentorului meu. Nu prea e ca atunci când ai un zeu de partea 
ta — mai degrabă ca atunci când ai un arbitru puternic care-i 
atent doar din când în când la lupta ta. 

— Sau un observator, a zis Marasi, care știi cu siguranță că 
ar putea face mai multe ca să te ajute, dar n-o face, din cine ştie 
ce motiv derutant. 

— Da, adică... a început Rază-de-lună mijindu-și ochii. 
Înţeleg ce vrei să spui. Uite că ne apropiem de casa conspira- 
tivă. Să sperăm că Supraviețuitorul nu s-a întors pe neaşteptate. 
Mentorul meu nu este întotdeauna rezonabil când vine vorba 
de oameni pe care îi consideră agenți ai lui Armonie și ar putea 
reacţiona... urât. 

Wayne citise cândva o carte foarte interesantă despre un tip care 
s-a întors în timp. Totul se petrecuse pentru că apăsase pe o gră- 
madă de întrerupătoare electrice deodată. Era ridicol, iar cartea 
fusese scrisă pe vremea când electricitatea era o chestie nouă — 
deci se putea trece cu vederea. Wayne însuși încercase să umple 
cu electricitate o găleată. 

S-a trezit gândindu-se la povestea aceea în timp ce cerceta 
de-a fir a păr aleea în căutarea urmelor agenţilor Set. Cartea era 
despre faptul că schimbarea trecutului era periculoasă. Cel din 
poveste rupsese câteva crengi dintr-un copac, iar când s-a întors 
în viitor, taică-su mânca sendvișurile cu unt, și nu cu maioneză. 
Iar niște lei înţelepţi conduceau orașul. 

Wayne s-a gândit că ceva... nu era în regulă cu povestea 
aceea. Când le-a spus-o prietenilor lui, Nod i-a vorbit despre o 
altă carte cu aceeași idee, în care un tip era trimis înapoi în timp 
prin ţevăraia complicată a instalaţiei de apă a unei toalete nefe- 
ricit de mare. lar ăla schimbase lucrurile mâncând un covrig, iar 
când s-a întors a descoperit că toată lumea vorbea de-a-ndoase- 
lea și nu mai purta nimeni cămăși. 

Cartea fusese mai bună decât cealaltă pentru că avea mai 
multe înjurături — plus că nepurtatul cămășilor se aplica tutu- 
ror și era descrisă foarte amănunţit —, și totuși, lui Wayne nu-i 
surâdea ideea. 

A făcut schimbcu un cerșetor — fără ca individul să știe —, 
dându-i un teanc de bani pentru o batistă murdară; lui Wayne îi 
plăcea pentru că avea un iepuraș cusut în colț. Începea să-și dea 
seama de ce nu prea-i picau bine poveștile astea — îţi sugerau 
că schimbarea viitorului era înspăimântătoare și periculoasă. 

Dar nu-l schimbau oamenii în fiecare zi? 

Wayne s-a întrebat cum stătea treaba cu alegerile făcute 
de oameni. Își trăiau viețile în grabă, mâncând covrigi, rupând 
crengi... Fiecare dintre ei schimba cât de cât viitorul. Oare n-ar 
fi trebuit ca toți să fie... un pic mai îngrijoraţi în privința lui? 
Să-și facă griji cu privire la modul în care îl schimbau oamenii 
în prezent, în loc să scrie cărți despre oameni care o făcuseră în 
trecut? Chiar dacă nu puteau ști unele lucruri, multe puteau fi 
anticipate. Poate că viitorul lor nu avea să aibă lei vorbitori și 
câte și mai câte — dar îl puteau face să aibă oameni mai furioși 
și mai trişti. 

Poate că poveștile despre oameni care făceau lumea mai 
bună în mod discret erau pur și simplu prea banale. Păreau 
plicticoase, de fapt. Poate dacă oamenii din ele nu ar purta 
cămăși... 

O mână a acoperit gura lui Wayne din spate. Era cât pe ce 
să-l omoare pe individ — dar mirosea ca Wax, așa încât... 

Da, era Wax. Bărbatul l-a dus pe Wayne pe o alee, apoi 
l-a tras lângă niște gunoaie când a trecut cineva pe stradă. Era 
Telsin, care căuta peste tot, iritată. 

După ce a plecat, Wax și-a îndepărtat mâna. 

— F-ai dat drumul? a șoptit Wayne. 

— Zi-mi că-s nebun... 

— Eşti nebun. 

— „dar am mai degrabă senzația că eu am scăpat. 

Wax a făcut un semn din cap în cealaltă direcţie și s-au 
furișatamândoi într-acolo. 

— Recunosc, a mormăit Wayne, că există metode mai bune 
ca să-mi atragi atenţia. Prietenii nu se iau ostatici, Wax, decât 
dacă ai o parolă și frânghii elastice. 

— Frângbhii elastice? 

— Te distrezi mai bine când te poți mișca un pic, a spus 
Wayne. Am avut ocazia să le testez, pentru că eu trebuia să 
fiu cel legat. Știi, deoarece prietena mea se putea transforma 

pe loc într-o băltoacă de gelatină. Își cam pierde farmecul 
imobilitatea. 

Wax a mormăit încet în timp ce se furișau în stradă. 

— Chiar nu era musai să știu toate astea, Wayne. Oare ai 
putea să nu fii vulgar în misiunile în care Armonie ne-a trimis 
în mod special? 

— Hai, măi, a zis Wayne. Nu-i ceva vulgar. MelLaan e o 
fiinţă divină. Aleasă de Armonie. Mă gândesc că, dacă ies cu ea, 
e ca și cum m-aș duce la biserică, nu? 

— Şi frânghiile elastice? 

— Xăă... o metaforă pentru cum suntem cu toții legaţi de 
voia lui Dumnezeu... 

Au făcut schimb de priviri, iar Wax chiar a zâmbit larg în 
timp ce clătina din cap. Bine. Tipul era prea încordat în perioada 
aia, cu statutul său de părinte, de senator, cu faptul că trebuia să 
salveze din când în când tot orașul... 

Hoid a oprit acolo mașina ca să-i ia, cum îi ceruse Wayne 
mai devreme — dar Telsin încă stătea la pândă. Așa că Wax și 
Wayneau plecat pe furiș de acolo și au intrat pe o altă stradă aglo- 
merată, plină de oameni agitaţi. Plină de idioţi din Bilming care 
habar nu aveau cât de greu își duceau viața. Deși presupunea că 
era o generalizare prea mare. Mulți oameni din Bilming nu erau 
idioţi — veneau din afara orașului ca să se holbeze la toți idioții. 

— Ai aflat vreo pistă de la Telsin? a întrebat Wayne în timp 
ce se amestecau în mulțime. 

— Poate, a zis Wax. 

— Păi, eu siguram o pistă. 

— Serios? Slavă lui Armonie... 

— Mda... E o crâșmă strașnică la trei străzi mai încolo. Doi 
vagabonzi diferiți s-au jurat că e ceea ce trebuie! 

Wayne s-a ales cu o încruntătură strașnică. Asta l-a făcut să 
se simtă foarte mândru de el. Zâmbete, apoi încruntături, apoi 
zâmbete, apoi încruntături... Trăgeau de om ca de-o acadea, îl 
ţineau în formă. 

— A trebuit să plec de lângă Telsin, a spus Wax. Sunt con- 
vins că trăgea de timp, încercând să mă ţină ocupat. 

— Pare-se că-și face griji că o putem opri. : 

— Așa-i. Ceea ce mă încurajează. Dar n-o să obțin nimic 
folositor de la ea. Nu în timp util. Trebuie să interogăm pe altci- 
neva, iar ea mi-a dat o pistă: cred că lordului primar i-ar prinde 
bine o vizită. 

— l-auzi! a zis Wayne. Asta da idee. 

S-au oprit pe stradă, unde lumea îi ocolea. Oamenii păreau 
că se îmbracă mai variat decât în Elendel, însă nimeni nu purta 
arme. Wax sărea-n ochi ca un neg mare pe faţa cuiva. Din ăla pe 
care vrei cu adevărat să-l storci, să vezi ce iese din el. 

— Noi nu prea ne potrivim cu ce-i în jur, nu-i așa? a spus Wax. 

— Prietene, porţi o mantie de ceaţă, dar-ar rugina în ea să 
dea! 

— E comodă. 

— Atrage atenţia. 

— Ţie-ţi place treaba asta! 

— Depinde cine privește, a zis Wayne, după care s-a uitat 
atent la Wax. Niciodată nu m-am prins cum ai putea urca scările 
cu o chestie din asta fără să te împiedici de propriile picioare. 

— Eu n-am avut niciodată probleme. 

Normal. Mantiile de ceață semănau cu o haină obișnuită, 
dar Wayne era convins că, în esenţă, erau altceva. Erau făcute 
din ceaţă, sau așa ceva — și cum lui Armonie îi plăcea de Wax, 
haina nu-l împiedica. 

Nu era corect ca lui Dumnezeu să-i placă mai mult de Wax. 
Wayne nu blestema intenționat când era beat, pur și simplu nu 
se putea abţine. lar dacă ieșea blestemul, asta nu însemna că era 
mai cucernic după aceea? De aceea se îmbăta atât de des. Din 
acest motiv, nu din altul. 

Cei doi s-au mutat pe marginea străzii, la capătul unei alei, 
pentru a face planuri. Wax arunca o privire rapidă oricui căsca 
gura, făcându-l să-și vadă de treabă. 

— Deci, a spus el, trebuie să ne hotărâm cât mai repede ce 
facem mai departe. Căci dacă reușesc cumva să scap de Set în 
timp ce fugim de Telsin, or să dea curând de noi, în mod sigur. 

— Pentru că sari în ochi ca un cioclu cu pantofi roz. 

— Pentru că sar în ochi ca un cioclu cu pantofi roz... 

— Îmi place ideea de a-l scutura pe Entrone, a spus Wayne. 
Măcar așa, în principiu. Dar îmi fac griji că am putea atrage prea 
multă atenţie. Deci poate n-ar trebui să-l luăm tocmai pe el la 
întrebări. La urma urmei, știm unde stă. 

Wayne a arătat cu degetul în depărtare, spre oraș, spre clă- 
direa alb-argintie din capăt. Nu era cea mai înaltă clădire din 
oraș. Turnul central, care domina chiar centrul orașului, era de 
departe cel mai înalt. Și se părea că mai adăugau ceva în vârful 
lui, o nouă construcție. 

Totuși, conacul primarului avea o oarecare măreție. Una 
care amintea de vorba: „Băi, amice! Pe aici nu se vorbește-așa, 
cu «Băi, amice!“ 

— Se vede de la o poștă, a zis Wayne, că Entronee băgat în 
toatăpovesteaasta. E genul de om care are secrete peste tot, care 
ne-ar putea da o pistă cu privire la locul în care e ţinută bomba 
aia. Probabil că are pe undeva un seif plin cu răspunsuri. 

— Tocmai ai zis că, dacă-l scuturi, mai produci un inci- 
dent, a spus Wax, cu mâinile în șolduri, cu armele băgate în 
teacă ieșind în evidenţă și neliniștind pe aproape toată lumea 
din apropiere. Și-acum propui să-i jefuim conacul? 

— Propun, a spus Wayne cu un accent frumos, elitist, din 
Octantul al Cincilea, de om de familie bună, ca după ce ne 
încheiem comunicarea prin radio, să-i pregătim stimabilului 
lord primaro încheiere a zilei cu bomboane mentolate pe pernă, 
cu prosoape împăturite în formă de maimuţă și o subtilă subti- 
lizare a afacerilor lui personale. Cu cea mai delicată atenţie, vă 
rog frumos. Un jaf cu ștaif Un... jaf de mare clasă. 

— Pe bune? a întrebat Wax. 

Wayne s-a aplecat în faţă. 

— Păi, tot o să-i facem praf lucrurile și o să-i furăm secre- 
tele. Doar n-o să mă pârţâi pe scaunul lui înainte de plecare. Știi 
cum e. Să fie totul cu clasă. 

Wax a tras adânc aer în piept. 

— Păi, presupun că e la limita dintre a-l încolți pe om în 
carne și oase și a face ceva cu șanse mari de reușită. Să-i dăm 
bătaie. 

Waynea zâmbit larg, 

— Eu mă ocup de jaf, a spus Wax. Tu îi distragi atenţia. 

Steris a izbit de perete ușa biroului guvernatorului, unde acesta 
ţinea, în privat, ședința de consiliu în legătură cu ce era de făcut 
în privinţa Bilmingului. Apoi i-a ținut-o deschisă comisarului-șef 
Reddi, care fusese invitat la ședință împreună cu personalul său. 
În ziuaaceea, erau incluse încă două persoane: agentul Gorglen, 
care consemna lucrările şedinţei, și Steris. 

Guvernatorul stătea în capul mesei. Adawathwyn s-a încrun- 
tat imediat la Steris cu ochii ei căprui-închis. Cei trei senatori — 
Lordul Cett, Lady Hammondess și Lady Gardre — erau prezenți, 
la fel și ambasadorul Daal, cu expresia lui indescifrabilă de după 
masca roșie ca sângele. Bărbatul mai scund nu luase loc la masă, 
ci stătea lângă perete, într-o postură agreabilă și elegantă. 

— Ah, în sfârșit, a spus guvernatorul, ridicându-și privirea 
din ziare. Reddi. Tu... Stai puţin... Ce caută ea aici? 

— Lady Ladrian? a întrebat Reddi. Expertă în domeniu, pe 
statul meu de plată. 

Cel puțin așa fusese cu cincisprezece minute în urmă. Steris 
insistase s-o plătească efectiv, iar acum ţinea strâns în pumn o 
singură monedă în timp ce închidea ușa în urma lui Reddi. Apoi 
a făcut un pas în faţă și s-a așezat la masă alături de el. 

— V-a spus, a întrebat guvernatorul, că am exclus-o în mod 
special din acest consiliu? 

— Da, mi-a zis, a răspuns Reddi. Și, la drept vorbind, 
Excelenţă, nu mi s-a părut o mișcare inteligentă. Este soția băr- 
batului care ne-a atras atenţia asupra acestei crize. Când Lady 
Ladrian m-a abordat și mi-a explicat de ce ar trebui s-o angajez, 
mi-am dat seama că deține, fără îndoială, informații de care 
acest consiliu are nevoie. 

Viceguvernatoarea și-a încrucișat braţele pe masă, încrun- 
tându-se. Dar guvernatorul... a aprobat din cap. Steris ezita 
mereu să interpreteze prea mult expresiile oamenilor, dar în 
clipa aceea s-a mirat. Oare apăruse vreo ruptură între cei doi? 
Mereu presupusese că Adawathwyn îl avea în buzunar pe 
Varlance. 

Dar, la urma urmei, nimeni nu încăpea vreodată conforta- 
bil într-un buzunar. 

— Foarte bine, a spus guvernatorul. Mă tem că am început 
fără dumneavoastră. Pe măsură ce ne-au parvenit informaţii și 
am încercat să aproximăm sentimentele guvernelor din Orașele 
Exterioare, am ajuns să înțelegem că drumul pe care am pornit 
e inevitabil. Pare că ne așteaptă un război. 

— Război? a întrebat Reddi. 

— E ceea ce trebuie să facem, a spus Lady Hammondess. 

Avea puţinăstrungăreață, considerată de multe ori de către 
bărbaţi ca fiind fermecătoare — de parcă acesta ar fi fost moti- 
vul frumuseţii ei, și nu pielea impecabilă, trăsăturile delicate și 
genele lungi. Era ciudat cum un defect minor devenea atrăgător 
atunci când persoana în cauză era atractivă în stil clasic. 

— Orașele Exterioare se pregătesc de război. 

— Nave de război în Bilming, a încuviinţat Lordul Cett. 

Era genul de bărbat care sărea în ochi, dacă-ţi plăceau 
bărbaţii fini și eleganţi. Steris se întreba câtă muncă îţi trebuie 
ca să ascunzi cu sulimanuri și veșminte fine faptul că ești un om 
din topor. 

— Blocaje feroviare în sud. S-au găsit pliante de recru- 
tare în Ținuturile Necruţătoare care oferă slujbe în „forţele de 
securitate“. 

— De aceea, a spus comisarul Reddi, ar trebui să ne stră- 
duim din răsputeri să ameliorăm situaţia și să ne gândim la 
reconciliere! 

— Cel mai bine ar fi să atacăm primii, a zis Lady 
Hammondess. Prea mult timp am ignorat semnalele de 

avertizare. Dacă nu ne mișcăm cât de repede, nu vom fi în stare 
să câștigăm. 

Steris i-a aruncat o privire lui Lady Gardre, a treia din- 
tre nobilii din încăpere. Femeia plinuţă nu era o susținătoare 
înverșunată a războiului precum ceilalți, fiind mult mai rezo- 
nabilă. Dar până și ea a încuviinţat din cap, dar fără tragere de 
inimă. Totul avea într-adevăr o logică. Căci fiecare zi în care 
Elendelul șovăia dădea timp celorlalte orașe să-și consolideze 
puterea. Elendel avea avantajul infrastructurii, industriei și 
coordonării. Dar nu avea să-și păstreze mult timp acel avantaj. 

Ideea de a ataca primul avea logică în cazul în care consi- 
derai că războiul era inevitabil. Dar nu era. Nu trebuia să fie. 

Asta era planul inamicului. Ea era convinsă că zăngănitul 
săbiilor din Orașele Exterioare era o acoperire pentru orice armă 
se pregătea în Bilming. 

Reddi s-a burzuluit. 

— Război cu ce armată? Elendel are abia zece mii de 
soldați, și asta dacă punem la socoteală trupele din marină care 
ne protejează transporturile spre Sud! 

— Am pregătit planuri de recrutare, a spus Adawathwyn 
cu o voce delicată. Și avem o forță polițienească foarte bine 
antrenată. 

Reddi părea îngrozit de acea declaraţie. Steris voia să 
adauge ceva, dar a ezitat. Oare trebuia să intervină? Rareori își 
dădea seama de asta. 

— Oamenii mei, a spus Reddi, nu sunt soldați. 

— Mă scuzaţi, domnule comisar, a spus Lordul Cett, spriji- 
nindu-se de masă. Dar nimeni nu e soldat până nu ajunge să fie 
pregătitpentru asta. 

— E nevoie de noi, a explicat Reddi. Legea... 

— Vom ajunge sub incidenţa legii marţiale, a interve- 
nit guvernatorul. Menţinerea sub control a infracționalităţii 
din oraș o să fie mai ușoară sub stare de asediu. Poţi organiza 
polițiștii în exces ca forță militară. 

Poate că acum ar trebui să intervină. Steris a deschis gura 
şi a scos un sunet încercând să atragă atenţia, dar ei continuau 
să vorbească, acoperind-o pur și simplu. 

— Nu accept așa ceva! a spus Reddi țâșnind — în mod 
paradoxal — în picioare. Nu ăsta-i jurământul depus de oame- 
nii mei! 

— Nu aveţi de ales, domnule comisar, a spus guvernato- 
rul. Eu vă plătesc și pe dumneavoastră, și pe fiecare poliţist din 
orașul ăsta. În ultimă instanță, toți răspund în fața mea. 

— Ne putem da demisia, Varlance, a spus Reddi, aple- 
cându-se în faţă, cu mâinile sprijinite pe masă. Nu ne poţi obliga 
să luptăm. 

— Eu... a început Steris. 

— De fapt, a spus Adawathwyn, încet, tocmai asta înseamnă 
un ordin de recrutare, domnule comisar Reddi. 

— Aș... a încercat din nou Steris. 

— Da? s-a răstit Reddi. Și cine, mai exact, ne va băga după 
gratii? 

— Toată lumea să tacă şi să mă asculte! a izbucnit Steris. Că 
de nu, vomit pe masă ca să vă atrag atenția! 

Toţi cei aflaţi în încăpere au rămas cu privirile ațintite asu- 
pra ei. 

— Să nu credeţi că n-am s-o fac! a avertizat ea. Am în 
geantă medicamente care au efectul ăsta. Aţi fi surprinși cât de 
des este oportună această opțiune. 

Ei bine, le-a atras atenţia. 

— Dacă ne îngrijorează războiul, a spus ea, ar trebui să 
începem imediat evacuarea orașului. 

— N-ajută la nimic, a spus Cett. Dacă e război, avem nevoie 
de muncitori în industrie — să accelereze producția de muniţie. 

Dar-ar rugina... Ăla era răspunsul corect. A sperat să nu-și 
ducă gândul atât de departe. L-a privit cu coada ochiului pe 
ambasadorul malwishian, care tăcea. Oare ce gândea el despre 
toate astea? Să fi anticipat, oare, evoluţia lucrurilor? Întotdeauna 

îi urmărise pe membrii Set din Bazin. Dar cine putea spune că nu 
existau membri și printre malwishieni? Dar-ar rugina... 

— Nu războiul este soluţia, a spus ea, întorcându-se din 
nou spre grup. El îi ajută pe inamicii noștri, nu pe noi. Uitaţi, 
am aici o listă care demonstrează logica spuselor mele. Sunt din 
ce în ce mai convinsă că liderii Orașelor Exterioare își doresc 
ca noi să dăm legi care să-i restricționeze și să-i jignească. Vor 
să intervenim. Au construit nave de luptă și armate, dar nu au 
atacat. L-au prins pe Waxillium în mijlocul lor, deschizând focul 
într-un depozit, dar ce n-au făcut? Nu ne-au expulzat polițiștii 
și oficialii din oraș. Au făcut scandal în privința asta, au publicat 
articole... Dar nu au atacat. De ce? 

— Pentru că vor neapărat s-o facem noi, a spus Reddi. Au 
nevoie să le oferim un motiv ca să pornească la război. 

— Oamenii de rând din Bazin nu vor să lupte, a spus Steris. 
Cu siguranţă nu împotriva Elendelului — unde au, fără îndo- 
ială, rude. 

— Sau pentru că nu cred că sunt în stare să câștige, a zis 
Lordul Cett. 

— Din păcate, aceasta este... o posibilitate reală, a spus 
Steris privindu-și notițele. 

— De ce din păcate? a întrebat Reddi. 

— Pentru că, a continuat Steris, dacă știu că nu ne pot 
învinge într-un război deschis, s-ar putea să facă un gest dis- 
perat. Cum ar fi să dezlănţuie o armă de proporții catastrofale. 

— Revenind la ceea ce vrei, de fapt, să spui, a intervenit 
Adawathwyn. La bomba asta despre care vorbeşti întruna... 

Dar guvernatorul Varlance se uita la ea. Și asculta. 

— Soţul meu, a spus Steris, se află în Bilming și anchetează 
cazul chiar în momentul de faţă. A produs o explozie deosebit 
de periculoasă în laboratorul nostru, folosindu-se de materi- 
ale rare, despre care știm că se află în posesia inamicilor noştri. 
Am descoperit că s-au efectuat o serie de explozii de testare în 
cavernele de sub Bilming, Chiar se întâmplă ceva. Și, privindu-l 

pe guvernator în ochi, a continuat: lar dacă temerile noastre cu 
privire la bombă sunt întemeiate, atunci această atitudine — 
care ne pune în postura de agresori și tirani cărora trebui; să li 
se opună rezistență — ar putea urmări să le ofere o justificare 
liderilor Orașelor Exterioare. O explicaţie a motivului pentru 
care au adoptat măsuri atât de extreme. Cum ar fi distrugerea 
noastră, a tuturor. 

În încăpere s-a așternut liniștea, iar Lady Gardre a clătinat 
din cap. 

— Chiar întreţinem aceste fantezii? a întrebat ea. Arme 
apocaliptice? Politica reală din situaţia de faţă nu-i suficientă? 

Ea, şi-a dat Steris seama privind-o pe femeia tăcută, trebuie 
să fie membră a mișcării Set. Bănuise că trebuia să fie măcar unul 
dintre membrii elitei politice a Elendelului. O vreme, își făcuse 
griji că ar fi fost guvernatorul sau Adawathwyn, dar amândoi 
săreau prea tare în ochi. Grupului Set îi plăcea să acţioneze pe 
ascuns. 

Guvernatorul era o persoană mult prea importantă, iar 
Adawathwyn era prea activ implicată în lucruri pe care grupul 
Set și le dorea. Era o momeală; probabil presupunea că ea era 
mintea genială din spatele propriilor planuri. De fapt, era doar o 
altă marionetă. Încurajată, dar fără să fie implicată, astfel încât 
eventuala ei prăbușire să nu ducă la descoperirea adevăraţilor 
conspiratori. Printre care se număra, în mod inteligent, și 
femeia considerată a fi cea mai rezonabilă. Cea mai rațională. 

Steris s-a simțit mult mai în largul ei după ce a identifi- 
cat-o. Era ca și cum... ar fi găsit un șarpe în sertarul cu lenjerie 
intimă. Da, era alarmant. Dar măcar puteai să închizi sertarul 
și să ştii unde e. 

Dar cum să direcţioneze conversaţia astfel încât s-o pro- 
voace pe femeie? Ah... Poate așa? 

S-a întors spre polițiști. 

— Ar cam fi cazul să te dai în vileag, a spus ea. 

— Poftim? a întrebat Reddi. 

— Nu dumneata, domnule comisar-șef, a spus ea, privind 
dincolo de el, spre deșiratul polițist Gorglen — bărbatul mai 
tânăr cu gât lung și pistrui. Atât de modest. A privit-o în ochi. 

— De unde știi? a întrebat el cu o voce aspră, gâjâită, care 
nu se potrivea cu silueta lui. 

— Prin eliminare, a spus ea. Ni s-a promis ajutor, iar 
MeLaan aspuscă printre polițiști sunt mai mulți kandra, însă a 
dat un singur nume. Plus că ai un mers stângaci când ești nevoit 
să folosești un corp care se deplasează în două picioare. 

— La naiba, a izbucnit Gorglen — TenSoon. Dar presupun 
că ai dreptate în privința momentului. 

S-a ridicat în picioare în încăperea plină de oameni 
surprinși și și-a făcut pielea transparentă. 

— Armonie vrea să vă conving de importanţa acestei dez- 
bateri — și să confirm ceea ce spune Lady Ladrian. Grupul Set 
este real. Plănuiește să anihileze Elendelul. 

Guvernatorul a rămas cu gura căscată. 

Adawathwyn s-a dat înapoi. 

Reddi a deschis gura, apoi s-a întors spre Steris. 

— De ce nu mi-ai spus? 

— N-am fost sută la sută sigură până astăzi, mai devreme, a 
recunoscut Steris. De fapt, m-am întrebat dacă nu cumva ești și 
tu kandra, Reddi. Însă am renunțat la această idee deoarece nu 
cred că lui Armonie îi place când ai săi kandra imită oficialități 
importante. Decât atunci, o dată. Mă rog, și cu altă ocazie. Dar 
acelea au fost excepţii. 

Și-a deschis unul dintre carnete. 

— Am urmărit posibilii oameni înlocuiți timp de câteva săp- 
tămâni. Vezi? Asistent kandra al comisarului-șef. Al doilea pe lista 
celor mai probabile poziţii din oraș ale unuia dintre Nemuritori. 

— lar primul? a întrebat Adawathwyn. 

— Tu, a spus Steris, dând înapoi o pagină. Dar lucram cu 
informaţii depășite. Un kandra în locul tău ar avea mult mai 
multă grijă să nu fie un gunoi lipsit de valoare. 

Și a notat ceva. În încăpere s-a așternut liniștea. 

— O, am spus iarăși ceva aiurea? Chiar fac uneori greșeala 
asta, nu-i așa? 

Reddi s-a lăsat la loc în scaun. 

— Nu pot să cred așa ceva!... 

— Era de-a dreptul inevitabil să ajungă și în personalul 
dumneavoastră, domnule comisar-șef Reddi, a spus Steris. 

— Nu, a zis el. Nu-i vorba despre faptul că e kandra. Ci că... 
dar-ar rugina... Wayne avea dreptate. 

— Sunt TenSoon, a spus kandra, lăsându-i pe toţi cu 
gurile căscate. Și a continuat, mârâind ușor: Nu suport când 
lumea face așa ceva. Armonie e îngrijorat. Așa încât și voi ar 
trebui să fiţi îngrijoraţi. Mai ales având în vedere că Armonie 
e... incapabil să vadă unele lucruri în ultima vreme. Lucrăm 
pe orbecăite. 

— Ce poate provoca orbirea unui zeu? a întrebat 
guvernatorul. 

— Un alt zeu, a bombănit Steris. 

— Păi, atunci ce facem? a întrebat Reddi. Nu putem porni 
la război, nu câtă vreme asta își doresc. Dar... 

A fost întrerupt de o bătaie în ușă. Niciun asistent nu se afla 
în încăpere, doar senatori și oameni de teapa lor, așa că Reddi 
s-a îndreptat spre ușă: era o tânără, operatoare radio, după uni- 
formă, care ţinea în mână o foaie de hârtie împăturită. 

— Ce-i asta? a întrebat Reddi. 

— Mesaj din partea lui Dawnshot, a zis ea, pentru Lady 
Ladrian. Eu... ăăă... credeam că merită să vă întrerup, deși cei de 
afară au spus că... 

— Ai făcut ce trebuia, a spus Reddi, luând foaia de hârtie. 

Biata femeie era palidă și tremura. 

— Ai citit-o? a întrebat Steris? 

— A trebuit să v-o transcriu, a zis ea. Așa funcționează 
treaba asta... 

Reddi i-a dat scrisoarea lui Steris, iar ea a despăturit-o. 

Cuvintele de la început, îndrăzneţe și tranșante, parcă 
săreau din pagină. 


Se confirmă că bomba este reală, fabricată deja. Are 


capacitatea de a distruge orașul. Inamicul caută o modali- 
tate de a o lansa spre Elendel. E timpul să evacuăm orașul. 

Marasi stătea în fața unei case modeste, una dintr-un lung șir de 
clădiri cu forme și culori oarecum diferite. Pe fiecare peluză era 
un alt soi de copac. Idealul Bilmingului: individualism produs 
în masă. 

Marasi a șovăit în prag. Dar-ar năruirea... Oare era pre- 
gătită să-l întâlnească pe Supravieţuitor în persoană? Un om 
pe care fusese învățată să-l venereze încă din copilărie, un om 
care depășise chiar și granițele mormântului. Care ţinuse și 
mantaua Dăinuirii o vreme, înainte să i-o dea Războinicului 
în Ascensiune. Și care mai apoi protejase poporul de pe 
Continentul Sudic ani la rând după refacerea lumii. 

Rază-de-lună părea convinsă că mentorul ei era Supra- 
vieţuitorul în persoană. Așadar cum se va simţi când se va afla 
față-n față cu el? 

Ai vorbit cu Moartea, s-a gândit Marasi. Crezi că-i mare 
diferență? 

Judecând după emoţiile ei, da. Da, era. 

Rază-de-lună a atins cu degetul o bucată de metal de pe 
ușă, iar aceasta s-a descuiat. 

— Lacăt cu senzor de identitate, a observat ea, după care 
a deschis ușa. 

Holul mic din interior era în întregime din lemn de esenţă 
tare lăcuită și nu avea tablouri sau alte elemente decorative vizi- 
bile. Rază-de-lună a luat-o la stânga, spre o încăpere mare, cu 
draperii groase la ferestre. 

Pereţii erau plini de hărți luminate cu becuri electrice. 
Rază-de-lună și-a pus geanta pe o masă din capătul camerei, 
unde o femeie de vreo douăzeci și ceva de ani — oarecum 

plinuţă, cu părul blond-deschis, tuns bob — cerceta o foaie de 
hârtieacoperită cu un scris ciudat. În poală ținea un terier mic. 

— Rază-de-lună, a spus femeia aruncându-i o privire. 
Trebuie neapărat să citeşti asta. Călătoriile spre Bjendal au 
fost date cu totul peste cap. Deja există patru sisteme centrale 
spre care nu putem călători fără să ne expunem unui pericol 
extrem, dacă pui la socoteală și Roshar. Am spus-o ani la rând: 
verticalitățile nu mai sunt viabile. N-au fost niciodată potrivite 
pentru transporturile și comerțul de masă, oricât s-ar chinui 
proștii ăia de pe Nalthis. Avem nevoie de o altă... 

Femeia s-a oprit, apoi s-a întors în scaun, probabil auzind-o 
pe Marasi intrând în cameră. 

— Salut! Ai adus o localnică! 

— Marasi, ea e Nume-de-cod, a spus Rază-de-lună. 
Nume-de-cod, ea e Marasi. Lucrăm împreună în cadrul unei 
misiuni. 

— Uau, a făcut Nume-de-cod, întinzându-i foaia de hârtie 
lui Rază-de-lună, apoi sărind în picioare, cu cățelul sub braț. 
Înseamnă că ai mare încredere în ea. 

— Vezi să nu! 

— Ai adus-o la adăpost. 

— M-a obligat. 

— Nu te obligă nimeni să faci ceva, a spus Nume-de-cod, 
după care s-a îndreptat spre Marasi cu pas săltat și i-a întins 
mâna liberă. Bună! Mă numesc Numele-de-cod-sunt-tâmpite. 
Poveste lungă. 

Femeia avea un ușor accent, cu totul diferit de cel al lui 
Allik sau al oricărei alte persoane de pe Continentul Sudic pe 
care-o întâlnise Marasi. Asta și faptul că spunând „localnică“ 
arăta că era... o altă călătoare? Prezenţa accentului dădea de 
înțeles că poate nu era atât de pricepută la limbi străine cum 
era Rază-de-lună. 

Marasi a dat mâna cu ea. 

— Ăăă... Supraviețuitorul e... aici? 

— Kell? a întrebat Nume-de-cod. Vezi să nu... Nu l-am mai 
văzut de vreo săptămână. 

S-a întors spre Rază-de-lună. 

— Ce zici de raport? Îngrijorător, nu? 

Rază-de-lună a luat foaia de hârtie cu două degete. 

— Nume-de-cod, a zis ea, în ce limbă mai sunt și astea? 

— 'Thaylen, a spus Nume-de-cod. Aaa! E o limbă fasci- 
nantă, Rază-de-lună. Ar trebui s-o înveţi! Uite cum se întrepă- 
trund literele... 

— Deocamdată o să folosesc în continuare trucuri de 
Conexiune pentru a învăţa limbi, îți mulțumesc, a spus Rază- 
de-lună împrăștiind pe masă copiile pe care le făcuse. 

— Asta înseamnă să trișezi. 

— Cu alte cuvinte, sunt șmecheră și-o iau pe scurtături. 
SufletBinar e aici? Am avea nevoie de puţină matematică. 

— Mă duc eu cu Lily după el, a spus Nume-de-cod, 
luându-și câinele în braţe și strecurându-se spre camerele din 
spate. 

Marasi asistase uluită la schimbul de replici, dar în loc să se 
concentreze asupra a ceea ce nu înţelegea, și-a îndreptat atenţia 
spre ceea ce înţelegea. Una dintre hărţi era a Scadrialului — a 
lumii întregi. O hartă mai detaliată decât oricare alta dintre cele 
pe care le văzuse în viaţa ei, mult mai extinsă decât cercetările 
oficiale — includea chiar și părțile întunecate ale insulelor neex- 
plorate și ale bucăţilor de uscat dinspre sud. 

Dacă ăla era Scadrialul, atunci ce însemnau celelalte hărți? 
Dar-ar rugina... Câte lumi existau în afară? 

Mereu mai apare câte-un secret, s-a gândit ea, aducându-și 
aminte de catehismul din copilărie, când studiase viaţa 
Supravieţuitorului. 

După puţin timp, Nume-de-cod s-a întors cu un bărbat în 
vârstă. Părea... de-o veșnicie, sincer, după mustaţa lungă și albă 
ca laptele și pielea plină de pete din cauza bătrâneţii, bronzată 
puternic. Purta un costum elegant după moda din Bilming, așa 

încât... poate era din ţara ei, nu? Dar avea și o barbă scurtă, un 
stil pecarenu-l mai văzuse la niciun bărbat din Elendel. Deși era 
înalt, deloc gârbovit de vârstă, părea cam nesigur pe picioare — 
fiindcă atunci când a intrat s-a sprijinit de cadrul ușii. 

— Aaa, a făcut el, lipindu-și palmele. Un oaspete! Bine ai 
venit în casa noastră, onorat oaspete. Daţi-mi voie să vă aduc 
ceva de băut. 

— SufletBinar, a spus Rază-de-lună, avem un termen-limită 
la... 

— Termenele-limită nu scuză impolitețea, a zis SufletBinar. 
Eu sunt SufletBinar, iar dumneavoastră sunteți...? 

— Marasi, a spus ea. 

— Lady Marasi! a zis el. Excelent. 

S-a îndreptat imediat spre ceea ce Marasi presupunea că 
era bucătăria. 

— Cum vă place ceaiul? 

— Xăă... ceai cu mentă, dacă aveți. Și cu lămâie... 

— Excelent! a spus el din nou. 

S-a întors cu o tavă pecareerau o ceașcă și mai multe feluri 
de alune și fructe. 

— Poftă bună! 

Avea un sentiment de vinovăţie că obligase pe cineva atât 
de bătrân să o servească — dar în același timp se simţea o anu- 
mită forță în felul în care îi oferise răcoritoarele. Îi amintea de 
mătușa ei, care se simţea mult mai jignită dacă nu acceptai o 
băutură. Așa că Marasi a luat ceașca și un pumn de alune. 

— Deci, a spus SufletBinar, ce mi-ai adus, Rază-de-lună? 
Ciudat, ciudat... 

S-a îndreptat spre masă și a aruncat o privire asupra foilor 
de hârtie — întinzând mâinile și sprijinindu-le pe masă. 

Marasi s-a apropiat, curioasă. Era ceva ciudat la mâinile 
lui, ceva ce nu observase înainte: o dâră de cristal. Incrustată 
în piele, se întindea de-a lungul degetelor și încheieturilor 
mâinilor lui — aproape asemenea cusăturii unei mănuși. Era 


METALUL PIERDUT ZZO 


roșu-rozaliu, precum cuarțul roz. Bărbatul s-a aplecat, iar ea a 
văzut linii de cristal asemănătoare apărându-i de sub guler, cres- 
cându-i în părţile laterale ale gâtului și la tâmple. Îi străbăteau 
pielea ca niște râuleţe de lichid. 

În timp ce ea se uita cuprinsă de uimire, ramificațiile i s-au 
extins dinspre tâmple, formând niște ochelari. Făcuţi complet 
din cristal, partea cu lentila era mai transparentă decât restul. 
O a doua pereche de lentile, mai mici, s-a format în faţa celei 
dintâi, mărind și mai mult imaginea. 

— Cum... a îngăimat Marasi, uitându-se la Rază-de-lună. 
Cum face asta? 

— Tare mi-e teamă, a spus SufletBinar ţinând strâns una 
dintre foile de hârtie, că astfel de informaţii nu se împărtășesc 
cu ușurință cuiva din afară, nici măcar unui preacinstit oaspete. 
Trebuie să am încredere că e în regulă din punctul de vedere al 
lui Rază-de-lună ca dumneavoastră să vedeţi asta, dar îmi cer 
scuze. N-o să vă explic nimic fără permisiunea liderului nostru. 

— E o urgenţă, a spus Rază-de-lună, sprijinindu-se de un 
raft cu cărți, cu braţele încrucișate. A trebuit să risc s-o aduc 
încoace. 

l-a aruncat o privire lui Marasi, părând să-și ascundă un 
zâmbet la vederea mirării acesteia. 

Nu e atât de îngrijorată de vizita mea pe cât a dat de 
înțeles, s-a gândit Marasi. Vede în asta o ocazie de a-mi stârni 
curiozitatea. 

Funcţiona. SufletBinara aranjat diferitele copii, apoi a ridi- 
cat un deget. Două linii de cristal creșteau din părțile exteri- 
oare ale acelui deget și formau un vârf ca de stilou. A deșurubat 
absent un borcănaș cu cerneală și a început să noteze. 

— Despre ce urgenţă e vorba, Rază-de-lună? a întrebat el. 

— Autonomie acţionează mult mai repede decât cre- 
deam la început, a explicat ea. Unul dintre graficele de aici 
menţionează niște explozii — despre care se presupunea cândva 
că se datorau construcţiei de căi ferate. Speram să puteți face 

legătura între asta și principalele puncte de activitate inamică 
pe care le-am monitorizat în ultima vreme, ca să găsim un punct 
probabil de intrare în zona cavernelor. 

— Ah, da, a spus SufletBinar. Silajana spune că ne ajută 
bucuros în cazul de față. Kaise, aduci tu dosarul care trebuie? 

— Sigur, a zis Nume-de-cod, și a pornit cu pași mari să facă 
ceea ce i se ceruse. 

Cu ajutorul lui Marasi, Rază-de-lună a tras o masă lungă 
și a aranjat pe ea câteva dintre copii. Au lăsat masa rotundă în 
mijlocul încăperii, acum goală, deși Marasi nu-și dădea seama 
de ce. 

În timp ce făcea diverse notițe, SufletBinar a creat, absent, 
un pahar din aceeași piatră de culoare roz, apoi l-a umplut 
dintr-un ulcior cu apă aflat în partea laterală a încăperii. Când 
a terminat de băut, a pus paharul pe o farfurie — iar piatra s-a 
dezintegrat, transformându-se într-o pulbere fină, care în cele 
din urmă a dispărut. După puțin timp, a făcut o lamă subțire 
de cuţit dintr-un deget și a tăiat o anumită porțiune din copia 
la care se uita. 

Când Nume-de-cod s-a întors, nu după mult timp, SufletBi- 
nar era așezat la masă — pe un scaun de cristal pe care și-l cre- 
ase. Marasi s-a foit și s-a uitat la ceasul de pe perete. Petrecuseră 
aproape jumătate de oră acolo. Nu știa cât de aproape le era 
termenul-limită, dar având în vedere ceea ce descoperiseră, 
aşteptarea era tulburătoare. 

— Hmmm, a făcut SufletBinar, notând ceva cu degetul lui 
cu vârf de stilou. 

În timp ce scria, o dâră de cristal se desprindea de pe cea- 
laltă mână a lui, ajungând la secţiunea decupată din copia pe 
care o studiase. Acolo a format o ramă în jurul micii foi de hâr- 
tie. În spatele ei a crescut un suport, de care atârna ca un tablou, 
ca să poată fi studiată mai bine. 

SufletBinar a privit-o prin ochelarii improvizaţi, jucându-se 
cu musștăţile lungi. 

— Tare-aș fi vrut să fi fost fratele meu aici, a zis Nume- 
de-cod de pe un scaun din apropiere. Repede ar mai fi rezolvat 
problema asta de matematică... 

Părea deznădăjduită când spunea asta. 

— Nu edoaro problemă de matematică, a spus SufletBinar. 

S-a ridicat de la măsuţa de lucru, lăsând în urmă bucata de 
hârtie înrămată — de data asta piatra nu s-a dezintegrat. Și-a 
umplut un pahar mult mai mare cu apă, apoi s-a apropiat de 
masa circulară și s-a sprijinit cu o mână pe ea în timp ce bea. 

Din masă a crescut un oraș de cristal. 

A pornit de la mâna lui, apoi s-a întins — precum chiciura 
ce se forma pe oţel. Cristalul îi amintea lui Marasi de o variantă 
mai închisă la culoare a pietrei de sare roz pe care o cumpă- 
rase cândva Steris ca decoraţiune pentru bucătăria ei. Clădirile 
creșteau din masă, străzile se întindeau ca niște jgheaburi — în 
câteva minute, pe masă a apărut o machetă completă a orașului, 
iar șinele trenului suspendat au apărut ultimele. 

Lui Marasi i s-a tăiat răsuflarea, apoi l-a privit pe bătrân, 
care zâmbea mulțumit de sine. Părea să-i placă să se dea în spec- 
tacol. Poate dacă n-ar fi fost ea acolo, ar fi scos o hartă banală. 
Dar chestia aia era absolut impresionantă. 

— Ăsta se cheamă eter, a spus Rază-de-lună venind din 
spatele ei. E o entitate străveche, dinainte de crearea lumii voas- 
tre. SufletBinar poate să o crească, să o manipuleze. Vrei să afli 
mai multe? 

— Da, a șoptit Marasi. 

Rază-de-lună a zâmbit. 

— Ai să afli. Imediat ce ni te alături. 

Marasi a respirat ușor, apoi a atins vârful uneia dintre clă- 
diri — pe care l-a simţit solid când a pus degetul pe el, mai 
trainic decât s-ar fi așteptat. Eterul era în general neted, cu 
adâncituri minuscule ici și colo. 

— An trei variante probabile pentru tine, a spus SufletBi- 
nar. Le-am marcat cu o rozită mai închisă la culoare. 

A arătat spre o clădire, cu un micarătător— genul pe care-l 
foloseau profesorii ca să indice la tablă — care-i creștea între 
degete. Clădirea indicată era de un roșu mai închis. Era turnul 
central al oraşului, chiar în inima Bilmingului, care se ridica 
mult deasupra clădirilor din jur. Dreaptă pe laterale și îngus- 
tându-se spre nivelurile superioare, încă nefinisate. 

— Turnul Independenţei, a spus SufletBinar. Nu-i de 
mirare — știm că agenţii lui Autonomie îl folosesc ca bază de 
ani întregi. 

— Şi au avut loc explozii sub el? a întrebat Marasi. 

— Detonările au avut loc undeva mai la est, a spus SufletBi- 
nar. Dar mă îndoiesc ca intrarea în acele caverne să fie tocmai în 
centrul detonărilor, din motive evidente. Turnul Independenţei 
este unul dintre punctele centrale de activitate ale stimaţilor 
noștri inamici, și aș fi în stare să pun pariu că are o intrare spre 
caverne. 

— Dar cred că e bine păzită, a spus Marasi. Care sunt cele- 
lalte două variante? 

— Clădirea aceasta de birouri, my lady, a zis el, arătând 
spreo structură mai mică din reţeaua orașului. 

Ea a aprobat din cap. 

— S-a notat, deși nu sunt o lady. Muncesc ca să-mi câștig 
existența. 

— Este doar un semn de respect, Lady Marasi, a spus el. 
Moştenit de la poporul meu. Se... traduce mai ciudat în limba 
dumneavoastră. În orice caz, clădirea aceasta — clădirea 
Dulouis — este un cuib al agenţilor Set, dar se află în perime- 
trul uneia dintre zonele unde s-au înregistrat cutremure. Eu o 
consider varianta cea mai probabilă. 

Și a arătat din nou spre clădirea înaltă. 

— După cum aţi observat și dumneavoastră, Turnul 
Independenţei este foarte bine apărat — o veritabilă fortăreață, 
un castel în mijlocul orașului. Nici măcar Supravieţuitorul în 
persoană n-a reușit să se descurce cu arta lui. 

— Nu că n-ar fi încercat, a spus Nume-de-cod. Sistemul lor 
de securitate poate depista fantome. Încă n-a găsit vreo moda- 
litate de a-l ocoli. 

— Şi varianta finală? a întrebat Marasi. 

— Pare mai puțin importantă, a spus SufletBinar, arătând 
spre o clădire din perimetrul orașului, sub un segment de cale 
ferată. E o veche fabrică de cauciucuri. 

— Cauciucuri? a întrebat Rază-de-lună, apropiindu-se de 
Marasi. Ca acolo unde a lucrat Tobal Copper? 

— SufletBinar, aș avea dreptate dacă aș presupune că 
fabrica este deţinută de Cauciucuri Bazin? a întrebat Marasi. 

— Într-adevăr, așa este. Se pare că dumneavoastră deţineţi 
mai multe informaţii decât mine, my lady. 

— Compania aceea este implicată, a spus Marasi. Agenţii 
dumneavoastră au observat cumva ceva ciudat în legătură cu ea? 

Nume-de-cod a răsfoit unul dintre dosare. 

— Aăăă... stai așa, să vedem... Ciudată chestie. Femeia pe 
care-am pus-o să urmărească locul ăsta ne-a spus că s-a închis 
aproape de tot, că deacolo nu se mai transportă cine știe ce marfă. 

— Dar spre locul ăsta se transportă marfă? a întrebat 
Marasi, începând să se agite. Or fi existând cumva un număr 
ciudat de mare de livrări în condiţiile în care fabrica nu pare să 
producă mai nimic? 

— Da, a spus Nume-de-cod. Agentul nostru n-a pus poves- 
tea cap la cap, dar da. Conform documentelor de transport, de 
aici... De ce iau ăștia atât de multe comenzi dacă nu produc 
nimic? 

— Pentru că astea nu sunt materiale pentru fabrică, a spus 
Rază-de-lună, privind-o în ochi pe Marasi. Sunt provizii de 
hrană și muniție pentru caverna de dedesubt. Ăsta trebuie să 
fie punctul nostru de intrare. 

— De acord, a zis Marasi. Acolo trebuie să fie o intrare în 
peșteri — și s-ar putea ca asta să fie mai puţin bine păzită decât 
turnul din centru. Aici atacăm. 

— Ajungem repede pe calea ferată, a spus Rază-de-lună. 
Porțiunea care duce acolo e terminată și funcţională. 

— Stai puţin, a intervenit SufletBinar. Cât de urgentă e 
ameninţarea asta? 

— Avem motive să credem, a spus Marasi, că Set a con- 
struit o bombă capabilă să radă Elendelul de pe fața pământu- 
lui. Armonie e orbit, și am aflat că Set a construit un dispozitiv 
capabil să arunce bomba de la o distanță mare. 

— Un zeu întunecat le suflă în ceafă, a adăugat Rază-de- 
lună. Li se cer rezultate. Trebuiau să-și pună planul în mișcare 
acum câteva săptămâni. Și cum Marasi și prietenii săi se apro- 
pie... ei bine, au toate motivele să lanseze bomba de îndată ce au 
ocazia. Se poate întâmpla dintr-o clipă în alta. 

— Pe primul eter, a șoptit el, aruncând o privire spre 
Nume-de-cod, care făcuse ochii mari. Rază-de-lună. Ar trebui 
să luăm legătura cu stăpânul. 

— Ai dreptate, a spus Rază-de-lună. Nu-mi place să trag de 
timp, dar... Nume-de-cod, prietenul ăla al tău deosebit e aici? 

— Sus, a spus ea, ieșind cu pași împleticiţi din încăpere. 
Mă duc după el. 

— Stăpânul? a întrebat Marasi. Adică... 

— Da, a spus Rază-de-lună. A venit timpul să vorbim cu 
Kelsier. 

„Prietenul“ lui Nume-de-cod s-a dovedit a fi o sferă de lumină 
strălucitoare cam de mărimea unui cap de copil — perfect 
simetrică și cu un simbol misterios în mijloc. 

S-a îndreptat plutind spre Marasi, apoi s-a legănat în aer 
și a vorbit cu o voce masculină scăzută. Marasi n-a înţeles 
cuvintele ciudate. 

— Ce-a fost asta... vreo vrajă, ceva? i-a șoptit ea lui 
Rază-de-lună. 

— A zis că-i pare bine să te cunoască, a spus Nume-de- 
cod. Și ţi-a lăudat coafura. 

— Oh, a făcut Marasi, cu ochii aţintiţi asupra sferei 
strălucitoare. 

Nimic n-o ţinea în aer; plutea pur și simplu, sclipind 
într-o lumină de un alb pur, cu tentă sidefie. 

Nume-de-cod a vorbit cu sfera în aceeași limbă, iar 
aceasta a început din nou să se legene, după care a început 
să se schimbe. A luat forma capului unei persoane — al unui 
bărbat cu trăsături puternice, colțuroase. Marasi a fost şocată 
să descopere că, în cea mai mare parte, picturile şi statuile 
ce-l înfățișau pe Supraviețuitor erau fidele realității. În afară 
de ţepușa care-i trecea prin ochiul drept — trăsătură redată 
de lumină, la fel ca restul capului și părului său. 

— Nu mă surprinde să primesc vești de la tine, a spus el. 
S-a întâmplat ceva, nu-i așa? 

— S-ar putea, a spus Nume-de-cod. Sinceră să fiu, nu 
suntem siguri, Kell. Dar SufletBinar a spus să luăm legătura 
cu tine. 

— E acolo? a întrebat Kelsier. 

— Prezent, stăpâne, a spus SufletBinar, făcând o plecăciune 
în faţa imaginii chipului bărbatului — deși Kelsier nu părea să-l 
poată vedea. Mai e prezentă și Rază-de-lună, și... o vizitatoare. 
O anume Marasi Colms. 

Auzind aceasta, imaginea Supravieţuitorului a ridicat 
dintr-o sprânceană. 

— Marasi Colms. Te urmărim de ceva vreme. 

Marasi s-a bâlbâit. Omul ăla era esenţa religiei sale — se 
rugase la el în copilărie. Și deși nu era atât de practicantă ca 
Steris, tot o... intimida întâlnirea cu el. 

El nu s-a înfuriat că era acolo. Încă un semn că Rază-de- 
lună profitase de acel aspect, poate pentru a-i da lui Marasi 
impresia că scapă. 

— Raportezi? a întrebat Kelsier, 

— Dawnshot e în Bilming, a spus Rază-de-lună, și crede că 
Set va acţiona curând. În decursul zilei. 

— Armonie este orbit, Lord Supravieţuitor, a spus Marasi, 
prinzând curaj. l-a mărturisit lui Wax. Nu vede nimic, dar... 
domnule... este îngrozit. 

— La naiba, a spus Kelsier. Sunt la douăsprezece ore 
distanţă, mă mișc repede cu o aeronavă. 

— S-ar putea... să nu fie suficient de repede, Kell, a spus 
Rază-de-lună. 

— Stăpâne, a zis SufletBinar, Rază-de-lună a recuperat 
niște informaţii tulburătoare. Se pare că Set a descoperit legă- 
tura dintre harmonium și trellium. Mai mult decât atât, au tot 
făcut experimente cu dispozitive de lansare cu bătaie lungă. 
Sunt pregătiţi să facă un gest prostesc. 

— Nu neapărat prostesc, cât disperat, a spus Kelsier. Știu că 
Autonomie a aruncat anatema asupra întregii planete. Set luptă 
pentru supravieţuire în felul știut de ei: încercând să distrugă 
Elendelul ca să-i dovedească lui Autonomie că pot conduce pla- 
neta. Dar am crezut că avem mai mult timp la dispoziţie. De ce 
tocmai acum? 

— Habar n-am, a spus Rază-de-lună. Dar se vorbește des- 
pre o nouă cădere de cenușă. N-am mai auzit de asta până acum. 
În plus, avem o fotografie cu un oraș distrus. Poate... au făcut 
o probă altundeva și au fotografiat rezultatele? Oricum, asta 
sugerează că e vorba despre ceva mai mult decât bombardarea 
Elendelului. 

— Mereu au existat două planuri, a spus Nume-de-cod. 
Autonomie vrea să abată o catastrofă asupra întregii planete — 
probabil căderile de cenușă fac parte din planul lor. Dar grupul 
Set speră să poată dovedi că e în stare să domine Bazinul și că nu 
e nevoie de măsura extremă. Cum ar fi tăierea unui deget pentru 
a împiedica răspândirea infecţiei. 

În încăpere s-a lăsat tăcerea, iar Marasi se simțea copleșită. 
Vorbeau despre sfârșitul unei planete, al planetei sale, de parcă 
ar fi fost o posibilitate despre care știau de ceva vreme. Dar, la 
urma urmei, vorbise efectiv cu Supravieţuitorul... așa încât... 

— Domnule, a spus ea. Xăă... Lord Kelsier? Cred că ei sunt 
foarte aproape de lansarea acestei bombe. Am de gând să-i 
opresc, dar sunt o singură femeie. Nu m-ar deranja să primesc 
un ajutor. Orice ați putea oferi. 

— Nu-mi permit luxul de a da înapoi, a zis Kelsier pe un ton 
ceva mai blând. Nu trebuia să plec spre Sud. Credeam că Saze 
va opri acțiunea asta înainte să ajungă prea departe... Trebuie să 
facem noi ce nu poate el. Domnișoară Colms, aveţi ajutorul nos- 
tru. Nume-de-cod, câți agenți Duhuri-însângerate cu drepturi 
depline avem în Bilming? 

— Xăă... Doar noi trei. Toţi ceilalți sunt în Elendel sau în 
misiune pe teren. 

— Cât de repede putem aduce agenţii din Elendel în 
Bilming? a întrebat Kelsier. 

— Nu suficient de repede, a spus Rază-de-lună. Toţi sunt 
încorporaţi, deci va trebui să folosim cutii poștale clandestine. 
Putem să-i trezim seara devreme, poate după-amiază târziu, dar 
tot vor fi cu câteva ore-n urmă față de Elendel. 

— 'Trimiteţi-i la sora mea, a spus Marasi. Încearcă să faci- 
liteze o operaţiune de evacuare cu ajutorul guvernului din 
Elendel. 

Kelsier a pufnit ușor. Nu părea să aibă prea mult respect 
față de guvernul Elendelului. 

— Nume-de-cod, te duci cu Dae-oh și te ocupi de asta. Mă 
îndoiesc că echipa de pe teren are nevoie de un filolog în misi- 
unea asta. Alertează-i și pe membrii din jurul Bazinului. Shri 
Prasanva, îmi pare rău că-ţi întrerup serile de meditaţie liniștită 
în compania cărților, dar mi-e teamă c-o să avem nevoie de aju- 
torul tău. 

Bătrânul SufletBinar s-a ridicat în picioare, după care a 
făcut o plecăciune în faţa capului plutitor. 

— Suntem dornici să vă slujim, stăpâne. Silajana vă trans- 
mite salutările sale și-și dorește să vă poată trimite mai mulți 
războinici legaţi-prin-eter să vă ajute în lupta voastră. 

— Sunt recunoscător pentru acest sentiment, a spus Kelsier. 
Tu și Rază-de-lună o s-o ajutaţi pe domnișoara Colms. De fapt, 
cred că e momentul să luăm măsuri drastice. Să accesăm depo- 
zitele de Dor purificat. Comanda este „Respect“. Autorizaţi și 
celelalte celule să și le acceseze pe ale lor și transmiteţi-le 
comanda mai departe. 

Nume-de-cod a oftat. Marasi nu știa ce era Dor purificat, 
dar chiar și Rază-de-lună părea impresionată. 

— Faceţi ce puteţi, a spus Kelsier. Eu mă voi strădui 
să-mi grăbesc sosirea, dar adevărul este că nu știu ce aș putea 
să fac. Mă deplasez pe deasupra apei, așa încât nu pot zbura 
mult mai repede decât o fac deja. Dacă arunci lucruri ca să te 
Împingi-în-oțel nu te ajută prea mult când ai oceanul sub tine. 

— Vom opri asta, stăpâne, a spus SufletBinar. Vom între- 
rupe orice s-ar întâmpla. Când veţi sosi din nou în Elendel, veţi 
găsi un oraș impecabil și primitor. 

— Mă mulțumesc cu orașul normal, murdar și neprimitor, 
SufletBinar, a zis Kelsier. Du-te. Am să încerc să văd dacă reușesc 


METALUL PIERDUT 
349 


să-l scutur pe Armonie, să-l scot din amorţeală. Măcar l-a trimis 
pe Dawnshot; asta mă convinge că pericolul e real. Orice-l con- 
vinge pe Saze să ia atitudine în perioada asta trebuie conşiderat 
important. 

Faţa s-a făcut iarăși nevăzută în sferă, iar comunicația 
s-a întrerupt. Cei trei s-au pus imediat în mișcare, luând-o în 
direcţii diferite. Marasi s-a hotărât să rămână alături de Rază- 
de-lună, care s-a îndreptat în grabă spre o altă încăpere — care 
necesita deschiderea unei alte încuietori mistice. Înăuntru era 
un arsenal care ar fi făcut-o pe Ranette să-și iasă din minţi de 
bucurie. Arme pe pereţi, fiole cu metale în rastele, cuțite din 
sticlă și bastoane de luptă. O mitralieră imensă alimentată cu 
bandă și niște explozibili. 

Rază-de-lună le-a ignorat pe toate și s-a repezit direct 
la un seif dintr-un colţ al încăperii. Nu avea vreo combinaţie 
sau vreun mecanism de închidere pe care Marasi să-l poată 
observa, deși când a aruncat o privire peste umărul lui Rază- 
de-lună, femeia a pus mâna în partea din faţă a seifului și a 
spus: 

— Puțin respect... 

Un mecanism a scos un clic, iar ușa s-a deschis. 

— Asta a fost o altă... cum îi zice... încuietoare cu senzor de 
identitate? a întrebat Marasi. 

— Nu, ăsta-i și mai sigur, a spus Rază-de-lună. E un lacăt 
Treaz, care-și dă seama după Intenţia ta dacă ți s-a dat un cod 
de acces sau l-ai furat. 

Un lacăt care era... treaz? Adică viu? 

Înăuntru se aflau doar trei obiecte: trei borcane străluci- 
toare identice, suficient de mari încât să poată fi duse cu greu 
într-o mână. Strălucirea era asemănătoare cu cea a sferei care 
se ținuse după Nume-de-cod, dar mai intensă. Fiecare borcan 
strălucea mai puternic decât becurile electrice din încăpere. 

Rază-de-lună a luat unul în mână. Lumina îi strălucea în 
faţă, iar ea l-a întors pe dos. Era uluită. 

— Ce-i chestia asta? a șoptit Marasi. 

— Învestitură concentrată, a spus Rază-de-lună. Nu-i 
legată de nicio Identitate. E o sursă de energie care poate da 
putere lucrurilor precum Artele tale Metalice. 

— Acelea își primesc puterea de la zei. 

— Exact, a spus Rază-de-lună. Acea putere vine din tru- 
pul neînsufleţit al unui zeu. Doi, de fapt, contopiţi. E extrem 
de dificil de recuperat. Ce-ai putea face cu asta... să vezi ce-aș 
putea face eu cu asta... Tu ai putea s-o folosești doar ca pe un 
înlocuitor extrem de eficient al metalelor tale. Nici nu știi 
ce bine-i de tine aici, pe Scadrial, că poți să-ţi impulsionezi 
abilităţile cu ceva atât de obișnuit. 

— Și abilităţile tale? Alea cu ce sunt impulsionate? 

Rază-de-lună a zâmbit. Până în clipa aceea nu-și recu- 
noscuse vreo abilitate, dar Marasi văzuse un bărbat care putea 
crea obiecte din cristal, o femeie cu o... sferă de companie... și 
pe Rază-de-lună, care părea să aibă un rang destul de înalt în 
organizaţia lor. Prin urmare, de ce era ea în stare? 

Rază-de-lună a pus cele trei borcane într-un rucsac, le-a 
învelit în ceva moale, după care a umplut rucsacul cu alte 
provizii, printre care și niște explozibili. Și-a aruncat rucsacul 
peste umăr și a luat câteva arme de pe perete. Cu permisiunea 
ei, Marasi și-a luat o armă frumoasă — cu o cutie cu un aspect 
inofensiv, în care s-o poarte — și ceva muniţie din aluminiu. 
Aveau din belșug acolo. 

— Electroliza, a observat Rază-de-lună. Aluminiul e des- 
tul de ușor de fabricat, odată ce ajungi să cunoști procesul. 

— Stai puţin, a zis Marasi, alăturându-i-se în grabă 
când au ieșit din încăpere, se poate fabrica aluminiu prin 
electroliză? 

— Mda, a spus Rază-de-lună. O folosim de vreo douăzeci 
de ani ca să ne finanțăm operaţiunile. Aș putea paria că jumă- 
tate din aluminiul din Bazin provine de la noi. 

— Și-mi împărtășești secretul ăsta cu atâta detașare? 

— O mostră gratuită, a spus Rază-de-lună. În plus, Dean — 
chimistul nostru din Elendel — e convins c-o să găsești curând 
secretul, iar valoarea lui va scădea vertiginos. Dean crede că alu- 
miniul o să fie curând mai ieftin decât cositorul. 

Mai ieftin decât cositorul? Dar-ar Dăinuirea! Dacă fie- 
care infractor și-ar permite gloanţele necesare pentru a ucide 
Allomanți și fiecare cetățean ar putea ţine o folie de aluminiu în 
pălărie ca să împiedice Allomanţia emoțională, atunci... 

Ei, s-ar schimba lumea. 

— Toate acestea, a spus Rază-de-lună, sunt doar la 
suprafață, Marasi. 

— De ce eu? a întrebat ea. De ce nu Wax? 

— El are altă treabă, a spus Rază-de-lună. Pe lângă asta, 
Kelsier îi preferă pe cei ca noi. Cei daţi deoparte, cei trecuţi cu 
vederea. lar Wax e cam... tupeist de felul lui. Lumea îl urmărește. 
E atentă la el. Nu-i din același aluat ca noi, oricât i-ar plăcea lui 
Kell să fie în centrul atenţiei. 

— Pe lângă asta, a zis Marasi după ce s-a gândit o clipă, cred 
că nu strică să ţii legătura cu un comisar de rang înalt. 

— Mai e și legătura ta neobișnuită cu malwishianul, a spus 
Rază-de-lună. 

— Allik? a întrebat Marasi, amuzată. Să.nu mă înţelegi 
greșit... e extraordinar... dar cred c-ai să descoperi că nu are... 
legături atât de puternice pe cât ai crede. 

Dar-ar rugina... Spera că reușise să iasă din oraș. Instinctul 
îi spun&a că ar fi mers dacă i-ar fi spus ea. Allik era de un anumit 
pragmatism de care ei îi plăcea la nebunie — era superb, minunat 
de autentic. 

În meseria ei întâlnise mulți oameni care-o făcuseră 
să pună la îndoială însăși natura omenirii. Dar apoi mergea 
acasă și găsea toate exemplele din lume în legătură cu tot ce 
avea omenirea mai bun de oferit. Și, cumva, era numai al ei. 

În încăperea principală, macheta orașului începuse să 
se dezintegreze. Nu la fel de repede precum paharul; ceva 

anume făcea ca piatra să reziste uneori un timp, iar alteori 
să dispară imediat. Scaunul, de exemplu, încă părea zdravăn. 

Rază-de-lună i-a făcut semn lui Marasi să o urmeze în 
afara holului. Acolo, SufletBinar a coborât treptele, spriji- 
nindu-se cu putere de balustradă și purtând un rucsac despre 
care ea presupunea — după cum se mișca și după furtunul 
care-i atârna pe umăr — că era plin ochi cu apă. 

Își schimbase ținuta — purta un fel de uniformă lejeră, 
încins cu o centură de un galben-deschis de care atârna o 
sabie — una ușor curbată, într-o teacă cu ornamente din 
aur. Când a ajuns la parter, a făcut un semn din cap spre 
Rază-de-lună. 

— Nume-de-cod va trimite niște mesaje, a spus el, deci o 
poate aștepta pe cealaltă femeie pe care ai trimis-o să ajungă 
în siguranţă aici. Cred că e timpul ca noi trei să trecem la 
treabă. Ai recuperat Dorul? 

Rază-de-lună și-a atins rucsacul cu un deget. 

— Excelent, a spus el. Mi s-a poruncit să vă urmez, my 
lady. Cu binecuvântarea dumneavoastră și a lui Silajana, mer- 
gem înainte. Dacă apare vreun pericol, jur că voi lupta pentru 
a vă apăra. 

— S-ar putea... să fie periculos, a spus Marasi, aruncând o 
privire spre sabia lui ornamentată și văzând cât era de nesigur 
pe propriile picioare. Sunt sigură că ne-ar prinde bine ajuto- 
rul tău, SufletBinar, însă... nu știu dac-ar trebui să lupţi vreun 
pic. Oare n-ar fi bine să atacăm noi primele și să te chemăm 
când avem nevoie de ajutorul tău de specialitate? 

— Vă promit că n-o să vă încetinesc, my lady, a spus el. 
Supravieţuitorul însuși m-a însărcinat să vă fiu de ajutor. 

A spus asta cu un respect calm, dar postura și atitudinea 
lui sugerau altceva, subtil ca o șoaptă. Merg cu tine, domniță! 
Ar fi bine să nu te mai contrazici cu mine! 

Bine, atunci. Marasi a aruncat o privire spre Rază-de- 
lună, care i-a făcut un semn din cap. În ciuda cunoștințelor și 

experienţei lor, era misiunea lui Marasi. Ea avea situaţia sub 
control. Bine. 

— Unde-i cea mai apropiată gară? a întrebat ea. Trebuie să 
ajungem la fabrica aia cât putem de repede. 

Era după-amiază târziu când Wax și-a ocupat poziţia la conacul 
lordului primar, la Casa Argintie. Deși mai erau câteva ore până 
la căderea nopții, el spera — ca în fiecare zi — că avea să se lase 
ceața în seara aceea. Parcă trecuse o veșnicie de când ieșise în 
ceaţă. Nu doar că părea că nu se mai lăsa ceața atât de des în 
ultima vreme, dar avusese și mai puţine ocazii dea ieși în timpul 
nopții. 

Făcuse asta toată ziua, plecând din Elendel cu câteva ore 
înainte de ivirea zorilor, dar oboseala încă nu se instalase. Când 
a bătut de patru și un sfert, Wax s-a pus în mișcare. Wayne ar fi 
trebuit să-și pornească diversiunea, ca Wax să o rupă la goană 
spre conacul primarului, prin iarba mlădioasă. A aruncat un 
glonţ și s-a Împins spre etajul al doilea. 

Acolo, s-a prins de pervazul exterior și a Împins repede 
mecanismul din interior, care-ar fi trebuit să deschidă 
încuietoarea... 

Fereastra s-a scuturat, dar nu s-a deschis. La naiba... 
Avea o încuietoare complicată, pe care n-o putea rezolva cu o 
Împingere. 

Bun așa. Și-a sporit greutatea de multe ori, apoi o Împingere 
rapidă a crăpat fereastra și a îndoit încuietoarea, permițându-i 
să deschidă fereastra cu forţă și să se tragă înăuntru. 

Bocancii au bufnit pe podeaua acoperită cu un covor. 
Era dezordine, dar nu și înghesuială. Pe birou și pe masa din 
apropiere se aflau teancuri de hârtii. Într-un mic bar se găsea o 
colecţie de băuturi spirtoase. Jumătate dintre sticle erau desfă- 
cute, jumătate aveau dopurile puse la voia întâmplării. Pe un raft 
erau înșirate niște cărţi, unele cu cotorul în faţă, altele invers și 

aproape o treime, dacă nu chiar mai multe, erau culcate într-o 
parte pentru că fuseseră scoase cele din capăt, și toate arătau ca 
niște paznici adormiţi la datorie. 3 

În multe feluri, era exact opusul apartamentului lui Copper. 
Acela fusese steril, impecabil. În acesta se vedea că locuiește 
cineva. Avea aerul unui loc cu multe secrete — pentru că unul 
de felul lui Gave era în stare să angajeze o întreagă trupă de 
menajere și de servitori care să păstreze ordinea. Cu excepția 
acestei camere. 

Wax nu avea la dispoziție foarte multe informaţii. Dar lor- 
dul primar chiar era implicat în orice planuri ar fi avut grupul 
Set — iar implicarea unui om de un asemenea nivel lăsa urme. 
O bombă de undeva din acel oraș era îndreptată spre Elendel, 
iar în camera aceea se găseau indicii care aveau să-l conducă la 
ea. Dar unde? 

Wax a răsfoit repede paginile de pe birou. Probabil că 
Wayne făcea pe S-a-cherchelit-mamaie-cu-votcă, trucul lui 
preferat pentru a atrage atenţia, dar nu și focurile de armă 
ale inamicilor. Din păcate, grupul Set avea să fie cu ochii pe 
șmecheriile lui. Creaseră un Născut-din-metal conceput special 
pentru a se confrunta cu Wayne. Știau de tendinţa lui de a apela 
la deghizări. Nu a aflat mare lucru din hârtiile alea. Erau ceva 
documente de transport spre o fabrică de la periferia orașului. 
Un teanc de ziare cu editorialeîncercuite care-l criticau pe Gave. 
Și unul mai nou, fără mari probleme. A deschis sertarul biroului 
și a găsit în el un număr curios de mare de scrisori de la bărbaţi 
și femei de viță nobilă din Elendel. 

Wax a recunoscut câteva nume, printre care și al lui Vennis 
Hasting — unul dintre cei mai puternici senatori. A parcurs o 
scrisoare venită din partea lui, care nu-l incrimina cu nimic. 
Deși aducea vorba de negocieri comerciale, era mai mult un 
schimb de banalități. 

Încruntându-se, Wax a scotocit în buzunarul mantiei și a 
scos o altă scrisoare, extrem de incriminatoare — tot din partea 

lui Vennis Hasting —, pe care i-o dăduse Maraga. Îi lipseau 
informaţiile. Oare când trecuseră de la schimburi de banalități 
la discuţii despre distrugerea lumii? 

Pentru moment, a îndesat ambele scrisori în buzunar. Gave 
și Vennis erau complici, dar știa deja lucrul ăsta. Îi trebuia o 
pistă pe urma căreia să pornească în căutarea bombei. Din feri- 
cire, după ce a vânat un pic mai mult a dat de aur curat. De 
calendarul lui Gave Entrone. 

De obicei, oamenii aveau grijă să ascundă cele mai impor- 
tante documente și informații. Își țineau sub lacăt planurile și 
intrigile, dar adesea uitau de lucrurile simple, precum calen- 
darele. Pentru un detectiv bine pregătit, locurile prin care ai 
umblat — și cele prin care aveai de gând să umbli — puteau 
fi incriminatoare. În Ținuturile Necruţătoare, fusese adesea 
nevoit să pună cap la cap programul unui om din interviuri și 
interogatorii. Dar într-un oraș modern, oamenii aveau tendința 
să și-l noteze. 

Calendarul de pe birou era genul lat și plat, care avea câte o 
lună afișată, cu o pătrăţică pentru fiecare zi. Foile cu lunile ante- 
rioare fuseseră date în spate, și erau pline de adnotări cu două 
tipuri de scris: unul mai neglijent, care apărea și în scrisori, pe 
care Wax a presupus că era al lui Gave, și unul mai îngrijit, cel 
mai probabil al unei secretare. 

Multe vizite într-un loc ce se numește laborator, s-a gândit 
Wax. Cu program scurt între întâlniri aici la conac. Deci laborato- 
rul e în apropiere, sau are el o metodă directă de-a ajunge acolo... 

Altundeva erau listate traiectorii și probe de distanță, iar 
în jur erau câteva zile fără nicio notație. Deci fusese nevoit să 
călătorească pentru asta. Curios. Unde-ar fi putut să lanseze 
dispozitive de livrare pe distanţă lungă fără să atragă atenţia? 

Wax s-a uitat în sus, auzind niște strigăte estompate. 
Diversiunea lui Wayne funcţiona. A continuat să caute, atent 
la orice era suspect, iar o clipă mai târziu a fost surprins de un 
lucru. 


METALUL PIERDUT 357 


Nu avea programări pentru zilele următoare. 

Pe Wax l-a trecut un fior când s-a uitat la ultima progra- 
mare, scrisă de mâna lui Gave. Scria doar atât: Sosesc. Dar-ar 
rugina... Ce însemna asta? 

Nu avea timp să analizeze, așa că a rupt foile — deși astfel 
avea să dea în vileag faptul că fusese acolo — și a trecut mai 
departe. Convins că aflase tot ce se putea afla de la birou, a încer- 
cat un vechi truc de-al Monedăzvârlitorilor: arderea oțelului. 

Nişte liniuţe albastre au pornit din pieptul lui și s-au 
îndreptat spre sursele viabile de metal. Cele mai multe erau abia 
conturate, indicând cuie în pereţi sau mobilă. Aplice, clanţe, 
chiar și fire electrice nevăzute. Metalul începea să le încon- 
joarevieţile, din ce în ce mai mult — se vedeau sclipiri metalice 
în orice, de la becul cu incandescenţă până la vârful stiloului 
de pe birou. Știa că unii considerau că se dusese vremea celor 
Născuţi-din-metal, că progresul civilizației moderne avea să 
pună semnul egalității între toţi oamenii și să reducă din avan- 
tajele Allomanţilor și Feruchimiștilor. 

Și totuși, se pregătise — prin exercițiu — pentru a stinge 
luminile dintr-o încăpere deformând firele din pereţi. Era tot 
mai versatil cu fiecare nouă descoperire. lar pe măsură ce viețile 
lor erau tot mai marcate de prezența metalului, el începea să 
vadă din ce în ce mai multe detalii în camere. 

N-a descoperit niciun compartiment secret în birouri, 
dar a localizat seiful din cameră. Nu era ascuns în spatele unui 
tablou sau al unui raft cu cărți, ci în podea, sub o canapea — 
un loc mult mai obișnuit decât celelalte două, în ciuda părerii 
generale. 

Wax a trecut repede la treabă. N-o fi fost Wayne foarte 
serios, dar avea să fie în mare pericol pe durata diversiunii. 
Wax nu voia să-l lase singur prea multă vreme — într-adevăr, a 
auzit mai multe strigăte și ţipete când a dat canapeaua laoparte. 
Deveneau tot mai zgomotoase. S-ar putea ca inamicul să-i fi luat 
deja urma. 

Seiful avea o încuietoare allomantică. Nici urmă de gaură 
pentru cheie sau combinaţie vizibilă. Avea să-l deschidă cu 
Împingeri, dacă avea noroc, sau cu Trageri, dacă avea ghinion. 
Wax a mijit ochii, cântărind din priviri liniile de metal. Era cea 
albastră, uriașă, care ducea la seif, bineînţeles. Mulţi Allomanţi 
s-ar fi oprit la asta, fără să-și dea seama că dacă priveşti mai înde- 
aproape... dacă lași liniile să se îndepărteze și să se despartă... 

O linie uriașă s-a transformat în mai multe linii mai mici, 
care-l conectau cu diversele mecanisme din interior. Piese pe 
care le puteai Împinge într-o anumită ordine pentru a deschide 
chestia aia. S-a apucat de treabă, în vreme ce strigătele de afară 
deveneau tot mai agitate. Genul ăsta de încuietori rezista în 
faţa celor mai mulţi oameni, chiar și Allomanţi. Dar aveau o 
slăbiciune. Wax a Împins încet, cu grijă, fiecare piesă pe rând, 
învârtindu-le și sucindu-le până când a găsit una care activa un 
limitator. 

Acela era primul. l-a dat un ghiont și a fost răsplătit când a 
ajuns la locul lui. Avea noroc — era un mecanism menit celor ce 
puteau să Împingă, nu să Tragă. N-ar fi trebuit să aibă probleme 
cu deschiderea lui, deși chiar și mulţi Monedăzvârlitori aveau 
probleme cu ceva atât de subtil. 

Odată ajuns primul limitator la locul lui, a mișcat fiecare 
piesă din câte mai rămăseseră pentru a-l găsi pe al doilea. Floare 
la ureche. L-a găsit repede pe-al treilea, l-a Împins și... 

Încuietoarea a revenit la loc. 

Wax a încremenit, cu o broboană de transpiraţie picu- 
rându-i pe obraz. Oare ce greșise? Și-a dat silinţa, în ciuda zgo- 
motului tot mai puternic de afară, să ia totul de la capăt. Din 
nou, încuietoarea a revenit la loc când a Împins a treia piesă. 

A lovit cu pumnul în podea de frustrare până când i-a venit 
deodată răspunsul. Nu era o încuietoare concepută pentru cei ce 
puteau Tirage sau Împinge. Era o încuietoare concepută pentru 
cei care le puteau face pe amândouă. A treia piesă necesita o 
Tragere. 

Pe scurt, era o încuietoare menită să fie descuiată de cineva 
Născut-din-ceaţă. Sau, în cazul respectiv, de cineva care trișa 
folosindu-se de Hemalurgie. 

Ceea ce însemna că nu avea noroc. Nu avea să reușească să-l 
deschidă niciodată, decât dacă îl smulgea din loc și Împingea 
din ambele părți... Dar nu avea timp pentru așa ceva. Și era mare 
agitaţie afară. Strigăte. Alarme. Și... 

Oare simţea cumva miros de fum? 

Dar-ar rugina... Wax s-a uitat repede prin cameră, să vadă 
ce mai putea cerceta. Nu era nimic... 

Stai puţin... Modelul metalic din podea. Scânduri din lemn 
în șiruri obișnuite, drepte, bătute în cuie. Cu excepţia unui 
pătrat alcătuit din cuie de sub covor. 

Trapă, și-a spus el în gând, și a dat covorul laoparte, pipă- 
ind până când a dat de zăvorul ascuns. Entrone avea țepușele 
necesare pentru a deveni Allomant, și era destul de îndrăgostit 
de puterile lui, judecând după seiful ăla. Dar nu avea experiența 
cuiva crescut cu puterile respective. Un Monedăzvârlitor călit 
putea observa modelul cuielor pe podea la fel cum observa 
cineva un pătrat de vopsea proaspătă pe un perete vechi. 

Trapa ducea spre un culoar îngust cu o scară din lemn. 
Probabil între doi pereţi la primul etaj, coborând într-un beci. 

În timp ce fumul începea să pătrundă în încăpere și se 
auzeau strigăte după pompieri — și pași duduind pe holul de 
afară —, Wax s-a hotărât să renunţe la seif. S-a strecurat pe 
scară, apoia tras trapa în urma lui. Sperând că seaflă pe drumul 
cel bun, oriunde-ar fi dus culoarul acela. 

Lui Marasi i se părea ciudat să se simtă atât de agitată doar stând 
și așteptând. 

Trenul suspendat din Bilming s-a ridicat la nivelul aștep- 
tărilor. Grupul lor stătea într-un compartiment privat, oco- 
lind orașul în viteză și evitând traficul congestionat. Trenul 
făcea opriri frecvente, însă de fiecare dată pornea din nou cu o 
acceleraţie bruscă. 

Se simţea aproape ca o Monedăzvârlitoare, cu fiecare avânt 
ca o Împingere care-i propulsa tot mai aproape de destinaţia lor. 
Citise despre Zborul Destinului Războinicului în Ascensiune în 
Cuvintele Întemeierii, când se întorsese în Luthadel în ultimul 
minut ca să-l salveze pe Armonie. În poveşti, Vin străbătuse o 
distanţă uriașă în câteva ore, ca prin minune. 

În clipa aceea, Marasi călătorea probabil cu aceeași viteză. 
Confortabil, pe perne, în timp ce o briză răcoroasă pătrundea 
de afară. Aveau la ei arme ascunse în genţi sau saci, iar Marasi 
încă purta pantalonii simpli și bluza cu care se îmbrăcase pen- 
tru operaţiunea de la depozit. Rază-de-lună era îmbrăcată ca 
un polițist din Bilming, iar SufletBinar se înfășurase în pelerina 
de ploaie a unui pescar din localitate. Iniţial, își făcuse griji că 
centura și costumul colorat aveau să-l scoată în evidenţă, dar era 
clar că știa cum să se ferească. 

— Pentru ca misiunea să aibă succes, le-a spus Marasi, tre- 
buie să înţeleg resursele de care dispunem. Rază-de-lună, asta 
înseamnă că trebuie neapărat să ştiu de ce eşti în stare. 

— Critică de artă, a zis ea. Luptă, dacă e cazul. Vorbe de 
duh, la momentul potrivit. 

— Mă refeream la orice abilități extraordinare. 

— Păi, vorbele ei de duh sunt extraordinare, a spus 
SufletBinar clipind din ochi. Păi, sunt de-a dreptul remarcabile, 
de multe ori nici nu-ţi dai seama ce duh e în ele. 

În schimb, Rază-de-lună și-a dat ochii peste cap. 

— Am trei sigilii-pe-suflet la mine în momentul de față: 
două sigilii universale, un Semn al Esenţei. E nevoie de timp 
și de pregătire ca să facem mai multe — timp pe care nu-l 
avem la dispoziție —, deci va trebui să ne bazăm pe astea. Pot 
să folosesc fiecare sigiliu de mai multe ori, dar n-o să dureze, 
deoarece nu... Am înţeles, voi nu înţelegeţi nimic din ce zic 
eu. 

— Rază-de-lună, a explicat SufletBinar, are niște sigilii 
care reconstituie natura obiectelor pe care le întâlnește. Una 
face să apară un portal acolo unde înainte nu era niciunul. A 
doua repară un obiect stricat sau uzat, făcându-l să arate ca nou. 
Corect? 

Rază-de-lună a aprobat din cap. 

— Încă mai exersez la asta — sigilii care să funcţioneze pe 
oriceobiect, la alea mă refer. E nevoie de cerneală Învestită, pe 
planeta asta, dar restul procesului a fost pus în mișcare. 

č — Deci poţi să faci să apară o ușă, a spus Marasi. Și poți să 
faci un obiect care e stricat să devină ca nou? De câte ori? 

— De câte ori vreau. Însă de fiecare dată doar pentru o peri- 
oadă limitată. 

— Uau! a șoptit Marasi. E... magie? 

— Allomanția e magie? a întrebat Rază-de-lună. 

— Sigur că nu, a spus Marasi. 

— Nici asta nu e, a zis Rază-de-lună. Pentru a repara ceva, 
nu trebuie decât să rescriu trecutul, să fac obiectul să creadă că 
a fost bine întreținut și nu s-a stricat niciodată. Cum ziceam, 
sigiliile universale sunt o tehnologie nouă. Încă nu le-am făcut 
să meargă perfect, dar sunt bune pentru moment. 

Lui Marasi i se păreau magice, indiferent ce zicea Rază-de- 
lună. Una era Allomanţia — era perfect logic să fii în stare să te 

foloseşti de metal ca să Împingi în alte bucăți de metal. Dar să 
rescrii trecutul unui obiect? Cum să nu fie magie? 

— Ai zis că ai trei sigilii, a spus Marasi. Care-i al treilea? 

— E pentru cazuri de urgenţă. 

Rază-de-lună s-a foit în scaun. 

— Celelalte două funcționează doar pe obiecte lipsite de 
viață. Ăsta transformă o persoană — mai exact, pe mine — în 
mod spectaculos. Evit să-l folosesc, dacă se poate. 

Marasi i-a aruncat o privire lui SufletBinar, care a clătinat 
din cap de parc-ar fi vrut să spună: „Las-o așa“. Așa să fie. Nu 
suporta să intre într-un potenţial conflict fără să știe ce opţiuni 
și avantaje avea, dar măcar aflase ceva. 

Trenul a încetinit și s-a oprit, făcându-i pe toţi să se balan- 
seze în scaune în momentul când s-a produs schimbarea de 
viteză. Oamenii s-au îngrămădit pe coridorul dintre comparti- 
mente, așteptând să se reverse în gară. 

— Și tu, SufletBinar? a întrebat Marasi. Există vreo limită 
în privinţa lucrurilor pe care le poți face? 

— Vai, a spus el înghiontindu-și rucsacul, care zăcea 
pe podea, sunt într-adevăr niște limitări serioase. Pot păstra 
obiectele de rozită numai sub anumite câmpuri de Învestitură. 
Unele planete le au în mod natural, dar a voastră nu le are, 
prin urmare creaţiile mele din rozită — din afara casei noastre 
conspirative — trebuie neapărat să mă atingă, altfel se dezin- 
tegrează. E nevoie și de apă, extrasă din corpul meu, ca aceste 
creaţii să fie alimentate. Dincolo de asta, abilitatea mea de a 
forma obiecte este limitată de priceperea și înţelegerea la nivel 
personal. De exemplu, nu-ţi pot face o armă. Mecanismele 
depășesc mintea asta bătrână, iar amănuntele sunt prea 
delicate. Abilităţile mele se limitează la unelte simple, deși 
Silajana a făcut legături cu oameni mai talentaţi decât mine 
în această privinţă. 

— Sil-ah-janah, a spus Marasi, încercând să scoată sunetele 
necunoscute. Este... zeul vostru? 

— Este și mai puţin, dar și mai mult decât un zeu, a explicat 
el. Silajana este unul dintre eterurile primordiale. Ele îl preced 
pe Adonalsium, să știi, și există în afara puterii lui. . 

— Preced Marea Fragmentare, a spus Rază-de-lună. Asta 
nu înseamnă că îl preced pe Adonalsium. 

— Pentru poporul meu, aceasta este o doctrină sacră, i-a 
spus el lui Marasi, ignorând-o pe Rază-de-lună. Eterurile pri- 
mordiale acordă unora dintre oameni o bucăţică din esenţa lor. 

A ridicat mâna dreaptă, dezvăluind o rețea de piatră trans- 
parentă incrustată în palmă, și a lăsat lumina de la fereastră să 
pătrundă în timp ce-o ţinea ridicată în faţa geamului. Marasi îi 
putea vedea oasele în interior, și părea că toatăcarnea și mușchii 
din acel loc au fost cu totul înlocuite de cristal. 

— Această bucăţică face legătura între mine și Silajana, a 
continuat el, și, prin el, între mine și ceilalți legaţi-prin-eter. El 
este miezul, iar noi suntem reţeaua lui. El este veșnic, iar noi 
suntem aleșii lui din Cosmer. 

Era... multă informaţie de procesat. Dar Marasi presupunea 
că tot ce conta era faptul că părea dispus să ajute. 

— Mulţumesc că te-ai alăturat luptei noastre, a spus ea. Mă 
bucur că Silajana ni te-a putut da. 

— Nu prea putem face altceva acum, a zis el, privind pe 
fereastră. Până reușim să ne întoarcem acasă... 

— Sunt dispusă să merg cu tine, Pras, a spus Rază-de-lună. 
Dacăvrei să încerci. 

— Forţele din ţara mea natală sunt mult prea puternice, 
de-a dreptul letale, a spus el. Silajana zice că trebuie să rămânem 
în exil. El va hotărî când și dacă ne întoarcem. Nu ar mai risca 
o exterminare. 

Trenul a pornit din nou cu viteză înainte, făcându-i pe toți 
să se încline în scaune, în direcția opusă. Mai aveau doar trei 
staţii până la destinaţie. 

— Rază-de-lună, sigiliul tău pentru uși ne poate ajuta să 
pătrundem în baza inamică? a întrebat Marasi. 

— Depinde de materialele de construcție, a spus ea. Sigiliul 
ăsta consideră că oamenii care au construit clădirea au instalat 
o ușă. Va fi floare la ureche să funcţioneze pe suprafețe precum 
piatra naturală. 

— Atunci ne putem strecura în fabrică din orice direcţie, a 
spus Marasi, iar apoi căutăm o modalitate de a cobori în caverne. 

— Au tot mutat o grămadă de provizii, a spus Rază-de- 
lună. Lăzi mari cu echipamente și mâncare. Deci mă îndoiesc 
că ar trebui să căutăm vreun șir de trepte ascunse. 

— Ai dreptate, a încuviințat Marasi. Probabil e un 
ascensor pentru marfă în zona principală de încărcare. Bună 
presupunere! 

— Am putea încerca, a spus SufletBinar, să ne prefacem că 
suntem membri ai organizaţiei lor și că facem o livrare. Poate 
reușim să deturnăm un camion cu provizii pe drum. 

— Am încercat asta, a spus Marasi. A ieșit o ditamai hara- 
babura. Aș prefera să fiu mai discretă. 

— De acord, a aprobat Rază-de-lună. Sugerez să studiem 
cu atenţie locul, să găsim o încăpere goală în spate și să creăm o 
ușă. Paznicii lor vor fi concentrați asupra punctelor de intrare, 
pe care noi levom evita. De acolo ne îndreptăm spre platformele 
de încărcare și găsim liftul. 

Un plan destul de rezonabil. Deși Marasi devenea tot mai 
neliniștită pe măsură ce se apropiau de destinaţie. Curând, tre- 
nul s-a oprit cu o smucitură, iar cei trei au coborât grămadă 
din el. Marasi își făcea griji că avea să sară în ochi cutia aceea 
lungă — în care ascunsese pușca împrumutată —, dar nimeni 
nu i-a acordat prea mare atenţie. Poate credeau că era vreun 
instrument muzical. Și, cel mai probabil, nici nu-i interesa. 

Niciunul dintre însoțitorii lui Marasi nu era de etnie sca- 
driană, dar Rază-de-lună își pusese o pălărie pe cap, ca să-și 
ascundă ochii. Era mai scundă decât majoritatea celor din lumea 
lui Marasi, dar nu aveai cum să-ţi dai seama dacă era o trăsătură 
a poporului ei sau un gen de corp individual. SufletBinar, în 

schimb, era înalt și deșirat. Pielea lui mai închisă la culoare ieșea 
în evidență pe stradă, dar cei mai mulți presupuneau că avea 
sânge de terrisian — oamenii aveau mai multe culori diferite 
ale pielii decât cei cu rădăcini în Dominanţa Centrală, precum 
Marasi. 

În plus, în oraș existau și foarte multe stiluri diferite de 
îmbrăcăminte. Oamenii păreau să evite hainele negre și maro- 
închis care erau mai comune în Elendel. Culori vibrante, adesea 
în contrast, făceau parte din stilul vestimentar de acolo. Ca și 
alte ciudăţenii. Singuri în gară, au trecut pe lângă o mascotă 
costumată care încerca să împartă pliante publicitare pentru un 
magazin de mobilă, un cuplu de turiști malwishieni mascaţi și o 
femeie cu sânge de kolos la costum. 

În faţa gării, pe platforma cu trepte ce ducea spre străzile de 
jos, și-au reperat obiectivul: o fabrică veche din cărămidă maro- 
nie, cu un indicator pătat în faţă. Până și orașul acela futurist 
avea porțiuni care lăsau de dorit; multe erau ascunse astfel încât 
să nu le dai de urmă. 

Marasi a sperat ca clădirea să fie cufundată în liniște, deoa- 
rece informaţiile spionului Duh-însângerat indicau transporturi 
rare de provizii în ultimele săptămâni. În ziua aceea, din păcate, 
activitatea era în toi — vreo șase camioane încărcau și ieșeau pe 
o ușă mare din partea laterală a clădirii. 

— Ei bine, a spus Rază-de-lună, acum știm bine unde se 
află zona de încărcare. Probabil acolo găsim și liftul. 

— În zona de încărcare, unde este plin de forțe inamice? a 
întrebat SufletBinar. 

— Mda... 

— Dardacă, a intervenit Marasi, am intra în lift prin spate? 
Poţi face o ușă în orice perete, nu? Ce-ar fi dacă am face una în 
lift, dar din spate? 

— E posibil, a spus Rază-de-lună. Deși nu mă simt în lar- 
gul meu când văd cât e de aglomerat. Speram să ne strecurăm 
într-un moment de liniște. 

Marasi a fost de acord — deși când s-a gândit mai bine, și-a 
dat seama că fusese o mișcare naivă din partea lor. Set știa că 
erau în Bilming și încercau să-i împiedice... 

Marasi a ezitat când a văzut câteva camioane îndepăr- 
tându-se cu zgomot de fabrică, îndreptându-se spre dealul pe 
care se înălțau clădirile guvernului. Apoi s-a trezit zâmbind. 

— Îşi fac griji în privința lui Wax, a spus ea. Adună trupe, 
resurse... Fac pariu că le trimit pe toate pentru a se confrunta 
cu el. 

— Poate, a spus Rază-de-lună. 

— Crede-mă, a zis Marasi. Unde merge Wax, se lasă cu arti- 
ficii. Set este îngrijorat din cauza lui — și probabil știu exact 
unde se află. Zborul prin aer tinde să-l facă vizibil. 

— Dacă aveţi dreptate, my lady, a spus SufletBinar, atunci 
s-ar putea să nu se aștepte la incursiunea noastră aici. S-ar putea 
ca atenţia lor să fie îndreptată spre Dawnshot. 

Au plecat și mai multe camioane, iar SufletBinar a arătat 
spre partea de nord a orașului, unde se ridica o trâmbă uriașă 
de fum negru. 

— Acela e conacul lordului primar. Probabil că Dawnshot 
este... extrem de dificil, nu? 

— Mă ocup eu, a spus Marasi, luând-o înainte pe trepte în 
jos. Haideţi să atacăm câtă vreme ceilalți nu sunt atenţi. 

Toţi din încăpere — inclusiv kandra — s-au adunat în jurul lui 
Steris ca să citească scrisoarea trimisă de Wax. Poate nu aveau 
încredere că ea le va citi mesajul cu voce tare sau poate voiau să 
vadă cu ochii lor. 


Se confirmă că bomba este reală, fabricată deja. Are 
capacitatea de a distruge orașul. Inamicul caută o modali- 
tate de a o lansa spre Elendel. E timpul să evacuăm orașul. 

Aștia știu că sunt pe urmele lor. Sper ca prezența 
mea să nu-i împingă la vreun gest necugetat. Ancheta 
Îmi sugerează că încercările de a livra bomba cu mașina 
sau cu trenul au eșuat, așa încât caută o altă variantă, 
poate un soi de obuz cu autopropulsie. Indiferent ce s-ar 
întâmpla, propun să blocaţi toate drumurile spre Elendel, 
ca măsură de precauţie. 

Sunt conflicte între membrii Set. Unii vor să distrugă 
Elendelul, alţii poate întregul Bazin, stârnind din nou 
Munţii de Cenușă, dacă e să judec după o fotografie stra- 
nie pe care am găsit-o. S-ar putea să pot profita de ruptura 
dintre ei. Oricum, principalul meu obiectiv este acela de a 
neutraliza mecanismul de livrare a bombei. 

Scoate de acolo cât mai mulți oameni cu putință, cât 
de repede poți, în caz că eu nu reușesc. 

Te iubesc. 
Waxillium 


Adawathwyna ordonat imediat ca tânăra operatoare radio 
să fie sechestrată — împreună cu toți cei care ar fi putut auzi 

comunicarea. Toţi ceilalți din încăpere s-au pleoștit în scaune, 
iar câţiva și-au îndreptat privirile spre TenSoon. 

— Ar trebui să avem încredere în Dawnshot, a spus el. 
Armonie crede de multă vreme că inamicul lucrează la așa 
ceva. Termenul-limită este... mult mai urgent decât credem 
noi. Dar-ar rugina... Trebuie să luăm foarte în serios treaba asta. 

— Sunt nevoită să fiu de acord, a spus Adawathwyn — toc- 
mai ea, dintre toți cei de acolo. Nu mă dau eu în vânt după 
Ladrian, dar... veștile astea, confirmate de un kandra... Lord 
guvernator, mi se pare că avem o armă aţintită asupra capetelor 
noastre. 

Guvernatorul s-a aplecat în faţă, sprijinindu-se de masă, 
cu o expresie sumbră. 

În sfârșit, s-a gândit Steris, respirând adânc. Acordă pro- 
blemei atenţia cuvenită. Poate în clipa aceea putea face ceva. 

— Timpul este esenţial, a spus guvernatorul, privind în jurul 
mesei spre cei trei senatori și spre viceguvernatoare. Dacă există 
într-adevăr o bombă... trebuie neapărat să ne mișcăm repede. 

— De acord, a spus Lordul Cett. Cât de repede putem 
părăsi orașul? 

— Depinde, a spus guvernatorul. Domnule ambasador 
Daal? Pot să profit acum de oferta dumneavoastră? 

— Câtă vreme străzile nu sunt aglomerate, a zis 
Adawathwyn, am putea ieși din oraș, pe autostradă, în mai 
puțin de o oră. 

— Oare va fi destul de repede? a întrebat Lady Hammon- 
dess. Care este raza distructivă a acestei arme, kandra? Cât de 
departe trebuie să ajungem ca să fim în siguranță? 

— Am să trimit după familiile noastre, a spus guvernato- 
rul. Trebuie să facem asta în mod discret, să nu stârnim panică 
în masă. 

Steris a închis ochii, cu o senzaţie de greață. Pe de o parte, 
le înțelegea emoţiile. La urma urmei, ea își scosese imediat 
copiii din oraș. 

În același timp însă... Dar-ar rugina... Oricum aveau să dea 
toți bir cu fugiţii, nu? L-a privit în ochi pe comisarul Reddi. 
Acesta se chircise-n scaun, părând amorţit. Jurase să-i apere pe 
oamenii din acelorașși nu putea face nimic. Nimic altceva decât 
să stea acolo, îngrozit de ceea ce urma să se abată asupra lor. 

Ea nutrebuia s-o facă. Ei îi fusese deja groază de toate astea. 
Acela era rostul listelor ei. Și-a dat seama, șocată, că metoda ei 
funcţiona. Nu îi era teamă. Nu era neliniștită. 

Se simţea în stare de asta. 

Ea trebuia să evacueze orașul. 

Steris a scos unul dintre cele mai groase caiete ale ei, trân- 
tindu-l pe masă. În timp ce toți ceilalți începeau să-și strige 
asistenții ca să le pregătească fuga, ea și-a făcut ordine în idei 
și a răsfoit notițele. Avea șapte planuri detaliate de evacuare a 
orașului. Care era cel mai bun în situaţia aceea? 

După câteva minute de gândire, guvernatorul a ordonat din 
nou să fie închisă ușa și să fie daţi afară toţi asistenții lui. Cei 
care ocupau încăperea s-au întors neliniștiţi spre el. 

— Ăăă, a făcut el, Adawathwyn are o propunere. 

Femeia s-a adunat repede. S-a ridicat în picioare, în veș- 
mintele ei tradiționale terrisiene, cu mâinile întinse într-un gest 
primitor. 

— Situaţia este, într-adevăr, gravă. Dar mi-am dat seama că 
avem o soluţie... la îndemână, ca să spun așa. Lordul Waxillium 
spune că e probabil să existe un soi de dispozitiv care să lan- 
seze bomba tocmai până în orașul nostru. Dar noi dispunem 
de Născuţi-din-metal. Cei mai numeroși din întreg Bazinul. 
Ar trebui să adunăm niște Monedăzvârlitori și să-i punem pe 
poziţii ca să Împingă bomba, îndepărtând-o. Îi putem amplasa 
pe cele mai înalte clădiri ale noastre, ca să urmărească venirea 
ei — sau, și mai bine, să avem oameni pregătiţi în Bilming care 
s-o urmărească. Așa încât ne vor putea spune când a fost lansată. 

— Fie-mi cu iertare, Adawathwyn, a spus Steris. Ai văzut 
vreodată cum trage o armă modernă? Ai văzut cu ce viteză se 

deplasează proiectilul? Crede-mă când îţi spun. Dacă se lan- 
sează bomba asta, când ajunge în Elendel, impactul va fi prea 
rapid ca să mai poată fi oprită de vreun Allomant. 

Viceguvernatoarea a rămas fără vlagă o secundă, apoi a 
făcut ochii mari. 

— Dar dacă am avea un Allomant care să aibă acces la toate 
puterile și abilitățile Lordului Conducător? a întrebat ea. 

Câţiva dintre cei aflaţi în încăpere au rămas cu gura căscată. 
Daal s-a ridicat drept în picioare, cu ochii, ascunși după mască, 
aţintiți asupra lui Adawathwyn. 

— E o stare de urgenţă, a spus ea. O urgenţă adevărată. 
Întregul oraș e în pericol! Avem nevoie de cineva în stare să aibă 
gândurile a o mie de oameni, să miște planete din loc, să ridice 
munți în văzduh... Avem nevoie de... Brăţările Doliului. 

Na, belea... 

Întâi de toate, nu așa funcționau Brăţările. Îi dădeau 
unui om abilități metalice superdezvoltate, într-adevăr, dar nu 
conţineau „toate puterile Lordului Conducător“. Din păcate, 
legenda lor și a felului în care le folosise Wax nu făcuseră decât 
să capete proporţii de-a lungul anilor. 

Cu toate acestea, Steris chiar luase în considerare folosirea 
Brățărilor — le includea adesea în calculele ei. O relicvă puternică 
făurită de Supraviețuitor — sau poate de Lordul Conducător — 
care oferea puteri nemăsurate de Născut-din-metal oricui o 
deţinea nu era genul de lucru pe care să-l ignori. 

— Nu ne putem folosi de Brăţări, a spus Steris. Locuitorii 
Elendelului au făcut o promisiune. În baza unui tratat. 

În spatele lor, amiralul Daal — care fusese foarte tăcut pe 
durata ședinței — s-a apropiat de masă. 

— Brăţările Doliului, a spus el, au fost încredințate 
Nemuritorilor-fără-chip în urma unei stricte înțelegeri — că nu 
vor fi folosite niciodată de către poporul vostru. 

Teoretic, Brăţările nu trebuiau folosite decât în cazul în 
care malwishienii atacau Elendelul. Aceea fusese, de fapt, 

înțelegerea, o metodă de asigurare că agresiunea malwishiană 
nu avea să meargă prea departe. 

— Sunt sigură, domnule ambasador, a spus Adawathwyn, 
că ne înţelegeţi instinctul de autoconservare. Nu ne-aţi refuza, 
în această situație de o urgenţă absolută, mijloacele de-a ne 
apăra de această nenorocire, nu? 

— Sunt sigur, a spus ambasadorul Daal, că dumneavoas- 
tră înțelegeţi că orice acţiune a celor din Bazin folosind această 
relicvă sacră — oricât de gravă ar fi situația — este un act de 
agresiune împotriva poporului meu. Dumneavoastră credeţi că 
noi n-am suferit catastrofe pe care am fi vrut să le oprim folo- 
sind Brăţările? Le-am fi putut folosi pentru a salva vieți în ulti- 
mii șase ani! Dar înțelegerea noastră a fost că sunt prea puter- 
nice ca să le poată folosi cineva, oricare ar fi persoana respectivă. 

În încăpere s-a așternut tăcerea. Asta face un joc aici, s-a 
gândit Steris — însă nu-și dădea seama care era ăla. 

— Noi... a intervenit guvernatorul, umezindu-și buzele cu 
limba. Ar trebui să le aducem. Dacă un Allomant cu puterea 
crescută a gândului ar putea Împinge bomba asta înainte să 
lovească orașul, am avea o șansă. 

— Nu au atâta putere câtă credeţi, a spus Steris. Nu pot 
face asta. 

— De fapt, a spus TenSoon, există o posibilitate. 

— Care? a întrebat Steris. 

— Există... unele lucruri despre interacțiunile dintre puteri 
pe care nu le cunoașteţi, a spus el. Am doar niște indicii. Cred 
că ar putea fi posibil... să îndepărtăm bomba folosind Brățările. 
Dar înţelegerea pe care-am făcut-o... 

— Preasfinte, a intervenit guvernatorul, oare ce-ar spune 
Armonie dacă s-ar ajunge la alegerea dintre supraviețuirea 
orașului nostru și trădarea încrederii malwishienilor? 

TenSoon s-a ridicat în picioare, a tăcut o clipă, după care a 
spus cu o voce aspră. 

— Am să aduc Brăţările. 

Theyre custom, yes, but 
my name, and the clerks 
will be keen to help.) 
burt thumping, my breath 
Ang in gasps, I searched 
mp of the outcropping. 
 compass...we should 
su the cliffs!” 
uhnar-KeSun landed and 
Ped their other claw. The 
“pass rolled out, and I 
Ahed it up. Before I could 
k them, the Haunted 
took my hand and 
d at me with intense, 
rate eyes. Given his 
Wcowl, this new expres- 
"1 was as foreign on him 
"cap perfume would be 
Sac. 

“My dearest Nicelle,” he 
said, gifting me a rare smile. 

“What is it?” I asked, in- 
specting myself for wounds. 
ThoughPd lost a few buttons 
from my blouse, at least I 
hadn't lost the whole shirt, 
which always happened to 
Jak at this point in his stories. 
“Tm fine. I promise.” 

“You almost fell,” he said, 
cupping my cheek in one of 
his large, rough hands. 

Heat boiled up from my 
heart, and I couldn’t help but 
smile back. How far we had 
come from our first meeting! 

“You silly man. Yov’ll never 
get rid of me that easily,” I said. 
“Irs you and meexploring the 
cosmere together forever. Just 
like we promised.” 

I let him pull me close, his 
familiar scent of hellfire and 
cedar filling me. With the 
knuckle ofhis finger, he lifted 
my chin so that I looked into 
his stormy eyes. 

Was he going to kiss me? 
Did I want him to? By Har- 
mony, yes. In that moment, 
I realized Pd wanted this for 
the last six years, every time 
he'd appeared and (inevita- 
bly) upended my life. 

“Nicelle...” he said, his 
voice low and breathy. 

“Yes?” I rolled up onto my 
toes and leaned into him. 

“I am so very sorry.” He 
lifted the Compass of Spirits, 
inserted the aluminum key, 
and turned it. The little rings 


broadsheet in Bilming. 

“This was my intention all 
along,” said Jak to a crowd 
of eager fans, “to train dear 


spun until they flowed with 
ethereal light, which inverted 
in on itself with a giant pop 
I felt in my soul more than 
heard with my ears. 

I fell forward onto my knees, 
the Haunted Man’s presence 
no longer there to hold me up, 
though the afterimage of him 
activating the device hung in 
the air for a moment until it 
puffed away like smoke from 
a burnt match. 

He had done it. He’d finally 
entered the ghostly dimension. 

Andhe'd done itwithout me. 

He'd bloody berrayed me. 
Rusting used me. 

I will spare you the ugly de- 
tails of my following tantrum, 
though I did yell some of the 
delicious curses I'd learned in 
my time with him. At the end 
of my fit, my immaculate 
makeup was smeared, my 
hat and its raven feathers lay 
in tatters, and Tabaar and 
KeSun were suddenly there 
in their human forms. 

“He's gone!” I shouted. 
“Along with the only way to 
finish the job, and now we're 

'Terrisborn just closed his 
eyes and sighed. 

stuck a thousand miles from 
home in the space between 
continents!” 

I thought he’d cared for 
me. He knew a betrayal like 
this would hurt me, and he’d 
done it anyway. Rust and 
Ruin, I hope he arrived too 
late to save the world. He and 
his bloody employer could 
burn for all I cared. 

“He’s lucky I can’t fol- 
low him.” I clenched my fist 
around the metal knuckles un- 
ul the edges bit into my palm. 

“The two Faceless Immortals 
shared a glance before KeSun 
nodded as if deciding some- 
thing. Then Tabaar spoke. 

“Actually,” he said. “There 
is another way.” 

pe 
A note from Handerwym: 

Ivs been two weeks since 
Nicelle's last letter. (You know 
how intermittent her corre- 
spondence can be.) I can only 
assume she succeeded in en- 
tering the ghostly realm and, 
Harmony willing, we'll soon 
know the end ofher adventure. 
— Continued next week? — 

Marasi i-a condus pe ceilalți spre obiectivul lor. S-a dovedit 
a fi ușor să se furișeze pe sub liniile de tren; clădirile din acel 
amurg citadin erau înghesuite, iar străzile, înguste. Aproape 
ca-n poveştile despre vechile mahalale din Luthadel. 

Locuinţe aglomerate erau înghesuite lângă fabrici, rafi- 
nării și depozite. Toate în umbra căilor ferate — un simbol al 
progresului și unității peste care gonea nebunește, la fiecare 
câteva minute, o amintire ce făcea oricui să-i clănțăne dinţii în 
gură: nu era frumos să locuiești într-un oraș atât de modern? 
Cu un semn al progresului atât de evidentprecum calea ferată 
de mare viteză? Oferea o perspectivă atât de progresistă. 

Ea era o adeptă convinsă a ideii de progres în general, dar 
de multe ori, în loc să unească societatea, aceasta părea mai 
curând să o stratifice. O cale ferată de mare viteză era bună, 
dar oare și-o puteau permite cei pe care i-ar fi avantajat cel 
mai mult? Apartamentele frumoase erau grozave, dar dacă îi 
împingeau pe cei care locuiau în ele în întunericul de sub șine, 
atunci îngreunau unele vieţi, ușurându-le în același timp pe 
altele. 

Fusese ea însăși nevoită să se confrunte cu acea realitate 
în timp ce căuta să se schimbe. Bunele intenţii trebuiau com- 
binate cu o perspectivă realistă asupra consecinţelor acţiunilor 
cuiva. Era mult prea ușor să înrăutăţești lucrurile în timp ce 
căutai să le îmbunătăţești. 

Oare din cauza asta m-am concentrat mai mult pe latura 
detectivistică a muncii mele de-a lungul anilor? s-a întrebat 
ea. Aveam de gând să schimb lucrurile. Dar munca de zi cu zi 
e atât de solicitantă, iar problemele mari sunt atât de mari... 

Erau gânduri pentru altădată. Cei trei se apropiau tot 
mai mult de fabrica de cauciucuri, luând-o pe aleile din spate. 
SufletBinar și-a respectat promisiunea, ținând pasul cu ei — 
deși nu era nevoie să se miște repede și exista mereu un perete 
de care să se sprijine pentru a-și menţine echilibrul. Marasi încă 
era îngrijorată de ideea de a duce un octogenar într-un loc ce 
avea să devină curând o zonă de luptă, dar și-a ţinut gura. 

În timp ce se apropiau — la doar o stradă distanță —, Rază- 
de-lună a opritgrupul. Marasi era curioasă să vadă ce se întâm- 
plase, când a observat o mașină neagră, bulboasă, cu geamuri 
fumurii, oprind în faţa fabricii. 

Și din ea a coborât lordul primar al Bilmingului, însoțit 
de nişte gărzi de corp cu înfățișări fioroase. Entrone s-a grăbit 
să intre pe ușile din zona de încărcare, strigând la cele câteva 
camioane care se aflau acolo și făcându-le semn să se pună în 
mișcare. Marasi era aproape sigură că a auzit rostindu-se, prin- 
tre altele, și numele „Dawnshot“. 

A dispărut curând în clădire. 

— la uite-l și pe ăsta cum se agită! a șoptit Marasi. 

— Probabil nu-i surâde ideea că i-a ars casa din temelii, a 
spus SufletBinar. 

Marasi a aprobat din cap. 

— Haideţi! Sosirea lui pare să indice faptul că ne aflăm 
unde trebuie. 

Au ocolit toată clădirea, ieșind pentru scurt timp din umbra 
aruncată de calea ferată, apoi s-au afundat din nou în ea până au 
ajuns la peretele din spate al fabricii. Acolo s-au strecurat până 
ce au dat de o fereastră veche, cu scânduri bătute în cuie. Marasi 
sperase să poată arunca o privire și să vadă o încăpere goală, dar 
fereastra era acoperită cu scânduri și în partea cealaltă. 

— Hmmm, a făcut SufletBinar, sprijinindu-și mâna îmbă- 
trânită, osoasă, de cărămizi. Din palmă îi crescuseră cristale care 
se întindeau pe suprafața peretelui și între scânduri. Da, chiar ar 
fi trebuit să astupe cu smoală aici... 

— Ce vezi? a șoptit Rază-de-lună. 

— Nu văd nimic, a spus el. Dar Silajana... el simte o 
cămăruţă ticsită de rafturi și obiecte mici. Nu e nimeni înăun- 
tru, iar pe peretele din dreapta ferestrei nu-i niciun raft. 

Și-a desprins mâna, lăsând o crustă de cristale pe perete — 
cristale care au început să se dezintegreze, căzând în praf, care 
la rândul său s-a transformat în ceaţă trandafirie. Rază-de-lună 
a scotocit în rucsac — dezvelind pentru scurt timp borcanele 
strălucitoare din interior — și a scos un obiect făcut din piele. 
Semăna cu un portofel foarte mare sau cu un chimir din care, 
deschizându.-l, a scos la iveală trei sigilii din piatră. 

Aales unul, l-a umezit cu niște cerneală ciudată de un roșu 
strălucitor, apoi l-a ridicat. 

— Pregătiţi-vă să vă puneţi în mișcare, a spus ea, după care 
l-a lipit pe perete. 

În mod extraordinar, capul sigiliului s-a afundat vreo doi 
centimetri în cărămidă. Când Rază-de-lună l-a tras înapoi — 
lăsând în urmă o dâră de ceaţă roșie —, a lăsat întipărită pe 
perete o ștampilă roșie strălucitoare plină de modele și desene 
complicate. 

Apoi peretele a început să se miște. Cărămizile au scârțâit 
ușor, apoi au pocnit și s-au frecat una de alta, în timp ce se 
dădeau laoparte — devenite dintr-odată fluide —, iar în perete 
s-a ivit o ușă. De parcă... de parcă ar fi tras cineva fermoarul 
pietrelor ca să dea la iveală ușa de dedesubt. În câteva secunde, 
toată clădirea și-a schimbat forma — multe cărămizi dispărând 
pur și simplu —, făcând să apară o ușă veche din lemn, galbenă, 
scorojită. 

Rază-de-lună a deschis-o dintr-o smucitură și le-a făcut 
semn să intre. Marasi s-a furișat prima, pășind peste niște găleți 
cu vopsea care fuseseră îngrămădite lângă perete. A urmat-o 
SufletBinar, iar în cele din urmă Rază-de-lună. S-au înghesuit 
într-o cămăruţă luminată de un singur bec electric roșu. De ce 
erau atât de multe chiuvete pe blat și atâtea vase cu lichid? Era 

un depozit de produse de curăţenie? Nu înțelegea ce rol avea 
acolo becul roșu, care lumina foarte slab. 

În spatele lor, ușa s-a făcut nevăzută — de parcă ar fi fost 
mistuită de cărămizile din lateral. 

— E cel mai nefiresc lucru pe care l-am văzut în viața mea, 
a șoptit Marasi. 

— Ai un prieten care poate zbura efectiv, a spus 
Rază-de-lună. 

— Da, şi? a zis Marasi, trăgând fermoarul genţii ca să scoată 
puşca. 

SufletBinar și-a dat jos pelerina, lăsându-și la vedere costu- 
mul și centura galbenă, după care și-a dus mâna la sabie. Marasi 
a ascultat la ușă, iar Rază-de-lună i s-a alăturat. Când nu au mai 
auzit nimic din camera învecinată, Marasi a deschis ușa și a găsit 
o încăpere cufundată în beznă. 

S-a strecurat pe ușă, trecând pe lângă un număr ciudat de 
mare de ceea ce păreau a fi scaune. Da, înșirate. Ce mama nai- 
bii? În capătul camerei, Marasi orbecăia prin întuneric, căutând 
o ușă. Însă a dat de ceea ce părea a fi un șir de întrerupătoare. 

Cum părea evident că nu era nimeni în încăpere, Marasi 
a apăsat unul dintre întrerupătoare. Cu toate acestea, nu era 
genul de lumină la care se așteptase. O dâră de lumină a țâșnit 
dintr-un perete și a strălucit pe celălalt, proiectând o imagine 
sclipitoare. 

Imaginea unui oraș năruit, peste care se revărsa cenușa. 
Apoi imaginea a început să se miște. 

Marasi a fixat cu privirea imaginea mișcătoare, care înfățișa un 
oraș plin de culoare — chiar dacă acele culori erau în mare parte 
nuanțe șterse de gri-închis și negru, în contrast cu cerul de un 
roșu aprins. Cenușa plutea deasupra, așternându-se pe clădirile 
ce ardeau mocnit. Un sunet mecanic puternic răsuna în camera 
de unde venea lumina. 

— Pe primul eter, a spus SufletBinar, apropiindu-se de ea și 
sprijinindu-și mâna de spătarul unui scaun din apropiere. Ce-i 
asta? O fereastră spre viitor? 

— N-am mai văzut niciodată așa ceva, a zis Rază-de-lună 
de lângă peretele din capătul camerei, cel mai apropiat de 
imagine. Ezitând, a ridicat brațul, cufundându-l în fluxul de 
lumină — și imaginea s-a deplasat, lăsând pe perete o umbră 
a palmei sale. 

Din fericire, Marasi mai trecuse printr-o asemenea expe- 
riență. VenDell le arătase cum să proiecteze pe un perete ima- 
gini evanotip cu ajutorul luminii. Acelea fuseseră statice, alb- 
negru. Dara spus ceva ce i-a rămas în minte: Armonie a dat de 
înțeles că, dacă asta ni se pare minunat, o să începem să ardem 
metale când or începe imaginile să se miște. 

Părea că gruparea Set descoperise acel secret. Și găsiseră o 
metodă de a crea imagini mișcătoare din alte locuri, cu ajutorul 
unor camere? Încăperea chiar avea aerul unui teatru mic, doar 
că nu avea scenă. 

Dar... oare acel peisaj cu-mormane de cenușă era din viitor 
sau din trecut? Semăna cu Elendelul, după stilul arhitectu- 
ral, dar era atât de mult moloz, încât nu-și dădea seama cu 
siguranţă. 

— la uitaţi-vă aici, a spus Rază-de-lună din capătul încă- 
perii, unde deschisese o altă ușă. 

SufletBinar și Marasi i s-au alăturat într-o cameră cu un 
decor diferit. În mijlocul ei trona o masă enormă, pe care se 
afla macheta micuță a unui oraș. Semăna cu modelul creat de 
SufletBinar, darera făcută din lemn vopsit și ipsos — distruse 
şi în ruine, clădirile erau prăbușite ca după un dezastru. 

Chiar era Elendelul; își dădea seama după planul mache- 
tei. Deci nu numai că cineva văzuse viitorul, dar construise și 
o machetă pe baza a ceea ce avea să se întâmple? 

Rază-de-lună a aruncat o privire în câteva cutii, apoi a 
luat dintr-una dintre ele un pumn de cenușă fină, pe care a 
lăsat-o să i se reverse printre degete. Pe alte rafturi erau mici 
elemente de decor — oameni în miniatură zăcând ca niște 
cadavre. Cai morți, făcuţi din ipsos vopsit. Clădiri distruse, 
mașini stricate, pânze mari pictate în roșu cu reprezentări de 
nori și un soare strălucitor... 

Și camere evanotip orientate în așa fel încât să cuprindă 
suprafaţa mesei, de jos. Văzând asta, a înţeles dintr-odată 
situaţia. 

— E un fals, așoptit Marasi, ușurată. N-au călătorit în viitor 
sau în trecut. Au creat o machetă a unui Elendel prăbușit... apoi 
s-au folosit de mașinăriile astea ca să creeze imagini ale unui 
viitor care nu s-a întâmplat nicicând. Până și fotografia aia pe 
care-am găsit-o mai devreme... e un fals. E o fotografie a acestui 
model. Au construit cu bună știință o imagine falsă pentru a-i 
face pe oameni să creadă că lumea se va sfârși. 

— Nu, a spus Rază-de-lună. Au construit o imagine falsă 
pentru a-i face pe oameni să creadă că deja s-a sfârșit. Dar cui 
au de gând s-o arate, și de ce? 

— Dacă există răspunsuri, a zis Marasi, le vom găsi jos. 

A făcut un semn din cap în cealaltă direcţie, dincolo de 
ușa sălii de teatru, spre ușile mari de lângă dispozitivul de 
proiecţie. 


METALUL PIERDUT 379 


Au aruncat o privire spre holul lung, luminat de becuri 
industriale. Locul părea sinistru de gol, având în vedere activi- 
tatea anterioară. Rază-de-lună a ieșit prima. Marasi i s-a alăturat 
şi au găsit un grup de uși la capătul holului. Ușile acelea aveau 
geamuri în partea de sus, așa încât puteau observa platforma de 
încărcare de dincolo. 

Acolo patrula un grup de oameni înarmaţi, bărbaţi și femei. 
SufletBinar s-a ghemuit lângă Marasi și a lăsat o dâră mică de 
cristale — practic invizibilă — să se strecoare pe sub ușă. 

— Ah, a făcut el. Vedeţi peretele ăla care iese în evidență în 
stânga, chiar în încăpere? Acolo e ascensorul nostru industrial, 
așa cum aţi anticipat, my lady. 

Marasi distingea partea din perete pe care i-o arăta el — dar 
partea din faţă a liftului era îndreptată în direcția opusă lor. Nu 
aveau cum să se strecoare prin zona deschisă de descărcare fără 
să fie observați. Din fericire, nici nu erau nevoiţi s-o facă. 

Au înaintat prin hol până au ajuns în locul potrivit — un 
perete gol, dincolo de care ar fi trebuit să se afle ascensorul. 

— Bine, a șoptit Marasi. 

Rază-de-lună a creat o altă ușă, apoi a deschis-o, dând la 
iveală un puț adânc și întunecos. Probabil liftul era jos, după ce-i 
coborâse în adânc pe lordul primar și gărzile lui de corp. 

Ce avea să urmeze? 

— Daţi-mi voie, a spus SufletBinar, intrând pe ușă și 
păstrându-și echilibrul ținându-se de o cutiuță aflată chiar în 
interior, stând cu un picior pe o margine îngustă, iar cu celălalt 
atârnându-i deasupra hăului. 

Marasi a întins mâna să-l echilibreze, dar înainte să apuce 
s-o facă, ușa a dispărut, iar peretele s-a întins la locul lui. 

Rază-de-lună a mai pus repede un sigiliu, apoi a deschis 
ușa. L-au găsit pe SufletBinar atârnat de o scară construită din 
rozită. A luat o înghiţitură serioasă din rucsacul lui plin cu apă, 
după care a zâmbit. 

— Mergem? a întrebat el. 

— Dar dacă cineva cheamă liftul înapoi sus? a întrebat 
Marasi. 

— E un lift industrial, a spus Rază-de-lună. Uite cât de lat 
e puțul ăsta, cât de groase sunt cablurile. Se va mișca încet. În 
cel mai rău caz, urcăm deasupra și ne facem drum în sus. Este 
suficient spaţiu deasupra noastră aici, ca să nu fim striviţi. 

Marasi a aprobat din cap, iar SufletBinar a început să 
coboare, noi trepte formându-se sub el în timp ce cobora. 
Marasi a urcat pe scară, încercându-i rezistenţa. SufletBinar s-a 
dovedit a fi extrem de util. A coborât puţin ca să-i facă loc și 
lui Rază-de-lună. Ușa a dispărut din nou, dar Rază-de-lună a 
deschis rucsacul, din care s-a revărsat puţină lumină, scăldând 
puţul într-o strălucire de un alb pal. 

Au început să coboare spre caverne. Și, sperau ei, spre 
răspunsuri. 

Wax a coborât în pasajul ascuns de la conacul primarului. Chiar 
părea înghesuit între doi pereți; coborâse destul de mult încât să 
treacă de primul nivel și să ajungă la subsol. Acolo, scara dădea 
într-o cămăruţă cu pereţi și tavan metalici. 

Pe rafturi erau provizii: porții de hrană uscată, vase cu 
apă. Părea un fel de mic buncăr pentru situaţii de urgenţă. 
Nu părea conceput pentru a fi ocupat pe termen lung, ci o 
măsură de siguranţă în caz de... ce anume? Revolte de stradă? 
Sau ceva mai mârșav, cum ar fi detonarea accidentală a unei 
bombe? 

Cuprins de fiori, Wax a cercetat camera și a găsit zgâri- 
eturi pe podea, ceea ce indica o ușă ascunsă pe unul dintre 
pereţi. A deschis-o fără prea mare dificultate — deși era făcută 
din metal gros, armat — și a descoperit o cale prin canalul de 
scurgere a apei pluviale. Lumina pătrundea printre gratiile de 
deasupra, iar mirosul — deși neplăcut — nu era îngrozitor. Nu 
era un canal în adevăratul sens al cuvântului, ci doar un loc 
prin care se scurgea apa de ploaie de pe stradă, îndreptându-se 
spre ocean. 

Și o bună ieșire de urgenţă din conacul primarului, a gân- 
dit el, observând numeroase urme de pași în mocirlă și unele 
uscate, pline de noroi, în tunelul de beton din faţa lui. Ceva 
mai încolo a găsit un cart mic motorizat, decapotat, perfect 
pentru a fi condus în asemenea spaţii strâmte. Roţile erau 
pline de mâzgă, iar în noroiul de dedesubt se vedeau urme de 
cauciucuri. 

Cartul nu avea chei, și deși probabil exista o modalitate 
de a-l porni și fără ele, era un fel de a fura pe care nu-l studiase 

niciodată. În schimb, Wax a scos calendarul împăturit din 
buzunar și a observat din nou numeroasele programări de la 
„laborator“. Când încolo, când încoace, uneori și de mai multe 
ori pe zi. Dacă Wax ar fi vizitat un laborator secret atât de frec- 
vent, în mod sigur și-ar fi dorit o metodă ferită dea călători. 

A pornit prin tunel pe jos, dar fantomele vremurilor de 
demult au început să se ridice în jurul lui. Pentru o clipă, nu 
mai eia într-un canal de scurgere din cel mai modern oraș din 
Bazin. Era într-un puț minier mizerabil, bântuit de „opere de 
artă“ create de o minte bolnavă. O lumină aurie pătrundea de 
deasupra. O întâlnire cu destinul. 

Altcineva ne pune în mișcare. 

O răsuflare adâncă și un moment de liniște au alungat fan- 
tomele. Aveau să fie mereu alături de el, dar nu îl mai Pântu- 
iau. Semănau mai mult cu niște ecouri decât cu niște fantome. 
Amintiri despre omul care fusese în trecut, despre viaţa pe care 
o trăise și despre oamenii pe care îi iubise. Îi purta în amintire, 
dar în ziua aceea avea treabă. A găsit o scară de serviciu care 
ducea către strada de deasupra și a urcat să-l caute pe Wayne. 
Spera că nu luase foc. 

Din fericire, l-a găsit viu și doar ușor pârlit, așteptând la 
locul prestabilit. Un bar, firește. Wayne alesese locul. 

Wax s-a strecurat pe locul de lângă prietenul lui, iar Wayne 
i-a întins un păhărel de whiskey pe care Wax l-a dat peste cap 
șuierând a satisfacţie. Au lăsat banii pe tejghea, apoi au ieșit 
prin spate, pe furiș. 

— Ai găsit ceva? a întrebat Wayne când au ajuns la capătul 
aleii din spatele barului. 

— Ceva documente care ar putea fi relevante, a spus Wax. 
Un calendar. Nişte scrisori. Mai important, un tunel secret — 
sperăm să ducă undeva cu folos. 

— Drăguţ, a zis Wayne. 

— Tu ce-ai păţit? 

— Eeee... Nimic interesant. 

Wax s-a uitat la el, apoi la urmele de arsură de pe panta- 
lonii lui. 

— N-am putut să fac S-a-cherchelit-mamaie-cu-voteă, l-a 
lămurit Wayne. N-am găsit o perucă la timp. Așa încât am ales 
lepurașul-în-flăcări. 

— lepurașul-în-flăcări, a spus Wax, sec. Zi-mi, te rog, că 
n-ai dat foc unui iepuraș, Wayne. 

— Normal că nu. N-am găsit eu o amărâtă de perucă la 
timp; unde să fi găsit un iepure? 

— Bine cå... 

— Pentru lepurașul-în-flăcări se foloseşte o pisică. De alea 
dai de ele în tot locul. 

— Wayne, ai dat foc unei pisici? 

— Nu, la naiba? Ce crezi că sunt? Vreun sadic? 

Wax s-a mai relaxat puţin. 

— Arunci pisica pe o fereastră, a explicat Wayne. 

— O, Armonie... a făcut Wayne. De ce? 

— Ca s-o salvez din flăcări, firește! 

Wayne a clătinat din cap, în timp ce Wax îl conducea spre 
canalul de scurgere a apei pluviale. 

— Planul e ăsta. Stârnești un foc mare, apoi alergi ţipând și 
arunci o pisică pe fereastră. Oamenii se păcălesc și cred că vrei 
să salvezi animalele de companie. 

— Și apoi... 

— Apoi strigi să meargă cineva să salveze iepurașul. Și îi 
îndemni pe toţi să bată pe la uși, să-i scoată pe oameni din clă- 
dire — și-o iau toţi razna, alergând să te ajute. 

Wax s-a oprit pe stradă, căscând gura la Casa de Argint, ca 
toată lumea. Arsese deja aproape complet, iar o trâmbă cum- 
plită de fum se ridica din ea ca din Profunzimea însăși. 

— Ai zis tu, a observat Wayne, că după un incident diplo- 
matic haotic merită să ne distrăm niţel. 

— Nu am spus asta, a oftat Wax. 

— Ce? Tot mai ești supărat după faza cu pisica? 

— Chiar ai aruncat-o pe fereastră? 

— Și tu ce făceai? O lăsai să ardă? A trebuit să salvez 
arătarea. 

— Să salvezi pisica... Dintr-un incendiu provocat chiar de 
tine. O pisică pe care ai răpit-o tocmai în scopul ăsta. 

Wayne a zâmbit larg. 

— Stai liniștit. L-am azvârlit pe motan direct într-un copac. 
Pisicile aterizează mereu în picioare, dacă le arunci ca lumea. 

— De ce... de ce crezi tu una ca asta? 

— Habar n-am, a zis Wayne, în timp ce Wax se punea din 
nou în mișcare. Poate că am învăţat la școală. 

— Tu ai... chiar ai mers la școală? 

— În copilărie? Neee... Dar am dat foc unei școli înainte să 
inventez lepurașul-în-flăcări. Chestia cu pisica o fi fost scrisă pe 
tablă, sau ceva de genul ăsta. 

— Stai puţin. Când ai dat tu foc unei școli? 

— La West's Haven, a zis Wayne. Acum nouă ani. Era o 
școală dată naibii. 

Wax a ezitat în capătul aleii cu scara de acces, gândindu-se. 
West's Haven... 

A, da... Aia chiar fusese o școală dată naibii. 

— Bine, a zis Wayne ridicând grătarul canalului de 
scurgere. 

Wayne a coborât. Când a ajuns jos, a mormăit. 

— Ce-i? a întrebat Wax, alăturându-i-se. 

— Să nu-i spui lui Marasi de treaba asta. I-am zis că tu 
nu m-ai băgat niciodată într-un canal colector. Măcar ăsta nu 
pute... Și a continuat, mijind ochii: De fapt, ăsta cam seamănă a 
canion din ăla îngust, cu toate luminile alea care vin din partea 
de sus... 

— Dece spui asta? a întrebat Wax. 

— Fără niciun motiv. 

S-au întors amândoi în timp ce clopotele brigăzii de pom- 
pieri sunau deasupra lor. 

— Deci așa... a zis Wayne. Calendare și scrisori, ai? 

Wax a aprobat din cap. 

— Gave a totvizitat un loc numit laborator, dar a și fost 
plecat vreo două săptămâni la nu știu ce teste de traiectorie, 
acum două luni. Ca într-o vacanţă. 

— Hm, a făcut Wayne, arătând în faţă. Și crezi că labora- 
torul ăla-i pe aici? 

— Pare probabil, a spus Wax. 

A scotocit prin buzunare o clipă, apoi i-a întins calendarul 
lui Wayne. 

Acesta a fluierat încet. 

— Nu mai sunt programări după ziua de azi? 

— Și eu am observat chestia asta. 

— „Sosesc“, a spus Wayne citind din calendar. 

Wax a aprobat din cap, dându-i lui Wayne răgaz să studi- 
eze paginile calendarului, în timp ce el scotea scrisorile. Lumina 
nu era grozavă acolo, dar se descurca destul de bine cu lumina 
soarelui care pătrundea printre gratii. S-a apucat să citească din 
nou cele două scrisori, una extrem de incriminatoare, cealaltă 
plină de banalităţi. Ce... 

Ei, dar-ar rugina... 

— Wayne, a zis el ridicând scrisoarea incriminatoare pe 
care-o primiseră de la editoarea ziarului. Asta-i un fals. 

— Pe bune? a spus Wayne luând scrisoarea. De unde ştii? 

— Înainte să înceapă toată povestea asta, am petrecut 
ceva vreme anchetând o operaţiune care-l implica pe Vennis 
Hasting — care se presupune c-ar fi scris scrisoarea asta — 
într-un scandal. Și am dovedit că mituia alți senatori. Ca să ne 
consolidăm argumentele, Steris și cu mine am autentificat niște 
scrisori pe care le obținuserăm de la el. Dar-ar rugina... Am tre- 
cut pe la trei experţi grafologi diferiți, care mi-au spus despre 
curbura tipică scrisului lui Vennis. Care nu-i cum trebuie aici... 
Ceea ce înseamnă, a continuat el simțind cum ochii i se măresc, 
că asta face ea... 

— Prietene, a zis Wayne. Vorbește și tu mai limpede. Că pe 
mine m-ai pierdut. 

— Despre sora mea e vorba, l-a lămurit Wax. Vrea nea- 
părat să găsească o modalitate de a controla Bazinul și să-i 
dovedească lui Autonomie că e în stare să conducă planeta 
asta. Mereu m-am întrebat cum ar ajuta-o aruncarea în aer a 
Elendelului. 

— Păi, ar sări din schemă o grămadă de obstacole. 

— Da, dar în mod sigur celelalte orașe nu ar urma pe cineva 
în stare să comită o asemenea atrocitate. Asta dacă nu cumva 
Telsin ar putea pretinde că nu ea a aruncat în aer Elendelul, a 
continuat Wax ridicând scrisoarea falsă. Dacă nu cumva are 
dovezi — sub forma unor scrisori falsificate — că senatorii din 
interiorul Elendelului au fost cei care au conceput bomba. Cu 
probele potrivite, ar putea face să pară că ăștia s-au aruncat sin- 
guri în aer din greșeală. 

— Oooo, mârșavă chestie, a zis Wayne. Poate să „recu- 
pereze“ niște detalii și despre arma cu pricina, astfel încât 
Bilmingul să aibă acces, „de nevoie“, la tehnologia care să 
apere Bazinul de malwishieni. La naiba... ar merge. Ar sări 
Elendelul din schemă. Ar uni Bazinul. Ar pune stăpânire pe 
toată planeta. 

O piesă din puzzle se așeza la locul ei. Până și scrisorile lui 
Gave — celereale din partea lui Vennis Hasting — aveau logică 
în momentul acela. Avuseseră nevoie de mostre grafologice, de 
unde scrisorile cordiale dintre primar și senator. 

— Şi cu lipsa programărilor după ziua de azi cum rămâne? 
a întrebat Wayne. Pare că avem un program și mai încărcat 
decât ne temeam. 

— Trebuie neapărat să găsim laboratorul ăsta, a spus Wax, 
pornind din nou de-a lungul canalului de scurgere. Și să sperăm 
că bomba e acolo. 

Wayne a aprobat din cap și i s-a alăturat. Gave avea pro- 
gramate cincisprezece minute între fiecare dintre întâlnirile 


METALUL PIERDUT z787 


lui pentru a merge la laborator — așa încât nu ar putea fi prea 
departe. 

În timp ce mergeau, Wax și-a dat seama că era din ce în ce 
mai îngrijorat. În legătură cu ceea ce făcea Telsin, cu posibilele 
consecinţe ale întregii situaţii. Așa că a fost un pic ușurat când 
Wayne a rupt tăcerea. 

— Şi zi așa... Când ai fost în biroul primarului... ai băgat de 
seamă dacă avea birou mișto? 

— Avea unul destul de drăguţ, a spus Wax. Dar de ce întrebi? 

— Te-ai... — și a făcut un semn cu capul în direcţia Casei 
Argintii. Știi tu... 

— Dacă m-am pârţâit în scaunul lui? 

— Da. 

— Wayne, firește că n-am făcut-o. 

Au mai înaintat puţin prin mizerie, găsind un loc unde 
era clar că se furișaseră copii, judecând după graffitiurile de pe 
pereţi: modele terrisiene uriașe în formă de V. 

— Bun, a spus în cele din urmă Wax, care nu putea să 
renunţe, deși se străduia din răsputeri, de ce ţi-ar da prin cap că 
aș face așa ceva în scaunul lui? Mi-ai spus în mod explicit să n-o 
fac... și, în plus... ce naiba? Cine face așa ceva? 

— Nimeni, nimeni, a zis Wayne. E bine că n-ai făcut-o. 
Trebuie să-ţi păstrezi eleganța, să știi. Mai ales în vremuri ca 
astea. Foarte serios. Bombe care pun orașe-n pericol. Detonare 
azi, cel mai probabil. Nu-i vreme de prostii... 

A făcut o pauză. 

— Dar, a continuat el, dacă eram eu acolo și vedeam scau- 
nul ăla de fiţe... Știi că mie-mi plac scaunele alea, nu? Alea care 
se lasă pe spate de tot și-s toate numai piele, destul de tari cât 
să te țină, dar nu cât să fie incomode, știi? M-aș fi gândit: „La 
naiba, ce scaun fain!“ Și m-aș fi întrebat... oare ar suna altfel 
aparatul de ceaţă din fundul curţii? Oare cum ar fi dac-aș lăsa 
niște esenţă concentrată de Wayne pe contururile alea perfecte 
din piele? S-ar simţi altfel? Oare fesele mele... 

— E suficient... Te rog eu frumos. 

— Oh, bine, atunci... 

Au mai mers puţin, dar ceva în vorbele lui... Wax a încercat 
din nou să-și scoată cuvintele din minte, dar... 

— Wayne, a zis el în cele din urmă, închizând ochii, înfu- 
riindu-se pe el însuși că nu punea capăt conversaţiei. Eu am un 
scaun identic cu ăsta în biroul meu din apartament... 

— Să ştii că așa-i, a zis Wayne, solemn. Sută în sută... 

Oh, la naiba... 

— Wayne. Tu te-ai... 

— Auzi, Wax, ştii ceva? Tot orașu-i în pericol. Încearcă să 
te concentrezi, prietene! Mai întâi obsesia aia cum că aș fi putut 
da foc unor clădiri guvernamentale — de două ori numai, te 
rog frumos, deci nu-i un tipar, ci doar o coincidenţă. Acum ești 
fascinat și de ce-mi iese prin partea din dos. Ne concentrăm și 
noi asupra lucrurilor importante? 

— Mda, presupun că da. 

— Cum ar fi desenele astea, a zis Wayne admirând niște 
graffiti. Avea dreptate mama. Locul ăsta e minunat! 

— Mama? Chiar vreau să știu ce mai ai de gând să spui 
acum și despre asta... 

— Îmi aduce aminte de o poveste veche cu un canion, atâta 
tot, a spus Wayne, alăturându-i-se în timp ce-și continuau dru- 
mul. O poveste pe care mi-a spus-o mama. Ultima pe care mi-a 
zis-o. Așa încât mi-o aduc bine aminte, știi? 

— Nu, a spus Wax. Cum să fie tunelul ăsta un canion? 

— Păi, așa e, a zis Wayne încet, ridicând privirea în timp 
ce treceau pe sub un alt grătar, lumina soarelui traversându-i 
fața după un model de tablă de șah. M-am gândit la asta mai 
devreme astăzi. Este inevitabil, știi? 

— Nu, a spus Wax. Chiar nu știu, Wayne. 

— Păi, pur și simplu așa este, a zis el. Chiar dacă tu nu știi 
că-i așa. Tu ești eroul, Wax, și ai o misiune. Barm. Cel mai scâr- 
bos monstru din câţi există. Ai să-l oprești... Ai grijă, a continuat 

el după ce a ezitat o clipă. S-ar putea să fie ceva șerpi prin cani- 
onul ăsta. 

— E un canal de scurgere a apei pluviale, a zis Wax, și n-am 
văzut niciodată vreun șarpe în orașul ăsta. 

— Da, se pricep al naibii de bine să se fofileze, a spus 
Wayne. Apropo de șerpi: Set... ăștia or să știe că noi am fost la 
conac. 

— Fără îndoială. Vor încerca să forțeze intrarea în biroul 
primarului ca să recupereze documente importante. N-am 
putut să pun la loc covorul de deasupra trapei — așa încât vor 
ști că am găsit tunelul. 

— Ah, excelent... 

— Excelent? 

— Tu ar trebui să găsești un ticălos în canionul ăsta, i-a 
explicat Wayne. Dacă povestea se desfășoară așa cum trebuie, 
cel puțin. 

— Wayne, a spus Wax, noi nu suntem într-un canion din 
povestea mamei tale. Suntem într-un canal de scurgere din 
Bilming și încercăm să găsim și să dezamorsăm un dispozitiv 
explozibil. Noi... 

A fost întrerupt de o împușcătură care a răsunat chiar în 
față, producând un ecou în tunelul îngust — iar un glonţ a lovit 
peretele din apropierea capului lui Wax cu o pocnitură, dislo- 
când o așchie din perete. 

Imediat s-au ghemuit amândoi în lateral și au văzut 
niște umbre mișcându-se în tunelul din faţă, chiar după un 
colț. Wax a zărit două siluete chircite lângă cotul tunelului — 
Monedăzvârlitorul cu care se luptase mai devreme și o femeie 
scundă având pe cap un melon. 

— Hei, a zis Wayne. Ia te uită colo! Și șerpi, și ticăloși. În 
același timp. 

Echipa lui Marasi s-a apropiat de capătul puţului liftului fără 
incidente, folosindu-se de scara din rozită a lui SufletBinar. 
Praful roșu-rozaliu se năruia în jurul ei în timp ce-și continua 
drumul tot mai încet, iar firele de praf se evaporau în aerul de 
sub ea. Probabil că Marasi se umpluse de praf în păr — îi moc- 
nea acolo precum cenușa fără căldură. 

Au găsit ascensorul mare de serviciu chiar în fundul 
puţului. SufletBinar și-a extins scara în lateral, astfel încât să 
poată coborî cu toţii în același timp. Apoi Marasi a încercat cu 
vârful piciorului tavanul cutiei ascensorului. Era metal solid, 
zdravăn. Și-a lăsat greutatea pe el cu grijă, iar acesta nici nu s-a 
clintit. Le-a făcut semn din cap celorlalţi, care i s-au alăturat. 

— Și acum ce facem? a șoptit Rază-de-lună. 

— Trapa de serviciu, a spus Marasi, localizând una în celă- 
lalt colț. 

A deschis-o. Ușile din față ale liftului erau deschise, însă 
nu vedea mare lucru din unghiul acela. I-a făcut semn lui 
SufletBinar. 

— Vezi pe cineva care să ne urmărească de dedesubt? 

O liniuţă de rozită i-a oferit răspunsul. 

— Silajana vede doi paznici, a răspuns SufletBinar. O 
femeie și un bărbat, înarmați cu puști. Sunt vizavi de ușa des- 
chisă a ascensorului, aproape de un perete din piatră natu- 
rală. Se pare că am ajuns într-adevăr la o serie de tuneluri și 
caverne. Paznicii nu par să fie atenți, iar în clipa asta seuită mai 
degrabă unul la altul decât la lift. Să încerc să-i trimit în eteruri, 
lăsându-le sufletele să cugete asupra alegerilor proaste pe care 
le-au făcut în această viață? 

— Ea vrea să păstrezi tăcerea, SufletBinar, a spus Rază-de- 
lună. S-ar putea să fie o exagerare. 

— Mă pot ocupa eu de asta, a șoptit Marasi. Deși mi-ar fi 
de mare ajutor dacă m-ai putea lăsa un pic în jos pe gaura aia, 
SufletBinar, ca să pot vedea. 

I-a făcut pe plac, creând un mic grilaj din cristale care s-o 
sprijine în timp ce-și cobora capul în lift, cu părul atârnând în 
jos. Cei doi paznici stăteau printre niște lăzi mari, faţă în față, 
sprijinindu-se de alte lăzi separate. SufletBinar avea dreptate. 
Nu erau atenţi. De fapt, păreau să flirteze. Cel puţin bărbatul 
chicotea la propriile glume, iar femeia se comporta de parcă n-ar 
fi fost impresionată. 

Din buzunarul lateral, Marasi a scos o grenadă alloman- 
tică, pe carea legat-o cu firul de pescuit. A încărcat grenada și a 
așteptat — iar răbdarea i-a fost răsplătită în momentul în care 
bărbatul a spus în sfârșit ceva ce a făcut-o pe femeie să râdă. 
Cum cei doi nu erau atenţi, Marasi și-a aruncat grenada, care 
s-a activat imediat după ce a atins pământul. Cei doi paznici — 
concentrați unul asupra celuilalt — nu aveau să observe, spera 
ea, că timpul din jurul lor încetinise. 

— În regulă, a șoptit Marasi ținând de firul de pescuit. Să 
mergem. 

Marasi s-a lăsat în lift cu o bufnitură. Rază-de-lună a 
urmat-o furișându-se, înaintând cu atenţie de îndată ce a ate- 
rizat. SufletBinar a coborât maiestuos pe un stâlp de rozită cu 
suport pentru picioare. A coborât, după cares-a împleticit, fiind 
nevoit să-și sprijine mâna pe peretele liftului, ca să se echilibreze. 

Cei trei au verificat tunelul, să vadă dacă mai erau și alți 
paznici — era gol; și au ieșit furișându-se din el, având grijă să 
nu atingă marginea abia vizibilă a bulei de încetinire, care fre- 
măta precum aerul deasupra pavajului încins. 

Cei doi paznici au rămas încremeniţi în loc. Femeia cu 
ochii închiși în timp ce râdea, iar bărbatul fixându-și partenera 
cu un zâmbet larg. Spera că nu avea să perceapă ceva cu coada 

ochiului. Marasi și ceilalți s-au ascuns într-un tunel transversal 
din apropiere. Ea și-a tras grenada cu firul de pescuit, iar bula 
de încetinirea căzut. 

A prins grenada din zbor, în timp ce hohotele de râs ale 
femeii răsunau dintre lăzi. Marasi a așteptat, încordată. Oare îi 
văzuse cineva? Oare auzise cineva sunetul grenadei lovind pia- 
tra dincolo de râsetele femeii? 

Discuţia celor doi a continuat de parcă nu s-ar fi întâmplat 
nimic. Marasi le-a făcut celorlalți un semn din cap, ușurată, iar 
ei și-au continuat drumul prin tunel. Era luminat de un șir de 
becuri miniere atârnate de un cablu gros pe un perete, creând o 
alternanță de zone întunecate cu porțiuni luminate. 

— Bine lucrat, a șoptit Rază-de-lună, în timp ce Marasi 
strângea firul de pescuit. Acum avem un singur drum — prin 
tunelul ăsta? 

Marasi a aprobat din cap. 

— Mă simt expus așa, a șoptit SufletBinar. Am putea da 
peste mai mulți paznici. 

Marasi avea aceeași impresie, dar nu puteau face mare 
lucru în privinţa asta. Au continuat să înainteze prin tunel, care 
semăna destul de multcu cele prin care intrase cu Wayne în ziua 
precedentă. Piatră veche, netedă — cu niște moloz pe alocuri, 
probabil bucăţi de tavan care se desprinseseră la testele pentru 
explozibili. Și poate că unele explozii nu fuseseră făcute în vede- 
rea testelor, ci pentru a face legătura între tuneluri și caverne. 

În faţă răsunau voci. Marasi a aruncat o privire în spatele 
lor, scrutând tunelul lung și expus, apoi a arătat înainte, spre 
una dintre porțiunile mai întunecate, unde i s-a părut că vede 
niște grămezi mai mari de moloz. SufletBinar a rămas în urmă, 
în ciuda promisiunii lui, în timp ce Marasi și Rază-de-lună s-au 
îndreptat în grabă spre zona întunecată. 

Încă nu se vedea nimeni dintre cei care vorbeau, în timp 
ce tunelul continua mai departe. Marasi s-a ghemuit după o 
grămadă de moloz, iar Rază-de-lună i s-a alăturat. Bucăţile de 

piatră îi ajungeau abia până la genunchi când stătea ghemuită, 
dar tot era mai bine decât nimic. l-au făcut nerăbdătoare semne 
cu mâna lui SufletBinar, care se străduia din răsputeri, înapleti- 
cindu-se în timp ce se apropia și apoi căzând în genunchi în faţa 
lor. 

Apoi a început să-i crească piatră din mână. S-a arcuit în 
jurul lor, mai închisă la culoare decât rozita lui obișnuită. Deși 
încă era roz, culoarea era ascunsă de umbre. A luat o înghițitură 
zdravănă de apă din rucsac ca să-și restabilească nivelul de lichid, 
apoi — la îndemnul lui — s-au ghemuit cu toţii cât au putut de 
mult și au lăsat rozita să crească peste ei, păstrând în față o mică 
deschizătură prin care să poată vedea ce se întâmplă în exterior. 

De după colț a apărut un grup de soldaţi care patrulau. Erau 
doar cinci, însă Marasi era încântată de adăpostul lor, în timp 
ce ei seopreau și sporovăiau desprevizita lordului primar, după 
care s-au despărţit și au luat-o în direcţii opuse. O patrulă s-a 
întors spre lift, trecând chiar pe lângă ascunzătoarea lor. Nici 
măcar nu s-au uitat în jos. 

Totuși, lui Marasi i-a bubuit inima în piept până când s-a 
lăsat liniștea în tunel, îndrăznind în cele din urmă să șoptească: 

— Voi doi cu siguranţă sunteţi foarte descurcăreți. 

— Mulţumesc, my lady, a spus SufletBinar. 

— Aceasta e doar o părticică din talentele pe care le au 
membrii Duhurilor-însângerate, a spus Rază-de-lună. Ai să fii 
uimită de câte îţi vom arăta. 

— Dacă măalăturvouă, a spus Marasi. De fapt, nu știu cine 
sunteţi, ce faceți... 

— Păi, e ușor de explicat, a spus SufletBinar. Avem trei 
principii generale. 

— Protejăm Scadrialul, a intervenit Rază-de-lună, ridicân- 
du-se în timp ce carapacea de rozită începea să se dezintegreze. 

— Dar niciunul dintre voi nu se trage de aici, a spus Marasi 
în șoaptă. 

— Adevărat, a zis SufletBinar, dar țara mea de baștină este 
neprimitoare, deocamdată, pentru cei de felul meu. M-am 
alăturat Lordului Kelsier ca să am ocazia de a câștiga aliați și 
resurse pentru eventuala mea luptă împotriva eterului întu- 
necat. lar gândul că această planetă va rămâne în siguranță și 
neîntinată este un ţel cumsecade. 

— Dar tu? a întrebat-o Marasi pe Rază-de-lună. Nici tu nu 
te poţi întoarce acasă? 

— Nu pot, a spus ea, dar nu-mi pasă prea mult de ches- 
tia asta. Eu stau cu ochii pe un dușman anume al Duhurilor- 
însângerate. Plus că-mi plac secretele. 

Au continuat să înainteze, iar după ce au verificat după 
cotitură, să fie siguri că nu mai venea nimeni, Marasi i-a șoptit 
lui Rază-de-lună: 

— Care sunt celelalte două principii? 

— Ne împărtășim unii altora ceea ce știm, a spus 
Rază-de-lună. Nu avem secrete în echipă. Dacă-l întrebi pe 
Kelsier, până și el o să-ţi zică ce are el de gând. Dar cu niciun 
chip n-ai voie, fără permisiunea lui, să împărtășești secrete 
altora din afara organizaţiei. 

— lar ultimul? 

— Avem încredere unii în alţii, a spus SufletBinar. Suntem 
o echipă. O familie. Dacă ni te alături, trebuie să juri solemn că 
n-ai să faci nimic împotriva altui Duh-însângerat. Între noi nu 
există conflicte. Nici trădări, subminări sau certuri pe resurse 
ori favoruri. 

— Noi luăm foarte în serios chestia asta, Marasi, a spus 
Rază-de-lună. Și felul în care te comporți — atitudinea ta ca 
membră a unei echipe — e unul dintre motivele pentru care 
te-am căutat pe tine. 

Și nu pe Wax, a dat ea de înţeles. Și-au continuat drumul, 
în timp ce Marasi medita asupra acelor principii. Pe ultimul l-a 
acceptat cu ușurință. Să nu acționeze unul împotriva altuia? Să 
nu submineze misiunea și obiectivele altui membru al grupului? 

Părea minunat. În repetate rânduri se ciocnise de ambiția vreu- 
nui alt comisar, care o împiedicase să rezolve problemele. 

Dar celălalt principiu... Interdicţia de a împărtăși infor- 
maţii cu cei din afara grupului? Chestia asta a simţit-o ca un 
nod în stomac. Era comisar al orașului Elendel. Dacă se alătura 
Duhurilor-însângerate, ar fi fost ca și când... ca și când ar fi jurat 
credinţă unei alte țări. 

Dar secretele pe care le știau ei... lucrurile pe care le făceau... 
Se îndoia că, dacă se alătura Duhurilor-însângerate avea să mai 
fie vreodată nevoită să piardă vremea cu infractori mărunți. 

Dar cum se apropiau de o răscruce, și-a luat, deocamdată, 
gândul de la povestea aceea. Culoarul din dreapta era cel mai 
bine luminat. Acolo, de-a lungul tunelului, fuseseră constru- 
ite două structuri înguste și lungi, câte una de fiecare parte. 
Cărarea mergea mai departe printre ele, de parcă ar fi fost niște 
magazine pe o stradă. 

Au aruncat o privire după colţ, în tunel, iar Marasi a obser- 
vat că una dintre cele două clădiri era păzită de doi bărbaţi 
vânjoși. Erau gărzile de corp ale lordului primar. Dar cei doi nu 
erau atenți — vorbeau cu cineva din interior. Ceea ce i-a oferit 
lui Marasi o ocazie. 

A pornit-o înainte, pitindu-se după colț, și a traversat 
distanţa scurtă până la clădirea din dreapta. Ceilalţi doi i s-au 
alăturat chiar în clipa când bărbaţii, încheindu-și discuţia, au 
închis ușa și s-au instalat în posturile de gardă. 

O fereastră din capătul îngust al clădirii, unde se ascunse- 
seră Marasi și ceilalți, i-a dat ocazia să arunce o privire. Lordul 
primar era chiar acolo, în carne și oase, într-o ţinută formală 
pentru cină, cu părul pe spate și dat cu ceva unsuros — stătea 
la o masă. Patru persoane în halate albe de laborator se înghe- 
suiau lângă masa lui Gave, iar unul i-a dat ceva de băut. 

Marasi s-a încruntat, observând postura chircită a lui Gave. 
Părea... epuizat. Mult mai puţin impunător sau îngâmfat decât 
fusese la secţia de poliție. 

A clătinat din cap. 

— Ce șanse-i dați ăsteia, a întrebat el, cu vocea estompată 
din interior, dar perceptibilă, să facă bomba aia să zboare? De 
fapt, să salveze situaţia asta? 

— Ăsta... nu-i domeniul meu, domnule, a spus unul din- 
tre oamenii de știință. Eu nu sunt inginer. 

— Nu pot să cred că s-a ajunsaici, a zis Gave, cu o voce ceva 
mai domoală. N-am crezut... când am acceptat... Aia au ajuns? 

— Aproape, a spus un alt om de știință. 

— Câţi sunt? a întrebat Gave. 

— O grămadă, a răspuns femeia. O armată de soldaţi cu 
pielea aurie și ochii de un roșu-aprins. Domnule, e adevărat? 
Chiar sunt... 

Gave a izbit cu pumnul în masă. 

— Eu ar trebui să am controlul asupra situaţiei! Ea ar tre- 
bui să dea greș, iar eu ar trebui s-o înlocuiesc! 

— O veţi face, domnule, a spus unul dintre oamenii 
de știință. Dacă nu reușește să pună bomba în funcţiune, 
Autonomie o omoară. 

— După care invadează tot Bazinul, dar-ar rugina în el 
de Bazin! a zis Gave, ducându-și mâinile la față. Poate chiar 
lumea întreagă. La naiba... Nu așa ar fi trebuit să decurgă 
totul... 

Și-a dat paharul peste cap și s-a ridicat greoi în picioare. 

Marasi a făcut un schimb de priviri cu ceilalți. Știau că 
Autonomie plănuia un atac decisiv în cazul în care Telsin nu 
reușea să demonstreze că era în stare să controleze Bazinul. Se 
părea că Gave primise sarcina de a facilita acel atac. 

Lui i-ar conveni, a gândit ea, să aibă cavernele astea pe 
post de buncăr în cazul în care ar izbucni un război distrugător 
la suprafață. Așa s-ar explica și prezenţa alimentelor. 

Și o armată invadatoare? Și-a adus aminte cât de uluit 
fusese Miles O-sută-de-vieţi când a mărturisit cu limbă de 
moarte despre „oamenii aurii și roșii“. Dar-ar rugina... 

— Câţi soldaţi de-ai noștri mai avem în buncăr? a între- 
bat Entrone. 

— Două contingente, a spus un om de știință care părea 
a fi șeful — o femeie solidă într-un halat alb. 

— Și Binecuvântaţi-de-metal? a întrebat Entrone. 

— Niciunul. 

— Femeia asta, a spus Entrone, se străduiește din răspu- 
teri să mă lase fără oameni. 

A început să se plimbe prin încăpere. 

— Deși sunt obligat să o susțin, ca nu cumva să devină 
realitate cel mai pesimist scenariu. Nu pot să cred c-am per- 
mis să se ajungă atât de departe. Avem nevoie de o prezență 
militară ca să-i împrejmuim pe soldaţii ăștia din altă lume. 

— Putem face asta? a întrebat savanta. 

— Nu ştiu, a răspuns el, ducându-și mâna la cap. Nu 
vreau să fiu stăpân peste cenușă. Dar-ar rugina... Planurile 
lui Edwarn au fost mereu cele mai bune. Ar fi trebuit să le 
propunem pe acelea, nu idioțenia aia de bombă a lui Telsin. 

— Da, Excelenţă, a spus Halat-de-laborator. Apropo de 
planurile lui Edwarn, voiați să... continuăm testul? 

El i-a făcut semn să o facă, iar Halat-de-laborator și-a tri- 
mis cei doi asistenţi spre capătul îndepărtat al încăperii. Lui 
Marasi îi scăpase o ușă solidă încastrată în piatră — făcută 
din lemn masiv, cu încuietori zdravene pe exterior 

Asistenţii le-au descuiat și, deschizând ușa, au scos la 
iveală un grup de vreo douăzeci de persoane ghemuite în 
întuneric. Purtau tot felul de haine — unele scumpe, altele 
simple, de lucru. Toate murdare și mototolite. Cu pistoa- 
lele scoase, asistenții au ales o femeie într-o rochie de seară 
sfâșiată, cu faţa mânjită de machiaj. Abia se opunea, părând 
prea obosită ca să facă altceva decât să protesteze cu jumătate 
de gură. 

Ușa a fost încuiată din nou, iar asistenții au prins-o în 
chingi de o masă cu fața în jos. Unul dintre ei a scos o ţepușă 

argintie, lungă și subţire. Pe Marasi au trecut-o fiorii, apoi i 
s-a făcut greață. Oare era... 

Dar-ar Năruirea... Oare creau un Allomant? Citise despre 
asta în cartea pe care i-o dăduse Moartea, dar nu-și dorise nici- 
odată să vadă așa ceva pe viu. 

Halat-de-laborator a scos un caiet. 

— Credem că am reușit să identificăm tehnica folosită de 
Edwarn, a spus ea. Într-adevăr, am perfecționat-o. Procesul 
implică o ţepușă foarte subţire și, în mod ciudat, mentalitatea 
corespunzătoare. 

— Mentalitatea? a întrebat el. 

— Trebuie să știi ce faci și de ce, a explicat femeia. Ajută 
dacă șoptești o Comandă în timp ce lucrezi, deși noi am des- 
coperit că nu este neapărat necesar. La fel de bine ajută și dacă 
subiectul a suferit o traumă. 

La un semn al ei din cap, asistenții au înfipt ţepușa lungă 
în pielea din partea superioară a spatelui femeii. De parc-ar 
fi cusut cu un ac de cincisprezece centimetri. Biata femeie 
gemea de durere, iar asistentul care se ocupa de procedură 
a mormăit ceva ca pentru sine, apoi i-a înfipt din nou, încet, 
acul în piele, de parc-ar fi făcut două găuri pentru un soi de 
piercing. Femeia a ţipat și mai tare pe măsură ce procesul se 
apropia de sfârșit. 

Imediat ce ţepușa i-a ieșit din piele, din găuri a început să 
curgă sânge. Femeia a tăcut, iar asistentul a spălat țepușa însân- 
gerată și i-a dat-o lui Halat-de-laborator, care a pus-o imediat 
într-o soluţie atașată de un dispozitiv și a început s-o cerceteze. 

— Aproximativ cinci la sută Învestită, i-a raportat ea lui 
Entrone. Și după cum vedeţi, subiectul este încă în viață. Practic, 
i-am extras o bucăţică din suflet și am depozitat-o în metal. 

Stai puţin... 

Au reușit să facă o țepușă fără să omoare femeia? 

Se presupunea că era imposibil. Era adevărat că Marasi 
nu studiase în detaliu cartea Morţii, cum o făcuse Wax, dar 

era destul de sigură că Hemalurgia se solda mereu cu moartea 
subiectului. 

— Așadar? a întrebat Entrone. Nu știu dacă ați observat, 
dar mie nu-mi prea pasă dacă oamenii ăștia trăiesc sau mor. 
N-are niciun rost să creăm ţepușe fără să-i omorâm. Avem 
nevoie de un număr imens de Născuţi-din-metal. Asta o s-o 
impresioneze pe Autonomie. Asta o să-i demonstreze că această 
planetă este o resursă, nu ceva demn de ars. 

— Ah, Excelenţă, a spus Halat-de-laborator, femeia asta 
nu e Născută-din-metal. Am Învestit o țepușă — un pic din 
ea, ce-i drept — folosind un om obișnuit. Toţi oamenii sunt 
Învestiți cu Năruire și Dăinuire prin propria natură — și 
avem puţin mai multă Dăinuire, binecuvântată de Cioburile 
pe care le-am primit când am fost creați. Din alea scoatem 
câte puţin. Procentajul obţinut depinde de persoană. Noi 
credem că, genetic vorbind, depinde de măsura în care per- 
soana respectivă e Născută-din-metal. Dar nu au nevoie de 
suplimentul ăsta dacă nu s-au manifestat puterile în ei. Sunt 
resturi. Le tăiem pur și simplu și le folosim în ţepușe. Pentru o 
Învestitură completă e nevoie de douăzeci-treizeci de oameni. 

— Dar puteţi să faceți Allomanțţi din ţepușele alea? Asta-i 
întrebarea esenţială, a spus Entrone: 

Savanta le-a aruncat o privire celorlalți. 

— Domnule, acesta e un rezultat extraordinar. Un mare 
pas înainte... 

— Poţi să-mi faci Allomanți? a întrebat el. Astăzi. Acum. 
Ca să-i arăt lui Autonomie. 

— Nu, a recunoscut Halat-de-laborator. Credem că e 
nevoie de o codificare în așa fel încât să obținem o anumită 
binecuvântare a Artelor Metalice. Lucrăm la asta. Am reușit să 
le dăm câtorva o putere pe o durată scurtă de timp cu ajutorul 
acestor țepușe, dar efectul trece repede. 

— La naiba... a mormăit Entrone. Asta înseamnă că proiec- 
tul lui Edwarn privitor la Comunitate e încă folositor. 


BRANDON SANDERSON 
400 


A încrucișat braţele la piept, afișând din nou o mină 
obosită. 

— Dar nu avem ce-i arăta lui Autonomie în momen- 
tul de faţă. Voi fi nevoit să accept. Va trebui să-i las armata să 
treacă pe aici. Cheamă-i la caverne pe toţi cei care ne-au rămas 
credincioși — și care nu lucrează direct pentru Telsin. 

— Dar... a început Halat-de-laborator. 

— Aşteptăm, a spus el, ca Telsin să-și inițieze planul. Îi ofe- 
rim orice oportunitate. lar apoi... dacă nu funcţionează... 

— Supravieţuim, a zis Halat-de-laborator. 

— Supraviețuim, a repetat el dând din cap ca pentru sine. 
Eu mă duc în Comunitate să văd verticalitatea. Și, făcând un 
semn spre celula din spatele încăperii, a continuat: Ăștia au 
văzut și-au auzit prea multe. Reprezintă un risc. Executaţi-i! 

— Desigur, Excelență, a spus Halat-de-laborator. 

Entrone a plecat, lăsându-i pe cei doi paznici înăuntru, dar 
luându-i cu el pe cei din tunel. A trântit ușa, făcând să se cutre- 
mure clădirea șubredă. Din fericire, odată ajuns afară, s-a întors 
și a intrat mai adânc în complex, în loc să treacă pe lângă Marasi 
şi echipa ei. 

— Aduceţi-mi niște gloanţe cu gaz invel, le-a spus 
Halat-de-laborator asistenţilor din încăpere. Astfel, prizonierii 
vor muri repede, fără să sufere. Fion, spune-le celor care ne-au 
rămas credincioși să se retragă în caverne. Să-și aducă familiile 
cu ei, dar nimic altceva. Ordin cu prioritate de gradul întâi. E 
serioasă treaba. 

Unul dintre asistenţi a rupt-o la fugă, pătrunzând și el 
mai adânc în complex. Ceilalţi au început să scotocească prin 
dulapurile din lateralul camerei. Marasi și cei doi membri ai 
Duhurilor-însângerate s-au ghemuit în umbră, vorbind în 
şoaptă. 

— Trebuie neapărat să-i ducem aceste informaţii lui 
Kelsier, aspus Rază-de-lună. O nouă metodă de a fabrica țepușe 
ar putea schimba totul. 

— Tot brutal e, a răspuns Marasi în șoaptă. Să furi o bucată 
din sufletul cuiva? E mai bine decât să-l omori, dar mă îndoiesc 
că e ceva ce putem folosi cu conștiința curată. 

— Nu înţelegi, a spus Rază-de-lună. Dacă-s măcar aproape 
să facă Născuţi-din-metal prin puterea pură a sufletelor — 
dacă au făcut teste, oricât de izolate, din care să fi ieșit vreun 
Allomant... Marasi, calea asta ar putea duce la crearea de ţepușe 
folosind Învestitură pură în loc de suflete. 

Și a bătut în rucsac, indicând borcanele strălucitoare din 
interior. 

Dar-ar rugina... Abilitatea de a crea ţepușe în mod meca- 
nic? Până și procesul malwishienilor de a crea medalioane 
necesita Născuţi-din-metal. Dacă era adevărat ce sugera 
Rază-de-lună, atunci totul s-ar putea schimba. 

— Deocamdată, a spus SufletBinar, Silajana ne reamin- 
teşte că planeta însăși e în pericol. Dacă invazia are loc, n-are 
niciun rost să-i ducem informaţii Lordului Kelsier. Trebuie 
neapărat să ne ţinem după Entrone și să vedem dacă îi putem 
încurca planurile lui Autonomie. 

Marasi s-a uitat după colț, scrutând întunecimea tunelu- 
lui. Se puteau furișa pe acolo. Dar oamenii din încăperea aia 
urmau să fie executați... 

— Trebuie să-i ajutăm pe prizonieri, a spus Marasi. 

— Câteva vieţi nu-nseamnă nimic în clipa asta, a zis 
Rază-de-lună. Trebuie să mergem mai departe. Așa facem noi. 

— Eu nu fac așa, a spus Marasi. Eu sunt om al legii. Nu 
pot să las să fie ucis un grup de oameni. În plus, ăla a zis că 
au auzit-prea multe. Înseamnă că știu ceva ce ne poate fi de 
folos. 

Rază-de-lună și SufletBinar s-au uitat unul la altul. 

— Eu mă duc să-i ajut, a spus Marasi. Sunt doar doi paz- 
nici. Ar trebui să-i putem opri cu ușurință. 

— Dacă se întâmplă ceva, a zis Rază-de-lună, cei de jos 
vor intra în alertă. Un foc de armă... 

Marasi a ezitat, cântărind riscurile. Recunoștea că ar putea 
fi o prostie, dar nu intrase în poliţie ca să lase să fie uciși oameni. 

— E un risc pe care mi-l asum, a spus ea ridicându-se în 
picioare. Sunteţi cu mine sau fac asta de una singură? 

Ceilalţi doi s-au ridicat la rândul lor în picioare. 

— Atunci haideţi s-o facem repede, a spus Rază-de-lună. 

Steris auzise că, în caz de incendiu, șobolanii erau de obicei 
primele creaturi care părăseau locul. Simţeau mirosul de fum 
înainte ca flăcările să scape de sub control — așa că, uneori, 
dacă vedeai șobolani fugind, putea fi un semn că urma să izbuc- 
nească un incendiu. 

Asta făcea în clipa aceea — își punea ordine în gânduri și 
îi asculta pe ceilalți senatori pregătindu-și scăparea. Steris o 
urmărea pe Lady Gardre, femeia despre care era aproape sigură 
că era membră Set. Câtă vreme Gardre rămânea în oraș, aveau 
timp la dispoziţie. 

Dar cum minutele deveneau tot mai lungi așteptând ca 
TenSoon să se întoarcă cu Brăţările, a început să se îndoiască. 
Poate nu era Gardre. Poate că vreunul dintre asistenţi era ade- 
văratul agent și fugise deja. Poate că Set nu avea pe nimeni în 
cercul celor apropiaţi guvernului. Poate că... 

Un asistent s-a năpustit în încăpere și s-a îndreptat spre 
Lady Gardre, șoptindu-i ceva la ureche. 

— Ah, a făcut Gardre. Va trebui să rezolv problema asta. 

S-a ridicat în picioare, aranjându-și sacoul. 

— Mă întorc imediat. 

Steris știa că nu avea să se mai întoarcă. Plecarea ei însemna 
că orașul era în pericol iminent. La ieșire a trecut pe lângă 
TenSoon, care le-a atras atenţia celorlalți. Ei nu observaseră. 

— Și acum, a spus Adawathwyn, ocolind cu pași mari masa 
ca să ajungă la TenSoon, să vedem cum funcţionează astea. 
Dă-mi Brăţările. Lasă-mă să merg pe Calea lui Armonie și să 
salvez orașul! Sunt Născută-din-metal, Arzătoarea minţii. Orice 
bombă ar fi lansată încoace, o pot Împinge cu forța unei întregi 

planete! Sau pot să zbor spre Bilming și să-i lovesc cu dreaptă 
mânie pe nenorociţii ăștia! 

Ambasadorul Daal a făcut un pas în faţă, cu chipul acoperit 
de mască. 

— Trebuie să fie o negociere. Ne-aţi promis că nu vor fi 
folosite. 

— Sunt sigură că ne înţelegeţi nevoia, domnule ambasador, 
a spus Steris. Doar nu vă așteptați să murim pur și simplu dacă 
astfel ne putem salva? 

— Sunt sigur că voi, nordiștii, înţelegeţi sensul cuvântului 
„promisiune“, a spus el privind-o prin orificiile măștii. Am auto- 
ritatea necesară pentru a negocia restituirea lor. 

S-a aplecat în faţă, punându-și mâinile pe masă și privind 
ţintă spre guvernator — care a dat înapoi, cu ochii măriţi. 

— Dacă le folosiţi, a continuat Daal, atunci emit pretenţia 
ca Brăţările să ne fie restituite după aceea, ca să le folosim la 
următorul dezastru, ales de noi. Un compromis, da? Dacă doriţi 
să evitați războiul, dar și să folosiţi Brăţările, aceasta este unica 
soluție. Dumneavoastră aveţi această șansă. La fel o vom avea și 
noi. Ne-am înțeles? 

Ochii tuturor celor din încăpere s-au îndreptat spre 
TenSoon. Kandra validaseră tratatul și deveniseră păstrători ai 
relicvei. Se părea că toți ceilalţi aveau impresia că el putea fi de 
acord, iar Steris presupunea că el era omul cel mai apropiat de 
un mediator pe care-l aveau. 

— Armonie este îngrijorat, a spus TenSoon, dar noi nu 
stăm deloc bine cu timpul. Deci voi fi de acord cu asta dacă și 
oamenii sunt de acord. Bazinul poate folosi Brățările acum. Dar 
ele vor fi înapoiate malwishienilor. 

— Daţi-i bătaie! a spus guvernatorul. Dacă astfel putem 
salva orașul... sunt de acord. 

Nu era cel mai potrivit context pentru o negociere, iar Steris 
se întreba în ce fel erau manipulaţi. Probabil că Daal vedea 
situația respectivă drept ocazia perfectă pentru a obţine ceea 

ce își dorea. Cu toate acestea, ea tot nu înţelegea de ce TenSoon 
crezuse că planul acela avea să funcţioneze. Da, Brăţările trans- 
formau pe oricine într-un Născut-din-metal puternic, dar Daal 
se purta de parcă ar fi fost în stare să câștige războaie fără ajuto- 
rul nimănui — iar TenSoon avea o expresie pierdută. A privit-o 
drept în ochi. 

— Ce-i? a întrebat ea. 

— Noi credem, a șoptit el, că există o cale de a transporta 
obiecte de mari dimensiuni folosind o combinaţie de puteri ale 
celor Născuţi-din-metal. E un lucru pe care nici măcar Armonie 
nu-l înţelege încă. Dar mă întreb dacă n-ar putea cineva 
care... simte puterile transcendente ale Brățărilor... să rezolve 
problema. 

Fascinant. Steris a notat tot. 

TenSoon a deschis cutia ca să arate Brățările — aveau 
forma unui vârf de suliță mare, făcut din mai multe benzi cre- 
ate din diverse metale. Guvernatorul i-a făcut semn din cap lui 
Adawathwyn să le ia. Aceasta a întins mâna și le-a atins, cu ochii 
verzi lucind. Le-a ridicat, le-a ţinut o clipă în mână, apoi s-a 
încruntat. 

— Cum... Cum le activez? a întrebat ea. 

— Waxa reușit în mod firesc, a spus Steris, îndreptându-se 
spre ea. 

A împuns ezitant Brăţările, fără să simtă nimic. 

Le-au trecut din mână în mână, lăsând pe toată lumea să 
le încerce. În cele din urmă, TenSoon le-a luat, îngândurat și 
încruntat. A urmat groaza. 

— Sunt... secătuite, a șoptit el. Ceva s-a întâmplat... Cum...? 

Fără energia lor, Brăţările Doliului erau practic doar niște 
artefacte istorice cu greutate. Precum brațul sfărâmat al unei 
statui. 

Guvernatorul a scos un geamăt de disperare și s-a lăsat pe 
spate în scaun, strângând din ochi. Salvarea lor tocmai zburase 
pe aripi de fluture. Steris nu avea cum să nu se întrebe ce anume 

îi scăpa. Nu se așteptase niciodată la așa ceva. Brăţările puteau 
fi secătuite? De către cine? Și cum? 

Daal a făcut un pas în faţă și le-a atins cu un deget. 

— Așa este, a bombănit el. Ce-aţi făcut? Le-aţi folosit pe 
ascuns? 

— Poftim? a reacționat Adawathwyn. Nu! Nu le-am mai 
văzut de ani întregi, încă de la tratat! 

Daal a luat Brăţările într-o mână. 

— Am să le înapoiez poporului meu. 

— Staţi puţin, a spus Steris, ridicându-se în picioare. Nu 
așa ne-a fost înțelegerea. 

— Nu? a întrebat el. Aţi avut șansa de a le folosi. Din întâm- 
plare, nu vă folosesc la nimic. Acum trebuie să avem și noi șansa 
noastră. Mă întreb dacă nu cumva credința le face să funcţioneze, 
nu? Sau poate că am dreptate și voi chiar le-aţi folosit. Învățații 
noștri își vor da seama dacă încercaţi să ne daţi vreun fals. 

Steris s-a uitat la el și a avut senzaţia că era... un discurs 
pregătit dinainte? Da. Ea își pregătea cuvintele chiar și în cazul 
conversaţiilor de zi cu zi. Atitudinea lui părea studiată, repetată. 
Dar, cu siguranţă, se înșela. Nu avea cum să se fi pregătit pentru 
asta, nu? 

Doar dacă nu cumva știa că Brăţările puteau fi secătuite de 
energie. Dacă nu cumvavenise în Elendel în căutarea unei crize 
care să-l determine să ceară Brăţările, ca să încerce să ajungă la 
o înţelegere. Apoi... 

— Nu știu dacă pot să permit aşa ceva, a spus guvernatorul. 

— Nu știu dacă noi putem să interzicem așa ceva, a mârâit 
TenSoon drept răspuns. Voi aţi fost de acord. 

— Ah, a făcut Daal. Poate că ai voştri Nemuritori-fără-chip 
chiar pot fi imparţiali. Curios. N-aș fi crezut așa ceva. 

Daal a luat cutia Brăţărilor de la TenSoon, care a mârâit 
încet și amenințător — dar i-a dat drumul. 

Steris privea scena cu o senzaţie ciudată de detaşare. Era... 
părea un tertip al malwishienilor, complet separat de situația 


METALUL PIERDUT 407 


tensionată din Bilming, Ceea ce însemna că era o problemă pen- 
tru alte vremuri, când nu erau ameninţaţi să fie rași de pe faţa 
planetei. Brățările nu erau soluția, momentan. Dar exista un 
secret pe care voia să-l scoată la iveală. 

Ambasadorul s-a îndreptat spre ușă, dar s-a oprit acolo, cu 
Brăţările la subsuoară. 

— V-am promis liberă trecere, domnule guvernator. Dacă 
orașul chiar este sortit pieirii, așa cum credeţi cu toţii, atunci... 
dacă doriţi, oricare dintre dumneavoastră mi se poate alătura 
acum. Vă voi lăsa într-un loc mai sigur. 

— Eu plec, a spus Adawathwyn imediat, înşfăcându-și 
lucrurile de pe masă. 

— Poate... a început guvernatorul, poate ne înșelăm. Poate 
că avem o impresie greșită despre această primejdie... 

— Văplac pariurile, domnule guvernator? a întrebat Reddi. 
Pentru că mie da. Și am învăţat să nu pariez niciodată împo- 
triva unui anumit om. Dacă Dawnshot spune că avem o bombă 
aţintită asupra noastră, atunci înseamnă că așa este. 

— Trebuie neapărat să evacuăm orașul, a intervenit Steris 
lovind cu degetul în caietele ei. Am aici planurile de evacuare. 
Planuri complete de urgenţă la nivelul întregului oraș, pentru 
diverse categorii de dezastre. Aveam ceva timp liber în urmă cu 
câteva veri și mă plictiseam. 

— Şi așa te distrezi tu? a întrebat Reddi. 

— Păi, cu taxele pentru casă rezolvasem deja pentru anul 
următor, a spus Steris. Uitaţi aici. Planul ăsta se potrivește 
cel mai bine pentru situaţia de faţă. Evacuează cei mai mulți 
oameni din oraș, în cel mai scurt timp. Cu cât avem mai mult 
timp la dispoziţie, cu atâtvom salva mai mulți. E una dintre cele 
mai eficiente creaţii ale mele. Și, ridicând privirea spre guverna- 
tor: Vă rog, Nu putem pleca. Trebuie neapărat să apărăm orașul. 

— Aveţi de gând să veniţi sau nu? s-a răstit Daal din ușă. 

Poate că-și dorea onoarea — și avantajul politic — de a-l 
salva pe guvernator. 

Guvernatorul Varlance a aruncat o privire spre Steris. Apoi 
spre Adawathwyn — căreia-i sclipeau veșmintele în timp ce 
ieșea pe ușă. Ceilalți senatori s-au grăbit s-o urmeze. 

— Dumneavoastră, i-a spus Steris guvernatorului, încet, 
sunteţi conducătorul acestui oraș. Al întregii naţiuni. Aţi fost 
ales de oameni pentru a-i reprezenta. Am nevoie de autoritatea 
dumneavoastră pentru a salva cât mai mulți oameni cu putinţă. 
O să aveţi timp să fugiţi mai târziu. Deocamdată, ajutați-mă să 
salvez orașul ăsta. 

— Dumneavoastră... chiar aveţi un plan? a întrebat guver- 
natorul ștergându-și fruntea. Un plan de evacuare? 

— Da. Putem face asta, Varlance. 

El a aprobat din cap. Repede, sfios, îngrozit. 

— Vreau să încerc. De unde începem? 

În canionul ăla nu aveau unde să se adăpostească, aşa că Wayne 
a fost nevoit să facă o mișcare deşteaptă: s-a transformat el 
însuși în adăpost. 

S-a băgat în faţa lui Wax, care se ferea pitindu-se în spate, 
după colţ. Prea lent, dar din fericire următoarele gloanţe ina- 
mice l-au lovit pe Wayne, făcându-l să icnească. Dureau foarte 
tare. Probabil că asta era și ideea; dar unele răni erau atât de 
mari, încât corpul o lua razna și hotăra să nu simtă durerea, cel 
puţin la început. De parcă ar fi spus: „Uau... va fi nasol! Mai bine 
trage adânc aer în piept“. 

Dar gloanţele nu-i provocau o stare de șoc sau ceva de genul 
ăsta. Dureau, atâta tot. Dureau ca ochii Morții. 

Totuși, îl ferea pe Wax de gloanţe. Împreună, el și Wayne 
s-au furișat după cotul tunelului, pentru a scăpa din raza vizu- 
ală a inamicilor. Cei doi au așteptat acolo, Wax cu pistoalele 
scoase, gata să tragă. Erau la vreo treizeci de metri de locul în 
care dăduseră peste prostovanii ăia clonaţi, care le blocau acce- 
sul în tunel. 

Wayne și-a rotit umărul în timp ce rănile produse de 
gloanţe i se vindecau, golindu-i ceva mai mult metalminţile. 
Își consuma destul de repede rezervele în perioada aceea. 
Din fericire, nu avusese mare nevoie de vindecare în ultimele 
misiuni alături de Marasi. Misiunile ei nu implicau de obicei 
aruncarea lui Wayne pe fereastră de parcă ar fi fost un amărât 
de pisoi. 

— Hei!a strigat falsul Wayne deundeva din tunel. N-avem 
cum să vă împușcăm dacă vă tot ascundeţi! Așa încât, prieteni, 
ia ieşiţi ca să vă putem omorî! 

Era de-a dreptul îngrozitor. Se forţa prea tare — ăla numai 
accent din Ținuturile Necruţătoare nu era. Era un accent urban 
din grupurile restrânse din Ținuturile Necruţătoare, amestecat 
cu un accent de actor din pătura de sus a societății — probabil 
așa o învățase specialistul în dialecte. Accentul pe care-l folosea 
era ridicol — nu aducea nici pe departe cu accentul său natural; 
se auzea de parcă ar fi zgâriat cineva o tablă cu niște piroane 
vechi și ruginite. 

— Ce mama naibii se întâmplă cu ăștia doi? a șoptit Wayne. 

— Bănuiesc, a spus Wax, că cei din Set și-au dat seama 
că trebuie neapărat să se confrunte cu noi, având în vedere că 
le-am nenorocittoateplanurile acum câţiva ani. Așa c-au băgat 
ţepușe în unii ca să le dea puteri ca ale noastre și i-au antrenat 
să se lupte cu noi. 

— Aia nu numai că încearcă să se lupte cu mine, a zis 
Wayne. Vrea să fie eu. La fel pățești și cu al tău? 

— Nu. În afară de costum, pare a fi doar un Monedăzvâr- 
litor priceput, cu câteva ţepușe-n plus. Fii atent la el, Wayne! 
Ăsta-i în stare să-și ardă tot oţelul dintr-un singur foc cumplit și 
să-și supraîncarce Împingerea până la niveluri extreme. Dar te 
și poate secătui de puteri dacă pune mâna petine. 

— Cât vreme are metale, a zis Wayne. 

— Cei din Set au resurse ca lumea, a spus Wax. Fac pariu cu 
tine că are mai mult crom decât ai tu aliaj fuzibil. 

— Mai vedem noi. 

Wayne a mijit ochii, aruncând o privire după colţ. 

— Aia care mă imită e de-a dreptul penibilă. Nici pe 
departe nu-s eu atât de enervant. 

Calm, Wax și-a încărcat pistolul cu câteva gloanţe. 

— Hei! a zis Wayne. Să nu care cumva să zici ceva! 

— N-am zis nimic. 

A dezarmat revolverul cu un pocnet. 

— Din păcate, orice întârziere e în avantajul lor. Ceea ce 
înseamnă că vom fi obligaţi să trecem în ofensivă. 

— Prietene, aici e mare înghesuială, a zis Wayne. Nu-s con- 
diții prea bune pentru Împingeri-în-oțel. E ușor să rămâi blocat 
în încetineală câtă vreme își fac ăștia planuri cum să ne prindă. 

— Vezi dacă reușești să ne prinzi laolaltă într-o bulă de 
viteză, a spus Wax. Da, e mare înghesuială aici — dar la fel e și 
pentru ei. 

— Şi ei își pot face o bulă, prietene, a zis Wayne. Chiar și-n 
a noastră. Dar nu cred că reușesc ăștia una ca a mea. Deci ar 
trebui să ne descurcăm dacă rămânem aproape în ea. 

— Exact, a spus Wax. Dacă niciunul dintre noi nu se 
poate baza pe bulele de viteză sau pe zborul cu Împinge- 
rile-în-oţel, atunci poate reușim să le dăm peste cap abilităţile 
împrumutate cu pregătirea noastră. Putem încerca să-l arun- 
căm pe Împingătorul-în-oţel în afara bulei, să-l facem să 
încremenească. Doar să nu-l lași să te atingă, că-ţi poate fura 
puterile. 

Wayne a considerat că era un plan destul de bun. A scoto- 
cit prin buzunar după punga căptușită cu aluminiu pe care i-o 
dăduseră contabilii lui și a scos câteva mărgele de aliaj fuzibil. 
Avea mărgele, ca să fie ușor de înghiţit. 

Le-a dat pe gât. Waxa aprobat din cap, iar Wayne a făcut o 
bulă de viteză cât a putut el de mare. Au trecut prin ea, au ieșit 
pe partea cealaltă și au luat-o la goană prin tunel. Era o conductă 
mare din beton, cu diametrul de vreo trei metri, poate chiar mai 
mult, având pe fund o porțiune de treizeci-șaizeci de centime- 
tri plină de mâzgă parțial uscată, deoarece nu mai plouase în 
ultima vreme. 

Gemenii malefici au avut ocazia să facă planuri în bula de 
viteză, în timp ce Wayne și Wax se puneau în mișcare. Dar nu 
puteau face prea multe lucruri în interiorul unei bule. Puteau 
doar să se poziționeze ca lumea pentru momentul când bula 
avea să se sfârșească. Așa încât, în clipa când Wayne a văzut 
mișcare în faţă, s-a lăsat în jos și s-a rostogolit prin noroi. La fel 
a făcut şi Wax. 

Gloanţele le-au vâjâit pe deasupra capetelor. Wayne a traver- 
sat în fugă ultimii câțiva metri ca să se apropie de ei, apoi a aruncat 
o bulă de viteză mare — cu un diametru de vreo cinci metri — 
care să-i cuprindă pe toţi patru. Cu bastoanele de luptă scoase, 
s-a repezit drept la versiunea lui malefică și, simulând o lovitură, 
s-a ferit la dreapta, după care, cu bastonul din stânga, i-a aplicat 
femeii o lovitură în cap. Ea a reușit cu greu să pareze, încercând 
apoi, cu o manevră clasică, să-i tragă un baston peste degete. 

Wayne a împins-o și s-a repezit din nou la ea, iar următoa- 
rea serie de atacuri a răsunat ca o bătaie de tobă — baston în 
baston. A reușit s-o lovească, dar ea abia a tresărit, în timp ce 
metalminţile o vindecau. I-a întors lovitura, iar el a încasat-o 
fără să se audă decât un icnet ușor. Deși coastele i-au trosnit, i 
s-au vindecat imediat. 

— Hei! a făcut ea, imitându-i în mod exagerat accentul, 
cum făcea de obicei. Vezi că trișezi! 

— Tu nu ești eu, a mârâit Wayne. Să nu ai pretenţia asta! 

Ea a rânjit și a alunecat în noroi cu o mișcare într-adevăr 
ageră, trecând de el și ferindu-se de următoarea lui lovitură — 
toate acestea în timp ce-l lovea suficient de puternic peste braţ 
încât să-i rupă osul. El a făcut o grimasă și și-a întors mâna 
într-o parte ca să-și pună osul la loc, în timp ce mușchii îl tră- 
geau, repoziționându-l. 

Wayne i-a parat următorul atac cu un singur braț, în timp 
ce braţul celălalt i se vindeca, lăsând-o să-l forțeze să bată în 
retragere. În clipa aceea, Wax s-a aruncat între ei și s-a izbit 
icnind de peretele tunelului. A aruncat un pumn de gloanţe în 
aer și s-a ferit — păcălindu-l pe falsul Wax să se Împingă în 
ele, și nu în el. Wax a alunecat apoi pe pământ descărcându-și 
armele înspre Monedăzvârlitor. 

Wayne și falsul Wayne au urmărit întreaga scenă cu o 
şovăială înmărmurită, după care Wayne și-a ridicat al doilea 
baston din noroi. Cei doi s-au încăierat iarăși, schimbând alte 
câteva lovituri. 

— Ce aiurea-i să fac treaba asta când sunt treaz, a zis falsul 
Wayne. Poate-ar trebui să tragem o dușcă și abia apoi să trecem 
la treabă, când gândim cum trebuie! . 

— Neee... a făcut Wayne. Eu beau doar cu nenorociţi, min- 
cinoși și proști. Dar când e vorba de unul ca mine, trag linie. 

— Atunci înseamnă că mă descurc bine? a întrebat ea în 
timp ce-și blocau bastoanele, apropiindu-se unul de celălalt. 
Sunt tu? 

— Eşti ceva mult, mult mai nasol, a bombănit el. Eşti 
cineva care vrea să fie ca mine! 

— Ha! a făcut ea împingându-l într-o parte și izbindu-l de 
marginea bulei de viteză care fremăta. Aceasta nu s-a clintit. Au 
rămas pe loc, deci nu avea să cadă decât dacă-i dădea el drumul 
sau era împins în afara ei. 

Și-a scuturat braţele. La naiba, că puternică mai era! Părea 
o forță naturală obținută prin antrenament, ceea ce el nu avu- 
sese timp să facă. S-a năpustit asupra lui și l-a placat, făcându-l 
să icnească în momentul când s-a lipit de el. 

— Sper că bătrânul Dumad e bine, a spus ea, făcând un 
semn din cap spre tovarășul ei. l-am șterpelit niscaiva fiole de 
metal fără să-i zic. 

— Eu nu fur, a bombănit Wayne. 

— Scuze! Le-am împrumutat. 

— Nici nu împrumut! lar accentul tău trece de la stră- 
zile din Ținuturile Necruţătoare la găștile de stradă din sudul 
Elendelului! Of! E îngrozitor! 

— Mă amuză că îţi faci mai multe griji că te imit prost 
decât că încerc să te omor! a zis ea, băgându-se de-a dreptul în 
faţa lui. 

L-a înjunghiat în piept cu un cuțit din sticlă — nici măcar 
n-a văzut când a lăsat bastoanele din mână. 

— E atât de tipic pentru tine, Wayne! 

— Nu mă cunoşti tu pe mine, a mârâit Wayne, și a reușit 
să-i aplice o lovitură în picior, făcând-o să alunece. Ea a slăbit 

strânsoarea, ceea ce i-a permis să se elibereze și s-o ocolească, 
deși cuțitul îi spinteca pieptul. 

Dar-arrugina... Putea să se vindece folosind rezerva de sănă- 
tate din apărătoare — pe care în perioada aceea o ţinea înfiptă 
în carnea coapsei. Dar își făcea griji în legătură cu cantitatea din 
rezerve pe care-l obliga s-o folosească. Probabil că aia era și ideea. 

— Măi, Wayne, a spus ea întorcându-se spre el, eu chiar te 
cunosc. Te-am studiat ani la rând. Wayne, șmecherie-cu-pălărie! 
Mereu cu poantele la el. Apucă tot ce găsește, fuge după gagici. Își 
trăiește viața fără consecinţe! Doar distracție și băutură! 

— Da? a bombănit el. Și durerea? 

— Ei, a făcut ea ridicând din umeri. Te obișnuiești să fii 
aruncat în aer, nu? 

— Nu durerea aia, a șoptitel. 

S-au întâlnit din nou, dar la luptă era pur și simplu mai 
bună decât el. Wayne se descurca bine cu bastoanele. Dar înce- 
puse să-și trăiască viaţa. Și trăindu-și viaţa, o lăsase mai moale 
cu antrenamentele — molfăia gumă în spatele blocului în loc 
să lucreze seara. Alături de Marasi nu petrecuse niciodată atât 
timp încasând-o la căpățână. 

Dar creatura aia se antrenase la greu. Se concentrase 
întru totul asupra acelei zile, a acelei întâlniri, a acelei lupte. 
El nu se încăiera cu vreun golan de pe stradă sau cu vreun 
Născut-din-metal talentat din Set. Se confrunta cu o asasină 
proiectată anume să-l omoare pe el. 

Era mai puternică decât el. Mai rapidă decât el. Mai tânără 
decât el. Mai pricepută la lupta cu bastoanele. El era mai stăpân 
pe puterile lui. Era sigur de asta. Dar în acel spaţiu înghesuit 
lucrulacesta nu mai conta. Și în timp ce făcea schimb de lovituri 
cu ea și-și dădea silinţa să se vindece, el... Ei bine, a încasat mai 
multe lovituri decât a dat. Dar-ar rugina... oare așa se simţea și 
Wax, acum că începeau să treacă anii și peste el? 

S-a rostogolit în lateral, prin mâzga de pe fundul tubului 
uriaș în care se aflau. Ajuns astfel în celălalt capăt al bulei de 

viteză, a ieșit pe jumătate din ea — din fericire însă, câtă vreme 
oatingeai, aveai parte de puterile ei. 

O mișcare din locul în care Wax lupta l-a făcut pe Wayne 
să se ferească. Wax însuși a trecut în zbor pe lângă el și a ieșit 
complet din bula de viteză. La naiba... Asta aveau de gând să-i 
facă celuilalt individ. 

Wax a încremenit pe loc, atârnând în aer cu o grimasă înti- 
părită pe față, cu arma atârnându-i între degete în faţa lui, cu 
franjurile pelerinei fluturându-i în jur. 

Hopa, s-a gândit Wayne. 

Un pumn de monede l-a izbit în clipa următoare. 

— Hai, mă, Dumad! a zis falsul Wayne, întorcându-se. Îmi 
strici distracţia. Eu ar trebui să-i fac ăstuia de petrecanie. 

— Eşti ineficientă, Getruda, a spus Dumad. Tu te joci cu 
el. N-aialtceva de făcutdecâtsă-l lovești de mai multeori, până 
rămâne lat. 

Și a subliniat ideea aruncându-i încă un pumn de monede 
în faţă lui Wayne, doborându-l la pământ. 

Dar-ar rugina... Era nasol. Wayne s-a vindecat, dara făcut-o 
încet — puterea de vindecare îi slăbise periculos de mult. Prin 
urmare, trebuia să și-o economisească. 

— Hei, mortăciune, a zis el mormăind. Pun pariu pe cinci- 
zeci de cartușe că ies viu din lupta asta. 

Era un moment potrivit pentru un pariu. Pentru că, într-o 
situaţie de genul ăsta, Wayne trebuia să încerce o mișcare cu 
adevărat disperată. 

Adevărul. 

S-a ridicat în picioare, împleticindu-se, apoi și-a lipit spi- 
narea de peretele rotunjit al tunelului. 

— Crezi că mă cunoști? a șoptit Wayne. Crezi că știi prin 
câte am trecut? 

Dumad s-a uitat la el, apoi a Împins. Și, dar-ar rugina, 
ăsta era atât de puternic, încât putea să afecteze metalele din 
interiorul corpului lui Wayne. Era o nebunie să treci prin așa 

ceva — Wayne a fost aruncat în spate de monedele înfipte în el. 
Dar-ar Rugina și Năruirea... era o putere despre care se spunea 
că ar fi avut-o Războinicul în Ascensiune. 

Ăştia chiar trişau. Nu era de mirare că Wax pierduse lupta. 
Nu era de mirare că Wayne o pierduse practic pe a lui — partea 
cu duelul, cel puţin. Dar dacă putea să le distragă atenţia... 

A icnit când a fost Împins. Apoi a făcut un pas înainte, 
simțind monedele cum îl sfâșiau pe dinăuntru. A mai făcut un 
pas în față, opintindu-se împotriva Împingerii. 

Falsul Wayne a ezitat, lăsând bastoanele jos. El a privit-o 
în ochi. 

Apoi a zâmbit larg. 

— N-ai cum să-mi faci mie vreun rău, a șoptit el, schim- 
bându-și accentul. Nimic nu mă poate răni mai mult decât m-a 
rănit deja viaţa. N-ai cum să mă omori. Sunt deja mort. De ani 
întregi sunt mort, surioară. 

Și a mai făcut un pas în față. Cei mai mulți nu observau 
schimbarea de accent. Micile ondulaţii de ton ale cuvintelor. Dar 
oamenii te judecau din cauza lor. Creierele lor asociau accentele 
cu înțelesurile. 

Părând tulburat, Dumad s-a încruntat, apoi a ridicat mâna 
şi a Împins mai tare. Wayne a alunecat în noroi, iar monedele 
l-au sfâșiat și mai aprig, Apoi a mai făcut un pas, schimbându-și 
şi mai mult accentul. Și-a luat fața cea mai entuziastă, cu ochii 
mari. Și-a preschimbat vocea într-una nefirească. Îngrozitoare. 
Parcă desprinsă dintr-un coșmar. Potrivită cu accentul acelui 
fals Wayne, dar îngrozitoare. Precum accentul pe care-l auzea 
la părinți și rude. Doar că era pocit. 

Wayne nu avea nevoie de pălărie pentru ăsta. 

— E ușor să faceţi ceea ce faceţi, căci vouă puţin vă 
pasă! a mârâit Wayne către cei doi, căscând ochii și mai 
mari. Câtă vreme vă puteţi preface. Dar durerea aia adevă- 
rată apare când îţi dai seama ce ești. Ce ai făcut. Când te 
trezești în fiecare dimineaţă și știi că nu ești bun de nimic. 

Aia-i durere. Restul? Ce-mi faceţi voi? Păi, asta nu-i decât o 
mică distracţie. 

— Eşti... a început Dumad, dar s-a oprit când l-a văzut pe 
Wayne afișând un zâmbet larg. 

— Mulţumesc, a zis Wayne, că l-ai aruncat pe Wax de-aici. 
Așa vă am și eu câteva clipe doar pentru mine. 

În cele din urmă, monedele i-au ieșit lui Wayne prin spi- 
nare, determinându-l să se arunce în față cu o mișcare bruscă. 
S-a aruncat la pământ. Pentru că în timpul expunerii sale — 
ceea ce a făcut să le atragă atenţia doar asupra lui — coborâse 
bula de viteză. Iar ei nici măcar nu observaseră. 

Din lateral, Wax i-a tras un glonț ucigaș-de-ceaţă drept 
în faţă falsului Wayne. Explozia secundară s-a produs o clipă 
mai târziu, împrăștiindu-i jumătate din craniu. Wax a tras un al 
doilea foc de armă și l-a nimerit pe Dumad în piept chiar când 
acesta se întorcea, străpungându-i spinarea. 

Incredibil, Monedăzvârlitorul n-a căzut. Cositor. Oare indi- 
vidul ardea cositor ca să scape de răni? Câte țepușe avea ăsta, 
și de ce nu-l lăsaseră pe Armonie să preia controlul asupra lui? 

Din păcate, bărbatul a rămas în picioare și s-a ferit de 
următoarele gloanţe. A smuls un grilaj din tavan, lăsând lumina 
soarelui să pătrundă prin el, apoi l-a apucat pe falsul Wayne plin 
de sânge și s-a Împins cu ajutorul unei monede. 

Cei doi s-au propulsat în sus și au ieșit din tunel. Unul cu o 
gaură în piept care nu părea să doară cât ar fi trebuit, cealaltă cu 
jumătate de cap lipsă. S-ar fi putut să moară, dar Wayne nu era 
sigur. Împușcăturile-n cap erau înșelătoare. Te puteau termina, 
dar totul depindea de gravitatea rănii. 

Probabil că Wax ar fi trebuit să mai bage niște gloanţe în ei 
în timp ce fugeau, dar bărbatul părea că ieșise destul de șifonat 
din luptă. Răsuflând adânc, s-a prăbușit pe spate, rezemându-se 
de peretele tunelului. Fuseseră cât pe ce să piardă această luptă. 
Fuseseră foarte aproape. 

Wayne s-a ridicat împleticindu-se în picioare, cu dureri în 
tot corpul, și și-a folosit vindecarea pentru a închide rănile pro- 
duse de monede. 

Dar durerile au rămas. A fost nevoit să-și întrerupă vinde- 
carea ca să-și păstreze ultimul strop de energie din metalminte. 
Dar-ar rugina... 

S-a întors și s-a îndreptat greoi spre Wax, cu hainele pline 
de sânge și de noroi. Ciudat, dar hainele lui Wax erau destul de 
curate — abia atinse de murdăria de pe podea. 

— Hei! Tu cum mama naibii ai reușit să nu te umpli de 
noroi? Te-am văzut cum te-ai tăvălit pe jos. = 

— M-am Împins cu un glonţ când m-am tăvălit, a spus 
el ducându-și o mână la umăr și gemând ușor. Bună treabă cu 
diversiunea aia. Și, privindu-l pe Wayne în ochi, a continuat: Tu 
ai vorbit serios când ai zis ce-ai zis? 

— Neee, firește că nu, a spus Wayne ferindu-și privirea. 

Se simţea stors de vlagă, fir-ar să fie... Și scârțâia din toate 
încheieturile. Ca o podea călcată de atâtea ori încât i se hâțânau 
toate scândurile. 

— Wayne... 

— Nu e momentul, prietene, a spus el întinzându-se pe jos. 
Dar-ar rugina... că tare bătrân mă mai simt! Și n-ar trebui, căci 
eu sunt cel sprinten! 

Wax s-a așezat lângă el, pe o bucată de beton uscat. 

— Ai treizeci și nouă de ani, Wayne. Te ajunge și pe tine 
vârsta... 

— M-ai molipsit, aia ai făcut, a bombănit Wayne. Când 
lucram cu Marasi nu m-am simţit niciodată bătrân! 

— Te-am molipsit... de bătrânețe? 

— Să mor de nu... 

— Este ridicol, chiarși pentru tine. 

— Ba deloc. Când ai început să te crezi bătrân, mi-ai băgat 
și mie-n cap treaba asta. Ideile-s contagioase, Wax! a zis Wayne 
bătându-se pe creștet. Mai ceva ca bolile! 

Și-au mai tras răsuflarea câteva clipe. Din păcate însă, nu 
aveau timp de pierdut. 

— Ăia ştiu sigur că am găsit tunelul, a spus Wax. Dacă e 
vreun laborator la capătul lui, în timp ce vorbim curăţă tot. 

Wax a aprobat din cap și s-a ridicat în picioare cu greutate. 
A întins o mână ca să-l ajute pe Wayne. 

— Trebuie neapărat să stăm de vorbă, a spus Wax. Despre 
tine. Și despre cum te-ai simţit în ultima vreme. 

— Sigur. Bine. Îmi place să stau de vorbă. Dar mai târziu. 

Mai târziu era întotdeauna mai bine. 

Împreună, au înaintat. 

— Am nenorocit-o pe femeie, a spus Wax. Crezi c-am 
omorât-o? 

— Depinde. Cum ţi-a mai mers cu norocul în ultima 
vreme? 

— Rău de tot, a recunoscut Wax. Dar măcar știm că sun- 
tem pe drumul cel bun. Altfel nu s-ar fi străduit ăștia atât să ne 
oprească. 

— Da, sigur, a zis Wayne. Eu mă bucur c-am scăpat de 
canion, dar ce e mai greu abia acum începe. Platoul, care-o să 
te-nghită. Nu uita să-l sufoci din interior. 

— O să-mi dau toată silința. 


BRANDON SANDERSON 
420 


50 


Marasi a improvizat rapid un plan — singurul pe care și-l 
permiteau. Rază-de-lună și SufletBinar au rămas aproape de 
fereastră, gata să o spargă și să intre. Marasi și-a croit drum 
spre partea din față a clădirii pentru a pune o grenadă lângă 
ușă. Bula de încetinire avea să funcţioneze dincolo de zid, 
prinzându-i pe cei doi paznici dinăuntru ca într-o cursă. Însă 
în timp ce-și încărca arma, Rază-de-lună s-a furișat pe lângă 
peretele lateral al clădirii dreptunghiulare și s-a apropiat cu 
pași repezi de Marasi. 

— S-au mișcat paznicii, a șoptit ea printre dinţi. lau măști 
de gaze dintr-un coș de lângă savanţi. 

Dar-ar rugina... Nu-i putea lăsa să dea drumul la gaz. 

— Intrăm acum, a șuierat Marasi. Acoperă-mă în caz că nu 
funcționează grenada. 

Rază-de-lună a aprobat din cap, iar Marasi a deschis ușa cu 
o lovitură de picior și aaruncatgrenada spre un grup de oameni 
din colțul din stânga, aproape de fereastra de la care spionaseră 
ea și ceilalți. 

Scuze, SufletBinar, a gândit ea, știind că suflul exploziei 
avea să-l prindă și pe el. A ţintit ca lumea, iar grenada a ricoșat 
de pe o masă de laborator și a căzut pe podea, în apropierea 
grupului de paznici și oameni de știință. 

Cei doi paznici au sărit imediat într-o parte. Unul a alune- 
cat peste masă, celălalt a luat-o la goană spre partea din faţă a 
camerei. Unul dintre oamenii de știință se afla și el în zonă și — 
din păcate — a sărit surprins în lateral. 

Când s-a activat grenada, i-a prins doar pe doi dintre 
savanții cu măști de gaze. Din fericire, printre ei se număra 

și cel care avea cutia din tablă cu avertismente pe ea, probabil 
conţinând tabletele cu otravă. 

Grenada lui Marasi avea să-i ţină încremeniţi. Dar în 
momentul acela trebuia să se ocupe de ceilalți fără să declanșeze 
alarma. Savantul liber făcea grimase de spaimă și tresărea în 
colțul camerei, așa că Marasi a alergat înainte și i-a trosnit una 
peste braţ unui paznic cu patul puștii. Rază-de-lună era în spa- 
tele ei — spera să se ocupe de celălalt paznic, deoarece bărbatul 
pe care-l atacase Marasi s-a hotărât să se izbească în ea, împin- 
gând-o într-o masă plină de recipiente. 

A icnit când și-a înfipt propria pușcă până aproape de gâtul 
ei. Vasele din sticlă s-au făcut ţăndări prin toată încăperea, iar 
ceva din ea a intrat în panică. Partea care, după atâţia ani, încă-și 
făcea griji că nu era suficient de bună și nu avea ce căuta acolo. 

Latura aceea a ei era mult mai tăcută decât fusese înainte. 
Pentru că ea chiar avea ce căuta acolo. Era operaţiunea ei. Și deși 
bărbatul acela era mai puternic decât ea, nu era decât o brută de 
cea mai joasă speţă. Antrenamentul învingea forța. 

Și-a mutat greutatea pe celălalt picior, apoi a dat drumul 
puștii și a pășit în lateral cu piciorulstâng, mutând greutatea — 
şi forța — bărbatului. În timp ce el se împleticea, ea s-a eliberat 
din strânsoare, s-a rotit în jurul lui și l-a izbit cu fața de blat. 

Și-a recuperat pușca, aruncându-i o privire lui Rază-de- 
lună, căreia-i eradin ce în ce mai greu. Îl dezarmase pe paznicul 
cu care se lupta, dar acesta, la rândul lui, o lipise de perete. În 
timp ce Marasi privea scena, peretele s-a distorsionat, iar o ușă 
a apărut din senin în spatele lui Rază-de-lună. 

Marasi abia a apucat să zărească sigiliul din mâna lui Rază- 
de-lună, în timp ce ușa se deschidea, iar femeia cădea pe spate 
prin ea — luându-l prin surprindere pe paznic, care a strigat 
în timp ce ea-l trăgea la pământ. Rază-de-lună i-a tras un cot 
în figură ca să-i curme strigătul, așa că Marasi l-a terminat pe 
paznicul ei cu un pat de pușcă în mutră, dupăcare s-a întors să 
se ocupe de savantă, care... 

Distrugea probe? Marasi a tras o înjurătură și s-a îndrep- 
tat împleticindu-se spre femeie, trăgând-o de lângă coșul de 
gunoi în care aprinsese un foc. Marasi a lovit coșul cu piciorul, 
împrăștiind caietele și foile carbonizate din el. 

— Marasi! a strigat Rază-de-lună. 

Dar-ar rugina... Savanta găsise un cuţit mare şi se năpus- 
tise spre Rază-de-lună. În timp ce aceasta se chinuia să se 
lupte cu paznicul — care încerca s-o apuce —, savanta a ridi- 
cat cuțitul. 

Gândindu-se o clipă, Marasi a ridicat pușca și a tras, omo- 
rând-o pesavantăcu un glonţ bineţintit. Împușcătura a răsunat 
în tuneluri ca un strigăt de condamnare. În mod sigur avea să-l 
audă cineva. 

Rază-de-lună l-a terminat pe paznicul cu care se lupta cu 
propriul cuţit, apoi a dispărut din câmpul vizual în timp ce ușa 
pe care-o crease se făcea nevăzută. Marasi s-a așezat pe podea 
și a scos un geamăt ușor, cu bariera sclipitoare a bulei sale de 
încetinire la doar treizeci de centimetri distanță. Își asumase 
riscul să salveze oameni. Știa ce o așteaptă. Dar în clipa aceea, 
operaţiunea lor era periclitată. 

Nu lăsa ca totul să fie în van, s-a gândit ea, forțându-se 
să se ridice în picioare. În timp ce bula de încetinire cobora, a 
îndreptat pușca spre cei doi oameni de știință. 

— Dacă faceţi vreo mișcare să deschideţi cutia aia, a spus 
ea, vă omor. Îmi merge foarte prost azi, deci în locul vostru aș 
lua ameninţarea în serios. 

Savantul care avea cutia cu tabletele cu gaz otrăvitor a 
pus-o cu grijă jos, apoi au ridicat amândoi mâinile în sus și au 
făcut un pas înapoi. Rază-de-lună a intrat o clipă mai târziu și 
s-a apucat să-i lege. SufletBinara intrat împleticindu-se în urma 
ei, sprijinindu-se de cadrul ușii pentru a nu-și pierde echilibrul. 

— Se pare că am intrat în conflict cu puterile tale, i-a spus 
el lui Marasi. 

— Îmi cer scuze, a zis ea. 

— Observ doi paznici neutralizaţi, a spus el. Și o savantă 
moartă. Deci operaţiunea a decurs bine? 

— Marasi a fost nevoită să o împuște, a zis Rază-de-lună 
strângând legăturile savanților, ca să mă salveze pe mine. Eu 
am stricat totul. 

— Nu, a spus Marasi. Eu am fost de vină că nu am sărit 
destul de repede în ajutor. 

— Faptul e consumat, a zis SufletBinar. Ar trebui să avem 
grijă de prizonieri și să ne asigurăm o cale de ieșire. Ce-i cu pagi- 
nile alea arse? 

— Audistrusprobe, a spus Marasi. Presupun că aveau legă- 
tură cu modul în care reușeau Hemalurgia. N-am putut salva 
nimic, așa încât... 

Rază-de-lună și-a tras nasul. 

— Chestia aia pare a fi coperta unei cărți. Ai salvat destul 
de mult din ea. 

— Dar nimic din ce e scris, a spus Marasi. 

— Pot rezolva totul mai târziu, a zis Rază-de-lună, cu un 
sigiliu. 

A luat rămășițele arse și le-a îndesat în sacul ei. 

— SufletBinar are dreptate. Probabil ar trebui să începem 
operaţiunea de evacuare — focul ăla de armă o să-i atragă pe toți 
aici, în cel mai scurt timp. 

— Evacuare? a întrebat Marasi. Entrone spunea c-o să ajute 
o forță invadatoare să atace. Rază-de-lună, oare chiar pot ajunge 
trupe inamice la noi... din altă lume? 

— Probabil pătrund prin Umbremar, a spus Rază-de-lună. 
O dimensiune ce se suprapune cu a noastră. Așa am ajuns eu și 
SufletBinar aici. 

— Autonomie are acces la... niște soldaţi foarte bine 
pregătiți, a spus SufletBinar. Greu de stăpânit. Periculoși când 
sunt dezlănțuiţi. Le cunosc personal puterea distructivă. Deși 
sunt mai speriat de bomba aia, iar o invazie din partea forţelor 
lui Autonomie ar putea fi catastrofală. Din fericire, verticalitatea 

locală — portalul prin care se ajunge în această lume — e mult 
în sud și e supus unor controale riguroase. 

— Altfel nu se poate? a întrebat Marasi. 

Cei doi s-au uitat unul la celălalt. 

— Există planete, a spus Rază-de-lună, pe care Autonomie 
a creat asemenea portaluri pe neașteptate, contrar tuturor legi- 
lor mecanicii înțelese de noi. Nu m-ar surprinde să aflu că face 
ceva asemănător și aici, sau că va face curând. Oferă armatei sale 
o oportunitate de atac. 

„Aşă încât, dacă Wax reușea să dezamorseze bomba, avea să 
urmeze o invazie. Marasi a tras adânc aer în piept. Încă un motiv 
pentru care nu puteau fugi — trebuiau să afle ce avea să se întâm- 
ple cu armata aceea. Dar pentru moment a descuiat și a deschis 
ușa celulei, aruncând lumină asupra prizonierilor zdrențăroși. 
S-au ferit de lumină precum nălucile-de-ceaţă în noapte. 

— Eu sunt Marasi Colms, a spus ea căutându-și legitimaţia 
prin buzunar. Secția de Poliţie din Elendel. 

— Oh, slavă Supravieţuitorului! a spus un bărbat, pășind 
împleticit în față și apucând-o de mână. 

Era într-un costum frumos cândva și avea câteva smocuri 
de păr pe capul chel. Oare... îl recunoștea de undeva? 

— Sunteţi implicat în viaţa politică a Bilmingului, a spus 
ea. Aţi fost consilier local în Senat. 

— D-da, s-a bâlbâit el. Pielle Fromed. Am fost șeful par- 
tidului din opoziţie pentru Consiliul din Bilming. Încă sunt... 
cred... 

În mare parte, ceilalți păreau a fi oameni obișnuiți, dar 
în spate se afla o terrisiană cu părul creţ. Era... da, era propri- 
etara unui ziar important, nu? Editoarea ziarului Seasons? 
Marasi fusese intervievată de oamenii ei mai devreme în anul 
acela... Era un ziar care se dovedise înţelegător faţă de interesele 
Elendelului. 

Dar-ar Dăinuirea... Entrone nu doar că făcuse experimente 
pe cetăţenii lui, ci și pe opozanții săi politici. Era o mișcare 

șocant de îndrăzneață. Oare cum făcuse ca toţi oamenii ăia să 
dispară fără să prindă nimeni de veste? 

Editoarea de la Seasons a acceptat ajutorul lui Marasi 
în timp ce Rază-de-lună îi conducea pe captivi în camera 
principală. 

— Auziţi, a zis femeia, eu cred că ăștia au ceva armată! Eu... 
am tot luat notițe... 

Aproape că a leșinat în timp ce Marasi o ajuta să stea în 
picioare. Dar i-a pus lui Marasi un caiet în mâini. 

— Nu-i mare lucru aici. Dar trebuie neapărat să mă credeţi! 

— Vă cred, a spus Marasi. Suntem aici ca să-i oprim. 

— Găsiţi un loc numit Comunitatea, a zis ea. Acolo cred 
că au barăcile. 

— Îi vom opri, a promis Marasi, conducând-o la ceilalți. 
Trebuie neapărat să-i scoatem pe oamenii ăștia de aici, i-a spus 
ea lui SufletBinar. Imediat. 

Împreună, i-au scos pe bieţii prizonieri din cameră. Se 
mișcau încet, erau obosiţi și subnutriţi. Le-a luat periculos de 
mult timp să-i ducă pe toţi în tunel. lar în vreme ce Marasi îi 
conducea spre lifturi, a auzit zgomote din direcția aceea. 

Cu un sentiment de groază, a văzut vreo douăzeci de paz- 
nici — de fapt, soldaţi; probabil cei care stătuseră de pază în 
clădirea de deasupra — îngrămădindu-se la cotul tunelului. 

De la o infiltrare liniștită se trecuse la un război în toată 
regula. 

Când au dat peste grupul lui Marasi, soldaţii din Set s-au orga- 
nizat imediat după cotul tunelului. Din fericire, Marasi și echipa 
ei au câștigat astfel câteva clipe prețioase — inamicul nu știa cu 
ce se confruntă, așa că a adoptat o poziţie defensivă. 

Marasi i-a condus pe foştii prizonieri înapoi în încăpere, 
deşi pereţii șubrezi din rigips nu aveau să-i protejeze de focurile 
de armă. 

Însă SufletBinar a îngenuncheat, punându-și ambele mâini 
pe podea. 

— Rază-de-lună, a spus el, o să am nevoie de mai mult 
combustibil. N-o să-mi ajungă apa pentru asta. 

Ea a scos repede unul dintre borcanele strălucitoare și i l-a 
aruncat. Un fir de cristal a început să crească dinspre el în jurul 
borcanului, desfăcând capacul. Cristalele au început să crească 
mai repede — în câteva clipe, ridicase în faţa lor un zid de rozită 
înalt până la piept. E 

Focurile de armă au răsunat în celălalt capăt a tunelului, 
moment în care foștii captivi au început să strige, în timp ce 
se înghesuiau înapoi în încăpere. Cu pușca în mână, Marasi 
s-a aruncat înspre fortificația improvizată de SufletBinar lângă 
Rază-de-lună. Și a aruncat o privire peste mormanul de rozită — 
pe ăsta îl făcuse opac, probabil pentru a da inamicului cât mai 
puţine informaţii. S-a pitit din nou când un glonţ a smuls câteva 
așchii din fortificaţie. SufletBinar era evident nevoit să se con- 
centreze pentru a ţine ridicată o barieră de asemenea dimen- 
siuni. Se așezase pe podea, cu picioarele încrucișate și pumnii 
strânși, cu încheieturile lipite în faţă, și cu capul plecat. Piatra- 
cristal crescuse peste brațele lui într-un mod ciudat. 

— Poţi deschide o ușă în pământ? a întrebat Marasi întor- 
cându-se spre Rază-de-lună. S-ar putea să existe tuneluri sub noi. 
Rază-de-lună a clătinat din cap. A 

— Chiar dac-ar fi, grosimea pietrei e prea mare pentru sigi- 
liul meu. 

— Eu cred, domniţă Marasi, a spus SufletBinar, c-ar trebui 
să-mi daţi voie să iau oamenii pe care i-am eliberat și să-i duc în 
grabă spre ieșire. Mi se pare că soldaţii ăștia păzeau platforma 
de încărcare de deasupra noastră. Deci dacă reușesc să trec de 
ei, i-aș putea duce pe civili într-un loc sigur. 

— Ar fi bine, a spus Rază-de-lună. Marasi și cu mine putem 
scăpa ascunzându-ne în complexul de tuneluri — iar inamicul 
s-ar putea să fie atât de concentrat asupra voastră și a evadării 
voastre, încât să nu ne observe. 

— Nu pot permite așa ceva, a spus Marasi, în timp ce 
gloanţele șuierau pe deasupra. SufletBinar, acolo sunt pe puţin 
douăzeci de soldaţi. Nu le poţi face faţă de unul singur. Fără 
supărare, dar tu abia ești în stare să mergi pe un coridor fără să 
te sprijini. 

— Nicio supărare, a zis el, cu vocea estompată de rozita 
care continua să crească pe el — și, dintr-un motiv necunoscut, 
în jurul lui. În schimb însă... fără supărare, my lady, dar cred că-l 
subestimaţi pe Silajana. 

Rozita l-a acoperit cu totul, formând un bolovan transpa- 
rent în jurul lui. Cu capul plecat, cu centura la locul ei, încă era 
perfect vizibil prin piatra trandafirie, în poziţia lui cu picioarele 
încrucișate. Marasi s-a încruntat în timp ce piatra continua să 
se extindă cu rapiditate. Dimensiunea și viteza cu care se forma 
structura aceea păreau a avea nevoie de ajutorul substanţei stră- 
lucitoare din borcan, care secătuia pe măsură ce rozita creștea. 

În părţile laterale ale bolovanului s-au format umflături, 
ca niște... bolovani mai mici? Doar că erau mai lungi. Apoi au 
mai apărut doi în partea din spate-jos a bolovanului. Marasi și-a 
aplecat capul, cu spatele spre movila-fortificaţie, cu pușca pe 


BRANDON SANDERSON 
428 


genunchi. De fapt, bolovanul mai mic care se forma în partea 
de sus aproape că luase forma unui... unui... 

Au apărut degete groase din piatră în vârful celor două 
protuberanţe din lateral, apoi s-au întins niște brațe masive 
din rozită, iar piatra s-a frecat de podeaua din piatră în timp 
ce în partea de jos creșteau genunchii și labele picioarelor. Cu 
SufletBinar în mijloc, arătarea s-a ridicat în picioare — un colos 
din piatră de vreo patru metri. Cristalul nu s-a îndoit, dar și-a 
format articulaţii, ca o armură. 

Un om din piatră, ca o creatură mitologică, cu cap, umeri 
largi și picioare ca niște trunchiuri de copac. SufletBinar stătea 
în mijlocul ei, cu picioarele încrucișate şi pumnii lipiți unul de 
celălalt în față. Dar a înălțat capul și a deschis deodată ochii, 
care străluceau ușor, în timp ce creaţia lui se desprindea de firele 
de cristal care-o ţineau legată de pământ. 

Fortăreaţa a început să se dezintegreze imediat, dar atenţia 
soldaţilor era atrasă de monstruozitatea din piatră care înainta 
spre ei, atingând cu capul tavanul tunelului. Focurile de armă 
s-au intensificat, gloanţele ricoșând din masa de piatră. Pe 
SufletBinar nu părea să-l deranjeze câtuși de puţin. A pășit în 
fața lui Marasi și a deplasat mâinile construcţiei sale în față, 
făcând să-i crească din ele ceva. 

— lată! azisel, iarvocea i-a răsunat în întreaga cavernă. Prin 
harul lui Silajana, Suna, Vishwadhar și al celor Douăsprezece 
Eteruri Primordiale, eu sunt Sanvith Prasanva Maabhik va Sila, 
Mare Legat-prin-Eter al celor douăsprezece regate, Raj al Curţii 
de Coriandru. lar acești oameni se află sub protecţia mea. 

Pentru a-i sublinia cuvintele, un buzdugan uriaș se forma 
din rozită între degetele lui de piatră — cu un bulb uriaș la un 
capăt, precumacela al unei lalele. L-a lăsat să cadă cu o detună- 
tură pe piatra de sub el, făcând pământul să se cutremure. 

Unii soldaţi au continuat să tragă. Alţii au rupt-o la fugă. 
Din construcție săreau țăndări, dar găurile se astupau imediat. 
Borcanul de Învestitură pură — încă pe jumătate plin — fusese 


METALUL PIERDUT 429 


năpădit de rozită și era în spatele siluetei masive din piatră, iar 
strălucirea sa îl lumina pe SufletBinar din spate. 

— Silajana îmi cere să vă previn, a anunţat el, că aţi pri- 
mit în dar această șansă de a renaște pentru a binecuvânta, 
încuraja și întări pe cei din jurul vostru. Prin faptele voastre de 
astăzi, dovediţi că darul acesta s-a risipit. Dacă astăzi sunteţi 
distruși în timp ce vă opuneţi acţiunii mele de a-i apăra pe acești 
nevinovaţi, vă respingeți marea binecuvântare — și s-ar putea să 
nu mai primiţi șansa de a renaşte multe, multe secole de acum 
înainte. Aruncaţi armele și lăsaţi-ne să trecem sau, de nu, veți 
îndura mânia mea! 

Chiar știa să vorbească. Rază-de-lună a apucat-o pe Marasi 
de umăr, făcându-i semn să se retragă dincolo de clădirea în 
care se ascundeau civilii. Dar pentru moment, Marasi rămăsese 
încremenită, fixând cu privirea construcția lui SufletBinar care 
ridica buzduganul. 

— Se pare, a anunţat el, că oferta mi-a fost refuzată. În 
schimb, oferta voastră privitoare la un conflict este acceptată. 
Pregătiţi-vă! 

Și în clipa aceea s-a năpustit de-a lungul coridorului, 
făcând pământul să se cutremure la fiecare pas. 

În cele din urmă, Marasi s-a lăsat trasă înapoi de Rază- 
de-lună. În clădirea șubredă — în vacarmul focurilor de armă, 
ţipetelor și al pietrei ce se lovea de piatră —, le-a spus pri- 
zonierilor să se înarmeze și să-l urmeze pe SufletBinar spre 
ieșire. 

După care Marasi și Rază-de-lună au ieșit și au pornit-o 
în grabă pe coridorul principal, găsind un pasaj întunecat prin 
care să se strecoare. Sperau ca astfel să reușească să se ferească 
de orice întăriri ar fi venit prin pasajul principal. 

— Oare reușește să-i scoată, ce zici? a șoptit Marasi în timp 
ce — folosindu-se de lumina unuia dintre cele două borcane 
rămase — își croiau drum prin complexul de tuneluri. Marasi a 
observat un indicator care arăta spre COMUNITATE. 

— SufletBinar e cea mai mare șansă pe care o au, a răspuns 
Rază-de-lună. Cred că se descurcă. Are Învestitura pură — și 
câtă vreme oare, va fi aproape invincibil. Poate micșora sau mări 
colosul după bunul său plac, ca să poată trece prin coridoarele 
mai mici. Dacă ăștia încearcă să întrerupă alimentarea cu curent 
electric, poate chiar să împingă liftul până sus — sau poate face 
unul nou din rozită. 

Din spate au răsunat și mai multe focuri de armă. Marasi 
spera că civilii se înarmaseră și trăgeau pentru a-și asigura retra- 
gerea. Era convinsă că auzise mai mulți pași și strigăte venind 
din tunelul principal. 

Rază-de-lună s-a uitat în urmă și a zâmbit. 

— Stai liniștită, a zis ea. O să se descurce. Și exact de asta 
avem nevoie. Prasanva e un adevărat artist la distragerea atenţiei 
atunci când își pune în cap să facă asta. 

— Eşti dispusă să mergi înainte? a întrebat Marasi. 

— Dacă există într-adevăr o verticalitate aici, a spus ea, 
atunci... da. Oricât aș vrea să ies de aici cu informațiile astea, 
protejarea planetei are prioritate. — A ezitat o clipă. — Eu nu 
mă prea pricep la chestia asta cu gânditul pe scară largă. Am 
petrecut prea mult timp având grijă de mine și de propriile inte- 
rese. Scuză-mă dacă par prea concisă sau repede dispusă să mă 
retrag. 

Marasi a aprobat din cap, observând în același timp lumină 
în față. S-a furișat încet, iar Rază-de-lună a acoperit borcanele 
din rucsac. Împreună s-au apropiat de un alt tunel, luminat 
de lămpi de miner. Tunelul natural dispărea în dreapta, dar 
în stânga, piatra avea o structură diferită. Marasi a arătat spre 
secțiunile cu piatră colțuroasă de pe tavan și pereți. 

— Au detonat aici, a șoptit ea. Secţiunea asta au deschis-o 
şi au extins-o. 

Rază-de-lună a arătat spre un alt indicator. Comunitatea, 
orice-ar fi fost ea, putea fi găsită în direcţia aceea. Marasi spera 
din tot sufletul că Gave și Set nu erau într-atât de zeloși încât să 

lase armatele lui Autonomie să pătrundă înăuntru. Păruse cel 
puţin ezitant. Oricât de lingușitor ar fi fost individul, până și el 
îşi dădea seama că era o situaţie extremă. Dar părea epuizat. De 
parcă nu se mai simţea în stare să lupte ori să se opună. 

În timp ce se furișau mai departe prin tunelul detonat, 
Marasi a fost smulsă din gândurile ei. Oare sunetele veneau din 
tunelul din spatele lor? Se ţinea ceva după ele? 

Și Rază-de-lună părea că auzise sunetele, deoarece s-a 
întors să se uite în direcția aceea. Au schimbat câteva priviri 
şi au luat-o repede înainte, sperând să nu le ajungă din urmă 
chestia aia, orice ar fi fost ea. 

În timp ce Wax și Wayne se apropiau de capătul tunelului, Wax 
și-a observat prietenul trăgându-și nasul și rămânând în urmă. 
În lumina care pătrundea prin găurile unui capac de canal pe 
lângă care treceau, Wax a văzut că lui Wayne i-au apărut deo- 
dată cearcăne sub ochi. 

— S-ar putea să nu fie cel mai potrivit moment ca să-ţi faci 
rezerve de sănătate, a șoptit Wax. 

— Am cam rămas fără, a bombănit Wayne. Cred c-o să am 
nevoie de fiecare strop pe care-l pot aduna. Ori așa, ori mor 
împușcat de careva într-una din zilele astea. Mă ia cu groază, pe 
bune. Nu știu cum faceţi voi faţă... — A făcut o pauză. — Dacă 
se lasă cu vreo încăierare, eu o să mă opresc. Ca să mai bag niște 
sănătate-n mine cât iau o gură de aer, mă înţelegi? 

Wax nu a zis nimic. Era vorba mai mult de liniştea sufle- 
tească a lui Wayne decât de o chestiune de ordin practic. Wayne 
nu avea să reușească să strângă ceva în timpul pe care-l aveau la 
dispoziţie. Un Feruchimist trebuia să strângă rezerve de sănă- 
tate timp de câteva luni ca să obțină o metalminte plină. 

Urmele de cauciucuri se opreau la capătul tunelului, unde 
tubul uriaș de beton dădea înspre ocean. Wax era obișnuit cu 
apele relativ sigure și liniștite ale docurilor din Elendel — unde 
valurile erau atât de line, încât aveai impresia că ești pe un 
lac mare. Acolo, pe promontoriul ocupat de Bilming, apele se 
întretăiau și se învolburau, izbindu-se de stânci. Nici nu era de 
mirare că flota din Bilming ajunsese să fie alcătuită din aseme- 
nea monstruozități metalice. Le vedea înșirate în depărtare, șase 
nave de război cumplite, alimentate cu petrol, fiecare mai mare 
decât cea dinainte. 


METALUL PIERDUT 4 335 


Era ciudat să te gândești că, până și combinate, reprezentau 
o ameninţare neînsemnată în comparaţie cu bomba pe care o 
căuta Wax. Toată munca depusă pentru a crea arme de,război 
invalidată de o singură descoperire. 

A făcut un gest spre o ultimă trapă și scară, care probabil 
duceau la laborator. De îndată ce el și Wayne au ieșit pe o stradă 
de lângă docuri, o ușă s-a trântit în apropiere. Wax s-a răsucit 
pe călcâie, cercetând cu atenţie depozitele. 

— Acolo, a zis Wayne arătând cu degetul. A treia în jos. 
Cineva se și uita pe fereastră. 

Cei doi și-au aruncat o privire, apoi s-au adăpostit, iar de 
la fereastră au izbucnit focuri de armă. Arme și gloanţe con- 
venţionale, din câte-i spunea vederea de oţel. 

Fără arme de aluminiu, a gândit Wax. I-au trimis pe 
Allomanțţii ăia să se ocupe de noi, dar n-au avut timp să se 
pregătească altfel. S-ar putea ca în cele din urmă să le-o fi luat 
înainte. 

Și-a sporit greutatea cu metalmintea, apoi a Împins urmă- 
toarea rafală de gloanţe laoparte — aruncând cartușele înapoi 
prin pereţii din lemn și ferestrele din sticlă. Au urmat înjură- 
turi, care le-au dat ocazia să se apropie împleticindu-se. Wayne 
a aprobat din cap, iar Wax și-a sporit greutatea și a lovit întreaga 
clădire cu o Împingere-în-oţel, ancorându-se în spate. 

Peretele s-a cutremurat, iar o parte din el a fost smulsă 
din cuie și desprinsă de cadrul unei ferestre. Wayne a sărit prin 
gaură și a pus la pământ câţiva dintre oamenii înarmaţi aflaţi 
înăuntru. Waxl-a urmat, cu Răzbunătorul ridicat, iar trei focuri 
de armă bine ţintite i-au doborât pe pistolarii la care Wayne 
nu reușea să ajungă. În timp ce se luptau, un camion și-a turat 
motorul și, scrâșnind cauciucurile, a țâșnit din cealaltă parte a 
depozitului. Wax a mai zărit cu coada ochiului alte două cami- 
oane în faţa lui. Un mic convoi care se pierdea în noapte. 

Examinând rapid încăperea cea mare, a aflat o întreagă 
poveste. Mese și utilaje de laborator desfăcute cu înverșunare. 

Resturi pe podea. Foi de hârtie rupte și încă prinse cu capse în 
colțurile de unde fuseseră smulse în grabă. Lanţurile ce atâr- 
nau dovedeau că acolo se construise ceva, în mijlocul acelor 
mese. 

Nu se așteptaseră ca Wax să îndrăznească să dea o spargere 
la Casa Argintie sau să găsească tunelul. Acum era doar cu un 
pas în urma lor. 

Wax s-a năpustit pe urma camionului, reducându-și greu- 
tatea și zburând pe porţile imense ale garajului pentru a urmări 
camionul în timp ce vira după încă un colț, cu scrâșnet de cau- 
ciucuri, aproape răsturnându-se din cauza vitezei. 

Wayne avea să se ocupe de rătăciți. Wax trebuia neapărat 
să afle ce era cu camioanele alea. 

S-a avântat în aer, câștigând altitudine, și a văzut ultimele 
trei camioane îndreptându-se spre centrul orașului. Prea tre- 
cuse toată ziua într-o continuă alergătură, încercând să pună 
cap la cap intrigi aflate în mișcare de ani întregi. Se săturase de 
jumătăţi de răspunsuri, se săturase să se simtă de parcă ar fi fost 
cu o sută de pași în urma surorii lui. 

În momentul acela avea soluții la îndemână. În acele cami- 
oane erau răspunsuri adevărate, poate chiar bomba în sine. 
Chiar de-ar fi fost să fie victima unei gropi pline de cenușă, și 
tot n-avea să-i lase să scape. 

S-a Împins într-un capac de canal, câștigândaltitudine. De 
acolo, felinarele stradale — care abia începeau să se aprindă în 
timp ce soarele se apropia de orizont — i-au devenit ancore, 
ca niște pietre pe care pășești pentru a trece o apă. A împins 
în două deodată, apoi a început să se folosească de clădiri ca 
de niște ancore enorme. Apoi de o mașină în mișcare, pentru a 
câștiga și mai multă viteză, folosindu-se de inerția ei. 

Aerul șuiera — apoi a vuit — pe lângă el, iar franjurile man- 
tiei de ceață șfichiuiau și plesneau. Ritmul frenetic l-a ajutat 
să ajungă din urmă cele trei camioane, chiar dacă mergeau cu 
viteză pe autostradă. Tocmai ajunsese la ultimul din coloană, 

când s-a deschis o ferestruică a ușii din spate, făcând loc ţevilor 
câtorva arme automate — din aluminiu. 

Au păstrat armele bune pentru ei în timp ce fugeau. 
A urmat o ploaie de gloanţe din aluminiu. Wax se mișca din 
instinct. Felul lui de a se purta de până atunci fusese mult prea 
direct, transformându-l într-o ţintă ușoară. 

S-a ferit în timp ce gloanţele trosneau în aer. A ieșit brusc 
de pe autostradă și a sărit peste mașini pline cu civili speriați, 
apoi s-a adăpostit între două clădiri. Acolo s-a oprit dintr-odată, 
cu bocancii înfipți în asfalt, cu franjurile încă fluturând. 

Ceva nu e în regulă, a gândit el. Fusese evident că o luase 
pe urma camioanelor, dar și mai evident era traseul acestora 
pe autostradă. Oare-l jucau din nou pe degete? S-a propul- 
sat într-un glonţ, apoi a câștigat viteză Împingând în clădirile 
din lateral, scuturând ferestrele și crăpând câteva în timp ce le 
deforma cadrele metalice. 

În Elendel fusese nevoit să se stăpânească. Să-și modereze 
acţiunile, astfel încât să minimizeze pagubele produse. Dar 
Armonie îl îndreptase pe Wax pe acea cale, iar pe Dawnshot 
nu puteai să-l scoţi de la pensie ca să lucreze curat. Erau în joc 
vieţile a milioane de oameni. 

Nu va ezita să spargă câteva ferestre ca să oprească treaba 
asta. La naiba, chiar și câteva capete! A sărit peste mașini, 
fără să ia în seamă strigătele pietonilor speriaţi, în timp ce se 
mișca în paralel cu autostrada — încercând să câștige sufici- 
entă viteză pentru a ajunge din urmă camionul inamic, dar 
păstrând clădirile între el și acesta. La momentul potrivit a 
ieșit din nou, făcând țăndări niște ferestre, și s-a năpustit 
pe autostradă — a găsit al treilea camion exact acolo unde 
sperase că avea să fie. 

Era într-un grup de vehicule civile, așa că Wax s-a adăpostit 
din nou și le-a urmat, în paralel, încă vreun minut. A zburat pe 
strada lăturalnică, parcă... însuflețit. Propulsat de oţel, un glonț 
în zbor. Poate că-i lipsise prea mult senzaţia aceea și uitase cum 

era să-l ia valul, dar se simţea mult mai stăpân pe situaţie decât 
se simţise vreodată. 

Trebuie să opresc camionul ăla încet, s-a gândit el. În caz 
că bomba se află înăuntru. A presupus că dispozitivul nu putea 
fi detonat printr-o simplă zdruncinare — experimentul său din 
ziua trecută demonstrase că adevărata explozie necesita o anu- 
mită intervenţie mecanică. Cu toate acestea însă, trebuia să fie 
atent. 

La următoarea intersecţie, a aruncat o privire spre dreapta 
și a văzut ceea ce sperase să vadă: camionul, în graba lui de 
a-și păstra distanţa, se îndepărtase de grupul de vehicule civile 
într-o porțiune mai liberă de autostradă. 

Wax s-a năpustit peste marginea autostrăzii și și-a sporit 
greutatea de zece ori. Drept urmare, a încetinit în aer și a izbit 
partea laterală a camionului în trecere Împingând-în-oţel și 
făcându-l să se frece de parapet. Camionul s-a zgâlțâit mai mult 
decât i-ar fi convenit lui, dar a încetinit. 

Wax și-a schimbat traiectoria, rămânând în apropierea 
camionului, și l-a forțat să intre în parapet până când cauciucu- 
rile i s-au spart și s-a oprit. S-a lovit de asfalt în apropierea ușii 
din spate rupte, prin care a văzut în interiortrei bărbaţi înarmați 
care se dezechilibraseră. I-a doborât, după care a tras un glonţ 
direct prin peretele din faţă al camionului, lovindu-l pe șofer în 
ceafă. Dar în afară de oamenii ăia, camionul era gol. 

Chiar era o momeală. 

La naiba! 

S-a propulsat din nou în văzduh, Împingând în camion, 
căruia i-a îndoit și deformat plafonul contorsionat în timp ce 
căuta să câştige altitudine. O asemenea Împingere nu-l putea 
propulsa prea departe — cu cât te îndepărtai mai mult de 
ancoră, cu atât mai mică era forța cu care puteai Împinge în ea. 

A ajuns aproape de punctul maxim pe care i-l putea oferi 
ancora și, rotindu-se, a cercetat cu atenţie orașul de dedesubt, 
căutând... 

Acolo. Al doilea camion gonea în față pe autostradă. 
Aproape că s-a repezit direct la el. Dar... 

Trei camioane. Cel puțin o momeală. A văzut încă ynul în 
depărtare, în linie dreaptă. Chiar era prea ușor. Erau foarte vizi- 
bilepe o astfel de autostradă; îi puteau distrage atenţia, îl puteau 
abate de la... 

A rămas acolo, Împingând în continuare, menţinându-se 
peverticală — deși vântul începea să-l arunce într-o parte, afec- 
tându-i ancora. În timp ce începea să piardă din altitudine... 

„.a dat cu ochii de el. Un al patrulea camion cu aceleași 
însemne, care-și croia drum pe străzile lăturalnice perpendicu- 
lare pe autostradă. Se îndrepta spre interior, spre centrul orașului. 
Abia dacă l-a văzut în timp ce trecea prin spatele unor clădiri. 

Acela era camionul pe care trebuia să-l prindă. A renunțat 
la celelalte, sperând să nu-l înșele instinctele, și s-a năpustit spre 
oraş. A încetinit cu o Împingere în partea de sus a unui automo- 
bil parcat, fisurând parbrizul cu greutatea lui, apoi a deformat 
capota când a aterizat. S-a avântat înainte prin centrul unui 
parc, împrăștiind un stol de corbi, apoi a țâșnit pe peretele late- 
ral al unei clădiri — și abia a ajunssus, când Împingerea a cedat. 

Mișcarea i-a dat un fior care l-a revigorat. Orașul era plin 
de metal, ticsit de obstacole. Într-o urmărire, fiecare dintre ele 
putea reprezenta un avantaj. Wax se putea înălța deasupra clădi- 
rilor, câștigând altitudine, să urmărească vehiculul — și se putea 
apropia, deoarece camionul trebuia să ţină șoseaua, încercând 
să se descurce în trafic. 

Wax a sărit peste partea laterală a unei clădiri, apoi s-a 
propulsat între alte două blocuri, cu forța unui înotător care 
împinge cu picioarele în perete, propulsându-se la începutul 
unei ture. Vira după colţuri, aproape ca și cum ar fi fost purtat 
de strigătele oamenilor de jos, așa cum o pasăre era purtată de 
curenții termici calzi ai deșertului. 

Urmăririle prin Ținuturile Necruțătoare aveau farmecul 
lor. Dar nimic din ce se întâmpla acolo nu se putea compara cu 

fiorul resimţit când ateriza înăuntrul unei clădiri trecând prin 
balcon, năpustindu-se în interiorși ieșind apoi pe cealaltă parte, 
pentru a-și găsi ţinta chiar dedesubt. Balustrada unui balcon 
îi servea pe post de arc, iar clădirile din apropiere îi permiteau 
să-și ajusteze coborârea. 

Aici putea zbura așa cum n-o făcuse niciodată în acel ţinut 
plin de praf și pietre. Putea recunoaște acel adevăr — ba nu, îl 
putea îmbrățișa — acum, că își lăsase trecutul deoparte. 

Cei din camion au deschis încă o fantă a ușii din spate. Wax 
a țintit cu Răzbunătorul, dar nu spre fereastră. Ci chiar spre ușă. 

A tras un glonţ ucigaș-de-ceaţă, unul cu explozie secun- 
dară, conceput să rupă în bucăţi corpurile Hemalurgilor. A făcut 
ușa țăndări și a despicat partea din spate a camionului. În timp 
ce bărbaţii înarmaţi se îndepărtau împleticindu-se, Wax a reușit 
să arunce o privire înăuntru. Nici urmă de bombă, doar o gră- 
madă de cutii, registre și documente. 

Avea să fie nevoit să se mulțumească cu acestea. A lăsat 
camionul să-și continuedrumul, în timp ce oamenii înarmați au 
început să tragă. Wax și-a sporit greutatea, apoi a Împins într-un 
grătar de sub el, de pe stradă — pe care l-a îndoit și l-a răsucit în 
timp ce s-a lăsat prin gura deschisă, intrând din nou în canalele 
de scurgere a apei pluviale. 

S-a răsucit în aer și a tras două gloanţe în peretele din 
spate, apoi s-a Împins în ele — și în rămășițele grilajului ce se 
prăbușise în noroi —, propulsându-se prin tunelul ce se întin- 
dea chiar sub stradă. 

A ieșit o secundă mai târziu, aruncând în aer un capac de 
canal. A aterizat, cu câte-un picior de o parte și de alta a gurii 
de canal deschise, și și-a sporit greutatea de sute de ori — 
golindu-și de tot metalmintea. Apoi a Împins. 

Picioarele i-au derapat câţiva centimetri pe beton. 

Camionul s-a contorsionat de parcă s-ar fi lovit de un 
perete solid, partea din față boţindu-se ca o foaie de staniol, 
nenorocindu-l pe șofer. Partea din spate s-a ridicat în aer, apoi 

s-a izbit de pământ, aruncând în urmă foi de hârtie. Una dintre 
roţi s-a desprins și a început să se rostogolească, trecând direct 
prin fereastra unei clădiri din apropiere. Un magazin de Băuturi 
alcoolice, a observat Wax, cu o grimasă. Lui Wayne nu i-ar fi 
plăcut deloc chestia asta. 

Pe stradă s-a făcut liniște, în timp ce se opreau mașini, 
cu șoferi chirciți pe scaunele lor sau — cel mai adesea — hol- 
bându-se cu gurile căscate. Wax a respirat adânc de câteva ori, 
cu pulsul accelerat și corpul scuturat ca de un curent electric. 
Cu mintea... 

„concentrată asupra a ceea ce avea de făcut. A mai respirat 
o dată adânc, surprins de cât de calm se simţea. O parte din el... 
o parte din el își făcuse griji cu privire la revenirea lui pe teren. 
Își făcea griji că, resimțind acei fiori, avea să ajungă să găsească 
banală viaţa de zi cu zi, cu lipsuri. 

Dar nu s-a întâmplat asta. În Elendel putea porni oricând 
într-o urmărire precum aceea din oraș, câtă vreme nu era chiar 
atât de nesimțţit în privinţa pagubelor provocate oamenilor. 
Putea să-l ia cu el chiar și pe Max și să se bucure împreună. Nu 
avea nevoie de asta, nu așa cum avusese cândva. 

Ce minunat era să-și întărească acea convingere! A tras 
adânc aer în piept, după carea dat ocol camionului. 

Marasi și Rază-de-lună erau vânate. 

Era ceva în spate, o ființă care nu părea pe de-a-ntregul 
umană. Scotea un sunet de parc-ar fi zgâriat cu unghiile sau cu 
ghearele pe piatră, urmat de niște mârâ:ituri nefirești. Marasi a 
pornit în grabă prin tunelul detonat, cu Rază-de-lună alături, 
încercând să-și regleze viteza de deplasare. Dacă se mișcau prea 
repede, puteau da peste vreo patrulă. lar dacă se mișcau prea 
încet, atunci creatura din spate avea să le ajungă din urmă. 

Așa încât se deplasau în salturi, traversând în grabă o 
distanță pe care-o vedeau la lumina lămpilor de mină, după 
care se opreau să cerceteze următoarea bucată de drum. Partea 
aceea a complexului de tuneluri era mult mai bine consoli- 
dată decât cea din care veniseră, cu mult mai multe coturi. Dar 
reușiseră să urmeze indicatoarele, apropiindu-se tot mai mult 
de Comunitate. Au trecut pe lângă mai multe structuri cu pereţi 
din rigips, unele evident ocupate, așa încât de câteva ori au fost 
nevoite să-și caute locuri unde să se ascundă, pentru a se feri de 
grupuri de oameni care treceau în grabă. 

Dar ăia nu erau soldaţi. În cea mai mare parte erau mun- 
citori sau cercetători. Judecând după conversațiile purtate în 
șoaptă, Entrone dăduse dispoziţii ca fiecare să se retragă în 
camera lui. Printre oameni se simţea un aer de îngrijorare — 
dar și o anxietate generală. Asta le ajuta, deoarece nu acordau 
prea mare atenţie mediului înconjurător. 

În timp ce Marasi și Rază-de-lună se ascundeau de unul 
dintre acele grupuri în spatele unor lăzi, Marasi își făcea griji că 
arătarea care le urmărea avea să le ajungădin urmă. Dar creatura 
se furișa, nu se grăbea. Poate... poate se ascundea și ea? 

În cele din urmă, Rază-de-lună i-a șoptit lui Marasi să 
aștepte, apoi s-a furișat într-o cameră care — uitându-se prin 
ușa întredeschisă — nu părea să fie ocupată. A ieșit, câteva 
clipe mai târziu cu două halate de laborator, după care au înce- 
put să umble pe coridor de parcă ar fi fost din partea locului. 
Deghizările nu erau tocmai reușite, dar nimeni nu s-a uitat mai 
atent la ele, în ciuda puștii lui Marasi. 

Curând, o voce a răsunat în tot tunelul. 

„Păstraţi-vă calmul. Nu vă îngrijoraţi. Mă aflu în Comu- 
nitate și fac pregătiri pentru noii sosiți. Vreau să vă instalați cu 
toții și să așteptați. Pentru asta am făcutatâtea planuri; suntem 
pregătiţi.“ 

Era Gave Entrone. Vocea îi răsuna din niște difuzoare 
înșirate pe hol — o tehnologie care devenea tot mai răspândită 
de când fusese inventată în urmă cu câţiva ani. 

Auzindu-i vocea, Marasi și-a pierdut orice speranţă că Gave 
avea să se opună invaziei. Complexul, proviziile... toate acestea 
dovedeau care era realitatea. Acela era un buncăr, punctul de lan- 
sare a unei invazii — și locul în care favoriţii lui Entrone aveau 
să fie protejaţi de nenorocirea care urma să se abată asupra lor. 

2 O îngrijorare care nu-i dădea pace îi șoptea că asta era doar 
o parte a problemei. Marasi trebuia să-l oprească pe Entrone, 
dar asta nu avea să protejeze Elendelul de bomba pe care Telsin 
o aţintise asupra lui. lar pentru asta, trebuia să aibă încredere 
că Wax și Wayne aveau să-și ducă la bun sfârșit partea lor din 
misiune. Datoria ei era să se confrunte cu armata care se apro- 
pia. Oamenii în roșu și auriu. 

Tunelul s-a extins în cele din urmă într-o cavernă mare. 
Dar în mod ciudat, peretele din capăt era doar din lemn, din 
podea până în tavan. Și părea să despartă camera în două — o 
încăpere care, judecând după panta tavanului, era extrem de 
mare. Peretele din lemn avea câteva camere întunecoase lipite 
de el. Într-adevăr, întreaga sală era liniștită și în mare parte întu- 
necată, luminată doar de câteva lumini de urgenţă. 

Marasi și Rază-de-lună s-au oprit la intrarea în peșteră. 
Oare aceea era Comunitatea? De ce era caverna despărțită ast- 
fel? Oricare ar fi fost motivul, ordinul de retragere în camere 
fusese ascultat și se părea că toți soldaţii din zonă se duseseră să 
se confrunte cu SufletBinar. Asta le-a dat lui Marasi și Rază-de- 
lună ocazia dea intra singure în cavernă. 

La puțin timp după aceea, sunetele acelea s-au auzit din 
nou în spate. Apucând-o pe Rază-de-lună de umăr, Marasi a 
tras-o între două clădiri de lângă peretele mare. Din acel adă- 
post cam nesigur, a văzut o creatură intrând în cavernă. Stătea 
pe patru picioare alungite și avea un gât înfiorător de lung, cu 
un cap care nu era pe de-a-ntregul canin. Avea trăsături care, 
așa adumbrite cum erau, evocau o imagine... mult prea umană. 
Un nas de câine, sau ceva asemănător, dar cu niște ochi umani 
așezați în partea din faţă a craniului. 

Nu avea nici haine, dar nici blană. Din umeri îi ieșeau vâr- 
furile a două țepușe. Mai auzise de așa ceva — Wax se întâlnise 
cu o arătare asemănătoare în tunelurile de sub Elendel. Și cum 
studiase cartea pe care i-o dăduse Moartea, și-a dat imediat 
seama despre ce era vorba. O monstruozitate hemalurgică. 

Unul dintre modurile în care putea fi folosită acea artă era 
crearea Născuţilor-din-metal. Însă Lordul Conducător folosise 
Hemalurgia și pentru a crea versiuni întortocheate ale ființelor 
umane. Kandra apăruseră din acele manifestări, precum koloșii. 
Crearea lor necesitase utilizarea cu precizie a ţepușelor — 
cunoștințe demne de un zeu. Dacă încercai să imiți o aseme- 
nea lucrare, riscai să-ţi ucizi subiectul. Sau să plăsmuiești, din 
greșeală, o creatură neterminată. O mutație aberantă, cu sufle- 
tul schilodit de țepușe. 

Se părea că Set găsise o permutație viabilă, dar grotescă. 
Arătarea a adulmecat prin aer, apoi a intrat cu grijă în cavernă. 
Știa că sunt acolo. S-a oprit unde Marasi și Rază-de-lună făcu- 
seră popas ca să cerceteze împrejurimile — un loc situat la nici 
treizeci de metri de ascunzătoarea lor actuală. Creatura a scos 

uri urlet care a răsunat în toată caverna, iar alte voci — zeci — 
i-au răspuns. 

Rază-de-lună a apucat-o pe Marasi de umăr și a arătat cu 
degetul. A creat o ușă în partea laterală a structurii lângă care 
se ascunseseră și s-au strecurat într-ocameră întunecoasă lipită 
de peretele din lemn care despărțea sala în două. Avea două 
ferestre. 

Marasi nu vedea bine prin ele, nu din colțul în care se afla 
împreună cu Rază-de-lună. Ușa a dispărut, iar câteva clipe mai 
târziu au început să se audă zgârieturi în peretele prin care tre- 
cuseră. A urmat un moment de liniște, apoi o bufnitură în ușa 
principală. A rezistat, pe moment. 

Marasi și-a luat pușca în mână și, aruncându-i o privire 
lui Rază-de-lună, a făcut un semn din cap spre ferestre. Oare 
puteau scăpa pe acolo? S-a dus să se uite pe fereastră și a desco- 
perit... un oraș? 

Rânduri frumos aranjate de case mărgineau niște străzi 
într-o încăpere imensă, mai întinsă în partea aceea decât din- 
coace. Erau scăldate în lumina unorproiectoare. Cineva pictase 
iarbă și flori artificiale pe porţiuni mari din podea, iar alţii ridi- 
caseră sculpturi menite să imite frunzișul. Oameni în ţinute de 
zi cu zi — fuste, pantaloni, rochii — umblau pe „străzi“, deși nu 
se vedea nici urmă de cai sau automobile. 

— În numele Dăinuirii, ce-o fi aici? a șoptit Marasi. 
Presupun că...astao fi Comunitatea pe care și-au construit-o ca 
să scape de prăpădul de deasupra? 

S-a încruntat. Cu puţin timp în urmă ar fi bănuit că rostul 
ei era să reziste celei de-a doua căderi de cenușă, dar acum avea 
convingerea că nu era decât o glumă proastă. Bomba și armata 
invadatoare erau adevăratele ameninţări. 

În spatele lor, arătarea încetase să mai zgârie la ușă. Nu era 
sigură că putea fi un semn bun; s-ar fi putut duce după ajutoare. 

— Ceva nu este-n regulă cu locul ăsta, a spus Rază- 
de-lună. Și, ciocănind ușor în geam: Cred că asta-i oglindă 

semitransparentă. Vezi ce fumurie e? lar cei din încăperea cea- 
laltă nu par să fi auzit ordinul de-a se retrage în camerele lor ori 
să lupte. Prea-s liniștiți. 

— Totuși, am putea scăpa pe acolo. 

— Or să se ia hidoșeniile alea după noi! a spus Rază-de- 
lună. Dihania creată de Set poate lua urma ca un copoi, dar 
gândeşte aproape ca un om. 

— Ne putem lupta cu ele? a întrebat Marasi, verificându-și 
muniția. 

— Eu nu sunt... soldat înnăscut, a spus Rază-de-lună. Sunt 
în stare să mă apăr la nevoie, dar... 

Părea îngrijorată când a aruncat o privire spre ușă. 

De afară răsunau strigăte. Veneau trupele. 

— Mai ai un sigiliu, a spus Marasi. Unul care te poate 
transforma. 

— În altcineva, a spus ea. Cineva cu un altfel de trecut, cu 
o altfel de pregătire, cu altfel de... talente. 

— Şi persoana aceea e în stare să lupte? 

Rază-de-lună a respirat adânc. 

— Da. Mai bine decât să lupte ar trebui să știe să se facă 
nevăzută. Să se ascundă. Dar persoana în care m-aș transforma... 
n-aş fi eu. Întotdeauna mi-am dorit să încerc transformarea asta, 
Marasi, căci de aceea am sigiliul ăsta. Dar e periculos. Efectul 
n-o să treacă la fel de ușor ca în cazul celorlalte sigilii — va fi 
permanent, până mă hotărăsc să renunţ la el. Și când sunt alt- 
cineva, cu sigiliul pe mine, nu gândesc la fel. La un moment dat 
o să mă transform de tot și n-o să mai pot reveni la normal. Dar 
cu borcanul ăsta de Învestitură pură ca sursă de energie... pot 
încerca. Chiar pot încerca. 

Rază-de-lună a scos sigiliul, apoi s-a uitat la el cu aceeași 
atitudine pe care-o văzuse Marasi la Wax când își curăța armele. 

— Adică vrei să spui, a zis Marasi, că transformarea în altă 
persoană nu e magie? 

Rază-de-lună a făcut o grimasă. 

— Bine. Recunosc că astea-s ceva mai mistice de felul lor. 
O să aibă mai multă logică dacă înţelegi Dorul... 

Marasi a aruncat o privire pe fereastră, apoi s-a uitat în 
urmă, la ușa din faţă. Afară începeau să răsune tot mai multe 
strigăte. Dar-ar rugina... Păreau a fi foarte mulți soldaţi. 
Marasi a ridicat arma, apoi a ezitat. 

— Monștrii ăștia îţi iau urma după miros. Ce-ar fi dacă 
ai face o ușă prin peretele ăsta, ca să sar prin ea? Apoi tu le-ai 
distrage atenţia — te-ai bate zdravăn cu ei — și ai dispărea, 
așa cum ai zis. S-ar putea să nu ştie ce s-a întâmplat cu mine; 
s-ar putea să presupună că am fugit amândouă. 

— E un plan solid, a spus Rază-de-lună. — A tras adânc 
aer în piept. — Bine. Chiar mi-am dorit să încerc asta. Aveam 
de gând să-i cer lui Kell să-mi dea niște Învestitură ca să pot 
face asta. Dar nu m-am gândit niciodată c-o să ajung să folo- 
sesc chestia asta pe teren. Pot să mă lupt cu ei în forma asta, 
dar așa ai să rămâi singură. 

— Nu pot să fug pur și simplu, Rază-de-lună, a spus 
Marasi. E vina mea că am atras atenţia trupelor. În plus, 
Bazinul e casa mea. Nu pot să-l las la mila lui Entrone și a 
planurilor lui. 

Rază-de-lună a aprobat din cap cu hotărâre. 

— Hai s-o facem! Ar trebui să am un avantaj, căci orsă se 
repeadă la mine cu bastoane și baionete. Prea multe focuri de 
armă ar putea tulbura orice fac ei acolo în Comunitatea aia. Ai 
să observi că Set n-a făcut aici o mișcare inteligentă, care ar fi 
fost aceea de a împușca pe toată lumea din cameră. 

— Atunci să-i dăm bătaie, a spus Marasi. 

Rază-de-lună a scos ceva din sac, un mic dispozitiv de pe 
care a citit nişte numere. 

— Dacă ţi-o cer, să-mi dai distanţa douăzeci și șapte 
șaizeci şi trei și înclinația douăsprezece grade. Și să-mi arăţi 
harta asta. N-am timp să-ţi explic de ce, a mai spus ea întin- 
zându-i un carnet. 

A desfăcutcapacul borcanului de Învestitură și și-a înmuiat 
sigiliul în lumină, după care l-a folosit ca să facă o ușă pentru 
Marasi. 

— Aşa ar trebui să dureze mai mult decât de obicei. 

Apoi și-a lipit celălalt sigiliu de încheietura mâinii. 

— Speram să-l am pe Kelsier cu mine, să mă ajute în caz că 
situaţia o ia razna. S-ar putea să trebuiască să-mi explici din nou 
de ce trebuie să mă lupt cu soldaţii ăia. 

— Ce vrei să spui cu asta? 

— S-ar putea să nu am toate amintirile pe care le aveam, a 
spus Rază-de-lună. Chestia asta o să-mi rescrie cu totul trecu- 
tul. Sufletul meu o să creadă că părinţii mei s-au mutat într-un 
alt regat din lumea mea de baștină și că eu m-am născut și am 
crescutacolo. Personalitatea mea se va schimba cu totul. Mi-am 
scris toate informaţiile undeva, dar... ei bine, nu știu niciodată 
cum funcţionează un Semn al Esenţei până nu încerc. 

— Stai puţin, a spus Marasi. N-ai zis nimic de partea aia 
din... 

Rază-de-lună și-a apăsat sigiliul pe încheietura mâinii. 

Apoi a început să se transforme. 

Spre deosebire de SufletBinar — care absorbise Învestitura pură 
ca dintr-un butoi, trăgând din ea încet pe măsură ce avea nevoie 
de ea —, Rază-de-lună a sorbit toată carafa, metaforic vorbind, 
dintr-o suflare, băgând mâna în ea și trăgând-o în sine însăși. 
Părul i s-a scurtat într-o tunsoare bob și a devenit strălucitor. În 
mod incredibil, pielea ei a ajuns să strălucească și mai puternic 
decât părul — din interior, de parcă însuși miezul fiinţei sale îi 
era în flăcări. Dar ardea cu un foc alb, cumva mult mai pur decât 
orice flacără din lume. 

Energia serotea în jurul lui Rază-de-lună, iar ea părea chiar 
să se ridice de la pământ, deși nu făcea decât să stea pe vârfuri. A 
scos un oftat prelung, de satisfacţie, apoi s-a întors spre Marasi. 
Strălucind ca un soi de divinitate legendară. O fiinţă din energie 
radioasă. A zâmbit cu buzele sale absolut perfecte, binecuvân- 
tată din interior de strălucirea ei naturală. 

Strălucirea a început să i se diminueze aproape imediat, dar 
a îngenuncheat pe pământ și a început să deseneze cu degetul. A 
consultat harta și notițele pe care i le-a arătat Marasi. A aprobat 
din cap, iar lumina s-a revărsat din ea, lăsând o imagine contu- 
rată. Semăna puţin cu harta — o schiţă rapidă a Bazinului, dar 
cu orună stranie în mijloc. 

După cea terminat, lumina i s-a stabilizat, apoi a crescut în 
intensitate. Ea a oftat din nou a satisfacţie și s-a așezat în centrul 
desenului de lumină circular. Abia după aceea i s-a adresat lui 
Marasi. 

— Ah! a făcut ea cu o voce mai pițigăiată decât înainte. O 
muritoare. Ce faci, copilă? 

Și-a rotit privirea prin încăpere fără să aștepte un răspuns. 

— Se pare că mă aflu într-un loc neașteptat. 

— Eşti în Bilming, a spus Marasi. În subterană. 

— Nu recunosc locul. 

— Bazinul Elendel, a zis Marasi, răsplătită cu o privire fixă 
și inexpresivă. Tocmai i-ai desenat harta pe jos. 

— Aha, a făcut Rază-de-lună, uitându-se la picioarele sale. 
Chiar așa. Ce ciudat. 

Și-a prins mâinile la spate, fredonând ca pentru sine. Când 
a observat-o pe Marasi privind-ocu gura căscată, s-a uitat într-o 
parte, apoi în cealaltă. 

— Ah... Vrei să-mi ceri o favoare, copilă? Pot să te-ajut cu 
ceva? 

— Sunt soldaţi afară, a spus Marasi, arătând spre ușa care 
începuse să duduie și să se crape. Vor să ne omoare. 

— Enervant, a răspuns Rază-de-lună, după care a înce- 
put să-și miște mâinile în aer, desenând o reţea complexă de 
linii ce au rămas suspendate, strălucind. A sfârșit printr-un 
gest teatral, iar liniile s-au șters și au dispărut în perete, care 
a încetat să se mai crape, în ciuda faptului că izbeau toţi în 
el. 

— Ăștia cine-s? a întrebat Rază-de-lună. Nemernici din 
Imperiul Trandafirului? Sau altă adunătură de adepţi ai lui 
Wyrn, care-au venit să-și piardă vremea luptându-se cu cei mai 
buni decât ei? 

— XĂăă... a zis Marasi, sunt doar niște oameni răi. Noi aveam 
de gând să... 

— Noi? a întrebat Rază-de-lună. 

— Tu și cu mine, înainte să te transformi. 

— Eu am fost întotdeauna Shay-l, a spus ea, făcând un gest. 
Binecuvântată de Shay-ode. 

— O, binecuvântată, a spus Marasi, încercând altceva, 
puterea ta este incredibilă, iar fiinţa ta e divină. Te rog, îmi faci 
o favoare? 

— Bineînţeles! a zis ea, înviorându-se. Ce politicoasă ești! 
O calitate rară printre muritori... 

— Trebuie neapărat să ies pe ușa asta, a spus Marasi, 
arătând spre ușa din zidul din spate, care va dispărea curând. 
Trebuie să las celor de afară impresia că am ieșit prin altă parte. 
Cu tine. Înţeleg că poți să dispari...? 

— Să dispar? O să mă folosesc de Aon Tye-A, a spus Rază- 
de-lună. Dar tu-mi ceri o favoare destul de mare. Aș avea nevoie 
de distanţă și de înclinaţie... 

— Oh, a făcut Marasi. Doi-șapte-șase-trei, înclinație două- 
sprezece grade... Dar tu chiar poţi să dispari...? 

— Bine, bine, a spus ea. Dar dacă fugi pe ușă, ăștia o să mă 
găsească doar pe mine aici. O soluţie imperfectă, concepută de 
cineva care nu se pricepe la planuri. Uite-aici... 

Aatins-oușor pe Marasi pe frunte și a desenat niștesimbo- 
luri în aer cu o mână. O secundă mai târziu a apărut o dublură 
a lui Marasi, făcută cu o parte din puterea lui Rază-de-lună. 
Aceasta a început să se miște, dar când Marasi a atins-o, dege- 
tele i-au trecut de-a dreptul prin ea. Asta a neliniștit-o și mai 
tare. 

— Tot aici ești? a întrebat Rază-de-lună. Fugi, fugi... Shay-l 
rezolvă tot, copilă. Mă ocup eu de ăștia, după care dispar în stil 
mare. Să ai grijă să lași ofrandele potrivite pentru binecuvânta- 
rea pe care ţi-am dăruit-o cu mărinimie și să-i venerezi pe zei. 

— Mda, a zis Marasi. Cu pioșenie. O să mă port cu pioșenie. 

S-a îndreptat spre ușă și s-a oprit, observând ultimul bor- 
can cu lumină din rucsac. A luat geanta — care părea să conţină 
și alte echipamente utile —, dar i-a dat lui Rază-de-lună caietul 
ars și mapa din piele cu sigiliile. 

— O să le vrei mai târziu, prealuminată, a spus Marasi. Sunt 
foarte importante. Te rog să le iei și să le păstrezi în siguranţă. 

— Bine, bine, a zis ea, apoi a gonit-o pe Marasi de acolo cu 
un gest din mână, fluturând cu cealaltă spre peretele ce se sfă- 
râma — izbit cu toată forța. Repede. Aproape au trecut. 

Marasi și-a aruncat rucsacul pe umăr și — cu părere de 
rău — și-a lăsat pușca. Trebuia neapărat să evite să iasă în 
evidenţă, așa că era nevoită să se mulțumească cu pistolul pe 
care-l ascunsese în rucsac. Și-a lăsat deoparte și halatul de 
laborator, rămânând doar cu hainele ei — haineleunui șofer de 
rând, menite să o ajute să se amestece printre muncitorii Set — 
pentru deghizare. 

Apoi a pătruns cu forța pe ușă. În timp ce-o închidea, a 
zărit-o pe Rază-de-lună stând lângă falsa Marasi, desenând cu 
ambele mâini linii de lumină în aer, în timp ceperetele din capăt 
se cutremura și începea să se sfărâme. 

Marasi s-a ferit de ferestre — care erau într-adevăr oglinzi 
semitransparente, disimulate pe partea asta sub forma unui 
model de tablă de șah. Și-a aruncat rucsacul pe umăr și s-a stre- 
curat prin cartierul liniștit, sperând că versiunea aceea stranie a 
lui Rază-de-lună avea să ţină cont de plan. 

În partea din spate a camionului, Wax a găsit o grămadă de acte 
și echipamente. Și trei cadavre. 

Mânat de o hotărâre sumbră, a urcat în camion și a verificat 
fiecare cadavru — nu care cumva să se prefacă vreunul mort. S-a 
oprit înaintea ultimului cadavru. Femeia era plină de sânge, dar 
respira, iar când a ridicat pleoapele, în ochi avea o scânteiere 
roșie. 

— Ah, a spus ea cu o voce răgușită. Chiar te pricepi la asta. 
Credeam c-am luat suficiente măsuri de precauţie. Și totuși, ești 
aici. Ne sufli în ceafă. Atâta hotărâre. Atâta individualism. Păcat 
că Armonie a ajuns la tine primul. 

Wax a făcut un pas înapoi, îndreptând arma spre ea. 

— Corpul ăsta va muri curând, a spus ea. Nu-i nevoie să-ţi 
baţi capul. 

— Ce ești? 

— Ştii bine ce sunt, a șoptit ea. 

— Trell. 

— Sora ta devine Trell, a șoptit creatura. Numele și mitolo- 
gia pe care le-am pregătit pentru ea, să le adopte. Dar încă n-a 
reușit. lar eu nu sunt Trell. Rareori vorbesc direct cu cineva așa 
cum vorbesc acum cu tine. 

— Autonomie, a șoptit el. 

— Da. Străpunsă de metalul meu. Cu sufletul deschis la 
atingerea mea... 

Wax a dat și mai mult înapoi, neștiind ce să creadă. 

Femeia a zâmbit, cu buzele însângerate. 

— N-ai de ce să te temi din partea mea. Nu voi interveni 
împotriva ta și a eforturilor tale. Sora ta nu înţelege lucrul 

ăsta, Sabie a lui Armonie. Se roagă de mine să intervin, dar nu 
înțelege un lucru: doar în lupta pentru supraviețuire un om — 
un popor — își atinge potenţialul. 

— Orașul ăsta, a spus el. Tot ce-i în el. E din vina ta. 

— E din vina tuturor celor care visează la mai mult, a spus 
Autonomie. Și realizările sunt meritul lor. Deși nu cred că sora 
ta înțelege încă natura adevăratei Autonomie. Încercările ei au 
o anumită unicitate... artificială, forțată. Nu sunt rănile în carne 
vie ale adevăratului individualism. Va învăţa. Cu cât ţine mai 
mult de puterea mea, cu cât devine mai mult un avatar al natu- 
rii mele, cu atât va vedea și va înțelege mai multe lucruri. Dacă 
supraviețuiește. Ar trebui să fii mândru de ea. Deși flirtează cu 
propria ei distrugere, eforturile sale au ținut lumea asta în viaţă. 
Altfel aș fi atacat-o cu ani în urmă. 

Wax s-a încruntat, apropiindu-se de ea. 

— Unde e bomba? 

— Aaah, nu bomba ar trebui să te neliniștească. Ci pră- 
pădul pe care-am să-l abat asupra tuturor dacă bomba dă greș. 

— Cred că joci la cacealma, a spus Wax. 

— N-ai decât să crezi ce vrei! Dar cunoști tu însuţi pute- 
rea — capacitatea — pe care-o are oricine în clipele dinaintea 
morții. Adevăratul caracter excepțional se manifestă în momen- 
tele în care sufletul e împins la limită. Deci trebuie să existe o 
consecință — definitivă și cumplită precum moartea — în caz 
de eșec. 

— Și ce trebuie să facem, a întrebat Wax, ca să te convin- 
gem să ne lași naibii în pace? 

Pe buzele însângerate ale lui Autonomie s-a întipărit un 
zâmbet. 

— Să demonstrați că meritaţi. 

Și a închis ochii. Iar corpul a încetat să mai respire. 

Dar-ar rugina... Oare putea crede vreun cuvânt din ce spu- 
nea Autonomie? Putea să riște s-o ignore? Oricum, a rămas mai 
şocat de asta decât de urmărire. 

S-a apucat imediat să scotocească printre actele din spa- 
tele camionului. A găsit multe făcute ferfeniţă, apoi înmu- 
iate în găleți cu apă. Încercaseră să-l împiedice să ajungă la 
informații. 

Din fericire, a găsit un caiet doar pe jumătate îmbibat și 
a început să-l răsfoiască, citind date despre teste de lansare. 
Dar-ar rugina... Rachetele alea cu „autopropulsie“ puteau zbura 
între cincizeci și șaptezeci de kilometri. Oare cum le lansaseră 
fără ştirea nimănui? 

Navele, şi-a dat seama Wax. De asta și-au construit flota — 
ca să poată testa armele în largul oceanului. Notiţele o confir- 
mau. A verificat datele ultimului test. 

Se potriveau cu datele „vacanței“ lui Gave. Plecaseră pe 
ocean ca să facă teste. Dar rachetele eșuaseră, sau cel puțin 
nu atinseseră nivelul de performanţă scontat. Încă nu puteau 
ajunge în Elendel — deși caietul era plin de idei legate de modul 
în care le-ar fi putut face să meargă ceva mai departe, unde 
aveau nevoie. 

A pus cap la cap toate informaţiile utile pe care a reușit să 
le găsească, apoi le-a înghesuit în ranița pe care-o găsise într-un 
colţ. Avea foarte puţin timp la dispoziţie ca să afle ce era cu toate 
astea, dar în harababura aceea existau cu siguranță informaţii 
despre locul în care putea fi găsită bomba. 

Și-a aruncat ranița pe umăr și a ieșit din camion. Lumea 
începuse să se adune, inclusiv bietul proprietaral magazinului 
de băuturi alcoolice. Bărbatul stătea afară și-și jelea fereastra 
făcută țăndări. 

Deși Wax ar fi trebuit să-și vadă de drum, a ezitat, apoi s-a 
îndreptat spre el și i-a pus niște bani în mână. 

— Îmi pare rău, a spus el. Încerc să previn o catastrofă. 

Bărbatul a rămas cu gura căscată când a văzut banii, dar 
înainte să apuce să-i răspundă, Wax a văzut ceva chiar dincolo 
de fereastra spartă. 

— Hei, a spus el, aia-i o ladă de Logshine? 

Ceva mai târziu, Wax a ajuns la laboratorul unde-l lăsase 
pe Wayne. După cum sperase, bărbatul mai tânăr se ocupase 
de inamici, ba chiar îi legase fedeleș pe câţiva dintre ei. În 
clipa aceea, Wayne stătea pe un scaun și, cu o batistă purtând 
inițialele cuiva, se ștergea la nas. Părea ca vai de el. 

Wax nu se văzuse niciodată obligat să-și facă rezerve de 
sănătate, așa că-și imagina senzaţia — mai ales în plină misi- 
une. Și cum focul urmăririi se stinsese, Wax se simţea obosit. 
Dar-arrugina... N-ar mai fi trebuit să se apuce deanchete fără să 
se odihnească în prealabil. Nu mai avea douăzeci de ani. 

S-a îndreptat spre Wayne, care a ridicat privirea spre el, cli- 
pind. Apoi Waxa luat două sticle de Logshine, bere fabricată în 
Ținuturile Necruţătoare — cea mai bună din câte existau. 

— Dar-ar rugina, Wax, a zis Wayne. Unde-ai găsit chestiile 
alea? 

— E uimitor ce apare ca din senin atunci când ești la dato- 
rie, a spus el dându-i o sticlă lui Wayne. 

— N-am mai băut Logshine de ani întregi. 

Omului i-au dat lacrimile de-a binelea. 

— Tu... Dar-ar rugina, prietene... Tu chiar ţii la mine, nu-i 
așa? 

— Cred că-i momentul să luăm o pauză, să ne mai tragem 
sufletul, i-a zis el lui Wayne. 

— Ne putem permite? 

— Trebuie neapărat să scotocesc prin ce-am găsit, a spus 
Wax. Și dacă vom continua să ne aruncăm în luptă storși de 
vlagă, o să ajungem să ne omoare ăștia. Cred că putem să stăm 
și noi o jumătate de oră. Sună bine? 

— Bine? a spus Wayne. Sună minunat, dar-ar rugina! 

Furişarea neobservată prin această cavernă ciudată s-a dovedit 
a fi un lucru imposibil pentru Marasi. Proiectoarele din tavan 
lăsau puțin loc umbrelor, iar casele erau construite în jurul 
unui parc central — cu iarbă falsă, din așchii de lemn vopsite 
în verde. Nimic nu ieșea mai mult în evidenţă decât cineva care 
voia să treacă neobservat. 

Așadar, simțindu-se cu totul expusă și așteptând dintr-o 
clipă în alta să audă focuri de armă, Marasi a pornit pe o stradă 
mărginită de un şir de case pitorești. Încerca să dea impresia 
că ar fi din partea locului. După alergătura de la o luptă la alta, 
părea ceva ireal. 

Nimeni din peșteră nu părea să aibă habar de bătăliile de 
afară. A trecut pe lângă cupluri care se plimbau ţinându-se de 
mână. Un bărbat construia un loc de joacă în curtea unei case, iar 
copiii lui erau nerăbdători să se dea în leagăne. Altul în uniformă 
albă a trecut pe acolo cu pași mari, fredonând ca pentru sine. 

Era ciudat. Totul era prea pașnic, prea normal... și nu exista 
deloc metal. Ferestrele aveau cercevele din lemn. Clădirile erau 
construite din cărămidă sau lut, fără cuie. Pe stradă nu existau 
becuri sau felinare. 

A fost surprinsă când și-a dat seama. De fapt, singurul 
metal pe care l-a observat era cel din proiectoarele de pe tava- 
nul înalt de deasupra. Asta a făcut-o și mai conștientă de ruc- 
sacul pe care-l purta în spate. În afară de borcanul strălucitor, 
Marasi mai avea în el și niște muniţie și câțiva explozibili de 
mici dimensiuni, bandaje, ceva bani, niște șperacle și alte scule. 
Rază-de-lună era genul de femeie căreia-i plăcea să fie pregătită 
pentru orice. 

Marasi și-a strâns și mai tare rucsacul pe umăr. Din păcate, 
începea să atragă atenţia. Oamenii întorceau capul după ea 
când trecea. Conversaţiile dintre cuplurile ieșite la plimbare se 
opreau. Privirile stăruiau asupra ei, de parcă era singura per- 
soană care uitase să se îmbrace în uniformă în ziua inspecției. 

Poate c-ar fi fost bine să se grăbească să traverseze cartierul 
și să vadă dacă avea cum să ajungă în partea cealaltă. Dar oare-ar 
fi ajutat-o la ceva? Informaţiile pe care le avea spuneau că exista 
o cale de intrare în portal prin Comunitate. Trebuia neapărat 
s-o găsească. 

Lordul primar spunea că merge în Comunitate, s-a gândit 
Marasi. Ar putea fi pe-aici, pe undeva. M-ar putea duce el acolo, 
nu? 

Două femei care au trecut repede pe lângă ea, îmbră- 
cate în rochii de zi, i-au aruncato privire fugară. Postura aia... 
Instinctul lui Marasi îi spunea că aveau de gând să spună cuiva 
despre prezenţa ei. 

Același instinct îi spunea s-o ia în direcţia opusă. Dar... tre- 
buia neapărat să-i găsească pe cei de la conducere. Aproape că 
l-a întrebat pe Wayne ce părere avea, apoi s-a simțit ca o proastă. 
De-a lungul anilor, se obișnuise să se bazeze pe el. Faptul că nu-l 
avea alături de ea... i se părea cumva în neregulă. 

După ce s-a gândit o fracțiune de secundă, a rupt-o la fugă 
ca să le ajungă din urmă pe cele două femei. Ele au intrat în grabă 
într-o casă cu două etaje și cu postamente din lemn înșirate de-a 
lungul peretelui exterior, de care erau atârnate frânghii vopsite 
astfel încât să imite vița-de-vie. 

Marasi a aruncat o privire în interior prin ușa întredeschisă 
și a văzut femeile înghesuite nu lângă soldaţi sau ofiţeri, ci lângă 
o femeie blondă, impunătoare, între două vârste. Purta o rochie 
fină, de culoare gri-albăstrui: un pardesiu scurt, o fustă lungă, 
ușor șifonată. Era un stil care fusese popular cu un deceniu în 
urmă. Femeia impunătoare a privit-o pe Marasi în ochi, apoi s-a 
grăbit spre ea și luat-o de braţ. 

Instinctul lui Marasi i-a spus să se ferească, dar nu era o 
mișcare amenințătoare. 

— Repede, repede, i-a zis femeia lui Marasi. Înăuntru. Deja 
te-au văzut prea mulți, draga mea. Drenya, trage perdelele! 

Zăpăcită, Marasi a lăsat-o pe femeie s-o tragă după ea în 
camera bine mobilată, în timp ce Drenya trăgea perdelele. A 
treia femeie a aprins o lampă cu ulei de pe masă. Părea... din alte 
vremuri s-o vadă după ani în care electricitatea se strecurase pe 
nesimţite în fiecare colțișor din fiecare casă. 

— Fialia, a zis femeia impunătoare, adu-i pe ceilalți. Kessi 
va vrea s-o cunoască, evident. Și pe Abrem. A tot luat notițe. 
Repede, repede! 

Apoi, absentă, a bătut-o ușor pe Marasi pe braţ. 

— Ce faci, draga mea? Ți-e foame? Sete? Tare greu trebuie 
să-ţi mai fi fost! Eşti o supraviețuitoare. Bravo ţie! 

Drenya a aruncat o privire pe după perdelele trase, supra- 
veghind zona. Era o femeie mai tânără, cu părul șaten-deschis, 
sfioasă, îmbrăcată cu o rochie căreia i-ar fi prins bine ceva mai 
multă culoare. 

— Nu cred că Gord a văzut-o, binecuvântat fie Supravie- 
ţuitorul! 

— Ajunge vestea și la el odată și-odată, a zis Fialia, oprin- 
du-se în ușă. O să se ducă direct la primar! 

— Mă ocup eu de Lordul Entrone, a spus blonda, care a 
așezat-o pe Marasi pe un scaun. Du-te! 

Fialia a plecat, iar Marasi s-a lăsat pusă pe scaun, încercând 
să înţeleagă. Nu voiau ca primarul să afle de ea, deci oare erau 
dezertoare din Set? Dar hainele lor, casele, tot locul acela... 

Și femeia aia. Blonda impunătoare a mângâiat-o pe 
Marasi pe mână, după care a dispărut în altă încăpere. 
Oare într-o bucătărie? Marasi aproape c-ar fi vrut să o ia la 
fugă. Oare încercau s-o împiedice să-l oprească pe primarul 
Entrone? Dar când s-a întors, blonda a adus cu ea o cană cu 
ceai și niște biscuiţi. 

Marasi a rămas cu gura căscată, total confuză la gândul că 
ar putea cineva să ia o pauză de ceai în mijlocul unei incursiuni 
periculoase pe teritoriul inamicului. 

— Uite la ea, săraca, a zis Drenya de lângă perdele. Probabil 
sunt ani de când n-a mai văzut mâncare ca lumea. 

— E-n regulă, a spus blonda, oferindu-i biscuiţii. Nu te 
teme. Avem destule aici — ca pe vremuri. Mai ţii minte? 

— Pe... vremuri? a întrebat Marasi. 

— Da, înainte de dezastru, a zis blonda. De căderea cenușii. 
Aici suntem în siguranţă. 

— Locul ăsta a fost construit ca să ne protejeze, a spus cea- 
laltă femeie, făcând un pas în față. Cred că ești foarte puternică 
dacă ai reușit să supravieţuiești acolo sus și să ajungi aici. 

Acolo sus. 

Of, dar-ar rugina... Marasi a reușit în sfârșit să pună lucru- 
rile cap la cap. În tot acel timp, presupusese că pozele cu cenușa 
care cădea, ciudata imagine în mișcare făcută cu modelele de 
deasupra, făceau parte dintr-un complot menit să amenințe 
lumea exterioară. Dar nu. Făcătura nu fusese plănuită pentru 
viitor; fusese deja jucată. Acelor oameni. 

Dar-ar rugina... Ei credeau că lumea fusese distrusă. Și că 
ei fuseseră protejaţi. 

— De când sunteţi aici? a întrebat Marasi. u 

— De şapte ani deja, a răspuns blonda, mângâindu-i mâna. 
Deşi la început am locuit în nişte caverne mai mici. 

— Orașul ăsta — „Wayfarer“, așa îi spunem noi — are apro- 
ximativ cinci ani. 

— A fost foarte greu de construit, a adăugat cealaltă femeie. 
Dar e mult mai frumos... Îți aminteşte de vremurile bune, nu-i 
aşa? Cu cer și soare... Copaci și plante... 

Marasi a luat fără tragere de inimă un biscuit și a mușcat 
din el, în parte și ca să o împiedice pe blondă să-i bage pe gât 
cu forţa. Era bun, a observat ea absentă în timp ce mintea îi 
funcţiona într-un ritm alert. Oamenii ăia... fuseseră păcăliți 

să creadă că lumea se sfârșise. Forțați să trăiască într-un bun- 
căr subteran. Dar de ce? În mod sigur, Set avea numeroși 
participanţi de bunăvoie la planurile lor; de ce unii dinţre ei ar 
fi fost ținuți într-o asemenea stare de ignoranță? Și ce legătură 
avea asta cu armata care se apropia sau cu bomba? 

Alţi câţiva s-au îngrămădit curând în clădire, alături de 
Fialia. Trei femei și un bărbat, un tip îndesat cu o cingătoare 
plină cu uneltedin piatră. 

— Fără metal, a bombănit Marasi. 

— Păi, normal, a spus blonda. Deoarece îl simt mutanțţii 
de metal. Singurul metal pe care îndrăznim să-l folosim e un 
pic de aluminiu ca să facem becuri și boxe pentru sistemul de 
anunţuri publice. 

Ceilalți patru s-au înghesuit unii în alții, cu ochii ţintă 
la Marasi. Oare chiar semăna atât de mult cu cineva care 
supravieţuise unei apocalipse? Probabil că ţinuta ei era mai jer- 
pelită, după atâtea schimburi de focuri și având în vedere că se 
luptase de mai multe ori pentru viaţa ei. Plus rucsacul, și faptul 
că nu apucase să se spele... 

Sau poate că apucase... 

— Bieţii de voi, a șoptit Marasi. 

— E în stare de șoc, a zis Drenya cea timidă. 

— Poţi să ne spui și nouă cum e acolo sus? a întrebat bărba- 
tul cu cingătoarea cu unelte făcând un pas în faţă, ținând în mână 
o șapcă de pânză. Tot așa puternice sunt căderile de cenușă? A 
trecut un an de când n-am mai văzut pe cineva din afară. 

— Au mai fost și alții? a întrebat Marasi, confuză. 

— Când și când, cineva de la suprafaţă reușește să-și facă 
drum prin tuneluri, să treacă de măsurile noastre de protecţie 
și să ajungă în oraș, a spus blonda, mângâindu-i mâinile. l-am 
tot spus primarului că nu avem nevoie de măsurile alea de 
protecţie — că putem primi mult mai mulți oameni decât avem 
acum. Dar Gave Entrone e încăpățânat — spune că oamenii 
veniţi din afară sunt prea periculoși. 

— Gave, a spus Marasi. Primarul... vostru? 

— Da, de fapt e din celelalte peșteri, a spus blonda. Alea de 
sub Elendel. Sunt câteva complexuri, și din când în când oame- 
nii se mută din celălalt complex aici. 

— Entrone e un tiran, a zis bărbatul cu uneltele. Nu ne 
lasă să-i ajutăm pe cei de la suprafață. Nu ne lasă să căutăm 
supraviețuitori. Nici să explorăm peșterile nu ne lasă. Și când 
vin oameni ca dumneavoastră... 

Blonda i-a aruncat o privire încruntată. 

— E-n regulă, a spus Marasi. Trebuie neapărat să știu. Vă 
rog, sunt aici secrete pe care nu le înțelegeţi. 

— Păi, a spus blonda, când vin oameni din afară, așa ca 
tine... sunt trimiși într-o cavernă sau alta. Nu apucăm să vorbim 
prea multe. 

— Și ei... vă vorbesc despre lumea de la suprafață? a spus 
Marasi încercând să ghicească, punând cap la cap informaţiile 
pe care le avea. 

— O lume din cenușă, a spus una dintre femei. O ţară dis- 
trusă plină de mutanţi cumpliți din metal. 

— Am văzut eu unul cândva, a spus bărbatul. O arătare 
cumplită, toată sucită. A dat buzna aici și-au omorât-o forţele 
de securitate ale lordului primar. 

O monstruozitate hemalurgică, a presupus Marasi, lăsată 
să intre aici cu bună știință, ca să-i sperie pe oamenii ăștia. 

— Nou-veniţii, a spus femeia, nu se pot abţine să ne 
împărtășească lucruri cumplite — apoi sunt luaţi dintre noi. 
Credem că lordul primar nu vrea ca ăștia să ne înspăimânte. 

— Ba dimpotrivă, a spus Marasi. Sunt actori. Și sunt aduși 
aici ca să-i adeverească minciunile. 

Marasi s-a uitat prin încăpere, întâlnind ochii lor plini de 
îngrijorare. Își făceau griji pentru ea. Habar n-aveau. 

Blonda i-a mângâliat din nou mâna lui Marasi. 

— Noi tot sperăm să primim vești că cei pe care-i 
cunoaștem... au supraviețuit... 

— Am avut trei fiice, a spus bărbatul cu sculele. În Bilming,.. 
Mă roade pe dinăuntru de când am fost salvat, că nu știu ce s-a 
întâmplat cu ele. Vă rog, domniţă... Știţi ceva despre grupuri de 
supraviețuitori de la suprafaţă? Ultimul refugiat care a fost aici 
a zis că orașu-i pustiu, complet distrus. Dar... unii probabil că or 
fi scăpat cu viaţă... 

Marasi s-a încruntat. 

— Stai puţin... Tu ai fost salvat? Și cum ai ajuns aici? 

Blonda a îndemnat-o să mai ia un biscuit, apoi a schimbat 
o privire cu ceilalți. 

— A fost o întâmplare, ca la loterie, a spus ea în cele din 
urmă. Savanţii care au descoperit erupțiile iminente și-au dat 
seama că puteau salva doar câţiva oameni. Așa că au luat o deci- 
zie imposibilă, alegând oameni la întâmplare. 

— N-a fost chiar absolut la întâmplare, a spus una dintre 
femei. Din motive evidente, au fost luate în special femei care 
atinseseră vârsta potrivită pentru a face copii. Și s-a pus accent 
pe Allomanțţi sau pe cei provenind din neam de Allomanţi. Din 
nou, din motive evidente. 

— N-am avut voie să ne aducem familiile, a spus bărbatul, 
privind în jos. Când ne-am trezit aici, ne-am certat din pricina 
asta. Oh, cât ne-am mai chinuit să-i facem pe cei de la condu- 
cere să înțeleagă... Dar... până la urmă... am simţit cum se cutre- 
mură pământul... și ne-am dat seama... 

— După aceea, a spus blonda, a venit lordul primar și a 
instituit protocoale mai stricte. 

— Un tiran! a bombănit bărbatul. 

— Încă simțim cum se cutremură pământul din când în 
când, a spus una dintre femei uitându-se în sus. De la explozi- 
ile Munţilor de Cenușă. Afară o fi asurzitor. Din când în când 
ne dau voie să aruncăm câte-o privire în lumea voastră, dar nu 
prea des. E prea periculos. Dar tot am văzut cum e afară. Orașul 
în ruină din depărtare, soarele roșu, cenușa sufocantă. Ca un 
giulgiu... 

— Şi cum vedeţi lucrurile astea? a întrebat Marasi. 

— Dintr-o cameră de observaţie, i-a explicat femeia. La 
marginea peșterii e o scară care duce acolo. 

Nu avea cum să ducă în camera cu proiectorul pe care-l 
văzuse Marasi — erau prea departe de ea. Bănuia că toată încă- 
perea aia era un laborator de testare, iar oamenilor li se arăta 
ceva ce părea mai autentic, fără lumină și proiector în văzul 
tuturor. 

Oricum, în clipa aceea era sigură la ce servea făcătura. 
Laolaltă cu actorii trimiși pentru a confirma iluzia — care erau 
duși apoi „într-o altă peșteră“, ca nu cumva să scape și să dez- 
văluie adevărul. Cât timp niciunul dintre subiecții adevăratului 
experiment nu avea voie să plece de acolo, nimeni nu avea să 
afle. 

Dar de ce? Atâta strădanie, pentru ce? 

În afară de... Allomanți. 

— Unii dintre voi sunt Allomanțţi? a întrebat Marasi. 

— Da, a spus blonda. Eu sunt Aţâţătoare, deși nici măcar 
familia mea nu știa de puterile mele. Fialia e Deviatoare. 
Kessi — Domolitoare. 

— Am avut doi părinți Allomanți, a spus bărbatul, dar eu 
n-am primit nicio putere. Și ceilalți sunt la fel. 

Era ultima piesă. Marasi își dădea seama ce se întâmpla. 
Și în timp ce punea totul cap la cap, a fost surprinsă de încă o 
descoperire. Chiar o cunoștea pe blondă. Nu degeaba-i părea 
cunoscută. 

Era Armal Harms, o verișoară îndepărtată a lui Marasi: o 
femeie care fusese răpită de Miles O-sută-de-vieţi și Dispăruţi 
cu șapte ani în urmă, în timpul primului caz pe care l-a avut 
Wax în oraș după ce s-a întors. 

Marasi ar fi trebuit să plece chiar în clipa aceea. Nu avea ce să 
mai afle de la cei implicaţi în experimentul Set. Dar era copleșită 
de urmările lui. Așa că s-a așezat pe un scaun de pluș cu un bis- 
cuit în mână, simțind un fel de apăsare, înconjurată de oameni 
care fuseseră mințiți ani în șir. 

Wax fusese primul care observase că oamenii răpiți aveau o 
legătură de familie cu Allomanțţia. Crezuseră la început că erau 
toate femei, deși se dovedise că unii dintre cei răpiți în mod 
misterios în perioada aceea erau bărbați. 

În diverse etape, Marasi și Wax îi căutaseră pe acei oameni 
ani la rând. Îi chinuia gândul că cei din Set le făcuseră lucruri 
cumplite, dar niciodată nu-și imaginaseră așa ceva. Să-i încuie 
într-un buncăr? Să-i convingi că lumea se sfârșise? 

Unul dintre principalele obiective pe termen lung ale gru- 
pului Set era acela de-a avea acces la puteri allomantice, iar fap- 
tul că Set avea acces la atât de multe țepușe dovedea că unii 
dintre cei care fuseseră răpiți își aflaseră sfârșitul într-un mod 
cumplit. Dar grupul acela și faptul că, până atunci, doar cei mai 
importanți membri Set aveau ţepușe dădeau de înțeles că ar 
exista un plan pe termen mult mai lung. Acolo jos, aveau efectiv 
o crescătorie de copii, care ar fi putut fi Născuţi-din-metal — 
excelenți pentru a fi recrutaţi sau pentru a crea ţepușe. Stomacul 
i s-a întors pe dos, mai ales când i-a trecut prin cap să se uite la 
femeile din încăpere și a observat că era posibil ca două dintre 
ele să fie însărcinate. 

Locul de joacă pe care-l construia bărbatul căpăta 
dintr-odată o nuanţă mult mai sumbră. Totuși... oamenii aceia 
nu păreau îngroziți de ideea că aveau să le fie luaţi copiii. Era 

o șansă, una destul de mare, ca Marasi să-i fi găsit la timp. Din 
păcate, nu putea împiedica toate traumele — căci oamenii aceia 
fuseseră smulși din vieţile lor de zi cu zi și de lângă familiile 
lor —, dar măcar Set încă nu începuse să-i transforme în țepușe. 

Lordul primar a numit Comunitatea „proiectul lui Edwarn“, 
s-a gândit ea. Toată acea situaţie fusese planul unchiului lui 
Wax, o soluţie pe termen lung pentru a oferi puteri allomantice 
membrilor grupului Set. Bănuia că, la moartea lui, mare parte 
din acea infrastructură fusese cooptată, Telsin preluase puterea, 
iar Autonomie începuse să le sufle în ceafă. O peșteră concepută 
drept experiment allomantic în domeniul eugeniei crescuse și 
se transformase într-un buncăr ce-i adăpostea pe adepţii lor- 
dului primar. Mai multe experimente cu țepușe duceau la alte 
inovații. 

Dar experimentul acela vechi rămânea în vigoare, iar oame- 
nii rămâneau tot captivi. Marasi dezlegase întâmplător unul 
dintre cele mai tulburătoare mistere cu care se confruntase. Îi 
putea salva pe acei oameni. Asta presupunând că putea salva 
mai întâi întreaga lume. 

— Te cunosc, i-a spus Marasi blondei. Eşti Armal Harms, 
nu-i așa? 

— Păi, am fost Harms, a zis femeia. Înainte să mă căsăto- 
resc aici jos. Ne-am... cunoscut? 

— Am văzut doar câteva poze, a spus Marasi. Eu sunt 
Marasi Colms. Verișoara... lui Steris. ` 

Era minciuna pe care o foloseau întotdeauna, înainte ca 
tatăl ei să fie dispus să-și recunoască public infidelitatea. 

— Steris? a întrebat Armal, devenind atentă. E... adică... 

— E în viaţă, a spus Marasi. Armal... trăiesc cu toții. Aţi fost 
mințţiţi într-un mod cumplit. Nu am cum s-o spun cu mai multă 
delicateţe. N-a avut loc nicio cădere de cenușă. Bazinul nu s-a 
prăbușit. E o făcătură ordinară. Și, cu o grimasă, a continuat: Aţi 
fost cu toții răpiți de niște ticăloși de cea mai joasă speţă. 

Cei din încăpere s-au uitat unii la alţii. 

— Are rău-de-cenușă, a spus o femeie. 

Femeia sfioasă a aprobat din cap, apoi a mângâiat-o pe 
Marasi pe umăr. 

— Eşti tulburată, ai vedenii, draga mea. 

Marasi a oftat. Bineînţeles că grupul Set venise cu o astfel 
de scuză — aveau nevoie de o explicaţie de rezervă pentru even- 
tualitatea în care cineva reușea să spargă barierele. 

— Nu pot să v-o dovedesc chiar acum, a spus Marasi. Dar 
am să găsesc eu o cale. Vă rog să luaţi în considerare spusele 
mele. Vă vor ușura viața când va trebui să vă confruntaţi cu ade- 
vărul. Sunt ofițer superior la Secţia de Poliţie din Elendel. 

Și-a scos legitimaţia. 

— De ani întregi încerc să dau de urma voastră: a oame- 
nilor răpiți de o organizaţie misterioasă numită Set. Au pus la 
punct și alte planuri — mult mai periculoase —, motiv pentru 
care nu pot rămâne. Dar adevărul este, Armal, că aţi fost răpiți 
pentru că voiau Allomanți. Și sunt dispuși să acţioneze pe ter- 
men lung pentru a-i obține. 

Armal a aruncat o privire în sus — în timp ce duduitul unor 
piciorușe răsuna pe podeaua de deasupra, iar râsetele copiilor 
pluteau în aer. 

— Trebuie să recunoști că e ciudat, a spus Marasi, că aţi fost 
răpiți de un grup de bărbaţi înarmaţi în timpul unui jaf. 

— Au fost nevoiţi să se poarte astfel, a spus Armal. Ca să 
ascundă ceea ce făceau. Ca să evite panica mulţimii. 

— Pozând într-o gașcă de hoți? 

— În Cuvintele Întemeierii a funcționat! Însuși 
Supravieţuitorul s-a prefăcut a fi hoţ. 

Marasi nu avea timp să continue disputa. 

— Trebuie neapărat să-l găsesc pe Gave Entrone, a spus ea. 
Ştiţi cumva unde l-aș putea găsi? 

Chiar în clipa aceea, de parcă ar fi fost poruncită de Armonie 
însuși, o voce a răsunat dintr-un set de difuzoare din exterior. 
Răsuna în peștera uriașă prin sistemul de anunţuri publice. 

Era Gave Entrone, lordul primar. 

„Vă previn, locuitori din Wayfarer, spunea el cu o voce 
difuză. O străină periculoasă a fost reperată strecurându-se 
prin tunelurile exterioare, îndreptându-se, se pare, în această 
direcţie. Este cel mai probabil înarmată și se știe că suferă 
foarte, foarte tare de rău-de-cenușă. Este extrem de pericu- 
loasă — comunicați-i imediat ofițerului dumneavoastră res- 
ponsabil cu ordinea și liniștea publică atunci când o vedeţi. 
Nu vă apropiaţi de ea. Nu vă implicaţi în discuţii cu ea. A 
omorât deja un om și va mai omori și alții dacă i se va ivi 
ocazia.“ 

Grupul de oameni au privit în sus la unison, iar Marasi s-a 
încordat. Până unde avea să ajungă bunăvoința lor? 

— La naiba! a spus Armal. Trebuie s-o ascundem. 

— Au văzut-o și alţii când a intrat, a zis bărbatul cu centura 
de scule. 

— Facem încăpereavraiște, a zis Armal, după care spunem 
că ne-a amenințat și a fugit. Și, uitându-se la Marasi: Eşti con- 
fuză și ai rău-de-cenușă. Dar... îți amintești cum se iese de aici? 
Drumul prin caverne? 

— Lasă asta, a spus femeia sfioasă, devenită dintr-odată 
aprigă. Ai arme? Orice am putea folosi ca să-l înlăturăm pe 
Entrone de la putere? 

— Nu o să-l înlăturăm de la putere! a spus Armal. Nu tre- 
buie decât să ne urmăm planul: să ne furișăm la suprafață, să 
găsim supraviețuitori și să îi aducem încoace. Să le dovedim 
tuturor că suntem în stare să facem ceva ca să dăm o mână de 
ajutor. Asta o să-l determine pe lordul primar să-și schimbe 
modul de a gândi. 

Era o abordare filosofică nobilă. Dar și lipsită de sorţi de 
izbândă. Marasi nu avea timp să încerce să-i convingă. 

— Unde-i Entrone? a întrebat ea, ridicându-se în picioare. 

— Are un conac nou la marginea orașului, a spus Armal. 
Mare, cu staţie de transmisie. Acolo-i periculos, pentru că are 

nevoie de metale ca să facă dispozitivele să funcţioneze — dacă 
ne invadează mutanţii, după el se duc prima dată. 

— Cecurajos din partea lui, a spus Marasi, grăbindu-se spre 
fereastră — ceilalți s-au dat laoparte din calea ei. Pun pariu că 
are și un tunel care duce la suprafață. Știţi pereţii exteriori, ăia 
plaţi? Au oglinzi semitransparente. Vă urmăresc prin ele. 

— Rău-de-cenușă, a spus una dintre femei printre dinţi. 

— Există, a început Marasi, încercând să-și dea seama 
cum să formuleze întrebarea, vreun portal pe aici? Dar-ar 
rugina... nici măcar nu știu cum ar trebui să arate. Vreo 
construcţie mare, ceva...? Sau vreo zonă care să fie explicit 
interzisă? 

Nu făceau decât s-o fixeze cu privirea, confuzi. Ar fi tre- 
buit să mă aștept la chestia asta, s-a gândit Marasi. Normal că 
n-aveau de unde să știe. Erau captivi, nu complici. 

Dar ceva în legătură cu situaţia respectivă o nedumerea. 
Dacă Entrone crea un portal pentru armata lui Autonomie, de 
ce l-ar fi făcut acolo, lângă oamenii ăia? De ce nu-l crea într-o 
zonă mai izolată a complexului de caverne, departe de subiecţii. 
testelor sale? Și totuși, spusese că venea aici ca să deschidă 
portalul. 

S-a uitat la Armal — ţinea în mână legitimaţia lui Marasi, 
cu oprivire încruntată. 

— De ce să-ţi baţi capul, a zis ea, să umbli cu legitimaţii 
false la tine? Să mergi până într-acolo încât să faci o ștampilă 
falsă, de anul ăsta...? 

— Asta a luat-o razna rău de tot, a spus o altă femeie. 

Armal a privit-o pe Marasi în ochi, încruntându-se și mai 
tare. 

— Pentru că-ţi spun adevărul, a zis Marasi. Acum trebuie 
neapărat să ajung la Entrone și să-l opresc. 

Armal a clătinat din cap. 

— Marasi, ne putem ajuta reciproc. Să nu faci vreun gest 
necugetat. Nu ne place lordul primar, dar nu vrem violență. Au 


BRANDON SANDERSON 
468 


murit deja prea mulți. Dacă te-am ascunde, am putea discuta, 
plănui... 

— Nu avem timp de planuri, a spus Marasi, traversând 
din nou camera în grabă și luându-și rucsacul. Daţi-i înainte și 
faceţi camera asta praf. Ziceţi-le ălora că sunt extrem de pericu- 
loasă — să le spuneţi cu lux de amănunte treaba asta. Poate-i 
întârzie un pic. 

A scos un pistol din rucsac, făcându-i pe toţi să se holbeze 
la ea cu gurile căscate. Toţi în afară de Armal, care l-a luat în 
mână cu o expresie de dezamăgire. 

— Uite ce-i, a spus Marasi, situaţia o să devină aici foarte 
periculoasă și foarte confuză. Prietenii mei s-au confruntat cu 
mulți dintre soldaţii lor, deci există șanse să mă descurc sin- 
gură cu Entrone. Dar dacă nu mă întorc, trebuie neapărat să-l 
înlăturați de la putere. S-ar putea ca milioane devieţi să depindă 
de lucrul ăsta. 

— Nu putem face așa ceva, a zis Armal. Chiar dacă am vrea, 
nu avem arme. 

— Voi sunteţi arme, a spus Marasi. Numai să vă facem rost 
de... 

Metale. De aceea nu erau deloc metale acolo jos. Set închi- 
sese un grup mare de oameni care fie aveau abilități extraordi- 
nare, fie aveau șanse mari să dea naștere unor oameni cu ase- 
menea abilităţi. Telsin și ceilalți știau că, dacă nu aveau grijă, 
urmau să fie depășiți ca putere de propriii prizonieri. De aici și 
lipsa metalelor și povestea cu „mutanţii“ care le puteau simți. 

Cum să ţii în captivitate o grămadă de oameni periculoși? 
Îi convingeai că, de fapt, nu erau prizonieri. 

Marasi s-a întors și a privit-o pe Armal în ochi. 

— Pe unde s-o iau ca să ajung la casa lordului primar? 

— Eu... 

Marasi a fixat-o cu privirea până când Armal a coborât din 
nou ochii — spre legitimaţia lui Marasi —, după care s-a uitat 
într-o parte. 

— Ştii, nu-i așa? a spus Marasi. Că e adevărat ceea ce-ţi 
spun. Sau cel puţin bănuiești. Ai știut dintotdeauna că ceva nu 
e-n regulă. . 

— Am o familie, a zis Armal. Copii și un soț pe care-i 
iubesc. 

— lar dacă Entrone învinge, a spus Marasi, sunt condamnaţi 
la o viaţă în întuneric. Armal, ăsta are de gând să-ţi ia copiii de 
lângă tine! Trebuie neapărat să vă faceţi rost de niște metale și 
să vă apărați cu toate forțele. 

— Să facem rost de metale, a zis una dintre femei, pufnind. 
Ce vrei să facem? Să lingem pietre, doar-doar om da de ceva fier 
prin ele? 

— Nu ştiu dacă să te cred sau nu, a spus Armal. Și nu... nu 
am de gând să lupt, nici dacă aș avea arme. Poate c-o să te duc 
unde locuiește Entrone. Dar atât. 

Ce oameni tâmpiţi, s-a gândit Marasi, scrâșnind din dinţi. 
Apoi s-a simţit ridicolă. Nu erau tâmpiţi, ci speriaţi. Fuseseră 
abuzaţi, minţiţi, închiși și lipsiţi de soare. 

N-ar fi trebuit să-i certe. Într-adevăr, în rușinea resimțită 
după ce-i mustrase, a avut un moment de luciditate. Oamenii 
ăia, și cei ca ei, erau motivul pentru care făcea ceea ce făcea. 
Motivul pentru care intrase în poliție. Era treaba ei să-i salveze. 

— Du-mă la Entrone! a spus Marasi. Găsesc eu o cale de-a 
rezolva problema cu el. 

Și și-a ridicat rucsacul pe umăr. 

Dar a încremenit când l-a auzit zăngănind. 

Wayne l-a privit pe Wax ţinând sticlele deasupra capului, apoi 
Împingând capacele cu o răsucire rapidă de Allomanţie. Prindea 
bine chestia aia. Când Dumnezeu crease Allomanţia, oare se 
gândise că Monedăzvârlitorii ar fi fost buni și ca deschizători 
de sticle? 

Waxi-a întins una lui Wayne, care și-a șters cu batista nasul 
ce-i curgea, apoi a apucat sticla. A oftat, cu capul bubuind, cu 
dureri în tot corpul. La naiba, ura să depoziteze sănătate... Se 
simţea de parc-ar fi fost ce se găsea între degetele de la picioare 
ale unuia ce stătuse încălțat prea multă vreme. 

S-a sprijinit de suportul ce se întindea în partea din față a 
panoului publicitar. Firește că zburaseră până acolo, deoarece 
Monedăzvârlitorilor le plăcea să se afle în văzduh. Plus că pe 
Wax îl înnebunea să sară-n ochi. Și ce sărea mai tare-n ochi 
decât ideea de a bea o bere în fața tâmpeniei ăleia de afiș de 
propagandă a orașului? 

Chestia aia avea o margine în partea din faţă, deci era destul 
de comod să stai pe ea. Probabil fusese pusă acolo pentru mun- 
citorii care trebuiau să ridice afișul: o imagine greţoasă cu un 
bărbat care scruta cerul, cu raze de lumină răspândite în spatele 
lui. INDEPENDENȚĂ PRIN EFORTURI COMUNE, scria pe afiș. 
Wayne ar fi fost în stare să mănânce sticla de bere și să scoată o 
grămadă de rahat care să aibă mai multă logică decât porcăria 
aia. 

Panoul publicitar care-l enervase era la înălțime, îndreptat 
spre interior, de-a curmezișul autostrăzii principale. Spre turnul 
principal al orașului, Turnul Independenţei, supranumit Shaw. 
După bătrânul Kredik Shaw. 

Wax i-a întins sticla, iar Wayne și-a dus mâna spre ea ca să 
ciocnească gâturile sticlelor. Apoi și-a lăsat capul pe spate și a 
băut, savurând gustul puternic. De hamei, amar. Cum ţrebuia 
să fie o bere pe cinste. În Ținuturile Necruţătoare ştiau asta. De 
ce s-o cureţi, s-o faci să aibă alt gust decât ar fi trebuit să aibă? 
Berea de oraș... aia era pentru cei cărora, de fapt, nu le plăcea 
berea. 

Spuma îi dădea o senzaţie plăcută pe gât, unde-l râcâia de 
fiecare dată când depozita sănătate. Parcă i-ar fi fost rău mereu, 
în fiecare zi — dar de obicei nu băga de seamă, pentru că trupul 
lui se pricepea să ascundă asta. Doar că în momentul când înce- 
pea să depoziteze sănătate, boala își făcea de cap. 

Wax a tras o dușcă prelungă din berea lui și s-a lăsat moleșit 
de gust, cu o privire pierdută în depărtare. Era mulțumit. 

— Mai ţii minte, a zis Wayne, când ai dat să iei dopurile de 
la sticle, iar eu am dat cu berile de masă și ți s-au vărsat în cap? 

— Cândanume?a întrebat Wax. 

— Ha! Gluma asta nu îmbătrânește niciodată! 

— Pentru că era deja veche, antică și de demult când ai 
încercat-o prima oară, de-aia! 

Wayne a zâmbit larg. 

— Eu ziceam de prima dată, după ce l-ai prins pe Bocnă 
Ben Oldson. Ştii tu, când Blinker îţi era ajutor de șerif. 

— Îmi aduc aminte. 

— Mie nu-mi vine să cred că ai lucrat cu individul ăla, a zis 
Wayne, luând încă o înghiţitură. Ăla nu știa să tragă nici cât o 
ceapă degerată. 

— Avea alte abilităţi, a spus Wax. Ţin să menţionez că și tu 
tragi la fel de bine. 

Era adevărat. Dar, la drept vorbind, Wax nu se pricepea 
să-și aleagă ajutoarele de șerif. 

— Îmi aduc aminte când mi-ai făcut-o prima oară când ai 
scuturat sticlele, a spus Wax, sorbindu-și berea. Îmi aduc bine 
aminte. A fost prima oară când mi s-a părut că zâmbești. 

— Mda... Păi, a zis Wayne, eu mă pricep să mă prefac că 
sunt ceea ce nu-s. Până la urmă, m-am gândit cum să mă pre- 
fac că-s bun de ceva. E-o minciună ca lumea. Încă o mai cred 
uneori. A mai luat o înghițitură, după care a continuat: Mai 
tot timpul. 

— Wayne... 

— N-am nevoie de morală, Wax. — Wayne și-a sprijinit 
capul de suportul metalic, cu ochii închiși. — O să fiu bine. 
Doar să-mi pun pălăria pe cap... 

— Tu te-ai simțit mai rău în ultima vreme, nu-i așa? a 
întrebat Wax. 

Ce-l enerva ăsta, cât de repede se prindea el de toate. 

— Aici nu-i vorba numai de MelLaan. 

Wayne a ridicat din umeri, ţinând în continuare ochii 
închiși. 

— Varsă tot, a spus Wax. Ți-am dat bere, îmi ești dator 
cu un răspuns — astea-s regulile. 

Dar-ar Năruirea peste el de om. Știa el regulile. 

— Mă gândeam și eu așa, a spus Wayne încet. Mi-am 
adus aminte de-ai mei, și mă gândeam ce rușine i-ar fi mamei 
de mine c-am ajuns un criminal. Și m-am străduit toţi anii 
ăștia să muncesc ca să scap de povara asta, și tot nu mă simt 
mai bine. Deci cred c-am început să mă întreb: poate că, 
orice-aș face, n-am să reușesc niciodată să fac îndeajuns de 
mult bine încât să-echilibrez răul pe care l-am făcut. Poate că 
n-am să reușesc nicicând să fiu bun de ceva. 

— N-ai cum să plătești ca să scapi de asta, Wayne, a 
şoptit Wax. Ăsta-i adevărul. 

Wayne a deschis ochii. 

— Durkel, ăla pe care l-ai omorât, a spus Wax, o să rămână 
mort pe veci. Nimic n-o să schimbe lucrul ăsta. Oricâte fapte 
bune ai face, nu ai cum să-l aduci înapoi sau să fii iertat. 

Wayne și-a ferit privirea, cu o senzaţie de greață — și nu 
doar pentru că depozita sănătate. 

— Eu știu c-am zis că n-am nevoie de morală, Wax. Dar nu 
ştiu dacă trebuie neapărat să mai pui și sare perană-n halul ăsta. 

— Din fericire, Wayne, a spus Wax, tu n-ai neyoie de 
iertare. 

— Acum vorbești aiurea. 

— Nu, câtuși de puţin. 

Wax s-a aplecat în față, arătând cu sticla spre el. 

— Wayne, dac-ai avea ocazia, ai face la fel? L-ai buzunări 
pe unul? L-ai împușca dacă s-ar împuţi treaba? 

— Ce? Normal că nu! 

— Atunci, a zis Wax lăsându-se pe spate, n-ai nevoie de 
iertare. Pentru că tu nu ești omul care l-a omorât pe Durkel. 
Nu mai ești omul ăla. Omul care a făcut asta, ei bine, a murit. 
E îngropat la doi metri sub stâncile și noroiul care ţin loc de 
pământ în Ținuturile Necruţătoare. N-ai mai fost omul ăla de 
ani întregi. 

— Eu nu cred că lucrurile merg chiar așa, a zis Wayne. 

— De ce nu? a întrebat Wax, luând încă o gură de bere. La 
ce bun toate astea, dacă oamenii nu se pot schimba? Dacă tu 
n=ai nicio șansă, Wayne, atunci nimeni n-are nicio șansă. La fel 
de bine am putea să împușcăm un om de prima oară când face 
o greșeală pentru că, ei bine... n-o să se schimbe niciodată, deci 
cui îi pasă? 

— Nu-i corect. 

— Tu nu ești corect, a spus Wax, cu tine însuţi. Te-am 
urmărit, Wayne. Tu n-ai devenit ajutorul meu de șerif pentru că 
voiai izbăvire. Nu lupţi în continuare alături de mine pentru că 
ai nevoie de iertare. Ci pentru că ai ajuns cine-ai ajuns. O faci 
pentru că vrei să faci din lumea asta un loc mai bun. 

— S-ar putea să te-nșeli, a spus Wayne. Nu știi tu ce-i la 
mine-n creier, Wax. Poate chiar sunt corupt până-n măduva 
oaselor. Tu știi cum sunt eu când mă bag într-o încăierare. Poate 
că fac toate astea ca să am ocazia să mă bat și să omor oameni. 
Pentru că îmi place. 

— Neee, a zis Wax, terminându-și berea, după care a 
întins mâna, legănând sticla între două degete. Eu nu cred asta, 
Wayne. Eu te cunosc. Și te respect. Te admir. Sunt momente 
când mi-aş dori să fiu un om la fel de bun ca tine. 

Wayne s-a ridicat, mijind ochii la el. 

— Stai puţin... Tu vorbești serios? 

— Poţi să fii sigur! 

— Prietene, azi am dat foc la o clădire. Și nu era o clădire 
care-ar fi trebuit să ardă, o școală, să zicem. Era o clădire mare, 
importantă. 

— Da, și ce-ai făcut cu focul ăla? a întrebat Wax. L-ai aprins 
și-ai dat bir cu fugiţii? 

Wayne a ridicat din umeri. 

— Nu, ai scos pe toată lumea din clădire. Ai condus cu 
bună-știință un grup de oameni care să bată din ușă în ușă și 
să întrebe dac-a scăpat toată lumea. Ai dat foc pentru că ai fost 
nevoit să o faci, dar apoi... 

A ezitat, a mai verificat o dată sticla, să fie sigur că era goală, 
apoi s-a uitat încruntat la Wayne. 

— Wayne. Școlile nu trebuie să ardă. Doar pentru c-amars 
noi una o dată, nu înseamnă că așa trebuie să fie. 

— Nu, uite care-i treaba, a spus Wayne în timp ce-și ter- 
mina berea. Școlile trebuie să ardă. Închipuie-ţi cum ar fi să fii 
copil, să te scoli și să descoperi pe nepusă masă că școala a dis- 
părut... Dar-ar dracii și rugina dacă n-ar fi cea mai tare zi! 

Wax a oftat. 

— Eu mă gândesc, a continuat Wayne, că de aia tot con- 
struiesc ăștia din oraș atâtea școli. Ai văzut câte sunt în ziua de 
azi? Le păstrează guvernul, în caz că ar trebui să facă fericiţi 
câţiva copii. Și atunci le dau foc! 

Wax s-a uitat la el. Așa că Wayne a zâmbit și i-a făcut 
cu ochiul, spunându-i că asta a fost, probabil, o poveste cam 
exagerată. 

Wax s-a lăsat pe spate. 

— Uneori, cu tine nici nu-mi dau seama... 

— Și asta-i problema, nu? a zis Wayne. Că fac numai gro- 
zăvii! Mi-a zis mie Ranette de fata aia, Durkel — pare-se că nu 
puteam să fac lucru mai rău decât să mă tot duc s-o văd. l-am 
făcut viaţa grea toți anii ăștia și eu nici n-am știut! 

— Și-ţi pasă? 

— Normal că-mi pasă. 

Wax a înclinat capul spre el. 

— Poftim dovada. Ești om bun. 

— Şi tare mă mai ajută treaba asta când o tot dau în bară, 
prietene. Uneori încă mai pun mâna pe lucruri chiar și dacă 
nu aparţin prietenilor mei, și nu glumesc. Abia mai târziu mă 
gândesc la ce-am făcut. Și-mi dau seama că poateomului ăluia-i 
plăcea cutia lui de trabucuri. 

— Strici mult mai puţine lucruri decât repari, Wayne. N-ai 
cum să negi lucrul ăsta. Eşti un om bun. 

Wayne a tăcut. Pentru că... pentru că îi plăcea de Wax. Mai 
mult decât atât, avea încredere în Wax. Wax avea dreptate în 
multe privinţe. 

Oare... avea dreptate și în privinţa aceea? 

Wax s-a aplecat în față. 

— Nu poți să tot dezgropi cadavrul omului care ai fost, 
Wayne. Nu poţi să-l tot fluturi prin faţa tuturor. Lasă-l acolo, 
îngropat. Gândește-te la omul care ești, nu la omul pe care l-ai 
lăsat în urma ta. Asta am învăţat eu în ultimii ani. Și viața mi s-a 
schimbat întru totul. 

Hm. Astea erau banalităţi. Lucruri ușor de spus. Dar Wax 
nu spunea niciodată lucruri de dragul de a le spune. Niciodată 
nu spunea așa ceva. Wax era sincer. 

Poate... poate chiar venise momentul să îngroape acel 
cadavru. Să dea rugina dacă nu începea să fie din ce în ce mai 
greu. Oare cum ar fi fost viaţa lui dacă nu l-ar fi cărat după 
el? Poate că o parte din el era pregătită pentru asta, de ani 
întregi. Nu mai tremura când ţinea o armă în mână. Corpul 

lui era pregătit să meargă mai departe. Oare mintea avea să-i 
dea voie? 

A scrutat orașul, cu capul bubuindu-i de la depozitarea 
sănătăţii. Jos era plin de mașini, reprezentantele unei lumi noi, 
cu clădiri noi fanteziste care aruncau umbre lungi la apusul soa- 
relui. Tot Bazinul se schimba. 

De ce să nu se schimbe și el odată cu Bazinul? 

S-a oprit din depozitarea sănătăţii. Adevărul era că nu avea 
să-l ajute mai mult de atât. I s-a limpezit mintea, iar durerile 
l-au lăsat. 

— Bine atunci, a spus el ridicându-se. Trebuie să rezol- 
văm chestia asta, Wax. Am o presimțţire urâtă — toată ziua am 
avut-o —, că am pornit pe un drum care nici pe departe nu va 
fi ușor. 

— De acord cu tine, a zis Wax, trăgând spre ei două raniţe. 
Uită-te prin astea. Vezi ce ne-a pus Steris la pachet. 

Și a împins-o pe prima — raniţa lui cu muniţie, recuperată 
de pe un acoperiș. 

Wayne a luat-o, a desfăcut șireturile și a tras fermoarul, 
în timp ce Wax a scotocit prin cealaltă, a scos câteva pagini și 
le-a ridicat. Panoul publicitar avea pe el niște becuri electrice, 
ca să fie vizibil pe timp de noapte — ceea ce era bine pentru 
citit. Hm. Până la urmă, poate că știa Wax de ce alesese locul 
ăla. 

Wayne s-a apucat să inventarieze muniţia armelor lui Wax, 
punând-o deoparte în punguliţe. 

— Și zi așa, a spus el, ăștia testau te miri ce bombă zbură- 
toare în ocean? 

— Testau doar dispozitivul de lansare, a zis Wax, răsfoind 
hârtiile. Încă nu avea nicio bombă pe el. Ar fi fost prea pericu- 
los. Plus că încă nu era gata. Am planurile pentru bombă aici, și 
până de curând aveau probleme cu crearea unei baterii destul 
de mari încât să fie portabilă. 

— Și şi-or fi dat seama? 

— Din păcate, da, a spus el dându-i o schemă — de parcă 
Wayne ar fi avut ce să facă cu ea. Uită-teacolo. Au pus-o în sfârșit 
în funcţiune, e portabilă, dar e mare. Chestia asta le dă,multe 
bătăi de cap. Au rachetele alea care pot zbura vreo cincizeci- 
șaptezeci de kilometri buni, dar nu cu o încărcătură atât de mare. 

A mai răsfoit câteva pagini și i-a mai dat o schemă. 

— Schema asta e pentru un comutator automat. Unul 
extrem de periculos. Nu vrea nimeni să dezamorseze ches- 
tia asta. Și-aici e o schemă pentru o rachetă mult mai mare. 
Poate o ultimă șansă de a face să funcţioneze chestia asta, dar 
sunt îngrijoraţi că nu va zbura destul de departe... și ar putea 
să lovească Bilmingul sau alte orașe din apropiere, nu doar 
Elendelul. 

Wayne a mormăit, îndesându-și foile în buzunar. Apoi, 
după ce-a mai scotocit prin ranița lui, a dat peste un sendviș. 

— La naiba, a zisel despachetându-l. Pastramă? La naiba... 
Bine că nu m-ai luat în seamă și-ai rămas cu femeia asta. Bună 
bucăţică. 

Wax i-a aruncat o privire inexpresivă. 

— M-am înșelat în legătură cu ea, bine? a zis Wayne, 
scotocind după un al doilea sendviș, pe care i l-a aruncat lui 
Wax. Mă înșel des în legătură cu oamenii. Poate chiar și în 
privința mea. 

Wax a zâmbit și s-a apucat să mănânce sendvișul. Wayne a 
făcut la fel — nu-și dăduse seama cât de foame îi era. Au urmat 
niște bidoane — dar ce să vezi, în ele era numai apă. Și-ar fi 
dorit să mai aibă o bere. Dar nu, aveau'treabă. Una le-ar fi fost 
de ajuns ca să se mai învioreze. Mai multe ar fi fost periculoase. 

Wayne a scos o metalminte de rezervă pentru Wax, cu mai 
multă greutate, și i-a aruncat-o. Au urmat niște fiole cu așchii 
de metal, care se aflau într-un săculeţ. Opt dintre ele fuseseră 
deja folosite; mai erau opt. 

— Astea nu-s de-alea normale. 

— Armonie le-a trimis, a spus Wax. A zis că sunt speciale. 

— Aşa deci... a făcut Wayne, cu ochii pe ultima din rând, 
cu un dop roșu. 

Le-a pus deoparte, apoi a scos o punguliţă cu metale cu 
numele lui trecut pe ea. Femeia aia, dar-ar rugina, îi pusese 
chiar și ceva aliaj fuzibil. 

— Păi, şi-acum ce facem, Wax? Ai zis că ăștia construiesc o 
ultimă rachetă, cea mai mare dintre toate. Unde-o găsim? 

Wax a studiat notițele. 

— Sunt îngrijorați, Wayne, cu spatele la zid. Aici, la sfârșit, 
sunt notițele de azi. Sunt îngroziți că Autonomie le va anula 
întregul proiect — în mod violent. Așa încât se chinuie să ne 
ţină piept, ca să aibă cu orice preţ o ultimă șansă de victorie. 
Dar unde... cum... 

Wayne a continuat să scotocească prin raniţă, scoțând la un 
moment dat o minge ciudată din răchită cu o greutate în centru. 

— Asta-i făcută de Ranette? 

Wax a zâmbit larg, făcându-i lui Wayne semn să i-o arunce. 
Apoi Waxa aruncat-o în aer cu o Împingere-în-oțel. 

— O fi ajutat-o Max să ne facă bagajul. Mi-a trimis un 
cadou. 

A aruncat-o mai sus. Apoi și mai sus. 

Apoi a prins-o și a încremenit. 

— Ce-i? a întrebat Wayne. 

— Știu unde-i bomba, a spus Wax. Ai nevoie de altitudine. 
Dacă ai altitudine, poți să arunci ceva departe. În plus, trebu- 
iau să construiască o rachetă mare undeva unde să nu-și bage 
nimeni nasul. Deci o altitudine cât mai mare într-un loc sigur... 

Wayne a oftat, iar cei doi s-au întors spre centrul orașului. 
Și spre Shaw, turnul imens din zona aceea — care avea o 
construcţie nouă în vârf, despre care se presupunea că avea să 
mai adauge câteva etaje. Sau era un proiect de construcţie cu 
totul diferit? 

— La naiba... a zis Wayne, observând luminile aprinse de 
la nivelurile superioare ale turnului și proiectoarele din vârf. 

Ăştia sunt puși pe fapte mari în seara asta. Chiar că-s strânși 
cu ușa... 

S-a uitat spre Wax. 

— E un platou. Turnul ăla. Ala-i platoul. 

— Care platou? 

— În povestea mamei, a spus Wayne, totul se termina pe 
un platou. Pe piscul singuratic din mijlocul unui peisaj plat. 

Wayne și-a privit prietenul, încercând să vadă dacă se plâri- 
gea de faptul că nu erau în povestea aceea. Pentru că, în asta, 
Wax s-ar înșela. Chiar se aflau în poveste — sau trăiau cu ea. 
Pentru că așa hotărâse Wayne și așa stăteau lucrurile. 

— Platou, zici? a spus Wax lăsându-și un picior să atârne 
peste margine. Da, înţeleg de ce spui asta. 

— Niciodată n-am reușit să-mi dau seama ce se întâmpla 
mai departe, a zis Wayne. În poveste, omul legii urca pe pla- 
tou ca să-l găsească pe cel rău — pe Barm Zurbagiul, cel mai 
rău dintre toți ticăloșii care au existat vreodată. Dar Barm era 
platoul. 

— El... era platoul? 

— Mda, de parcă se preschimbase în platou, a spus Wayne. 

— Asta... n-are prea multă logică. 

— Chiar că n-are, a zis Wayne. N-am înţeles niciodată de 
ce mi-o spunea mama așa. 

— Poate că nu însemna nimic. Poate pentru că într-o 
poveste trebuie să se întâmple ceva. 

— Neee, a făcut Wayne. N-ai cunoscut-o pe mama, Wax. 
Se pricepea la poveşti. Bine de tot. Însemnau ceva... Și, după ce 
a tras adânc aer în piept: Dacă trebuie să ajungem în vârf, o să 
fie un urcuș greu. Nu mai sunt în jur clădiri la fel de înalte. N-ai 
să poți să ne Împingi până sus. 

— Oricum am fi în bătaia lunetiștilor dacă încercăm treaba 
asta, a spus Wax, mijind ochii la proiectoarele din vârful turnu- 
lui. Va trebui să urcăm prin interior... dar-ar Năruirea, Wayne. 
Ai dreptate. O să fie greu. 

Piciorul lui Wayne a lovit ceva din ranița cu muniţie. S-a 
încruntat, apoi a îngenuncheat și a scos o cutie din lemn care 
fusese înghesuită pe fund. Avea simbolul lui Ranette în partea 
de sus. 

Wax a respirat ușor, aproape cu pioșenie. 

— Steris l-a împachetat. 

— Ce? a întrebat Wayne, ridicând capacul. 

Era un pistol. Butucănos, cu un butoi de vreo zece cen- 
timetri în diametru. Nu semăna cu nimic din ce văzuse el 
vreodată. 

— Ceva deosebit. 

Wax l-a scos din cutie, apoi a luat și celelalte piese pentru 
a asambla ceva ce semăna oarecum cu o pușcă cu o singură 
ţeavă, dar cu o gaură mult mai largă. Avea un tambur central 
mare cu muniție — aproape cât pentru un revolver supradi- 
mensionat —, cartușe mai mari decât niște pahare de ţuică. 

Waynea scos un fluierat. 

— Îi spunem pur și simplu Pușcociul, a zis Wax. Speram 
să n-am nevoie de el. Nu era potrivit pentru un om al legii. A 
fost conceput pentru... o sabie. 

În depărtare, soarele a început în sfârșit să coboare sub 
orizontul oceanului, ca o bucată mare de aluat aruncat în ulei 
ca să se prăjească bine de tot. Wayne și-a ținut respiraţia. Apoi 
ceața a început să se-nvârtejească în aer, crescând ca niște 
liane din niște găuri invizibile, revărsându-se peste oraș. 

— Ei bine, a șoptit Wax, mă bucur să văd așa ceva. 

A aruncat o privire spre arma din mâinile lui. 

— Partea care urmează va fi sângeroasă, Wayne. Câtă 
putere de vindecare ţi-a mai rămas? 

— Nu multă, a recunoscut Wayne. Fac față la un glonț 
sau două. Asta e... 

— O să vreau să rămâi în urmă, a spus Wax după cea 
respirat adânc. Să mă lași pe mine să fac ceea ce a hotărât 
Armonie că trebuie făcut. 

A armat pușca aceea ciudată, băgând un cartuș enorm 
pe ţeavă. 

— O săajungem în vârful acelei clădiri și o să oprim lansarea. 

A făcut o pauză. 

— Ciudat. Nu știu dac-aș fi fost în stare să fac chestia asta 
cu câţiva ani în urmă. Dar știu cine sunt, pentru ce lupt și de ce. 
E o anumită seninătate în asta, oricât de gravă pare să devină 
situaţia. 

— Dar-ar rugina, a zis Wayne, simțind un nod în stomac. 
Mi-ar plăcea să simt și eu la fel. Wax, după atâta amar de vreme, 
mie tot mi-e greu să pun lucrurile cap la cap. Omor un om și-mi 
nenorocesc viaţa. Apoi mă alătur ţie și trebuie să-i dau înainte 
cu crimele. Amărâții de ei. Înţelegi? 

Wax și-a pus arma ciudată pe umăr și și-a lăsat o mână pe 
braţul lui Wayne. 

— Mda, știu ce zici. Dar poate că mama ta a avut dreptate 
cu privire la ticălosul care e un platou. Care e ţara însăși. Poate 
că asta voia ea să spună, Wayne: trebuie să ne facem griji în 
privinţa lumii. Oamenii, luaţi individual, da, pot fi răi. Dar tre- 
buie să ne facem griji mai mult în privinţa lumii care-i înrăiește. 

— Ce vrei să spui cu asta? 

— Păi, a zis Wax, crezi c-ai fi ajuns să te înţelegi cu băieţii 
Plank dacă mama ta n-ar fi murit în accidentul ăla? 

— Câtuși de puţin, a spus Wayne. 

— Aproape toți indivizii pe care-am fost nevoit să-i împușc 
aveau povești caa ta! Despre chestii dintr-astea vorbește Marasi 
întruna. Da, trebuie să oprești toți Barm Zurbagiii de pe lumea 
asta. Dar dacă poți să creezi o lume în care mai puţini băieţi să 
crească singuri... ei bine, s-ar putea ca în viitor să ajungi să te 
confrunți cu mult mai puţini Barm Zurbagii. Poate că asta voia 
să spună mama ta. 

— Xăă... mda, a zis Wayne. Da, cam așa s-ar părea. 

S-a ridicat în picioare pe marginea panoului publicitar și 
amândoi s-au întors cu faţa spre turn. Wax a băgat în teaca aceea 

căptușită cu aluminiu de la centură ultima dintre fiolele meta- 
lice pe care i le dăduse Armonie. Wayne și-a luat și el câteva. 

— Wayne, a spus Wax, mai ţii minte cum a început toată 
povestea asta? Noua noastră viaţă, după ce-am plecat din 
Ținuturile Necruțătoare? Eu mă lăsasem păgubaș după moar- 
tea lui Lessie. Tu ai venit la mine în Elendel, și tu m-ai scos 
din starea aia, Wayne. Mă mulțumeam să stau, să fierb în suc 
propriu și să mă adâncesc în propriile gânduri. Apoi ai apărut 
și m-ai înșfăcat. Mi-ai spus că niște vagoane de trenuri sunt 
jefuite în mod misterios. M-ai adus în situaţia de a-l căuta pe 
Trell... 

— Așa o fi, a spus Wayne. Asta nu-nseamnă că sunt vreun 
erou. 

— Prostii, a zis Wax aruncându-i o privire. Ăsta eşti tu. 
Oricât te-ai plânge, orice remușcare ai avea, orice voce care-ţi 
șoptește minciuni spunându-ţi altceva, nimic n-o să schimbe 
asta. „Eşti sortit să ajuţi oamenii“, Wayne. „Cu asta te ocupi tu.“ 

Wayne a înclinat capul într-o parte. 

— Ăsta a fost... vreun citat, sau ce? 

— Asta mi-ai spus tu mie în urmă cu șapte ani. Când oame- 
nii aveau nevoie de mine, dar mie îmi era prea frică să pun mâna 
pe armă. 

— ii minte chestia asta? Ce-am zis, mai exact? 

— Bineînţeles că ţin minte. Cuvintele alea mi-au schimbat 
viaţa. 

Wayne a explodat într-un hohot de râs. 

— La naiba, Wax... Zic și eu niște chestii! Asta nu înseamnă 
că trebuie să le iei de bune! 

— Vorbele tale au avut un înţeles! 

— Ha! Auzi, m-ascultă el pe mine! La fel de bine-ai putea 
să scrii ceea ce-ţi spun pe o plăcuţă sau ceva de genul ăsta. „Eşti 
sortit să ajuţi oamenii. De asemenea, nu uita — nimănui nu i-a 
părut rău c-a scuturat mai tare pe cineva, dar poți să fii sigur că 
oricui i-a părut rău când n-a fost scuturat cât trebuie.“ 

Au schimbat o privire, în timp ce ceața începea să se-nvâr- 
tejească în jurul lor, iar farurile luminau porțiunea de drum 
de dedesubt ca un râu de lumină ce curgea spre Shaw..Apoi au 
aprobat amândoi din cap. 

— Eşti pregătit pentru asta? a întrebat Wax. 

— Hai la treabă! a răspuns Wayne. 

Armal și mica ei gașcă nervoasă de orășeni gălăgioși au insistat 
să pornească alături de Marasi. Au luat-o în grabă pe un „drum 
lăturalnic“ din Wayfarer — o potecă mărginită de copaci artifi- 
ciali, ce simulau un parc. 

Funcţiona. Ofițerii „responsabili cu liniștea și ordinea 
publică“ ai grupării Set începuseră în urma lor o căutare din 
ușă în ușă — de-a lungul drumului principal —, deși trebu- 
iau să păstreze aparenţa unor gardieni prietenoși ai cartierului. 
Promenada îi dădea ocazia lui Marasi să se ascundă, lăsând-o 
să treacă neobservată. 

Casa lui Entrone — construită în ultimul an — era atât de 
mare, încât trezea invidia celorlalți. Ar fi trebuit să fie suficient 
de inteligent încât să-și facă una mai modestă; cel mai proba- 
bil nu petrecea mult timp acolo. Dar se pare că orgoliul omu- 
lui cerea neapărat ceva ostentativ — care includea un al treilea 
nivel cu ferestre largi pe toate laturile. În timp ce se apropiau, 
Marasi a ajuns la concluzia că era posibil să fie un centru de 
observaţie. Poate că avea și câteva încăperi false în partea din 
față, ca să păstreze aparențele. 

— Bine, a spus Marasi adresându-se lui Armal și celorlalți, 
gândiţi-vă la ce v-am spus. Vă rog. 

S-au înghesuit printre copacii și tufișurile artificiale. Dar-ar 
rugina... Marasi nu era convinsă că aveau să-i fie de vreun ajutor. 
Oricum, a pornit în grabă spre clădire — care se afla pe o colină 
din piatră. 

A fost văzută de oameni care se adunau în faţa caselor lor, 
sfidând ordinele lui Entrone. Unii au arătat cu degetul spre ea. 
Oricum, nu mai era cazul să se ascundă. Pentru că se simţea 

singură, Marasi a folosit șperaclele lui Rază-de-lună ca să des- 
facă încuietoarea de la ușa din spate a conacului, după care s-a 
strecurat înăuntru. A trecut printr-o bucătărie ce păreasuspect 
de curată și a ajuns la o altă ușă, cu mai multe încuietori. Bine... 
în cazul ăsta, nu va mai folosi șperaclele. 

A respirat adânc. Planul ei putea da greș în foarte multe 
feluri. Dar nu mai avea nici timp, nici resurse; din când în 
când, pur și simplu trebuia să rezolve problemele în stilul lui 
Wayne. 

A lipit de ușă unul dintre dispozitivele explozive ale lui 
Rază-de-lună, s-a adăpostit după un dulap și l-a detonat. O 
secundă mai târziu, a dat buzna prin gaura fumegândă, cu 
pistolul pregătit. Cei doi oameni care erau înăuntru s-au lăsat 
la podea în timpul exploziei, deși încărcătura mică — utilă în 
genul ăsta de situaţii — nu produsese mari stricăciuni în încă- 
pere. Monitorizau ceva echipamente radio. O ușă închisă din 
celălalt capăt al camerei ducea mai departe, iar de dincolo, pe 
dedesubt se strecura o lumină strălucitoare, ciudată. 

— Jos! a zis Marasi, cu arma aţintită asupra operatorilor 
radio. 

Cei doi nu păreau să fie înarmaţi — s-au grăbit să-i execute 
ordinul. 

Echipament radio. Marasi a traversat camera, a ridicat-o pe 
femeie în picioare cu forța, apoi a făcut un gest spre echipament. 

— Ăsta transmite în oraș? Prin microfoanele astea? 

— D... da, a spus femeia. 

— Pornește-le! i-a ordonat Marasi. 

Femeia a apăsat în grabă niște comutatoare. Apoi Marasi 
i-a trimis pe cei doi tehnicieni afară și i-a blocat într-o bulă de 
încetinire cu o grenadă încărcată. Nu a apucat să facă mai mult. 

Când s-a întors în sala radio, ușa din capăt s-a deschis și 
niște oameni au intrat să vadă ce era cu toată zarva aia. i... 
dar-arrugina... unul dintre ei era însuși Entrone, care părea obo- 
sit, cu cearcăne sub ochi, cu pielea palidă ce-l făcea să semene 

cu un cadavru dichisit pentru înmormântare, cu costumul lui 
elegant și pălăria șic. 

În încăperea din spatele lui strălucea o lumină albă. Marasi 
a văzut cu coada ochiului o cameră cu podeaua albă — sursa 
luminii —, dar nu aveatimp s-o studieze în momentul acela. În 
schimb, și-a îndreptat arma spre Entrone, însă gărzile de corp 
au pășit imediat în faţa lui. 

— V-am spus, domnilor, a zis Entrone din spatele lor. 
Șobolanul pe care-l tot vânam nu se ascunde în întuneric. 
Aşteptaţi destul și vine el la dumneavoastră. 

— Cu autoritatea Secţiei de Poliţie din Elendel, a spus 
Marasi, vă ordon să aruncaţi armele și metalele și să vă supuneţi 
arestării! 

Entrone a oftat ca un om îndelung suferind, ca și când copi- 
lul lui de trei ani tocmai i-ar fi dat un ultimatum legat de ora de 
culcare. Așa că Marasi a tras. L-a doborât pe unul dintre bodygu- 
arzi, însă celălalt a răspuns cu focuri de armă. 

Marasi s-a adăpostit intrând înapoi în bucătărie, abia 
ferindu-se de împușcături. 

— Gândește-te la asta, Entrone! a strigat ea. Chiar ești 
pregătit să omori atâţia oameni? Merită să comiţi o asemenea 
atrocitate? 

N-a răspuns. Dar-ar rugina... Sperase să-l facă să vorbească. 
A mai schimbat câteva focuri de armă cu garda rămasă în viaţă, 
apoi a reîncărcat arma. 

În timp ce reîncărca, a auzit pași. S-a ferit din reflex, reu- 
șind să scape să fie prinsă într-o bulă de încetinire. Nu una 
făcută de ea, ci una care se întindea prin perete. O distingea 
după freamătul ușor pe care-l făcea în aer. 

A aruncat o privire şi l-a văzut pe bodyguard încremenit 
într-o bulă de încetinire chiar în pragul ușii. Entrone era în 
siguranţă dincolo de prag. Dar cum...? 

Bodyguardul ăla îmi împărtășește puterea allomantică, și-a 
dat ea seama. Încearcă să mă prindă în bulă, dar a ridicat-o un 

pic prea încet. Dacă nu s-ar fi ferit, ar fi fost prinsă în acea bulă 
cu tot cu el, iar timpul s-ar fi mișcat cu viteză în jurul lor. Ceea 
ce i-ar fi oferit lui Entrone suficient timp pentru a primi întăriri. 

Era o tactică pe care o folosise și ea de câteva ori. Au tre- 
cut-o fiorii când și-a dat seama că fusese cât pe ce să fie prinsă 
în ea. Bula de încetinire cuprinsese o parte destul de mare din 
bucătărie și aproape tot pragul ușii ce dădea în sala radio. 

Entrone se plimba agitat, despărţit de ea de timpul acela 
încetinit. Un foc de armă ar fi fost inutil; nu puteau decât să 
se uite unul la altul. Ea nu avea un unghi din care să vadă bine 
camera din spatele lui, dar strălucirea aceea... îi aducea aminte 
de ceva. 

Entrone s-a așezat pe un scaun din apropiere. 

— De ce, Entrone? a întrebat Marasi. De ce să-i închizi pe 
toți oamenii ăia? De ce să pretinzi că lumea s-a sfârșit? 

Cum acel colţ al pragului ușii nu era prins în bulă, vocea ei 
ar fi trebuit să răzbată până la el. Din păcate, Entrone a refuzat 
să muște momeala, nefăcând altceva decât să se lase pe spătarul 
scaunului. 

Poate că-l abordez greșit, a gândit ea. N-o să-mi ofere nimic 
de bunăvoie. Dar dacă ar avea impresia că el e cel care scoate 
informaţii de la mine? 

— Wax și Wayne au oprit lansarea, a minţit Marasi, 
asumându-și un risc. Elendelul e în siguranţă. Tu ești prins aici, 
și în scurt timp locul ăsta va fi împânzit de polițiști. 

Entrone nu a râs imediat, ceea ce era un semn bun. Ea spera 
ca el să încerce să-i smulgă și mai multe informații. 

— Bineînţeles că astea nu-s decât niște baliverne, a spus 
el. E... 

Apoi s-a oprit, pentru că vocea lui răsuna în afara clădirii 
și în tot orașul. Ea a aruncat o privire spre radio și a văzut că era 
pornit. El a răspuns cu o privire inexpresivă. 

— Tânără domniţă, a continuat el, părerea mea e că suferi 
foarte tare de rău-de-cenușă. Te rugăm, dă-ne voie să te ajutăm. 

Apoi a întins mâna și a oprit radioul. 

La naiba... 

— Eşti isteaţă, a spus el. Dar ce crezi că s-ar întâmpla dacă 
cei din Comunitate ar afla adevărul? Sunt niște civili care fac 
pe ei de frică, atâta tot! Au fost închiși aici vreme de șapte ani, 
fără să știe adevărul. Fără să-i intereseze. Tu chiar crezi că ăștia 
te-ar ajuta? 

Marasi a făcut o grimasă. S-a zis și cu planul ăla. 

Garda a rămas încremenită între ei. În cele din urmă avea 
să-și dea seama că nu o prinsese, așa încât urma să coboare bula. 
Dar asta putea dura într-o astfel de bulă. Ea știa senzaţia. 

— Entrone, a spus Marasi, nu trebuie să duci asta până la 
capăt. 

— Ce să duc până la capăt, mai exact? a întrebat el. 

— Ai de gând să deschizi un portal ca să-i permiţi armatei 
lui Autonomie să înceapă să ne invadeze lumea. Cunosc planul. 

El a mormăit, după care s-a aplecat și mai mult în faţă. Tot 
un gunoi rămânea — o dovedise prin modul în care ordonase 
cu dezinvoltură executarea acelor prizonieri —, dar era evident 
că îl și împovărau toate acele evenimente. Poate că reușea să-i 
spulbere convingerea. 

— De ce? a întrebat ea, cu o curiozitate sinceră. Știi bine că 
nu vor veni aici să conducă, ci să distrugă. Să facă prăpăd. 

— Pentru că, dacă nu o fac, a spus el, o să-i trimită ori- 
cum — și atunci eu voi fi unul dintre cei care vor fi uciși. Nu ne 
putem lupta cu ei. Ne vor anihila forţele. 

— Așa crezi? a întrebat Marasi. Din ce-am auzit eu, 
Autonomie e îngrozită de noi. Îngrijorată c-o să-i depășim 
oamenii din punct de vedere tehnologic. Dacă ar fi putut să ne 
distrugă cu ușurință, ar fi făcut-o deja, nu crezi? 

— E nevoie de condiţii deosebite pentru a crea unul din- 
tre acele portaluri, a spus el. Chiar și pentru ea. Nu se poate 
așa, oriunde și oricând. — S-a întors, uitându-se peste umăr. — 
Momentul ne-a dat un termen-limită. 

Dar-ar rugina... Camera din spatele lui... acolo urma să fie 
deschis portalul, nu? Ea bănuise că avea să fie un soi de poartă, 
însă podeaua era cea care strălucea. Dar-ar rugina... poate că nu 
construiseun conac uriaș din orgoliu. Poate că-l construise acolo 
ca săascundă faptul că portalul urma să apară tocmai în locul ăla. 

— Locul, a spus el, întorcându-se din nou spre ea. Cred 
că e din cauza oamenilor ăstora, în mod straniu. Așa un grup 
mare de Născuţi-din-metal. Și noi trebuia să venim cu o putere 
străină, o lumină strălucitoare. E o parte din cheie. 

— Dar... 

— Eşti Supraviețuitoare, comisare? a întrebat el. 

— Da. 

— Atunci cunoști principiul nostru de bază, a spus el ridi- 
când privirea și uitându-se în ochii ei. Cel pe care-l înveţi încă 
din copilărie... 

— Supravieţuiește, a șoptit ea. 

El a aprobat din cap. 

— Nu așa, a spus ea. Nu în detrimentul altora. Kelsier nu a 
renunțat fără luptă. Pur și simplu nu a vrut să accepte cerinţele 
Lordului Conducător. Ne-a învăţat să supraviețuim în ciuda 
obstacolelor. Nu să ne lăsăm zdrobiţi încet, ca să mai putem 
respira un minut sau două. 

— Interpreteaz-o cum dorești, comisare, a spus Entrone 
ștergându-și fruntea. Eu cred că trupele astea vor veni și dacă 
Telsin reușește... ca să ajute la supravegherea noastră în această 
lume nouă. Una în care-i slujim lui Autonomie. 

— Ăsta eun pretext, a zis Marasi. Mai mult decât atât, e un 
semn de lașitate. Eşti primarul acestui oraș. Datoria ta e faţă de 
oameni, Entrone! 

El a râs, ridicându-se în picioare. 

— N-ai cum să fii atât de idealistă! 

Ea a roșit. 

Oare chiar era? 

Da, era. Și se mândrea cu asta. 

Trebuie neapărat să găsesc o cale de-a închide portalul ăla, 
a gândit ea, privind prin bula de timp încetinit spre camera cu 
lumina. Din nou, i s-a părut cunoscută. Albă, cu o nuanţă side- 
fie. Era precum Învestitura pură din borcanele lui Rază-de-lună. 
Podeaua fusese scobită, apoi umplută cu chestia aia, alcătuind 
un fel de bazin încastrat. 

— Foarte multă putere într-un singur loc, a zis ea. 

Allik spunea mereu că nu era bine să depozitezi prea mult 
harmonium într-un singur loc, că „se întâmplă lucruri ciudate, 
da?“ Nu știa ce anume. Dar Marasi putea jura că simţea o schim- 
bare în aerul din încăpere. Lichidul încărca într-un fel portalul 
cu energie. 

Entrone se apropiase de bariera abia vizibilă a bulei de înce- 
tinire. Era mai mică decât cele făcute de Marasi, mai aproape de 
dimensiunile bulelor lui Wayne. Entronea clătinat din cap spre 
garda prinsă în bulă. 

— Eşti ca el, dacă-mi aduc bine aminte. O Pulsatoare — 
capabilă să creeze bule de timp încetinit. 

Marasi nu a răspuns. Entrone se plimba tacticos în late- 
ral, aproape de peretele ce despărţea sala radio de bucătărie, 
unde nu-l mai putea vedea prin despărţitura ușii. Bula umplea 
aproape toată sala radio, dar erau zone, pe margini, unde nu 
ajungea. Vocea lui a continuat o clipă mai târziu. 

— Comisare, te-ai simţit vreodată stânjenită de puterea 
dumitale inutilă? Știu că sora ta e o rușine pentru tatăl tău. Dar 
măcar a recunoscut-o. 

Se documentase; în urmă cu câţiva ani, o asemenea 
înțepătură ar fi deranjat-o. În clipa aceea, Marasi a luat-o drept 
ceea ce era de fapt — o încercare de-a o dezechilibra. S-a con- 
centrat asupra bazinului luminos. Suprafaţa lui începea să se 
onduleze. Oare exista vreo altă cale... 

În momentul acela, Entrone a spart peretele de-a binelea, 
ocolind bula de încetinire. Dar-ar rugina! A trecut prin lemn ca 
tăvălugul, rupând grinzile ca pe niște surcele. 

Marasi l-a împușcat în piept, dar rănile i s-au vindecat ime- 
diat. Mai repede decât rănile lui Wayne. I-a aruncat un zâmbet 
sumbru. Marasi a descărcat totîncărcătorul în el, dar nu a făcut 
decât să-i găurească în câteva locuri costumul. El a apucat-o 
de partea din față a cămășii și a ridicat-o. Praful de rigips i-a 
ieșit din haine în timp ce o trăgea spre el. Marasi l-a lovit peste 
tâmplă cu latul pistolului. El nu a făcut decât să rânjească. Dar 
a reușit să-i dea jos pălăria de pe cap. 

— Acum sunt zeu, nenorocită mică, i-a spus el. Ce putere 
ai tu să mi te-mpotrivești? Allomanțţia ta? Jalnică! Armele tale? 
De tot râsul! N-ai nicio putere cu care să mă ameninţi! 

El s-a întors și a aruncat-o pe fereastră cu o bufnitură, 
trimițând-o înapoi în peștera principală. 

O durea. Simţea o durere ascuţită, orbitoare, în tot corpul. 
Tăieturi și spintecături, urmate de o loviturăameţitoare în cap și 
în umăr în timp ce încetinea, apoi se oprea și cădea grămadă. Cu 
ochii înlăcrimaţi, cu dureri peste tot, i-a văzut silueta — care-i 
apărea precum o umbră — ieșind pe fereastră după ea. 

— Vine armata, a spus el cu o voce din ce în ce mai stinsă pe 
măsură ce înainta spre ea cu pași mari, cu haina frumoasă făcută 
ferfeniță. Mi-am închipuit c-o să fiu mare lord, stăpân peste o 
lume nouă. Dar cred... cred că... trebuie să facem orice e nevoie 
pentru a supraviețui cu toții. 

A întins mâna după ea. Ea a încercat să se retragă, obser- 
vând un alt grup de siluete ieșind din umbrele din afara clădirii. 
Oare Armal și ceilalți veniseră după ea la conac? 

Sperase ca ei să-l fi auzit pe Entrone recunoscând adevărul 
la radio. Dar poate... poate au fost suficient de aproape, din curi- 
ozitate, ca să-l audă vorbind în momentul acela... 

Sper din tot sufletul să-l fi auzit cineva! 

Gave Entrone stătea aplecat amenințător deasupra ei. 

— Ai dreptate în privința puterilor mele, a spus Marasi 
tușind. Le-am găsit întrebuințări. Dar nu din ele mi se trage 
mie puterea. Nu de-acolo îmi vine cu adevărat. 

El a apucat-o. 

— Puterea mea, a șoptit ea, n-a venit niciodată din 
Allomanţie. Dar-ar rugina... Am învăţat lecţia asta din copilă- 
rie! Nici măcar din arme sau din legitimaţiile pe care le port cu 
mine. 

Sper... 

Entrone a ridicat-o în aer, moment în care s-a auzit un 
clinchet puternic. El a încremenit și, întorcându-se, a văzut-o 
pe Armal. Sursa sunetului era un borcan pe care ea îl izbise de 
pământ. Cândva plin de lumină, în clipa aceea era gol. 

Un înlocuitor pentru metal, spusese Rază-de-lună. Dar 
supraîncărcat. 

— Sunt polițistă, Entrone, a șoptit Marasi. Puterea mea nu 
este în mine. Vine de la oameni. 

O Aţâţare, cu forța a o mie de Allomanţi, le-a lovit emoţiile 
ca un val năucitor. 

Rușinea a izbit-o pe Marasi cu forța unui talaz. 

Era arta Aţâţătorilor. Luau o emoție, apoi o aruncau în 
cineva la foc automat. Allomanțţilor emoţionali le era mai 
ușor să-și îndrepte puterile într-o anumită direcţie, în loc să le 
îndrepte către o anumită persoană. 

Aţâţarea l-a lovit pe Entrone, judecând după felul în 
care se împleticea, dar a izbit-o și pe Marasi cu un sentiment 
de inutilitate. O cunoaștere certă a propriei sale irelevanţe 
și insignifianţe. Amintiri i-au ieșit din adâncul sufletului la 
suprafață: momente în care eșuase, momente în care nu se ridi- 
case la înălțimea așteptărilor. Oare nu eșuase niciodată? Oare 
nu fusese niciodată bună de nimic? 

Își petrecuse toată copilăria ascunsă de un tată care se 
rușinase cu ea. Își trăise întreaga adolescenţă visând la vremu- 
rile de demult, dar s-a făcut de râs ca ultima proastă în clipa 
când una dintre legendele acelor vremuri a intrat în viața ei. 
Deși Marasi renunţase de multă vreme la sentimentele roman- 
tice față de Wax, rușinea pe care-o resimţise după ce se aruncase 
asupra lui — și fusese respinsă — era cumplită. 

Gâfâia, rostogolindu-se în genunchi, cu capul plecat, în timp 
ce pe obraz i se prelingeau picături de sânge din rana de la cap. 

Era un nimic. Întotdeauna fusese un nimic. 

Wax o lăsase să i sealăturepentru că îi era milă de ea. Trăise 
în umbra lui ani întregi. Fără să fie în stare să-și găsească pro- 
priul partener în poliţie, fusese nevoită să-l împrumute pe al lui. 
Incapabilă să rezolve cazuri importante fără ajutorul lui. 

Povara acelui gând o sufoca, reamintindu-i tot ce nu era. Și 
tot ce nu avea să fie vreodată. ȘI... 

Și nu era nimic nou. 

Mai avusese înainte aceste senzații. Cu mai puţină intensi- 
tate, ce-i drept, dar nu-i erau cu totul străine. Trăise toată viața 
cu unele dintre acele temeri. Cu altele se confruntase în anii de 
carieră. Erau ilogice. 

Logica nu avea nicio importanță. Doar emoția. Dar putea 
face faţă acelei emoţii. A tras adânc aer în piept, a șoptit că în 
curând avea să treacă și a mers mai departe. 

Îi putea ţine piept. 

Entrone nu era atât de puternic. S-a chircit pe veranda din 
piatră vopsită în verde și a scâncit ușor. Toate puterile de rege- 
nerare din lume nu aveau să-l ajute dacă nu era în stare să se 
miște — iar fără pălăria lui căptușită cu aluminiu era complet 
sub controlul lui Armal. 

Câţiva soldaţi s-au apropiat în fugă, dar unul dintre ceilalți 
cetăţeni s-a ocupat de ei folosind ceea ce părea a fi o Domolire. 
Se părea că Armal răspândise Învestitura tuturor, așa cum îi 
sugerase Marasi. 

În cele din urmă, planul funcționase. Marasi își atinsese 
principalul obiectiv: acela de a-i investi pe oameni cu putere. În 
clipa aceea se putea odihni, lăsând să treacă Aţâţarea. 

Doar că... 

Doar că portalul acela se deschidea în continuare. Forța 
invadatoare încă venea. 

Îngrijorarea aceea — limitată, concentrată, care-i tăia 
rușinea ca un cuţit — a determinat-o pe Marasi să se concen- 
treze. Pentru că Marasi... 

Marasi era în stare să-și facă treaba. 

S-a pus în mișcare, simțind că se îndepărta de toate: de 
durere, de suferinţă, de rușine. Cu fiecare centimetru chinui- 
tor, simţea că prinde tot mai multă putere. Se descotorosea de 
minciunile alea. Îmbrăţișa persoana care devenise. O femeie 
căreia nu-i păsa în umbra cui stătea — dacă asta o ajuta să-și 
facă treaba. O femeie căreia nu-i păsa dacă tatălui ei sau 

societății îi era rușine cu ea — câtă vreme avea încredere în 
ea însăși. 

O femeie care era în stare, cu chiu, cu vai, dar hotărât, să 
treacă de Entroneghemuit la podea — să iasă din raza de acţiune 
a Aţâţării lui Armal. Emoţiile au dispărut ca fumul într-o zi cu 
vânt. Marasi a oftat prelung, dar nu avea timp să se relaxeze. 

— Aveţi grijă, i-a spus unuia dintre ceilalți când s-au apro- 
piat de ea. Entrone e Născut-din-metal. Se poate vindeca și are 
o putere incredibilă. 

Marasi nu era sigură cât avea să dureze puterea lui Armal, 
dar părea că primise niște abilităţi excepţionale — ca atunci 
când Vin absorbise ceţurile, după cum era scris în scripturi. 

Dar-ar rugina... Ar putea lumina aceea strălucitoare să fie 
trupul unui zeu, la fel cum fusese și negura? Șchiopătând, 
Marasi s-a întors înapoi în conac. A ignorat garda de corp 
încremenită. Pentru el, totul s-ar fi terminat în câteva 
secunde. Poate că încă reacţiona la faptul că ea se ferea din 
calea bulei sale — sau poate că Entrone îi ordonase pur și 
simplu să blocheze ușa. 

Din fericire, lordul primar îi crease un drum nou. A trecut 
de rămășițele sfărâmate ale peretelui, a străbătut șchiopătând 
încăperea în care se afla staţia de radio și a ajuns împleticindu-se 
în pragul portalului. În general, conacul părea o făcătură. Cea 
mai mare parte din spaţiu era ocupată de acea încăpere cu 
podeaua strălucitoare. Lumina aceea fusese turnată într-un 
bazin de șase metri lățime și începea să se agite. Strălucea puter- 
nic. Scălda pereţii într-un alb fantomatic. 

Nu a trebuit să se gândească prea mult pentru a înțelege 
implicaţiile mitologice ale acelui loc... Dar-arrugina... Era putere 
pură, concentrată. Un singur borcan îi dăduse lui SufletBinar 
puterea de a-și crea un corp din piatră de vreo patru metri 
înălțime, un al doilea făcuse din Rază-de-lună o altă persoană, 
iar un al treilea îi dăduse lui Armal puterea de-a Aţâţa emoţiile 
la fel ca Lordul Conducător în persoană. 

Bazinul conţinea probabil energie cât pentru mii de bor- 
cane. A făcut un pas în față, moment în care a avut cea mai 
cumplită presimțţire: era suficient de aproape încât să-i vadă, 
într-un loc cu cer întunecat și pământ învăluit în ceață. Sute 
de soldați inumani, cu piele aurie și ochii de un roșu strălu- 
citor. Statui vii. Erau înarmaţi cu modele avansate de puști, 
iar privirile lor fixe păreau să-i străpungă mintea. Oamenii în 
roșu și auriu sosiseră. Purtătorii ultimului metal, după cum 
le spusese Miles. Distrugătorii. 

Marasi s-a întors dinspre bazin, împleticindu-se, epu- 
izată, în timp ce durerile din timpul luptei începeau să 
crească; vânătăile și tăieturile suferite când fusese aruncată 
de Entrone. 

Dar înainte de chemarea acelei puteri, durerea ei părea 
difuză. Fără nicio importanţă. Cândva, renunţase la Brăţările 
Doliului. Nu avea nevoie să deţină o asemenea putere. 

În ziua aceea și-a dat seama de altceva. Nu avea nevoie de 
o asemenea putere — însă datoria nu e legată de nevoile tale, 
ci de ceea ce alții au nevoie din partea ta. 

Cu secole în urmă, Ultimul Împărat Elend Venture se 
confruntase cu o problemă similară: cum să dispună de foarte 
multă putere? Ea știa ce avea de făcut. 

O clipă mai târziu, s-a năpustit afară din clădire și i-a 
găsit pe cei din Comunitate stând de vorbă cu gardienii — 
liniștindu-i. Armal reușise să-l lege pe Entrone. Acesta s-a 
zbătut, dar, în mod straniu, nu a reușit să se elibereze. 

— Macil e Parazit, a spus Armal, făcând un semn spre 
una dintre femeile din apropiere. Poate c-o să reușească să se 
vindece, dar l-am stors de vlagă. 

Marasi a aprobat din cap, strângând din dinți de durere 
și de reverberaţia Aţâţării căreia-i supravieţuise. 

— Vreau ca toţi Allomanţii din peștera asta să se adune 
aici chiar în clipa asta! 

— De ce? a întrebat Armal, îndreptându-se spre ea. 

— Într-o încăpere din clădire există o sursă de energie care 
deschide un portal spre ceva îngrozitor, a spus Marasi. Vom opri 
chestia asta ca pe vremuri — ardem toată energia cu abilitățile 
noastre. 

Cu Wayne agăţat în spate, Wax a traversat orașul, îndrep- 
tându-se spre Shaw. A făcut un ultim salt din vârful unui 
zgârie-nori din apropiere — unul pe jumătate din înălțimea 
Turnului Shaw — și s-a propulsat spre destinaţie, cu ceața 
învălătucindu-se în urma lor. 

La jumătatea turnului, la îndemâna unui Monedăzvârlitor 
puternic, se găseau câteva balcoane. Dacă inamicul ar fi fost 
prevăzător, ar fi fost pregătit pentru incursiuni în asemenea 
locuri. Acelea rămâneau cele mai bune opţiuni. Cu cât ajun- 
gea mai sus, cu atât avea să fie nevoit să se miște mai puţin 
în interior, unde fără îndoială avea să lupte pentru fiecare 
centimetru. 

Wax s-a îndreptat spre un balcon larg cu două feres- 
tre mari, întunecate, cu vedere spre interiorul clădirii. 
Împingerea lui Wax — cu ancora prea departe — aproape că 
i-a adus unde trebuia și au aterizat ușor lângă niște ghivece 
mici. 

— Hai, măi, a făcut Wayne coborând din spatele lui Wax. 
Trebuia să trecem prin geamul ăla! Să ne dăm în spectacol! 

— Asta-i o modalitate excelentă de-a te trezi tăiat fâșii, a 
spus Wax, ferindu-se într-o parte și ieşind din raza vizuală a 
ferestrelor. Eu nu pot să mă vindec. Tu abia de ești în stare. Și e 
o ușă chiar acolo. 

— Războinicul în Ascensiune a făcut așa! a bombănit 
Wayne. 

— Când? 

— Chiar înainte să-l omoare pe Lordul Conducător. 

— Și de când știi tu chestii din astea? 

— Scrie-ntr-o cărticică pentru copii pe care eu şi Max o 
citim uneori. Cam pentru nivelul meu. 

Wax a încercat ușa din stânga ferestrelor mari, glar era 
încuiată. 

— Asasinarea Lordului Conducător? a întrebat el. Nu-i 
cam violentă pentru o carte pentru copii? 

— Prietene, a zis Wayne, nu-i violență când e vorba de reli- 
gie. Tu chiar n-ai habar de nimic? 

— Se pare că nu, a spus Wax. Eu... 

S-a oprit când proiectoarele s-au aprins în încăperea din 
spate, strălucind la ferestre cu intensitatea unor flăcări. Wax s-a 
lipit de perete, iar Wayne i s-a alăturat. A îndrăznit să arunce o 
privire înăuntru și a văzut în spatele proiectoarelor și între ele 
niște siluete ridicându-și armele. 

Focurile de armă au trosnit precum tunetul, făcând fereas- 
tra țăndări. 

— Fir-ar să fie, a zis Wayne, în timp ce împușcăturile 
încetau. Ăia-s soldați, prietene! Eu am venit aici în Bazin cu 
ani în urmă ca să mă ocup de un caz din ăla ușor, cu vagoane 
jefuite în mod dubios. Cum, în numele Năruirii, am ajuns 
eu să mă amestec printre zei întunecaţi, armate, bombe 
care distrug orașe și... și fantome, Wax. Încă n-am vorbit de 
fantome. 

Wax a desprins Pușcociul din interiorul mantiei, unde căra 
armele mai mari în timpul zborului. 

— Poţi să le atragi atenţia cât încerc eu să-i flanchez? 

Wayne a zâmbit. 

— Copacul Fioros? Am putea folosi Copacul Fioros! 

— Ai destulă sănătate depozitată pentru Copacul Fioros? 

— Prietene, nu-mi trebuie sănătate pentru Copacul Fioros. 
Ia fii atent aici! 

Wax a aprobat din cap, scoțându-și mantia de ceaţă și 
dându-i-o lui Wayne, cu tot cu o armă de rezervă — pe care 
acesta a apucat-o surprinzător de calm. De obicei trebuiau să 

arunce niște gloanţe în foc sau ceva de genul ăsta ca să poată 
face Copacul Fioros. 

Wayne a început să tragă cu arma de lângă fereastră în 
camera din spate — fluturând franjurile mantiei de ceață —, 
pentru a-i convinge pe toți că era Wax. A reușit chiar să-i imite 
şi vocea impresionant de bine. 

Oamenii dezvoltau obsesii față de Wax. Erau determinaţi 
să se lupte cu infamul Monedăzvârlitor om al legii. Era și mai 
rău în perioada aceea — când aventurile lui fuseseră exagerate 
de ziare. Presupunea că găsirea și folosirea Brățărilor Doliului 
nu-i afectaseră reputația. 

În timp ce toţi ceilalți erau atenți la Wayne, Wax a descu- 
iat ușa Împingând rapid în încuietoare din lateral. Când, mai 
devreme, aruncase o privire înăuntru din exterior, observase că 
un perete despărțea camera cu soldaţi de cea la care ducea ușa 
aceea, orice-ar fi fost ea. Crăpând-o, a descoperit un mic hol. 

Dacă bănuiala lui era corectă, inamicii aveau să se folo- 
sească în curând de acel hol ca să încerce să ajungă la balcon. 
Aşa că s-a strecurat înăuntru și s-a Împins spre tavan, direct 
deasupra ușii din cealaltă parte. A rămas acolo, folosindu-se de 
cuiele din podea. După cum se așteptase, un grup mic de bărbaţi 
înarmați s-a strecurat în holul întunecat, cu lumina proiectoare- 
lor de dedesubt revărsându-se în jurul lor. Orbindu-i. 

Odinioară, Allomanţii — mai ales cei Născuţi-din-ceaţă — 
fuseseră priviţi ca niște umbre. Sau precum ceţurile. Tăcuţi, 
ascunși, fără formă. Wax înţelegea de unde porniseră acele 
mituri, în timp ce trei soldaţi au trecut pe sub el în grup com- 
pact. Și-a dat drumul și i-a doborât ca pe vremuri: cu un pumn 
de monede aruncate în aer din spate și înfipte fără zgomot în 
creierii lor. Fără focuri de armă. Fără strigăte de durere. Doar 
bufnitura corpurilor prăbușindu-se la podea. 

Lăsaseră ușa deschisă, aşa încât a aruncat o privire în 
camera principală. Acele proiectoare fuseseră pregătite anume 
pentru această acţiune și puteau fi deplasate pe roţi. Probabil își 

puseseră iscoadele să-l urmărească pe Wax sărind peste clădirile 
de jos și-și pregătiseră ambuscada în locul pe unde credeau că 
avea să intre. ; 

Diversiunea lui Wayne funcționa bine. Soldații împinse- 
seră proiectoareleînșirate în mijlocul camerei și erau răspândiți 
în spaţiile dintre ele, trăgând cu gloanţe de aluminiu. 

După cum observase Wayne, soldaţii aceia nu semănau 
deloc cu infractorii de rând cu care se confruntaseră el și Wayne 
mai devreme, cu hainele alea aspre și echipamentele nepotri- 
vite și rudimentare. Ăștia purtau uniforme roșii şi aveau arme 
moderne — puști de ultimă generaţie. Îngenuncheau, cu o 
ţinută impecabilă, și trăgeau cu grijă. Câţiva s-au strecurat în 
față de-a lungul peretelui din stânga, încercând să-l vadă mai 
bine pe Wayne. 

Din păcate pentru ei, nu erau atenţi la propriile flancuri. 
Și chiar dacă Împingerile-în-oţel nu afectau armele din alu- 
miniu, proiectoarele enorme o făceau. Sporindu-și greutatea 
ca să fie mai rezistent, Wax a Împins în cameră, izbind pro- 
iectoarele unul de celălalt — și strivindu-i pe soldaţii așezați 
între ele. 

A aruncattotul grămadă în peretele din capătul încăperii, 
apoi și-a redus greutatea și a alunecat pe podea, folosindu-se de 
cuiele din peretele din spate pe post de ancore. Ajuns în cealaltă 
parte a camerei, s-a poziționat și a Împins din nou, aruncând o 
parte din moloz spre exterior, în soldaţii care mai rămăseseră — 
și aruncându-i pe ei și proiectoarele sparte prin fereastră, în 
ceţuri. 

O clipă mai târziu, Wayne a intrat cu pași vioi în camera 
rămasă acum mai întunecată și i-a aruncat lui Wax mantia de 
ceaţă. 

— Scuze pentru găurile de glonţ. 

— Câteva găuri n-o să... a început Wax, dar apoi a obser- 
vat — în lumina slabă a becului din tavan care pâlpâia — că erau 
cel puțin şaisprezece găuri în ea, chiar și în unele dintre franjuri. 

— Cum de n-ai fost împușcat? 

— N-am fost pe unde treceau gloanţele, a spus Wayne. 

Wax și-a pus pe el mantia de ceaţă. Avea trei arme. 
Pușcociul în mâna stângă. Supravieţuitorul-de-oţel, din alumi- 
niu, încărcat cu cartușe obișnuite cu plumb. Și Răzbunătorul, 
cu cartușe din aluminiu în camerele obișnuite și două gloanţe 
ucigașe-de-ceaţă pentru a le face felul celor Născuţi-din-metal. 

— Chiar intrăm? a întrebat Wayne. 

Wax a aprobat din cap. Aveau să aibă nevoie de un echipa- 
ment bun pentru cățărat ca să poată escalada prin exterior, chiar 
dacă nu erau lunetiști Set prin apropiere. 

Wayne a scos un baston de luptă. Wax l-a privit în ochi și 
a clătinat din cap. 

— Dar... a făcut Wayne. 

— Armonie știa, a spus Wax încet. Știa în ce aveam să fiu 
nevoit să mă transform. 

Părea că urma să aibă o clipă de răgaz, deși nu se îndoia că 
aveau să vină și mai mulți inamici. Așa că a băgat mâna în buzu- 
nar și a scos o bucată mică de metal. Și-a strecurat-o în ureche, 
apoi a verificat atent — ca într-un ritual — dacă Răzbunătorul 
avea cartușe în fiecare cameră. 

Ca și data trecută, cercelul din trellium i-a provocat o 
ușoară senzaţie de deconectare. Dar nu a avut halucinaţii. A 
simţit atenţia lui Telsin îndreptându-se asupra lui și a auzit — 
slab — ce făcea. Dădea ordine. Părea disperată. 

Era deasupra. În vârf. O simţea. 

Waxillium, a spus ea în mintea lui. Ar fi trebuit să pleci din 
oraș, așa cum ţi-am propus. 

Cu un clic, a trecut la a doua cameră a armei sale. 

— Am venit, a spus el, să curăţ mizeria din familia noastră. 

Foarte teatral, a spus ea. Tu... 

— Numă obliga să fac asta. Nu forța nota, Telsin. 

La început ea nu a răspuns. Singurul sunet care se auzea 
era clinchetul făcut de el în timp ce trecea de la o cameră la alta. 

Tot copil speriat ai rămas, Waxillium, a spus ea. Au trecut 
atâția ani și tu tot nu ești în stare să-ți asumi un risc. Nu poți 
vedea dincolo de propria-ți mentalitate limitată. Eu o să, devin 
ceva incredibil. 

— Mai întâi am să te văd eu moartă, a spus Wax încet. 

Wax, a zis ea, ești la treizeci de etaje distanță de mine — 
şi ne despart sute de soldați din Garda Ascunsă. Cei mai buni 
soldați ai mei. Sunt meniţi să te oprească aici. 

A dezarmat brusc Răzbunătorul. 

Vai, Wax, a spus ea. N-ai înţeles niciodată. Nu mă poți 
învinge. Nu ai viziunea necesară pentru a reuși să mă învingi. 
Orice-ai încerca, mereu am să ţi-o iau înainte. 

A pus Răzbunătorul în toc, apoi a mai dat pe gât o fiolă de 
oțel — una dintre cele pe care i le trimisese Armonie. În cele din 
urmă, a ridicat Pușcociul cu o singură mână. Ranette îl averti- 
zase de ce era în stare să facă arma aia. Așa că și-a ridicat bula de 
oţel, deși inamicul era înarmat cu aluminiu. 

— Ciudat, Telsin, a spus el, să spui că tu ai fi cea care are 
viziune — când, de fapt, tu m-ai subestimat mereu. Dacă ai fi 
fost cu adevărat prevăzătoare, m-ai fi omorât atunci când am 
revenit pentru prima oară în oraș, acum șapte ani. 

Înainte să afli ce aveam de gând să fac? 

— Înainte să ajung să iubesc ceea ce ai de gând să distrugi. 

El și-a smuls cercelul din ureche și l-a lăsat deoparte, 
apoi a intrat în hol și s-a uitat în interior, spre capătul holului, 
care dădea într-un hol transversal. De după o ușă pe care scria 
TREPTE răsunau pași și strigăte. O clipă mai târziu nu s-a mai 
auzit nimic. 

— Prietene, a spus Wayne făcând un pas în faţă. Eşti sigur 
că vrei să facem treaba asta? 

Wax a ridicat arma cu ambele mâini și a înaintat cu pași 
mari. 

— Stai în spate. Când termin, vii după mine. Dar nu te 
implici. E momentul ca Sabia lui Armonie să-și facă datoria. 

Wax s-a îndreptat cu pași mari spre casa scării și a scos Supravie- 
ţuitorul-de-oţel, încărcat cu gloanţe obișnuite de plumb. A 
tras — apoi a Împins — de două ori, înfigând un glonţ prin 
lemnul aflat de fiecare parte a ușii. A fost răsplătit cu strigătele 
de durere ale soldaţilor ascunși înăuntru. 

Telsin a presupus că, dacă înghesuia destui soldați între 
ei, avea să-l încetinească. Dar Wax era Monedăzvârlitor. Cu cât 
puneai mai multe obstacole între el și obiectivul lui, cu atât îi 
dădeai mai multe reziduuri pe care să le transforme în arme. 

A smuls un extinctor de pe peretele de lângă el și l-a Împins 
în față — crescând în greutate —, apoi a scos ușa casei scării din 
balamale, izbindu-i cu ea pe oamenii care se ascundeau înă- 
untru. Previzibil, câțiva au băgat capul prin deschizătură ca să 
încerce să-l împuște. I-a doborât pe amândoi cu câte-un glonţ 
în cap. 

Apoi a tras în extinctor, împroșcând prin încăpere fum alb 
şi substanțe chimice. În cele din urmă, a coborât Pușcociul în 
mâna stângă și a tras un foc. Cartușul explozibil imens a detunat 
în perdeaua de fum alb, împrăștiind șrapnel prin hol și în jurul 
lui Wax — unde bula lui de oțel l-a Împins într-o parte. A trecut 
prin furtuna de oțel cu pași mari, neatins. 

Era o armă construită doar pentru el: un lansator de gre- 
nade conceput pentru o cantitate maximă de șrapnel. Wax a dat 
buzna pe ușă, urmărind linii de vedere-de-oţel prin spaţiul acela 
haotic, și a doborât umbre care încercau să-l ţintească prin fum. 

Ridicând privirea prin fum, a văzut casa scării unui zgâ- 
rie-nori modern. Avea cale liberă până în vârf dacă reușea să 
treacă de toţi soldaţii. Bărbaţi și femei cădeau pe trepte în timp 

ce arma lui scotea scântei. La fel ca aceia cu care se confruntase 
înainte, erau îmbrăcaţi în uniforme moderne și nu exista nici 
urmă de metal asupra lor. Dar, oricum, Wax nu-și vedea capul 
de treabă. Casa scării avea o balustradă metalică ce se încolăcea, 
formând o gaură în mijloc. Aproape că a zburat prin gaura aceea, 
căci nu-și putea permite să lase inamici în urmă. În plus, trebuia 
să-i deschidă drumul lui Wayne. 

Așa că a aruncat o grenadă în sus prin casa scării, iar explo- 
zia ei a provocat o nouă ploaie de șrapnel și urlete. S-a propulsat 
în sus, apoi s-a Împins în afară, aruncând balustrada din oțel 
departe de el, în cerc, ţintuind-o de perete — și luându-i cu ea 
pe toţi cei care mai rămăseseră în picioare. Focuri de armă trase 
la întâmplare au răsunat deasupra, așa că s-a lăsat din nou la 
pământ, evitând la mustață o ploaie de gloanţe din aluminiu. 
O altă grenadă — aruncată în sus prin gaură și detonată exact 
în poziţia potrivită cu o Împingere atentă — i-a făcut să înjure 
Şi să se oprească. 

S-a năpustit în sus, păstrându-și avântul, și s-a Împins folo- 
sindu-se de un panou electric, apoi de un indicator metalic ce 
indica numărul etajului. Măturând treptele, trăgând — da —, 
însă folosind și resturi metalice pe post de arme. Sumbru, îna- 
inta, fără să atingă pământul, ridicând un zid din metal — 
cartușe, șrapnele, resturi — în faţa lui, în timp ce continua să 
Împingă, schimbându-și mereu poziţia, plutind pe deasupra 
treptelor și sărind peste cadavre. 

Cândva, Wax fugise de propria chemare. Văzuse o datorie 
care-l obliga nu doar să găsească răspunsuri, ci să devină ceva 
cumplit. Ceva ce Armonie — încătușat de puterile Dăinuirii — 
nu putea face el însuși. 

În seara aceea, Waxillium și-a îmbrățișat datoria. A devenit 
prăpădul întruchipat. Pentru că a te închina lui Armonie nu 
însemna doara te închina Dăinuirii — însemna și a te închina 
Năruirii, cu toate urmările. Erau vremuri când trebuia să dea 
dovadă de prudenţă și empatie. Și erau vremuri când oamenii 

ţinteau cu o armă capabilă să ucidă milioane chiar asupra casei 
lui, a familiei sale, a alegătorilor lui. 

Wax a urcat pe casa scărilor ca o furtună, ţintind mereu 
în sus. Spre falsul paradis al unui zeu monstruos. Și în timp ce 
urca, a observat ceața care se prelingea pe trepte — la ieșirea 
de la fiecare etaj exista câte-o mică gură de aerisire. Destul cât 
să se poată scurge sângele lui Armonie pe acolo. Intrase rareori 
în clădire, dar în noaptea aceea a acoperit treptele ca un lichid 
fantomatic. 

A auzit un zăngănit de metal. Un metal pe care nu-l vedea. 
S-a ferit din instinct — iar o secundă mai târziu, o altă explozie 
a cutremurat casa scării. S-a trezit sângerând din cauza unui 
șrapnel ce i se înfipsese în braţ; și ăia aveau grenade. Dar în 
timp ce rezistenţa înainta să-l oprească, el era încă destul de 
puternic. 

Răzbunătorul a ţintit bine, împrăștiind moartea de alu- 
miniu. Inamicul s-a ascuns după scuturi din lemn și mobilă, 
încercând să-i împiedice înaintarea, dar Wax a aruncat o gre- 
nadă spre ei, apoi s-a folosit de lemn — în care a înfipt bucăţi 
de metal — și a Împins pentru a-i forța să se retragă. Când au 
căzut, Wax a aterizat în spatele baricadei și a auzit strigăte de 
deasupra, ceea ce i-a dat timp să-și reîncarce Pușcociul cu încă 
șase grenade. A blocat arma, apoi a strâns din dinţi. 

Poate că soldaţii ăia se considerau pregătiţi. Poate că mai 
avuseseră ocazia să lupte chiar cu Monedăzvârlitori. 

Dar nu se luptaseră niciodată cu Waxillium Ladrian. 

A mai fost nevoit să ia o dușcă de oţel în timp ce înainta. 
Îl consuma mai repede decât s-ar fi aşteptat. A dat drumul fio- 
lei în timp ce strigătele de deasupra îi însoțeau pe soldaţii care 
aruncau fire și plase pe coloana centrală, ca să-l împiedice să 
zboare până în vârf. 

Wax a înaintat, de neclintit. Când greu ca un camion, când 
ușor ca un glonţ, se avânta în sus. Allomanţia a cutremurat casa 
scării — betonul era armat cu oţel pe care-l putea simți și folosi. 

Oţelul s-a îndoit după voia lui, betonul a crăpat, iar treptele s-au 
sfărâmat, încurcându-i pe cei ce încercau să tragă în el. 

Timpul parcă a încetinit când a atacat următorul grup de 
soldaţi, ferindu-se de împușcăturile lor, apoi și-a sporit greu- 
tatea și a înfipt un glonţ în capul unuia, pe care l-a izbit apoi 
de ceilalți. A dărâmat de tot treptele sub picioarele următo- 
rului grup. 

Nu era vorba de niciun caz. Nu era vorba de niciun mis- 
ter. Nu putea să se oprească. Nu-și permitea să se oprească. 
Dacă se oprea, viaţa se sfârșea. A luptat cu grenade, gloanţe 
și oţel. A luptat ca o sabie, când nevoia i-a cerut-o. Oricât i-ar 
fi displăcut faptul că era necesar. 

În cele din urmă — cu ceața pe urme, pe urmele 
morții —, a ajuns în vârf. În partea de sus a casei scărilor. Nu 
părea să existe vreo cale de acces pe acoperiș, dar ajunsese 
la ultimul etaj. Abia respirând, a privit în jos prin golul din 
casa scărilor — unde becurile electrice care pâlpâiau luminau 
betonul crăpat, parcă lovit de ghiulele. Balustradele contorsi- 
onate erau îngropate sub dărâmături. 

Gemete, ca ale unor osândiţi, răsunau dedesubt. Wayne 
a scos capul să privească în sus spre el, de la un nivel inferior; 
era plin de praf și de bucățele din treptele sfărâmate. 

— Ştiai că o să urmeze așa ceva? i-a șopti Wax lui 
Armonie. De asta m-ai adus până la urmă înapoi în Elendel? 
De asta ai pus-o pe Lessie să mă supravegheze? Ai știut de la 
bun început? 

Niciun răspuns, firește. Wax nu era străpuns de meta- 
lul potrivit în momentul acela și nu putea comunica direct 
cu Dumnezeu. Totuși, parcă simţea că Armonie încerca să ia 
legătura cu el, să vadă. Încerca să se opună influenţei lui Trell. 

— Să nu-mi mai ceri să fac așa ceva, a șoptit Wax, întor- 
când spatele măcelului de dedesubt. Asta n-a fost o aventură. 
A fost un masacru. Îmi termin treaba, dar nu-mi mai cere să 
fac așa ceva. Găsește-ţi altă sabie. Habar n-ai cum mă simt. 

Drept răspuns, a primit o senzaţie puternică. Aproape ca 
și cum o amintire i-ar fi fost implantată direct în minte: un 
om epuizat, copleșit, zăcând pe o stradă acoperită de cenușă, 
în faţa porții sfărâmate a orașului. Înconjurat de moarte. 

Waynea sosit o clipă mai târziu, urcând împleticit ultimele 
trepte crăpate. 

— Prietene, a zis el încet, coborând din nou privirea spre 
trepte. Eu n-am... adică... Uau... 

— Încă nu s-a terminat, a spus Wax, deschizând ușa care 
ducea la ultimul etaj. 

Cei doi s-au strecurat într-un hol mare din marmură, cu 
coloane finisate și un covor roșu luxuriant. Un alt grup se aduna 
în capătul îndepărtat al holului, în faţa a două uși largi. Wax 
și Wayne s-au adăpostit după o coloană mare, dar aveau să fie 
flancaţi imediat ce soldaţii aveau să înainteze. 

Din fericire, acelultim grup părea alcătuit din pleava forțelor 
inamice. Vederea-de-oţel i-a arătat puţine arme din aluminiu, 
dacă erau. Dar a văzut într-adevăr arme din metal, fermoare la 
haine, chei în buzunare. Oamenii purtau uniforme, dar nu la fel 
ca ale celorlalți — semănau mai mult a paznici decât a soldaţi. 

Wax a mai dat o fiolă de metal peste cap și a reîncărcat 
rapid arma, apoi... Dar-ar rugina... Îi zvâcneau tăieturile de pe 
braț. A scos un bandaj autoadeziv din buzunar și l-a înfășurat 
cât a putut de bine pe braţ. Spera să nu fie rănitprea tare. Încă-și 
putea folosi bine mâna. 

— Ăştia nu-s bine înarmaţi, dar sunt mulţi, i-a șoptit lui 
Wayne. Sporeşte efectivele de paznici, cred. Mă duc să... 

— Stai puţin, a zis Wayne, apucându-l de mână. 

— Ce-i? a șoptit Wax. 

— Ăștia nu-s implicaţi, a spus Wayne. Apoi, în timp ce 
Wax s-a încruntat, a continuat: Ceilalţi, care-au coborât primii? 
Ăia voiau să ne omoare. Voiau să-și dovedească puterea.-Voiau 
să lupte. Amărâţii ăștia? Sunt ultima linie de apărare. Și nu-s 
implicați. 

— S-ar putea să ai dreptate, a zis Wax. Dar va trebui să 
ne mișcăm în continuare. Telsin ar putea iniția lansarea dintr-o 
clipă în alta. 

Wayne a aprobat din cap. 

Apoi a început să strige. 

— Hei! a strigat Wayne cu putere, iar vocea i-a răsunat în sala de 
marmură. Voi toţi, cei de colo! Vă știu! 

Wax i-a aruncat o privire încruntată, dar Wayne nu l-a 
băgat în seamă. Wax știa o grămadă de lucruri. Dar în noap- 
tea aceea, individul devenise Năruirea întruchipată. Wax nu s-a 
înșelat. Dar nici nu trebuia să aibă neapărat dreptate. 

— Vă cunosc! a continuat Wayne, cu voce tare. 

Pe hol s-a făcut liniște — se auzeau doar zăngănitul arme- 
lor și târșâitul picioarelor. Wax a aruncat o privire din partea 
laterală a stâlpului de piatră, gândindu-se că ar putea folosi 
vocea lui Wayne ca mijloc de distragere a atenţiei. Wayne l-a 
prins pe prietenul său de braţ, apoi a clătinat din cap. 

— Vă cunosc! a continuat Wayne cu glas tare, privind spre 
tavan. Da, știu ce simțiți. Sunteţi gardieni. Paznici. Oameni 
angajaţi să apere clădirea. Nu știţivoi prostii dintr-astea cu orașe 
distruse și zei întunecaţi. Firește, aţi văzut ceva lucruri înfioră- 
toare la viaţa voastră, dar nu de aceea vă aflaţi aici. Vrei doar să 
câștigați și voi un ban cinstit. Ar fi trebuit să mergeţi acasă-n 
seara asta. Să vă luaţi copiii-n braţe. Să mâncaţi și voi ceva — 
poate rece, dar săţios. Trebuia să ieșiţi și voi la un păhărel cu pri- 
etenii, sau să dormiţi și voi bine o noapte din viaţa voastră. Dar 
sunteţi aici. Cu arma-n mână. Vă întrebaţi cum aţi ajuns unde-ați 
ajuns acum. Sigur, vă aflaţi față-n față cu doi tipi, atâta tot. Dar ați 
auzit ce s-a întâmplat jos. Poate doar câteva hurducături, dar tot 
aţi auzit. Și știți sigur că erau vreo două sute de soldați adevărați 
între voi și ăștia doi tipi. Și acum nu mai e niciunul. 

Wayne i-a lăsat să se gândească bine la vorbele lui. În încă- 
pere se făcuse atât de liniște, încât s-ar fi auzit de la o sută de pași 

un om armându-și pistolul. Wayne a închis ochii, amintindu-și. 
Simţind. Apoi a continuat, pe un ton mai blând. 

— Da, uitaţi-vă unde sunteți acum! Vă transpiră mâna pe 
mânerul pistolului. Inima vă bate nebunește, de parcă stă să vă 
spargă pieptul și s-o ia la fugă. Dar vă ziceţi în gând: „N-am ce 
face. Am intrat în treaba asta. Acum trebuie să trag“. Vă înșelați. 
Nu trebuie să faceţi asta, prieteni. Lăsaţi dracului ceea ce aţi spus 
că veţi face. Lăsaţi dracului tot. Nu sunteţi unde trebuie, și știți 
lucrul ăsta! În dreapta voastră se află o ușă. Nu știu unde duce, 
dar măcar nu aici. Într-o clipă, Dawnshot și cu mine vom începe 
să omorâm în stânga și-n dreapta. Dacă rămâneţi și luptaţi, s-ar 
putea să aveţi noroc. Dar poate vă omorâm, și atunci n-o să fiți 
nevoiţi să vă petreceţi toată viaţa simțind că v-a picat ceru-n cap 
pentru ce-ați făcut în noaptea asta! Aţi împușcat niște oameni 
ai legii, după care aţi auzit că a fost distrus un oraș întreg — plin 
de copii, familii și oameni care-și doresc să trăiască la fel cum 
vă doriţi și voi. Dar poate nu veţi avea noroc. Poate chiar reușiți 
să nimeriți pe careva dintre noi. lar dacă se întâmplă asta, o să 
fie nasol. Mai mult decât nasol. Lucrul ăsta vă va urmări câte 
zile veţi avea. 

A făcut o pauză. 

— Oricum, eu am vrut doar să vă spun ce-am avut de spus. 
Sper că m-a ascultat măcar unul dintre voi. Dacă ieşim și aveţi 
armele-n tocuri și vă-ndreptaţi spre ieșire încercând să scăpaţi 
din haosul ăsta... ei bine, n-o să vă luăm primii la ţintă. 

L-a privit pe Wax, care-și strânse bandajul, apoi a făcut un 
semn din cap. A lăsat Pușcociul jos; nu mai avea muniţie. Dar 
și-a ridicat revolverul obișnuit, armat și pregătit. 

Uneori era nevoie de ceea ce făcuse el. Era nevoie de o sabie. 
Dar Wayne a considerat că uneori trebuie altceva. Un scut, poate? 
Sau poate că era prea poetic. El nu se prea pricepea la poezie. 

Uneori chiarera nevoie de un tip care mai trecuse prin asta. 

Cei doi s-au ivit de după coloană, cu armele scoase, și au 
văzut o grămadă de oameni înghiontindu-se și împleticindu-se 

spre ieșire. Waxa coborât arma, năucit, iar Wayne a zâmbit larg 
în timp ce plecau toți până la ultimul. Bineînţeles, unii s-au uitat 
în urmă — cu îngrijorare, de parcă ei ar fi fost șefii acelui grup 
și nu voiau să-și părăsească poziţiile. Dar când armata te lasă 
singur în confruntarea cu doi Dublu-născuţi pregătiți de luptă 
ale căror victime începeau să atingă numere cu trei cifre... 

În câteva secunde, sala din marmură de la intrare s-a golit 
cu totul. Waxa schimbat o privire cu Wayne, apoi s-au îndreptat 
spre ușile mari din lemn din capăt și le-au dat de pereţi, dezvă- 
luind un șir impunător de trepte care duceau la un soi de sală de 
bal cu o lucarnă. În vârf stătea un bărbat la costum și o femeie 
cu melon, fluturând un baston de luptă într-o mână și strădu- 
indu-se din răsputeri — dar eșuând lamentabil — să-i imite 
rânjetul lui Wayne. 

— larăși tâmpiţii ăștia doi? a zis Wayne, oftând. Bine... O 
iau pe aia cu pălărie. Tu... 

— Nu, a spus Wax, încet. 

— Nu? 

— Nu, a repetat Wax. Ăștia sunt construiți și antrenați spe- 
cial ca să ne distrugă. Ăla știe exact cum să mă vâneze. 

— Deci... a spus Wayne zâmbind larg. Eu îl iau pe ăla, iar 
tu iei femeia? 

— Ba bine că nu, a zis Wax zâmbind. Să nu uiţi că ăsta-i 
Parazit. Să nu te-apropii prea mult, că-ţi anulează abilitățile 
allomantice. 

— Prietene, a spus Wayne, pe asta mă și bazez. Hai să tre- 
cem la treabă. 

Grenadele allomantice din mâna lui Marasi au vibrat atât de 
puternic, încât a avut impresia c-o să-i scuture carnea de pe 
oase. Allomanţii din Comunitate s-au adunat în jurul bazinului 
strălucitor, care dispărea cu repeziciune — cu mâinile băgate 
în el ca să-l atingă, să tragă energie din el. Pielea a început să le 
strălucească pe măsură ce se umpleau cu energie. 

Marasi a intrat chiar în mijlocul bazinului. Și simţea soldaţii 
aflați de cealaltă parte a acestuia, undeva departe și imposibil de 
aproape în același timp. Așteptând. 

Trebuia neapărat să scape de energia aia. În clipa aceea. 
Marasi a continuat să extragă energie, încărcându-și grenadele. 
Habar n-avea cât puteau rezista. Nu mai avusese niciodată acces 
la o asemenea sursă de putere. 

— E prea mult! a strigat un bărbat. Ce să fac cu ea? 

— Arde-o! a răspuns Marasi. Consum-o! 

— Pentru ce? 

— Nu contează! a ţipat Marasi. Nu trebuie decât să scăpăm 
deea! 

A fost copleșită de rafale de Allomanţie emoţională în timp 
ce Armal își folosea puterea de Aţâţare. Metalul din sala radio 
a vibrat și s-a făcut bucăţi. Allomanţii din încăpere au extras 
fiecare strop de energie de care erau în stare. 

Bazinul s-a micșorat și mai mult. Lui Marasi i s-a părut — 
datorită valurilor de încredere pe care i le trimitea Armal — că 
simţea cum soldaţii din cealaltă parte încep să se agite. Apoi a 
simţit altceva. Ceva care apărea. Aveau să intre. A înţeles într-o 
clipă — trebuia să-ţi dorești să intri prin portal. Să-i ordoni să 
te lase să intri. Începeau procesul. 

Nu veţi reuși, s-a gândit ea. Apoi a lăsat ambele grenade jos 
şi a folosit aceeași comandă mintală ca să li se deschidă portalul. 

Mișcarea din cealaltă parte s-a oprit. A încremenit în timp, 
în vreme ce ceilalți Allomanțţi au continuat — cu ochii măriți — 
să extragă energie din bazin. Au supt puterea uriașă până când 
strălucirea, în cele din urmă, a dispărut. Dintr-odată, încăperea 
a redevenit o sală de bal obișnuită cu o groapă de vreun metru 
adâncime săpată în podea. 

A rămas cu o ultimă impresie din cealaltă parte. Cu un șoc. 
Judecând după câtă energie pusese în grenadele alea, avea să 
treacă o vreme până când armata urma să-și dea seama ce se 
întâmplase. 

Ceilalţi Allomanți s-au înghesuit unii în alții, epuizați. Nu 
crezuse niciodată că folosirea puterilor lor avea să le dea atâtea 
bătăi de cap, dar se simţea stoarsă de vlagă. Nu doar din cauza 
a ceea ce făcuseră acolo, ci și pentru că toate se întâmplaseră 
într-un timp atât de scurt. 

S-a îndreptat șchiopătând spre marginea bazinului și i-a 
lăsat să o ajute să iasă. 

— Și-acum ce facem? a întrebat Armal în cele din urmă. 

— Acum, a spus Marasi întinzându-se pe spate, nu ne 
rămâne decât să sperăm că prietenilor mei le-a fost mai ușor 
decât mi-a fost mie. 

Normal, s-a gândit Wayne, în timp ce urca în goană treptele. 
Wax vrea să mă bat eu cu varianta lui rea. Și el ia treaba ușoară. 
Geamăna mea malefică o fi stat toată după-amiaza la băut. Să vezi 
că-i pilită. Mai ales că i-a zburat jumătate de față mai devreme. 

Treptele duceau spre o sală mare de bal, cu covor roșu și 
fără mobilier. O lucarnă împiedica ceața să pătrundă pe deasu- 
pra, dar în cea mai mare parte era un spaţiu deschis, cu tavane 
înalte și fără obstacole. Nu aveau nici unde să se adăpostească. 
Cei doi s-au retras puțin, în timp ce Wayne și Wax goneau pe 
trepte — Wax a făcut un salt prin aer cu ajutorul oțelului la 
sfârșit, căci așa era el. 

Wayne a privit-o țintă pe femeie, prefăcându-se că avea de 
gând s-o atace. Dar imediat ce s-a apropiat, a luat-o la stânga 
și s-a năpustit asupra Monedăzvârlitorului. Surprins, bărbatul 
a scos un strigăt, în timp ce Wayne i-a doborât pe amândoi, 
trimițându-i la podeaua acoperită cu covor. 

Dar-ar rugina... Ce duhnește colonia ăstuia. 

Bărbatul s-a zbătut să scape, dar Wayne l-a apucat de sacou 
și l-a ţinut la podea. Wayne știa cum să lupte alături de Wax, 
ceea ce însemna că știa și cum să lupte împotriva lui. Trebuia să 
stea aproape de Wax, altfel făcea vreuna din aia deşteaptă, cum 
ar fi să zboare și să-l umple de gloanţe. 

Bărbatul a icnit, încercând să-l îndepărteze pe Wayne și 
părând uluit de întreaga experienţă, în timp ce se luptau pe 
podea. În cele din urmă, a pus mâna pe fața lui Wayne și l-a 
Parazitat — făcând să-i dispară aliajul fuzibil din stomac. 

Wayne a continuat să lupte, încercând să-l apuce de cap, 
dar bărbatul era puternic. Prea puternic. 

— Ştii ceva, a zis el, tu ești prea frumos ca să fii o copiea lui 
Wax. Mai fă și tu rost de-o cicatrice, ceva. 

Bărbatul a încercat să-l apuce pe Wayne de mână și să se 
elibereze, dar Wayne i-a dat drumul cu mâna aceea, după care 
l-a apucat cu cealaltă, rânjind și rămânând aproape de el. 

— Ticălosule! a mârâit bărbatul. Du-te și luptă-te cu 
Getruda, după cum ţi-e sarcina! Eu trebuie să-mi demonstrez 
abilităţile în luptă cu Ladrian! 

— De ce? a întrebat Wayne, în timp ce încerca să-și ducă 
braţul în jurul gâtului bărbatului — dar a palmat și un pic de 
aliaj fuzibil și l-a aruncat în gură. De ce aveţi voi doi această 
obsesie bolnăvicioasă de a ne imita? 

— Supravieţuirea, a spus bărbatul cu un mormăit, supra- 
vieţuirea celor mai vrednici. Trell le cere slujitorilor lui să dove- 
dească de ce sunt în stare. În ciuda oricăror dificultăți. Împotriva 
societăţii. În ciuda rolurilor pe care ni le asumăm în cadrul ei. Și 
când sunt mai mulți care ocupă aceeași poziţie în viaţă... ei bine, 
atunci doar cei mai puternici pot supraviețui și pot fi răsplătiți. 

— Dar-ar rugina, a spus Wayne. Amice, asta-i una dintre 
cele mai bolnave chestii pe care le-am auzit în viața mea. 

Falsul Wax i-a desprins degetele lui Wayne cu o putere 
crescută cu fludor. 

— Asta-i calea lui Autonomie. Ca să ne găsim locul în 
viitorul panteon al conducătorilor, trebuie să fim cele mai bune 
versiuni ale noastre. Nu noi încercăm să vă imităm pevoi, ci voi 
căutați să luaţi locurile care, de drept, ni se cuvin nouă. 

Wayne și-a schimbat poziţia, dar apoi a simţit ceva tremu- 
rând în partea din față a mantiei bărbatului. Wayne s-a ferit în 
timp ce unul dintre nasturii bărbatului — evident, din metal — 
s-a desprins și a zburat prin aer ca glonţul. 

— La naiba, a izbucnit Wayne, rostogolindu-se. Șmecheria 
asta cu nasturele ai furat-o de la Wax? 

Bărbatul s-a ridicat în picioare, uitându-se la Wayne în 
timp ce scotea un pistol din toc. 

— Normal că de la el ai furat-o, a zis Wayne. Chiar încerci 
să devii el. Eu credeam că ești la fel de dubios precum clona mea 
de colo, dar cu ceva mai multă clasă. š 

Bărbatul a început să tragă, însă Wayne a ridicat o bulă de 
viteză. Așteptându-se la expresia de șoc de pe fața bărbatului 
când avea să descopere că încă avea Allomanţia, Wayne și-a 
schimbat poziţia. 


Aspectul esenţial în înfrângerea falsului Wayne, după cum 
știa Wax, era să rămână suficient de aproape de ea încât să nu 
fie în stare să se folosească de bulele ei de viteză. Așa că atunci 
când Wayne a luat-o brusc la stânga, Wax s-a repezit în dreapta, 
luând-o prin surprindere pe femeia scundă cu melon. 

— Hei! a zis ea. Nu-i corect! Luptă-te cu cineva pe măsura 
ta! Sau măcar care duhnește ca tine! 

Ea i-a aruncat o bulă de viteză în sus cu câteva clipe înainte 
ca Wax să se apropie destul de mult încât să ajungă în perime- 
trul ei. Din perspectiva lui, ea s-a mișcat ca fulgerul. Din feri- 
cire, colaborase destul de mult cu Wayne încât să știe ce avea 
de făcut. Și-a schimbat traiectoria și a tras în podea cu un glonț 
obișnuit. Când ea a revenit la viteza normală, el s-a Împins din 
calea ei ca să se ferească de lovitura bastonului. 

— Hei! a zis ea. Stai locului, ca să te pot croi ca lumea, 
dar-ar rugina-n tine de nenorocit! 

— Asta-i tot ce poţi? a întrebat Wax, dând înapoi — 
ferindu-se de loviturile ei, dar rămânând destul de aproape încât 
să poată intra într-o bulă de viteză, dacă ea avea să facă una. Pe 
bune, credeam c-o să fie mai greu cu tine! 

— Nu-mi mai cita din ce ţi-a zis nevastă-ta azi-noapte, s-a 
răstit ea, și luptă-te cu mine! 

A mai aruncat o bulă de viteză, prinzându-l pe Wax — 
dar făcând să pară că Wayne și Monedăzvârlitorul fuseseră 
încremeniţi în timp ce se băteau. Wayne îl apucase pe individ, 
dintr-un motiv necunoscut. 

Oricum, Wax a împușcat-o pe femeie când s-a apropiat, dar 
ea abia a tresărit. Părea să aibă rezerve mari de sănătate — lucru 
care-ar fi avut logică dac-ar fi început să se pregătească să lupte 
cu el și cu Wayne cu ani în urmă. 

El a sărit înapoi, plutind pe-o uşoară Împingere-în-oţel 
spre perimetrul bulei de viteză, unde se simțea un freamăt în 
aer. A fost nevoit s-o separe de metalmințţile ei. Wax a încărcat 
Răzbunătorul cu un cartuș cu glonţ ucigaș-de-ceaţă, deși ea se 
vindecase după ultimul cu care trăsese în ea. 

Unde s-o împușc? Memorase cartea de Hemalurgie pe care 
le-o trimisese Moartea, dar avea să fie greu să-i scoată țepușele, 
pe care le purta adânc în fiinţa ei. Dar puterea sa de vindecare 
venea din metalminţi, iar numeroasele-i operaţii îi înfipseseră 
metalminţi în mâini și picioare. Era mai ușor să-ţi revii după un 
ac înfipt în osul braţului decât după unul în piept, și mai ușor 
de scos, dacă era nevoie. 

Ea a mârâit și a lăsat bula deviteză jos, după care a atacat — 
încercând, evident, să-l determine să se ferească și să ajungă mult 
în exterior. Însă anii petrecuţi alături de Wayne îi oferiseră capaci- 
tatea dea calcula din instinct distanţa pe care trebuia s-o păstreze 
față de ea — ceea ce, din păcate, însemna că trebuia să rămână 
periculos de aproape de atacurile ei. În timpul următorului său 
salt făcut în încercarea de a trece de ea, a trebuit să rămână sufici- 
ent de jos încât ea să reușească să-l lovească zdravăn în picior. Din 
fericire, nu i-a rupt nimic, dara durut al naibii de tare! 

Ea a observat asta și a rânjit diabolic. 

— O, durerea aia... Durerea aia delicioasă. Vino-ncoa! Ăsta 
a fost doar aperitivul. 


Wayne și-a păstrat concentrarea, ridicând o bulă de viteză 
şi urmărindu-l pe Monedăzvârlitor, încercând să-l ia în vizor. 
Trucul acela cu nasturele îl îngrijora pe Wayne. Rezerva de sănă- 
tate ce-i mai rămăsese avea să-i permită să supraviețuiască unui 
glonţ sau două, dar nu mai multe. Se simţea foarte expus. 

Trebuie neapărat să fiu atent și la super-metalul pe care-l are 
ăsta, s-a gândit Wayne. Sau... de fapt... ăla-i probabil cea mai mare 
șansă pe care o am ca să-l înving... 

După ce și-a dat seama de direcţia în care bărbatul își mișca 
braţul atunci când ţintea, Wayne și-a schimbat poziţia și a coborât 
bula. O serie de pocnituri au răsunat în timp ce bărbatul și-a ratat 
focurile de armă. Apoi Wayne a făcut o fentă din direcția opusă 
și s-a repezit din nou la el. De data aceasta, bărbatul a reușit să se 
ţină pe picioare. 

Wayne a mormăit. 

— Ştii ceva, Împuţitule — pot să-ți zic Împuţitu'? —, eu te 
respect pentru ceea ce faci. Pătrunzi în mintea omului, ca să-ți dai 
seama cum să-l baţi? Bună strategie. Dar... 

Bărbatul i-a Parazitat aliajul fuzibil lui Wayne, apoi l-a 
îmbrâncit și a început să-l ia la pumni, cu faţa roșie de furie. 
Wayne a evitat loviturile, apoi a făcut un salt înainte și l-a prins 
din nou. 

— Dar nu ţi-ai făcut și tu griji? Că te contaminezi? Vezi tu, 
Wax nu-i o lepădătură de om. În vreme ce tu chiar ești. Deci, 
imitându-l pe el, poate ajungeai și tu să faci un lucru bun, din 
greșeală. 

Bărbatul a mârâit, îmbrâncindu-l pe Wayne laoparte, apoi a 
tras câteva focuri. Wayne a încasat unul dintre gloanțe — au! —, 
dara mai reușit să tragă o dușcă de aliaj fuzibil. Aia era cheia. Era 
de așteptat ca unul ca el să rămână fără un metal așa scump. 

Dar ăla nu știa. Nu se lupta doar cu Wayne, nenorocitul de 
treabă. Se lupta cu Wayne Terrisborn, snobul putred de bogat cu 
mulți, mult prea mulţi bani de aruncat. 

— Ştii că mă pot vindeca, nu? a zis Wayne după ce s-a ferit 
de o altă bulă de viteză. E o prostie să mă-mpuști. 

— Nu și dacă doare! l-a repezit bărbatul, deși a încetat să 
mai tragă. 

Fusese o greșeală să-l lase pe Wayne să-l convingă să se 
oprească. N-avea de unde să știe că Wayne nu mai avea multă 

sănătate — dar în general învingeai un Creator-de-sânge 
făcându-l să-și consume metalminţile. 

În schimb, bărbatul s-a scotocit prin buzunare și a scos 
ceea ce părea a fi o pereche de cătușe din aluminiu. Wayne și-a 
înghiţit o glumă proastă. Căci asta... chiar era o idee bună. Dacă 
ar putea să se prindă de Wayne suficient de mult timp încât să-l 
lege de ceva, apoi să scape, putea să bage în Wayne câte gloanţe 
avea el chef, pe îndelete. Singura cale de scăpare ar fi ca Wayne 
să-și taie singur mâna. 

În timp ce se gândea la varianta asta, bărbatul a schițat un 
gest cu cătușele spre Wayne — lucru pe care nu trebuia să-l facă, 
dar Wayne putea să admire frumoasa postură — și a dezlănţuit 
un val cumplit de putere allomantică, smulgând covorul din 
capsele cu care era prins și aruncându-l pe Wayne în spate. 

Dar-ar rugina... Până și metalminţile — înfipte sub pielea 
de pe coapse — simțeau loviturile. Dar Wayne fusese pregătit 
pentru asta. Așa că s-a prefăcut ameţit, urmărind în schimb cu 
atenţie cum bărbatul a scos pe ascuns un flacon cu aluminiu din 
buzunarul interior al hainei și a luat o doză. Wax spusese că ori 
de câte ori se folosea de super-Împingerea aia, individul avea să 
fie nevoit să-și refacă rezerva de oţel. 

Acum știu unde ţii flaconul ăla, prietene. 

Cu o altă bulă de viteză, Wayne s-a apropiat în goană. 
Bărbatul a gemut în timp ce — încă o dată — Wayne s-a agăţat 
de el. 

— Fir-ai tu să fii de jegos mic și enervant! s-a răstit bărbatul. 

— O, prietene! Scumpul mamii copilaș, a zis Wayne 
trăgându-se mai aproape de el, nici nu știi cât pot să fiu de 
enervant. 


— Ar trebui să-mi placă durerea, a spus femeia dându-i 
târcoale lui Wax, în timp ce-și continuau dansul — el încerca să 
stea destul de departe de ea, încât să se ferească de lovituri, dar 
nu prea departe, pentru a nu-i da ocazia să se retragă și să facă o 

bulă de viteză. Asta nu știam despre el. Am aflat de curând, știi? 
În tunel am aflat. Ăstuia-i place durerea. Trebuie să-mi placă 
durerea. Să mă bucur de teamă. Să savurez suferința. + 

Wax n-a răspuns, concentrat să păstreze distanța potrivită. 

— Ştii de ce? a întrebat femeia, fandând spre interior și 
făcându-l pe Wax să facă un salt înapoi. N-am știut asta la înce- 
put. M-a băgat în toţi sperieţii! Eu nu văzusem asta în el! Dar cu 
cât mă gândesc mai mult, cu atât are mai multă logică. Sigur îi- 
place durerea. Altfel ar fi încheiat povestea demult. Asta-i sin- 
gurul răspuns logic. 

Ea s-a năpustit, iar el a sărit înapoi la o distanţă cam prea 
mare, căci ea s-a desprins de el și s-a aruncat în cealaltă direcţie, 
rostogolindu-se la pământ cu o mișcare fulgerătoare. Waxa tras 
o înjurătură, îndepărtându-se și dansând pe lângă ea — obser- 
vând cu coada ochiului ceva ce l-a făcut să se simtă în largul lui 
și să se retragă. O clipă mai târziu, era spate-n spate cu Wayne. 

— Cum îţi merge? a întrebat Wayne. 

— E loc și de mai bine, a spus Wax. 

— Știu ce zici, a bombănit Wayne, dându-le o bulă de viteză. 
Vrei să încercăm ceva nou? Mai schimbăm și noi foaia un pic? 

A fluturat unul dintre bastoanele de luptă. 

— Sigur. 

Wayne i-a aruncat un baston de luptă, iar Wax i-a pasat 
Răzbunătorul, încărcat cu gloanţe de aluminiu. 

— Sari peste camerele cu gloanţe ucigașe-de-ceaţă, a spus 
Wax prinzând bastonul din zbor. Alea sunt activate de pârghia 
de sus. 

Bula a căzut, iar Wax s-a intersectat cu Getruda, baston 
contra baston — un trosnet aproape la fel de puternic ca acela 
scos de Răzbunător în timp ce Wayne trăgea câteva focuri spre 
Dumad. 

Wax a zâmbit auzind sunetul. În unele privințe era cara- 
ghios să-și audă prietenul trăgând cu arma. Dar important nu 
era ceea ce se întâmpla, ci rana care în sfârșit se vindecase. 

Wax a parat următoarea serie de lovituri cu bastonul 
de luptă. Era mai bună decât el — dar schimbarea îi dăduse 
o stare de confuzie evidentă. S-a repezit la el într-o poziţie 
mai defensivă, iar el a reușit să-i țină piept pentru scurt timp, 
apoi să-i aplice o lovitură peste coapsă. Căutând locul în care 
metalmințţile îi erau înfipte adânc în piele, unde Allomanţii nu 
le puteau influenţa. 

Nu-s în nicio coapsă, s-a gândi el, lovind-o din nou. Nici 
pe ea, nici pe Wayne nu păreau să-i deranjeze loviturile. 
Într-adevăr, îi scânteiau ochii de durere după fiecare lovi- 
tură, iar zâmbetul îi devenea și mai larg. În același timp, nu 
s-ar fi zis că resimțea plăcerea sălbatică pe care el o văzuse 
la cineva căruia-i plăcea durerea cu adevărat. Încerca să se 
antreneze prin forță brută, așa cum avea ea impresia că se 
antrena Wayne. 

Din anumite puncte de vedere, era chiar mai tulburător așa. 

În cele din urmă, ea a atacat mai agresiv, iar după ce el a 
încasat o lovitură în coaste — una care s-ar fi putut să-i provoace 
o contuzie —, s-a forțat să se retragă. Încă îl durea braţul de la 
șrapnelul de mai devreme și, dar-ar rugina... începea să se simtă 
epuizat. 

Așa încât atunci când s-a intersectat cu Wayne, Wax i-a 
aruncat din nou bastonul, primindu-și în schimb Răzbunătorul 
pasat de Wayne. Trăsese toate cartușele în afară de cele 
ucigașe-de-ceaţă. 

— lar lovești și te ferești? l-a întrebat femeia pe Wax, căs- 
când. Pe mine nu mă prea deranjează, căci îmi place să te văd 
cum te perpelești. Dar mi-ar plăcea mai mult să nu pierd toată 
noaptea. 

Wax trebuia neapărat să încerce ceva diferit. Și, folosindu-și 
vederea-de-oţel, a găsit o bucată potrivită de metal: un opritor 
de la o ușă din apropiere. A sărit și l-a apucat, apoi s-a întors din 
nou când femeia s-a repezit fulgerător la el. 

Era timpul să încerce ceva de modă veche. 

Wayne a reușit din nou să-l apuce pe Monedăzvâslitor. 
Bărbatul încetase să mai ardă metalele lui Wayne, și a încercat 
o mișcare inteligentă. S-a ridicat în aer — forțându-l pe Wayne 
să se țină strâns de el în timp ce atârna. Monedăzvârlitorul s-a 
aruncat prin lucarnă, apoi s-au avântat în cerul întunecat și 
ceţos. În timp ce făceau asta, un ciob de sticlă i-a tăiat cumplit 
braţul bărbatului. 

Hm, s-a gândit Wayne. Ia te uită. 

Rana nu s-a vindecat. Nu era Creator-de-sânge. Deci chiar 
exista o limită a numărului de țepușe pe care Set le putea înfige 
într-un om. Sau poate că Trell/Telsin pur și simplu nu voia ca ei 
să fie suficient de puternici încât s-o provoace. 

Faptul că era în aer îi permitea lui Wayne un nivel mult mai 
scăzut de control asupra luptei; trebuia neapărat să se ţină bine, 
căci dacă pica de acolo... păi, vindecarea avea să-i consume lui 
Wayne toate resursele. Nevoia lui Wayne de a se ţine cu ambele 
mâini i-a permis individului să-i prindă o cătușă la una dintre 
încheieturi. Dar-ar rugina... 

Wayne chiar a văzut cu coada ochiului instalaţia de pe 
acoperișul clădirii. Avea și o armă care semăna foarte tare cu... 
ei, cu un cârnat. lar cârnatul semăna cu scula unuia. 

Probabil că aia era racheta, și încă nu fusese lansată, ceea 
ce era un semn foarte bun. Sora lui Wax stătea acolo printre 
ingineri, la costum și cravată, iar ceţurile erau departe de ea — 
de parcă ar fi avut vreo bulă invizibilă de sticlă. Faptul că aștepta 
cu mâinile la spate și scruta întunericul... părea a fi un semn 
rău. 

Monedăzvârlitorul s-a lăsat mai jos, apoi s-a Împins într-un 
dispozitiv și s-a smucit în faţă, apoi o altă Împingere i-a aruncat 
în spate. Mișcarea bruscă l-a descumpănit pe Wayne, care a ate- 
rizat pe acoperiș, icnind a iritare. Nu era destul încât să necesite 
multă vindecare, dar totuși. 

La naiba... la naiba... la naiba... 

Păi, dacă individul ăla voia să lupte murdar, la fel putea face 
şi Wayne. Ce-i drept, Wayne lupta oricum murdar, dar se simțea 
mai bine în privinţa asta în momente precum acela. A alergat 
spre lucarna spartă, pe unde spera să coboare să-l ajute pe Wax 
în lupta cu Getruda. 


Wax s-a folosit de opritorul ușii metalice ca de un ciomag, 
Împingându-l spre femeie. Ea s-a ferit din instinct, pentru că un 
obiect atât de mare avea să o rănească mai grav decât un glonţ. 

Wax a sărit peste ea în timp ce se rostogolea, apoi a Împins 
din nou opritorul ușii spre ea, lovind-o în braţ și rupându-i 
oasele. 

Ea a mârâit, iar agonia i-a străpuns fațada. S-a împleticit 
şi a încetinit pe moment, așteptând să se vindece — ceea ce i-a 
permis lui Wax să-și schimbe poziţia și să-i tragă un opritor de 
ușă peste picior, rupându-i și acolo oasele. 

Opritorul a ricoșat într-o parte, iar el s-a folosit de o 
Împingere ca să-l ia și să-l arunce din nou. Ea însă reușise deja 
să se vindece și s-a ferit din calea lui — numai că arma o tot 
făcea să se ferească. Ori de câte ori nu era atentă sau arma cădea 
destul de departe încât să fie dificil de recuperat în scurt timp, 
el o lovea cu câte-un glonţ Împins de degete. Nu făcea pauze ca 
să reîncarce. O ataca neîncetat. 

Femeia a încetat să mai glumească. El a apucat o bucată 
zdravănă de metal din lucarna spartă și s-a folosit de ea. Arunca 
fără oprire cu lucruri în ea, ca un vârtej de oțel din calea căruia 
trebuia să se ferească, sau avea să fie încetinită de durere și vin- 
decare. Curând, a început să pară mai furioasă ca oricând și 
încerca mereu să găsească o cale de a-l implica direct. 

Însă Wax nu a lăsat-o. A tăiat-o pe femeie într-o parte. Apoi 
în cealaltă. Apoi i-a tras un glonț direct în braţ — și a zărit o 
sclipire de metal. Rana s-a vindecat într-o clipă, dar el a înțeles 
ce văzuse. Metalmintea ei. 

O clipă mai târziu, Wayne a căzut ca din pod, respirând 
greoi și mormăind în barbă. Wax i-a întins mâna, cu degetele 
în poziţia potrivită pentru a fi în bulă atunci când avea să apară. 
Cum orice parte a corpului care atingeaperimetrul contribuia la 
menţinerea ta înăuntru, doar cu acea atingere cu vârful degete- 
lor el a reușit să intre în bulă și să i se alăture lui Wayne. 

— Prietene, a zis Wayne, tare-i greu să te baţi cu tine, 
dar-ar rugina de nu... 

— Asemenea, a spus Wax. 

— Dar e distractiv! a observat Wayne. Ăsta s-a enervat pe 
bune! 

— Păi, a zis Wax, eu recunosc că mereu mi-am dorit un 
pretext ca să împușc pe cineva scund, cu melon şi cu accent 
exagerat. 

Wayne i-a aruncat o privire. 

— Ciudată chestie, a spus Wax. Nici nu pot să-mi dau 
seama de unde-i treabaasta. Din instinct, probabil. 

— Eu port pălărie de vizitiu, a bombănit Wayne, strân- 
gându-i mâna — cu mâna de careavea prinsă o cătușă. E altceva. 
A respirat adânc și, arătând spre cer, unde Dumad se ascundea 
în ceţuri, a continuat: Trebuie să-l fac pe ăla să coboare. Te bagi? 

Wax a aprobat din cap, iar când bula de viteză a căzut, 
s-au îndreptat-amândoi spre femeie. Asta i-a atras atenţia 
Monedăzvârlitorului, care nu-și permitea să lase doi oameni 
să-i atacealiata. A aterizat din nou pe covor, apoi a dezlănţuit o 
ploaie de gloanţe Împinse. În timp ce făcea asta, Wax i-a arun- 
cat lui Wayne o bucată de metal, apoi s-a îndepărtat de el cu o 
Împingere bine ţintită. Gloanţele au zburat prin spaţiul dintre 
ei. 

Wax s-a întors înapoi spre femeie, deoarece Împingerea îl 
apropiase cel mai mult de ea. Se vindecase în urma loviturilor 
încasate, dar părea să se miște mai încet și să respire cu dificul- 
tate, lac de sudoare. El cunoștea sentimentul. Avea dureri în 
zeci de locuri și nici adrenalina din urma luptei nu-și mai făcea 

efectul, deoarece petrecuse o zi întreagă străduindu-se din răs- 
puteri să nu rateze un termen-limită. 

Wax a ridicat Răzbunătorul, încărcat cu un cartuș 
ucigător-de-ceaţă. 

— Poţi să-mi spui măcar de ce? a întrebatel. De ce ești atât 
de obsedată de ideea de a-l imita? E mai mult decât o încercare 
de a-ţi cunoaște inamicul. 

Ea â tras adânc aer în piept. 

— Ai fost vreodată un necunoscut, Dawnshot? 

Înainte ca el să apuce să răspundă, ea a continuat, clătinând 
din cap. 

— Nu. Tot timpul ai fost cineva. Ai avut două nume. Și când 
ai fugit, tot ai avut bani... cunoaștere... ţi-ai trăit viaţa știind că 
ești stăpân pe tine. Fuga era un lux pentru cineva de teapa ta. 

A făcut o pauză, aruncându-și unul dintre bastoane în aer 
și prinzându-l. 

— Păi, nu toţi avem șansa asta. Unii dintre noi profităm 
de șansele care ni se oferă. Chiar să devenim altcineva? Păi, 
tentația-i mare! 

Wax a ţinut arma îndreptată asupra ei. 

— Pleacă. Nu te cunosc, dar îţi spun un lucru: ăștia te-au 
mințit. Și Trell, și Set. Te-au mințit. Tu ești cineva. Și cineva, pe 
undeva, îți simte lipsa. 

Ea a zâmbit larg, 

— Au zis că ai să pătrunzi în mintea noastră. Au zis ei bine! 
Doar că uite care-i treaba, eu sunt mai isteață decât tine! Și-am 
să intru prima în capetele voastre... 

Și s-a năpustit asupra lui. Wax a întors puţin Răzbunătorul 
asupra ei și a apăsat trăgaciul — glonţul ucigaș-de-ceaţă i s-a 
înfipt în umărul drept. Explozia secundară a venit o clipă mai 
târziu. 

Și i-a smuls braţul din umăr. 

Ea s-a smucit, apoi s-a oprit, căscând gura la rană. Nu se 
vindeca, deoarece brațul era cel ce păstra metalmintea în care-i 

era depozitată vindecarea. Probabil că avea pe undeva altă 
metalminte — era o bună idee să aibă mai multe —, dar în cazul 
ăsta o forțase să folosească destulă vindecare ca s-o golească. 
Deoarece braţul nu i se vindeca. 

Rana era urâtă, dar nu atât de gravă pe cât și-ar fi închipuit 
cineva. Din rănile la cap curgea sângele gârlă, dar dacă retezai 
un membru... ei bine, era îngrozitor. Dar întotdeauna era mai 
puţin sânge decât se aștepta. 

Femeia i-a aruncat o privire, aproape implorându-l din 
ochi, dar a continuat să alerge spre el. Așa încât, oftând, Wax 
a aruncat un glonţ în aer și i l-a înfipt în cap Împingându-l cu 
precizie chirurgicală. 

Corpul ei s-a prăbușit. Wax a oftat, simțindu-se stors de 
vlagă. Și acum... oare unde fugise Wayne? 


Monedăzvârlitorul a ridicat mâna spre Wayne, pregă- 
tindu-se să facă din nou trucul cu super-Împingerea. 

Wayne s-a pregătit, apoi a fost împins grămadă, abia 
reușind să ridice o bulă de viteză la timp. I-a aruncat o pri- 
vire în sus și a văzut un glonţ strecurându-se prin aer cam la 
o lățime de deget de marginea bulei. El s-a dat laoparte rosto- 
golindu-se, iar glonţul a străpuns bariera, ricoșând și trecând 
pe lângă el. 

Bine. Așa deci... A scrâșnit din dinţi și s-a aruncat înainte, 
lăsând jos bula de viteză și năpustindu-se asupra individului. 
Falsul Wax s-a așteptat la asta, bineînţeles. Wayne mai folosise 
șmecheria aia de multe ori. Tipul a tras câteva gloanţe, de care 
Wayne s-a ferit. 

Resemnat, falsul Wax a ridicat o mână, pregătindu-se de o 
luptă corp la corp. 

Wayne l-a pocnit în plină figură cu un baston, spărgându-i 
nasul. Bărbatul a înjurat și a făcut un pas înapoi, plin de sânge. 

— Mda, a zis Wayne, așa-i mai bine. Acum nu mai ești atât 
de arătos. 

Bărbatul a urlat și a ridicat arma. 

Wayne a izbit partea goală a cătușelor de încheietura indi- 
vidului. Sângerând și la față, și la mână, Monedăzvârlitorul 
a rămas cu gura căscată văzând asta. Apoi, urlând de furie 
şi frustrare, i-a Împins pe amândoi în aer cu o forță extra- 
ordinară. Întocmai cum sperase Wayne că avea să se întâm- 
ple, deși forța propulsiei aproape că i-a smuls braţul din 
articulaţie. 

S-a prins de individ, apoi s-a agăţat și i s-a cățărat pe corp, 
ţinându-se de mantia lui în timp ce ajungeau sus, sus, sus în văz- 
duh. Prin ceață, cu o Împingere-în-oţel incredibilă, depășind cu 
mult înălțimea la care ar fi fost în stare să ajungă Wax cu același 
metal. Acel super-metal — oare duraluminiu îi zicea? — chiar 
era mare șmecherie... 

— Ştii, a zis Wayne încercând să acopere urletul vântului, 
problema ta e că te-ai specializat prea mult! 

Bărbatul l-a apucat pe Wayne de gât, fără să se mai sinchi- 
sească să folosească pistoalele. Au continuat să urce, apoi s-au 
avântat din straturile superioare ale ceţurilor pe un tărâm scăl- 
dat în lumina stelelor. 

— Ai făcut tot ce-ai putut ca să înveţi să te lupţi cu Wax, 
a zis Wayne, dar nu te-ai antrenat ca să mă învingi pe mine. 
Asta-mi arată că ai fost prea concentrat pe o singură chestie. 
Alege-ţi și tu un hobby, ceva! 

În cele din urmă, au ajuns la cel mai înalt nivel la care 
puteau fi Împinși și au intrat în picaj. Când au ajuns din nou 
la ceţuri, bărbatul l-a înghiontit pe Wayne și s-a desprins de el, 
lăsându-l să atârne de cătușă. Cu cealaltă mână, falsul Wax a 
căutat în buzunarul interior al mantiei. 

A scos o batistă galbenă, cu un iepuraș brodat într-un colţ. 

— Eu zic, a strigat Wayne, să te-apuci de buzunărit lumea. 
Prinde bine, dar-ar rugina! 

Și zicând aceasta, Wayne i-a aruncat în întuneric flaconul 
din aluminiu al bărbatului, plin cu metale. 

Bărbatul l-a urmărit căzând, cu ochii măriţi de spaimă. 
Vântul s-a întețit din nou în timp ce cădeau. Bărbatul se zbătea, 
scotocind cu disperare prin toate buzunarele. 

— Ce, nu mai ai? a strigat Wayne. Nasoală treabă! 

Falsul Wax a întins mâna după Wayne în timp ce-și conti- 
nuau drumul în picaj, cu ochii injectaţi, plini de furie. Dar căde- 
rea era rapidă. Din ce în ce mai rapidă pe măsură ce cădeai mai 
mult. Wayne se întrebase mereu de ce era așa. 

— Hei! a strigat Wayne. Când te vezi cu Moartea... 

S-au prăbușit prin lucarnă, apoi au izbit podeaua cu un 
trosnet. 

S-a făcut beznă. 

După câteva minute, Wayne a deschis ochii și a gemut. 
Vindecarea depozitată îi fusese suficientă. Cu greu. S-a ros- 
togolit și a privit spre cadavrul frânt, căzut grămadă, al 
Monedăzvârlitorului. 

— Măi, frate, a bombănit el. Am căzut prea repede. N-am 
mai apucat să zic replica aia șmecheră. 

A găsit cheile de la cătușe în buzunarul bărbatului și s-a eli- 
berat. Pe Năruire, ce-l dureau toate... Avea să aibă niște vânătăi 
de toată frumuseţea mâine-dimineaţă. Metalmintea îi vinde- 
case mai întâi părțile mai grav afectate, scăpându-l de moarte. 
Dar nu ajunsese decâtpentru o vindecare din aia pe economie, 
iar acum nu mai avea rezerve. 

— Când te vezi cu Moartea, a zis Wayne, trăgându-i cada- 
vrului un șut în coaste, să-i zici că-mi datorează cincizeci de 
cartuşe. 

S-a îndreptat spre Wax, care scosese metalminţile din braţul 
smuls al femeii, care nu era sub nicio formă o clonă a lui Wayne. 
Făcuse o treabă bună. Erau poveşti despre Creatori-de-sânge 
Compuși care-și creșteau un corp cu totul nou dintr-un mem- 
bru smuls. 

— Hai să le scoatem și țepușele, a zis Wayne. Pentru orice 
eventualitate. 

— Hai să oprim bomba mai întâi. 

— Soră-ta-i acolo, l-a avertizat Wayne. Cu racheta aia, gata 
să-i dea drumul. 

— Bine, atunci, a spus Wax. 

Au traversat camera, îndreptându-se spre lucarnă. 

— De ce-ai luptat așa aproape? a întrebat Wayne. Trebuia 
să rămâi sus. Cea mai bună ocazie ca să ai sorți de izbândă cu 
un tip care seamănă măcar un pic cu mine, doar în aparenţă! 

— N-am avut cum. Nu era timp. Trebuia să rămân aproape 
de ea, să o oblig să mă atace. 

Hm. Poate că amândoi își doriseră ca lupta să aibă o miză 
personală de data asta. S-au poziţionat în mijlocul încăperii, 
așteptând ca Wax să se prindă și să-i arunce pe amândoi spre 
lucarna deschisă, din carelumina se revărsa în jos ca apa dintr-o 
cascadă fantomatică. 

Dar Wax s-a oprit. 

— Ce faci, prietene? a întrebat Wayne. 

Încă privind fix în sus, Wax s-a scotocit într-un buzunar, de 
unde a scos un cercel mic. Avea forma unui cui îndoit. O icoană 
pentru un urmaș al Căii, dar pentru el era mult mai mult. 

Și-l punea rareori în ureche, doar când avea nevoie. În 
noaptea aceea și l-a prins de ureche, după care a șoptit ceva. 

— Eu mi-am jucat rolul, a șoptit Wax. Am devenit sabia ta. 
Vreau să-ţi joci și tu rolul. 

Rolul meu, a spus Armonie în mintea lui, era să te îndrept 
spre calea... 

— Nu, a spus Wax, reîncărcând repede în timp ce scruta 
ceţurile. Nu-i suficient. Nici pe departe, Sazed. Pot să omor 
oameni. Sunt mult prea priceput la asta. Dar nu pot să omor 
un zeu. Dacă Autonomie intervine, o să am nevoie de ajutorul 
tău. 

Autonomie nu va interveni, a spus Armonie. Nu ne stă 
în fire, pentru că ne-am expune. A Învestit-o pe sora ta, dar a 
făcut-o în mare pentru a-i permite lui Telsin să comunice cu 
adepții ei și să vizualizeze planuri cu un grad de complexitate 
mai ridicat decât ar putea un om obișnuit. N-o să se lupte cu 
tine. Partea care urmează n-o vei câștiga cu gloanţe. 

— Pot s-o omor pe Telsin? 

Mă bazez pe faptul că vei încerca. Dar... nu sunt sigur. S-ar 
putea să fie atât de puternic Învestită, încât să nu fii în stare. 
În cazul ăsta, Telsin va muri doar dacă Autonomie își retrage 
puterea. 

— Tot o să am nevoie de ajutorul tău. 

Eu... 

— Ce poți să faci? 

Eu... nu știu. Poate s-o imobilizez. Să-i întrerup legătura cu 
Autonomie. Poate. 

— Vezi să te pregăteşti, a spus Wax, ridicându-și pistolul 
reîncărcat cu o mână, după care l-a apucat pe Wayne de braţ. 
Wayne a aprobat din cap și s-a ținut bine de el. Wax s-a Împins 

în cuiele din podea, propulsându-se amândoi spre ceţuri, sus 
pe acoperiș. 

Imediat ce a pătruns în ceţuri, Wax s-a simţit mai bine. 
Oboseala i-a dispărut, durerile i-au trecut. Ceaţa era străveche, 
mai veche decât Armonie. Prinsese vremurile când Războinicul 
în Ascensiune și Ultimul Împărat opriseră sfârșitul lumii. 
Prinsese vremurile ascensiunii Lordului Conducător înainte de 
asta și protejaseră — poate și ameninţaseră — lumea la începu- 
turile existenţei sale. 

Mi-ai făcut ceva, s-a gândit Wax adresându-se lui Armonie, 
îndreptându-i un pic într-o parte și aterizând pe acoperiș. Azi 
mi s-au întâmplat tot felul de ciudățenii. E vreun efect al faptului 
că am ținut în mână Brăţările Doliului? 

Nu, a răspuns Armonie. E altceva. Dar nu a funcționat așa 
cum mi-aș fi dorit. 

Ceţurile l-au învăluit pe Wax în timp ce traversa un 
acoperiș rece pentru a o înfrunta pe Telsin. Ochii roșii îi stră- 
luceau, dând ceţii din apropiere o culoare sângerie. Ceaţa se 
ferea de ea. Ca un câine care fuge de furia cuiva care l-a lovit 
cu piciorul. 

— Ai dreptate, a spus ea. Chiar te-am subestimat. 

Wayne s-a oprit la o oarecare distanță de ea, cu Wayne ală- 
turi. În spatele lui Telsin se găsea o mașinărie mătăhăloasă cu o 
rachetă în vârf. Ascunsă privirilor celor de jos, „construcţia“ din 
perimetrul acoperișului era scăldată în lumina unor proiectoare. 
Inginerii lucrau frenetic la ea, aruncându-i câte-o privire plină 
de îngrijorare. 

— Wayne, a șuierat Wax, cu arma îndreptată asupra lui 
Telsin, du-te și ajută-i pe muncitorii ăia să ia o pauză de prânz. 
— Cu mare drag, a zis Wayne, grăbindu-se într-acolo. 

N-a depus prea mult efort ca să-i înghesuie pe toţi într-un 
colţ. 

Wax stătea acolo, cu arma aţintită asupra lui Telsin, 
simțindu-se... tulburat. Ajunsese până acolo. Găsise racheta. 

Așa ar fi trebuit să se încheie totul, nu? Dar ce trebuia să facă în 
continuare? 

N-o lăsa să te ia din nou prin surprindere, s-a gândit el. 
Acum șase ani a fost cu un pas înaintea ta. Și azi are vreun 
plan, în mod sigur. Să nu-i cazi în plasă. 

— Așadar, a spus Telsin, cu ochii strălucind și mai tare, 
iată-ne ajunși aici. Acum ai să mă lași să distrug Elendelul. 

— Pe naiba! a mârâit Wax. 

— La ce anume ai fi dispus să renunți, Waxillium, a spus 
ea, ca să salvezi o planetă? Câte vieţi ești dispus să sacrifici ca 
să faci ceea ce trebuie făcut? 

Ea s-a apropiat de Wax. El a armat Răzbunătorul, îndrep- 
tându-l în faţă. Dar-ar rugina... 

— Lui Autonomie îi place de tine, a spus Telsin. Te-a 
numit capodoperă. Eu n-am fost de acord, dar iată că m-ai 
convins. Armonie ştie că devine din ce în ce mai neputincios, 
că se apropie Discordie, și te-a creat pe tine. O sabie. Care 
poate acţiona atunci când el nu poate. 

S-a apropiat și mai mult, ignorând Răzbunătorul. Și de 
ce n-ar fi făcut-o? Armonie spusese că arma nu avea să-l ajute 
la nimic. Zâmbetul ei în timp ce înainta îi aducea aminte de 
momentul când ea s-a întors împotriva lui. De cum se simţise 
când fusese trădat de ultima lui rudă rămasă în viață. 

Momentul acela. Momentul acela cumplit în care își 
dăduse seama că, salvând-o, nu doar că ajunsese să fie el 
împușcat, ci ar fi putut cauza și moartea lui Steris, Marasi și 
Wayne. 

Acel moment cumplit rămăsese la fel de viu. Ca o agonie 
ce se cristalizase înăuntrul lui. O ultimă legătură cu viaţa de 
dinainte. Avea nevoie să învingă acea legătură, una la fel de 
mare ca și nevoia de a o învinge pe ea. 

— Crezi că Armonie ar fi în stare de așa ceva? a întrebat 
Telsin, făcând un semn spre rachetă. Dacă asta ar fi singura 
cale de a proteja locuitorii acestei lumi? Ar fi el în stare să 

sacrifice un oraș ca să le salveze pe celelalte? Sau ar încremeni 
în nehotărâre? Ca un poliţist în prima zi de lucru... 

Dar-ar rugina... Nu părea câtuși de puţin îngrijorată de 
sosirea lor. Ceva era în neregulă. Ceva era profund greșit. 

— Ei bine, a spus Telsin, sunt destul de puternică. Am să 
rezolv problema. 

La naiba... la naiba... la naiba... Nu era nimic cum ar fi 
trebuit să fie. O discuţie calmă pe un acoperiș... Un dispozitiv 
apocaliptic aparentoprit... Și totuși, Telsin era al naibii de încre- 
zătoare în sine. 

Nu ești doar o sabie, Wax, s-a gânditel. Ești detectiv. Asta-i 
viața pe care ţi-ai ales-o. Fii persoana care ai decis să fii. Nu omul 
care ai fost desemnat să fii. 

Wax și-a făcut ordine în gânduri și a dat laoparte durerea 
trădării. Gândește. Ai găsit acele grafice cu lansări. Niciuna din- 
tre rachete nu putea ajunge suficient de departe. Deci... 

Ela lăsat arma jos. 

— Nu funcţionează. 

Telsin a încremenit. 

— Dispozitivul de lansare, a spus el. A trecut atâta vreme 
și tot nu e în stare să ridice o bombă atât de mare, nu-i așa? Ai fi 
lansat-o deja dacă ai fi putut. 

Telsin a ridicat din umeri. 

Detectivul din el încerca să facă legături. Dacă ea avea 
într-adevăr impresia că lumea urma să se sfârșească dacă nu 
distrugea Elendelul, ar fi lansat oricum bomba. Sperând că avea 
să funcţioneze. Pentru că, dacă dădea greș, oricum se termina 
totul — așa că de ce să nu încerce? 

Simţind cum îl trec fiori reci, Wax a ridicat mâna și și-a 
sporit greutatea. Apoi a Împins în rachetă. Întreaga construcție 
s-a prăbușit, iar arma imensă — bomba — s-a izbit de acoperiș 
cu un zăngănit răsunător, sec. 

Era falsă. 

Telsin a făcut ochii mari. 

El s-a întors și s-a uitat peste oraș, învăluit în ceața 
ușoară — ca într-un vis. În cețuri, el putea gândi limpede; putea 
face legăturile care-i scăpaseră pe parcursul întregii zile. Unde 
era bomba? 

Plănuiseră asta ani întregi... așteptând să fie gata dispozi- 
tivul de lansare. Au construit platforma de lansare la înălțime 
pentru a avea cele mai bune șanse. Acestea erau firele potrivite. 
Urmase indiciile corecte. 

Problema era că, în cele din urmă, nu reușiseră să o facă să 
funcţioneze. Așa că atunci când Wax sosise, mai devreme, în 
ziua aceea, intraseră în panică. Mutaseră bomba altundeva. Dar 
unde? În mod sigur nu aveau de gând s-o transporte cu trenul 
sau cu mașina. Ar fi fost mult prea evident. Plus de asta, el îi 
spusese lui Steris să închidă ambele căi de acces în oraș. Și ce 
era cu asta? Trebuiau să mute și să instaleze bomba pe un nou 
dispozitiv de livrare. Așa că... 

Docurile, şi-a dat seama Wax, punând toată povestea cap 
la cap. Chiar au fost surprinși când am găsit tunelul de la conac. 
De ce să-și fi instalat ăștia laboratorul acolo, aproape de docuri, 
în loc să-l instaleze în siguranță în turnul acesta sau în vreuna 
dintre caverne? 

Pentru că aveau încă o metodă de livrare, o metodă de 
rezervă. În caz că racheta nu funcționa. lar când am intrat în 
oraș ei au acţionat, ducând bomba de aici la... 

S-a întors, căutând cu privirea prin întuneric, și a reușit, 
cumva, să vadă prin ceaţă. De parcă s-ar fi risipit doar pentru el. 
În depărtare, dincolo de oraș, a reușit să distingă dâre de lumină 
în largul mării. O navă de război imensă, din clasa Fludornaut, 
care fusese andocată toată ziua. O demonstraţie de forță, cre- 
zuseel. 

Dar și cel mai rapid mijloc de a transporta ceva de mari 
dimensiuni spre Elendel. O metodă care nu putea fi oprită 
printr-un blocaj feroviar sau rutier. 

Bomba se afla pe nava aceea. 

— A crezut c-ai s-o găsești, a șoptit Telsin. Cred că te pre- 
feră în locul meu. Eu... nu știu sigur ce să cred despre asta. 

Mintea lui Wax a început să se agite. Cum să oprească 
bomba? S-a grăbit spre marginea acoperișului, privind printre 
tijele de oţel ale fațadei construcţiei. 

— Wax? a strigat Wayne, apropiindu-se în grabă. Era să fac 
infarct când ai dat cu bomba aia de pământ. Ce se întâmplă? 

— Rachetele n-au funcţionat, a bombănit el. Nu destul de 
bine. 

— Autonomie voia să afle ce era cu ele, a spus Telsin. Se 
pare că balistica avansată și rachetele cu autopropulsie ne cam 
depășeau. Ciudat, cu puterea asta... pot vedea frânturi din ce 
urmează. Dar în cazul mecanismelor? Ei bine, alea necesită 
experimente, studiu, aproximare... 

Dar-ar Rugina și Năruirea... Nu avea cum să ajungă la nava 
aceea în timp util. Se avântase deja prea departe în ocean, cu 
mult dincolo de orice reușită printr-o Împingere-în-oțel. Ancora 
lui ar fi cedat, iar el s-ar fi prăbușit în adâncuri. 

— Prietene? a zis Wayne, îngrijorat. Wax? Care-i problema? 

Oare avea să reușească să ajungă destul de repede în 
Elendel? Se îndoia că era în stare să întreacă nava aceea. Și chiar 
dacă reușea, ce mai putea face acolo? Nava avea să detoneze 
aproapesigur bomba, deîndată ce o parte suficient de mare din 
oraș s-ar fi aflat în raza exploziei. 

— Hai, renunţă, Wax, a spus Telsin, apropiindu-se de el. 
Recunoaște că am dreptate. Știai că asta mă enervează cel mai 
tare la tine? Când eram mici, eu te invitam să mi te alături, iar 
tu, în schimb, mă judecai. Mereu te-ai crezut prea bun pentru 
mine. 

S-a întors, surprins de ura din vocea ei. 

— Zeci de ani te-am urât, a șuierat ea, cu ochii pulsând de 
un roșu și mai intens. Pentru că n-ai fost niciodată în stare să 
recunoști treaba asta. Ei bine, astăzi eu am să facceea ce trebuie. 
Iar tu o să priveşti. O să plângi. lar eu o să fiu în Ascensiune. 

Cum? 

Trebuia să existe o cale! 

— În noaptea asta începe o lume nouă, a spus Telsin. O 
lume ieșită dintre ruinele fumegânde ale Elendelului. Bazinul 
va fi închinat unui alt zeu, unul care nu e nevolnic. Unul care 
nu e șovăitor. Te-ai ținut toată ziua după mine. Dar acum tu 
ești cel prins, iar nava a scăpat. Bomba e pe drum. Și n-ai cum 
s-o oprești. Dă-i bătaie! Hai, aruncă-te în noapte, Wax! Ai să 
ajungi să înoți în golf... Sau poate ai să te grăbeşti spre Elendel, 
să te alături tuturor celor care vor muri în explozie. Bomba e 
programată să explodeze dacă nava e oprită sau atinsă de focuri 
de armă. E prea târziu. Am câștigat. Eu... 

Lovește-o, Armonie, s-a gândit Wax. Întreru pe-o. Acum. 

Telsin a rămas cu gura căscată. S-a împleticit, strălucirea 
roșie din ochi i-a pierit, gura i s-a deschis și s-a prăbușit nemiș- 
cată pe acoperiș. 

Corpul ei și-a depășit limitele, i-a spus Armonie. Waxilliun... 
e susținută doar de putere. Convinge-o pe Autonomie să se 
retragă. Oprește nava aia! 

Wax l-a privit în ochi pe Wayne, care-l implora, îngrijorat. 
Răspunsul. Care era răspunsul? 

Wax s-a uitat în jos prin lucarna spartă, unde ceața se 
revărsa ca apa într-un canal de scurgere. 

Abia a reușit să zărească, jos, un cadavru. 

Steris se afla în gara centrală, unde oamenii se îngrămădeau 
într-un tren — un tren de marfă, deoarece acestea puteau 
transporta mai multă lume. Verifica o listă. Un alt cartier 
evacuat. 

Ziarele începuseră să afle despre eforturile lui Steris. 
Octante întregi evacuate? Scurgeri de gaz misterioase folosite 
drept pretext? Oamenii, în număr din ce în ce mai mare, fugeau 
cu mașinile. Însă ea plănuise asta. Era parte din procedura de 
evacuare. 

A făcut un semn din cap spre TenSoon, care s-a apropiat pe 
furiș, purtând în continuare corpul poliţistului. 

— Daal și senatorii au fugit din oraș. Veștile despre pleca- 
rea lor se răspândesc. 

— E tulburător, a spus Steris. Dar nu înseamnă nimic în 
comparaţie cu nevoile noastre actuale. 

El avea o expresie pierdută. 

— Da, dar au luat Brăţările. Nu trebuia să le scot, nu trebuia 
să-i las să plece. Am stat prea mult departe de politica umană. 
Și, uitându-se la ea, a continuat: Nu am știut, Steris. Nu am știut 
că fuseseră secătuite. Am impresia că am fost cumva păcăliți. 
Eu... nu mai știu să mă port ca un om. 

— O să rezolvăm problema Brăţărilor, a spus ea, dacă vom 
reuși să supraviețuim încercării ce ne aşteaptă. 

El a scos un mârâit ușor, mai degrabă ca un oftat decât ca 
un semn de dezaprobare. S-au întors amândoi în timp ce guver- 
natorul Varlance se îndrepta spre ei, ștergându-și fruntea cu 
batista. A început ședințele din ziua aceea fardat cu machiaj 
alb, dar îi mai rămăsese puţin, doar nişte pete pe obraji. 

Prezenţa lui a conferit ordinelor lui Steris foarte multă 
autoritate. Oamenii se linișteau văzându-l pe el, pe guvernator, 
supraveghind eforturile de evacuare. Stând pur și simplu lângă 
ea, salvase, probabil, mii de vieţi. 

Se dovedisea fi dificil să-l împiedice să vorbească și să strice 
efectul fiind... ei bine, el însuși. 

— Cum te descurci? l-a întrebat ea, luând din nou notițe 
în timp ce un alt tren se îndepărta încet. Mai vrei niște cafea? 

— Nu, a spus el. Mulţumesc. 

A făcut o pauză, după care a vorbit mai încet. 

— Câţi crezi că putem salva? 

— Depinde întru totul de cât timp avem la dispoziţie. 

— Presupun că nu prea mult, a spus el, iar vocea i-a devenit 
și mai scăzută. Lady Ladrian, tocmai am primit un raport din 
partea agenţilor noștri secreţi din Bilming. S-a întâmplat ceva. 

Ea a simțit un fior rece în adâncul fiinţei sale. 

— Lansare de artilerie? 

— Nu, a spus el. Bilming a lansat o navă de război către 
Elendel. La viteză maximă. 

O navă de război. Steris s-a întors și i-a făcut semn cu mâna 
lui Reddi, care le-a ordonat polițiștilor să păstreze ordinea în 
timp ce oamenii urcau în trenurile următoare, după care s-a 
îndreptat spre ea în fugă. 

— Bilming a lansat o navă de război, a spus Steris. 

— Una singură? a întrebat Reddi. Putem să-i facem faţă, 
chiar și fără flota noastră. 

— Într-adevăr, a spus guvernatorul. 

O singură navă? Cu viteză maximă? 

O, nu... 

Răspunsul era evident pentru ea. 

— Nava este bomba, a spus Steris, făcând ochii mari. 
Wax a spus că va încerca să stopeze lansarea artileriei. Deci 
au trimis în schimb o navă, la viteză maximă, încărcată cu 
explozibil. 

— Preasfântă Dăinuire, a șoptit Reddi, apoi s-a uitat spre 
gara uriașă, încă plină de oameni. Ei, cu tot cu cei deja evacuaţi, 
reprezentau doar o parte din populaţia orașului. Putem să o 
bombardăm? 

— Și să detonăm bomba? a întrebat Steris. N-ar fi ales sis- 
temul ăsta de livrare dacă distrugerea navei ar fi oprit bomba. 

— Deci Dawnshot a dat greș, a spus guvernatorul, chir- 
cindu-se într-o parte, sprijinit de o coloană. Elendelul e pierdut. 

— Cât timp mai avem? a întrebat Steris. 

— Cu viteză maximă din Bilming? a întrebat Reddi. Nu 
prea mult. Câteva ore, cel mult. Poate chiar mai puţin de-atât. 

— Putem să scăpăm, a spus guvernatorul, dacă plecăm 
acum. Trebuie neapărat să urcăm în trenul ăsta! 

Steris stătea pe loc, amorţită. Ceilalți senatori părăsiseră 
deja gara. Trăncăneau încontinuu că se înșela, dar când le ajun- 
gea duhoarea fumului la nas, o rupeau la fugă. 

Dar ea ştia. Știa. 

A bătut cu palma în caiet, surprinsă de propria forţă, făcân- 
du-l pe guvernator să ezite. 

— Nava aia, a spus ea, nu va ajunge în oraș! 

— De unde știi? a întrebat guvernatorul. 

— Pentru că soțul meu, Waxillium Ladrian, o va împiedica. 

— Şi dacă nu reușește? 

Steris a răsfoit carneţelul său până a ajuns la scenariile cu 
dezastre pe care le anticipase, la o pagină plină cu proiecţii des- 
pre pericolele cutremurelor din largul mării. 

— O va împiedica, a promis Steris. Dar trebuie neapărat 
să evacuăm regiunea cea mai apropiată de golf, pentru orice 
eventualitate. Și să ne pregătim pentru posibilitatea unui tsu- 
nami. — A dat pagina la o hartă a orașului, arătând cu degetul 
pe ea. — În continuare trebuie să evacuăm aceste zone, în cazul 
în care cea mai bună soluţie a soțului meu este detonarea tim- 
purie a bombei. 

— Dar... dacă Dawnshot dă greș...? 

— Nu va da greș, a spus Steris. Și, luându-l pe guvernator 
de braţ: Am nevoie de ajutorul tău. Nu pleca. Rămâi aici. Fii 
erou, Varlance. 

— Dar... 

— Soţul meu va opri nava. 

— De unde știi? a întrebat el. 

În apropiere, unul dintre trenuri a scos un jet de abur și 
s-a dat ultima strigare. Guvernatorul Varlance a făcut un pas în 
direcţia aceea, apoi s-a uitat spre ea. 

— Pentruanumitelucruri, a spus ea încet, nu ne putem face 
planuri în viață. M-am străduit să învăţ lucrul ăsta, Varlance. 
Dar ceva ce-am învățat e adevărat: indiferent ce se întâmplă, 
Waxillium Ladrian chiar va ajunge acolo unde trebuie să ajungă. 
Într-un fel sau altul. 

Marasi a desfăcut ultima încuietoare și a deschis trapa grea din 
metal. Brațul și piciorul o dureau încă, dar depășise oboseala de 
mai devreme. 

Nu apăruse nicio armată. Odată capturat Entrone, soldaţii 
din Wayfarer se retrăseseră. Aproape toţi ceilalți — din ordinele 
lordului primar — fuseseră consemnați. 

Toată lumea aștepta să vadă ce urma să se întâmple. 

— Ar fi trebuit să ne dăm seama, a spus Armal. Atât de 
mult metal, după cum au recunoscut și ei, ar fi atras „mutanții“ 
lor. Trapa asta nu era menită să-i țină afară, ci să ne ţină pe noi 
încuiaţi înăuntru, ca să nu putem intra nesupravegheați în 
camera de observaţie. 

Marasi a urcat în camera de observaţie, care era într-adevăr 
diferită de camera de proiecţie pe care-o vizitase mai devreme 
în ziua aceea. Aceea era o încăpere rotundă, simplă, cu un sin- 
gur perete plat — „fereastra“ pe care se vedea un oraș distrus 
și cenușa care cădea. Se părea că deschiderea trapei activa 
sistemul. 

Știind ce a făcut, Marasi vedea imaginea pâlpâitoare drept 
dovadă că era falsă — dar pentru cineva care nu mai întâlnise 
niciodată așa ceva putea fi uluitor de convingătoare. Cumva apă- 
rea pe peretele din spate fără ca lumina proiectorului să străbată 
camera, astfel încât să poată fi întreruptă. 

Marasi i-a ajutat pe Armal și pe ceilalți să urce prin trapă. 
Cei patru au fost imediat înmărmuriți de imagine. În următoa- 
rea încăpere au găsit proiectorul — așezat în așa fel încât să 
arunce lumină asupra părţii din spatea unui cearșaf și să creeze 
imaginea în camera principală. 

În timp ce cei patru foști prizonieri studiau echipamentul 
și își băgau mâinile între acesta și cearșaf, Marasi a găsit și a 
deschis încă o ușiță — care dădea spre exterior. A lăsat ceața 
să se reverse înăuntru, dezvăluindu-le că se aflau într-o clă- 
diremică, banală, dintr-un cartier plin de depozite. Ușa dădea 
într-o stradă — iar în depărtare se vedea o parte destul de mare 
a orașului, sclipind în lumina becurilor electrice. 

Armal și ceilalți s-au adunat în jurul ei, privind cu uimire. 
Marasi nu putea decât să-și imagineze emoţiile pe care le 
resimţeau. O crezuseră îndeajuns de mult încât să lupte cu 
Entrone și cu Set, dar văzând asta... știind ce le fusese furat... 

— Îmi pare rău, a spus Marasi. Eu... 

— Ai fost recunoscătoare? a șoptit Armal. 

Marasi s-a încruntat în timp ce femeia privea orașul. 

— Pentru ăștia șapte ani. Ai profitat de ei? I-ai apreciat? 
Eu i-am petrecut dorindu-mi să mai am parte măcar de o zi din 
viaţa mea de dinainte. Să le arăt copiilor mei o lume plină de 
lumină și de viaţă, nu de piatră și de umbre. Te rog. Spune-mi 
că ai trăit anii ăia de libertate. 

— Eu... a început Marasi. 

Oare trăise? Petrecuse mare parte din timp alături de Allik, 
și fusese minunat. Și avusese multe realizări în carieră. Dar, în 
definitiv, era ceea ce-și dorea? 

Sau, mai bine zis, era tot ce-și dorea? 

Văzuse și aflase atât de multe lucruri. Și totuși... bieţii 
oameni fuseseră ținuți în umbre. Cu cât mai devreme ar fi putut 
fi salvaţi dacă Rază-de-lună și oamenii ei ar fi fost mai sinceri 
în legătură cu ceea ce știau? Marasi și Duhurile-însângerate se 
străduiseră ani întregi să atingă același obiectiv, iar ea nu știuse 
niciodată lucrul ăsta. 

Oamenii sufereau când adevărul devenea un bun pe mar- 
ginea căruia se putea specula. 

Deocamdată, a privit în sus — uitându-se prin cețuri, spre 
niște proiectoare care luminau deasupra. Oare ăla era... vârful 

Turnului Shaw în depărtare? Luminat, aprins în ceţuri ca un far 
din legende... 

În timpceseuita, cevaa strălucit acolo, iar luminile — unei 
explozii — s-au stins. 

Lui Wellid îi luase mult prea mult timp să admită că nu putea 
suferi oceanul. 

Se oferise voluntar pentru misiunea aceea — să navigheze 
la bordul Fludornautului A16 dinspre Bilming spre Elendel — 
deoarece gândise că așa era cel mai sigur. Pe o navă uriașă din 
oţel? Cea mai mare pe care-o văzuse vreodată? Protejată de 
gloanţele inamice de un blindaj gros? 

Se gândea că, imediat după începerea războiului, cel puţin 
avea să se afle la bordul unei nave absolut indestructibile, cum 
nu se mai construise alta. Da, urmau să atace Elendelul, dar ar 
fi preferat asta în loc să fie în Bilming, pe unde bântuia nebunul 
ăla de om al legii. 

Și acum se afla acolo, iar lumina cunoscută a Bilmingului 
se îndepărta tot mai mult. Primise ordin să vegheze pe punte în 
timp ce navigau pe apele agitate. Să vegheze la ce? Nu era nimic 
acolo în afară de spuma învolburată a apei și de ceţuri. Stingeau 
și luminile de la bordul navei, deoarece ieșiseră din golf și trecu- 
seră de orice ambarcaţiune pe care ar fi putut-o lovi. 

Gândise că navigatul în largul oceanului avea să fie o 
experienţă liniștită, dar nu în noaptea aceea. Valurile loveau, 
motoarele vibrau puternic. Și alte... zgomote fantomatice se 
auzeau de undeva de afară. Pleoscăitul care nu se potrivea cu 
direcţia de curgere a apei. Țipete în depărtare, care s-ar fi putut 
să fie de pescăruși. Dar ce pescăruș o fi fost ăla care ţipa noaptea? 

Speriat de zgomotele acelea, a scos capacul felinarului. Din 
păcate, nu a făcut decât să lumineze ceţurile — creând o aură 
ca de flăcări în jurul lui Wellid. Nu distingea mare lucru din 
ape; puntea navei se afla la o înălțime destul de mare. Când se 

înscrisese, nu-și dăduse seama cât de intimidant avea să fie să 
privească în jos. Parcă s-ar fi aflat în vârful unei clădiri cu trei 
etaje, iar apa ar fi fost tocmai jos. 

— Ce faci? a întrebat o voce aspră din spate. 

Gabria? Marinarul superior în grad l-a apucat de braţ și a 
închis imediat felinarul. 

— N-ai auzit ordinul? Cum ieșim din golf, mergem pe întu- 
neric. Vrei să ne vadă ăia din Elendel? 

— Mi s-a părut c-am auzit ceva, a zis Wellid desprinzându-și 
braţul. Nu trebuia să fiu eu cu ochii-n patru? 

— Dacă auzi ceva suspect, a spus ea, raportezi. Nu des- 
chizi felinarul decât în caz de absolută necesitate! N-ai ascultat 
comunicatul ăla? 

— Firește că l-am ascultat, a spus el. 

Deși mintea lui chiar o lua razna uneori. 

— De ce porți vestă de salvare? N-am primit ordine să 
purtăm! 

— Vreau să mă simt în siguranţă, a spus el. Auzi, Gab? Tu 
ce-ai de gând să faci cu recompensa? 

Cu felinarul protejat, nu o putea vedea în întuneric. Dar 
avea impresia că se uită la el o perioadă incomod de lungă. Îi 
scăpa ceva? 

— Recompensa? a întrebat ea. 

— Sigur. Recompensa aia mare care ne-a fost promisă. 
Pentru misiune... 

— Wellid, ce crezi că facem aici? 

— Livrăm o încărcătură. Către Elendel. E o armă, nu? O 
lăsăm acolo și plecăm, nu? 

A urmat o altă pauză stânjenitoare. 

— Da, a zis ea. Plecăm. Așa e. Dar eu nu fac asta pentru 
recompensă. 

Ar fi trebuit să se aștepte la așa ceva. Ceilalţi erau un pic 
mai... hotărâți în legătură cu toată povestea asta. Trell. Războiul 
iminent cu Elendelul. Probabil s-ar fi oferit voluntari pentru 

misiunea aceea chiar dacă nu s-ar fi aflat la bordul unei nave de 
război indestructibile. 

— Acoperă felinarul ăla, a zis Gabria, și cheamă-mă dacă 
auzi sau vezi ceva suspect. Credibil de suspect. 

A traversat cu pași mari puntea, lăsându-l singur cu cețurile 
reci și apele nepăsătoare. Ar fi trebuit să patruleze, dar nu-i 
dăduseră un traseu anume. Așa că după ce a ascultat valurile, 
simțindu-se de parcă ar fi auzit bezna urmărindu-l, a luat-o în 
direcția în care-o pornise Gabria. În mod logic, ar fi trebuit să 
rămână aproape de... 

Ce-a fost asta? 

Bufnitura în coca navei sigur nu fusese doar în imaginaţia 
lui. Venise din spatele navei — ăăă... dinspre pupa, să trăiţi —, 
iar sunetul se auzise de mai departe. A înaintat pas cu pas, 
ţinând felinarul într-o mână tremurândă. Chiar și acoperit, 
dădea un licăr de lumină. Care-i îngăduia să zărească balustrada 
din spate a navei. 

Sunetul ăla n-a fost nimic, şi-a spus el, hotărât. În ceață se 
auzeau tot felul de lucruri. Știe toată lumea. Nu trebuia să spună 
nimic, deoarece Gabria... 

O mână s-a întins din întunericul de dedesubt și s-a prins 
de balustradă. l-a urmat o siluetă, neagră ca smoala, vag umană, 
care s-a aruncat pe punte. Avea tentacule care-i fluturau în 
urmă, o sută, învârtejindu-se precum cețurile. În umbra aceea, 
Wellid a văzut o siluetă hidoasă. O arătare care nu era om, o 
arătare care nu avea cum să fie om. Ceţurile păreau să știe acest 
lucru, căci, deși se jucau cu tentaculele fluturânde, se fereau de 
siluetă. Aceasta respingea ceața. 

Era o nălucă-de-ceaţă, după cum știa Wellid. O spaimă a 
adâncurilor, o rămășiță din vremuri de demult. O arătare din 
poveşti și legende, venită să pună stăpânire pe sufletul lui. 

Și-a recăpătat glasul și a ţipat. Cu degetele tremurânde, 
a deschis capacul felinarului, scăldând puntea în lumină. Și 
scoțând la iveală... 


BRANDON SANDERSON 
548 


Un bărbat. Înalt, cu perciuni ce ieșeau în evidență, cu 
sacoul și cravata ițindu-se de sub o mantie groasă — cu franju- 
rile biciuite de vânt, în urma lui. 

Dawnshot era acolo. Chiar pe navă. 

Gabria s-a întors din capătul pasarelei. 

— Wellid, de ce...? 

Dar s-a oprit imediat, văzând că Dawnshot era acolo. A 
rămas cu gura căscată destul timp cât un al doilea bărbat să se 
caţere peste balustradă, să aterizeze cu o bufnitură și să-și pună 
pe cap un melon umed. 

— Nu! a spus Gabria în cele din urmă. Cum? 

Dawnshot și-a desfăcut larg mantia de ceaţă, dezvăluind 
ceea ce fusese ascuns înainte: o ţepușă mare din metal care-i 
ieșea din partea inferioară a pieptului, unde fusese înfiptă prin 
haine, străpungându-l direct între două coaste. 


Încet, Telsin și-a recăpătat cunoștința. 

S-a trezit pe acoperiș, chiar lângă falsa bombă eșuată. Încă 
dinaintea sosirii lui Wax, părea îngrijorată. Termenul-limită 
impus de Autonomie expira în ziua aceea. Poate-ar fi putut să 
mai obținăcevatimp — să facă racheta să funcţioneze — dacă... 
dacă n-ar fi fost el. 

A scos un mârâit ușor și s-a întors pe o parte, văzându-l 
pe unul dintre ingineri scuturând-o de braţ. Oare ce se 
întâmplase? 

Învestitura primită din partea lui Autonomie ar fi trebuit 
s-o împiedice să-și piardă cunoștința în halul ăla. Se simţea... 
stoarsă de vlagă. Simţea frigul în miezul fiinţei sale, o dureau 
braţele de la zgârieturile de pe acoperiș, avea pielea umedă. 
Dar-ar rugina... Se simţea din nou ca o muritoare. 

Ce se întâmplă? a întrebat-o pe Autonomie. 

Tu, a spus vocea îndepărtată — prea îndepărtată —, mă 
dezamăgești. 

Nu. Bomba e în curs de livrare! Sunt... sunt... 

Pentru prima oară, a studiat cu atenţie prăpădul din jurul 
ei. Un acoperiș distrus. Grinzi de oţel distruse. O rămășiță zdro- 
bită a lansatorului ei de rachete. 

— Ce... ce s-a întâmplat? a șuierat ea. 

— Au luat ţepușe din cadavre, a spus femeia. Din 
alea obișnuite, nu făcute din metalul tău. Dar una dădea... 
duraluminiu. 

Nu. 

Telsin s-a ridicat greoi în picioare și s-a îndreptat împleti- 
cindu-se spre marginea clădirii, ca să scruteze golful. Forţa 
Împingerii lui Wax îndoise și strivise chiar grinzile de susținere 
ale unui zgârie-nori, lăsând acoperișul crăpat și în pantă. 

Începe eșecul tău, a spus Autonomie, cu vocea din ce în ce 
mai îndepărtată. Nu ești vrednică. 

Focul dinăuntrul lui Telsin s-a stins. Puterea care-i ţinuse 
atâtea luni de cald se scurgea din ea. Pielea a început să-i devină 
cenușie. 

Nu! s-a gândit ea. Nu! Bomba nu poate fi oprită. Dacă 
intervin, se vor distruge pe ei înșiși și orașul. Poate chiar ambele 
orașe. Dar-ar rugina... 

Mai... vedem noi... 

Telsin a rămas cu gura căscată și a căzut în genunchi, încer- 
când să se liniștească. Așa era Wax. Încă din copilărie îi mâncase 
zilele, dar niciodată nu dejucase efectiv un plan pe care să-l fi 
pus ea în aplicare. Sincer, poate că nici măcar nu ajunsese la 
navă. O săritură ca aceea era practic imposibilă, iar ţinta lui nu 
era chiar atât de bună. 

Sau era? 


Wax a dat pe gât o fiolă cu metale, refăcându-și rezerva de 
oţel. Săritura cu Wayne în spate fusese ceva incredibil, cu vântul 
vuind vijelios, cu o forță asemănătoare cu cea din clipa când 
ţinuse în mână Brăţările Doliului. Abia când au ajuns la navă 
și-au încetinit apropierea cu Allomanţia — iar în cele din urmă 

au aterizat lângă niște hublouri, la câțiva metri sub punte. Se 
aștepta să fie muștruluit zdravăn de Wayne pentru că-l făcuse 
să se cațere tot restul drumului. 

O femeie marinar s-a întins după armă, iar Wax a căutat-o 
pea lui. Dar înainte cavreunul dintre ei să apuce să tragă, Wayne 
a aruncat un pumn de gloanţe în aer și le-a Împins, doborând-o 
pe femeie. 

— Dar-ar rugina, a zis Wayne. Ție ţi-a fost întotdeauna la 
fel de ușor? Că ușor a mai fost! 

Wayne s-a uitat la el. 

— Sincer să fiu, mai că-ți strică reputaţia, prietene! Dac-ar 
şti lumea cât e de ușor să fii Monedăzvârlitor, n-ai mai vorbi 
întruna de cât ești tu de mare și de tare... 

Wax a clătinat din cap, aţintind Răzbunătorul asupra celui 
de-al doilea marinar — care tremura cu felinarul în mână. 
Wayne insistase, desigur, să primească și el o ţepușă. Dar-ar 
Năruirea... Wax spera că ceea ce făcuseră nu constituise o blas- 
femie prea mare. 

Nu, a spus vocea lui Armonie în capul lui, nu-i nicio blas- 
femie, Waxillium. Aș spune mai degrabă că ai dat dovadă de... 
inițiativă în susținerea reciclării. 

— E bine de știut, a mormăit Wax. 

Nu pot vedea unde e bomba, i-a spus Armonie. Pot vedea 
doar ceea ce faci tu. Nu știam că nava era mecanismul de 
livrare — dar probabil va avea tot felul de sisteme și comutatoare 
de siguranță. Ai grijă. Nu ne permitem s-o detonăm din greșeală. 
Mă tem că până și de la distanţa asta ar fi mortală pentru mulți 
oameni nevinovați. 

Ciudat. Ajunsese din nou în punctul în care-l liniștea să 
audă vocea lui Dumnezeu în cap. 

Wayne l-a apucat pe individul cu felinarul de braţ, 
ţinându-l strâns și privindu-l fix în ochi — deși bărbatul nu 
părea să mai aibă nevoie de intimidare. 

— Bomba, a spus Wax. Unde este? 

— În... încărcătura? s-a bâlbâit bărbatul, după care a arătat 
spre o ușă din apropiere. În depozitul de muniţie. To... tocmai 


jos. la-te după liniile roșii pictate pe... pe pereți... . 
Wax a făcut un schimb de priviri cu Wayne, apoi a aprobat 
din cap. 


— N-aveți voie să intrați! a spus bărbatul. Arma e fragilă 
și s-ar putea să explodeze, deci numai experții au voie să pună 
mâna pe ea! O să aruncaţi toată nava în aer! 

— În cazul ăsta, prietene, a zis Wayne cu o voce tărăgănată, 
eu aș zice să faci tu cumva să nu mai fii pe navă. Dar repede! 

Wayne i-a dat drumul. Individul agitat s-a uitat la Wax, 
apoi la Wayne, după care — intrând în panică — s-a aruncat de 
pe navă în apele învolburate de dedesubt, luându-și felinarul cu 
el și lăsându-i pe cei doi în întuneric. 

— La naiba, a zis Wayne. Și eu care speram să-și găsească o 
barcă de salvare sau mai știu eu ce. 

— Ăştia de pe navă sunt niște fanatici, a spus Wax. Având 
în vedere că sunt implicaţi într-o misiune sinucigașă. 

Dintr-o parte mai îndepărtată a punţii au răsunat strigăte, 
iar capacele desfăcute ale felinarelor dădeau de înțeles că cineva 
observase că se întâmpla ceva. 

Din ce în ce mai agitat, Wax a luat-o înainte spre ușa meta- 
lică spre care arătase individul. O Împingere a izbit-o de perete, 
dezvăluind un șir de trepte care duceau spre punţile de jos. I-a 
surprins pe câţiva marinari care urcau treptele, înarmaţi cu 
puști. N-au apucat să tragă, că Waxi-a și doborât. Apois-aavân: 
tat spre trepte. Toată nava era construită din metal — inclusiv 
treptele. Era ușor să... 

Wayne s-a prăbușit lângă el, din cauza unei Împin- 
geri-în-oţel prost direcționate. S-a ridicat în picioare, 
împleticindu-se. 

— Partea aia e mai grea decât pare, a recunoscut Wayne. 
Auzi, prietene, tu ești sigur că mi-ai băgat ţepușa aia unde 
trebuia? 

— Am studiat temeinic cartea Lordului Născut-din-ceaţă 
de-a lungul anilor, Wayne. Dacă aș fi pus țepușa greșit, ai fi avut 
niște dureri cumplite. 

Wayne a icnit, apoi a luat o pușcă de la unul dintre mari- 
narii doborâţi. A făcut un semn din cap către Wax și — în ciuda 
faptului că le ceruseră marinarilor să se predea — au fost nevoiţi 
să împuște câțiva în timp ce coborau. Urmând liniile roșii, au 
ajuns într-o încăpere mică pe care scria DEPOZIT DE MUNIȚIE. 

Ar trebui să le explice cineva ăstora, s-a gândit Wax în timp 
ce descuia ușa, băgând apoi cheia în buzunar, că-i un obicei 
foarte prost să lași un paznic afară cu cheia. A pășit peste cada- 
vrul paznicului și i s-a alăturat lui Wayne în încăpere. 

Era pătrată, de vreo nouă metri lățime, și avea trei dispozi- 
tive mari de forma unor butoaie — pline de fire, la vreun metru 
şi jumătate înălțime — în apropiere de centru, la o distanță de 
un metru și jumătate între ele. Mai era un dispozitiv pe peretele 
din capătul încăperii, și el conectat cu fire care duceau la cele 
trei butoaie. Nu se vedeau pe nicăieri cronometre, panouri de 
control, nimic de genul ăsta. Era de-a dreptul uluitor. 

— Ai grijă, prietene, a zis Wayne, studiind cu atenție 
mașinăria. Ai mare grijă. 

— E un fel de comutator de urgenţă, a spus Wax. Cele trei 
butoaie sunt dispozitivele explozive, fiecare cu sursa lui de ener- 
gie. Dacă-l dezamorsezi pe unul, va trimite unsemnal care să le 
detoneze pe celelalte două prin drăcia aia de pe perete. Wayne, 
zi-mi, te rog frumos, că mai ai schemele alea. 

— Normal că le mai am, a spus Wayne, scotocindu-se prin 
buzunare. Am multe chestii interesante aici. 

A scos schemele pe care i le dăduse Wax, după care le-a 
întins pe podea. 

Ai dreptate, a spus Armonie în capul lui Wax, procesând 
informaţia mult mai repede decât ar fi putut s-o facă el. De fapt, 
situaţia e mai gravă decât crezi tu. Dispozitivul de control tri- 
mite un impuls la fiecare douăzeci de secunde către fiecare dintre 

cele trei butoaie, transmițându-le să nu explodeze. Dacă ăla se 
oprește, vor exploda. 

Apoi mai e și comutatorul ăla de urgenţă. Dacă se întâmplă 
ceva cu una dintre bombe, celelalte două vor exploda. Și dacă am 
avea trei oameni și fiecare ar dezamorsa câte un butoi, tot n-ar 

funcționa. Momentul e prea precis pentru oameni. Aţi ajunge să 
detonați două dintre bombe. 

— Despre ce putere de distrugere e vorba? a întrebat Wax, 
despăturind planurile bombei. Dacă îi punem o încărcătură, 
plecăm de aici și o lăsăm să explodeze în mijlocul oceanului? 

Waxillium, Wayne... a spus Armonie, iar Wayne a ciulit ure- 
chile, părând că auzea și el discuţia. Acesta este un nou tip de 
explozibil — transformarea directă a materiei în energie. Nu cred 
că Autonomie sau agenții ei înțeleg cât de distructivă e bomba 
asta. Având în vedere lucrul ăsta, și cât de mult metal au folosit, 
bănuiesc că au subestimat grav puterea bombei. 

Dacă am fi vorbit de o simplă explozie a harmoniumului în 
combinaţie cu apa, atunci da: ați putea s-o detonați în siguranţă 
aici în ocean. Dar o explozie cauzată de scindarea harmoniu- 
mului cu ajutorul trelliumului... Prieteni, n-am nicio idee câtă 
energie ar elibera. Nu pot fi întru totul sigur de ce s-ar întâm- 
pla dacă o armă atât de puternică ar fi activată. Ar putea arde 
întreaga atmosferă. 

Dacă nu, atunci ar putea rade de pe fața pământului nu 
doar Elendelul și Bilmingul, ci și multe orașe din apropiere. Sora 
ta e disperată, iar Autonomie e lipsită de scrupule. Mă îndoiesc 
că au testat în caverne ceva de dimensiunile astea. Nu putem 
permite să explodeze această bombă. Dar... nu găsesc nicio cale 
de-a o dezamorsa. 

Wayne a fluierat ușor. Wax s-a îndepărtat cu grijă, fără 
să atingă vreun fir. Singura variantă sigură era să ducă nava 
aceea — cu tot ce era pe ea — cât mai departe de civilizaţie. 

— Așa încât, a zis Wayne, cred că va trebui să furăm o navă, 
nu? O chestie nouă! 

Steris nu avea nici pe departe suficient timp. 

Dar învățase, și din contabilitate, și din contracte, să nu se 
lase copleșită de dimensiune. Faptul că lucra cu sume mari de 
bani, cu milioane, nu însemna că o mie de depozitări erau mai 
puţin valoroase. În mod asemănător, faptul că nu era în stare să 
evacueze complet orașul — sau chiar o regiune a acestuia — nu 
însemna că o singură viață conta mai puţin. 

Așa că a lăsat în seama comisarului-șef Reddi operațiunea 
principală de evacuare și s-a grăbit spre docurile orașului alături 
de guvernator. Planul principal îi includea și pe cei care plecau 
cu barca, ceea ce însemna un puhoi de oameni ce se înghesuiau 
pe docuri. Dacă bomba avea să explodeze în apropiere, oamenii 
aceia aveau să se afle într-un mare pericol. În plus, își făcea griji 
despre acea posibilitate. Știa doar câteva lucruri în privința ace- 
lei posibilități din studiile pe care le făcuse — dar era suficient 
cât să o alarmeze. 

Trebuia neapărat să-și corectezeeroarea de calcul. Să scoată 
cât de mulţi oameni putea din regiunea aceea. Guvernatorul și-a 
asumat răspunderea pentru muncitorii de la doc prin maistrul 
lor. Ținând cont de instrucțiunile ei, i-a trimis să adune laolaltă 
oamenii și să-i ducă departe în interiorul orașului. 

Steris și-a pus caietele lângă un felinar de pe bancul de 
lucru al unui muncitor și s-a așezat sub cerul întunecat, pe dru- 
mul de deasupra golfului, făcându-și griji în privinţa puţinelor 
ei resurse din regiune. 

— Steris Ladrian? a întrebat o voce din spatele ei. 

S-a întors și a văzut un grup de opt bărbaţi și femei în niște 
haine greu de definit. 

— Ni s-a spus, a zis bărbatul din faţa ei, că aveţi nevoie de 
ajutorul nostru. 

— V-a recrutat guvernatorul? a întrebat ea. 

— De fapt... 

A fost întrerupt în momentul în care guvernatorul Varlance 
s-a apropiat în pas alergător, urmat de câţiva muncitori. 

— Tu, a zis Steris, rupând o foaie din caiet și întinzând-o 
unuia dintre bărbaţi. Mecanic de locomotivă? Am nevoie ca 
toți oamenii care se adună aici să urce în marfarele alea. Tu, 
a spus ea adresându-se altuia. Macaragiu, așa-i? Vreau nea- 
părat ca acele containere să fie mutate, astfel încât să închidă 
străzile în zona asta, să blocheze și să încetinească scurgerea 
apei în caz de tsunami. Muncitori din construcţii, felicitări. 
Din clipa asta sunteţi polițiști. Puneţi-vă vestele și șepcile 
de cea mai deschisă culoare posibilă și mutaţi oamenii din 
aceste trei cartiere spre interiorul continentului, departe de 
docuri. V-am desenat un traseu. N-o să ajungeţi departe, dar 
e esenţial să existe câteva clădiri între voi și ocean. Docheri, 
am nevoie de frânghii. Cât mai multe. Va trebui să creăm 
puncte stabile de ancorare în locurile în care putem crea 
lanţuri umane ca să putem salva pe oricine e luat de val, în 
caz de inundație. Grăbiţi-vă! Principala noastră preocupare e 
o explozie în golf. Preocuparea secundară e o inundație. 

Cea mai mare parte dintre muncitori a luat-o la goană prin 
ceţuri, strigându-și echipele. Era destul de satisfăcător să vadă 
cu câtă conștiinciozitate își făceau datoria. Nu era obișnuită ca 
oamenii să facă pur și simplu ceea ce le spunea; în trecut, mereu 
fusese nevoită să ducă multă muncă de lămurire cu ei. 

— Am notat clădirile care cred că sunt suficient de rezis- 
tenteîncât să facă față unei explozii sau inundaţii, i-a spus Steris 
guvernatorului. Ar trebui să evacuăm oamenii din această regi- 
une spre etajele de la mijloc, adunaţi în grupuri, departe de 
ferestre. 


BRANDON SANDERSON 
556 


— Este... a spus guvernatorul uitându-se peste planuri. Este 
incredibil! De ce nu ne-ai împărtășit nimic din toate astea? 

— Sunt făcute în mare parte ca să-mi omor timpul, a zis 
Steris. Sau ca să-mi depășesc neliniștea. 

— Ce risipă! a spus el, luând în mână una dintre foi. 
Credeam că planul tău de evacuare e complet, dar ăsta e și mai 
și. E strălucitor. Ai asemenea planuri detaliate și pentru altfel 
de dezastre? 

— Doar pentru incendii, cutremure, uragane, invazii 
subite, furtuni de praf, secete, crize alimentare și explozii în 
masă ale conductelor, a spus ea. Și mai am șapte pe care aș vrea 
să le pun la punct. 

El a privit-o cu ochii mari, iar câţiva dintre oficialii care mai 
rămăseseră s-au adunat în jurul ei, aprobând din cap în timp 
ce-i studiau hărțile, instrucțiunile și planurile. 

— Talentele dumneavoastră, a șoptit guvernatorul, au fost 
irosite în trecut, Lady Ladrian. 

Ce... Ce era sentimentul acela? 

Oare se simţea apreciată? Se mai simţise apreciată înainte 
de Wax, da, și ocazional de către Marasi. Dar să vadă asta în 
ochii unor străini, să descopere că tendinţa ei de a face prea 
multe planuri era văzută drept un talent, nu un defect ciudat... 

Pe Supravieţuitor! Lucrul ăsta îi încălzise sufletul. Mereu 
spunea că nu-i pasă ce credeau ceilalți despre ea. Și se strădu- 
ise din răsputeri să creeze o bulă în jurul ei, să se protejeze de 
modul în care era tratată de obicei. 

Dar ăsta... ăsta era un sentiment deosebit. Oare așa te 
simțeai când erai mândru de tine însuţi? În loc să te îngrijorezi 
că-i făceai de rușine pe cei din jurul tău? 

Era un adevărat miracol. 

— Ce urmează? a întrebat guvernatorul. Ce altceva putem 
face? 

— Vreau să scufund navele acelea, a spus Steris arătând 
spre cargourile mari din golf, care așteptau să fie solicitate 

pentru a primi pasageri. Bineînţeles, după ce-și duc mai întâi 
marinarii în siguranţă. 

— Nu vă supăraţi, a spus unul dintre maiștrii care mai 
rămăseseră. Să le scufundați? 

— Cred că în felul ăsta am putea încetini apa, a spus Steris, 
în caz de tsunami. Aţi citit ce s-a întâmplat cu insula Alicago 
acum trei ani? Nu? Ei bine, gândiţi-vă la limitatoarele de viteză. 
Navele de marfă de mari dimensiuni vor pluti la suprafața apei 
sau, mai rău, vor fi purtate de valuri și se vor izbi de oamenii de 
pe docuri. Dar dacă sunt ancorate pe fundul golfului, vor crea o 
forță de tragere și vor încetini valul, în caz că vine vreunul. 

Din nou, în loc să ridice obiecţii sau reproșuri, maiștrii 
i-au acceptat pur și simplu explicaţiile — și ordinele. Doar unul 
părea îngrijorat. A ezitat, în timp ce ceilalți se îndepărtau. 

— Ce s-a întâmplat? a întrebat Steris. 

— Excelenţa Sa, domnul guvernator, a zis el, ne-a spus că 
nu mai avem mult timp. S-ar putea să dureze câteva ore bune 
să scufundăm navele astea, domniţă. O să trebuiască să ducem 
remorchere la ele — nu multe nave au aparate radio —, apoi 
să le explicăm căpitanilor situaţia, probabil să ne și certăm cu 
ei. lar în cazul ăsta procesul de ancorare... nu e atât de simplu 
pe cât pare. Aș zice vreo patru-cinci ore ca să scufundăm lotul 
ăsta. Cel puţin. 

Dar-ar rugina... Păi, nu era bine. 

Cineva și-a dres glasul în spatele ei. Era unul dintre cei opt 
oameni care-o abordaseră la început. A, da — încă nu știa cine-i 
trimisese. Nici măcar cine erau. 

— Poate vă putem fi de ajutor, a spus bărbatul din frunte. 
Sunteţi sigură că este legal? Scufundarea în masă a navelor 
private? 

— Da, a spus guvernatorul. Cu autoritatea mea. Dacă sun- 
tem într-atât de norocoși încât să fi exagerat, plata pentru pagu- 
bele pricinuite de căpitanii navelor va fi efectuată din bugetul 
orașului. 

— Oooo, a făcut Steris, aplecându-se spre el. Varlance, ai 
vorbit ca un adevărat erou. 

— Serios? a întrebat el. Erou? 

— Fără doar și poate, a spus ea. Ca un lider veritabil. 

În apropiere, liderul celor opta făcut un semn din cap către 
ea, apoi s-a avântat în aer. 

Aha! Allomanţi! I-a pus pe toţi cei angajaţi oficial să lucreze 
la evacuarea principală. Dar faptul că trebuiau să scufunde 
navele avea să fie în mod sigur de ajutor. Apoi se putea folosi de 
ei pentru a transporta răniții și infirmii prin Împingeri-în-oţel. 

Ceilalţi au urmat pe rând, până când a mai rămas doar 
unul. I-a făcut un semn din cap lui Steris, iar pe dosul palmei 
lui — ascuns în cea mai mare parte — a văzut un tatuaj roșu. 

— Sora dumneavoastră vă transmite salutări, a spus 
bărbatul. 

Apoi s-a avântat după ceilalți. 

Era ultimul lucru important pe care-l putea face. De acum 
înainte, trebuia doar să se asigure că planurile ei erau puse în 
aplicare. Toate celelalte responsabilităţi rămâneau în seama lui 
Waxillium. Nimic din toate acestea nu conta dacă bomba ajun- 
gea în oraș. 

Bine-ar fi să fii pe nava aia, Wax, s-a gândit ea. 

Evacuarea navei s-a dovedit a fi un calvar. Chiar mai rău decât 
momentul în care Wax se hotărâse să-l înveţe pe Wayne 
„valoarea muncii grele“ obligându-l să scoată, de unul singur, 
toată mizeria dintr-un grajd. Da, învățase valoarea muncii 
grele — s-a dovedit a fi de trei încărcătoare. Cel puţin atât 
ceruse Jeffy ca să facă treaba în locul lui Wayne. 

De data aceasta nu avea cine altcineva să facă treaba. 
După cea încuiat ușa încăperii în care se afla bomba, Wayne 
a pus cheia în buzunar, în caz că Wax avea să fie nevoit să se 
confrunte cu un alt Monedăzvârlitor. 

Nu s-au întâlnit cu niciunul. Nava avea doar un echipaj 
improvizat; se părea că-și păstraseră cei mai mulți soldaţi 
pentru protecţia Turnului Shaw. Cu toate acestea, le-a luat 
ceva timp să-și croiască drum până pe punte, având în vedere 
că trebuiau să verifice fiecare colțișor și să-i elimine pe cei 
care încercau să-i prindă în ambuscadă. Wayne credea că fie- 
care membru al echipajului fusese adus acolo ca să încerce 
să-i oprească. 

Când, după vreo jumătate de oră sau mai bine, Wax a 
Împins în jos ușa armată a punţii, au dat de o privelişte tul- 
burătoare. Patru persoane — trei femei și-un tip — zăceau 
morți pe podea, cu răni de glonţ pe care și le provocaseră sin- 
guri. Toţi purtau uniforme de ofițeri. Preferaseră să se sinu- 
cidă decât să ajungă în custodie. 

— Ştii, a zis Wayne, punându-și pușca pe umăr, eu 
am crezut că toți ciudaţii-s în Ținuturile Necruţătoare. 
Orășenii trebuiau să fie oameni educați și... cu clasă. Nu niște 
nenorociţi de fanatici! 

Wax a verificat cadavrele, pentru orice eventualitate, 
apoi s-a dus în partea din față a navei, la cârmă. Acolo erau o 
grămadă de manete care-i băga în ceață și o timonă uriașă ce 
părea să fi fost blocată. Nava încă înainta cu viteză maximă prin 
ceţuri, dar-ar rugina... Lui Wayne i s-a părut că vedea strălucirea 
Elendelului la orizont. Se apropiau. 

Wax s-a oprit la cârmă, apoi a înjurat încet. 

— Ce-i? a întrebat Wayne. 

— E conectată la același sistem, a răspuns Wax. Armonie? 
Poţi să confirmi? 

Da, din păcate, a spus Armonie. Avându-te pe tine ca să mă 
ajuţi să văd, pot să-ți spun că e conectată la bombă. 

— Dacă deblocăm cârma, o să explodeze, a spus Wax. Ar fi 
trebuit să mă aștept la așa ceva. Ne-am pierdut vremea venind 
aici. 

— Dar... a zis Wayne. 

— Are-o logică brutală, a spus Wax. Ăştia au condus nava 
încoace, după care au blocat cursul și s-au sinucis. O să explo- 
deze în momentul în care se oprește — imediat ce se lovește de 
uscat. Nu suntem pe o navă obișnuită. Asta e o rachetă, precum 
aceea construită ca să zboare spre Elendel. Cu propulsie auto- 
mată. Nu are nevoie de comandă. E programată să se detoneze 
imediat ce atinge pământul. 

— Prietene, a zis Wayne, arătând spre partea din față. Văd 
lumini. 

Aveţi aproximativ douăzeci de minute, a spus Armonie 
încet, la viteza actuală. 

— Trebuie să încercăm să neasumămriscul de a dezamorsa 
bomba, a spus Wax repezindu-se pe punte. 

Wayne s-a luat după el cu pași împleticiţi, împiedicându-se 
de cadavre. 

— Stai puţin! Ai zis că, dacă încercăm, aproape sigur ches- 
tia asta va sări în aer! 

— Ai o idee mai bună? 

— Poate, a spus Wayne, oprindu-se lângă balustradă — 
peste care ceața se revărsa ca un râu ceresc. 

Wax a încremenit, întorcându-se spre el. 

Oare chiar avea Wayne o idee mai bună? 

De fapt... de fapt chiar avea. S-a uitat spre ocean și și-a dat 
seama de un lucru. Nava aceea... ei bine, semăna mult cu un 
platou singuratic. Se potrivea mult mai bine cu ideea decât se 
potrivise Turnul Shaw. Da... un platou solitar în mijlocul unui 
peisaj plat... 

Și trebuia să-l înghită pe erou cu totul. 

— Ai zis că bomba asta, a spus Wayne, face-o ditamai 
explozia dacă-i detonată ca lumea. Dar o parte din ea este ett- 
metal, nu? 

— Harmonium, da, a spus Wax. Și? 

— Și chestia aia-i atât de instabilă, încât explodează dacă o 
atinge apa. Exceptând o explozie mai mică... Una care să nu radă 
orașe de pe fața pământului și chestii de genul ăsta... 

— Tot rău e, a spus Wax. Dar nu catastrofal. Dar dacă 
umblăm la unul dintre dispozitive turnând apă în el ca să deto- 
năm ettmetalul, celelalte or să explodeze pur și simplu. 

— Dar nu și dacă folosim o bulă deviteză, a zis Wayne. Vezi 
dispozitivul ăla de pe perete, nu? Dacă umblăm la o bombă, le 
detonăm și pe celelalte... 

— Corect, a spus Wax. 

— Atunci, ce-ar fi dac-am ridica o bulă de viteză care să 
excludă dispozitivul de pe perete? Am putea să lucrăm la unul 
dintre butoaie, să detonăm harmoniumul din el, astfel încât 
explozia adevărată să nu se poată produce. Declanșăm explo- 
zia, după care scoatem butoiul ăla din bula de viteză. Acesta 
va trimite un semnal de avertizare către celelalte două butoaie, 
dar semnalul ăla va trebui să treacă prin firele din afara bulei de 
viteză ca să ajungă la cutia din perete. Deci semnalul va fi încre- 
menit în timp și nu va mai putea reveni! Timp în care am putea 
lucra la celelalte două butoaie... 

— Wayne, a spus el, ai idee cât de repede se mișcă electri- 
citatea? Chiar și presupunând că ai putea face ceva incredibil — 
cum ar fi să accelerezi viteza timpului de o mie de ori —, n-ar 
fi nici pe departe suficient de rapid încât să depășim un semnal 
electric. 

Aha... 

Staţi, le-a zis Armonie. S-ar putea să funcţioneze așa. Am o 
modalitate. Wax, ţi-am dat o fiolă cu un dop roșu. 

— O am, a spus Wax, scotocindu-se în buzunarul cu fiole 
cu metal. 

S-a încruntat și a scos... o batistă. 

— Abia am folosit-o, a zis Wayne. 

— Wayne... 

Wayne a rânjit și i-a întins lui Wax pușca, apoi a scotocit 
în buzunar. 

— Am zis să fie undeva-n siguranţă. Așa că am făcut un 
schimb drăguţ. 

— Armonie, a spus Wax, dacă reușești să faci să meargă 
treaba asta, tot va fi aruncată nava în aer, nu? 

Da. 

— Wayne, a spus Wax, dacă declanșezi explozia mai mică, 
ar muri toată lumea din încăperea aceea. Unei explozii cu ett- 
metal de genul ăsta n-ai cum să-i supravieţuiești, nici măcar cu 
metalminţile pline. 

— Ah, a făcut Wayne, în timp ce un val a lovit nava, apa 
împroșcând din lateral. Mi-am dat eu seama de chestia asta. 
Doar că trebuia să văd dacă funcţionează ideea. Și să-mi con- 
firm încă un lucru. 

— Anume? 

— Că pentru planul ăsta nu-i nevoie de tine, prietene! a 
spus Wayne — și a Împins. 

L-a îmbrâncit pe Wax — folosindu-se de ţeava puștii pe 
care o ţinea în mână — în afara navei și prin ceaţă. Wayne se 
simţea cu adevărat mândru de Împingerea aceea. O executase 

la fel ca Wax, ghemuindu-se mai întâi pentru a-i da puţină 
înălțime. 

Prietenul lui i-a aruncat o privire indignată... poate și cu 
o urmă de regret... în timp ce se făcea nevăzut în întunericul 
neguros de deasupra apelor. 

— Să aterizezi cu bine, prietene, a șoptit Wayne. Și să scapi 
cu viață. 

Și-a scos pălăria, apoi fiola cu capac roșu. 

— Ce drăcia naibii mai e și asta? 

Săptămâna asta, mai devreme, ați făcut un experiment, a 
spus Armonie. Divizarea harmoniumului. 

— Același experiment făcut și de inamicii noștri de-o sută 
de ori și mai bine. 

Da, dar ăsta a fost altceva. Habar n-am ce s-a întâmplat, dar 
Wax a făcut ceva diferit de toți cei care-au încercat asta. Pentru 
că n-a aruncat pur și simplu încăperea-n aer. A creat ceva. Ceva 
uimitor. 

Wayne a ridicat fiola, uitându-se la praful de metal depus 
pe fund. 

Ăsta, a spus Armonie, este cea mai mică bucată de lera- 
sium, Wayne. Un metal legendar. Un metal găsit de Vin în 
Fântâna Ascensiunii și folosit pentru a-l transforma pe Elend 
Venture într-un Născut-din-ceaţă. Un metal care nu mai există 
de secole și care, din câte știu éu, nu s-a mai făurit de milenii. 
Bea din fiola aia și ai să fii Născut-din-ceaţă, capabil să folosești 
toate metalele. Acolo e un pic din fiecare. 

— Dece nu i-ai dat-o lui Wax s-o bea adineauri? 

Nu vreau să dezvălui ce s-a întâmplat, pentru că nu știu de 
ce sau cum. Nu știu ce a făcut el. În plus... s-ar putea să fi luat 
deja o doză, inhalată în timpul exploziei. 

Hm. Asta explica unele lucruri. 

Wayne a dat fiola peste cap. Apoi a așteptat. Nu s-a întâm- 
plat nimic. 

— Dezamăgitor, a bombănit el. 

Trebuie să arzi lerasiumul, Wayne. 

Ah, bine... 

A căutat și a găsit o nouă rezervă de metal. Ca lumea. A 
întins mâna și a ars-o. 

O străfulgerare. 

Un foc în vene. 

O senzaţie de parc-ar fi primit un șut în figură. 

La naiba... 

— Şi cum mă ajută chestia asta? a întrebat el. 

Acum poți să arzi duraluminiu. 

— Metalul ăla de fiţe pe care-l folosea falsul Wax la explo- 
ziile alea uriașe cu Împingeri-în-oţel? 

Exact. 

— Dar eu n-am nevoie să Împing. 

Wayne, folosirea duraluminiului arde într-o clipă toate meta- 
lele din tine. Până la ultima bucăţică. Cu cât ai mai multe, cu atât 
e mai puternic. Și nu funcționează doar cu oţelul. Funcţionează 
cu orice metal allomantic. 

Wayne s-a oprit, nava s-a clătinat, iar el a fluierat ușor, înţe- 
legând ce spunea Armonie. 

— Adică... 

Cât aliaj fuzibil mai ai? 

El a scos o punguliță din buzunar. 

Hmm. Poate destul cât să... 

Wayne a scos o altă punguliță din celălalt buzunar. 

Bun, și... 

Și pungulița din șosetă. Incomodă, dar la îndemână. 

Wayne, câte pungulițe ai? 

— Șaptesprezece, a zis el. Acum am berechet! Oare-o să 
ajungă? 

O, Wayne. Da, cred că va fi de ajuns. 

Wayne s-a întors și a coborât treptele cu o viteză foarte 
mare — înșfăcând și un bidon de la unul dintre cadavre. Pe 
drum a înghiţit guri mari de mărgele din metal, îndopându-se 

cu aliaj fuzibil. Nişte zgomote răsunătoare îl avertizau că 
marinarii încercau să intre cu forța în încăpere și să detoneze 
bomba, dar nu aveau cheia. I-a doborât pe amândoi, apoi.a dat 
din nou buzna în cameră. Becurileelectrice pâlpâiau pe pereţi, 
și auzea duduitul motoarelor undeva în adâncul navei. 

Dintr-odată însă, nu mai era singur O siluetă — în mare 
parte transparentă — stătea lângă el. Un bărbat înalt și chel. 
Terrisian. lar în spatele lui era un individ și mai întunecat. Nu 
legat de culoarea pielii sau ceva de genul ăsta. Parcă era... o umbră. 
Îl imita pe Armonie în timp ce întindea braţele spre Wayne. 

— Ştiam, a spus Armonie încet, că trebuia să-l aduc pe 
Wax în Elendel. Se poate să vezi nevoile viitorului. Am înţeles 
că ar fi alegerea bună, deși nu se știe niciodată de ce. Nici dacă 
ești zeu. 

A ezitat. 

— Am crezut că aveam nevoie doar de Wax. Se pare că 
m-am înșelat. 

Wayne i-a aruncat o bulă de viteză, astfel încât timpul să nu 
se miște atât de rapid. l-a trebuit o clipă ca să se adune. 

— Ar fi trebuit să fie Wax, a spus Wayne. El ne scoate din 
încurcături dintr-astea. 

— Nu, a zis Armonie. Ai exersat toată viața bulele de viteză, 
Wayne. Wax ar fi începător în privinţa lor. S-ar putea să fii sin- 
gurul om din lume în stare să facă treaba asta. 

— Cam deprimant, a spus Wayne, întorcându-se spre 
Armonie. Pe bune, eu sunt cel maibun la care te-ai putut gândi? 
Nu ești Dumnezeu? 

Privirea lui Armonie s-a îmblânzit. 

— Wayne. Tu nu ești cel mai bun la care m-am putut 
gândi. Eşti cel mai bun din câți există. Și nicio fiinţă, zeu sau 
muritor, nu și-ar fi putut dori mai mult decât pe cineva ca tine. 

Wayne ar fi vrut să-l contrazică. Dar... la naiba... dacă zicea 
Dumnezeu asta... poate că... poate că Wax avea dreptate? În 
privinţa lui Wayne? 

La naiba... Oare Wax avusese dreptate de la bun început? 

— Nu trebuie să faci asta, a spus Armonie. Niciodată nu am 
să mai oblig pe cineva să facă o asemenea alegere. Din păcate, 
este singura soluţie sigură la care mă pot gândi, iar gândurile 
mele se mișcă excepţional de rapid. Acest lucru conservă, dar 
şi... distruge. 

— Singura soluţie sigură, a zis Wayne. Mai există alta? 

— Există posibilitatea — una foarte redusă — ca tu să-ţi 
foloseşti nou-descoperitele puteri ca să Împingi în sursele de 
metal care vor veni pentru a ţine nava pe loc, mergând pe apă, 
în timp ce noi încercăm să mai câştigăm ceva timp și să căutăm 
un alt plan. Ar fi extrem de dificil, dar plauzibil. 

— Poţi să vezi în viitor, a zis Wayne. Ar merge? 

— Pot vedea probabilități, a spus Armonie. Pot vedea ce 
s-ar putea întâmpla. Uneori e frustrant. 

— Şi... care-s șansele să funcţioneze cealaltă variantă? 

— Una dintr-o sută, poate. 

Una dintr-o sută? Unu la sută șanse de supravieţuire... 

Și nouăzeci și nouă la sută șanse ca totul să dea greș. Adică 
o mulțime de oameni rași de pe fața pământului. 

La naiba... Ce zi își alesese să plece fără pălăria lui 
norocoasă... 

— E o familie care nu mai are tătic din cauza mea, a zis 
Wayne, făcând un pas în faţă. Poţi să ai grijă de ei? 

— Bineînţeles. 

— Wax o să supravieţuiască? 

— În mod normal, nimeni n-ar putea supravieţui, a spus 
Armonie. Având în vedere că exploziile în apă sunt extrem 
de periculoase. Din fericire, explozia asta va fi îndreptată 
mai mult în sus — iar Wax are fludor acum. Câtă vreme arde 
metalele din celelalte fiole pe care i le-am dat, ar trebui să 
supraviețuiască exploziei. Am să... fac tot ce pot ca să ajut 
la Dăinuirea lui. Dar, Wayne, pentru tine nu am ce să fac. 
Explozia o să fie prea mare. 

Wayne a aprobat din cap, apoi a ezitat, privind spre 
Armonie. 

— O să... reușesc în felul ăsta să-mi dobândesc iertarea? 

— Vai, Wayne. Ţi-a spus și Wax treaba asta. Trebuie s-o 
auzi și din partea mea, cred. Nu poți să faci asta pentru iertare. 
Nu ai nevoie de iertare, nu mai ai. 

Și... avea dreptate. 

Wayne nu făcea asta pentru iertare, sau de rușine, sau din 
nevoia de a demonstra de ce era în stare. Nu era omul care fusese 
când îl scosese Wax din ascunzătoare. Era altcineva. 

— Wayne, tu știi cine eşti? a întrebat Armonie. 

— Mda, ştiu cine sunt. Sunt Dumnezeu. La naiba... EROU! 

A făcut o pauză. 

— Scuză-mă. 

— Date fiind împrejurările, a spus Armonie zâmbind, te 
înțeleg. Fiecare butoi are o gaură în partea de sus, ca să tragă 
aer imediat ce se declanșează explozia. Harmoniumul a fost 
scos din baia de ulei, iar acum este încălzit. Asta înseamnă că, 
dacă torni apă, vei detona harmoniumul. Ceea ce va distruge 
mecanismul care încălzește bomba, prevenind explozia mult 
mai mare. Când începi să torni, folosește-te de Allomanţie ca să 
Împingi butoiul în afara bulei de viteză. 

— Bine, a zis Wayne. O să am nevoie de pălăria ta. 

— De... pălăria mea? 

— Bula de viteză trebuie sculptată ca la carte, a spus 
Wayne, iareu trebuie să Împing din răsputeri. Atâta aliaj fuzibil 
ard într-o clipă, încât mă topește pe dinăuntru — atât de tare 
încetinesc timpul, încât și semnalele electrice o iau razna. 

— Eu nu port pălărie. 

— Eşti Dumnezeu. Descurcă-te și tu cumva... improvizează... 

Armonie a făcut o pauză, apoi l-a atins pe Wayne pe cap. 
A simțit că începe să strălucească, de parcă tocmai i se așezase 
ceva acolo. Și cercei. Simţea niște cercei, ca ai unui terrisian 
autentic. Ceea ce el fusese dintotdeauna, dar în secret. 

Nu era nicio magie. Dar când purta pălăria cuiva, i se părea 
că-l înţelege. Și pe cine să-nţeleagă mai bine decât pe Dumnezeu 
însuși? 

— Bun așa, a zis Wayne, cu accentul potrivit. De modă 
veche, dar terrisian. Ca Armonie. 

A lăsat bula de viteză jos și și-a adunat forţele. 

— 'Ține-ţi veșmântul pe tine, dragul meu prieten. Cred că 
vei asista la ceva ce n-ai mai văzut până acum! 


Marasi s-a îndreptat cu pași mari spre secţia de poliţie a lui 
Blantach, urată de Armal și câţiva prieteni de-ai ei, printr-un 
oraș cufundat în întuneric care se mulțumea să-și vadă de 
treabă. Fără să bage în seamă criza. 

Și totuși, simţea ceva în ceţuri. Wax vorbea mereu despre 
ele ca și cum s-ar fi referit la ceva supranatural, un mod pe care 
ea-l simţea rareori. 

Dar în seara aceea păreau a fi cu sufletul la gură. 


Steris a încremenit pe docuri. Muncitorii și polițiștii ei erau 
încă ocupați cu îndeplinirea ordinelor ei, dar se simţea ceva... 
ciudat? În legătură cu momentul? S-a întors spreape și a scrutat 
marea neguroasă. 

Apucând mica suliță argintie pe care o purta la gât, a rostit 
o rugăciune. 


— Acum! a spus Armonie. 

Wayne a făcut bula de viteză perfectă. Cei mai mulți 
Allomanţi cu puterile lui nu erau în stare să schimbe forma 
unei bule. Dar aliajul fuzibil era atât de scump, încât oamenii 
nu prea-și permiteau să exerseze. 

El și-a permis. Probabil făcuse lucrul ăsta de mai multe ori 
decât orice om în viață. În momentul ăla a creat o bulă care inclu- 
dea cele trei dispozitive în formă de butoi — daravea o gaură pen- 
tru a exclude dispozitivul de pe perete, care coordona exploziile. 

Apoi a ars duraluminiu și a Împins. 

Oamenii nu vorbeau prea des despre bulele de viteză 
şi cele de încetinire făcând referire la Împingere și Tragere, 
aşa cum vorbeau despre Împingeri-în-oţel și Trageri-de-fier. 
Dar era la fel. Ceea ce făcea Wayne era Împingere în realita- 
tea însăși. O distorsiona, o împingea spre interior, îi schimba 
alcătuirea. 

În ziua aceea, a Împins cu mai multă putere decât oricare 
om din istorie. A Împins ca un zeu, având în vedere că purta 
chiar pălăria lui Sazed. Datorită acelui metal ciudat și a faptului 
că Wayne era eroul. Timpul s-a strâns în jurul lui, presându-l 
ca pe cărbunele transformat în diamant, dar-ar rugina-n el... Și 
mai tare, și mai tare, până când tot aliajul fuzibil înghesuit în 
stomaca ars într-o clipă. 

Însuși Dumnezeu a încremenit. A rămas nemișcat. Bula 
s-a cristalizat într-o sferă vizibilă. Luminile care pâlpâiseră s-au 
oprit, strălucind pe jumătate. S-a întâmplat ceva ciudat până şi 
cu felul în care vedea — totul părea straniu, până când a luat o 
fiolă cu metal de la Armonie și a ars oţel ca să vadă, în schimb, 
astfel. 

Pornea. 

Cu bidonul în mână, Wayne a inundat prima bombă. S-a 
dat în spate, ferindu-se în timp ce apa picura, apoi a Împins 
butoiul din bula de viteză când s-a declanșat explozia. A rămas 
o clipă încremenit, iar focul și lumina au erupt din butoi, toate 
conturate cu niște linii albastre, ciudate. De parcă butoiul acela 
și-ar fi trimis sufletul spre viaţa de apoi. 

În bula lui de viteză cristalizată au început să apară cră- 
pături. La naiba... Wayne a sărit spre al doilea butoi și a turnat 
apă, apoi l-a Împins și pe acela. Trimitea semnale electrice spre 
fire — dar cutia care controla detonarea era blocată în timp 
încetinit, iar semnalele se mișcau precum melasa. 

La naiba, cât de repede se mișca? Și el, care credea că înce- 
tinea din cauza bătrâneţii. Ca să vezi... 

S-a izbit deal treilea butoi și a turnat în el restul deapă din 
bidon. L-a Împins, apoi s-a întors, privind spre cele trei butoaie 
cum atârnau înțepenite în timp. Se mișca atât de repede, încât 
doar primul butoi a explodat, și asta doar pentru că i-a luat cel 
mai mult să-l Împingă în afară. Explozia fusese complet oprită. 

A răsuflat profund și a dat drumul bidonului. Fusese 
înghiţit, ce-i drept. Darcând se întâmpla asta, sugruma mon- 
strul pe dinăuntru. 

Bula lui de viteză cristalină s-a făcut țăndări. 

Și peste tot în jur era numai lumină roșie și muguri de foc. 

Wax se zbătea în apele întunecate. 

Apoi a explodat ceva în dreapta lui. O străfulgerare de 
lumină, orbitoare și ameţitoare. Urmată de o undă de șoc în 
aer și încă una în apă. Pe durata amândurora i s-a părut că 
zărește — pentru o clipă, în lumina omniprezentă — o siluetă 
care întuneca valul dinaintea lui. Un terrisian calm care stătea 
pe suprafaţa apei, cu o mână întinsă. 

Apoi din nou întuneric. Wax a clipit, cu ochii orbiţi de 
explozie. În jurul lui ploua cu moloz, care cădeastropind în valu- 
rile agitate. 

Câteva clipe, Wax s-a chinuit să rămână la suprafața apei. 
S-a izbit puternic de apă și a avut impresia că și-a rupt cel 
puțin un picior. Wayne, să încerce să-i salveze viața? Iritantul, 
enervantul... 

„minunatul om! 

— Adio, prietene, a șoptit Wax, gâtuit de emoție. Dar-ar 
rugina peste tine, om minunat ce ești! Îți mulțumesc. 

În timp ce apele deveneau și mai agitate, Wax a fost nevoit 
să se zbată și mai tare. S-a străduit din răsputeri, cu dureri 
trupești și sufletești și epuizare, să rămână — cu chiu, cu vai — 
deasupra apei. A ars oţelul, apoi... altceva. Ceva din adâncul 
fiinţei lui, care-i ținea de cald. 

În ciuda acestui fapt, s-a pierdut în întuneric, și până și 
ceţurile se țineau la distanţă de el. Piciorul nu-l asculta, mantia 
îl trăgea în jos... — și, cum era epuizat de speranţele unei naţiuni 
istovite, a simţit cum începea să alunece. A simţit cum începea 
să piardă lupta cu apele. Cum începea să... 

Ce era aia? 


BRANDON SANDERSON 
572 


O luminiţă, ce se apropia plutind. Mică, dar răzbea prin 
ceţuri. S-a preschimbat într-un... felinar? Unul dintr-o bărcuță? 
Cum... 

Bărcuţa cu motor a ajuns chiar lângă el, iar un bărbat în 
ţinută de șofer cu mănuși albe s-a ridicat și a întins mâna spre 
Wax. 

— V-a sosit mașina, domnule, a zis Hoid. 

Unda de șoc a izbit-o pe Steris ca un tunet. A rămas cu gura căs- 
cată de uimire, iar urechile-i țiuiau în urma detunăturii. Dar-ar 
rugina... 

Ea și guvernatorul fuseseră duși de Allomanţi departe 
în centrul orașului — aproape de postul iniţial de comandă a 
evacuării —, după încheierea operaţiunii coordonate de ei la 
docuri. Dar era evident că nu ajunseseră suficient de departe 
încât să scape de tot. În jurul ei, ferestrele se scuturau. Dacă ar 
fi fost mai aproape de docuri, s-ar fi făcut țăndări cu totul. lar 
clădirile cele mai apropiate de explozie... 

Din fericire, singurul efect negativ resimţit de ea — stând 
în vârful unei clădiri atât de îndepărtate de explozie — a fost 
acea undă de șoc. lar după panica iniţială, a văzut lumina stră- 
lucitoare, din depărtare, stingându-se. 

Cu o clipă înainte, explozia fusese ca un soare la orizont, 
măreaţă și amenințătoare în același timp, aruncând scântei prin 
ceţuri. În clipa aceea, în câteva secunde, mai erau doar o ima- 
gine remanentă și un ţiuit în urechi. 

Guvernatorul a aruncat o privire peste parapetul din piatră 
al acoperișului, după care se ascunsese la explozia inițială. 

— A făcut-o, nu-i așa? Pe Dăinuire! A făcut-o! A detonat 
bomba mai devreme! Orașul e salvat! 

Steris a aprobat din cap, răsuflând prelung. Wax fusese 
exact unde sperase ea că avea să fie. Văzând acea lumină — și 
supraviețuind apoi detunăturii —, o nouă grijăa lovit-o în plin. 

Ar fi bine să nu fi fost pe nava aia când a avut loc explozia, 
Waxillium Ladrian, s-a gândit ea. Să... doar... să fi scăpat cu bine, 
da? 

— Va veni vreun tsunami? a întrebat guvernatorul. 

— Da, a spus Steris. E iminent. 

— Noi... ăăă... 

Guvernatorul a început să-și aranjeze cravata. 

— Noi chiar am ajutat la ceva, nu? 

— Da, a spusea. Clădirile din apropierea docurilor vor con- 
stitui o zonă calamitată în următoarele câteva săptămâni — va 
trebui să reconstruim. Dar cred că am reușit să evacuăm cei mai 
mulți oameni din zona cea mai periculoasă. 

În timp ce ea privea, apa se retrăgea rapid dinspre docuri. 
Se retrăgea ca înaintea unui tsunami. Spera să nu fie unul nimi- 
citor. Studiile pe care le citise nu erau concludente în ceea ce 
privește reacţia apei la explozii. 

— Slavă Supravieţuitorului! a spus guvernatorul. Mă... 
bucur că ai acceptat să ne retragem. Îmi făceam griji c-o să 
insiști să rămânem la docuri. 

— Nu e nevoie să ne prăbușim odată cu orașul, a zis Steris, 
dacă orașul nu se prăbușește. 

El a aprobat din cap, nerăbdător. Chiar era un tip de treabă. 
Ceea ce avea logică. Fusese ales de oameni care voiau să-l con- 
ducă după bunul lor plac. Oameni care nu se așteptaseră nicio- 
dată ca el să apuce hăţurile și să preia controlul. 

Ea a clipit, iar pe retină i-a rămas imaginea acelei explozii. 

Doar... să fii în siguranță... Steris şi-a îndreptat gândul spre 
acel punct de lumină îndepărtat, care începea să se stingă. Te 
rog... 

Wayne plutea. 

Plutea undeva la înălțime. La naiba... Oare sub el se găsea 
însăși planeta? Chiar era o sferă, cum spunea toată lumea. A 
sperat mereu să fi avut forma unei gogoși, sau ceva de genul ăsta. 
Ca să-i bage-n ceață pe deștepții ăia. 

I se părea cam ciudat să se afle tocmai acolo sus, în întu- 
neric. S-a aplecat în faţă, simțindu-se oarecum dezorientat, de 
parc-ar fi trebuit să cadă. Era ameţit, nesigur. 

Ca să vezi... Cine-ar fi crezut că moartea seamănă atât de 
bine cu beţia? Era convins c-ar fi putut scrie o Scriptură întreagă 
pe această temă. 

Lângă el plutea o siluetă. Atotcuprinzătoare. Veșmintele-i 
erau precum nesfârșitele culori ale creaţiei, iar esenţa lui părea 
a se întinde peste bezna spaţiului însuși. Dar, de fapt, arăta ca 
un terrisian chel și blând. 

— Hei, Doamne, a zis Wayne. Cum e cu... creaţia? Timpul 
și spaţiul? Realitatea? Ştii tu, chestii dintr-astea... 

— Bine, a răspuns Armonie. Datorită ţie. 

— Stai puţin, a zis Wayne. Doar n-o să ajung fantomă, nu? 

— Nu. Ai fost Învestit când ai murit, deci o să rămâi o 
vreme scurtă, apoi o să ajungi curând Dincolo. 

— Bine, bine! 

— Nu te îngrijorează ideea? 

— Pe naiba, a zis Wayne. Eu deja am murit. Aia era partea 
care mă temeam eu c-o să doară! Și, uitându-se la planeta de 
dedesubt: Ce maree! 

— Da, Wayne, a spus Armonie. Îmi dau seama că un om ar 
putea fi intimidat văzând toate acestea. Conștientizând măreția 

lumii în care a trăit. E mult de procesat, cred eu. Poate face un 
om să se simtă mic, neînsemnat și... 

Wayne a zâmbit larg. 

— Şi eu am salvat toată planeta! 

Armonie a făcut o pauză. 

— Păi, cred că da. Cu ceva ajutor din partea lui Marasi și a 
lui Waxillium. 

Armonie a făcut un semn către o ceaţă roșiatică ce se înde- 
părta învolburându-se de planetă, ca printr-o pâlnie, dispărând 
în depărtare. 

Wayne a simţit ceva în urma ei. Un fel de furie respectu- 
oasă. Invidie. Avatarul ei fusese învins, așa că Autonomie și-a 
retras mâna de pe planetă. 

— Atunci, asta-i tot? a întrebat Wayne. 

— Pentru moment, da, a spus Armonie. Își consuma resur- 
sele ca să încerce să ne doboare mai repede, cred. Eșecul lui 
Telsin și al lui Set e un uriaș pas înapoi, iar Marasi a prăbușit 
repede portalul spre această planetă. Îmi revine vederea și voi 
avea grijă să nu mai fiu luat prin surprindere. 

— Mi se pare mie sau ţi-e frică? a întrebat Wayne încli- 
nându-și capul. 

— Sunt agitat, a spus Armonie cu un aerpierdut. Văd bucăţi 
din universul Cosmer punându-se în mișcare. Aliniindu-se. 
Îndreptându-se spre noi. Nu am scăpat de influenţa lor. Dar 
acumavem... timp. Timp să ne pregătim. Mulțumită ţie, Wayne. 

— Mie, a zis Wayne. Am salvat toată lumea asta neno- 
rocită! Eu... cred că sunt cel mai bun polițist din câţi au trăit 
vreodată! 

— Presupun, a spus Armonie, căci Vin, Elend și ceilalți nu 
erau polițiști... 

— N-a salvat Wax toată lumea niciodată, a zis Wayne. lar 
majoritatea celor de la secţia de poliţie din octant? N-au fost 
în stare să salveze nici măcar un cupon de bere gratis, chiar și 
atunci când li l-am dat. Prostul de kandra, omul-girafă! Wayne, 

cel mai tare polițist din toată lumea asta nenorocită... Ha! Ia 
de-aici, Reddi! Ia și plângi! 

Dar în timp ce spunea asta, Wayne a simțit că se întâmplă 
ceva. Avea o senzaţie de... întindere. Parcă era tras spre ceva. 
Spre ceva... cald? 

— Înainte să pleci, a spus Armonie, există ceva ce ai vrea să 
ştii? Eu nu sunt cu adevărat omniscient, dar cunoștințele mele 
le depășesc cu mult pe cele ale muritorilor. Unii au o ultimă 
întrebare pentru mine înainte de a pleca. Tu ai o asemenea 
întrebare, Wayne? 

Hm... Orice întrebare? Hai că era o treabă grea. S-a gândit 
o clipă. 

— Deci, a zis el, înainte să plece, MeLaan mi-a zis că am fost 
cea mai bună partidă pe care-a avut-o... și mă-ntrebam dacă... 

— Wayne, l-a întrerupt Dumnezeu, ce-ţi spune ţie Ranette 
mereu? 

— Încearcă să eviți asta? 

— Cealaltă chestie. 

— Nu mai strica momentul cu toate prostiile tale? 

— Da, asta. 

— Aşa-i, așa-i, a zis Wayne, aprobând din cap. Binezici, bine 
zici. Eşti deștept, poate chiar la fel de deștept ca Ranette. Zic că 
are logică. 

S-a gândit în continuare, deși senzaţia aia de întindere... era 
tot mai puternică. Oare ce să-l întrebe? Oare... 

A zâmbit larg, Era perfect aşa. 

— O să presupun că Wax și ceilalți or să fie-n regulă. Deja 
ai promis chestia asta. Așa că n-am să mai stric o întrebare pe ei. 
Și n-ai cum să mă fraierești ca s-o fac. O să ai grijă de ei. Știu c-ai 
s-o faci. 

— Cât mă ţin puterile, a spus Armonie. 

— Bine. Atunci să-mi spui treaba asta, Doamne, a zis 
Wayne, arătând spre el. Asta a fost cea mai mare nenorocită de 
explozie din câte-au existat? 

Armonie a ridicat o sprânceană. 

— Asta-i ultima ta întrebare? Ultimul lucru pe care vrei să 
i-l ceri lui Dumnezeu înainte să treci în veșnicie? 

— Da, la naiba! Am zis că, dacă tot am murit, o să am parte 
de celelalte răspunsuri curând. Nu mă fraierești tu să-ţi pun o 
întrebare fără rost. Deci zi. A fost? 

Armonie a zâmbit. 

— Ah, Wayne, a spus el. Presupun că toate celelalte 
care-ar putea rivaliza cu ea — cum ar fi detonarea Munţilor de 
Cenușă — pot fi puse pe seama lui Dumnezeu. Prin urmare, 
declar că așa este. Da, Wayne, te-ai aruncat în aer în cea mai 
mare nenorocită de explozie din câte-au existatvreodată în isto- 
ria planetei noastre. 

— Ai grijă să afle Steris, a spus Wayne, zâmbind larg. Toată 
ziua se plânge că arunc eu totul în aer. Ultima oară când am 
făcut-o i-am salvat pielea! Și-am făcut și explozia mai mică. O 
să-i stea mintea-n loc. Am făcut-o mai mică, și tot a fost cea mai 
mare din câte-au existat! 

A simţit cum pleca de-a binelea în clipa aceea. Așa că i-a 
întins mâna lui Dumnezeu, care i-a strâns-o zâmbind. 

— Ştiam că strălucești, a zis Wayne, făcând cu ochiul. 

Și spunând asta, s-a întins spre altundeva, spre un alt timp. 
S-a întins în bătaia vântului. Spre stele. 

Spre toate cele fără de sfârșit. 

EPILOGURI 


MARASI 
La zece ore după detonare 


Soarele răsărea, cumva, din nou, când Marasi a coborât împleti- 
cindu-se din tren în Elendel. S-ar fi așteptat, poate, ca trenul să 
fie gol, având în vedere dezastrele — atât cele împiedicate, cât 
şi cele atenuate — care marcaseră noaptea aceea. 

Și totuși, trenul era ticsit. Unii mergeau să dea o mână 
de ajutor celor din cartierul inundat și distrus din nord-vestul 
Elendelului. Alţii se duceau să vadă ce fac membrii familiilor lor. 
Alţii se întorceau acasă după evacuare, căutând un loc liniștit în 
acea perioadă ciudată. 

I-a privit cum roiau în jurul ei în timp ce stătea pe peron, 
simțindu-se dezrădăcinată. Că nu aparţinea locului. În parte 
și din cauza oboselii. Dormise vreo două ore în Bilming, după 
ce se înțelesese cu căpitanul Blantach, care acceptase în sfârșit 
probele în legătură cu fărădelegile lui Entrone. Mărturiile 
oamenilor pe care Marasi și ceilalți îi salvaseră — mai ales ale 
jurnaliștilor și politicienilor pe care SufletBinar îi scosese de 
acolo — aveau să se dovedească a fi vitale. 

Nu i se părea corect să-l lase pe lordul primar și pe compli- 
cii lui pe mâna unui departament de poliţie care până de curând 
îi dăduse socoteală. Dar, sincer, Marasi nu era sigură că mai 
putea face ceva. O invadare a Bilmingului de către Elendel n-ar 
fi fost convenabilă, având în vedere dezastrele și situaţia poli- 
tică. Nu trebuia decât să spere că mărturiile, explozia și numărul 
copleșitor de probe fizice aveau să fie suficiente pentru a-i deter- 
mina pe polițiștii din Bilming să-și facă datoria. 


METALUL PIERDUT 
5 83 


Cel puţin se părea că Wax și Wayne distruseseră structura 
organizaţională a grupului Set și forțele sale militare. Telsin 
fusese găsită moartă în vârful Turnului Shaw. Pe pielea gi de 
o culoare ciudată, cenușie, erau scrise, cu propria-i unghie, 
cuvintele: 

Aţi dovedit de ce sunteţi în stare. Deocamdată. 

Felul în care zeul ei o părăsise se asemăna înfiorător 
de tare cu felul în care fuseseră descoperiţi Războinicul în 
Ascensiune și Ultimul Împărat la sfârșitul Catacendrului. 
Ciudat de liniștiți și... 

Și dar-ar rugina dacă Marasi nu simţea că o ia razna. Stătea 
acolo, zăpăcită ca o ţărancă din Ținuturile Necruţătoare care 
ajunsese pentru prima oară în oraș. S-a forțat s-o iadinloc, por- 
nind alături de ultimii pasageri rătăciţi care coborau din tren. 
Trebuia să facă o baie. Trebuia neapărat să mănânce ceva. Și 
trebuia neapărat să... 

O siluetă mascată, agitată, s-a năpustit din mulțimea din 
faţă, răzbind prin puhoiul de oameni. Nu era sigură cum reușise 
să treacă de punctul de comercializare a biletelor cu câteva 
vorbe, dar Marasi și-a permis să se simtă oarecum ușurată când 
Allik s-a izbit de ea, îmbrăţișând-o cu putere. 

De asta, s-a gândit ea în timp ce el o ţinea strâns în braţe, 
s-a întâmplat ce s-a întâmplat. Pentru el și pentru un milion de 
alți oameni. Dar din punctul ei de vedere... se întâmplase mai 
ales pentru el. 

Allik a făcut un pas înapoi și și-a ridicat masca. Plânsese. 

— E-n regulă, a spus Marasi, ștergându-i lacrimile. Allik, 
sunt bine. Vorbesc foarte serios. Parcă erai în afara orașului, nu? 

— M-am întors devreme, a spus el. Și lacrimile astea nu-s 
pentru tine, iubirea mea. Am încercat să-ţi trimitem vorbă... dar 
a fost haos total, și liniile erau ocupate... 

Lumea a început să i se năruie. 

— Cine? a șoptit ea. 

— Wayne, a spusel. 

Nu. Era imposibil. Wayne era ca... piatra. O piatră din aia 
care-ţi intră în pantof și nu mai poți scăpa de ea. 

Nu... nu... era genul de piatră pe care te puteai sprijini. 
Când aveai nevoie de un punct de sprijin statornic. Era... 

Era partenerul ei. 

Ea era conștientă că meseria lor era periculoasă. Știa că-și 
riscau vieţile în fiecare zi. Totuși, mereu crezuse că ea avea să fie 
cea care... care... 

— Wax? a întrebat ea cu un nod în glas. 

— E bine, a spus Allik. Bine, în afară de-un picior... Dar se 
vindecă el. 

A făcut o grimasă. 

— Spune că... Wayne a rămas în urmă. A detonat bomba. 
Ca să salveze orașul... 

Ea l-a luat în braţe în clipa aceea, deoarece tremurul din 
vocea lui semăna cu cel pe care-l resimțea înlăuntrul ei, și tre- 
buia neapărat să se sprijine de ceva. În timp ce se îmbrățișau, a 
simţit durerea umplând-o și nimicind-o. 

Ea... nu avea să accepte. Refuza să creadă că el nu mai era. 
El... supravieţuise unor încercări mai grele decât aceea. Ea urma 
să se întoarcă acasă într-o bună zi, iar el avea să stea în bucătă- 
rie, servindu-se cu ciocolată. 

Și dacă nu se întâmpla? 

Nu pot face față la așa ceva, s-a gândit ea. Nu după două 
ore de somn. 

A lăsat iluzia să persiste. Ca să se poată eroda cu timpul, ca 
o piatră în bătaia valurilor. 

Allik a apucat-o de umeri. 

— Tu, a spus el, pari să ai nevoie de o cantitate uriașă de 
bunătăţi proaspăt scoase din cuptor. Livrate cu o hotărâre care 
să rivalizeze cu cea a unui conducător pe câmpul de luptă. De 
acord? 

— Da, a spus ea, îmbrăţișându-l din nou. De o mie de ori 
da, Allik. 

O oră mai târziu —, ghiftuită cu biscuiţi și prăjituri exo- 
tice — Marasi s-a tolănit în fotoliul voluminos din micul ei apar- 
tament. Se schimbase în sfârșit, dar nu în pijama. În uniforma 
ei. Fustă lungă, bluză, pardesiu de poliţist. 

Allik i-a aruncat o privire ciudată înainte să iasă pe furiș — 
cu scuzele de rigoare — ca să cumpere o sticlă de vin. Era ciu- 
dat că, oricât de obosită s-ar fi simţit, predomina o altă emoție. 
Un sentiment de dezrădăcinare. Era conștientă că ceva era în 
neregulă. 

Îi venea greu să se obișnuiască cu ideea că Wayne murise. 
În cea mai mare parte, refuza să creadă, pentru binele propriei 
sănătăți mintale. Asta era doar o parte din problemă. Însă mai 
exista o parte. Senzaţia că ceva rămăsese neterminat, că o între- 
bare atârna în balanță. Una la care trebuia să răspundă înainte 
să se poată odihni cu adevărat. 

Deci nu era de mirare că, imediat după plecarea lui Allik, 
a răsunat o bătaie în ușă. Era o tânără curieră, de genul celei 
pe care-o puteai găsi în oraș pentru câteva cartușe. Cunoșteau 
absolut fiecare părticică din diversele blocuri, apartamente și 
străzi întortocheate ale octantelor mai bine decât majoritatea 
poștașilor. 

Fata i-a livrat un pliculeţ, apoi s-a îndepărtat cu pași vioi. 
Înăuntru era o carte de vizită cu simbolul romburilor întrepă- 
trunse. Duhurile-însângerate. Pe spate era o adresă. 

Marasi și-a verificat lucrurile. Actele din buzunar. Arma 
din tocul din lateral. Insigna de pe jachetă. Nu și-a luat pușca. 
În ziua aceea nu trebuia să fie neapărat înarmată, cât echipată. 

A lăsat repede un bilet pentru Allik, promiţându-i că avea 
să se întoarcă în curând, apoi și-a croit drum spre oraș. Spre 
orașul ei. 

lubea Elendelul. Imensa diversitate de oameni. Felul în 
care ziarele începuseră deja să vândă povestea detonării. Unii o 

considerau un foc deavertisment din partea Orașelor Exterioare, 
alţii o încercare deliberată de a provoca o inundație — de parcă 
aruncarea în aer a orașului n-ar fi fost o alegere mai eficientă. 
Un număr surprinzător de mare de ziare avea informaţii corecte. 


DAWNSHOT ȘI AJUTORUL LUI SALVEAZĂ SITUAŢIA! 
CURSĂ ÎNDRĂZNEAȚĂ PENTRU A SALVA 
ELENDELUL ÎN ULTIMA CLIPĂ! 

BOMBA DIN BILMING DETONATĂ PREMATUR 
DE UN POLIȚIST CURAJOS! 


Se întreba ce aveau să spună când vor afla povestea 
ei. O peșteră ascunsă plină de oameni răpiți pentru a crea 
Născuţi-din-ceaţă... Fotografii în mișcare și monștri hemalur- 
gici... Era genul de poveste pe marginea căreia ziarele aveau să 
scrie articole decenii la rând. 

S-a îndreptat cu pași lejeri spre destinaţia ei. Bucurându-se 
din plin de mirosurile — plăcute și neplăcute deopotrivă, dar 
mereu puternice —, sunetele și de senzația unui oraș atât de viu, 
încât nici măcar un dezastru nu-l putea opri. 

Baza Duhurilor-însângerate din Elendel era mai ostentativă 
decât cea din Bilming. Era un conac grandios, de modă veche, 
cu vitralii și un domeniu îngrijit. Marasi a fost condusă înăuntru 
fără a fi nevoită să bată la ușă, apoi într-o încăpere slab luminată. 
Presupunea că fusese trimisă acolo să stea și să aștepte, până 
când a observat pe altcineva în capătul încăperii. Așezat într-un 
scaun comod — dar strâmt —, cu pantofii de calitate scăldaţi în 
lumină, cu faţa ascunsă în umbre. Însă o trăsătură i se vedea clar: 
o singură ţepușă înfiptă în ochiul drept. 

Supravieţuitorul însuși. 

Se întâlnise cu Moartea, stătuse de vorbă cu kandra, îl 
auzise pe Wax vorbind despre Armonie... Nu era străină de 
ieșirea figurilor legendare din umbre și intrarea lor în viaţa ei. 
Dar povestea aceea era oarecum diferită. Acela era omul de la 

care pornise totul. Omul care supravieţuise propriei ucideri. 
Acela era omul pe care ea fusese învățată să-l venereze. 

Era acolo. Și era cea mai intimidantă experienţă din viața ei. 
A încercat să vorbească, dar s-a trezit că avea gura uscată. 

Ușa s-a deschis, iar SufletBinar a intrat, sprijinindu-se 
de clanță. Deși îl cunoștea de puţin timp, a considerat că se 
cădea să-i dea o îmbrăţișare, pe care acesta i-a întors-o. 

— Mă bucur să văd că sunteţi bine, my lady, i-a spus el. 
Și să aflu despre reușitele dumitale. 

— Oh! a făcut Marasi. SufletBinar! Rază-de-lună a... 

— Am auzit comunicatele, a spus SufletBinar. A... fost 
nevoită să-și folosească sigiliul? 

— Da, a zis Marasi. 

— Îi va fi greu să-și revină, a spus Kelsier, din umbră. S-ar 
putea să-mi fi pierdut pentru totdeauna unul dintre cei mai 
buni agenţi din cauza acestui eșec. 

Primul instinct al lui Marasi a fost să se grăbească să-și 
ceară scuze. S-a oprit. 

— Aţi fi preferat să lăsăm invazia să se desfășoare? 

Kelsier s-a aplecat în față, iar ei i s-a părut că vede umbra 
unui zâmbet. Poate că poveștile erau adevărate. O fi fost el un 
om dur, dar nu era sever. Dar cine știe? Puteai avea încredere în 
niște poveşti de sute de ani? Și dacă puteai, cu siguranță un om 
seschimba după ce trăia — sau, mă rog, nu murea — vreme de 
patru secole. 

— Continuă, SufletBinar, a spus Kelsier. 

— Marasi Colms, a zis SufletBinar, sunt mândru să-ţi ofer 
calitatea de membru al Duhurilor-însângerate. Dacă accepţi, 
aș fi onorat să-ţi fiu mentor, după cum e tradiţia la noi. Mi 
te poţi alătura în următoarea misiune, aceea de a o găsi pe 
Rază-de-lună și a o readuce la personalitatea ei obișnuită. 

— Oferta îţi asigură și accesul la toate cunoștințele Duhu- 
rilor-însângerate, a spus Kelsier. Noi nu ţinem secrete unii față 
de ceilalți. 

— Nici măcar tu, Supravieţuitorule? a întrebat Marasi, 
curioasă. Tu ţii secrete? 

Kelsier n-a răspuns la întrebare. Doar a zâmbit din nou. 

— Există obiceiuri străvechi și taine la care noi avem 
acces, a spus SufletBinar, și care te vor încânta și ului, my lady. 
Îndatoririle pe care le avem ne conduc în locuri fascinante — 
totul pentru a sluji aceleiași cauze pe care-o susţii și dumneata: 
protejarea Scadrialului. 

— Nu este o invitaţie pe care o facem cu ușurință, a adăugat 
Kelsier. 

Deci iat-o. Întrebarea. Accepta? În ultima vreme, își dorise 
foarte tare să facă ceva mai mult. De fiecare dată când întrezărea 
conflicte mai extinse — din universul Cosmer — și-ar fi dorit să 
le perceapă în ansamblu. Era ca o femeie care privește un apus 
de soare prin crăpătura unui zid. 

Și totuși. 

— De când știai de Set? a întrebat ea. De când știai ce aveau 
de gând să facă? Și cine era Trell? 

Tăcere. 

— Noi oferim răspunsuri, a spus SufletBinar, dar după jură- 
minte, my lady. Așa e obiceiul nostru. 

— Lui Armonie i-ai împărtășit? a întrebat Marasi. 

— Saze, a spus Kelsier, e... haotic în ultima vreme. E ceva ce 
mocnește în el. Ceva ce mă tem că va face, prin comparaţie, ca 
până și evenimentele de azi să pară banale. Din păcate, trebuie 
să lucrăm în secret. Deocamdată suntem prea mici, prea slabi. 
În câmp deschis, forțele Cosmerului ne-ar strivi. 

Nu-l contrazicea, nu întru totul. Fiecare om al legii 
înțelegea necesitatea de a lucra uneori sub acoperire. 

Și totuși. 

Marasi a răsucit cartea de vizită între degete, apoi a ridi- 
cat-o și s-a uitat la romburile sângerii întrepătrunse. 

Oare chiar își dorea asta? Uneori fusese nemulțumită de 
serviciul ei. Dar exista vreo slujbă care să nu-ţi displacă din 

când în când? În timp ce răsucea din nou cartea de vizită, și-a 
adus aminte de motivul principal pentru care intrase în forțele 
de poliție. Nu doar pentru a rezolva cazuri. Nu doar pentru a 
rezolva probleme. Nu doar pentru a proteja lumea, ci pentru a 
face din ea un loc mai bun. 

Nu putea face asta din umbră, nu? Alţii ar fi putut, dar 
Marasi? Ar fi fost nevoită să mintă o grămadă de oameni. Încălca 
astfel jurămintele fundamentale pe care le făcuse. 

Ai fost recunoscătoare? întrebase Armal. Întrebarea o 
frământa. 

— Cândva, a spus ea, cu vreo șapte ani în urmă, credeam 
că am tot ce-mi dorisem. Credeam că mi-am dat seama ce-mi 
doream. Apoi el a plecat. Acea respingere a fost printre cele mai 
bune lucruri care mi s-au întâmplat vreodată. 

— My lady? a zis SufletBinar. 

— Cred, a continuat Marasi, că e greu să-ți dai seama ce-ţi 
dorești. Nu dispunem întotdeauna de toate informaţiile nece- 
sare. Trebuie doar să facem ceea ce putem cu ceea ce avem la 
dispoziţie. 

L-a privit pe Kelsier în ochii ascunși în umbre. 

— Dacă mă alătur vouă, îmi daţi voie să le împărtășesc ceea 
ce descopăr colegilor de la secţia de poliție? 

— Tu ce crezi? a întrebat Kelsier. 

— Cred, a spus ea, că sunt în slujba oamenilor... 

S-a dus să pună cartea de vizită pe masa de lângă ușă, 
continuând: 

— „că orice putere sau autoritate aș avea îmi este acordată 
de ei. Ei nu sunt slujiţi de întuneric și minciuni, oricât de bine 
intenţionate ar fi. 

— Ai grijă, a spus Kelsier înainte ca ea să apuce să lase car- 
tea devizită. Eşti sigură că asta-ţi dorești? 

— Nu, a zis ea. Datoria mea nu este să fiu sigură. Datoria 
mea e să fac cât de mult bine pot. Chiar și în condiţiile unor 
informaţii limitate. 

A pus cartea de vizită pe masă. 

Încă trebuia să găsească ceva. Un răspunspentru ea însăși. 
Dar nu acela era răspunsul. 

— Eu mă aflu în slujba guvernului, a spus Marasi, și a legii. 
Lucruri cu care, de-a lungul istoriei, cred că ai avut probleme, 
Supravieţuitorule. Sunt recunoscătoare pentru ajutorul pe care 
mi l-ai oferit în această misiune. L-aș accepta din nou pe viitor. 
Și, clătinând din cap, a continuat: Dar nu sunt ceea ce caută 
organizaţia ta. Eu n-am să ţin secrete dacă adevărul ar putea 
salva vieţi. 

Trebuia neapărat să afle ce era ascuns acolo — dar era 
detectiv. Avea să afle răspunsurile fără să-și vândă sufletul. Nici 
măcar Supravieţuitorului însuși. 

Kelsier nu părea să fie genul de om căruia să-i placă să fie 
respins. Dar în celedin urmă a aprobat din cap, semn că accep- 
tase. Marasi a dat mâna cu SufletBinar, oferindu-se să-l ajute 
oricum cu Rază-de-lună, apoi a ieșit. 

S-a întors în oraș. 

La oamenii din Elendel. 

Și în timp ce mergea printre ei — ascultându-le preocupă- 
rile, temerile, incertitudinile — și-a amintit de niște lucruri pe 
care le pierduse din vedere în rutina muncii de zi cu zi. Planuri 
de viaţă de care se ţinuse ani la rând, dar la care, în cele din 
urmă, renunțase. 

Oare revenise la ele? Mai înțeleaptă, mai înţelegătoare, cu 
o mai mare apreciere a nuanţelor? 

Abia în clipa aceea, stoarsă de vlagă, epuizată, dar triumfă- 
toare, și-a dat seama ce-și dorea de fapt. 

Avea nevoie doar de un plan. 


Prasanva — SufletBinar — a privit-o plecând, apoi a clăti- 
nat din cap. Era o întâmplare nefericită. Și totuși, deosebită. Îi 
plăcea să cunoască oameni care ţineau la principiile lor. La urma 
urmei, eterul îi crease pe oameni cu gândiri diferite. 

În timp ce ușa holului principal se închidea afară — iar 
Marasi Colms pleca —, Dlavil s-a furișat din umbrele din spatele 
scaunului lui Kelsier. Bărbatul scund purta o mască meșteșuygită 
cu o înfățișare teribilă, din lemn vopsit — dar când a început să 
vorbească, accentul lui nu era ca acela al scadrienilor din Sud. 
Era din Silverlight. 

— Va trebui să ne ocupăm de ea, a spus Dlavil încet. 

— E o femeie integră, a spus SufletBinar. N-am să îngădui 
să i se întâmple vreun rău. 

— Ne cunoaște secretele, a spus Dlavil. Cunoaște această 
bază. A văzut de ce sunteţi în stare tu și Rază-de-lună. A văzut 
hărţile, puterile, cunoștințele... Acum reprezintă un pericol 
pentru noi. 

— l-am oferit pur și simplu lucrurile astea, a spus SufletBi- 
nar, și deși ne-a refuzat, nu a luat nimic de la noi. Stăpâne 
Kelsier, ţine-l în frâu. 

— Ajunge, Dlavil, a zis Kelsier, aprinzând lumina și 
lăsându-se pe spătarul scaunului. SufletBinar are dreptate. Nu știe 
nimic din ce n-ar putea afla la ostudieresuperficială a Cosmerului. 
S-ar putea să fim nevoiţi să ne mutăm bazele, dar asta e din vina 
noastră. Rază-de-lună a fost convinsă că ni se va alătura. 

Dlavil a tăcut. Era imposibil să-i citești privirea, ascunsă 
sub blestemăţia aia de mască. SufletBinar nu suporta să nu 
poată descifra întru totul expresiile chipului unui om, dar 
Dlavil — ca și sora lui, care făcea prăpăd pe Roshar — purta o 
mască pe care n-o scotea niciodată; ajunsese în așa fel încât deja 
făcea parte din pielea lui. 

— Vorbesc serios, Dlavil, a spus Kelsier. Nu ai să acţionezi 
împotriva ei și a nimănui din acest oraș fără permisiunea mea. 
S-a înţeles? 

— Da, Lord Kelsier, a spus Dlavil, și s-a retras pe ușa din 
spate. 

Kelsier a oftat zgomotos și s-a ridicat din scaun. I s-a alătu- 
rat lui SufletBinar la fereastră, de unde au privit spre oraș. 

— Ai făcut treabă bună ieri, i-a spus Kelsier. Foarte bună, 
vechiul meu prieten. Era să pierdem totul. 

SufletBinar a înclinat capul și a acceptat laudele. Se simțea 
bine. 

Ești binecuvântat, a spus Silajana în mintea lui. Și vrednic 
de prețuire. 

Se simţea și mai bine. 

— N-ar fi trebuit să se ajungă niciodată atât de departe. 
Chiar e ceva în neregulă cu Sazed. Devine tot mai grav. 

— Ce facem, stăpâne? a întrebat SufletBinar. 

Kelsier a mijit ochiul. 

— Eu, a șoptit el ușor, o să am o discuţie dificilă cu 
„Dumnezeu“. 

STERIS 
La două zile după detonare 


În a doua zi de la recuperarea orașului, Steris a avut în sfârșit 
ocazia să-l aducă pe Waxillium acasă de la spital. Au coborât 
șchiopătând din mașina lui Hoid, cu Wax în cârje, apoi au ridi- 
cat privirile spre imensul zgârie-nori unde își aveau apartamen- 
tul. Wax l-a privit fix, cu o expresie ușor pierdută. 

— Te gândești la Shaw? a întrebat Steris încet. 

El a aprobat din cap. 

— Pe acoperișul ăla, Wayne m-a obligat să-i dau o ţepușă. 
Dacă nu l-aș fi ascultat, n-ar fi putut să mă Împingă. 

— Ca să faci ce? a întrebat ea, cu blândeţe. Să stai lângă el 
și să vezi cum moare? Ştia ce-avea de făcut. 

Wax s-a uitat la ea, iar ea a văzut în ochii lui aceeași durere 
pe care o văzuse și după a doua moarte a lui Lessie. Ceva mai 
domolită de data asta, dar tot chinuitoare. Nu suporta să-l vadă 
îndurerat. Se întâmpla mult prea des. 

— Ar fi trebuit măcar să-mi iau rămas-bun, a șoptit Wax. 
Din cauza mea a plecat din Ținuturile Necruţătoare... 

— Şi a supravieţuit pentru că tu i-ai acordat o a doua şansă, 
a spus Steris. 

În timp ce el fixa acoperișul cu privirea, ea își consulta pe 
ascuns notițele din cărţile despre traume pe care le citise. 

— Waxillium, lucrul ăsta nu s-a întâmplat din vina ta. 
Trebuie să accepţi inițiativa lui Wayne, să accepţi alegerea pe 
care a făcut-o. Tu te-ai fi sacrificat pentru oraș; amândoi știm 
lucrul ăsta. Deci acceptă-i și lui aceeași decizie. 


BRANDON SANDERSON 
594 


El a tăcut o clipă, iar ea a încercat — neliniștită — să 
înțeleagă ce simţea el. Oare faţa aia schimonosită însemna că 
era iritat? Sau îndurerat? Dar-ar Năruirea... oare-l îndurerase 
şi mai tare? 

— Ai dreptate, a spus el încet, apoi a clipit, cu lacrimi în 
ochi. Ai dreptate, Steris. Trebuie să-l las să fie erou, nu? Pe 
Armonie... chiar nu mai e. 

Ea și-a strecurat carneţelul în buzunar și l-a ţinut strâns la 
piept, ignorând lumea din jurul lor. A stins totul în jur, ca un 
felinar vechi cu gaz, cu capac. A diminuat totul până când au 
rămas doar ei doi. Doar ei doi contau. 

El o ţinea strâns la piept și a respirat prelung, adânc. 

— Marasi tot nu crede că nu mai e. Are impresia c-o să 
apară cu pași vioi peste câteva luni, purtând o pălărie de paie, 
și-o să ne spună ce faine-s băuturile de fructe din Consorţiul 
Malwishian. Dar se înșală. De data asta s-a terminat. 

— Da, a spus Steris. S-a dus. Dar nimic nu s-a terminat, 
Wax. Ai spus la fel și când a murit Lessie. Nici atunci n-a fost 
adevărat. Nici acum nu e adevărat. O să-ţi ia ceva timp să crezi 
asta, dar poți să ai încredere că se va întâmpla. 

El i-a strâns mâna. 

— Din nou, ai dreptate. Cum ai ajuns tu să te pricepi atât 
de bine la asta, Steris? 

— Am învăţat de la Wayne. 

— Să... ajuţi oamenii să-și înfrunte durerea? 

— Nu, a spus ea, scoțându-și carneţelul. Să trișez. 

Waxillium a zâmbit. Era primul zâmbet sincer pe care 
Steris îl vedea la el de la incident. Apoi i-a întins cârjele și a dat 
drumul unui tub de cartuș. 

— Vai! a făcut ea. Eşti sigur că-i în regulă să faci asta? 

— Oi îmbătrâni eu, dar nu sunt fragil, a spus el, după care 
a îmbrăţișat-o strâns. Eşti pregătită? 

— Întotdeauna, a spus ea, simțind un fior minunat, nerăb- 
dătoare să zboare. S-a sprijinit de el. 

S-a propulsat în văzduh, folosindu-se de instalațiile meta- 
lice pe care le ridicase acolo ca să aibă o serie de ancore ca lumea. 
S-au înălțat valvârtej, palpitant, cu vântul în plete, iar lumea 
insignifiantă s-a făcut tot mai mică. Pânăcând nu au mai rămas 
decât ei doi și cerul. 

Wax a aterizat cu grijă pe platforma din faţa apartamen- 
tului lor. În timp ce el își recupera cârjele, Steris s-a scotocit, 
căutându-și carneţelul. 

— Cred... a spus Wax. Cred c-o să fiu în regulă. 

— Bine, a spus ea răsfoind câteva pagini. Am un citat din 
Wayne ca să marcheze momentul. 

— Un ce? 

— M-am gândit, a spus ea, că ar fi un mod de-a ne aminti 
de el. Să ţinem câteva rânduri potrivite la îndemână. E... mor- 
bid? E morbid, nu-i așa? Îmi pare rău. 

— Nu, a spus el. Adică ar putea fi, dar cred că ar fi de acord. 

Ea a zâmbit larg. 

— „Hei, prietene“, a zis ea, „ai cărat fata aia până aici și n-ai 
apucat-o și tu un pic de fund, acolo?“ 

— Asta ai scornit-o acum. 

Ea i-a întinse carneţelul, arătându-i rândul scris. 

— Păi, a spus Wax, cred că ar trebui să facem cum zice el. 

— E singurul mod de a-i cinsti cum se cuvine pe cei plecaţi. 

Apoi Waxa apucat-o de mijloc, a tras-o spre el, a sărutat-o, 
iar corpul ei s-a contopit cu al lui, împingându-l exact în locurile 
potrivite. Senzaţia era minunată — parcă erau lichizi, aliniați, 
vii, aprinși. 

Și da, a apucat-o și de fund ca lumea. Aproape au căzut 
într-o parte, făcându-l pe Wax să-și piardă echilibrul, sprijinit 
pe piciorul bun. Au întrerupt sărutul înainte să aibă loc vreun 
accident, dar au rămas aproape. 

— Își mulţumesc, a șoptit Wax. Pentru că eşti tu însăți. 

— E singurul lucru la care mă pricep, a spus ea. În afară 
de-a arunca cu vaci în oameni. 

Wax s-a încruntat. 

— A zis Wayne asta la un moment dat, a spus ea. 

Drept răspuns, el a privit spre cer. 

— Îți mulțumesc, Wayne. Oriunde te-ai afla. Pentru că 
mi-ai dat voie să am parte de asta. Pentru că m-ai obligat să 
trăiesc. 

Ea l-a forțat să intre în casă, să se poată așeza. Nu avea 
voie să-și lase greutatea pe piciorul ăla, cu sau fără ghips. 
Chiar dacă era în stare să trișeze scăzând din greutate. 

Din păcate, Kath fusese ceva mai rapidă decât se 
așteptase ea, iar copiii se întorseseră deja de la domeniul 
familiei Harms din sudul Bazinului. Așa că Wax, sfidând pe 
față recomandarea medicului, a îngenuncheat și l-a ridicat 
pe Max în braţe. 

— Tati! a zis Max. Ai reușit! Kath spune c-ai reușit! 

— Am reușit? 

— l-ai oprit pe cei răi! Ai salvat lumea! 

— Presupun, a zis Wax, c-am făcut un pic din amândouă. 
Dar și Wayne m-a ajutat foarte mult. 

— Jennid de la școală, a continuat Max, zice că trebuie 
să rămâi și cu fata după ce salvezi lumea. Dar partea aia-i o 
prostie. Mie nu-mi plac fetele. 

— Poftim? Nici măcar de mami nu-ţi place? 

— Tati, a spus Max exagerându-și îndelunga suferință — 
de parc-ar fi fost cel mai evident lucru pe care l-ar fi putut 
descrie un băiat. Mami nu-i fată, e mamă. 

Steris a zâmbit, îndreptându-se spre Kath, în timp ce 
Wax a luat-o în braţe pe micuța Tindwyl și a strâns-o la piept, 
lăsând-o să-l tragă de perciuni. 

— A venit asta pentru dumneavoastră, a spus Kath încet, 
scoțând o scrisoare din poșeta ei. Pare importantă. 

— Mulţumesc, a spus Steris, luând scrisoarea — care-i 
era adresată — și observând sigiliul guvernatorului în partea 
din faţă. 

A intrat imediat în panică. Își făcuse griji pentru asta. 
Consemnase posibilitatea în scris, dar în mod sigur nu avea 
cum... nu se putea să... 


Dragă Steris Harms Ladrian, 

Aș dori să ne întâlnim și să discutăm despre o posi- 
bilă numire în guvernul meu. Având în vedere serviciile 
prețioase oferite în timpul recentei crize... 


O, nu... Nu... Nu asta. 


„m-am hotărât să te rog să accepți o poziţie de Ofiţer 
în Pregătirea pentru Dezastre a orașului. Ți-aș oferi un 
loc în consiliul meu și ţi-aș pune la dispoziție o echipă 
de intervenție, care să se asigure că orașul e pregătit și 
dotat pentru orice tip de potențiale dezastre sau pericole 
relevante. 

Te rog să-mi răspunzi comunicându-mi momen- 
tele convenabile pentru tine, ca să putem sta de vorbă. 
Într-un registru mai personal, aș dori să-ți adresez cele 
mai sincere mulțumiri. Sunt lăudat drept erou și lider 
hotărât. N-aș merita niciuna dintre aceste laude fără 
intervenţia ta. 


Ofiţer în... Pregătirea pentru Dezastre? 

Ea a clipit. 

Păi... nu era deloc înspăimântător. 

De fapt, ar putea fi distractiv. 

Wax i-o dat-o pe Tindwyl lui Kath, apoi s-a îndreptat 
șontâcăind spre Steris, aprobând pasiv din cap în timp ce Max 
îi explica regulile noului joc cu bile pe care-l tot jucase, cu lux 
de amănunte. Privind peste umăr, Wax a citit-scrisoarea, apoi a 
apucat-o de cot. 

— Steris, a spus el, e minunat. 

— Nu merit asta, a spus ea. Tsunamiul n-a fost nici pe 
departe atât de mare cât m-am temut că avea să fie. 

— Draga mea, a spus Wax, ba e meritul tău. 

Ea s-a întors să-l privească în ochi. 

— Ce-ar fi dacă în loc să-l cităm pe Wayne, a spus el încet, 
l-am cinsti altfel? Ce-ar fi să ne hotărâm să facem efortul dea ne 
permite să fim fericiţi? Ce zici de asta, Lady Ladrian? 

— Cred, Lord Ladrian, că mi-ar plăcea foarte, foarte mult. 

Și deja își imagina o listă întreagă de planuri prin care se 
asigura că avea să fie astfel. 

ALLRIANDRE 
La cinci zile după detonare 


Allriandre urca treptele una câte una. Cu picioarele ca de plumb. 
Cu labele picioarelor ca topite. Gârbovită, de parcă ar fi dus în 
spate bare de oțel. Hainele ei cernite purtau noi însemne de 
la fierărie, care aruncau scântei când trecea pe acolo. Slujba ei 
n-avea legătură cu lucrul acolo — ea sorta bucăţi de metal pen- 
tru topitorie. 

Când a ajuns la micul ei apartament — la etajulșapte, într-o 
clădire fără lift —, o auzea deja pe doamna Coussaint zbierând. 
Deși epuizată, Allriandre a grăbit pasul. S-a îndreptat spre ușă și 
a dat-o de perete, găsind-o pe fiica ei, Ruri — în vârstă de trei ani 
și încă firavă —, înfofolită în pături. S-a îngrozit din nou. 

— Cum să crezi că pasta de dinți e bună la desenat? a strigat 
doamna Coussaint. 

Era o femeie cu bărbie dublă, una — și cea mai umflată — 
domnind peste cealaltă ca un suveran cumplit. I-a aruncat o pri- 
vire în sus, în timp ce Allriandre intra, apoi a ridicat borcanul 
cu pastă de dinți. 

— Ai văzut ce-a făcut de data asta? 

— Îmi pare rău, a spus Allriandre, epuizată, dar a ridicat-o 
pe Ruri când aceasta i-a fugit în braţe ca să scape. 

— Vă mulțumesc că aţi avut grijă de ea. 

Coussaint a privit-o din cap până-n picioare, observându-i 
fața murdară, părul încâlcit, hainele arse. 

— Chiria? a întrebat ea. Au trecut trei zile. 

— Pânăacum n-a întârziat niciodată cu vreo plată. 

Wayne, bărbatul care-l omorâse pe tatăl ei. 

— Sunt sigură că va veni curând. 

— Trebuie să renovez pe-aici, a zis Coussaint. Poate, când 
vine, o să poți să... 

— Vă mulţumesc, doamnă Coussaint, a spus ea, dându-se 
laoparte ca femeia să poată ieși. Vă mulțumesc că ați avut grijă 
de ea. M-aţi ajutat enorm. 

Femeia a pufnit, dar a ieșit anevoie din cameră și a cobo- 
rât treptele tropăind. Allriandre și-a strâns fiica la piept și s-a 
gândit o clipă la alegerile ei. La faptul că nu însemna mare 
lucru că aveai copilul înscris la cea mai bună școală din oraș 
dacă erai dator la cine nu trebuia. La faptul că cineva pe care-l 
iubeai atât de mult — cum era fetița pe care-o ţinea în braţe în 
clipa aceea — putea fi și o amintire a unora dintre cele mai mari 
greșeli pe care le-ai făcut vreodată. 

Era epuizată, dar a lăsat-o pe Ruri jos, pe podea, și au pictat 
pereţii cu pastă de dinți până când fetiţa a început din nou să 
râdă. Până când Ruri a înţeles că greșelile se puteau transforma 
uneori în lucruri uluitoare, minunate, demne de prețuit. Dacă 
priveai din perspectiva potrivită. 

S-a auzit o bătaie în ușă. 

Allriandre a încremenit și s-a șters repede cu o cârpă pe 
mâini. Nu aștepta pe nimeni. Dar-ar rugina... nu cunoștea 
multă lume. Toate prietenele ei de la facultate se căsători- 
seră, aveau slujbe de birou și-și petreceau nopțile socializând. 
Familia ei locuia în continuare în Ținuturile Necruțătoare, iar 
ea avea grijă să nu afle ce i se întâmplase. Pentru că aveau și ei 
problemele lor. 

A deschis ușa ezitând și a văzut doi bărbaţi la costum — 
unul scund, iar celălalt înalt. A simţit instantaneu un gol în sto- 
mac. Oare erau noii colectori de taxe ai lui Bleaker? De obicei 
veneau la o săptămână după ce primea salariul. 

— Domnișoara Allriandre? a întrebat bărbatul mai scund. 
Eu sunt domnul Call, iar dânsul este domnul Daring, de la 

Compania de Contabilitate și Imobiliare Call, Fiul și Fiicele. Am 
putea intra? Avem o chestiune destul de importantă de discutat 
cu dumneavoastră. . 

— Încă nu am banii, a spus ea, repede. Nu pot să vă plătesc 
până nu-i primesc. N-aveți ce să luați de aici. 

Cei doi au schimbat o privire, apoi bărbatul mai scund 
a schițat din nou un gest. Ea i-a lăsat să intre, fără tragere de 
inimă. 

— Dacă, a șoptit ea, îi faceți vreun rău fiicei mele... 

— Nu suntem cine credeţi, a spus bărbatul mai înalt, cu 
o mină veselă, privind spre peretele acoperit cu pastă de dinți, 
apoi spre mobilierul distrus. Suntem agenţii imobiliari ai dom- 
nului Wayne Terrisborn de pe strada Inkling 662. 

— Aha, a făcut ea, simțindu-se ușurată. Ăla. Staţi puţin... 
Și-a băgat în sfârșit minţile-n cap și s-a hotărât să nu mai insiste 
să ne vedem faţă în față? 

— Într-adevăr, a spus bărbatul mai înalt, punându-și melo- 
nul pe blat. 

Ea a făcut o grimasă, observând mărul strivit pe care Ruri îl 
pusese acolo. Fetiţa s-a apropiat și i s-a cățărat în brațe. Străinii 
o agitau. 

— De ce-aţi întârziat? a întrebat Allriandre. Plăţile lui 
veneau mereu la începutul lunii. 

Cel mai înalt a tușit. 

— Nu aţi aflat? Nu... citiți ziarele? 

— Am eu față de om care are timp de ziare? a întrebat ea. 
Dacă aveţi plata, este excelent. Mi-ar prinde bine. Dar chiar 
mi-arprinde bine un somn. Deci... 

— Domnișoară Allriandre, a spus bărbatul mai scund, dom- 
nul Waynea murit săptămâna trecută. A fost ceva destul de spec- 
taculos — el a fost cel care a detonat bomba. De asta aţi auzit? 

Auzise ceva zvonuri la forjă. Nu despre rolul jucat de el în 
detonarea bombei. Ci despre inundații și evacuări și... și... la 
stai așa... 

— A murit ăla? a întrebat ea. 

Ei au aprobat din cap. 

Dar-ar rugina... Oare ce sentimente avea în legătură cu 
asta? Era fericită? Murise în sfârșit omul care-i omorâse tatăl, 
ar fi trebuit să fie peste măsură de fericită, nu? 

În schimb, se simţea confuză. Da, încă era puțin furioasă. 
De asta n-avea să scape niciodată. Simţea și o urmă de ușurare. 
Dar în cea mai mare parte... îi părea rău. Îi părea rău de cum se 
dovedise a fi toată situația. Îi părea rău că rănile demult amorțite 
îi trimiteau junghiuri dureroase din când în când. Îi părea rău 
pentru greșelile făcute. Greșelile nu se transformau întotdeauna 
în ceva mai bun, nici pe departe. Dar înţelegea în clipa aceea că 
se întâmplau. Chiar și cele mari. 

Bărbatul mai înalt a pus un dosar mare pe singura masă 
din încăpere. 

— Ce ziceţi? a întrebat el. 

— Ce să zic de ce? a răspuns ea. 

— Domnișoară Allriandre, a spus bărbatul mai scund, 
sunteţi principala beneficiară a averii domnului Wayne. 

— Și asta ce-nseamnă? a întrebat ea. Trei cocoloașe de 
gumă de mestecat și o notă neachitată la bar? 

— La momentul actual, a spus cel înalt, sunt douăzeci de 
milioane de cartușe — lichidităţi — plus acţiuni cu participaţie 
majoritară la câteva companii importante, echivalente a cel 
puţin încă o sută. 

În cameră s-a așternut tăcerea, cu excepția smiorcăitului lui 
Ruri, care a încetat cu el după ce și-a șters nasul de salopeta lui 
Allriandre. Allriandre abia a băgat de seamă. 

— Tocmai aţi zis... o sută douăzeci de milioane? a șoptit ea. 

— Plus-minus, în funcţie de piaţă, a spus bărbatul mai 
înalt. A făcut investiţii înțelepte — chiar strălucite, contrar 
gândirii convenţionale — folosindu-se pe post de garanţie de 
o cantitate considerabilă de aluminiu. Se pare că electricitatea, 
industria și energia erau investiţiile momentului acum șase ani. 

Bărbatul mai scund i-a tras un scaun. 

— Vă rog, a spus el, încet. Luaţi loc. Avem niște lucruri de 
discutat. . 

— O sută douăzeci de milioane, a repetat ea, cu ochii mari. 

Abia era în stare să gândească logic. Datoriile ei — de la 
atelierul de artă eșuat — erau de numai zece mii. 

— Da, a spus bărbatul mai înalt, scoțând niște acte. După 
calculele mele aproximative, tocmai ați devenit a patra cea mai 
bogată persoană din oraș. Și, ridicând privirea: Trebuie să vă 
spun că există unele rețineri. Conturi pe care domnul Wayne 
le-a dedicat altor întrebuințări. Dar acestea echivalează cu 
mai puţin de cinci sute de mii în total. Tot restul... ei bine, vă 
aparţine. 

Ea s-a lăsat în scaun. 

— A vrut să vă dăm asta, a spus bărbatul scund împingând 
spre ea un bileţel. Scris de mână, pătat cu ceva. 

Scria doar: Îmi pare rău. 

De parcă astfel ar fi lămurit toată povestea aia. Copleşită, a 
luat biletul, apoi l-a strâns la piept. Cu bani, putea să-și aducă 
familia în Elendel. Le putea rezolva problemele. Le putea con- 
strui viaţa pe care le-o promisese când își investiseră toată avuţia 
ca s-o trimită în oraș. 

Ruri a luat cartea de vizită, umplând-o de pastă de dinţi. 

— Reţinerile pentru ce sunt? a întrebat ea. Nu că m-aș 
plânge. Sunt doar curioasă. 

Cei doi au schimbat o privire. 

— Diverse lucruri, a spus bărbatul mai scund. Fiecare... de 
natură individuală. 

KELSIER 
La trei săptămâni după detonare 


Lui Kelsier, Supravieţuitorul, îi plăcea la înălțime. Din fericire, 
orașul, așa cum ajunsese, era plin de locuri înalte. 

Era printre puţinii care-și aminteau de vremurile când 
măreaţa fortăreață a Luthadelului fusese considerată gran- 
dioasă, ajungând la cinci metri în văzduh. Astăzi, ar fi părut 
ciudată în comparaţie cu zgârie-norii impunători ai orașului. 
Monoliţi ai modernităţii. 

Kelsier nu mai vedea ca odinioară. Cu un ochi vedea ca un 
muritor, cu celălalt, ca un nemuritor. Ochiul străpuns de țepușă 
nu-i prindea doar sufletul de oase, ci-i oferea și o nuanţă con- 
stantă de albastru, permițându-i să vadă lumea așa cum o vedea 
o ființă precum Sazed. Îi contura nu doar sursele de metal, ci tot 
ce-l înconjura. Chiar axele care alcătuiau materia aveau pola- 
ritatea lor, influențată cu Împingeri-în-oţel în circumstanțele 
potrivite. 

Un ochi al zeilor. Unul al oamenilor obișnuiți. Așa cum 
încercase mereu să privească lumea. 

În ziua aceea avea o priveliște spectaculoasă din vârful zgâ- 
rie-norilor. Își aducea aminte de bucuria, de libertatea pe care-o 
simțise cu ani în urmă, când ajunsese-n vârful ceţurilor și văzuse 
stelele. În clipa aceea, stelele acelea erau dezvelite în majoritatea 
nopților. Chiar dacă era ceaţă, nu era greu să găsești o clădire 
care să se înalțe dincolo de ea, oferind o priveliște completă. 
Stele. Sori. Planete. 

Fiecare reprezentând un potenţial pericol. 

O siluetă a traversat marginea vârfului zgârie-norilor, 
îndreptându-se spre Kelsier. Armonie nu era însoţit de dublura 
lui întunecată, versiunea din umbre care apărea uneori în peri- 
oada aceea. O reprezentare a celuilalt sine. 

— Marsh va supravieţui, a spus Sazed, așezându-se lângă 
Kelsier. 

Dacă nu te-ai fi uitat direct la el, aproapecă ai fi putut trece 
cu vederea faptul că esenţa i se extindea în eternitate. 

Sazed vorbea ca întotdeauna, chiar dacă în clipa aceea era 
zeu. Kelsier nu era sigur dacă se întâmpla din cauză că Armonie 
venise în fața lui cu o personalitate pe care o cunoștea, ca să-l 
ajute să se simtă în largul lui. Sau dacă bărbatul care fusese 
cândva prietenul lui era, cumva, aceeași persoană. 

— Marsh va supravieţui, a spus Kelsier, cugetând. Oare 
asta înseamnă că avem din nou atium? Sau ai descoperit o altă 
modalitate? 

— Kandra a găsit praf de atium în laboratorul distrus al 
lui Waxillium, a spus Sazed. Se pare că, dacă detonezi harmo- 
nium în combinaţie cu trellium — sau mă gândesc că numele 
lui adevărat ar fi bavadinium —, se eliberează o cantitate mică 
de atium ca produs secundar. 

— Și lerasiumul? a întrebat Kelsier. 

— Îmi pare rău. A fost anihilat cu totul în explozie. Am 
făcut teste de câteva ori deja. 

La naiba... Altă fundătură. 

— Oricum n-ar funcţiona cu tine, a spus Kelsier. Nu în sta- 
rea în care ești acum. 

— Nu contează, Saze, a spus Kelsier. Noi avem nevoie de 
Allomanţi — de Allomanțţi adevărați, ca pe vremuri — pentru 
a înfrunta pericolul care urmează să vină. N-am fi avut nici- 
odată problema cu Trell dacă am fi avut Născuţi-din-metal 
autentici. 

— Deci eşti de acord cu Set? a întrebat Sazed. Și cu metoda 
lor monstruoasă de-a crea Născuţi-din-metal? 

Oare era de acord? Greu de spus. Uneori, ca să faci o omletă 
trebuia să spargi câteva ouă. Nu-i plăcea ce le făcuse Set oame- 
nilor nevinovaţi, și nu ar fi fost niciodată deacord cu asemenea 
acţiuni. Dar dacă era nevoie de Hemalurgie, exista mereu cineva 
prin preajmă care să fie exact opusul cuvântului „nevinovat“. 

— Nu ai de unde să știi unde-ar fi dus experimentele lui 
Set, a spus Sazed. Până și simpla încercare de a-i înmulţi pe 
Allomanţi... are consecințe sumbre, Kell. Încercarea de a crea 
oameni perfecţi prin înmulţire forțată? Nu trebuie să fii terri- 
sian ca să ți se pară o idee scârboasă. 

— Poate că Năruirea și Dăinuirea ar fi trebuit să se gân- 
dească la asta înainte să dea puteri derivate genetic doar unei 
părţi din populaţie. Obiectivul meu este acela de a democratiza 
treaba asta. De a lua puterea de la cei puţini pentru a o da celor 
mulți. 

Lerasiumul ar fi fost modalitatea cea mai ușoară, dar se 
părea că va trebui să caute în continuare. Însă asta-i dădea 
speranţe și pentru sine. Lerasiumul n-ar fi avut niciun efect 
asupra lui, iar Hemalurgia se dovedise a fi ineficientă asupra a 
ceea ce devenise el. Îi ținea trupul și sufletul laolaltă, dar nimic 
mai mult. 

Trebuia să existe și o altă modalitate. Spera. Mereu a sperat. 
Spera să poată controla din nou metalele. Că avea să poată zbura 
din nou în tăria cerului. Că avea să poată atinge din nou toate 
metalele pe care le vedea în jurul lui. 

Cei doi au rămas o vreme tăcuţi. O făceau din ce în ce mai 
des, în timpul rarelor lor întâlniri. Poate pentru că știau amân- 
doi că era mai bine decât să se contrazică. 

— Îmi plac înălțimile, a spus Kelsier în cele din urmă. Mai 
mult decât pe vremea când eram un simplu muritor. Poate că 
o parte din mine încă îi poartă sâmbetele pământului, pentru 
ce mi-a făcut în grotele acelea. Poate că încerc să stau cât mai 
departe de el. 

A făcut o pauză. 

— Explozii pentru a fabrica atium. Mă întreb dacă o să existe 
vreodată o metodă de a-l obţine care să nu fie traumatizantă. 

Sazed nu a răspuns. 

— Cum ai putut să lași lucrurile să ajungă atât de departe, 
Saze? a întrebat Kelsier în cele din urmă. Aproape c-a venit 
sfârșitul. 

— Aveam situaţia sub control. 

— O aveai pe naiba... Ai avut noroc că omul legii a mai fost 
în stare de ceva după ce i-ai făcut acum șase ani. Ai avut noroc 
că celălalt era Alunecător. Eu încă nu reușesc să-mi dau seama 
cum a reușit detonarea aia parțială din cala navei. 

— Norocul e altceva pentru un zeu care poate vedea chipu- 
rile viitorului, cred eu, a răspuns Sazed, încet. 

— Imaterial. A continuat până-n ultima clipă. Ai fi putut 
să-l oprești pe Trell în urmă cu ani întregi. Dar n-ai făcut-o. De 
ce? 

Sazed a privit fix orașul. Dincolo de oraș. Spre lucruri pe 
care Kelsier nu le vedea, nici măcar cu ochiul său de zeu. 

— Nu poți să protejezi lumea asta, Saze, a spus Kelsier. 
Trebuie să recunoaștem. Ceva nu e-n regulă cu tine. 

— Am situaţia sub control. 

— Chiar așa? Cu adevărat? 

Sazed a rămas nemișcat, așezat, cu ochii închiși. Și, la 
naiba... era năucitor să-l privească. La suprafață, era prietenul 
lui, terrisianul calm. Dar s-a extins. Cumva, devenise chiar pia- 
tra pe care stăteau. Orașul. Planeta. Și dincolo de ea. 

Iar înlăuntrul lui era beznă. O faţă diferită de cea pe care-o 
arăta de obicei. Puterile se aflau în dezechilibru. Năruirea fusese 
mereu mai puternică. 

— Şi ce-ai vrea să fac? a întrebat Sazed. 

— Sunt posibili aliaţi în lume, a spus Kelsier. Poate în 
lumea lui Rază-de-lună. Sau în ţara eterurilor. La naiba, poate 
chiar și în Mythos! Trebuie neapărat să găsim o cale de a lua 
legătura cu ei. 

— Umbremar... 

— Nu e de încredere, a spus Kelsier. Știu că abia reușești 
să-i scoţi pe kandra în largul universului; nu e fezabil pentru 
călătorii la scară largă. Plus de asta, dacă-l traversăm, e ca și cum 
le-am sări în braţe zeilor care ne vor morţi. Trebuie să existe o 
cale mai bună. 

— Ce propunere ai? a întrebat Sazed. 

— Condu-ne într-o nouă eră a tehnologiei, a spus Kelsier. 
Ajută-ne să descoperim noi modalități de a ne apăra, poate chiar 
să avem mai multe realizări. Autonomie le împărtășește în mod 
constant oamenilor săi lucruri pe care le pot face cu ajutorul 
electricităţii și industriei. Tu nu o faci. 

— Oamenii ar trebui să descopere singuri lucrurile astea, 
a spus Sazed. Dacă nu o fac, atunci există anumite consecinţe 
ascunse. Ar trebui să lăsăm să treacă decenii, secole, să lăsăm 
omenirea să-și descopere singură calea spre Cosmer... 

— Nu, a spus Kelsier. Nu ne putem permite să așteptăm 
secole la rând; nici măcar decenii. Dacă tu nu faci ceva, noi chiar 
vom descoperi tehnologia pe cont propriu — când armatele ina- 
mice care o au la dispoziţie vor veni să ne distrugă. Condu-ne 
spre o revoluţie, Saze. Du-ne într-o lume nouă. 

— Cea în care am ajuns nu progresează destul de repede? 

— Tu cam ce părere ai? Dac-ar mai fi trecut câteva săp- 
tămâni, ar fi făcut racheta aia să funcționeze, nu-i așa? Ar fi 
trimis-o direct în inima Elendelului și ar fi ras de pe faţa pămân- 
tului milioane de oameni — iar noi n-am fi știut niciodată că așa 
ceva era posibil. Mă rog, nimeni în afară de tine. 

Sazed a privit în jos. 

— Mă voi... gândi la asta. 

— Te vei gândi? a întrebat Kelsier. Situaţia se va înrăutăţi 
dacă nu reuşim să ne impunem în faţa străinilor. Da, armata 
lor s-a retras din Umbremar — cu mare plăcere te-au ajutat 
oamenii mei în legătură cu asta, apropo —, dar asta numai 
pentru că Autonomie și-a regrupat forţele. Se vor întoarce, iar 

noi trebuie să fim pregătiți. Cu tehnologie. Ba mai mult, cu 
cea mai puternică resursă a noastră. Avem nevoie de Allomanţi 
şi de Feruchimiști. Există vreo cale de-a ne extinde acceşul la 
Născuţi-din-metal? Au sămânţa înlăuntrul lor, nu-i așa? Inima 
Dăinuirii... 

— Nu ştiu, a șoptit Sazed. 

— Minţi, cumva? 

— Te-am minţit eu vreodată, bătrânul meu prieten? 

Sazed a deschis ochii și l-a privit fix, iar în străfundurile 
ochilor lui se citea infinitul. 

— Eu, a spus Kelsier, o să-mi protejez oamenii. Cu orice 
preţ. Te rog să-mi spui că nu va fi nevoie să-i protejez vreodată 
de tine. 

— Depinde, a spus Sazed, totul depinde de tine, prietene. 

RANETTE 
La șase luni după detonare 


Ranette avusese parte de o lună de miere îngrozitoare. Plină de 
relaxare, lectură și plimbări prin Malwish. Nici măcar o armă. 
Abia i s-a permis să facă scheme și desene. 

— Ar fi bine să fii recunoscătoare pentru asta, a bombănit 
ea către Jaxy în timp ce mașina oprea în faţa locuinţei lor din 
Elendel. 

— Hai că ți-a plăcut, a spus Jaxy, dându-i un ghiont. Nu te 
preface că nu ţi-a plăcut. 

— Te plictisești prea repede când te distrezi, a bodogănit 
Ranette. 

— Gândește-te și tu cât de revigorată te simţi. Câte idei ai 
avut când nu a trebuit să-ţi faci griji legate de termene-limită și 
date de livrare! 

— Mie-mi plac termenele-limită, a spus Ranette. 

Jaxy i-a aruncat o privire. 

— Bine, a spus ea. N-a fost groaznic. A fost aproape plă- 
cut. Chiar dacă locul ăla-i o ciudăţenie. Mi-aș fi dorit ca Wax 
să nu-l fi descoperit. Poate atunci am fi mers în Ținuturile 
Necruţătoare. 

— Ținuturile Necruţătoare... a zis Jaxy. În luna noastră de 
miere... 

Ranette a ridicat din umeri. 

— Ţie-ţi place porcăria aia de restaurant. 

Jaxy și-a dat ochii peste cap în timp ce mașina, în mod ciu- 
dat, nu a oprit acasă la ele. A mers mai departe. 

— Stai puţin, a zis Ranette, întorcându-se și privind în 
urmă. 

— E ceva ce trebuie să vezi neapărat, a spus Jaxy. P 

— Nu-i și mai multă „distracție“, nu-i așa? Că-s atât de 
sătulă de chestia asta că deja-mi vine să vărs. 

— Eşti foarte romantică, a zis Jaxy, luând-o de braţ. 

Ranette a pufnit. Măcar avusese grijă să nu strice luna de 
miere cu genul ăsta de comportament. Fusese drăguță, plăcută 
şi vioaie. 

Bine. Nu vioaie. Dar nici morocănoasă. Mai tot timpul. Și 
trebuia să recunoască faptul că pe Continentul Sudic chiar era 
o atmosferă deosebită. Cu toate că tensiunile erau... mă rog, tot 
mai pronunţate. Se vorbea mereu despre închiderea graniţelor 
pentru cei din Nord. Se părea că se terminase cu turismul. 

Oricum, acum erau acasă. Ar fi trebuit să fie momentul 
ei de bombănit. Așa funcționau relaţiile. Împinge și Trage. Ea 
dăduse. Acum putea să și ia puţin. Putea să... 

— Ce naiba? a întrebat ea în timp ce mașina se oprea în fața 
magazinului ei. 

O bucată dintr-o parcelă mică de teren — care fusese 
cumva extinsă, devenind o bucată foarte mare dintr-o parcelă 
mică. 

— Cadou de nuntă, a zis Jaxy. 

— Cum naiba ţi-ai permis așa ceva? a întrebat Ranette, des- 
chizând portiera violent și ieșind cu pași împleticiţi. 

— Nu mi-am permis eu. Nu-i de la mine. 

Ranette s-a uitat în urmă. 

— Nişte tipi de treabă au venit, i-a explicat Jaxy, cu o sumă 
din partea lui Wayne. După ce... știi tu. Au spus că trebuie să fac 
ceva drăguţ pentru tine, dar — cu instrucțiuni clare — „să nu fie 
ceva scârbos“. A sugerat să renovez magazinul. 

Auzind asta, Ranette nu și-a putut stăpâni un zâm- 
bet. O surprindea cât de tare-i lipsea Wayne. După ce 
învățase — în mod surprinzător, oamenii chiar erau în stare 

să înveţe — să nu mai fie un dubios de cea mai joasă speţă, 
chiar se împrieteniseră. 

Bineînţeles, el murise în cea mai incredibilă explozie din 
toate timpurile. Deci ea nu se simţise chiar atât de rău. Dacă 
trebuia să mori, atunci, la naiba, asta era varianta. 

Ea încă încerca să-și dea seama cum ar fi putut pune mâna 
pe niște explozibili de genul ăla. Ce-ar fi putut construi cu niște 
chestii cu- putere mare... 

— A lăsat un bileţel, a zis Jaxy, după care i l-a dat. 

Hei, scria acolo; cu creionul. Aştia doi la costum mi-au zis 
să scriu și să iau niște hotărâri cu privire la chestiile astea, în caz 
că... Se pare că ei cred că slujba mea-i „de mare risc“. Le-am zis 
că, dacă vor ca slujbele lor să ajungă să fie de mare risc, ar trebui 
să mă împingă mai tare de la spate să fac tâmpenii. 

Dar... dacă citiți bilețelul ăsta înseamnă că eu sunt bun ple- 
cat. Îngropat. Poate ars. Poate m-a mâncat vreo dihanie. Habar 
n-am. Orice s-ar fi întâmplat, sper că-i din vina lui Marasi, că 
ea-mi tot zicea c-am s-o bag în belele și c-ar fi mişto să poarte ea 
pălăria asta în schimb. 

Oricum... voiam să vă mulțumesc. Că nu v-aţi descotorosit 
de Wayne de dragul de-a vă descotorosi de Wayne. Bucuraţi-vă 
de cadou. Construiţi ceva cu adevărat minunat. 

— La naiba, a zis ea punându-și mâinile-n șolduri. Chiar 
mi-e dor deticălosul ăla mic. 

Jaxy a zâmbit, sprijinindu-se de ea, luând-o de braţ. 

— Ranette. Ai fost aproape drăguță. 

— Pe bune. Mi-e dor de el. 

A zâmbit. 

— N-am cunoscut pe nimeni care să fie mai distractiv de 
împușcat. 

MELAAN 
La nouăsprezece luni după detonare 


Mesagerul zbura pe întinderea oceanului întunecat al 
Umbremarului, strălucind stins. 

MeLaan stătea într-o barcă ce plutea cu ajutorul unei 
substanţe lucitoare de pe cocă. Bezna de dedesubt era ca un 
lichid, mai degrabă vâscoasă decât apoasă. Ar fi trebuit să fie 
perfect transparentă — dacă o persoană aluneca în ea și se scu- 
funda, o vedeai căzând la nesfârșit. 

— Tu știi ce sunt mesagerii ăștia? a întrebat MeLaan. 

— Entităţi Învestite, a spus ghidul ei, care pot citi 
Conexiunea pentru a găsi pe oricine, oriunde. 

— E... destul de tulburător. 

Ghidul ei — Jan Ven — a ridicat din umeri. Era o creatură 
cu patru braţe, pielea albă ca varul și ochii mari, aproape rep- 
tilieni. Avea fire de păr de lățimea firelor de iarbă. Cei din nea- 
mul Sho Del erau rareori întâlniți pe acolo, dar erau niște ghizi 
excelenți, datorită legăturii directe pe care o aveau cu zeii lor. 

Pe plic erau ștampilate cuvintele SILVERLIGHT MERCAN- 
TILE. Înăuntru a găsit un bileţel din partea lui Armonie. Scurt, 
la obiect, empatic. Wayne oprise atacul împotriva orașului. Și 
murise în timpul acţiunii. 

I s-a tăiat răsuflarea. S-a trezit tremurând. 

Dar-ar rugina... Ar fi trebuit să fie mai bună de-atât. 
Nemuritoare. Stoică. De ce nu putea fi și ea precum ceilalți? 

Știa că nu avea să-l mai revadă. Dar așa? Voise ca el să-și fi 
găsit pe altcineva. Pentru binele lui. Și, dacă era să fie sinceră, 

și pentru binele ei. Căci el o făcea să uite cine era. Pentru că 
alături de el lumea părea interesantă, iar asta o făcea să uite ce 
era înţelept și ce nu. 

Mort? El... 

Ar fi trebuit săfie o simplă aventură. Eraal naibii de îngro- 
zitor să fie nemuritoare. A împăturit scrisoarea, apoi a băgat-o 
cu grijă în buzunarul jachetei. 

— Veşti proaste? a întrebat-o Jan Ven, vâslind ușor pe întin- 
derea neagră nesfârșită. 

— Da, a șoptit MeLaan. 

— Vrei să amân debarcarea? 

MelLaan s-a întors. În față era pământ. Și lumini ce păreau 
prea vii pentru focul rece din locul acela straniu. Oamenii se 
înghesuiau cu sutele, îmbrăcaţi ciudat, mulți cu un păr roșu, 
ciudat. Rătăciţi. 

Asta era misiunea ei. Să-i salveze pe oamenii aceia. 

— Nu, a spus MeLaan, ridicându-se în picioare. Am o dato- 
rie aici. 

În definitiv, își putea reface, reclădi și regenera inima. Ăsta 
era obiceiul neamului ei. 

WAXILLIUM 
La doi ani după detonare 


Cel mai dificil lucru în legătură cu comanda statuii lui Wayne 
fusese să se ia o hotărâre privind pălăria pe care ar fi trebuit s-o 
poarte. În cele din urmă, răspunsul s-a dovedit evident. Trebuia 
să poată fi schimbată. 

Astfel, Wax și Steris s-au trezit în faţa unei reprezentări în 
bronz a lui Wayne, deosebit de fidelă, cu o variantă detaşabilă, 
tot din bronz, a pălăriei lui norocoase. Era uriaș, zâmbea 
ștrengărește, cu mâna întinsă. Cel mai probabil pentru a buzu- 
nări pe cineva cu cealaltă, dar majoritatea privitorilor aveau să 
creadă că voia să ofere ajutor. 

S-au gândit să schimbe pălăria o dată pe an, așa încât totul 
să fie impecabil, interesant. Încă nu avusese loc dezvelirea ofi- 
cială, dar artistul le permisese lui Wax și Steris să vină s-o vadă. 
Gardurile îi ţineau la distanță pe ceilalți în timp ce se plimbau pe 
Câmpia Renașterii, chiar în centrul Elendelului. Pe dealul unde 
apăruseră oamenii pentru prima oară după refacerea lumii. 

Statuile Războinicului în Ascensiune și ale Ultimului 
Împărat se aflau la o distanţă suficient de mare încât, dacă 
Wayne ar fi fost în viață, le-ar fi putut arunca în ceafă câte-o 
pietricică, din când în când. Părea potrivit. 

Steris a îngenuncheat ca să citească inscripţia. 

— „Eşti sortit să ajuţi oamenii”, a citit ea, apoi a observat o 
a doua inscripţie, mai mică, la baza plăcuței. 

Wax a făcut o grimasă în timp ce ea a citit și această 
inscripţie. 

— „Nimănui nu i-a părut rău c-a scuturat mai tare pe 
cineva, dar oricui i-a părut rău când n-a fost scuturat cât tre- 
buie“, a citit Steris. Nu pot să cred c-ai folosit citatul ăsta. 

— Plăcuța de jos poate fi înlăturată, a spus Wax repede. O 
schimbăm și pe asta din când în când. Dar... mă rog, citatul ăla 
chiar a fost unul solicitat de el în mod explicit. 

Ea s-a ridicat și a clătinat din cap, însă el și-a dat seama că 
deja se gândea că acela era un loc potrivit pentru unele dintre 
vorbele lui Wayne pe care ea le păstrase. 

Wax a rămas în picioare, privind chipul prietenului său. 
Încă simțea durerea surdă. Avea s-o simtă mereu. Dar Wayne 
își trăise viaţa. El, Steris și copiii se pregăteau pentru un nou 
tur prin Ținuturile Necruţătoare. Un tur electoral, menit să 
obțină sprijin pentru proiectul lor de lege în favoarea trans- 
formării în provincie, încă o etapă din schimbarea la față a 
Bazinului. 

Doi ani de muncă asiduă opriseră războiul civil. Progresul 
real condusese în cele din urmă la apariţia unei adunări 
naţionale a orașelor din Bazin. Urmau Ținuturile Necruţătoare. 
Unii dintre cei de acolo își doreau propria ţară; spera să-i poată 
convinge că avea să le fie mai bine uniţi. 

Poarta s-a trântit, iar Marasi a pășit imediat în faţa statuii, 
purtând adevărata pălărie norocoasă a lui Wayne. Wayne i-o 
lăsase ei. O adăugase în testament în ultimul moment, așa i 
se spusese. La început, Wax a crezut că lui nu-i lăsase nimic 
anume. Apoi începuseră să... apară ca din senin diverse obiecte. 

Wax l-a ridicat pe cel mai recent, ca să-l vadă Marasi. 

— Broască uscată? a întrebat ea. 

— Împăiată, a spus Wax. Am găsit-o azi-dimineaţă în 
buzunarul hainei. Cu un bileţel conținând prezentări de scuze. 
Se pare că primiseră instrucțiuni să trimită o broascăvie, dar nu 
i-a lăsat inima. 

— Ai apucat să afli pe cine a plătit să facă chestia asta? a 
întrebat Marasi, apucând broasca de un picior. 

— Presupun că pe ăia care se ocupă de averea lui, a spus 
Wax, având în vedere tonul politicos al bileţelului și scuzele pe 
care le conţine. Nu m-a lăsat inima să mă iau de ei pentru ches- 
tia asta. 

— Ar trebui să-i lași să-ți trimită în continuare, a zis Steris. 

El s-a încruntat în timp ce ea se apropia de el. 

— Nu ţi se pare scârbos? Ultima oară a fost o jumătate de 
sendviș. 

— Evident că-i scârbos, a spus ea. Dar... mă rog, asta arată 
că Wayne chiar plănuia în amănunt chestiile astea. E genul de 
lucru pe care-artrebui să-l încurajăm. 

— A murit, a subliniat Marasi. 

— Atunci e genul de lucru pe care-artrebui să-l respectăm, 
a spus Steris. 

Marasi s-a uitat la broască. 

— Se spune că, atunci când faci cadouri, gestul contează. 
Deci... ăăă... cum să interpretăm chestia asta? 

Wax a oftat. 

— Sunt sigur că, destul de curând, vor termina obiectele 
de pe listă. 

> Ambele femei l-au fixat cu privirea. 

— Tu l-ai cunoscut pe Wayne? a întrebat Marasi. Când a 
renunțat el, vreodată, la o glumă? 

Avea dreptate. Și, din ce aflaseră despre averea conside- 
rabilă a lui Wayne, erau bani suficienţi pentru a o ține multă, 
multă vreme cu glumele. Iar lucrurile de genul broaștei erau 
enervante. Și drăguţe. În acelaşi timp. 

Întocmai cum fusese și Wayne. 

— Eşti gata de drum, Marasi? a întrebat Steris. 

Marasi a făcut o grimasă. 

— Fizic, da. Am făcut bagajele. Dar mintal... emoţional... 

— O să te descurci de minune! a spus Steris. O să fii cel 
mai bun ambasador pe care l-a avut Bazinul ăsta, să dea naiba 
de nu! 

Marasi a înclinat capul. 

— Vorbesc respectuos, a lămurit-o Steris, având în vedere 
locul în care ne aflăm — și a aruncat o privire către statuia lui 
Wayne. 

— Are dreptate, i-a spus Waxlui Marasi. Eşti exact ce avem 
noi nevoie. O femeie din Bazin cu un partener malwishian. Un 
funcţionar public apreciat și cunoscut pentru severitate și corec- 
titudine. Liderii naţiunilor sudice o să te asculte. 

Marasi a aprobat din cap, cu o expresie fermă. 

— Ca să fiu sincer, a spus Wax, abordând și el subiectul, 
mă surprinde faptul că lași în urmă secţia de poliție. O parte din 
mine a crezut că n-o să pleci niciodată. Era visul tău. 

— Nu, a spus ea. Visul meu a fost mereu să fac mai mult. 
Întotdeauna a fost așa. 

— Presupun că o să poți face asta în calitate de ambasador. 

Marasi a zâmbit, cu braţele încrucișate. El s-a bucurat să 
vadă cât de încrezătoare devenise în ultima vreme. 

— Ai un plan, a spus Wax, amuzat. Ce-ai de gând, Marasi? 

— Cu ceva vreme în urmă mi-am dat seama că era ceva 
ce-mi doream să fac, o realizare la care visam, a spus ea. Darîmi 
trebuia o experienţă pe care n-o aveam în momentul acela. Cred 
că faptul că voi deveni ambasador îmi va fi de ajutor. 

Wax s-a încruntat, încercând să-și dea seama la ce se refe- 
rea. Dar înainte să apuce să mai insiste, Steris a intervenit. 

— Să sperăm că vei reuși să detensionezi atmosfera, a spus 
ea. Dacă există cineva care să-i determine să reia relațiile comer- 
ciale cu noi, tu ești acea persoană. 

El era de acord cu ideea. Wax nu participase la ședința la 
care fuseseră aduse Brăţările și găsite secătuite, dar îi mirosea 
a înscenare. Din păcate, în urma evenimentelor legate de deto- 
nare, relaţiile erau din ce în ce mai tensionate. Cei din Bazin 
gândeau că Brăţările le fuseseră luate pe nedrept, iar mal- 
wishienii considerau că Bazinul dăduse dovadă de agresiune 
prin simplul fapt că aveau de gând să le folosească. 

Dar Brățările erau doar un simbol. Parte dintr-o intrigă 
mult mai complexă. O nouă grupare din Malwish — cea care 
avea controlul asupra unificării lor — vorbea mereu despre 
felul în care dezastrele din Nord le pricinuiseră atâtea greutăți 
și avertizau că descoperirea acelor bombe era doar următorul 
pas. Considerau Nordul ca fiind haotic, imprevizibil. 

Ascultând de acel grup, Consorţiul Malwishian interzisese 
printre altele turismul, chiar și majoritatea formelor de comerţ 
între continente. Cel mai important, interziseseră orice formă 
de transfer de harmonium către zona de interes nordică. 

Dacă nu exista harmonium, atunci nu existau nici aero- 
nave. Și nici bombe de Învestitură, deși trelliumul era cea 
mai rară componentă din acel dispozitiv. Din păcate, Bazinul 
ascunsese o cantitate suficientă din ambele metale pentru a 
fi periculos. Și în ciuda argumentelor sale împotriva acelei 
idei, cei din Bazin căutaseră să creeze arme pe baza acelor 
rămășițe. 

Intraseră într-o nouă epocă. Războiul era unuldintre prin- 
cipalele dezastre pentru care Steris avea de gând să pregătească 
populaţia. Nu avea să se ajungă acolo. Spera că nu. Dac-ar fi 
reușit să afle cine secătuise Brăţările... 

Nu o lua pe calea aia, s-a gândit el. 

Dar dacă nu-și punea întrebări de genul acela, cine era? 
Om al legii? Tată? Senator? 

Întrebările făceau parte din structura lui. Și-ar fi dorit doar 
să ştie sigur că alegerea îi aparține. Deși, în timp ce se gândea — 
iar vechile instincte îl ajutau —, își dădea seama că ar fi putut 
pune cap la cap ceea ce știa și să descopere ce avea Marasi de 
gând. Judecând după privirile pe care le arunca spre pancar- 
tele de protest de pe gazonul din apropiere. Și după cum alesese 
strategic o funcţie atât de importantă. 

Spusese că avea nevoie de experiență. Probabil cu negoci- 
erea. Cu gâdilarea orgoliilor. Cu încercarea de a-i convinge pe 
oameni să se înțeleagă între ei... 

— Dar-ar rugina... a spus el, arătând spre ea. Tu vrei să 
candidezi pentru funcţia de guvernator! 

Ea a tresărit auzind exclamaţia. S-a îmbujorat. Apoi a 
ridicat bărbia și a aprobat din cap. 

Wax s-a uitat la Steris, care zâmbea. 

— Tu știai? 

— Avea nevoie de ajutor cu planificarea, a spus Steris. 
Dar nu era secretul meu, așa încât nu trebuia să-l împărtășesc 
eu. 

— Chiar a trebuit să mă hotărăsc, a zis Marasi. A trebuit 
să aflu în persoană, Wax. Am nevoie de experienţă. Trebuie să 
aflu dacă mă pricep la genul ăsta de lucruri. Dar... da. 

Hm... 

— Mi-am dat seama că nu mă mulțumeam cu o slujbă de 
comisar, a spus ea, după toate câte am văzut și aflat. Trebuia 
neapărat să pot schimba lucrurile. Să le schimb cu adevărat. 
Și, uitându-se la el, a continuat: Ți se pare că-s naivă? Ani 
întregi, în tinereţe, am crezut că poate sunt pregătită să mă 
implic în politică. Am fugit de asta, dar acum... 

S-au privit în ochi. Și pentru prima oară, ea a părut 
să conștientizeze ceea ce spunea. Și cui îi spunea. Da, el 
înțelegea sentimentul. I-a făcut un semn din cap, apoi a arun- 
cat din nou o privire spre plăcuţa lui Wayne. La cuvintele 
pe care le spusese cu atâţia ani în urmă. Ești sortit să ajuţi 
oamenii. 

S-a apropiat o altă siluetă, care purta un pardesiu lung, 
negru, și o pălărie. A venit lângă ei, studiind statuia cu ochii 
străpunși de ţepușe. 

— Arată bine, a spus Moartea. 

— Cum reușeşti să umbli prin lume fără să atragi atenţia? 
a întrebat Steris. 

— Cu Allomanţie emoţională, a răspuns el, absent. 

— Arăţi mai bine, a spus Marasi. Tratamentul își face 
efectul. 

— Mulţumesc. Prefer să nu-mi gust propriile ofrande. Se 
pare că n-o să fiu nevoit să fac asta o vreme. Și, întorcându-se 
spre Wax: Salutări, frate. 5 

Wax și-a pipăit abdomenul, unde avea țepușa. Deşi fusese 
asigurat că, dacă era numit „frate“ de către cei precum kandra 
sau Moartea, nu însemna că era nemuritor, tot simţea o oarecare 
stânjeneală. Intrase în rândurile unui grup extrem de tulburător. 
Al celor cu ţepușe. 

— M-am gândit să mi-o scot. 

— Te ajut, dacă doreşti, a spus Moartea. Dar nu toate 
țepușele pot fi scoase. Eu era să pierd odată una care m-ar fi 
terminat. Încă mi se pare uimitor faptul că am supraviețuit. 

— Poate că e în sânge, a zis Steris. 

— Poate că da. Și, ezitând, a spus: Armonie dorește să-ţi 
transmit salutări din partea lui. 

Cu ajutorul ţepușei, Dumnezeu ar fi putut vorbi în mintea 
lui Wax. Dar — la cererea lui Wax — jurase să n-o facă decât 
dacă i se cerea. A spus că nici măcar nu avea să se uite. 

Dar țepușa continua dilema. Cine era Wax? Tată, om al 
legii, senator? Sau nu era niciuna din cele trei? După atâţia ani, 
o parte din el încă-și făcea griji în privinţa faptului că era cu 
totul altceva. Un pion. 

— Ochi-de-Fier? a întrebat Marasi. Wayne... chiar nu mai 
e? Adică... suntem absolut siguri? 

Moartea a zâmbit. 

— Nu i-am întâlnit sufletul, Marasi. Fac asta doar uneori, 
când Saze mă Învesteşte cu putere. Cred că-i place ideea ca eu să 
mă ridic la nivelul poveştilor pe care oamenii s-au hotărât să le 
spună pe seama mea. Așa... face el. Oricum, nu m-am întâlnit cu 
Wayne când pleca. Armonie s-a ocupat personal de treaba asta. 
Da, prietenul vostru s-a dus. Și, schițând un semn din cap către 
statuie, izbitoare asemănare... A fost nevoie de o intervenţie 
pentru ca statuia lui Vin să-i semene. Dar asta e exact cum tre- 
buie din prima încercare. 

A făcut un semn din cap spre grupul lor și i-a dat lui Wax 
un bileţel. Apoi Moartea s-a retras. Wax nu-i credea povestea 
cum că se ferea folosindu-se de Allomanția emoțională. În mod 
sigur mai era ceva acolo. 

A întors cartea de vizită pe care i-o dăduse Moartea. Era din 
partea lui Armonie. 


Am auzit niște lucruri tulburătoare, Waxillium 
Ladrian, în legătură cu care-ţi făceai griji. Aș vrea să-ţi pro- 
mit ceva. Declar asta cu toată esența și axele ființei mele. 

Nimeni altcineva nu te pune în mișcare. 

Viaţa ta îți aparţine. 

Și primește, te rog, scuzele mele cele mai sincere pen- 
tru că am contribuit la a te învăța altceva. 


Wax a ţinut cartea de vizită o bună bucată de vreme. Apoi 
a îndesat-o în buzunar. A luat-o pe Steris de mână și a ridicat 
privirea spre statuie. 

Cine era el? Presupunea că... ei bine, era cine voia el să fie. 
Nicio decizie nu-l obligase să aleagă vreun rol în defavoarea 
altora — și faptul că era un om nu-l împiedica să fie și alții. 
Făcea mereu acea greșeală, dar și-a jurat că avea să înceteze chiar 
în clipa aceea. Să-și asculte soția, inima și pe Armonie însuși. 

Tată, om al legii, senator. Putea fi toate trei laolaltă, ba 
chiar mai mult. 

Câtă vreme îi ajuta pe oameni. 


SFÂRȘITUL CELEI DE-A DOUA ERE A CELOR 
NĂSCUȚI-DIN-CEAȚĂ 

ARS ARCANUM 


Scurt tabel de referință privind metalele 


Metal Putere allomantică Puteroleruchimică Hemalurgie 


. f Trage de sursele de Depozitează greutate |Fură putere 
C Fier E i, f 
metal din apropiere ffizică 
A Împinge în sursele de |Depozitează viteză Fură Allomanţie 
metal din apropiere  |fizică fizică 
| cotor | Intensifică simţurile  |Depozitează simţuri 
À Cositor 
Intensifică abilitățile  |Depozitează forță Fură Feruchimie 
fizice fizică fizică 
r Provoacă (ațâță) Depozitează viteză Fură forță 
(7) Zinc a , 
emoțiile mintală emoțională 
Calmează (domolește) |Depozitează căldură |Fură Feruc! 
(5 Alamă ca Ea 
emoțiile cognitivă 
e Ascunde pulsaţiile Depozitează amintiri |Fură forță 
& Cupru h 
allomantice ală 
Permite auzirea Depozitează 
pulsaţiilor allomantice [conştientizare lă 
Cadmiu Încetinește timpul Depozitează respiraţie |Fură Allomanţie 
temporală 
E | Aliaj fuzibil Accelerează timpul Depozitează energie  |Fură Feruchim 
tuală 
Y Dezväluie sinele trecut | Depozitează sănătate |Fură Feruchimie 
Aur $ 
ibridă 
3 | ceru | Dezvăluie viitorul Depozitează hotărâre 
Distruge rezervele Depozitează noroc Poate fura 
Crom à Eon : 
allomantice ale țintei destinul 
Nicrosil Sporește uriiător Depozitează Fură Învestitură 
metal ars al țintei Învestitură 
A Distruge rezervele Depozitează 
Aluminiu Pa N 
allomantice interne  |identitate 
Sporește următorul Depozitează Fură conexiune și 
Ç metalars conexiune identitate 


BRANDON SANDERSON 
624 


e|s|e|e|e|e 


Metalele lui Dumnezeu 


; Metali; Putereallomantică. . ; Putere fetuchimică . - +... Hemalurgie 


Vede viitorul celorlalți |Depozitează tinereţe |Fură orice putere 
Atium 
; Oferă toate abilitățile Fură toate abilitățile 
Lerasium $ 
allomantice 


pna h O ame | 


Metalele externe au fost scrise cu caractere cursive. 


Metalele în care se Împinge au fost scrise cu caractere aldine. 


Informații referitoare la Allomanţie (în ordine alfabetică) 


ALAMĂ: Ceţurienii Domolitori ard alamă pentru a domoli 
(reduce) emoţiile indivizilor din apropiere. Acest lucru poate fi 
îndreptat către un singur individ sau direcționat peste o zonă 
întreagă, iar Domolitorul se poate concentra asupra emoțiilor 
specifice. Arzătorii Suflet-de-Foc pot depozita căldură într-o 
metalminte de alamă, răcindu-se pe ei înșiși, în timp ce, în mod 
activ, depozitează. Ulterior, pot să deschidă metalmintea, pen- 
tru a se încălzi. 

ALIAJ FUZIBIL: Ceţurienii Alunecători ard aliaj fuzibil 
pentru a comprima timpul într-o bulă în jurul lor, făcându-l să 
treacă mai repede în interiorul bulei. Acest lucru face ca eve- 
nimentele din afara bulei să se miște într-un ritm glacial din 
punctul de vedere al Alunecătorului. Arzătorii Asimilatori pot 
depozita hrana și caloriile într-o metalminte din aliaj fuzibil; 
pot să mănânce cantități mari de alimente în timpul depozită- 
rii active, fără să se simtă plini sau să ia în greutate, și apoi pot 
merge fără a simţi nevoia de a mânca, atât timp cât își deschid 

metalmintea. O altă metalminte, din aliaj fuzibil, poate fi utili- 
zată pentru a regla în mod similar aportul de fluide. 

ALUMINIU: Un Născut-din-ceaţă care arde aluminiu 
metabolizează instantaneu toate metalele fără a mai produce 
un alt efect, ștergând toate rezervele allomantice. Ceţurienii 
care pot arde aluminiu sunt numiţi Zbârnâitori de aluminiu din 
cauza ineficienţei acestei abilităţi de una singură. Arzătorii Sine 
Adevărat își pot depozita simţul spiritual al identităţii într-o 
metalminte de aluminiu. Aceasta este o artă despre care rar se 
vorbeşte în afara comunităţilor Terris și, chiar și în rândul lor, 
nu este încă bine înțeleasă. Aluminiul în sine și câteva dintre 
aliajele sale sunt inerte din punct de vedere allomantic; ele nu 
pot fi Împinse sau Trase și pot fi folosite pentru a proteja un 
individ de Allomanţie emoțională. 

AUR: Ceţurienii Augur ard aur pentru a avea o viziune a 
unui sine trecut sau cum ar fi devenit dacă ar fi făcut alegeri 
diferite în trecut. Arzătorii Creatori-de-sânge pot depozita 
sănătate într-o metalminte de aur, reducându-și sănătatea în 
timp ce depozitează în mod activ, și o pot accesa ulterior pentru 
a se vindeca rapid sau pentru a se vindeca dincolo de abilităţile 
obișnuite ale corpului. 

CADMIU: Ceţurienii Pulsatori ard cadmiu pentru a întinde 
timpul într-o bulă în jurul lor, făcându-l să treacă mai încet 
în interiorul bulei. Acest lucru face ca evenimentele din afara 
bulei să se miște cu o viteză neclară din punctul de vedere al 
Pulsatorului. Arzătorii Suflători pot stoca respiraţia în interio- 
rul unei metalminți de cadmiu; în timpul depozitării active tre- 
buie să se hiperventileze, astfel încât corpurile lor să primească 
suficient aer. Respirația poate fi recuperată ulterior, eliminând 
sau reducând nevoia de a respira folosind plămânii, în timp ce 
îşi deschid metalmintea. De asemenea, ei pot să își oxigeneze 
foarte mult sângele. 

COSITOR: Ceţurienii Cositorieni care ard cositor își cresc 
sensibilitatea celor cinci simţuri. Toate sunt crescute în același 

timp. Arzătorii Îmblânzitori-de-Vânt pot stoca sensibilitatea 
unuia dintre cele cinci simţuri într-o metalminte de cositor; o 
metalminte de cositor diferită trebuie folosită pentru fiecare 
simţ. În timpul depozitării, sensibilitatea lor în acest sens este 
redusă, iar atunci când metalmintea este deschisă, acest simț e 
intensificat. 

CUPRU: Ceţurienii Nor-de-Cupru (numiţi și Fumegători) 
ard cupru pentru a crea un nor invizibil în jurul lor, care 
ascunde Allomanţii din apropiere pentru a nu fi detectaţi de 
către un Căutător și care-l protejează pe Fumegător de efec- 
tele Allomanţiei emoţionale. Arzătorii Arhiviști pot depozita 
amintiri într-o metalminte de cupru (cupruminte); amintirea 
dispare din capul lor cât timp este depozitată și poate fi recupe- 
rată ulterior cu o aducere aminte perfectă. 

DUR ALUMINIU: Un Născut-din-ceaţă care arde duralu- 
miniu distruge instantaneu prin ardere orice alte metale arse 
în același timp, eliberând o explozie enormă a puterii acelor 
metale. Ceţurienii care pot arde duraluminiu sunt numiţi 
Zbârnâitori de duraluminiu din cauza ineficienţei acestei capa- 
cităţi de una singură. Arzătorii Conectori pot depozita cone- 
xiune spirituală într-o metalminte de duraluminiu, reducând 
conştientizarea altora și prietenia lor cu alţii în timpul depo- 
zitării active, și o pot deschide ulterior pentru a forma rapid 
relaţii de încredere cu ceilalți. 

ELECTRUM: Ceţurienii Oracol ard electrum pentru a avea 
o viziune a posibilelor căi pe care le-ar putea lua viitorul lor. 
Acest lucru este de obicei limitat la câteva secunde. Arzătorii 
Apogeului pot stoca hotărârea într-o metalminte de electrum, 
intrând într-o stare deprimată în timpul depozitării active și 
pot să o acceseze ulterior pentru a intra într-o etapă frenetică. 

FIER: Ceţurienii Deviatori care ard fier pot Trage de sur- 
sele de metal din apropiere. Tragerile trebuie să fie îndrep- 
tate direct spre centrul de greutate al Deviatorului. Arzătorii 
Separatori pot depozita greutatea fizică într-o metalminte de 

fier, reducându-și greutatea lor propriu-zisă în timp ce depozi- 
tează și pot să o deschidă ulterior pentru a-și crește greutatea 
propriu-zisă. ; 

FLUDOR: Cețurienii Braț-de-Fludor (numiți și Brutali) ard 
fludor pentru a-și creşte puterea fizică, viteza și durabilitatea, 
consolidându-și în același timp capacitatea corpului de a se 
vindeca. Arzătorii Brutali pot stoca puterea fizică într-o metal- 
minte de fludor, reducându-și puterea în timp ce depozitează în 
mod activ și o pot deschide ulterior pentru a-și crește puterea. 

NICROSIL: Ceţurienii Nicrodetonatori care ard nicrosil 
în timp ce ating un alt Allomant vor epuiza instantaneu prin 
ardere orice metale a ars acel Allomant, eliberând o explozie 
enormă (şi poate neașteptată) a puterii acelor metale în interi- 
orul acelui Allomant. Arzătorii Călăuzitori-de-Suflet pot stoca 
Învestitură într-o metalminte de nicrosil. Aceasta este o putere 
despre care știu foarte puţini; într-adevăr, sunt sigur că oamenii 
din Terris nu știu cu adevărat ce fac atunci când folosesc aceste 
puteri. 

OȚEL: Arzătorii Monedăzvârlitori care ard oțel pot Împinge 
în surse de metal din apropiere. Împingerile trebuie direcți- 
onate departe de centrul de greutate al Monedăzvârlitorului. 
Arzătorii Alergători-de-oţel pot depozita viteză fizică într-o 
metalminte de oţel, încetinind-o în timp ce depozitează în mod 
activ și pot să o deschidă ulterior pentru a-și crește viteza. 

ZINC: Ceţurienii Aţâţători ard zinc pentru a revolta (ațâța) 
emoțiile indivizilor din apropiere. Acest lucru poate fi îndrep- 
tat către un singur individ sau direcționat peste o zonă largă, 
iar Aţâţătorul se poate concentra pe emoții specifice. Arzătorii 
Incandescenţi pot depozita viteza mintală într-o metalminte de 
zinc, slăbindu-și capacitatea de a raționa în timp ce depozitează 
în mod activ, și pot să o deschidă ulterior pentru a raționa mai 
rapid. 

Despre cele trei arte metalice 


Pe Scadrial există trei manifestări principale ale Învestiturii. 
La nivel local, acestea sunt denumite „Arte Metalice“, dar mai 
există și alte denumiri pentru ele. 

Allomanţia este cea mai comună dintre cele trei. Este o 
artă „încărcată pozitiv“, conform terminologiei mele — ceea ce 
înseamnă că practicantul atrage putere dintr-o sursă externă. 
Corpul o filtrează apoi în diverse forme. (Descătușarea efectivă 
a puterii nu este aleasă de practicant, ci este scrisă de mână în 
ADN-ul Spiritual.) Cheia pentru a atrage această putere vine sub 
forma unor tipuri diferite de metale, fiind necesare niște compo- 
ziţii specifice. Deși în acest proces se consumă metal, puterea în 
sine nu vine, de fapt, din metal. S-ar putea spune că metalul este 
un catalizator, că începe o Învestitură și o ține în mișcare. 

În realitate, acest lucru nu este cu mult diferit de 
Învestiturile bazate pe formă pe care le găsim pe Sel, unde 
forma specifică este cheia — cu toate acestea, aici, interacţi- 
unile sunt mai limitate. Totuși, nu se poate nega forța brută a 
Allomanţiei. Este instinctivă și intuitivă pentru practicant, spre 
deosebire de foarte mult studiu și exactitate, așa cum se găsesc 
în Învestiturile bazate pe formă de pe Sel. 

Allomanţia este brutală, nefinisată și puternică. Există şai- 
sprezece metale de bază care funcţionează, deși alte două — 
numite, pe plan local, „metalele lui Dumnezeu“ — pot fi folo- 
site în aliaj pentru a realiza un set complet diferit de șaispre- 
zece derivate de la fiecare. Cu toate că aceste „metale ale lui 
Dumnezeu“ nu mai sunt disponibile în mod uzual, celelalte 
metale nu sunt utilizate pe scară largă. 

Feruchimia este și în acest moment cunoscută și folosită 
pe Scadrial. Într-adevăr, ați putea spune că este mai prezentă 
astăzi decât a fost în multe epoci trecute, când era limitată la 
Terrisul îndepărtat sau ascunsă vederii de către Păstrători. 

Feruchimia este o artă neutră, ceea ce înseamnă că puterea 
nu este nici câștigată, nici pierdută. De asemenea, această artă 
necesită metal ca un punct central, dar, în loc să fie consumat, 
metalul acţionează ca un mijlocitor prin care abilităţile pe care 
practicantul le deţine în interior sunt pendulate prin timp. 
Învestiți metalul acela într-o zi, retrageți puterea în altă zi. 
Este o artă completă, cu unele prelungiri în lumea Fizică, unele 
în cea Cognitivă, iar altele chiar și în cea Spirituală. Ultimele 
puteri sunt experimentate din plin de către comunitatea Terris 
și nu se vorbește despre ele cu cei din afară. 

Ar trebui remarcat faptul că încrucișarea Feruchimiștilor 
cu populaţia generală a diluat puterea din anumite puncte de 
vedere. Acum este un lucru obișnuit ca oamenii să se nască 
având acces doar la una dintre cele șaisprezece abilităţi feru- 
chimice. Se presupune că, dacă ar putea fi făcute metalminţi 
din aliaje cu metalele lui Dumnezeu, ar putea fi descoperite și 
alte abilităţi. 

Hemalurgia este mai puţin cunoscută în lumea modernă 
de pe Scadrial. Secretele sale au fost ţinute aproape de către 
cei care au supravieţuit renașterii lumii lor, iar acum singurii 
practicanți cunoscuți ai acesteia sunt kandra — care în cea mai 
mare parte îl servesc pe Armonie —, câteva clanuri de koloși 
împrăștiate care încotro și Set. 

Hemalurgia este o artă „încărcată negativ“. O parte din 
putere este pierdută pe parcursul practicării ei. Deși, de-a lun- 
gul istoriei, mulți au ponegrit-o considerând-o o artă „diabo- 
lică“, niciuna dintre Învestituri nu este, de fapt, diabolică. În 
esență, Hemalurgia se ocupă cu îndepărtarea abilităților — sau 
a atributelor — de la o persoană și acordarea lor unei alte per- 
soane. Această artă se preocupă, în principal, de lucruri de pe 
Tărâmul Spiritual și este de cel mai mare interes pentru mine. 
Dacă una dintreacestetrei arte este de mare interes pentru uni- 
versul Cosmer, Hemalurgia este aceea. Cred că există nume- 
roase posibilităţi pentru utilizarea ei. 

Combinații 


„Pe Scadrial, este posibil să te naști cu abilităţi de a folosi 
deopotrivă Allomanţia și Feruchimia. Este un aspect care mă 
interesează în mod deosebit de la o vreme încoace, deoarece 
din combinarea diferitelor tipuri de Învestituri rezultă efecte 
ciudate. Este suficient să ne uităm la ce s-a întâmplat pe Roshar, 
unde au apărut asemenea fenomene — adeseori, din combina- 
rea a două puteri rezultă aproape o reacție chimică. În loc să 
obţii ce ai introdus, rezultă ceva nou. 

Pe Scad.rial, cei înzestrați din naștere cu o putere alloman- 
tică și una feruchimică se numesc „Dublu-născuţi“. În această 
situaţie, efectele sunt mai subtile decât în cazul combinațiilor 
care se produc pe Roshar, dar sunt convins că fiecare combinaţie 
unică creează și ceva specific. Nu numai două puteri, să spu- 
nem, ci două puteri... plus un efect. Sunt necesare studii supli- 
mentare în această direcţie. 


Despre țepușe și compunere 


Se întâmplă ceva straniu în legătură cu natura ţepușelor 
și Hemalurgia pe Scadrial, un fenomen deosebit de interesant 
pentru ocultiștii care studiază natura Intenţiei și a Conexiunii. 
După îndelungi căutări, am reușit să obţin un interviu cu 
Marsh, cel cunoscut pe Scadrial drept Ochi-de-Fier. (Ca notă 
suplimentară, e curios cum se răspândește vestea despre natura 
lui în alte lumi. Oare zvonurile circulă în mod firesc, sau e ceva 
mai... supranatural de-atât la mijloc?) 

Pot să confirm, în limita posibilităţilor, că are abilitatea 
deplină de Compunere pentru a-și prelungi viaţa. Vorbește 
despre lucruri din trecut, precum deteriorarea hemalurgică 
și efectele nefaste pe care atâtea ţepușe le pot avea asupra- 

trupului. Inchizitorii din vremurile acelea dormeau multe ore; 
în Cuvintele Întemeierii stă scris că o făceau din cauza nevoii 
de a depozita sănătate, însă din spusele lui Marsh s-ar puţea 
deduce că este vorba despre ceva mai subtil decât s-a înţeles 
inițial. Aș presupune că e una dintre urmările marii poveri ce le 
apasă sufletele din pricina naturii cumplitei lor transformări. 

Totuși, sufletele din epoca modernă par să respingă pur și 
simplu țepușele de o asemenea mărime. Sunt necesare studii 
suplimentare, dar eu cred că are legătură cu natura supune- 
rii Năruirii față de Dăinuire în recipientul dual cunoscut sub 
numele de Armonie. Nivelul de coruperea unui suflet posibil 
în vremurile străvechi nu mai e viabil; dacă sunt adăugate prea 
multe ţepușe, sufletele încetează să mai dobândească puteri. 
Marsh nu crede că e vorba de o decizie conștientă din partea lui 
Armonie. Într-adevăr, cred că este un fenomen care depășește 
până și abilităţile conștiente ale unui Ciob. 

În schimb, cred că este vorba despre natura sufletelor 
(a se citi: porțiunea Învestită a naturii unei persoane) și des- 
pre echilibrul acesteia în raport cu universul Cosmer. În vre- 
murile de demult, Năruirea apăsa cu putere asupra alcătuirii 
Scadrialului, pătrunzând în reţele spirituale prin orice metodă 
posibilă. Producând o deteriorare mai rapidă a sufletelor, le 
obliga să accepte mai multe ţepușe decât puteau duce, iar per- 
soana respectivă rămânea împovărată dincolo de toate limitele 
rezonabile. 

În orice caz, rezultatul final este o limitare a numărului 
de ţepușe pe care o persoană le poate suporta fără intervenţii 
exterioare. Și cel mai important aspect, Compunerea pare să 
depășească abilităţile oricărui Hemalurg creat în această epocă 
modernă. Descifrarea motivului din spatele acestui fenomen și 
descoperirea unei modalităţi de a-l ocoli ar putea fi de cea mai 
mare importanţă pentru cei care studiază Hemalurgia și peri- 
colul ei (presupus) pentru universul Cosmer în ansamblul său. 

MULȚŢUMIRI 


Acum șaisprezece ani, în timp ce stăteam în separeul slab 
luminat al unui restaurant specializat în fripturi la grătar, 
i-am prezentat soţiei mele îndrăzneaţa idee pe care-o dez- 
voltasem: aceea de a aborda o lume desprinsă din fantasy-ul 
epic și a o extinde în diverse epoci din viitor. Mai văzusem 
combinaţii dintre fantasy şi science-fiction, și văzusem fan- 
tasy-ul epic apropiindu-se încet-încet de tehnologia indus- 
trială. Dar nu mai întâlnisem niciun autor care să dezvolte 
o lume chiar în acest mod — oferind o perspectivă deschisă 
asupra evoluţiei unei planete în viitor, folosind cunoștințele 
din cărţile anterioare ale seriei drept fundamente ale religiei 
și mitologiei. 

A fost un riscasumat. Cititorilor le plac genurile bine deli- 
mitate. Eu veneam cu o idee ce marca graniţele dintre genuri 
într-o manieră care n-a favorizat vânzările, istoric vorbind. Și 
totuși, eram convins că proiectul pe scară mai mare (viziunea 
unei planete și a magiei de pe ea în decursul mai multor ere) 
merita acest risc. Și așa am ajunsaici, la ultimulvolum din Era a 
Doua a celor Născuţi-din-Ceaţă și la sfârşitul marelui meu expe- 
riment legat de acest gen literar. 

Dacă proiectul mi-a reușit sau nu, depinde de voi, de citi- 
tori. Dar pot să vă spun cu certitudine un lucru: nu aș fi ajuns 
aici fără ajutorul unui număr foarte mare de oameni. Știu că 
mulțumirile de tipul ăsta reprezintă o înșiruire de nume nu 
foarte lămuritoare, dar îi sunt recunoscător fiecăruia dintre ei, 
până la ultimul. Aceștia sunt oamenii care, ori de câte ori vin 
eu cu un plan îndrăzneţ, nu-și dau ochii peste cap, ci-și suflecă 
mânecile și se-apucă de treabă. 

Pentru această carte, Joshua Bilmes și-a făcut, ca de obi- 
cei, excelent meseria de agent al meu. Din echipa lui, Susan 
Velazquez și Christina Zobel mi-au fost și ele de foarte mare 
ajutor, ocupându-se de toate contractele și subagenţiile de peste 
ocean. 

Apropo de „peste ocean“, pentru această carte am avut 
parte de un ajutor deosebit de important din partea lui Gillian 
Redfearn — ea este agentul meu din Marea Britanie și s-a ocu- 
pat de redactarea acestei cărţi, lucru care rămâne de obicei 
în mare parte în sarcina editurii americane. S-a descurcat de 
minune și sunt norocos s-o am în echipă. În plus, aş vrea să le 
mulțumesc lui Emad Akhtar și Brendan Durkin de la Gollancz 
(UK), dar și agenţilor mei din Marea Britanie, John Berlyne și 
Stevie Finegan, de la Zeno Agency. 

În Statele Unite, Devi Pillai a fost redactorul principal al 
acestui proiect, a citit romanul cu mare atenţie, concentrându- 
se asupra poveștii și a personajelor, așa cum face de obicei. Tot 
de la Tor, aș vrea să le mulțumesc lui Molly McGhee, Tessa 
Villanueva, Lucille Rettino, Eileen Lawrence, Alexis Saarela, 
Heather Saunders, Rafal Gibek, Felipe Cruz, Amelie Littell și 
Hayley Jozwiak. Redactor a fost vechiul nostru colaborator din 
domeniu, Terry McGarry. 

Cât despre audiobook, unicul și incomparabilul Michael 
Kramerdă din nou glas personajelor mele și mă ajută ca totul să 
sune minunat. Te apreciez, Michael. Îți mulțumesc pentru tot 
ce faci. De la Macmillan Audio, aș vrea să le mulțumesc lui Steve 
Wagner, Samantha Edelson și Drew Kilman. 

În ceea ce privește partea de ilustrație, în această peri- 
oadă, cărțile mele necesită tot mai multă muncă în plus. Așa 
că pistolarilor ăstora o să le dăm segmentul lor — deși unele 
se vor suprapune cu altele, probabil. De exemplu, Peter Lutjen 
este directorul artistic de la Tor, și merită mulțumiri din toată 
inima. Chris McGrath s-a ocupat de ilustraţia supracopertei 
noastre. Directorul departamentului artistic de la Dragonsteel 

este IT: — artistul cunoscut cândva drept Isaac Stewart. El s-a 
ocupat de hărţi, simboluri și de o mare parte din munca (chiar 
și de scris) legată de fișe. Pe viitor, fiți cu ochii pe cărţile lui 
IY< (Da, tocmai am inventat chestia cu simbolul. Îmi permit 
să fac asta. E o licenţă poetică.) Bunul nostru prieten și vechiul 
nostru colaborator Ben McSweeney s-a ocupat de multe dintre 
ilustrațiile pe care le veţi găsi în fişe. Rachel Lynn Buchanan 
a fost asistenta noastră artistică, iar Jennifer Neal ne-a ajutat 
suplimentar la crearea fișelor. 

În cadrul companiei mele, Dragonsteel, departamentul 
editorial este condus de insaţiabilul Peter Ahlstrom, Karen 
Ahlstrom s-a ocupat de continuitate și Betsey Ahlstrom ne-a 
ajutat cu alte probleme editoriale. Iar Kristy S. Gilbert tocmai 
ni s-a alăturat în calitate de director de producţie. 

Echipa de Solicitări și Evenimente Dragonsteel este con- 
dusă de Kara Stewart, iar printre membrii ei se numără Christi 
Jacobsen, Lex Willhite, Kellyn Neumann, Mem Grange, Michael 
Bateman, Joy Allen, Katy Ives, Richard Rubert, Sean VanBuskirk, 
Isabel Chrisman, Tori Mecham, Ally Reep, Jacob Chrisman, Alex 
Lyon și Owen Knowlton. 

Echipa noastră de publicitate și marketing este condusă de 
Adam Horne, iar Jeremy Palmer este directorul nostru de mar- 
keting. Echipa de producţie este condusă de Mat „De-fapt-mă- 
cheamă-Matt-cu-doi-de-T“ Hatch, alături de Jane Horne, Emma 
Tan-Stoker, Kathleen Dorsey Sanderson, Makena Saluone și 
Hazel Cummings. 

Și, desigur, minunata mea soţie, Emily Sanderson, care este 
director de operaţiuni la Dragonsteel. Și cea mai drăguță per- 
soană de pe lista asta. 

Mai puţin drăguțţi, dar totuși de mare ajutor, sunt membrii 
grupului de scriitori. Printre cei care au contribuit la acest volum 
se numără: Kaylynn ZoBell, Peter Ahlstrom, Karen Ahlstrom, 
Alan Layton, Eric James Stone, Darci Stone, Kathleen Dorsey 
Sanderson, Emily Sanderson și Ben „Rick Stranger“ Olsen. 

Firește, mai este și Ethan Skarstedt — căruia îi este dedicată 
această carte. Sursa de inspiraţie din viaţa reală pentru Skar de 
pe Podul Patru, Ethan, m-a ajutat să mă perfecţionez ca soldat 
şi în folosirea armelor de vreo douăzeci de ani încoace. Mii de 
mulțumiri, Ethan, pentru că mă ajuţi să mă prefac că știu despre 
ce vorbesc. 

Mi'chelle Walker a creat baza de date cu feedbackul citito- 
rilor beta, care ne-a fost de mare folos. Printre cititorii beta s-au 
numărat Trae Cooper, Tim Challener, Ted Herman, Suzanne 
Musin, Sumejja Muratagic-Tadic, Paige Phillips, Shannon 
Nelson, Sean VanBuskirk, Ross Newberry, Rosemary Williams, 
Richard Fife, Rahul Pantula, Poonam Desai, Philip Vorwaller, 
Paige Vest, Mi'chelle Walker, Megan Kanne, Matt Wiens, 
Mark Axies Lindbergh, Marnie Peterson, Lyndsey Luther, 
Linnea Lindstrom, Lauren McCaffrey, Kendra Wilson, Kendra 
Alexander, Kellyn Neumann, Kalyani Poluri, Joy Allen, Joshua 
Harkey, Jorry „Chief Chicken Head Scratcher “ Phillips, Jessie 
Lake, Jessica Ashcraft, Jennifer Neal, lan McNatt, Chris „Gunner“ 
McGrath, Gary Singer, Frankie Jerome, Evgeni, „Argent“ Kirilov, 
Erika Kuta Marler, Eric Lake, Drew McCaffrey, Deana Covel 
Whitney, David Fallon, David Behrens, Darci Cole, Craig Hanks, 
Christina Goodman, Cristopher Cottingham, Chana Oshira 
Block, Brian T. Hill, Brandon Cole, Lingting „Botanica“ Xu, Bob 
Kluttz, Ben Marrow, Becca Reppert, Bao Pham, Anthony Acker, 
Alyx Hoge, Alice Arneson, Alexis Horizon, Aaron Biggs, Joe 
Deardeuff, Rob West și Jayden King. 

Printre cititorii gamma s-au numărat mulţi dintre cei de 
mai sus, pe lângă Sam Baskin, Glen Vogelaar, Dale Wiens, Billy 
Todd, Ari Kufer, Matthew Sorensen, Ram Shoham, Eliyahu 
Berelowitz Levin și Aaron Ford. 

Am primit pentru această carte un ajutor deosebit din 
partea unui anumit grup, oameni pe care i-am rugat să fie 
atenți la sistemele mele magice și să ofere feedback în privinţa 
explicaţiilor de care-ar mai fi nevoie sau a pericolului de-a 

mă contrazice. Îi numim Echipa de Continuitate a Sistemelor 
Magice, dar de-acum înainte îi voi numi oficial Arcaniști. Ei 
sunt Joshua Harkey, Eric Lake, Evgeni Kirilov, David Behrens, 
Ian McNatt și Ben Marrow. 

Aş vrea să mulțumesc în mod deosebit bunilor mei prieteni 
Kalyani și Rahul, vechi cititori beta, care m-au încurajat ani la 
rând să mă inspir din mitologia și folclorul indiene ca povesti- 
tor de fantasy. Mi-au fost nişte consultanţi excepţionali pentru 
această carte în privinţa unui anumit personaj la care am lucrat 
toți trei laolaltă, încercând să extindem universul Cosmer mai 
mult în acea direcţie. 

Mulţumesc tuturor celor aflaţi pe această listă. Și, 
bineînţeles, le mulțumesc cititorilor. Saga Născuţi din ceață 
a fost o călătorie stranie în acești ultimi șaisprezece ani, și 
simt că va deveni și mai stranie — dar (cu puţin noroc) și mai 
incredibilă. 

Brăţările doliului 


Autor: Brandon Sanderson 

Titlul original: The Bands of Mourning. 

A Mistborne Novel 

Traducere din limba engleză de lulian Bocai 


Volumul al șaselea al seriei Născuţi din ceață 


La trei secole după evenimentele din primele romane 
ale seriei Născuţi din ceață, civilizația pe Scadrial a devenit 
una modernă, are căi ferate pentru a suplimenta transportul 
pe canale, se bucură de iluminat public electric și de primii 
zgârie-nori îmbrăcați în oțel avântându-se către cer. 

Brățările Doliului sunt metalminți mitice deținute de 
Lordul Legiuitor și se zvonește că oricine le poartă deține 
puterile pe care le avea acesta. Dar existența lor e pusă la 
îndoială. 

Un cercetător kandra s-a întors la Elendel cu niște ima- 
gini care par să înfățișeze Brățările, precum și niște scrieri 
într-o limbă pe care nimeni n-o înţelege. 

Waxillium Ladrian e recrutat să călătorească în sud, în 
orașul New Seran, ca să înceapă o investigaţie. Pe drum, des- 
coperă indicii despre adevăratele scopuri ale unchiului său 
Edwarn și despre organizația misterioasă cunoscută drept Set. 


„Născuţi din ceaţă este o saga pe care Sanderson a con- 
struit-o cu o pricepere ieșită din comun. Lumea reală se 
împletește cu cea a magiei într-un mod firesc și surprinză- 
tor totodată.“ — SFF World 


În Metalul pierdut, ultimul volum al celei de-a doua saga a seriei Născuţi 
din ceață, cititorul se reîntâlnește cu Waxillium Ladrian, care, devenit 
senator al unui oraș important, încearcă să deconspire organizația obscură 
Set, ce începuse să răpească oameni având printre rudele lor de sânge 
persoane înzestrate cu puteri allomantice. Detectivul Marasi Colms și 
partenerul ei Wayne află de existența unor stocuri de arme destinate 
orașului Bilming, iar ancheta lor duce la descoperirea unei piste noi. 


Wax descoperă un nou tip de explozibil cu o extraordinară putere de 
distrugere și își dă seama că Set deja îl deţine, iar un kandra nemuritor 
aflat în slujba zeului Scadrialului, Armonie, dezvăluie că Bilmingul a căzut 
sub influenţa unui alt zeu, Trell, venerat de Set. Insă Marasi este recrutată 
de fiinţe din alte lumi înzestrate cu abilităţi ciudate care pretind că scopul 
lor este să protejeze Scadrialul... cu orice preț. 


Va reuși oare Wax să redevină eroul de care Scadrialul are nevoie, în 
condiţiile în care planeta și milioanele de oameni care o populează sunt 
amenințate de un sfârșit năprasnic și catastrofal? 


„O aventură fantasy, o cursă contracronometru desfășurată în 
încercarea de a împiedica un grup de fanatici să distrugă lumea... 
O încheiere în ritm alert și cu final fericit a celei de-a doua epoci a 
seriei Născuţi din ceaţă.” 

Brandon Sanderson (n. 1975) a obţinut masteratul în scriere creativă 
la Universitatea Brigham Young. A debutat în 2005 cu romanul 
Elantris. După moartea lui Robert Jordan, Sanderson a fost ales să 
scrie volumul final din seria Roata timpului. Este laureat al premiilor 
David Gemmel Legend (2011 și 2015) pentru roman fantasy și Hugo 
(2013) pentru nuvela Sufletul împăratului (apărută în limba română în 
anul 2015). Romanul Aliați în slujba dreptății este laureatul din 2013 al 
Premiului Imaginales. La Editura Trei au apărut primele șase volume 
ale seriei Născuti din ceață: Ultimul Imperiu, Fântâna Inălțării, Eroul 
Evurilor, Aliați în slujba dreptății, Umbra sinelui și Brătările Doliului. 

